
GENTIS  SCOTORUM 

LIBER  VIII. 

S.  STEPHANUS  HARDINGUS.     627. 

"  S.  Stephanus  Hardingus,  non  minus  pius  quam  doctus,  ordinis 
Cisterciensis  jecit  fundamenta,"  ait  Balaeus  ;  longaque  religionis  ergo 
peregrinatione  suscepta,  in  coenobio  a  se  erecto  Cisterciensi,  non  sine 
sanctitatis  opinione,  obdormivit.  Plura  de  eo  Vincentius  Bellovacensis 
lib.  xxvi.  Speculi  cap.  i.  n.  Vita  S.  Bernardi,  et  Vita  S.  Roberti,  quam 
Odo  abbas  Molismensis  describi  curaverat.  In  sanctorum  numerum 
relatus,  memoratur  ab  ecclesia  die  xvn.  Aprilis.  Martyrolog.  Roman. 
et  Baron.  qui  non  ad  manum.  Ex  eo  Arnold.  Uvion  lib.  m.  pag. 
cxxxvn.  "  Cisterciensium  Gallia  S.  Stephani  abbatis,  qui  primus  ere- 
mum  Cisterciensem  incoluit,  et  S.  Bernardum  cum  sociis  ad  se  venien- 
tem  laetus  excepit,  quorum  foetu  monasticam  observantiam  restitu- 
tam,  in  posteros  feliciter  propagavit."  Annus  autem  quo  S.  Bernar- 
dum  excepit  numeratur  mcxiii.  Multis  Sigebertus  Gemblacensis 
Chronico  ad  annum  mcvii.     Edidit 

Chartam  Charitatis  lib.  I. 

Vitae  monasticae  Ritus  lib.  I. 

Exhortationes  ad  suos  lib.  I. 

Claruit  anno  mxcviii.  vel  mcxxii.    Late  Malmesbur.  lib.  iv.  Hist. 
pag.  lxxi. 

S.  HEBREDUS.     628. 

S.  Hebredtjs  colebatur  religiosa  pietate  a  Pictis  et  Britannis  meri- 
dionalibus  ante  adventum  Augustini,  Melliti,  et  Justi.  Joan.  Leslaeus 
lib.  iv.  "  Tres  doctrina  et  pietate  praestantes  viri,  natione  Scoti,  He- 
bredus,  Dunstanus,  et  Conuallus,  quorum  memoria  etiam  hoc  nostro 
aevo  apud  Scotos  magna  celebritate  colebatur."  Scripsit 
Contra  externas  Caeremonias  lib.  I. 

Ad  Ecclesias  Picticas  lib.  I. 

Vixit  anno  dc.    Leslaeus  ibidem  pag.  cliii.  in  Aidano  rege. 

S.  HELANUS.     629. 

S.  Helanus  ex  Scotia,  teste  Sigeberto,  cura  fratre  suo  germano 
S.  Gibriano  profectus,  mira  sanctitate  Campaniam  Galliae  illustra- 
vit.  Molanus  ad  Usuardum  die  vi.  Octobris :  "  In  vico,  qui  vocatur 
Buxiolus,  depositio  S.  Helani,  presbyteri  et  confessoris."  Acta  Ec- 
clesiae  Rhemensis  apud  Galesinium  eodem  die.  An  aliquid  scripse- 
rit,  non  comperi. 

Vivebat  anno  dix.  quo  Scotia  egressus. 

S.  HARRUCHUS.     630. 

S.  Harruchus,  sanctissimis  moribus  Benedictinae  familiae,  Pat- 
toni,  Tanconi,  et  Cottilae  familiaris  ac  successor,  abbas  primum 
Amarbaricensis,  mox  episcopus  Verdensis.  Alber.  Crantzius  lib.  i. 
Metropol.  cap.  xxi.  Gaspar.  Bruschius  in  Catalogo,  et  alii.  Joan. 
Gualterius  v.  cl.  tom.  i.  Chronici  Chronicorum  pag.  mxxcv.  "  Patto, 
Tanco,  Cortila,  Harruchus,  sancti  Scoti,  et  sub  Harrucho  Patto  et 
Tanco  in  divorum  numerum  relati."  Scripta  omnia  interierunt 
praeter 

Institutiones  Catechumenorum  lib.  I.  quae  nuper  ali- 

cubi  in  Gallia,  ut  audio,  prodierunt,  ad  me  tamen  non  per- 

venerunt. 
Floruit  anno  dcccxxxi.  sanctorum  albo  ascriptus.     Arnold.  Uvion 
lib.  ii.  Lig.  Vitae  pag.  lv.    Vide  Crantzium  fuse  disserentem,  et  Ant. 
Democharem  tom.  II.  Sacrif.  Miss.  cap.  xxxv.     Colitur  die  xv.  Julii. 
Mart.  Angl. 

S.  HELIAS  SOLITARIUS.     631. 

S.  Helias,  a  vitae  austeritate  Solitarius  vocatus,  "  vir  prudens  et 
religiosus,  gente  Scotus,"  ait  Marianus.  Fuit  abbas  Scotorum  Colo- 
niae,  ut  viri  docti  probant  ex  Trithemio  lib.  iii.  de  Viris  illust.  Or- 

din.  S.  Benedicti  cap.  ccxli.  et  Sigeberto  Gemblacen.  Chron.  ad  an- 
num  mxxvii.  "  Florebat  hoc  tempore  ecclesiastica  religio  per  ab- 
bates  nominabiles :  in  Francia  quidem,  et  Burgundia,  per  Odilonem 
Cluniacensem,  pietate  insignem,  per  Gulielmum  Divionensem,  in  au- 
steritate  reverendum  ;  in  Lotharingia  per  Richardum  Virdunensem, 
pia  gravitate  et  gravi  pietate  discretum,  per  Poponem  Stabulensem, 
per  Heliam  Coloniensem,  per  Osbertum  et  Stephanum  Leodicensem, 
per  Bernonem  Augiensem."  Idem  S.  Pantaleonis  et  S.  Martini  si- 
mul  abbas  periclitatus  est,  vocante  in  judicium  ejusdem  Coloniensis 
ecclesiae  archiepiscopo,  uti  a  Mariano  Scoto  proditum  Chronic.  lib. 
iii.  anno  Mxxxiv.  "  Propter  religionem  destructam,  disciplinamque 
nimiam,  et  propter  aliquos  Scotos  quos  secum  habebat  Helias  Scotus 
abbas,  qui  monasterium  S.  Pantaleonis  et  S.  Martini  pariter  in 
Colonia  regebat,  Piligrinus  Coloniensis  archiepiscopus,  invidiosis  vi- 
ris  instigatus,  Heliam  abbatem  voluit  expellere,  et  omnes  Scotos  mo- 
nachos  quos  secum  habebat.  Helias  Scotus  abbas,  statim  cum  de  aula 
revertisset,  dixit  cum  caeteris  Scotis,  Si  Christus  in  nobis  peregrinis 
est,  nunquam  vivus  ad  Coloniam  veniet  Piligrinus  ;  et  ita  Dominus 
complevit."  Pleraque  edidit,  sed  omnia  periere  praeter  opusculum 
unicum, 

De  Scotorum  Peregrinorum  Innocentia  ad  Imperatorem. 
Florebat  in  Germania  anno  mxxvii.  Sigebert.  In  discrimen  voca- 
tus  ab  archiepiscopo  Coloniensi  anno  mxxxiv.  Marian.  Obiit  II. 
idus  April.  anno  salutis  mxlii.  eodem  auctore,  et  praeter  rerum 
Coloniensium  scriptores,  meminit  Joannes  Major  lib.  II.  Hist.  Scot. 
cap.  xiii.  Arnol.  Uvion  libro  in.  pag.  cxxxiii.  magnae  prudentiae 
et  sanctitatis  eum  vocat.     Colitur  die  XII.  April.     Uvion. 

S.  HIGBALDUS.     632. 

S.  Higbaldus,  sive  Higebaldus,  aut  Hucbaldus.  Beda  lib.  iv.  cap. 
iii.  Uvion  lib.  III.  Lig.  Vitae  pag.  cnxvn.  Abbas  primum  Lin- 
dissae  insulae,  ac  mox  episcopus  :  utriusque  probata  apponam  testi- 
nionia.  Quod  abbas  eo  loci  fuerit,  ex  Beato  Marcellino  liquet  in 
Vita  _S.  Suniberti  capite  tertio  apud  Surium  tom.  n.  "  Audierat 
quod  in  provincia  Lindissae  esset  monasterium  Bearnense,  cui  prae- 
fuit  abbas   Higbaldus,  vir  mansuetissimus  et  sanctissimus,  in  quo 

multi  sancti  patres  ex  Hibernia,  Scotia,  Anglia,  regulari  institu- 
tione  insignes,  pietatis  et  charitatis  opera  diligenter  observantes,  die 
noctuque  indesinenter  in  magna  poenitentia  Deo  servirent.  Erat 
autem  natione  Scotus."  Episcopali  eundern  dignitate  ornatum,  est  in 
confesso.  Florent.  Wigornien.  "  Higebaldus  Lindisfarnensis  episco- 
pus  obiit,  pro  quo  Egbertus  electus."  Tota  haec  antistitum  suc- 
cessio  Scoti  erant.  Sedit  hic  numero  XI.  sub  quo  decretum,  ut.  quia 
praedones  insulam  infestabant,  sanctorum  corpora  in  continentem 
transferrentur,  ait  Gulielmus  Malmesburiensis.     Ejus  sunt : 

Monasticae  Vitae  Regula  lib.  I. 

Expositio  Psalterii  -  lib.  I. 

Homiliae  ad  Fratres  lib.  I. 

Obiit  anno  salut.  dccciii.  Nescio  an  idem  sit  cum  Hucbaldo,  de 
quo  Trithemius  lib.  II.  de  Viris  illust.  Ordinis  S.  Benedicti  cap.  XLlX. 

S.  HIMELINUS.     633. 

S.  Himelinus  memoratur  a  diligentissimo  Joanne  Molano  Addition. 
ad  Martyrolog.  Usuardi  die  x.  Martii  :  "  In  Vissenaken  juxta 
Theuas  in  montibus  S.  Himelini  confessoris,  qui,  natione  Scotus,  et 
Beato  Rumoldo  carne  propinquus,  praefato  loco  febre  pestilenti  ta- 
ctus,  diem  obiit  mirificante  domino  ejus  obitum  multis  signis  et  mi- 
raculis."  Pet.  Cratep.  de  SS.  German.  pag.  Lxxxvi.  "  S.  Himelinus 
confessor,  et  natione  Scotus."     Scripsit 

Precandi  Formulam  lib.  I. 

Floruit  circa  annum  dcclxxv.  uti  infra  lib.  xvi.  habetur.  Non  est 
ascriptus  divis,  sed  tamen  oppidum  Fanum  S.  Himelini  vocatur, 
Molan.  Indic.  Sanctorum  Belgii  pag.  xxxviil  ubi  Scotum  vocat. 

S.  HILDULPHUS.     634. 

S.  Hildulphus,  seu  Hidulphus,  Uvion  lib.  in.  pag.  ccxxi.  mo- 
nasticae  vitae  professor,  celebri  sanctitatis  fama,  extra  patriam  pere- 
grinatus,  claruit.  Laur.  Surius  tom.  vi.  die  vn.  Novemb.  ex  auctore 
vetusto  anonymo  :  "  Cum  Dagobertus  rex  ad  regni  Francorum 
gubernacula  sederet,  Sanctus  Florentius  cum  Beato  Arbogasto,  Theo- 

dato,  et  Hidulpho,  e  Scotia  venerunt  in  Alsatiam."     Porro  hic  frater 
S.  Eberhardi  S.  episcopi  Ratisbonensis,  Pet.  Cratepol.  SS.  German. 
pag.  xxcv.  vel  ut  alii,  et  forte  verius,  praeceptor.     Scripserat 
Epistolas  ad  populares  lib.  I. 

Quo  tempore  aut  ubi  loci  vixerit  post  assumptos  ad  pontificatum 
Florentium  et  Arbogastum,  haud  facile  dixerim,  nisi  sit  Trevirensis 
archiepiscopus  SS.  albo  ascriptus  ad  diem  xi.  Julii,  Addition.  ad 
Martyrologium  Usuardi  Molan.  a  Pipino,  Caroli  Magni  patre,  inau- 
guratus.  Trithem.  lib.  m.  de  Vir.  illustr.  Ordin.  S.  Benedicti  cap. 
cciii.  qui  archiepiscopum  vocat.  Petr.  Cratepolius,  et  Arnoldus 
Uvion  lib.  II.  cap.  xxxn.  ubi  eum  tria  monasteria  aedificasse  ait. 
Claruit  anno  salutis  dclxxv. 

Alius  ab  isto  est  Hildulphus,  qui  Annoni  archiepiscopo  Coloniensi 
successit,  ut  monachus  Sigebergensis  habet  lib.  n.  Vitae  S.  Annonis 
cap.  vn.  Eum  Hildolphum  vocat  Marianus  Scotus  lib.  iii.  anno 
mlxxvii.  quo  anno  archiepiscopus  ille  renunciatus. 

S.  HUNALDUS.     635. 

S.  Hunaldus  Scotus,  et  S.  Columbani  Scoti  discipulus,  cui  ille  opera 
sua  dedicavit,  ut  ex  praefatione  liquet : 

Suscipe,  Hunalde,  lubens,  et  perlege  mente  serena 

Dicta  Columbani  fitla  te  voce  monentis. 

Claruit  anno  dlii.  depositus  in  Luxovio.     Dies  incertus. 

S.  HIERO.     636. 

S.  Hiero,  seu  Iero,  a  Petro  Galesinio  in  Martyrologio,  et  a  Joanne 
Molano  in  Indice  SS.  Belgii,  et  in  Addition.  ad  Usuardum  die  xvn. 
Augusti,  celebratur  ;  sed  illi  non  sunt  ad  manum.  Arnold.  Uvion  lib. 
iii.  Lign.  Vitae  pag.  cclxxi.  "  In  Hollandia  monasterio  Edmunda 
S.  Hieronis,  presbyteri  et  martyris:  hic,  e  Scotia  evangelicae  prae- 
dicationis  causa  eo  profectus,  dum  ad  suscepti  muneris  vigilantiam 
attentus  homines  e  tenebris  ad  lucem  revocat,  a  barbaris  securi  per- 
cussus,  per  martyrium  abiit  ad  Dominum."  Multis  de  eo  tractat  Pe- 
trus  Cratepolius  in  Episcopis  Germaniae.  Zeronem  male  vocat  Joan- 
nes  Geerbrandus  a  Leidis  Carmelita  lib.  i.  Chron.  Belgici  cap.  ix. 

sed  melius  ad  historicae  veritatis  fidem  Renerus  Snous  lib.  iv.  Rer. 
Batavicar.  pag\  XLlix.  "  Eminentem  sacerdotio  Hieronem  rapere, 
Scotia  oriundum,  ac  nobili  prosapia,  praeditumque  singulari  doctrina." 
Rursus  lib.  v.  pag.  LVI.  Nothbodo  dives  admonetur,  ut  S.  Hieronis 
sepulturam  latentem  indicet,  sed  re,  quasi  somnio,  neglecta,  iterum 
cum  minis  terretur,  ut  gloriosum  corpus  revelet ;  sed  dum  adhuc  non 
paret,  equos  amittit,  qui  ad  sancti  tumulum  immoti  perstant ;  qua  re 
Theodorico  comiti  Hollandiae  nunciata,  decenter  eum  humeris  suis 
suppositis  transferendum  curat,  et  Egmondae  cum  S.  Adelberto  con- 
dendum  curat :  "  sic  urna  una,"  inquit  auctor,  "  ambos  habet,  quos  pa- 
tria  una  vivos  junxerat."  Ex  eodem  illo  Molano  Constantinus  Ghinius 
pag.  lvii.  "  In  Holandia  S.  Hieronis,  presbyteri  et  martyris  Scoti." 
Scripsit 

Sermones  multos  ad  Hollandos  lib.  I. 

Exhortationes  ad  Fratres  Egmundanos  lib.  I.  ubi  sepultus  mi- 

raculis  claruit,  licet  alii  prope  Egmundam  in  Castello  Nor- 

wih,  sed  locus  ille  martyrii  fuit,  sepultum  velint. 

Passus  est  anno  dccclvi.  Monasterium  Egmunda,  totius  Hollan- 

diae  opulentissimum,  D.  Adalberto  Scoto  sacrum,  patrum  memoria  ab 

insanientibus  haereticis  ita  subversum,  ut  vix  hodie  rudereta  super- 

sint. 

S.  HELIAS.     637. 

S.  Helias,  socius  laborum  ac  discipulus  S.  Levini,  eum  ex  Scotia 
secutus  in  Belgium,  operam  praeclaram  rei  Christianae  navavit,  et 
cum  Foillano  et  Kiliano  sanctissimi  viri  magistri  sui  corpus  post 
martyrium  illud  illustre  in  pagum  Hauthem  sepeliendum  detulit. 
Vita  S.  Levini,  quam  in  epitomen  coarctavit  Franciscus  Haraeus 
die  xii.  Novembris.     Scripsit 

Passionem  Levini  magistri  lib.  i. 

Peregrinabatur  anno  dcxxxiii.  xi.  Novembr.     Joan.  Domins. 

S.  HADROUS.     638. 

S.  Hadrous  Scotus,  abbas  in  Belgio,  coaetaneus  S.  Forannano,  ut 
in    ejusdem  sancti  vita   patet;    et  fere   semper   usu   receptum,   ut 

Scoti  sancti,  aut  limina  apostolorum,  locave  sancta  dominicae  pas- 
sionis  visitaturi,  discipulos  secum  ducerent,  et  vitae  suae  testes,  et 
gloriae  participes ;  usque  adeo  verum  est,  quod  in  Theatro  Conver- 
sionis  Gentium  scribit  Arnoldus  Mirmannus :  "  Scoti  et  Angli,  sive 
Britanni,  crebro  olim,  dum  aut  Terram  Sanctam,  quam  dicimus,  aut 
apostolorum  limina  visitarent,  passim  evangelium  praedicando  ser- 
viebant."  Ex  horum  numero  Hadrous  noster ;  sed  ubi  substiterit,  aut 
ubi  depositus  sit,  aut  denique  quid  scripserit,  inexploratum. 

Claruit  anno  dcccxxcii.     Molanus,  Ghinius,  alii.     Dies  incertus. 

S.  HELANUS.     639. 

S.  Helanus  Scotus,  unus  eorum  qui  cum  S.  Eloquio  Scotia  egressi 
"  per  Saxoniam  et  Galliam  multum  populum  Domino  lucrati ;"  alius 
ab  eo  qui  S.  Gibirini  frater  a  Flodoardo  Rhemensi  numeratur.  Cum 
eodem  S.  Eloquio,  praedicatione  finita,  beato  fine  quievit  in  Waleio- 
dorensi  coenobio.  Joannes  Molanus  Nat.  SS.  Belgii,  et  ex  eo  Ghinius 
pag.  xcix.     Scripta  perierunt. 

Claruit  anno  DCLI.     Dies  cultus  ignotus. 

S.  HETTO.     640. 

S.  Hetto,  seu  Otto,  Scotus,  S.  Helani  socius  et  collega,  S.  Eloquii 
discipulus,  apostolico  spiritu  afflatus,  in  Germania  inferiore  et  Gallia 
evangelium  concionabundus  annunciavit.  Molanus,  Ghinius,  locis 
laudatis,  et  Vita  S.  Eloquii. 

Claruit  anno  dcli.     Colitur  XIII.  Februar.     Vita  B.  Osualdi  Car- 
thusiani.    Ule  vir  sanctus  e  Belgio  hujus  reliquias  in  Scotiam  intulit. 

S.  HERMANNUS.     641. 

S.  Hermannus  Scotus,  ut  existimo,  monachus  Benedictinus  ;  sal- 
tem,  quod  negari  non  potest,  professus  Coloniae  in  monasterio  S. 
Pantaleonis,  quod  Scotorum  ea  aetate  et  diu  antea  fuerat,  nisi  fallit  loci 
chartularium,  et  acta,  ex  quibus  Conradus  monachus  in  Vita  S.  Wol- 
phelmi  apud  Surium  tom.  II.     Uvion  et  alii. 

Claruit  anno  mlx.    Colitur  die  xxn.  Aprilis  et  xv.  Februar.    Mar- 
tyrol.  Carthusian. 

S.  HILWARIS.     642. 

S.  Hilwaris,  virgo  Scota,  cujus  mentio  in  vita  coaetaneae  et  aequa- 
lis  suae  S.  Oddae,  ut  ex  vetustis  scriptoribus  observat  Molanus,  nec 
vero  alibi  de  ea  quicquam  compertum,  nisi  una  cum  Odda  Rhodae 
quiescere,  et  ut  loci  patronam  honorari. 

Claruit  anno  dccxiii.     Colitur  die  xxnx.  Novemb.     Acta  loci. 

S.  HONESTUS.     643. 

S.  Honestus,  presbyter,  confessor,  et  praeceptor  S.  Firmini,  primi 
episcopi  Ambianensis,  ut  supra  Ghinius  pag.  LXlix.  "  Ambiani  in 
Gallia  S.  Firmini,  primi  ejusdem  civitatis  episcopi,  et  martyris,  qui 
ex  Hiberniae  partibus  ab  Honesto  presbytero  literis  eruditus."  Pe- 
trus  lib.  viii.  cap.  cxix.  "  Cum  esset  adhuc  puer,  traditus  est  in  dis- 
ciplinam  Honesto  presbytero  sacris  literis  imbuendus,  pro  Honesto, 
jam  sene,  praedicationis  officium  supplens."  Uterque  vult  S.  Firmi- 
num  et  ejus  educatorem  S.  Honestum  in  Hibernia  ortum ;  quo  loci 
pro  Scotiae  ea  parte  quae,  montibus  et  silvis  horrida,  Oceano  Occiduo 
alluitur,  ut  in  Martyrologio  Romano  die  XVI.  Decembris,  ubi  ecclesia 
in  Hibernia  ponit  Aberdoniam  nostrara;  nec  vero  in  Hirlandiam  haec 
quadrare  possunt,  cum  diu  post  sanctos  istos  in  idololatriae  tenebris 
delituerit ;  nam  senex  erat  Honestus  dum  puer  esset  Firrninus,  et  hic 
passus  anno  aetatis  lxiv.  salutis  ccc.  ut  plusquam  cc.  anni  nume- 
rentur  inter  hujus  depositionem,  et  primam  primularaque  Hiberniae 
conversionem,  quae  per  S.  Patricium  Scotura  facta,  et  LX.  annis  vix 
perfecta  :  atque  etiam  si  fabellis  anilibus  illius  gentis  credamus,  inter 
senectutem  Honesti,  et  mulieris  Picticae  piam  in  Hibernos  operam, 
anni  sunt  plusquam  centum  ;  quomodo  igitur  Hiberni  Honestus  et 
ejus  alumnus  Firminus,  cum  primum  per  ancillam  Pictam  Christus 
iis  innotuerit  ?  Fraudes  sunt  suffuciae,  et  fuit  Honestus  splendidum 
primitivae  Scotorum  ecclesiae  jubar,  nulla  enim  ea  aetate  Christiana 
Hibernia  praeter  Scotiam.     Scripsit 

c 

Institutionera  Cleri  lib.  i. 

Ad  Galliae  Episcopos  lib.  i. 

Claruit  anno  ccliii.    Colitur  in  monasterio  S.  Mariae  in  insula 
Traile  xx.  Septembris,  ubi  reliquiae  ejus.    Et  hic  canonicus  regularis. 

S.  HUGO.     644. 

"  S.  Hugo,  prior  de  Maia,  vir  raagnae  sanctitatis  et  abstinentiae,"  in- 
quit  Scotichronicon  lib.  x.  cap.  xxvi.  Canonici  ordinis  ornamen- 
tum ;  patria  Dumblanensis  traditur,  et  habitum  in  Scona  induit. 
Scripsit 

Pro  Regimine  Claustri  lib.  i. 

Depositus  confessor  anno  mcclxix.  colitur  die  ir.  Januar.  Scoti- 
chron.     Extat  officium. 

ADAMUS  HANGALISIDE.     645. 

Adamus  Hangaliside,  secundus  prior  Carthusiae  Scotorum  in  Valle 
Virtuosa,  "  qui  diu  et  sanctissime  in  ordine  trans  mare  stetit,  et  reli- 
giosissime  se  gessit :  successit  Osualdo,  et  praefuit  decem  annis."  Sco- 
tichronicon  lib.  xvi.  cap.  xnx.     Scripsit 

Quaedam  Spiritualia  lib.  i. 

Claruit  anno  mcdlx.    Beatum  eum  habet  Vita  per  Hugonem  Stuar- 
tum  scripta. 

GEORGIUS  HEPBURNUS.     646. 

Georgius  Hepburnus,  Dominicanus  Deidonensis,  unus  eorum  qui, 
cum  provincialis  Scotiae  esset,  monasticam  disciplinam  exemplo  po- 
tius  quam  praecepto  restituerunt :  summa  literatura,  nec  minore  zelo, 
acris  judicii,  firmae  memoriae ;  ut  semel  dicam,  vir  tantus  describitur, 
quantum  illa  aetas,  literis  melioribus  sepultis,  ferre  poterat.  Scrip- 
sit 

Collectiones  Theologicas  lib.  i. 

Ad  Fratres  pro  Reformatione  iib.  i. 

Claruit  in  Scotia  anno  mcccxxiv.     Hect.  Boeth. 

GEORGIUS  HEPBURNUS.     647. 

Georgius  Hepburnus,  alius  ordine  temporis,  vitaeque  conditione  ab 
eo  diversus,  quippe  decanus  Dunkeldensis,  filius  Baronis  Halis,  vir 
sapiens,  inquit  Brunus  abbas  pag.  xliix.  turrem  altam  munitissi- 
mamque  aere  suo  erexit,  ne  praesidiis  suis  careret  ecclesiasticus  ordo : 
insuper  in  eadem  sua  ecclesia  solenne  sacrum,  in  perpetuum  hora 
XI.  celebrandum,  censu  constituto,  in  sacello  Deiparae  Virginis  insti- 
tuit :  saeviente  annonae  angustia  maximas  erogavit  in  pauperes  im- 
pensas  :  quotidie  chorum  frequentabat,  etiam  si  amici  operam  expos- 
cerent :  Joanni  Adae,  theologo  Dominicano  et  provinciali,  ordinis 
sui  emendationem  molienti,  impiger  adfuit,  et  iisdem  patribus,  ad 
D.  Andreae,  aere  suo,  claustrum  fundavit,  dotavit,  et  concessit. 
Scripsit  egregium  volumen, 

De  utroque  Statu  Ecclesiastico  lib.  I. 

Floruit  anno  mdii.  quo  obiit,  sepultus  in  eodem,  quod  diximus, 
sacello. 

JACOBUS  HERRISIUS.     648. 

Jacobus  Herrisius,  prior  in  Tungland,  ordinis  Praemonstratensis, 
vir  eximius,  in  theologicis  studiis  versatissimus,  nec  secularium  lite- 
rarum  expers,  doctor  Sorbonicus,  conventum  suum  ruiturum  repara- 
vit,  aream  exteriorem  quadrato  iapide  stravit,  claustrum  muro  cir- 
cumducto  extendit.     Concilio  Constantiensi  adfuit.     Scripsit 

De  Validitate  Traditionum  lib.  I. 

Pro  Georgio  Merchiarum  Comite  lib.  I. 

NATHANIEL  HUNTERUS.     649. 

Nathaniel  Hunterus  Dornensis,  presbyter  theologus,  S.  Re- 
voci  curio,  turbata  Catholicae  fidei  puritate,  et  haeresi  praeva- 
lente,  cum  amplius  resistere  non  posset,  solum  vertit,  ac  primum 
Brugas  se  contulit ;  inde  in  Italiam  descendens,  archiepiscopo 
Mediolanensi  in  paucis  carus,  literarium  otium  nactus,  usque 
ad  vitae  finem  magna  aestimatione  egit ;  ubi  multa  scripsit,  ut  erat 

vir  exercitatissimus.  In  manus  meas  venit  e  typis  Venetis  Junctarum 
opusculum, 

De  Causis  Haeresis  apud  Scotos  lib.  iii. 

Exilium  passus  anno  mdl. 

JOANNES  HURREY.     650. 

JoaNNES  Hurrey  Aberdonensis,  poeta  patria  lingua  elegans  et  diser- 
tus,  auctor  heroici  illius  poematis,  quod  tanti  faciunt, 
De  Penardo  et  Laissa  lib.  i. 

Vivit  adhuc,  et  suos  studio  honestat. 

GILBERTUS  HUNT.     651. 

Gilbertus  Hunt  D.  Bernardi  habitum  induit  Lutetiae,  et  rara  in- 
genii  fama  claruit.     Scripsit 

Lecturas  Theologicas  lib.  I. 

Replicationes  Scholasticas  lib.  I. 

Scribebat  anno  mcccxliii. 

NICOLAUS  HEBRON.     652. 

Nicolaus  Hebron,  seu  Hepburnus,  seu  Hexbron,  sub  D.  Francisci 
regula  sobrie  et  pie  diu  vixit,  sanctae  conversationis  et  eruditae. 
Scripsit 

Enarrationes  Evangeliorum  Quadragesimalium       lib.  I.  quae 

Germanica  lingua  prodierunt  Coloniae. 
Enarrationem  lamentatoriam  in  Psalmum  lxxviii.  Francisc. 
Gonzaga  part.  I.  de  Orig.  Relig.  Seraph.  pag.  Lxxxvin. 
Henricus  Villot  Belga  Athenar.  Orthodoxar.  pag.  cclxxvii. 
eum  "  guardianum  conventus  Brulensis  provinciae  Co- 
loniae,  et  generalem  commissarium  Cismontanum,"  vocat, 
eique  opera  alia  ibidem  loci  assignat. 
Paradoxa  Theologalia  lib.  I. 

Conciones  in  Evangelia  Quadragesimalia  lib.  I.  aliud  a 

praecedenti  opus. 

Enchiridion  Locorum  communiura  lib.  I. 

De  tribus  Votis  et  Obedientia  Religiosorura     lib.  I. 
Monada  sacrosanctae  EvangelicaeDoctrinae,contraFranciscum 

Lambertum  Avenionensem  apostatam,  lib.  i. 

Methodum  concionandi  lib.  I. 

Epistolas  ad  Minoritas  lib.  I. 

Monotesseron  Passionis  Domini  Nostri  Jesu  Christi     lib.  I, 
Optimam  Apologiam  lib.  i. 

Veteris  Vitae  Emendationem  lib.  i. 

Vixit  anno  mdlii. 

SAMSON  HAYUS.     653. 

Samson  Hayus,  monachus  Gulielmita  Parisiis,  quem  ordinem,  ab 
habitu,  Alba  pallia  vocant,  cura  ex  Scotia  studiorura  ergo  eo  se  con- 
tulisset,  religioso  voto  se  lubens  obstrinxit,  et  magna  eruditionis,  nec 
minore  pietatis  fama  floruit.     Scripsit  vero 

Theologiae  Scholasticae  Theses  lib.  i. 

Sorbonicas  Conclusiones  lib.  i. 

De  Ordine  suo  lib.  I.  quod  opus 

laudatur  a  Joanne  Marques  Augustiniano  cap.  de  Antiqui- 
tat.  Ordin.  sui  §  XI.     Ego  sane  non  vidi. 
Vivebat  anno  mdiv.  ut  aiunt :  si  ita  est,  ergo  ille  ordo  in  Scotia 
fuerit,  nam  hic  in  patria  monachum  induerat. 

THOMAS  HENDERSONUS.     654. 

Thomas  Hendersonus,  J.  C.  sui  aevi  clarissimus,  Edimburgensis  pro- 
praetor,  morum  elegantia  conspicuus,  scripsit,  ut  est  amoeni  ingenii, 
plurima,  sed  ego  tantum  vidi 

Gesta  sui  Seculi  lib.  I. 

Vivit  adhuc  in  patria. 

HUGO.     655. 

Hugo,  episcopus  Sancti  Andreae,  sedem  illam  abjurare,  et 
Dunkeldensem     transire     coactus     a     Rollondo     Dolensi     antisti- 

te,  et  Selvano  Rievallense  abbate,  ut  narrat  Rogerus  de  Hoveden 
Annal.  part.  II.  pag.  ccclii.  Extant  Urbani  III.  epistolae  super  ea 
controversia  ad  Wilhelmum  regem,  et  ad  Jocelinum,  Glascuensem 
episcopum,  apud  eundem  pag.  ccclxi.  et  Clementis  III.  decretum  ad 
Glascuensem  et  Aberdonensem  antistites  recitatur  in  eodem  pag. 
ccclxviii.  Ad  ultimum  gradu  ecclesiastico  dejectus,  et  sacris  inter- 
dictus,  Romam  concessit ;  et  absolutione,  clementissimi  pontificis  com- 
miseratione,  impetrata,  ex  peste  cum  tota  familia  ibidem  loci  interiit. 
Idem  pag.  ccclxx.     Scripsit 

Pro  Causa  sua  ad  Apostolicos  lib.  i. 

Mota  ei  controversia  anno  mclxxxii.    Obiit  mclxxxviii.  mense 
Augusto.     Silent  historiae  nostrates. 

HUGO.     656. 

Hugo,  abbas  de  Neubotle,  memoratur  in  literis  Clementis  III.  super 
negotiis  Joannis  episcopi  S.  Andreae.  Roger.  Hoveden  Annal.  part. 
II.  pag.  ccclxix. 

Floruit  anno  mclxxxviii. 

B.  HEREBERTUS.  657. 

B.  Herebertus,  Glascuensis  episcopus,  memoratus  a  Rogero  de 
Hoveden  lib.  II.  pag.  ccLXXXin.  scripsit 

De  Sumerledi  Motu  et  Poena  lib.  i. 

Claruit  anno  mclxiv. 

B.  HERBERTUS.     658. 

B.  Herbertus,  prior  Coldinghamiae,  exemptionem  Scoticarum  eccle- 
siarum  ab  Eboracensi  impetravit.  Scripsit,  ut  est  apud  Hoveden 
pag.  cccxi. 

De  Pactis  Eboraci  initis  lib.  i.     Meminit  Fordunus  MS. 

Claruit  anno  mclxxv. 

HARTMANNUS.     659. 

Hartmannus,  sub  S.  Columbani  regula,  S.  Galli  in  Helvetiis  mona- 
clms,  vir  pius  et  poeta  clarus,  cum  ipso  coenobiarcha  Gallo.ex  Sco- 
tia  veniens,  eo  loci  substitisse  creditur.  Innuit  ipse  quodam  epigram- 
mate  : 

Inde  Columbanus,  noster  pater  atque  magister, 

Alpibus  excursis,  aeriisque  viis, 
Hic  aderit  praesens,  alacrisque  ad  gaudia  tanta, 

Agmina  conjunget  consociata  simul. 
Conjunguntur  ei  celebres,  gressusque  fatigant 

Tres  quoque  Francorum,  Scotigenae  pariter. 

Inter  illustres  illius  ordinis  viros  censetur,  et  nuper  ejus  edidit  in 
tomis  Antiquarum  Lectionum  Henricus  Canisius 
Epigrammata  varia  lib.  i. 

Poemata  varia  lib.  I. 

Floruit  anno  dclxx.  sub  Conrado  II.  imperatore,  et  Ferquhardo 
II.  Scotiae  rege. 

HERVAEUS.     660. 

Hervaetjs,  nobili  familia  ortus,  quae  etiamnum  apud  nostrates 
viget,  in  aula  Anglica  diu  vixit,  primusque  Bangorae  episcopus 
sedit,  sed  eam  "  sedem  spe  majorum  divitiarum  reliquit,"  ait  Gu- 
lielmus  Malmesburiensis,  "  causatus,  quod  sibi  et  Wallensibus 
non  bene  conveniret."  Ei  successit  David  Scotus,  de  quo  supra  hoc 
opere  suo  loco ;  ille  vero  alio  translatus,  sed  haud  facile  eruere 
quaenam  illa  fuerit  ecclesia.  Franciscus  Godwinus  pag.  dclxiii. 
putat  eum  fuisse  primum  Eliensem  episcopum,  sed  falso ;  nam  a 
Bangorensi  in  Anglia  cathedra  ad  Lexoviensem  in  Normania, 
rege  Angliae  volente,  transivit.  Docet  epistola  MS.  S.  Anselmi, 
Cantuariensis  archiepiscopi,  ad  Henricum  I.  regem  :  "  Henrico  suo 
karissimo  domino,  gratia  Dei  regi  Anglorum,  et  duci  Normano- 
rum,  Anselmus  archiepiscopus  fidele  servitium  cum  orationibus. 
Mandavit  mihi  dignatio  vestra  per  electum  episcopum  Wintonien- 

sem,  ut  sibi  scriberem,  utrum  Dominus  Hervaeus,  episcopus  Bancoro- 
nensis,  posset  constitui  episcopus  in  ecclesia  Luxoviensi.  Hoc  utique  fa- 
cile  fieri  non  intelligo.  Sicut  enim  nullus  episcopus  sacrari  debet  ali- 
cujus  ecclesiae  sine  consensu  et  consilio  archiepiscopi,  et  aliorum 
episcoporum  totius  provinciae ;  ita  qui  consecratus  est  episcopus, 
non  potest  constitui  in  alia  provincia  episcopus  canonice  sine  con- 
silio  et  assensu  archiepiscopi,  et  episcoporum  ejusdem  provinciae  cum 
apostolica  autoritate,  nec  sine  absolutione  archiepiscopi  et  episco- 
porum,  in  qua  sacratus  est ;  quae  absolutio  fieri  nequit  sine  magna  et 
communi  consideratione  et  consilio  eorum,  sine  quibus  consecrari,  ut 
dixi,  non  possit.  Omnipotens  Deus  dirigat  vos  in  hac  et  in  aliis  actio- 
nibus  vestris.  Amen."  Haec  de  illo  ab  Anselmo,  qui  licet  transla- 
tioni  ipsius  videretur  adversari,  tamen  rex  eum  consecrari  voluit. 
Auctor  Robertus  Coenalis. 

In  epistola  illa  manifestus  error ;  nam  ecclesia  Luxoviensis  celebris 
in  JBurgundia  abbatis  est,  a  S.  Columbano  Scoto,  ut  dixi,  structa, 
quae  et  Lussedium  vocatur  a  vetusto  scriptore  in  Vita  S.  Eligii,  No- 
viom.  Episcopi,  lib.  x.  cap.  XXI.  Producit  Surius  tom.  vi.  Lexovien- 
sis  sedes  in  Normania  Rothomagensi  suffraganea :  et  tamen  idem 
error  in  Ivone  Carnotensi  epistola  cliii.  ad  Gilbertum  Ebroicensem 
comitem  :  "  Quod  de  Luxoviensi  ecclesia  bene  incoepistis."  Corrige, 
"  de  Lexoviensi  ecclesia."  Idem  iterum  epist.  cliv.  "  Luxoviensem 
ecclesiam  per  violentiam  Anglici  regis  invadat,"  eodem  modo  corri- 
gendum.  Et  cap.  clvii.  "  In  ecclesia  Luxoviensi  paternitas  vestra 
cognoscere  poterit."  Totus  contextus  convincit  de  Lexoviensi  intel- 
ligendum.  Sed  et  apud  Petrum  Venerabilem  "  episcopus  Luxoviensis" 
mendose  scriptum  notat  Franciscus  Juretus.  Quantum  temporis  eccle- 
siam  rexerit,  non  deprehendi,  neque  ubi  obierit.  Scripsit 
Epistolas  ad  Henricum  Regem  Angliae  lib.  i. 

Floruit  anno  mx. 

JOANNES  HEPBURNUS.     661. 

"  Joannes  Hepburnus,  S.  Andreae  prior  multo  dignissimus,  cujus 
civiles  res  gestae  atque  sacrae  dignae  sunt,  quas  perpetuis  posteritas 
extollat  laudibus,"  ait  Hect.  Boethius  lib.  xvi.  Histor.  Scot.  pag. 
cccxxxili.     Parisiis  juvenis  studuerat,  et  scripserat 

De  Venatione  poema  elegantissimum  lib.  I. 

Obiit  Andreapoli  anno  mdi. 

HENRICUS  CAECUS.     662. 

Henricus  quidam,  a  nativitate  caecus,  rara  tamen  ingenii  felicitate, 
Homerus  alter,  patriam  linguam  supra  aetatem  suam  ditavit.  Scrip- 
sit  operosum  et  grande  opus  versu  vernaculo, 

De  Gestis  Gulielmi  Wallasii  lib.  x.  Huic,  filio  Gulielmi  ab 
Eldeslia,  nepoti  Adami  a  Ricarton,  ingens  gloria,  et  famae 
aeternitas  cessit,  quod  libertatem  oppressae  patriae  sola  sui 
virtute  restituit,  tyrannide  Anglorum  multis  praeliis  excus- 
sa,  et  cum  proceres  in  servitutem  ultro  ruerent,  unus  tam 
potenti  regi  ac  factioni  resistere  ausus,  armis  invictus,  ac 
sola  invidia  debellatus. 
Vivebat  anno  mccclxi. 

JACOBUS  HARRISONUS.     663. 

Jacobus  Harrisonus  in  aula  Anglicana  aliquamdiu  vixerat  ;  nam 
Eduardo  Semaro,  Somersetensium  duci,  regis  minoris  avunculo,  ac 
regni  administratori,  opus  inscripsit,  quo  Scotos  et  Anglos  ad  mu- 
tuam  concordiam  hortatus,  graviter  de  utriusque  regni  viribus,  et  ex 
bello  incommoda,  ex  pace  emolumenta  pertractat.  Titulus  operi 
De  duorum  Regnorum  Unione  lib.  i. 

Claruit  anno  mdxlvii. 

EDUARDUS  HENRISONUS.     66^. 

Eduardus  Henrisonus,  antecessor  et  professor  regius  Bituricensis, 
Franc.  Duareni  collega,  in  illius  academiae  grata  memoria  etiam- 
num  hodie  vivit  vigetque,  vir  humanioribus  literis  instructissimus, 
solis  Papinianis  in  juris  cognitione  inferior.     Scripsit 

In  Titul.  x.  lib.  n.  Institution.  Justinian.  de  Testamentis 
(Biblioth.  Jurid.)  lib.  I. 

Librum  de  Jurisdictione,  pro  Doctore  suo  Eguinario  Barone 

D 

contra  Antonium  Goveanum.     Alia  non  vidi. 
Plutarchi  Commentarium  Stoicorum  Contrariorum  Latinitate 
donavit,  et  Franc.  Duareno  dedicavit.     Lugduni,  mdlv. 
Claruit  anno  mdlxxi.    Meminere  ejus  cum  laude  Elenchus  Juris- 
consultorum,  Joan.  Nenizanus,  Ludovic.  Gomesius,  Joan.  Fichardus, 
Joannes  Baptista  Ziletus,  Jo.  Wolfgangus  Freymonius. 

HENRISONUS.     665. 

Henrisonus,  Eduardi  filius,  advocatus  in  senatu  Edimburgensi  Sco- 
tico,  familiaris  admodum,  commendante  virtute,  Jacobo  Stuarto  regni 
cancellario,  Araniae  comiti,  edidit 

Apologiam  pro  Patre  lib.  i.     Pictavii. 

Obiit  Edimburgi  anno  mdxcvii. 

ALBANUS  HILLUS.     666. 

"  Albanus  Hillus,  medicus  nobilissimus,  optimus,  atque  in  omni 
literarum  genere  maxime  versatus,"  ait  Bibiliothecae  Medicae  auctor,  et 
repetit  Bassianus  Landus.  Fuisse  Scotum,  et  gentilem  suum  Robertus 
Hillus,  qui  philosophiae  professor  Monspelii  obiit,  asseruit  lib.  de  Pe- 
regrinatione  sua.     Hic  scripsit 

In  Galenuni  permulta  lib.  I. 

De  Anatomia  Galeniana  lib.  I. 

Incertum  quo  seculo  floruerit. 

HUNIBERTUS.     667. 

Hunibertus,  clarum  suae  gentis  nomen,  Galliis,  Germaniis,  Italiaque 
lustratis,  edidit 

Chronicon  Scotorum  lib.  I.     Index  anonymi. 

Floruit  anno  dccxxx. 

PATRICIUS  HAMILTONUS.     668. 

Patricius  Hamiltonus,  etsi  illustri  loco  ortus,  nomen  tameu  iu 
hac     nomenclatura     non     inveniret,    nisi    ad    perpetuam    nominis 

infamiam  etiam  aeternis  addicti  poenis  a  sanctis  ecclesiae  doctoribus 
nominarentur  :  sic  haereticorum  catalogum  contexuit  Epiphanius,  et 
alii  eum  secuti.  Hic  ergo  adolescens  xxili.  annorum  Marpurgae, 
quam  Philippus  Hessorum  princeps  academiam  fecerat,  primus  pro- 
fessor.  In  Scotiam  redux,  cum  execrandi  dogmatis  virus,  quod  in  Ger- 
mania  nefarie  hauserat,  domi  vomere  inciperet,  haereseos  Andreapoli 
damnatus,  ad  stipitem  religatus  ultrice  flamma  poenas  pependit.  Lau- 
dat  Franciscus  Lambertus  Avenionensis  in  praefatione  operis  sui  in 
Apocalypsin,  sed  et  ipse  ejusdem  veneni  potor,  et  sectae  haereticus. 
Scripsit  vero  hic 

De  Lege  et  Evangelio  lib.  I. 

De  Fide  et  Operibus  lib.  I. 

Locorum  communium  lib.  i. 

Exustus  est  pridie  calend.  Mart.  anno  salut.  human.  mdxxviii. 

S.  HERMANNUS.     668. 

S.  HehmaNNUS,  unus  ex  iis  est  patribus  qui  Pelagii  insanientis  auda- 
ciam  eo  in  regno  represserunt :  docet  epistola,  cujus  haec  est  epigraphe 
tom.  iil.  Concilior.  in  Decretis  Honorii  I.  cap.  xix.  "  Dilectissimis 
et  sanctissimis  Thomiano,  Columbano,  Chromano,  Dimano,  et  Batha- 
no  episcopis,  Chromano,  Hermannoque,  Laustrano,  Stellano,  et  Segi- 
ano  presbyteris,  Sarano,  caeterisque  doctoribus,  et  abbatibus  Scotis, 
Hilarius  archipresbyter,  et  servans  loeum  sanctae  sedis  apostolicae,  et 
Joannes  diaconus,  et  in  Dei  nomine  electus  item  Joannes  primicerius, 
et  servans  locum  sanctae  sedis  apostolicae,  et  Joan.  servus  Dei,  et  con- 
siliarius  ejusdem  apostolicae  sedis."  Sequitur  deinde  epistola  ipsa,  ex 
qua  liquet  eos  Romam  dedisse  literas,  quibus  et  Arriani  perfidiam  ac- 
cusabant,  ne  in  Scotia  spargi  inciperet  metuebant,  item  de  Paschatis 
observatione  doceri  cupiebant.  Scripsit  ergo  Hermannus  presbyter 
Epistolas  ad  Hilarium,  servantem  locum  sanctae  sedis  aposto- 
licae,  et  alios,  de  Pelagiana  Haeresi,  lib.  i. 

Vivebat  anno  dclxvi.    Nomina  haec  corrupta  magna  ex  parte,  su- 
pra  hoc  opere  ostensum. 

S.  HEREBERTUS.     668. 

S.   Herebertus   Scotus,  S.  Bonifacii  Germaniae  apostoli  discipu- 
lus,    ex  eorum,    ut  puto,    numero   qui   ex  Britannia    ab   illo    evo- 

cati  sedulam  operam  ad  gentium  Germanicarum  eonversionem  nava- 
runt ;  alios  eniin  secum  sanctus  ille  duxit,  alios,  Romae  ordinatus  et  in 
Frisiam  a  Gregorio  II.  cum  apostolica  auctoritate  destinatus,  patria 
ad  se  accivit :  ab  eodem  episcopus  Frisingensis  inauguratus,  primus 
illius  sedis  antistes  fuit,  magna  pietatis  eruditionisque  opinione,,  Me- 
minit  Joan.  Trithemius  lib.  iv.  de  Vir.  illustribus  Ordin.  S.  Benedicti 
cap.  ccxxi.     Scripsit 

Epistolas  ad  Bonifacium  iib.  I. 

Officiarium  suae  Ecclesiae  lib.  i. 

Floruit  anno  dcclxxx. 

FRANCISCUS  HAMILTONUS.     669. 

Franciscus  Hamiltonus,  Scotorum  D.  Jacobi  Majoris  in  subur- 
bio  Herbipolitano  abbas,  vir  pius  et  literatus,  magno  labore  mo- 
nasterium  illud,  Scotis  ademptum  per  Laurentium  episcopum, 
Orientalis  Franciae  ducem,  et  bullam  Alexandri  VI.  pontificis, 
in  Teutones  jure  illius  transmisso  anno  mcdxcix.  Scotorum 
nationi  iterum  [restituit],  concedente  illustrissimo  Julio  episcopo 
Herbipolensi,  praesentibus  ecclesiae  cathedralis  canonicis,  quorum 
liberalitate  Embricho  episcopus  illud  olim  fundarat  anno  mcxl. 
Scripsit 

Orationem  de  Reformatione  Monasterii  Scotorum  Herbi- 
politani  lib.  I.  Habita  est  coram  Julio  episcopo,  principe 
Orientalis  Franciae,  et  caeteris  optimatibus  ;  prodiit  Her- 
bipoli.  Joannes  Busaeus,  Soc.  Jesu  presbyter,  in  praefatione 
ad  opera  Trithemii. 
Controversa  Fidei  Capita,  et  alia  multa,  quae  posteritatis  me- 
moriam  merentur  ;  sed  ego  non  vidi. 
Floruit  anno  mdxcv. 

JOANNES  HAMILTONUS.     670. 

Joannes  Ilamiltonus,  S.  Andreae  archiepiscopus,  frater  Jacobi 
Arraniae  comitis,  et  ducis  Castri  Heraldi,  quod  religiosis  esset  sub- 
sidio,   reginaeque   dignitatem   strenue   tueretur,    a    perduellibus    re- 

gicidii  suspectus,  ne  in  judiciura  quidem  more  patrio  vocatus,  inaudita 
causa  suspensus  et  necatus.  Sola  accusationis  umbra,  sacerdotem  in 
sacra  confessione  id  ex  poenitente  quodam  audivisse,  quod  pro  inge- 
nio  suo  haeretici  finxerunt.  Hujus  fatum,  tanto  sane  principe  indig- 
num,  G.  Buchananus  salso  epigrammate,  nimium  factioni  perduellium 
addictus,  perstrinxit : 

Restis  Hamiltonum  necat,  ensis  ut  ante  Betonum. 

Fuit  hic  magna  in  reginam  afflictam  caritate,  et  veluti  unicum  in- 
sanientis  haereseos  impedimentum.     Scripsit 

Rationes  cur  Regina  Scotiae  non  deberet  se  fidei  Elizabethae 

Anglicanae  committere  lib.  i.     Anonymus  Gallice 

scriptor  de  Martyrio  Mariae  Stuartae,  Reginae  Scotorum, 

capita  dissertationis  ipse  recenset,  quibus  nihil  doctius  aut 

argutius. 

Exstinctus  est  impiorum  manibus,  et  pietatis  victima  concidit  anno 

mdlxxi.     Vide  G.  Camdenum,  et  Jacobum  Augustum  Thuanum  lib. 

li.  Historiar.  pag.  dcccxxxii. 

S.  HILDEBERTUS.     671. 

S.  Hildebertus,  Scotorum  archiepiscopus,  docuit  Caium  Sedulium 
seniorem  :  plene  Petrus  lib.  xi.  cap.  lxxi.     Scripsit 
Epistolas  ad  varios  lib.  i. 

De  felici  Ecclesiae  Statu  lib.  i. 

De  Persecutione  fidelium  lib.  T. 

Poemata  sacra  lib.  i. 

Hic  postea  in  Galliis  Cenomanensis  episcopus,  ac  mox  Turonensis 
archiepiscopus,  ut  est  apud  Gulielmum  Mahnesburiensem  lib.  iv. 
pag.  lxxv.  scripsit  praeter  laudata  [alia  quoque]  opera,  et  in  his, 

De  Concordia  veteris  et  novi  Sacrificii  lib.  i.  versu  eleganti. 
Laudat  Anton.  Monchiacen.  Demochares  tom.  in.  cap. 
xxxvi.  pag.  cxvn. 
De  Roma  versus  suavissimos  lib.  I.  "  Venustae  facundiae," 
ait  idem  Malmesburiensis  :  in  alia  editione  est,  "  vetustae 
facundiae."  Apponam  quosdam,  unde  Itali,  Germani,  Franci 
hauserunt : 

Par  tibi  Roma  nihih  cum  sis  prope  tota  ruina, 

Quam  magni  fueris  integra,  fracta  doces. 
Longa  tuos  fastus  aetas  destruxit,  et  arces 

Caesaris,  et  superiim  templa  palude  jacent. 
Ille  labor,  labor  ille  ruit,  quem  dirus  Araxes 

Et  stantem  tremuit,  et  cecidisse  dolet : 
Quem  gladii  regum,  quem  provida  jura  senatus, 

Quem  superi  regum  constituere  caput : 
Quem  magis  optavit  cum  crimine  solus  liabere 

Caesar,  quam  socius  et  pius  esse  socer : 
Qui  crescens  studiis  tribus,  hostes,  crimen,  amicos, 

Vi  docuit,  secuit  legibus,  emit  ope  : 
In  quem  dum  fieret,  vigilavit  cura  priorum, 

Juvit  opus  pietas,  hospitis  unda  locum  ; 
Materiam,  fabros,  expensas  axis  uterque 

Misit,  se  muris  obtulit  ipse  locus  ; 
Expendere  duces  thesauros,  fata  favorem, 

Artifices  studium,  totus  et  orbis  opes. 
Urbs  cecidit,  de  qua  si  quicquam  dicere  dignum 

Moliar,  hoc  potero  dicere,  Roma  fuit. 
Non  tamen  annorum  series,  non  flamma,  nec  ensis, 

Ad  plenum  potuit  hoc  abolere  decus : 
Cura  hominum  potuit  tantam  componere  Romam, 

Quantam  non  potuit  solvere  cura  deum. 
Confer  opus,  marmorque  novum,  superumque  favorem, 

Artificum  vigilent  in  nova  facta  manus ; 
Non  tamen  aut  fieri  par  stanti  machina  muro, 

Aut  restaurari  sola  ruina  potest. 
Hic  superiim  formas  superi  mirantur  et  ipsi, 

Et  cupiunt  fictis  vultibus  esse  pares. 
Non  potuit  natura  deos  hoc  ore  creare, 

Quo  miranda  deum  signa  creavit  homo. 
Vultus  adest  his  numinibus,  potiusque  coluntur 

Artificum  studio,  quam  deitatc  sua. 
Urbs  felix,  vel  si  dominis  urbs  illa  careret, 

Vel  dominis  esset  turpe  carere  fide. 


GENTIS  SCOTORUM,  LIB.  VIII.  355 

Nemo  unquam  cultius  Romae  majestatem  adumbravit.  Alius  est 
ab  isto  "  Hildebertus  Ostro-Francus,  dux  et  episcopus  Moguntinus, 
qui  scripsit  SS.  vitas,"  ut  in  Catalogo  Testium  Veritatis  docuit  Guliel- 
mus  Eisingrinius  Spirensis ;  eodemque  in  argumento  versati,  praeter 
eos,  quos  lioc  opere  sparsim  nominavi : 

Flavaldus,  Monachus  Rhemensis. 

Albertus,  Abbas  Lobiensis. 

Arnodulphus,  Abbas. 

Andreas,  Bambergensis  abbas  xxxvir. 

Heroldus,  Monachus  Spirensis. 

Diemon,  Monachus  Hirsaugiensis. 

Bruno,  Monachus  ibidem  loci. 

Ernestus,  Abbas  Zwifaltensis. 

Berchtoldus,  Abbas  Campidonensis. 

Erckenbaldus,  Episcopus  Argentoratensis. 

Gilbertus  Folioth,  Episcopus  Londinensis. 

Gulielmus  Thorney,  Anglus. 

Lambertus  de  Legia. 
Quos  ideo  laudavi,  quia  ex  iis  multa  potes  petere,  quae  labores  hos- 
ce  meos  et  confirmare  et  augere  non  vulgariter  possunt ;  nec  tamen 
mihi  eos  videndi  unquam  copia  fuit. 

Celebratur  et  alius  Hildebertus,  abbas  Blandiniensis,  qui,  contra 
fautores  Caesaris,  decretis  pontificum  de  imaginibus  habendis  ad- 
haesit,  Meiero  in  Annalib.  Flandr.  auctore,  sed  multis  post  nostrum 
seculis. 

Floruit  anno  cd.  sedente  Romae  S.  Innocentio  I.  Scoto,  imperante 
Theodosio.     Meminit  Trithemius. 

ARCHIBALDUS  HAMILTONUS.     672. 

Archijqaldus  Hamiltonus,  nobili  loco  natus,  nobiliori  fama 
in  Galliis  claruit,  Lutetiae  bonarum  artium  professor,  Sorbo- 
nicus  socius,  ad  D.  Quintini  canonicus,  ubi  haud  leve  pietatis  ar- 
gumentum  exhibuit ;  nam  cum  urbis  illius  praetor  subjectus  peti- 
isset  ab  eo  sacrum  sibi  celebrari,  maluit  et  sacerdotii  jacturam  et 
supellectilis   direptionem   pati,  et  exilium    subire,   quam   contra  de- 

cretum  ecclesiae  quippiam  admittere.  Romae  magno  loco  a  pon- 
tifice  Gregorio  XIII.  habitus,  majore  a  suis  popularibus,  quos  in  fide 
labantes  non  mediocriter  confirmavit,  publica  cum  Knoxio  dis- 
ceptatione  habita,  quem  ita  et  vi  veritatis  et  eloquentia  depressit, 
ut  non  pauci,  haeresi  damnata,  in  ecclesiae  gremium  redirent. 
Scripsit 

Dialogum  in  Controversia  Fidei,  quem  Th.  Smetonus  apostata 
impugnavit  contra  Catholicam  causam,  lib.  i.     Alia  Patri 
Tyrio  edenda  reliquit ;  an  prodierint  ignoro. 
Obiit  in  Vaticano,  aedibus  a  S.  D.  N.  sibi  assignatis,  anno  mdxciii. 

ARCHIBALDUS  HAMILTONUS.     672. 

Aiichibaldus  Hamiltonus,  in  insulis  Scoticis  natus,  celebri  fama 
Parisiis  docuit,  auditorio  ingenio  suo  digno.     Scripsit 

De  Philosophia  Aristotelica  lib.  v. 

Venit  Lutetiam   anno   MDXXXI.     Acta  nationis   Germanicae  ad 
DD.  Cosmi  et  Damiani  asservata  pag.  clxxiv. 

ALEXANDER  HAMILTONUS.     673. 

Alexander  Hamiltonus  Glascuensis,  Lutetiae  etiam  in  Lu- 
xoveo  professor,  magnam  sui  ab  eruditione  singulari  excitavit 
exspectationem,  et  implevit  auditorum  florente  academia  vota. 
Scripsit 

Orationes  lib.  i. 

De  illustribus  Viris  Familiae  suae     lib.  i. 

Urbis  Glascuensis  Encomium  lib.  I. 

Docebat  Lutetiae  anno  mdlxxvi.     Eadem  acta  pag.  clxiii. 

JOANNES  HAMILTONUS.     674. 

Joannes  Hamiltonus  Dumblanensis,  et  ipse  Parisiensis  ih  Navar- 
raeo,  Barbarano,  et  Cardinalitio  professor,  ingens  gentis  suae  decus, 
poeta  elegantissimus,  orator  priscis  conferendus,  scripsit 
De  Laude  Academiae  Parisiensis        lib.  i. 

Profitebatur  anno  mdlxxvit.  Acta  ejusdera  nationis  pag.  clxiii. 
vigetque  inter  doctos  etiamnum  nomen. 

JOANNES  HAMILTONUS.     675. 

Joannes  Hamiltonus,  alter  Sanct-Andreanus,  licet  prius  publici  doc- 
toris  munus  subierit,  tamen  posterius  priori  obiit,  insigni  in  utraque 
lingua  eruditione,  nec  minus  Hebraicae,  quam  Graecae  et  Latinae, 
peritus.  Docuit  in  Becodiano  et  Plessaeo ;  demum  Sorbonicus  socius 
in  Collegio  Navarraeo  vixit,  doctiorum  doctissimus,  ut  Claudius  Mi- 
nos  dicere  solebat.     Scripsit 

Praefationes  solennes  lib.  i. 

De  eruditorum  Praerogativa  lib.  I. 

Locorum  e  Thalmud  Versionem  lib.  i. 

De  Rabbinis  lib.  I. 

Venit  Parisios  anno  mdlxi.     Acta  eadem  pag.  lxxxiii. 

JOANNES  HAMILTONUS.     676. 

Joannes  Hamiltonus  iste,  omnes  sui  seculi  eruditos  incompara- 
bili  virtute,  et  ingenii  felicitate  longe  praetergressus,  nobilissimo 
loco  ortus,  Thomae  Hamiltoni,  Scotiae  secretarii,  Comitis  Mailro- 
siae  ac  senatoris,  regni  conservatoris,  frater,  Lutetiae  philosophiam 
docuit,  tum  DD.  Cosmi  et  Damiani  in  eadem  academia  paro- 
chus,  socius  Sorbonicus,  adjuvantibus  Busiaeo  le  Clerc,  et  Buchero 
doctore  theologo,  omnes  regni  ordiues  in  caput  Henrici  IV.  re- 
gis,  nondum  adhuc  Catholici,  concitavit,  nescias  ferventiori  pie- 
tate,  an  viriliore  animo,  cum  ipse  armatus  muros  conscenderet,  sin- 
gulos  hortaretur,  e  pulpitis  fulminaret.  Meminit  satira  Gallica 
illa  ingeniosissima,  licet  parum  pia,  cui  titulus  Catholicon  Hispaniae, 
cujus  auctor  Joannes  Passeratius  ferebatur.  Sed  soluta  Parisiensi  ob- 
sidione,  et  rege  a  Clemente  VIII.  pontifice  interventu  Gordonii 
Jesuitae  Scoti  absoluto,  ipse  Bruxellas  concessit,  Bucherus  Torna- 
cum,  Busiaeus  in  Cimbriam.  Noster  vero,  post  aliquot  annos,  de- 
siderio  salutis  suorum  civium  motus,  in  Scotiam  trajecit,  et  a  per- 
fidis  proditus,  a  Sathanae  ministris  captus,  ac  jussu  regis  Londinum 

perductus,  in  Turrim  conjectus.    Ejus  extant  multa,  sed  ego  paucissi- 
ma  vidi,  quorum  hi  apices  sunt : 

Philosophiae  Aristotelicae  Epitome  lib.  i. 

Orationes  Rectoriae  lib.  i. 

Conciones  ad  Populum  Parisiensem  de  Officio  Subditorum  in 
Principes  suos  lib.  i. 

Controversiae  Religionis  lib.  I. 

Admonitiones  ad  Ministros  lib.  i.  vernacule. 

Tractatus  de  reali  Corporis  Christi  in  Eucharistia  Praesen- 
tia,  item  vernacule,  lib.  i. 

Obiit  martyr,  sub  arcta  in  Turri  Londinensi  custodia,  anno  mdcx. 
uno  solo  crimine  admisso  reus,  quod  furente  plebeiorum  factione  cla- 
rissimum  et  literatissimum  Barnabam  Brissonium,  senatus  Parisi- 
ensis  praesidem,  et  tot  scriptis  celebrem,  nullius  compertum  crimi- 
nis  in  Lautumiis  passus  sit  strangulari,  et  cadaver  contumeliis 
afFectum  publico  supplicii  theatro  in  sacri  ordinis  dedecus  aeternam 
suffigi.  Erat  sane  paulo  in  rebus  fidei  ardentior,  nam  et  Foulerium, 
virum  domi  nobilem,  flagris  caedi  imperavit,  et  alios  praepostera 
pietate  offendit ;  cetera  tamen,  si  causam  religionis  demas,  mitissimo 
et  moderatissimo  ingenio  fuisse  perhibetur.  Qui  plura  cupis,  lege  Lu- 
dovici  Servini,  regii  in  senatu  Parisiensi  advocati,  forensem  de  eo 
actionem. 

PATRICIUS  HUMAEUS.     677. 

Patricius  Humaeus,  equestri  dignitate,  a  gentilitio  patrimonio  Pou- 
luartius  vocatus,  magno  ingenio,  praeclaro  eventu  poeticen  Scoticam 
adomavit,  regi  non  magis  claritudine  familiae,  quam  moribus  suavis- 
simis  et  rara  eruditione  carus.     Scripsit 

Cantiones  Scoticas  lib.  i. 

Carmina  amatoria  lib.  i. 

Odas  [ad]  Regem  lib.  I. 

Satiram  in  Alexandrum  Montgomerium        lib.  i.  et  alia  quae 
ad  manus  meas  non  venerunt. 
Obiit  anno  mdcxi. 

JACOBUS  HALDENSTOUN.     678. 

Jacobus  Haldenstoun,  sacrae  theologiae  doctor,  ac  decanus,  S.  An- 

dreae  prior,  haereticae  pravitatis  inquisitor,  "  severus  in  corripiendo, 

mansuetus  in  miserando,  liberalis  in  exponendo,  affabilis  in  collo- 

quendo,  et  pronus  in  compatiendo,"  ait  Scotichronicon  lib.  vi.  cap. 

cxvii,  cui  hoc  epitaphium  posuerunt : 

Qui  docui  mores,  mundi  vitare  favores, 
Inter  doctores  sacros  sortitus  honores, 
Vermibus  hic  donor,  et  sic  ostendere  conor, 
Quod  sicut  ponor,  ponitur  omnis  honor. 

Scripserat  ille,  ut  ex  dicti  coenobii  bibliotheca  apparebat, 

Contra  Lolardos  lib.  i. 

Processum  contra  Haereticos  lib.  i. 

De  Privilegiis  Claustri  sui  lib.  i.  Nam  cum  abbas 

Calcoensis  publico  regni  ordinum  conventu  locum  priori 
S.  Andreae  praeripere  vellet,  prior,  lato  decreto,  ei  praela- 
tus,  et  omnibus  regni  abbatibus.  Ita  S.  Columba,  cum 
esset  tantum  abbas,  omnibus  Hiberniae  episcopis  antepo- 
situs.  Scotichronicon  lib.  vi.  cap.  xlix. 
Obiit  xviii.  Julii  anno  mccccxliii. 

HONORIUS.     679. 

Honorius,  monachus  Benedictinus  celeberrimi  coenobii  de  Cupro, 
tum  Brechinensi  episcopo  vicarius,  ut  in  Scotichronico,  vir  suo  seculo 
literatissimus,  scripsit 

Linguarum  Orientalium  Synopsin  lib.  i. 

De  Lingua  Hebraica  lib.  i. 

Dictionarium  Hebraicum  lib.  i. 

Paraphrasin  in  universum  Testamentum  Vetus,  cum  reperto- 

rio,  lib.  IX. 

Chronicon  Rabbi  Salomon  lib.  i.    Commentarium 

scilicet  de  rebus  Romanorum  Latinitate  donavit. 
Florebat  anno  mcdlii. 

HENRICUS.     680. 

Henricus,  monachus  Benedictinus,  et  prior  Calcoensis,  Graece 
Latiueque  doctissimus,  diu  in  Galliis,  Germaniis,  Italiaque  haesit, 
Politiano  et  Marsilio  Ficino  familiaris,  ut  illius  Epistolae  testantur. 
Scripsit,  ut  in  Scotichronico  habetur,  et  extant  in  bibliotheca  Me- 
dicea, 

De  Beata  Virgine  versus  Graecos  lib.  i.     Florentiae  pu- 

blicavit,  et  Laurentio  Medici  inscripsit. 
Palladium  Rutilium  de  Re  Rustica  Scotice  vertit  lib.  XIII. 
Synopsin  herbariam         lib.  i.  editam  Lugduni. 
Excerpta  e  Columella  et  Varrone         lib.  I.     Est  MS.  Bono- 
niae  in  interiori  bibliotheca  Dominicanorum. 
Floruit  anno  mcdxciii. 

HUGO.     681. 

Hugo,  Michaelis  Scoti  auditor,  mox  Carmelitani  ordinis  illustre 
sidus,  omnium  suo  seculo  mathematicorum  doctissimus,  Airense 
coenobium  diu  rexit,  et  scripsit 

De  Judiciis  Nativitatum  lib.  i.     MS.  in  Petaviana  bibli- 

otheca. 

De  Conjunctione  Planetarum  lib.  i. 

De  Revolutione  certa  Stellarum  lib.  i. 

De  xn.  Domibus  Coelestibus  lib.  i. 

Pro  Astrologia  lib.  I.  prodiit. 

Apologiam  pro  se  lib.  I. 

Floruit  anno  mcccxli.     Ultimum  opus  MS.  in  Petaviana,  hac  epi- 
graphe :  "  Hugonis  Scoti  Apologia." 

GULIELMUS  HAIUS.     682. 

Gulielmus  Haius  Gaureanus,  eruditissimus  suo  tempore  Parisiis 
professor,  edidit 

In  Statium  Papinium  Notas  lib.  i. 

In  Quintiliani  Declamationes,  Observationes  magni  ingenii,  et 
utiles,  lib.  i. 

Docere   incepit  anno   mdlxii.      Acta  nationis  Germanicae  pag. 
xcix. 

GULIELMUS  HAIUS.     683. 

Gulielmus  Haius,  alter  a  laudato,  in  Galliis  bonas  artes  didicit,  et, 
ut  puto,  in  Aremoricis  docuit.     Ejus  in  manus  meas  venit, 

De  longaeva  et  stabili  Permanentia    Regni    Scotiae,  Oratio 
historica,  lib.  i. 

Obiit  Edimburgi,  ut  audio,  magno  suorum  desiderio,  anno  MDXCi. 
erat  enim,  ut  nobili  loco,  ita  ad  Musas  nato  ingenio. 


EDMUNDUS  HAIUS.     684. 

Edmundus  Haius,  nobili  loco  ortus,  Societati  Jesu  nomen  dedit,  in 
qua  unicum  sibi  perpetuo  scopum  posuit,  patriae  suae  prodesse,  et 
ecclesiam  promovere  ;  ideo  multas  in  Scotiam  peregrinationes  obivit, 
et  parum  abfuit  quin  Genevam,  copiis  admotis  interceptam,  haereticis 
eriperet.     Vir  omni  vita  laudabilis,  et  sincerae  fidei,  scripsit 

Theologica  quaedam  lib.  I.  quae  vide  apud  Ribadineiram 

Catalog.  Soc.  Jesu  pag.  xlix. 
Obiit  in  Allobrogibus  anno  mdcviii. 

JOANNES  HAIUS.     684. 

Joannes  Haius,  ex  familia  Dalgattia  nobilissima,  ejusdem  societatis 
socius,  magnam  in  omni  literaturae  genere  ingenii  laudem  consecutus, 
edidit  multa ;  ego  vidi  tantum 

Theologica  quaedam    (apud  eundem  Ribadineiram  Catalogi 

pag.  cxxi.)  lib.  i. 

Librum  P.  Diechi  de  Torres  de  Rebus  Peruanis  Latinum 

fecit  lib.  i. 

Literas  de  Japonensis  Imperii  mirabili  Mutatione  Latinita- 

te  donavit  lib.  i. 

Disputationes  in  Theologia  (Bibliothec.  Classic.  auctor  pag. 

cccxxxvn.)  lib.  i. 

In  Bibliothecam  Sixti  Senensis  Observationes      lib.  i.     Bibli* 

othecae  Classicae  pag.  ccciv. 
Obiit  anno  mdxcviii. 

ALEXANDER  HUMAEUS.     685. 

Alexander  Humaeus,  vir  literatissimus,  Glascuensis  scholae  mode- 
rator,  edidit  multa  ;  ego  tantum  vidi 

Bellum  Grammaticale  lib.  i. 

Grammaticam  Latinam  lib.  I. 

Vivit  adhuc  in  Scotia. 

DAVID  HUMAEUS.    686. 

David  Humaeus,  nato  ad  Musas  ingenio,  cultissimus  poeta,  scripsit 
multa,  sed  ad  me  venerunt  pauca  ;  in  his  sunt 

Poemata  varia  lib.  I. 

Laudes  Patriae,  versu,  lib.  i. 

Adventus  Regis  in  Angliam,  versu,  lib.  i. 

Contra  Episcopos,  vernacule,  lib.  i. 

Apologia  Ministrorum  Vasconum,  vernacule,  lib.  i. 
Vivit  adhuc  in  Scotia. 

GULIELMUS  HEGATUS.     687. 

Gulielmus  Hegatus  Glascuensis,  omnis  politioris  literaturae 
omniumque  humaniorum  scientiarum  peritissimus,  varia  ac  rara 
lectione,  fecunda  memoria,  summo  judicio,  et  nomen  celebre 
acquisivit  ac  gloriosius  meruit,  nihil  enim  arduum,  quod  ille 
solertia  non  assequatur ;  ad  haec  mores  suavissimi,  gravitate  festi- 
va  conditi.  Pictavii  primum  bonas  artes  docere  orsus,  Lutetiam 
venit,  ac  in  Lexoveo  clarum  nomen  adeptus,  Divionem  in  Burguti- 
diam  vocatus  docuit,   durn  Jesuitae  patres  scholam  eam  sibi  vindi- 

carant;  iude  iterum  Parisios  redux  profiteri  coepit;  denique  Burdega- 
lam  accitus,  sedem  Musis  ac  Mercurio  in  Aquitanico  Lyceo  fixit. 
Multa  et  elaboravit  et  emisit :  ego,  a  suavissimo  ipsius  convictu  a  vi- 
ginti  pene  annis  divulsus,  pauca  vidi ;  in  his 

Poemata  Graeca  lib.  I.     In  ea  ei  lingua  nihil  ignotum, 

et  memoriter  pene  poetas  omnes  recitare  solet,  ac  eorum 
scholiastas  tam  frequenter  excutere,  ut  Athenis  natus  videri 
possit. 
Epigrammata  Latina  acutissima  lib.  i. 

Orationes  eloquentissimas  lib.  I. 

Epithalainium  Henrici  IV.  et  Mariae  Mediceae,  Franciae  Re- 

gum,  lib.  I. 

In  Ausonium  Commentarios  uberes  ac  criticos,  post  Vinetum 
et  Scaligerum,  lib.  I.  dicitur  emittere:  utinam  ! 
Vivit  adhuc  cum  suavissimo  suo  Balforeo,  et  communes  Musas  colit. 

JACOBUS  BONAVENTURA  HEPBURNUS.     688. 

Jacobus  Hepburnus,  nobili  loco  natus,  dum  in  Orientem  linguarum 
gratia  contenderet,  Avenione  D.  Francisci  de  Paula  ordini  nomen 
dedit,  ac  Bonaventura  vocari  voluit.  Multa  pietatem  et  eruditionem 
ostendentia  conscripsit,  quaedam  emisit,  nonnulla  continet  in  scriniis : 
ego  vidi 

Dictionarium  Hebraicum  lib.  i. 

Dictionarium  Chaldaicum  lib.  i. 

Grammaticam  Arabicam  lib.  i. 

Commentarios  in  quosdam  Psalmos       lib.  i. 
R.  Salomonis  F.  qui  dicitur  Keter  Malcuth,  id  est,  Diadema 

Regni,  in  Latinum  vertit,  lib.  i. 

R.  Abraham  Aben  Ezra  librum  de  Mysticis  Numeris  vertit  in 

Latinum  ^  lib.  i. 

Ejusdem   librum  alium  de  septemplici    modo    interpretandi 

sacram  Scripturam  vertit  lib.  I. 

Canticum  Josephi  Hysopaei,  quod   dicitur   Kaaras  Keseph, 
seu  TgvfiXiov  agyvgovv,  vel  Scutella  argentea,  vertit,      lib.  i. 

Sipher  Kacabbola  R.  Abraham  Levitae  F.  David  vertit ;  quem 
librum  vertere  volebat,  et  Latina  civitate  donare,  Gilbertus 
Genebrardus,  sed  mors  praevenit. 

Epitomen  Chronicorum  Romanorum  lib.  I. 

Gesta  Regum  Israelis,  incerto  auctore,  lib.  I. 

Varias  Rabbinorum  Epistolas  lib.  I. 

Commentatores  Rabbi  Quinhi  in  Psalterium  lib.  i. 

Synonyma,  quae  in  Bibliis  habentur,  lib.  I. 

Simmus  Tehillim,  id  est,  Psalmorum  Ministerium,  lib.  I. 
Haec  ille  secularis  Latina  donaverat  civitate,  et  monastico  habitu 
sumpto  plura  transtulit. 

Sepher  Jezira,  Artis  Cabalisticae  Principia,  lib.  i. 

Historiam  Judith  lib.  I. 

R.  Salomonis  F.  Atar,  et  R.  Isaac  Leonis,  lib.  i. 

Commentarios  in  Decalogum  lib.  i. 

Libellum  de  Obitu  Aaronis  et  Moysis  lib.  I. 

Chronica  Moysis  Legislatoris  lib.  I. 

Librum  Tobiae  lib.  I. 

Librum  Eldad  de  Tribu  Dan  lib.  I. 

Parabolas  Sandabar,  in  quo  Gesta  VII.  Sapientum,  lib.  I. 

Proverbia  l.  Discipulorum  lib.  I. 

Librum  Henoch  iib.  i. 

Saare  Hiazzedele,  id  est,  Portas  Justitiae,  lib.  i. 

Officium  B.  Virginis,  et  Hymnos  Hebraicos  fecit,     lib.  I. 

Schema  lxxii.    Idiomatum ;    quia  Beata  Virgo  dicitur  tot 

annis   in    vivis  fuisse,    et  ille   numerus    discipulorum    est 

Christi,  et   S.  R.  E.  cardinalium,  et  tot  mysteria  in  no- 

mine  Dei. 

Induit  monachum  Avenione  anno  MLXix.  vixit  Romae  in  coeno- 

bio  Gallico  SS.  Trinitatis  ad  Montem  annis  v.  privatus,  vi.  sequenti- 

bus  annis  libris  Orientalium  linguarum  in  Vaticana  bibliotheca  prae- 

positus.     Obiit   Venetiis  hoc  ipso  anno   mdcxx.   quo  haec  scribo, 

ineunte  Octobre  :  eo  se  contulerat,  ut  opera  quaedam  Syriaca,  He- 

braica,  et  Chaldaica  in  posteritatis  ornamentum  et  compendium  vul- 

garet.     Meminit  cum  honore  ejus  Comes  Vincentius  Blancus,  patri- 

cius  Venetus,  in  opere  de  Literis  in  Manubrio  Cultelli  S.  Petri. 

GUALTERUS  HIRDAEUS.     689. 

Gualterus  Hirdaeus,  ad  Musas  natus,  summa  ingenii  gloria  rhetori- 
cam  docuit  Tolosae  in  Squillano ;  tum  peregrinatione  Romam  suscep- 
ta.  Cenomanis  philosophiam  est  professus.     Ejus  sunt : ' 

Excerpta  Politica  ex  Dione  lib.  I. 

Notae  in  Aristaenetum  lib.  I. 

Compendium  Philosophiae  lib.  I. 

Orationes  Graecae  ac  Latinae  lib.  I. 

Poemata  varia  lib.  I. 

Yivit  adhuc  Andegavi,  et  bona  fruge,  secundaque  fama,  ut  audio, 
philosophiam  docet. 


JOANNES  HAKERSTONUS.     690. 

Joaxnes  Hakerstonus  utramque  Palladem  insigniter  coluit,  et  miles 
fortis,  et  doctor  eruditus,  turmas  in  Suevia,  Gallia,  ac  Belgio,  varia 
sorte,  magna  semper  fortunae  indulgentia  duxit :  Comitis  Boduelii 
partes  contra  Metellanum  cancellarium  secutus,  bonis  omnibus 
exutus  ac  decreto  publico  proscriptus,  ad  arma  rursus  rediit,  milita- 
remque  ferociam  lenitate  studii  condivit  ac  temperavit.     Scripsit 

Poemata  cultissima  lib.  I. 

Epigrammata  acutissima  lib.  in. 

Arma  an  literis  praestent,  lib.  i. 

Bellum  domi  an  foris  gerendum,  lib.  i. 

Judicium  de  Poetis  Latinis  lib.  I. 

Tantus  vir  nuper  dicitur  Londini  inedia  periisse,  fato  haud  dubie 
illa  indole  indigno.  Sub  annum  mdcxv.  obviam  mihi  factus  pau- 
lo  ante  obitum  ad  aedes  regias  Westmonasterii,  quae  Cardina- 
lis  Vollsei  fuerunt,  cumque  nomine  proprio  appellassem,  tantum 
in  vestitu  squalorem,  et  in  vultu  maciem  misertus,  ille  ad  me  :  "  Quid 
facis,"  inquit,  "  hic,  coelo  soloque  Musis  et  virtuti  aversis  ?  Heufuge 
crudeles  terras,fuge  Uttus  avarum."  Inter  haec  et  similia  perveni- 
mus  ad  Janum  geminum ;  mercatorum  ea  statio,  ibi  quidem  Cam- 

bium  dicta,  a  Gallis  Bursa :  instante  meridie  ad  prandium  ei  condixi, 
sed  ille  laeto  et  renitenti  vultu,  "  Conditionem,"  inquit,  "  accipere  non 
possum,  teneor  enim  sacramento  nullius  unquam  nisi  meas  mensas 
aditurum ;  sed  si  non  erit  tibi  ingratum,  hospitiolum  meum  in  vicinia 
est,  quo,  si  placet,  concedamus."  E  vestigio  illum  secutus,  venimus  in 
gurgustium  illiberale,  et  ipse  mihi  sellam  humilem  et  stramineam 
porrexit,  et,  ut  sederem,  invitavit ;  ipse  sibi  cadurci  titubantis  ac 
male  firmi  spondam  assumpsit,  tum  ad  me  stupore  defixum  conver- 
sus,  "  Haec  mea  sunt,"  inquit,  "  et  est  ista  sedes  senectuti  et  hisce  canis 
reservata  :"  explicavit  deinde  mantile  rusticum,  ac  ex  parietina  arcula 
protulit  panem  secundum  et  cepe :  "  Haec  sunt,"  ait,  "  fercula  quibus  te, 
et  carum  et  veterem  amicum,  accipio ;  non  quia  tu  alia  non  merearis, 
sed  ego  meliora  non  habeo.  His  ego  multis  jam  annis  vitae  reliquias 
protraho,  et  sunt  sane  dulciora  quam  magnatum  mensae  parasitica 
arte  conciliatae."  Post  haec  surrexit,  et  aquam  fictili  exemptam, 
poculo  fagino  propinavit :  non  refero  reliqua,  quae  ille  mira  vultus 
gravitate  protulit,  et  ego  intentus  non  sine  lacrymis  excepi.  Qui 
legit  haec,  clarissimi  viri  memoriam  mecum  honorabit,  et  quantiun 
iniquitati  temporum  in  virtutem  liceat,  secum  perpendet,  et  mirari 
desinet  Socratis  parsimoniam,  aut  Epicuri  abstinentiam.  Pecunias 
aliquot  mutui  nomine  accipere  recusavit,  quod  se  solvendo  nunquam 
futurum  prae  fortunae  acerbitate  intelligeret;  dono  tamen  aliquas  sibi 
concedi  passus  est. 

HUMFREDUS.     691. 

Humfredus,  monachus  Italus,  in  Scotia  ad  S.  Andreae  reliquias 
devenerandas  venit,  et  substitit,  in  prioratu  ejusdem  sancti  curam 
adeptus,  cellariusque  factus.     Scripsit, 

Ad  Henricum  Wardlaw,  Historiam  Pignorum  sanctissimi  An- 
dreae  lib.  I. 

Vixit  anno  mcdxxxv. 

HONORIUS.     692. 

"  Hokorius  Pisanus,  archidiaconus  Laudoniae,"  ait  Vita  S.  Filani, 
"  S.  conversationis,  ecclesiam  Dei  scriptis  suis  adjuvit,  haereses  op- 


GENTIS  SCOTORUM,  LIB.  VIII.  367 

pugnavit ;"  sed  ego  nihil  ipsius  vidi. 

Yivebat  anno  mccc.  ut  epistola  Mauritii  abbatis  probat. 

RICRARDUS  HUNGFORDUS.     693. 

Ricrardus  Hungfordus  Anglus,  socius  S.  Joannis  de  Pottoc,  epi- 
scopi  S.  Andreae  designati,  cum  eo  in  Scotiam  venit,  cum  eo  Scotia 
expulsus,  cum  eo  Romae  multos  annos,  ad  expeditionem  causae, 
haesit ;  demum  cum  idem  cum  rege  in  gratiam  rediisset,  ecclesiae 
Dunkeldensi  admotus,  hunc  sibi  vicarium  constituit :  qui  scripsit 

Vitam  Joannis  de  Pottoc         lib.  i.     Extat  ea  rudi  stylo  exa- 
rata. 
Vivebat  anno  mcxxcix. 

GULIELMUS  HACAT.     694. 

Gulielmus  Hacat,  seu  Hacket,  operam  strenuam  Senensibus  na- 
vavit,  inter  duces  sui  aevi  militari  industria  comparandus,  ut  ex 
actis  publicis  praejudicatis  summae  vir  diligentiae  Celsus  Cittadinus 
ostendit:  uxorein  duxerat  ex  nobili  Petrussiorum  familia,  qua  ex- 
stincta,  et  bello  haudquaquam  ad  vota  finito,  moerore  confectus  obiit. 
Ejus  ego  vidi  MSS. 

Relationes  de  Bello  Senensi  lib.  i. 

Vixit  anno  mdlx. 

JACOBUS  HACKET.     695. 

Jacobus  Hacket,  ludimagister  Newarki  ad  Trentam,  scripsit  pro 
patria, 

Contra  Thomam  Nevilium  lib.  i. 

Videtur  vixisse  anno  mcdl. 

JOANNES  HUTTENUS.     696. 

Joannes  Huttenus  presbyter,  curio  Divae  Virginis  ad  nives  Aberdo- 
niae  ante  Hectorem  Boethium,  scripsit,  ut  ipse  testis, 

De  Murthlacensis  Sedis  Translatione  lib.  i. 

Vitam  S.  Palladii  Apostoli  lib.  i. 

Claruit  anno  mcdlxii. 

EDUARDUS  HUENSIS.     696. 

Eduardus  Huensis,  prior  Benedictinus  Scotus,  concilio  Constantiensi 
cum  Thoma  Dundranensi  interfuit,  et  scripsit 

De  Concilii  Bono  lib.  I. 

Obiit  anno  mcdxli.     Brunus. 

NICOLAUS  HARTUS.     697. 

Nicolaus  Hartus,  protonotarius  apostolicus,  natione  Scotus,  rei  ec- 
clesiasticae  indefessus  scrutator,  laudatur  a  Marcello  Corcyrensi. 
Scripsit 

Caeremoniale  lib.  i. 

Annus  incertus. 

DAVID  HERRIS.     698. 

David   Herris,   nobili  loco  oriundus,  toparchae  gentis  adfuit  cum 
Eboraci  piissimae  ac  Christianissimae  Reginae  Mariae  causa  contu- 
meliose,  ac  summa  in  Deum,  in  homines  injuria,  examinata.    Scripsit 
ad  Joannem  Leslaeum  episcopum,  ego  opus  vidi, 
De  bona  Reginae  Causa  lib.  I. 

Regibus  in  Reges  jus  non  esse,  lib.  i.  Tacite  Buchananus 

perditus  mordet. 
Floruit  anno  mdlxx.     Obiit  in  Germaniis. 

HIMBANUS.     699. 

Himbanus  monachus,  curio  S.  Makkessagi  in  Levinia,  loco  qui  dici- 
tur  Ecclesia  Portus  prope  Menteth  comitatum,  deinde  ad  paroeeiam 
S.  Ernani  translatus  in  Argadia,  qui  locus  vulgo  a  sancti  incolatu 
Killern  audit.     Scripsit,  apud  Ferrerium, 

Ernani  Vitam  lib.  I. 

Vixit  anno  mcciv. 

HENRICUS  HOLMENSIS.     700. 

Henricus  Holmensis  Scotus,  prior  secundus  illius  monasterii  quod 
S.  David  rex  in  Cumbria  erexit,  dixitque  Holme,  vel  Holmecultram ; 
nam  idem  sunt,  licet  errore  quodam  in  Apparatu  contrarium  sit  pag. 
lxxii.  Hic  autem  socius  S.  Alwini,  ut  in  Martyrologio  S.  Crucis 
habetur ;  nec  certo  affirmarim  Scotum  esse,  cum  Richardo  Meritoniae 
abbati  opus  suum  dedicet,  quod  inscribitur  in  Indice  Cuprensi, 
Textura  Temporum  lib.  i. 

Vixit  anno  mcxxx. 

ELIZA  HADINTONIA.     701. 

Eliza  Hadintonia,  sanctimonialis  ac  poetria  insignis,  e  qua  multa 
Thomas  Leirmonth  hausit,  non  modo  e  scriptis  ejus,  sed  etiam  a 
consultatione :  haec  cum  esset  beatissimae  Virgini  addictissima,  fertur 
multa  utilia  et  coelitus  vidisse  et  humiliter  aperuisse.     Scripsit 

Rythmos  Vaticinales         lib.  i.  quos  haeretici  ingenti  piaculo, 
patrum  memoria,  exusserunt. 
Vixit  anno  mccxxciv. 

HEINA.     702. 

Heina,  et  ipsa  virgo  ad  Bervicum  velata,  cujus  circumfertur  opus, 
Hymni  ad  Sanctos  lib.  I. 

Tempus  incertum. 


FINIS  LIBRI  OCTAVI. 


HISTORIAE  ECCLESIASTICAE 
GENTIS  SCOTORUM 

LIBER  IX. 

S.  INNOCENTIUS.     703. 

S.  Innocentius  I.  pontifex,  Albanus :  Anastasius,  Platina,  Sabelli- 
cus,  alii  omnes  paene  Itali  hanc  nobis  invident  gloriam  :  at  nostrates 
annales,  et  in  his  Joannes  Leslaeus  lib.  iv.  Histor.  Scot.  et  Gilbertus 
Genebrardus  Gallus  in  Chronologia,  Scotum  faciunt;  certe  enim  eo 
seculo  Albionem,  seu  Albaniam,  magna  pars  scriptorum  Scotiam  vo- 
cabat,  praesertim  nostratium,  usque  adeo,  ut  in  praeliis  gentili  voce 
exclamarent,  Albani !  Albani !  Roger.  Hovedenus  Annal.  part.  i.  pag. 
cclxxvii.  Richard.  Vitus  Anglus  libr.  n.  Histor.  Anglic.  pag. 
clxii.  "  Sed  a  Scotia,  sub  nomine  Albania,  Pontacus  vocat  Innocen- 
tium  primum,  Pontificem  Maximum,  Albanum  sive  Scotum  ;"  et  Ar- 
naldus  idem  ille  Pontacus  Burdegalensis  aliis  rationibus  Scotiae  eum 
asserit.  Quid  pontificatu  gesserit,  sigillatim  Caesar  Baronius  in 
immortali  Ecclesiasticae  Historiae  opere  exquirit ;  quem  ego  non  ex- 
scribo.  Arcadium,  et  uxorem  Eudoxiam  excommunicavit,  Nicephor. 
Callist.  lib.  XIII.  Histor.  Ecclesiast.  cap.  xxxiv.  eam  etiam,  quia 
contumacem,  de  gradu  imperii  lata  sententia,  nisi  ab  exilio  revocare- 
tur  Joannes  Chrysostomus,  dejecit,  auctore  Georgio  patriarcha  Alex- 
andrino,  Godofredo  Tilmano  interprete. 

"  Martyrem  facit  Martyrologium  Romanum  die  xxvin.  Julii,"  inquit 
Franc.  Maurolycus,  "  ob  constantiam,"  eumque  secutus  Joannes  Mo- 
lanus  in  Additionibus  ad  Usuardum  ;  at  nihil  tale  Romanum  Martyro- 
logium,  cujus  haec  sunt :  "  Romae  passio  S.  Victoris,  papae  et  mar- 
tyris  ;  item  Romae  S.  Innocentii,  papae  et  confessoris."  Hujus  ae- 
tate  cruenta  bella  in  Europa  gesta,  nam  in  Galliis  Valens  combustus, 
et  in  Alpibus  Argobastus  Eugeniusque  a  Theodosio  Hispano  superati 
necatique,  et  Ravenna  foede  expilata,  cui  excidio  divinitus  Innocen- 

tius  noster  subtractus,  et  Roma  ab  Alarico  expugnata  direptaque, 
magno  Christiani  nominis  ludibrio.  Plura  apud  scriptores  veteres, 
qui  omnes  affatim  laudant,  excepto  uno  Sozimo  ethnico,  qui  in  ipsum, 
et  quoscunque  alios  Christi  nomen  professos,  cum  vesania  debaccha- 
tur.  Adeundi  D.  Hieronymus  Epist.  ad  Demetriadem,  Paulus  Oro- 
sius  lib.  vii.  cap.  xxxix.     Scripsit  multa  ;  in  his  sunt 

De  Judaeis  et  Monachis  Leges,  seu  Regulae.    Franciscus  Joan- 
nettus  cap.  xl.     Et  mentio  cap.  Canones,  distinct.  L.  in 
Decreto  Gratiani. 
Contra  Pelagium  et  Coelestinum,  Haereticos  et  Cataphrygas, 

Decreta,  lib.  i. 

Epistolae,  in  quibus  sanctitatem  ipsius  miratur  Basilius  (Petr. 
Galesinius  in  Martyrologio  die  dicto)  ;  extantque  in  biblio- 
theca  Vaticana   ad   eundem    D.   Basilii    Magni    Epistolae 
MSS. 
De  omni  Ecclesia  Constitutum  lib.  I.     Notkerus  Balbu- 

lus  et  Rabanus  in  Martyrologiis  suis  die  dicta. 
Decretum  Occidentalium  et  Orientalium  Ecclesiarum  contra 
Pelagianos  lib.  i.     Idem,  ut  puto,  est  opus,  licet  vario 

nomine.     Gennad.  lib.  de  Viris  illustr.  cap.  xliii.  et  citat 
illud  decretum  Divus  Augustinus  lib.  de  Gratia  cap.  xxx. 
xxxi.  et  alii. 
Creatus  pontifex  post  S.  Anastasium  I.  quod  fuit  anno  salutis  cdii. 
Honorii  Augusti  vin.  obiit  vero  anno  cdxvii.  Honorii  imperatoris 
xxi  ii.     Alii  perperam. 

S.  JOANNES.     704. 

S.  Joannes,  cognomento  Magister,  sive  Scotus,  vir  fuit  magna  for- 
tunae  varietate  jactatus,  et  festivissimo  ingenio,  maximeque  libero, 
aut,  ut  loquitur  Westmonasteriensis,  "  perspicacis  ingenii,  et  facun- 
diae  singularis,  qui,  patria  relicta,  Carolum  Calvum  adiit;  magna 
ab  eo  dignatione  susceptus,  individuus  comes  fuerat  et  mensae  et 
cubiculi."  Marini  papae  ad  eundem  Carolum  epistola  multae  eum 
scientiae  nominat.  Giselbertus,  sive  quisquis  est  auctor  libri  qui  in- 
scribitur  Altercatio  Synagogae  et  Ecclesiae,  eum  coaetaneum  mul- 

tis  extulit  laudibus.  Richardus  a  S.  Victore  lib.  i.  Exception.  cap.  iv, 
"  theologiae  Christianae  inventorem"  celebrat ;  hoc  est,  ut  puto,  pri- 
mus  Graecas  Latinis  literas  theologicis  enodandis  conjunxit,  primus- 
que  mysteria  Arabibus,  Graecis,  ac  Latinis  communia  fecit  fidei.  Ipse 
ex  Francia  in  Angliam  transiit  ad  Aelfredum  regem,  et  Melduni 
pueros  erudiens,  ab  iisdem  graphiis,  seu  S.  Cassianus  alter,  gravi  et 
acerbo  tormento  interiit.  Anton.  Sabellic.  lib.  i.  Ennead.  ix.  pag. 
dcxxv.  "  Scotus,  vir  divinarum  literarum  sapientissimus,  suorum 
assectatorum  fraude  periit  stylo  confossus,  nec  causa  tam  impiae  cae- 
dis  traditur."  Quidam,  quod  corruptos  juvenum  mores  argueret. 
Hect.  Boeth.  lib.  x.  Histor.  Scot.  pag.  ccxiv.  Alii,  quod  de  Eucha- 
ristia  eos  doceret,  posse  scilicet  sub  una  tantum  specie  sumi.  Gisel- 
bertus  loco  laudato.  Errant  non  leviter  Palmerius,  Gesnerus,  Sim- 
lerus,  et  Petrus  Crinitus  lib.  xxtv.  Disciplin.  honest.  cap.  xi.  qui 
hunc  Joannem  cum  doctore  subtili,  aut  Joanne  Airigena,  aut  etiam 
S.  Joanne,  qui  sequitur,  confundunt.  Hic  certe  infinitis  miraculis 
clarus,  ex  humili  sepultura  in  basilicam  majorem  translatus,  sancto- 
rum  albo  ascriptus  est,  licet  a  Martyrologio  Romano  absit.  Arae 
sepulcri  hos  versus  sanctitatis  indices  inscripserunt,  auctore  Gulielmo 
Malmesburiensi  lib.  n.  de  Gest.  Anglor.  cap.  iv. 

Clauditur  hoc  tumulo  sanctus  sophista  Joannes, 
Qui  ditatus  erat  jam  vivens  tempore  miro. 
Martyrio  tandem  Christi  conscendere  regnum, 
Quo  meruit,  sancti  regnant  per  secula  cuncti. 

Aliter  idem  epitaphium  transcripsere  alii  : 

Clauditur  hoc  tumulo  sacer  ille  sophista  Joannes, 
Qui  dotatus  erat,  dum  vixit,  dogmate  miro. 
Martyrio  tandem  Christi  conscendere  regnum, 
Quo  meruit,  vivet  cum  sanctis  secula  cuncta. 


1. 


*S- 


De  gente  ejus  Rogerus  de  Hoveden  part. 

Sunt  qui  Athenis  studuisse  contendant,  et  non  Caroli  Calvi  gratia 
floruisse,  sed  Ludovici  imperatoris,  a  quo  maximis  muneribus  invi- 
tatus,  legatus  ad  Alarudum  regem  missus,  summa  ingenii  cla- 
ritudine  vixerit ;  quod  si  verum  est,  duos  eo  nomine  celebres,  imo 
et  tres  non  longa  aetate  dissitos,  fateri  oportet ;  quod  et  forte  verum 
est.      Ejus    sunt :    Uefi  (pvoixuv  Megitrpoirog,   De  Rerum   naturalium 

Divisione  lib.  I.  quod  opus  caute  legendum,  nam  ex  mira 
ingenii  subtilitate,  rerumque  ingenti  varietate,  nonnulli,  an- 
sam  reprehendendi  arripientes,  haeretico  affinem  ausi  sunt 
criminari.  Westmonast. 
Divi  Dionysii  librum  de  divinis  Nominibus  Latina  civitate 
donavit  lib.  I.  quem  cum  aliis  operibus  ejusdem  in 
Latinum  transtulit  Joachimus  Perionius  Benedictinus  anno 
mdlvi.  cujus  tamen  versio  longe  isti  est  inferior. 
Ejusdem  libros  de  Hierarchia  Coelesti  in  Latinum  transtu- 
lit  lib.  I.  Marini  papae  epistola,  et  Aelfredus  rex  in 
scriptis  suis  non  semel.  Hos  libros  "  Ludovico  imperatori 
legati  Michaelis  imperatoris  inter  caetera  munera  ob- 
tulerunt,"  ait  Sigebert.  Gemblacensis  Chron.  ad  annum 
dcccxxiv.  Id  opus  non  solus  Joannes  noster  traduxerat, 
sed  et  Anastasius  Bibliothecarius  circa  idem  paene  tempus. 
Bapt.  Platina  in  Joanne  IX. 
"  Quaedam  nostrae  religionis  acutissime  disputata  composuit 

lib.  i."  ait  Platina  ibidem. 

Excerpta,    sive   Defloratio   Macrobiana,  lib.  I.   nam  in  fine 

libri  de  Differentia  et  Societate  Graeci  Latinique  Verbi  haec 

habentur  :  "  Explicita  defloratio  de  libro  Ambrosii  Macro- 

bii  Theodosii,  quam  Joannes  carpserat  ad  discendas  Grae- 

corum    verborum    regulas."      Isacius    Pontanus,    Joannes 

Opsopoeus,  et  Petrus  Pithoeus  de  hoc  nostro  Joanne  intel- 

ligendum  putant. 

Aristotelis  Moralia  de  Secretis  Secretorum,  sive  de  recto  Prin- 

cipum  Regimine,  e  Graeco  in   Chaldaicam,  Arabicam,   et 

Latinam  convertit  lib.  i.  Nauclero  auctore  apud  Gilbertum 

Genebrardum  Chronologiae  pag.  dxliv. 

Urbanitate  mira  fuisse  perhibetur :  duo  ejus  apophthegmata  id  te- 

stabuntur,  unum  mordax  sane,  et  nimia  libertate  salsum  ;  regi  enim 

inter  epulas  petenti,  "  quid  inter  sotum  et  Scotum  interesse  putaret," 

respondit,  "  Mensam ;"  notam  infamiae  a  se  in  regem  retorquens. 

Alterum,  tres  illi  pisces  una  in  paropside  oblati  sunt,  ut  partiretur 

cum  duobus  aliis  clericis,  mensa  etiam  regis  exceptis ;  piscium  au- 

tem  duo  grandes  erant,  hos  sibi  asservans  pusillae  staturae  homun- 

G 

cioni,  tertium  minimum  duobus  ingentis  staturae  clericis  obtulit,  fes- 
tive  dictitans,  "  Utrobique  duos  magnos  et  unum  parvum  ea  in  divi- 
sione,  servata  recta  proportione,  reperiri." 

Vivebat  anno  dccc.  Gesner.  in  Bibliotheca,  vel  multo  serius  anno 
dccclxxxiii.  Westmonasteriensis  eo  anno  in  Angliam  venisse 
scribit.  Vel  anno  cmiv.  sub  Gregorio  Scotiae  rege,  vel  sane  anno 
dcclxxiii.  Verner.  Rolevinchus  in  Fasciculo  Temporum  eo  anno : 
"  Joannes  Scotus  doctissimus  in  Franciam  venit,  et  rogatu  Ludovici 
Hierarchiam  Dionysii  de  Graeco  transtulit  in  Latinum,  et  post  a 
discipulis  confossus  stylis,  moritur,  et  nota,  quod  saepius  libri  Diony- 
sii  translati  sunt."  Sub  Nicolao  I.  pontifice  illum  ponit.  Plurium 
certe  Scotorum  eo  nomine  insignium  multitudo  magnam  in  aetate 
hnjus  discrepantiam  induxerunt ;  videantur  supra  Joannes  Airigena, 
Joannes  Duns,  et  infra  Joannes  Mailrosius,  nam  et  hic  et  omnes 
illi,  imo  et  qui  proxime  sequitur  S.  Joannes,  apud  scriptores  vetus- 
tos  indifFerenter  sumuntur  pro  eodem,  cum  tamen  et  vitae  genere, 
et  scriptis,  totoque  vitae  cursu,  atque  adeo  multis  seculis  aetate 
distinguuntur.  Miror  illustrissimum  Robertum  Bellarminum  lib.de 
Scriptorib.  Ecclesiast.  "  duos  tantum  Joannes  Scotos  claros,  nec 
plures  eo  nomine,"  tradidisse.  Et  magis  miror  Bernardum  Lutzen- 
burgum,  in  Catalogo  Haereticorum,  ejus  librum  de  Eucharistia  in 
concilio  Vercellensi  damnatum  scribere,  ideoque  et  ipsum  inter  hae- 
reticos  collocare ;  librum  certe  ejus  damnatum  scribit  S.  Lanfrancus 
lib.  de  Eucharistia  contra  Berengarium  ;  mirum,  inquam,  cum  causa 
martyrii  a  quibusdam  assignetur  doctrina  sana  de  sacrosancta  eu- 
charistia,  et  ipse  inter  sanctos  repositus,  quam  longissime  ab  haere- 
seos  opinione  absit.     Hect.  Boeth.  loco  laudato,  et  alii. 

S.  JOANNES.     705. 

S.  Joannes  alius  a  descripto,  studiis,  aetate,  ac  vitae  professione ; 
fuit  enim  hic  noster  monachus  sub  regula  D.  Benedicti,  educa- 
tus,  ut  fertur,  in  Anglia  in  monasterio  Malmesburiensi,  Joan.  Tri- 
themius  lib.  III.  de  Viris  illustrib.  Ordinis  S.  Benedicti  cap.  ccxn. 
ac  postea  episcopus  Mykelenburgensis,  seu  Melrelburgensis,  seu 
Magnopolensis,  seu  Suerinensis.   Democh.  lib.  II.  cap.  xxxv.   Matth. 

Ferchius  V.  CL.  ordinis  Seraph.  socius,  in  Vita  Scoti  cap.  iii.  "  S.  Jo- 
annes  Scotus  monachus,  episcopus  Mykeleburgensis,  seu  Magnopoli- 
tanus."  Arnold.  Minnan.  Theat.  Convers.  Gent.  in  Chron.  Chronicor. 
"  Mechelburgenses  primum  episcopum  habuerunt  S.  Joannem  Sco- 
tum  martyrem :"  ex  Munstero  id  asserit  Joannes  Gualterius,  vir  dili- 
gentissimus  et  doctissimus.  Male  hunc  cum  superiori  confundunt, 
et  in  his  ipse  etiam  Hect.  Boethius,  cum  alter  hunc  praecesserit  mul- 
tis  annis,  nec  alter  episcopi  officio  functus  reperiatur.  Uterque  certe 
sanctorum  albo  ascriptus,  licet  sileant  martyrologia :  hic  colitur 
iv.  idus  Novembris.  Albert.  Staden.  Chron.  ad  annum  mlxvi. 
Helmoldus  Chron.  Sclavor.  lib.  I.  cap.  xxiii.  Krantz  lib.  iv.  Me- 
trop.  cap.  xliii.  An  aliquid  scripserit,  nescio,  et  si  scripserit,  opera 
non  extant. 

Floruit  sub  Henrico  IV.  imperatore  anno  salut.  mlx.  Idem  Tri- 
themius ;  vel  ann,o  mlxvi.  Arnold.  Uvion  lib.  ni.  Ligni  Vitae  pag. 
ccclxvi.    Post  eum  lxxxiv.  annis  sedes  vacavit. 

S.  JONAS.     706. 

S.  Jonas  monachus,  D.  Columbani  discipulus,  et  in  Gallica,  Britan- 
nica,  Suevica,  Italicaque  peregrinatione  individuus  comes  ac  socius. 
Bibliotheca  Patrum  Min.  Joan.  Gualterii  Chron.  Chronic.  pag. 
DCDXCi.  "  Jonas  monachus,  et  discipulus  S.  Columbani,  natione  Sco- 
tus,  vir  studiosus,  eruditus,  ac  scientia  clarus,  et  non  minus  eruditione 
quam  sanctitate  insignis,"  ex  Trithemio  ait  Balaeus.  Alius  ab  illo 
quem  ecclesia  veneratur  die  xxii.  Septembris,  Petrus  in  Catalogo 
lib.  VIII.  cap.  cvi.  item  ab  eo  cujus  memoriam  recolit  ecclesia  xxix. 
Martii ;  erat  enim  ille  martyr,  sub  Sapore  rege  Persarum,  cum  Bara- 
chisio.  Usuardi  Martyrologium.  Et  tamen  in  sanctorum  relatus  nu- 
merum.  Arnold.  Uvion  lib.  n.  cap.  lxx.  Hunc  cum  omnes  Scotum 
faciant  cum  Joanne  Leslaeo  lib.  iv.  pag.  CLVI.  Cardinalis  Bellarmi- 
nus  lib.  de  Scriptorib.  Ecclesiast.  Anglum  vel  Hibernum  facit,  nulla, 
quod  sciam,  ductus  ratione,  nisi  forte  Anglorum  Hibernorumque 
relatione,  nimis  patriae  suae  laudibus,  etiam  cum  gentis  nostrae  prae- 
judicio,  faventium.  Sed  ego  dabo  vindicias,  et  cives  meos,  fremat 
licet  et  frendat  Invidia,  reposcam.     Ejus  sunt : 

Vita  S.  Attalae  Scoti      lib.  i.     "  Edita  a  Jona  Scoto  abbate," 
ait  Laurentius  Surius  tom.  n.  die  x.  Martii.     Eadem  tom. 
III.  Beda,  et  alii. 
Vita  S.  Vulfranni  Archiepiscopi  Senonum,  rogatu  Praesulis 
Tarvennae  Baini,  et  Abbatis  Fontanellae,  lib.  I.  apucl 

Surium  tom.  II.  die  XX.  Martii. 
Vita  S.  Eustasii,  Abbatis  Luxoviensis,  lib.  i.  Refert  idem 
Surius  tom.  n.  die  xxix.  Martii,  Beda  tom.  iii.  Joannes 
Molan.  Additionibus  ad  Usuard.  Martyrologium  :  "  Eustasii 
vitam  Jonas  Scotus  discipulus  ejus  scribit ;"  dubito  an  vere, 
nam  Columbani,  ut  monui,  discipulus  fuit,  et  Eustasii  con- 
discipulus  verius  quam  discipulus. 
Vita  S.  Bertulphi,  Abbatis  Bobiensis,    lib.  i.     Recitat  Surius 

lib.  iv.  die  xix.  Augusti,  Beda  tom.  iii. 

Vita  S.  Columbani,  magistri  sui,  lib.  I,  ad  Waldebertum  et 

Bolenum,  Abbates  Bobii  et  Luxovii,  extat  apud  Surium 

tom.  vi.  ubi  ille  cap.  i.  "  Patris  Columbani,  qui  nostris 

floruit  temporibus,  historiam  texere  aggredimur."     Errant 

ergo,  qui  eum  discipulorum  Columbani  discipulum  voca- 

verunt. 

Claruit  anno  dcxxx.  quando  obierit  non  reperi,  et  nescio  an  idem 

sit,  qui,  ut  Baronius  docet  ad  xxiii.  Decembris  Not.  in  Martyrolog. 

"  Claudii  Taurinensis  monstra  refutavit,"  et  existimo  non  hunc  nos- 

trum,  sed  Aurelianensem  eum  fuisse  :  vide  supra  hoc  opere  in  Claudio. 

S.  JUDOCUS.     707. 

S.  Judocus,  canonicus  Lateranensis,  ut  Zacharias  Vicentinus  putat 
ex  Joanne  de  Nigra  Valle,  bibliothecario  apostolico,  in  Chronicis 
epilogo  xiii.  cap.  xnx.  regis  Scotorum  filius,  de  quo  Hect.  Boe- 
thius  in  praefatione  ad  lectorem  praefixa  Historiae  Scoticae  :  "  Plu- 
rima  a  me  omissa  fateor,  partim  rerum  ignorantia,  partim  indiligen- 
ti  earum  indagine,  praesertim  in  familiis  et  viris  illustribus,  qui 
ex  nostra  gente  fuere,  nobisque  ingentem  attulere  splendorein,  qua- 
les  Sedulius,  Levinus,  Judocus,  Villebrodus,  Romaldus,  Martinus 
historicus,  plerique  alii,  enumerandis."     Cujus  regis  fuerit  filius,  Bac- 

tenus  ncn  deprehendi,  et  video  Anglos  eum  sibi  vindicasse ;  quin 
et  Galli  suum  faciunt.  Uvion  lib.  III.  pag.  diii.  Belforest.  Annal. 
Francic.  lib.  i.  cap.  xxxv.  xxxvi.  Stephanus  Lusignan.  Corona  iv. 
cap.  vi.  et  faventiores  illis,  quam  oportuit,  scriptorum  nonnulli  re- 
centiorum.  In  his  Joannes  Molanus  Addition.  ad  Usuard.  die  xiii. 
Decemb.  "  In  pago  Pontino  S.  Judoci  confessoris,  filii  regis  Britto- 
num,  et  peregrini."  Eadem  Franciscus  Maurolycus  Martyrolog.  eo  die, 
qui  addit,  "  et  eremitae."  B.  Marcellin.  in  Vita  S.  Suniberti  cap.  IV. 
anachoretam  facit,  "  et  ad  convertendum  incredulos  in  solitudine  diu 
vixisse,  et  S.  Winoti  (voluit  Winoci)  fratrem  fuisse,"  ait.  Vide  librum 
ultimum  hujus  operis,  ubi  Sanctum  Winocum  Scotum  fuisse  idoneis 
testibus  est  probatum :  et  si  verum  est,  quod  a  S.  Marcellino  jam 
proxime  supra  laudato  proditur,  "  SS.  Winocum  et  Judocum  fratres 
esse,"  qui  unum  Scotum  fuisse  probavit,  et  alterum  ex  eadem  gente 
non  inficiabitur  ostendere.  Simpliciter  Martyrologium  Romanum 
die  jam  dicto  :  "  In  pago  Pontino  S.  Judoci  confessoris."  Vitam  ejus 
plene  describit  Flarentius  abbas  a  Surio  relatus  tom.  VI.  secundae 
editionis,  qui  quia  ad  manum  non  est,  certiora  afferre  non  possum. 
Multa  etiam  de  hoc  invenies  apud  Vincentium  Bellovacensem  lib. 
xxiv.  Hist.  cap.  clxv.  clxvi.  Petrus  in  Catalogo  lib.  I.  cap.  lxv. 
Sed  nec  ii  apud  me,  uti  nec  Joannis  Leslaei  Scotica  Historia,  qui  de 
Judoco,  et  plerisque  aliis,  multa  cognitu  necessaria.  Tu  eos  adi,  mi 
lector.  Felici  in  Ephemeridib.  Belforest.  in  Cosmographia,  ubi  de 
Armorica.  Robert.  Coenalis  lib.  II.  de  Re  Gallica  perioche  vi.  Wan- 
delbertus  Prumiensis. 

Judoch  pariter  colerisque  sacerdos, 

Egregie  oceani  cedunt  cui  saepe  procellae. 

Ita  lego  antea  pessime  mutatis  literis  : 

Vidoch  pariter  colerisque. 

Huic  Rudolphus  Agricola  votiva  carmina  dicavit : 

Regia  progenies,  veterurn  stirps  clara  Britonnum, 
Ecce  nitet  rutila  Judocus  luce  per  orbem, 
Ingens  quale  micat  sidus. 

Interjectis  deinde  aliquot : 

Maxime  confessor,  tibi  nos  debere  fatemur, 
Quodcunque  hoc  vitae  est. 

Scripsit     De  Anachoretica  Vita      lib.  I. 

De  Contemptu  Mundi     lib.  i.  et  alia  enumerata  a  Balaeo. 

Obiit  anno  dcliii.  Sigebert.  Gemblacen.  in  Chronico  ad  eum  annum : 
"  Judochus,  regis  Britonum  filius,  spreto  regno  et  mundo,  peregri- 
nus  et  eremita,  in  pago  Pontino  requievit  in  Christo."  Eadem  Joan. 
Tritbem.  lib.  I.  Compendii  Annal.  Francicorum  pag.  lv.  in  Actis 
Clodovaei  Regis.  Structum  ei  monasterium  prope  Hesdinum,  quod 
nunc  Dommartinense  dictum,  primum  habuit  abbatem  S.  Milonem, 
postea  Morinorum  episcopum  anno  mxx.  Ferreolo  Locrio  auctore. 

S.  JOANNES.     708. 

"  S.  Jo.  Scotus,  discipulus  S.  Galli  abbatis,  primum  monachus  in  Scotia, 
deinde  in  monasterio  Sangallensi,  electus  est  episcopus  Constantiae 
xi.  et  cum  per  aliquot  annos  in  magna  sanctitate  praefuisset,  migra- 
vit  ad  Dominum,"  ait  Arnold.  Uvion  lib.  n.  Lig.  Vitae  cap.  xxxix. 
Id  etiam  scribunt  Ant.  Demochar.  tom.  II.  de  Sacrificio  Miss.  cap. 
xxxv.  Francisc.  Belforest.  in  Cosrnographia,  et  alii  plerique.  Scripsit 
In  Psalterium  Florilegia  lib.  i. 

Creatus  antistes  anno  dcl. 

S.  JOANNES.     709. 

S.  Joannes,  cognomento  Scotus,  sed  gente  Anglus,  electus  episcopus 
S.  Andreae,  grave  dissidium  exercuit  cum  Rege  Wilhelmo,  super  quo 
multum  curae  sumpserunt  PP.  Alexander  III.  Lucius  III.  Urba- 
nus  III.  Gregorius  VIII.  Clemens  III.  ut  ex  eorum  literis  patet,  et 
ex  legatione  Rollandi  Dolensis  episcopi  electi,  et  Selvani  abbatis 
Rhievallensis.  Meminit  multis  Rogerus  de  Hoveden  part.  II.  Annal. 
licet  historici  nostrates  ad  unum  omnes  sileant.  Cum  octo  annis  exul- 
asset,  a  rege  revocatus  episcopatu  Dunkeldensi  donatus  est,  ut  latius 
in  historia  illius  ecclesiae  aperio.  Ejus  plurima  feruntur,  sed  pau- 
corurn  apices  ad  me  pervenerunt ;  in  his 

Epistolae  ad  Pontifices  super  controversia  cuin  Rege  lib.  I. 

De  Jure  Ecclesiastico  lib.  I. 

Submissio  Causae  suae  lib.  I. 

Appellatio  ab  Interdicto  lib.  i. 

Disceptabatur  causa  ejus  anno  mclxxxiii.    Obiit  in  Neubottil  Coe- 

nobio,  et  miraculis  claruit  anno  mclxxxviii.  Scotichron.  lib.  vi. 
cap.  xxxix. 

S.  ISENGERUS.     710. 

S.  Isengerus,  Verdensis  episcopus  vii.  unus  ex  eorum  Scotorum 
numero,  quorum  praeclaram  in  bello  et  pace  fidem  remuneratus  est 
"  Carolus  Magnus,  devictorum  Saxonum  honores  et  dignitates  in  eos 
conferendo,"  ut  narrant  historici  Francici,  et  prae  aliis  Philippus 
Belforest.  lib.  i.  Historiae  Carolor.  Hic  laudabilis  praesulis  partes 
obivit,  magnamque  sibi  ab  integritate  morum  laudem  meruit.  Vide 
Albert.  Crantz.  lib.  II.  Metropol.  cap.  xxx.  et  Suffrid.  Petr.  lib.  i. 
Origin.  Saxon.  cap.  xv.     Scripsit 

Ad  suam  Ecclesiam  lib.  i. 

Vixit  anno  dcccxxx.  Sanctorum  albo  ascriptum  fuisse  docet  Ar- 
nold.  Uvion  lib.  II.  Lig.  Vitae  cap.  lv.  ex  Crantzio  lib.  I.  Metropol. 
cap.  xxix.  quem  vide :  xxi.  Martii  colitur. 

S.  INANUS.     711. 

S.  Inanus  confessor  sanctissime  vixit,  celeberrimus  legis  Christianae 
doctor  :  post  peregrinationes  Romanam  et  Hierosolymitanam  in  Sco- 
tia  ad  Urvinum  obdormivit,  cujus  loci  patronus  est,  et  ante  furiosam 
haereticorum  ecclesiarum  demolitionem  miraculorum  gloria,  maximo 
pii  populi  concursu,  frequentabatur.     Scripsit 

Locorum  Sacrorum  Nomina  lib.  i.  MS.  in  bibliotheca 

archiepiscopi  Pisani  Bonciani. 

Homilias  ex  S.  Scriptura  lib.  i. 

Epistolas  lib.  i. 

Floruit  anno  dcccxxxix.  sub  Kennetho  I.  rege.  Colitur  die 
xviii.  Augusti.    Gilberti  Bruni  Collectanea. 

B.  INGENOCUS.     712. 

B.  Ingenocus  unus  ex  S.  Winoci  Scoti  sociis  peregrinationis  et 
discipulis.     Anonymus   in  Vita   ejusdem   sancti   apud   Surium  tom. 

vi.  die  vi.  Novembris :  "  Habuit  in  consortium  suscipiendae  peregri- 
nationis  conjuratos  in  Christi  sacramenta  tyrones ;  Quadanocum  vi- 
delicet,  Ingenocum,  et  Madocum,  genere  quidem  spectabiles,  et  vita 
probabiles."  Nec  plura  de  illo.  Beatum  vocat  Henricus  Costerius 
in  Arbore  Bertiniana,  et  Ferreolus  Locrius  Chron.  Belg.  pag.  lxxx. 
Scripsit,  ut  nonnulli  putant, 

De  Actis  Winoci  Magistri  lib.  I. 

Claruit  anno  dcxcviii. 

JACOBUS.     713. 

Jacobus  I.  Roberti  filius  (qui  et  ipse  Roberti  I.  ex  Mariotta  nepos, 
primus  sceptrum  in  Stuartorum  familiam  intulit)  dum  in  Galliam 
tontenderet,  a  praedonibus,  ut  nonnulli  volunt,  aut  ab  Henrici  IV. 
Anglorum  regis  ministris,  quod  verius  est,  captus,  patri  ingentem 
moerorem  attulit,  quo  victus  tertium  post  diem  audito  nuncio  obiit. 
Erat  is,  cum  caperetur  a  classe  Anglicana,  natus  XII.  annos.  Polydor. 
Virgil.  lib.  xxi.  Histor.  Anglican.  ad  finem.  Verba  Hectoris  Boe- 
thii  ex  lib.  xvi.  Histor.  Scot.  pag.  cccxl.  apponam.  "  Placuit  ca- 
ptivum  observare,  benevolentia  tamen  regis  adhibitis  paedagogis 
omni  ex  parte  probissimis,  doctissimisque  ;  qui  cum  liberaliori  discipli- 
na  institueretur,  nec,  ut  in  propriis  fit  aulis,  per  adulationem  corrum- 
peretur,  in  tantam  morum  evasit  probitatem,  atque  omnium  bonarum 
disciplinarum  eruditionem,  ut  in  una  qualibet  sola  exquisite  versa- 
tus  videretur.  Ense  cum  altero  dimicare,  et  hasta  ad  unguem  certare 
sic  callebat,  ut  si  luctantem  vidisses,  athletam  dixisses :  in  choreis 
saltationibusque  levissimus,  promptissimus,  maximeque  habilis  erat : 
musicam  exacte  tenebat,  ac  quicquid  illi  arti  afline  est ;  citharam 
pulsabat  appositissime  atque  id  genus  utebatur  instrumentis  peritis- 
sime.  Jam  vero  humaniores  artes,  grammaticam,  oratoriam,  poeti- 
camque,  ut  tum  temporis,  eximie  noverat :  in  lingua  vernacula  tam 
ornata  faciebat  carmina,  ut  poetam  natum  credidisses ;  Latine  vero, 
ut  tum  mos  erat,  teinporis  injuria  incondita  quidem,  attamen  gravis- 
simis  referta  sententiis  conficiebat,  ut  facile  appareret,  si  meliores  ad- 
hibiti  praeceptores  fuissent,  qualis  evasurus  tum  fuisset.  Physices  au- 
tern  arcana  comperta  cuncta  habebat ;  theologiam  ac  jus  sic,  ut  nulli 

cederet.  Ea  omnia  octodecim  annis,  quibus  in  Anglia  captus  erat,  uni- 
ca  Henrici  regis  cura  addidicit,  dumque  ibi  ageret,  in  summa  Anglo- 
rum  ob  omnigenam  illam  eruditionem  fuit  admiratione.  Quamobrem 
non  in  captivitatem  forte  fortuna  incidisse  videri  debuit,  sed  Deo  du- 
cente  in  maximam,  quae  mortalibus  in  terra  contingere  posset,  felici- 
tatem."  Octodecim  eum  in  Anglicana  custodia  annos  egisse  Boe- 
thius  vult,  alii  decem  tantum,  et  in  his  est  Polydorus  Virgilius  lib. 
xn.  qui  addit :  "  Tanta  verae  gloriae  cupido  Jacobum  cepit,  ut  nihil 
posthac  antiquius  habuerit,  quam  bonas  literas  passim  docendas  per 
viros  doctissimos  pretio  accitos  curare."     Eadem  alii. 

Persolutis  c.  mille  marcis,  ad  suos  remissus,  tumultuantes  se  ab- 
sente  severe  excepit,  ac  seditiones  sedavit.     Scripsit  multa ;  in  his 

Leges  aequissimas  lib.  I.     Joan.  Leslaeus. 

Super  Uxore  futura  lib.  i.     Balaeus. 

Cantilenas  Scoticas  lib.  I. 

Rhythmos  Latinos  lib.  1. 

De  Musica  lib.  I.     Boethius. 

Captus  est  anno  MCCCCVi.  Redemptus  ad  suum  regnum  rediit, 
uxore  secum  ducta  Clarentii  ducis  privigna,  anno  Mccccxxiv. 
Occisus  Perthi  a  conjuratis  indignissime,  anno  mccccxxxvi.  se- 
dente  in  Petri  cathedra  Eugenio  IV.  imperante  Alberto,  Francorum 
rege  Carolo  VII.  Et  haud  temere  ullius  principis  mors  tam  severe 
perduelles  vindicavit.  Sepultus  ad  Carthusianos  in  suburbano  Per- 
thano,  quod  ipse  aedificaverat. 

JACOBUS.     714. 

Jacobus  II.  superioris  F.  centesimus  secundus  a  Fergusio  regnum 
iniit,  quod  supplicio  de  seditiosis  sumpto  pacatum  reddidit,  et  scripsit 
Edictum  pacificatorium  lib.  i. 

Bombardae  dissilientis  ictu  in  Roxburgi  obsidione  interiit  xxiv. 
regni  sui  anno,  Servatoris  vero  mcccclx. 

JACOBUS.     715. 

Jacobus  IV.  Jacobo  III.  patri  ab  optimatibus  Sterlingi  occiso  suc- 
cessit :   diu   felicissima    administratione   regnum    suum   administra- 

H 

vit,  sed  tum  deinde  in  Francorum  gratiam,  qui  graviter  ab  Angiis 
infestabantur,  exercitu  conscripto  Angliam  ingressus,  collatis  signis 
ad  Floddum  vicum,  dum  incautius  in  hostem  contemptu  periculi  fer- 
tur,  non  destinato  ictu  perimitur.  Scripsit  pleraque,  ut  eo  aevo 
principes  literas  amabant  afflictim,  sed  extat  tantum,  quod  sciam, 

In  Apocalypsin  lib.  i.     Bibliotheca  Classica 

pag.  cxi. 
Regnavit  annis  xxv.     Mors  incidit  in  annum  MDXin. 

JACOBUS.     716. 

Jacobus  V.  patri  in  acie  caeso  successor  renunciatus,  laudabili  prin- 
cipatu  gesto  Faklandiae  moritur  :  cujus  epitaphium  hoc  traditur  : 

Si  rex,  si  juvenis  miserandum  funus  obivi, 
Quid  doleo  ?  minime,  quippe  Jacobus  eram. 

Haec  pater,  liaec  atavi  subierunt  fata  Jacobi, 
Tam  dira  infelix  omina  nomen  habet. 

Ut  minus  infelix  hoc  tantum  exulto  Jacobus, 
Haeres  nullus  erat  tum  mihi,  cum  caderem. 

Erat  illi  amoenissimum  ingenium,  quod  ab  eo  poemata  relicta  tes- 
tantur  ;  quorum  ego  tantum  vidi 

De  Choreis  rusticis  Fakirkensibus,  epos  vernacule,  lib.  i. 
quo  nihil  ingeniosius  aut  Graeci  aut  Latini  ostentare  pos- 
sunt.     Obiit  anno  mdxlii. 

JACOBUS.     717. 

Jacobus  VI.  Jacobi  V.  ex  Maria  Franciae  dotaria,  Scotiae  regina, 
nepos,  genitus  Henrico  Stuarto  Darlio,  Matthaei  Lenoxiae  comi- 
tis  F.  In  cunis  coronatus,  cessione  per  nefas  et  vim  a  matre,  tum  sub 
custodia  detenta,  per  factiosos  extorta,  hic  florentissima  illa  regna 
tam  multis  seculis,  tam  multo  utrinque  fuso  sanguine  concurren- 
tia,  invincibili  pacis  studio  conjunxit,  Britanniaeque  titulum  Magnae, 
depositis  Scotiae  et  Angliae  appellationibus,  nuinmo  percusso  cum 
hoc  elogio,  Faciam  eos  in  oentem  unam,  assumpsit.  Omnia  ope- 
ra  in  unum  corpus  collecta  et  digesta  Latinitate  donavit  cl.  v. 
Thomas   Reidus  Aberdonensis,   pueritiae   meae   scholasticae  collega. 

quae  quia  nondum  vidi,  te  eo,  lector,  remitto. 

Natus  Edimburgi  die  xix.  Junii,  post  horam  ix.  aequinoctialem, 
anno  salutis  mdlxvi.  Angliam  jure  hereditario  ingressus  anno 
mdcii.  obiit  Londini  anno  mdcxxv.  die  vi.  Aprilis. 

JOSINA.    718. 

Josina,   rex  Scotorum  nonus,   Therei  frater,   Reutheris   regis  VI. 

F.  justus  et  pius  princeps,  foedus  cum  Pictis  et  Britonibus  pepigit, 

Berigonii  rex  inauguratus,  ibidem  excessit.     Scripsit  vero,  ut  accepi, 

De  Virtutibus  Herbarum        lib.  i.     Paschalis  Gallus  Villofa- 

nensis  in  Bibliotheca  Medica,  et  alii  meminere. 

Claruit  anno  mundi  iii.mdcccxxvi.  ante  natum  humani  generis 

assertorem  anno  cxxxvn.     Annales  omnes  nostrates  concordes  anno 

regni  sui  xxiv.  a  fundato  Scotorum  in  Albione  regno  anno  cxcn. 

[diem  obiisse  supremum  tradunt].     Finnano  filio  regnum  reliquit. 

EUTYCHIUS  IRLANDUS.     719. 

Eutychius  Irlandus,  Joannis  ex  fratre  nepos,  in  municipali  Picto- 
num  curia  senator,  scripsit 

In  leges  libr.  plures :  cujus  eruditionem  commendat  Scaevola 
Sammarthanus  lib.  i.  Epig.  ubi  eum  et  Adamum  BJacvo- 
daeum  Consiliarios  Regios  vocat. 

Irlandum  nostri,  Blacvodaeumque,  senatus 

Rara  duo  atque  suis  lumina  digna  locis, 
Hunc  Scotum,  Scotoque  illum  de  patre  creatum, 

Jus  sibi  dicentes  Pictonis  ora  colit. 
Unde  fit,  hoc  geminum  sub  eodem  tempore  nobis 

Mittat  ut  Arctoo  Scotus  ab  axe  decus  ? 
Num  quod  barbaries  nobis  hoc  horrida  bellum 

[nferat,  et  medio  jactitet  arma  foro  ? 
Has  sibi  suppetias  a  gente  accersit  amica, 

Ne  sibi  cum  defit  Gallia,  victa  cadat. 

Obiit,  ut  puto,  anno  mdci. 

GULIELMUS  JARDANUS.     720. 

Gulielmus  Jardanus,  in  Merchia,  vicino  Angliae  comitatu,  in  Sco- 
tia  natus,  in  Scotia  educatus,  D.  Dominico  se  mancipans,  missus 
Oxoniam,  ut  institutio  academiae  illius  praeferebat  ex  decreto  con- 
cilii  Viennensis  sub  Clemente  V.  ut  saepe  dixi.  Ibi  Jardanus,  in- 
credibili  studio  theologiam  capessens,  omnes  sui  seculi  facile  post  se 
reliquit,  et  doctorali  apice  insignitus  ad  scribendum  aniinum  compu- 
lit,  et  graves  suscepit  controversias  cum  viris  doctissimis,  in  quibus 
Utredus  Boltus  Benedictinus,  et  Joannes  Marchilleus  Franciscanus, 
ut  auctor  est  Adamus  Cisterciensis  in  Chronico.  Plerique,  viciuia 
locorum  decepti,  et  tacentibus  scriptoribus  nostratibus,  illum  Anglum 
dixerunt,  cum  singularem  amicitiam  cum  Mauritio,  Dumblanensi  epi- 
scopo,  exercuerit,  qui  juvenilia  ipsius  studia  liberalitate  sua  promovit, 
ut  Georgius  Neutonus  archidiaconus  scribit.  Hunc  catalogum  ope- 
rum  ipsius  inveni : 

Commentarios  in  Epistolam  ad  Romanos  lib.  i. 

De  libera  Electione  ante  Mortem  lib.  I. 

De  clara  Dei  Visione  lib.  i. 

Super  Sententias  lib.  iv. 

Determinationes  varias  lib.  I. 

Contra  Studium  Monachorum  lib.  I. 

Quaestiones  de  Conceptione  B.  Virginis  lib.  i. 

Sermones  curiosos  lib.  i. 

Contra  Positiones  Wicleffi  lib.  I. 

Pro  Fratribus  Mendicantibus,  contra  Utredum,  Benedictinum 
Monachum,  lib.  I. 

Claruit  anno  mcccl.  pervenit  usque  ad  annum  mccclxx. 

JONATHAS.     721. 

Jonathas,  ut  quibusdam  videtur,  Carmelitani  ordinis  socius,  or- 
dini  illi  se  addixit  in  partibus  transmarinis,  ut  in  Collectaneis  Gil- 
berti  Bruni  habetur :  locus  professionis  fuit  Roma,  unde  in  Scotiam 

cum  legato  apostolico  missus,  exigendis  pro  bello  sacro  pecuniis  ab 
eodem  legato  praefectus,  tam  timide  et  prudenter  se  gessit,  ut 
neque  non  satisfecerit  officio  suo,  et  regi  totique  clero  adeo  pla- 
cuerit,  ut  dignissimus  visus  sit,  qui  Dumblanensem  ecclesiam  rege- 
ret.     Scripsft 

De  Belli  sacri  Subsidiis  lib.  I.  cujus  fragmenta  quae- 

dam   habeo,   prudentiam    et   singularem   eruditionem   tes- 
tantia. 
Monita  Papae  lib.  I. 

Obiit  anno  mccix.    Georgius  Neutonus  lib.  de  Successione  Episco- 
porum  Dumblanensium. 

ALEXANDER  IRWIN.     722. 

Alexander  Irwin,  presbyter  suo  seculo  doctissimus,  multum  diu- 
que  peregrinatus,  in  Gymnasio  Romano  magna  nominis  claritate 
theologiam  professus,  scripsit 

In  Psalterium,  et  Versionem  D,  Hieronymi,     lib.  I.    Ea  enim 
apud  Scotos  magna  auctoritate  Malmesburiensis  lib.  III.  de 
Gestis  Pontificum. 
De  Peregrinatione  sua  lib.  I. 

De  Laudibus  Italiae  lib.  I. 

Vixit  anno  mccclxxvii. 

GEORGIUS  INNES.     723. 

Georgius  Innes,  clarissimo  sanguine  ac  innocentibus  moribus,  Aber- 
doniae  monachum  induit,  vixitque  pie  et  sobrie  sub  regula  ss. 
Trinitatis  pro  Redemptione  Captivorurn,  ordinis  sui  per  Scotiam  et 
Hiberniam  provincialis.     Scripsit 

Planctum  super  Terra  Sancta  lib.  I. 

Descriptionem  Hierusalem  deformatae  lib.  i. 

De  Doloribus  Mariae  Virginis  lib.  i. 

De  Ordinis  sui  Fundatione  lib.  i. 

Vixit  anno  mcdxiv.     Obiit  extra  patriam. 

JOANNES  JOHNSTOUN.     724. 

Joanxes  Johnstoun,  honestis  parentibus  Edimburgi  natus,  patria 
egressus  postquam  literas  Graecas  et  Latinas  didicisset,  Societati  Jesu 
nomen  dedit,  et  Duaci  philosophiam  professus,  Viennam  Austriae  ire 
jussus,  ac  juventuti  serenissimorum  archiducum  praepositus,  summa 
gratia  a  morum  lenitate,  et  aestimatione  a  literatura  apud  principes 
illos  Ferdinandum,  nunc  imperatorem,  et  Leopoldum  floruit.  Et 
cum  instante  Jacobo  Gordonio,  symmysta  suo,  a  patre  generali  in 
Scotiam  destinaretur,  haeretici,  honoris  obtentu,  ut  principis  sui  edu- 
catori,  ad  epulas  condixerunt,  et  ne  S.  R.  E.  apud  suos  prodesset,  ve- 
nenata  potione  eum  sustulerunt,  magno  principum  dolore,  nec  minori 
indignatione.     Scripsit 

In  Aristotelem  libros  plures. 

De  Anactotrophia  lib.  i. 

Exstinctus  est  sub  annum,  ut  puto,  mdc. 

S.  JACOBUS.     725. 

S.  Jacobus,  patriarcha  Antiochenus,  martyr,  illustre  Scotiae  sidus  : 
hic  negotia  ecclesiae  suae  Romae  procurabat,  cum  Ursula  eo  appu- 
lit ;  itaque  divino  monitus  instinctu,  virgineae  se  socians  turmae,  in 
Ubiis  caesus,  ad  Christum  migravit.  Petrus  lib.  IX.  cap.  lxxxvii. 
An  aliquid  scripserit,  incompertum,  et  non  liquet. 

Passus  anno  cdliv.  xxi.  Octobris.    Sedit  Antiochiae  annis  septem. 

S.  JOTHA.     725. 

S.  Jotha  Ursulana,  eadeni  martyrum  corona  insignis  ibidem  loci, 
virginitatis  servandae  ardore  incensa,  coelum  meruit,  et  ibidem  culta. 
Acta  Ecclesiae  Coloniensis,  et  alii  hagiologi. 

S.  JULIA.     726. 

S.  Julia  ex  ea  familia  Scotica  quae,  seculo  sanctorum  ferace,  re- 
ginam   Siciliae   dabat,    Scotiae   episcopos,    Deo  xi.    mille   cum   du- 

ce  Ursula  martyres,  e  quarura  numero  haec  fuit,  Coloniae  culta,  quia 
ab  Hunnis  ibidem  Christo  immolata. 
Passa  anno  cdltv.  xxi.  Octobris. 

INCERTUS  AUCTOR 
NOTITIAE  UTRIUSQUE  IMPERII. 

Diviserat  Theodosius  Hispanus  imperium  Romanum,  ac  partem 
orientalem,  sive  novam  Romam,  filio  Arcadio,  occidentis  vires, 
sive  veterem  Romam,  minori  filio  Honorio  assignaverat.  Et  ne  in- 
ter  fratres  aut  successores  regnandi  ambitione,  ut  solet,  dissidia  na- 
scerentur,  placuit  vires  totius  imperii  describere,  vocatusque  hic 
liber  "  Notitia  utriusque  Imperii."  Exemplum  ab  Augusto,  qui,  ut 
C.  Taciti  utar  verbis  lib.  I.  Annal.  "  libellum  composuit,  in  quo  opes 
publicae  continebantur;  quantum  civium,  sociorumque  in  armis;  quot 
classes,  regna,  provinciae,  tributa  aut  vectigalia,  necessitates  ac  lar- 
gitiones."  Libellum  istum  Suetonius  in  Augusto  cap.  xxviii.  Ratio- 
narium  vocat ;  L.  Seneca  epist.  xxxix.  Summarium ;  Festus  Rufus 
Breviarium  ;  atque  alii  aliter.  YVop^ara  Commentarii  Mithrida- 
tis  Plutarch.  Pompeio  pag.  dcxxxix.  Provinciarum  Memo- 
ria  vocatur  a  P.  Victore,  qui  eam  in  bibliotheca  Antoniana  asser- 
vatam  tradit  in  Reg.  ix.  urbis.  Jurisconsulti,  et  in  his  Herennius 
Modestin.  lib.  IX.  Regular.  ut  est  in  1,  xxxn.  flf.  ex  quib.  Caus.  Major. 
Commentarium  Principis  appellavere  ;  de  quo  Franciscus  Accursius, 
"  Commentarium  locus  est,  in  quo  captivi  retinentur;  unde  Commen- 
tarienses  dicuntur  custodes  illius  loci,  ut  C.  de  Cust.  Reor.  1.  ad  Cora- 
raentariensem ;  vel  locus  est,  in  quo  princeps  cum  consiliariis  suis  ad 
mentem  secreta  revocat,  a  comminiscor,  sceris."  Sequitur  deinde  eo- 
dem  loco  glossa  insignis  :  "  Qui  in  commentarium  principis  delati 
sunt :"  Accursius,  "  delati  sunt  a  popuio  Romano."  Hic  est  ille  Ac- 
cursius  quem  vulgus  imperitorum  laudat,  admiratur,  cujus  ego  nugas, 
ac  bonarum  omnium  artium  ignorantiam,  magnas  clarissimis  J.  C. 
veterum  scriptis  tenebras  offudisse  existimo  ;  et  quomodo  meliores 
literas  attingere  potuit  suo  seculo  in  Italia  demortuas  ?  quinimo, 
et  in  ipsis  legibus,  quas  vel  contrarias  vel  confirmaturas  addu- 
cit,   saepe  pueriliter  ineptit.     Haec  ideo  quod  pessime   me  habeat, 

eum  leges  nostras  barbarie  sua  coinquinasse  turpiter,  et  tamen  se- 
quaces  ac  laudatores  invenisse.  O  tuam,  Justiniane,  vindicem  ma- 
num  !  Est  ergo  eo  loci  Commentarius  Principis  nihil  aliud  quam 
Notitia  Provinciarum.  Joan.  Maria  Cataneus  ad  C.  Plinii  Junio- 
ris  lib.  III.  epist.  v.  Scio  esse  etiam  "  Commentarium  indiculum 
Militum,"  unde  "  Commentariensis  gradum  repetere"  dicuntur  leg. 
un.  C.  ad  leg.  Juliam  de  Ambitu.  Accursius  iterum,  ut  solet,  Com- 
mentarienses  qui  praesunt  carceri.  At  gradum  hi  vel  promotionem 
in  militia  habent.  Hesych.  Illustrius  in  voce  xopzvruofoiog,  et  Etymo- 
logici  Magni  auctor  in  voce  eadem,  Asconius  Pedianus  in  in.  Verrin. 
Sed  hujus  quisquilias  ego  libello  singulari  proferam,  aut  contemnam, 
singulas  leges  percurrens. 

Notitiam  hanc  certum  est  scriptam  sub  Theodosio  Juniore ;  nam 
"  sub  duce  Aegypti  meminit  alae  Theodosianae  nuper  constitutae,"  id 
est, "  Theodosio  Juniore  imperante,"  sed  et  "  limitis  Saxonici  in  Britan- 
nia  constituti,"  quod  anno  cd.  factum,  invadentibus  tum  eam  insulae 
partem  Saxonibus.  Beda  lib.  i.  Histor.  Ecclesiast.  Anglor.  cap.  XII. 
xiv.  Neque  vero  ulla  mentio  vicarii  Illyrici,  quod  ea  gens  nullum 
vicarium  haberet,  devastata  scilicet  ab  Hunnis,  ut  auctores  sunt  Zosi- 
mus,  Jornandes,  et  Prosper  Aquitanicus,  quod  incidit  in  annum  cdlv. 
neque  sane  scribi  potuit  post  annum  cdlv.  quod  Attila  Concordiam 
et  Aquileiam  eo  anno  everterat,  cum  tamen  in  nostra  Notitia  mentio 
sit  thesauri  Aquileiae,  et  monetae  ibidem  percussae,  et  Concordiensis 
fabricae  tunc  extantium,  ut  recte  Andreas  Alciatus  lib.  v.  Parerg. 
cap.  xin.  Breviarium  Theodosii  Junioris  vocet. 

Auctorem  ejus  ergo  constat  Theodosium  fuisse  Juniorem  ;  at  de 
scriptore,  vel  compilatore,  aut  digestore,  non  aeque  obvium  definire. 
Cl.  v.  Jac.  Cujacius  Mariano  Scoto,  monacho  Fuldensi,  attribuit ;  cu- 
jus  viri  cum  auctoritatem  in  omnibus  paene  semper  magni  fecerim,  in 
hoc  uno  liceat  rejicere,  nam  antiquiorem  multo  illius  scripti  auctorem 
fuisse  ex  dictis  satis  evici :  potuit  tamen  Marianus  transcripsisse, 
atque  ita  gloriam  compositi  operis  vindicasse  ;  quod  frequenter  ac- 
cidisse  viri  docti  sciunt,  ut  exscriptores,  pro  auctoribus  ipsis  habiti  ab 
ignaris  operis,  incautos  fallerent.  Sic  Julius  Celsus,  qui  Commen- 
tarios  Caesaris  exscripserat,  auctor  est  existimatus  multis  annis  ;  ita 
Marianum,  Notitiae  tantum  exscriptorem,  perperam  auctorem  fecere. 

Auctor  fuit  Scotus  quidam  incerti  nominis,  ex  iis  forte,  qui  calami- 
tatem  Fergusii  II.  regis  exulantis  in  Italiam  secuti,  sedem  Romae 
fixerunt.  Antiquissimus  codex  MS.  pulcherrimo  charactere,  figuris 
etiam,  miniatisque  literis,  diversicoloribus  delineamentis  in  membrana 
oblonga  venustissimus,  quem  ingenti  pretio  emptum  CL.  vir  Pavillo- 
nus,  senatus  Parisiensis  advocatus,  possidet,  ac  mihi  humanissime 
communicavit,  hunc  titulum  praefert :  "  Liber  Scoti,  de  Notitia 
utriusque  Imperii."  Aliud  exemplar  in  Germania  B.  Rhenanus  vide- 
rat  cum  eodem  titulo,  quo  fit,  ut  ille  saepe  Scoti  nomine  hoc  opus 
citet.  Vetustissimus  etiam  codex  Spirensi  bibliotheca  extractus  a 
Petro  Donato,  Patavii  antistite,  cum  Basiliensi  synodo  nomine  Eu- 
genii  IV.  praesideret,  Cosmographiam  Scoti  appellat ;  idque  ipsum, 
aut  simile,  aut  diversum,  apud  Maphaeos  Romae  exemplar  Joannes 
Pierius  Valerianus  se  vidisse  testatur  anno  mcdxxxvi.  ex  quo  de- 
scriptum  fuerat  exemplar  Fulvii  Ursini,  quod  beneficio  Joannis  Vin- 
centii  Pinelli  viderat  Guidus  Pancirolus,  ut  ipse  in  praefatione  ad 
comment.  suos  profitetur.  Wolfgangus  Lazius  lib.  v.  Comment.  Reip. 
cap.  v.  "  Legiones  Solenses  duae  a  Scoto  recensentur." 

Idem  ille  Pancirolus  eo  loci :  "  Notitia  cum  multo  tempore  latu- 
isset,  tandem,  quae  a  Mariano  Scoto,  monacho  Fuldensi,  scripta  fuerat, 
in  ultimis  Britanniis  annis  abhinc  xxxvi.  inventa,  in  lucem  prodiit." 
Variae  ejus  editiones,  sed  optima  industria  ejusdem  procurata. 

Scripta  autem  Romae  Notitia  circa  annum  salut.  CDXLV.  in  Scotia 
inventa  anno  mdlxxi.  edita  primum  ab  Andrea  Alciato. 

INCERTUS  POETA.     726. 

Incertus  quidam  Scotus  augustissimae  Mariae  Stuartae,  Scotorum 
Reginae,  versu  elegantissimo  Martyrium  luxit,  alius  ab  illo  quem 
epico  carmine  inter  Anonymos  supra  laudavi ;  nam  hic,  etsi  in  ean- 
dem  Elizabetham  Anglicanam  invehatur,  tamen  alius  est,  et  minori 
spiritu  assurgit,  et  versu  elegiaco  scripsit.  Inter  alia,  haec  mihi 
nunc  succurrunt : 

Femina  feminea  debebat  sorte  moveri, 
Sexus  et  in  sexum  mitior  esse  suum. 
Mitia  sed  duras  non  tangunt  jura  Britannas, 

I 

Quas  sol  obliqua  non  nisi  fronte  videt. 

Vivebat  anno  mdlxxxix. 

INCERTUS  CRITICUS.     727. 

Incertus  criticus,  in  Bibliotheca  Regia  Londinensi  ad  D.  Jacobi, 
scripsit  hoc  titulo : 

In  Ovidium  Commentarii  Scoti         lib.  i.     Non  est  magni,  ut 
audio,  momenti,  sed  tamen,  ob  venerationem  antiquitatis, 
quam  praefert,  non  omittendum. 
Quo  tempore  floruerit,  incertum. 

INCERTUS  CRITICUS  ALIUS.     728. 

Incertus  alius  criticus  Scotus  in  eadem  bibliotheca   edidit    MS. 
[1.  scripsit] 

In  Papinium  Statium  Notas      lib.  I.     Non  aequali,  ut  accepi, 
hic  est  cum  superiori  antiquitate,  sed  doctrina  majori. 
Quo  tempore  vixerit,  aut  quis,  aut  qua  conditione,  aut  ubi  gentium 
egerit,  mihi  est  inexploratum  ;  neque  opus  vidi,  sed  ab  eleganti  Patri- 
cio  Junio  literis  ad  me  scriptis  accepi. 

INCERTUS  POLITICUS.     729. 

Incertus  alius  Scotus  de  nobilitate  Anglicani  regni  sub  hoc  titulo, 
opere  in  Barbicano  Londini  excuso,  scripsit : 

Nobilitas  Politica  per  E.  S.  Scotum  lib.  I. 

Vixit  anno  MDLXI.     Eo  opere  adulatorie  nobilitatem  Anglicanam 
supra  quosvis  Europae  proceres  attollit. 

INCERTUS  POETA.     730. 

Incertus  poeta  Scotus,  sonoro  et  eleganti  carmine,  deploravit 

Bargiae  Navis  Naufragium  lib.  i.  Hanc  ingenti  sumptu  Ja- 
cobus  Kennedius,  Scotiae  primas,  S.  Andreae  episcopus, 
aedificarat,  tempestas  foeda  corruperat,  et  in  scopulos  prope 
Bamburgiam  colliserat. 

Immanes  ventorum  animas,  violentaque  ponti 

Jura  trucis,  caeco  laxavit  carcere  nuper 
Neptunus,  duris  illisa  est  Bargia  saxis. 

Floruit  anno  mcdlxxiii. 

INCERTUS  THEOLOGUS.     731. 

Incertus  quidam  Scotus,  vir  religiosus,  et,  ut  puto,  Franciscanus, 
edidit  Romae, 

Consultationem  Theologicam  et  Politicam,  An  inter  Henri- 
cum  Walliae  Principem,  et  Eleonoram  magni  Hetruriae 
Ducis  Sororem,  legitimae  sine  fidei  dispendio  nuptiae  possent 
contrahi,  lib.  I.  Vidi  Romae  apud  illustrissimum  Phi- 
lonardium  S.  R.  E.  cardinalem :  opus  aiunt  eruditum  esse, 
et  pium. 
Scripsit  anno  mdcxii. 

B.  ISRAEL.     732. 

B.  Israel,  Ottoni  primo  imperatori  carissimus,  ab  eo  episcopus 
renunciatus,  S.  Brunonis,  archiepiscopi  Coloniensis,  praeceptor.  Roth- 
gerus  Benedictinus,  qui  vixit  circa  annum  salutis  MXL.  in  ejusdem 
Vita  cap.  vi.  apud  Surium  tom.  v.  "  Israel  episcopus,  Scotigena,  sub 
cujus  magisterio  illustrissimus  hic,  de  quo  loquimur,  plurimum  se 
profecisse  testatus  est,  de  moribus  ipsius  requisitus  a  quibusdam, 
quos  ipsi  audivimus,  sanctum  eum  apprime  virum  esse  respondit." 
Nec  de  illo  alibi  legere  memini,  aut  ubi  antistes  sederit  comperi. 
Scripsit 

Epistolas  ad  Ottonem  Augustum  lib.  i. 

Floruit  anno  cmxxxvii.  aut  circiter. 

JOANNES.     733. 

"  Joannes  episcopus  Glascoviensis,  officium  pastorale,  pertaesus  vitae 
monasticae,  propositum  arripuit  in  monasterio  Turonensi,  sed  haud 
paulo  post  ad  ecclesiam  suam  redire  coactus  est."  Ex  historia  Sco- 
tica  Arnoldus  Uvion  lib.  II.  cap.  lviii.     Ejus  est 

De  Solitudinis  Encomio  lib.  I. 

De  Amicitia  spirituali  lib.  I. 

Quando  vixerit,  non  deprehendi,  puto  tamen  mclxxx. 

JOANNES.     734. 

Joannes  iste,  sanctissimae  vitae  habitus,  in  Italia,  Galliis,  Germaniis, 
ac  Anglia  peregrinatus,  jejunavit  et  foris  xl.  dies,  et  domi,  a  Jaco- 
bo  V.  rege  jussus,  totidem  turri  inclusus,  et  custodibus  appositis,  ut 
late  describit  Joannes  Leslaeus  lib.  ix.  pag.  cdxxxi.  Hanc  tamen 
sanctitatis  maximae  operam  sugillare  sunt  ausi  plerique  improbi, 
phrenesi  ascribentes,  quod  revera  pietati  debebatur.  Scripsit,  pro- 
phetico  spiritu, 

Vaticinium  de  Religione  in  Scotia  evertenda,  ac  mox  restau- 
randa,  lib.  I. 

Claruit  anno  mdxxix. 

JOANNES.     735. 

Joannes  episcopus  Candidae  Casae,  qui  oleum  et  chrisma,  ap- 
propinquante  coena  Domini,  voluit  Eboraci  consecrare,  erat  enim 
officialis,  ut  vocant,  Gaufredi  archiepiscopi ;  sed  decanus  Eboracen- 
sis  obstitit.  Vide  Rogerum  Hovedenum  part.  II.  pag.  cdxxviil 
Forte  ille  est  qui  scripsit 

Do  Officio  Episcopi         lib.  III.  quos  Balaeus  aliis  ascribit. 
Vivebat  anno  mcxcv. 

B.  INGELRANNUS.     736. 

B.  Ixgelrannus,  seu  Angelramnus,  ut  in  Scotichronico  lib. 
viii.  cap.  xv.  archidiaconus  suo  seculo  longe  omnium  praesulum 
clarissimus,  de  quo  Rog.  Hoveden.  Annal.  part.  II.  pag.  cclxxxiii. 
"  Obiit  Herebertus  Glascuensis  episcopus,  cui  successit  Ingelran- 
nus  regis  cancellarius,  et  consecratus  ab  Alexandro  III.  papa  apud 
Senonem  civitatem."  Invictus  vindex  Scoticae  ecclesiae  liberta- 
tis,  et  disputando  Eboraci,  et  a  violentia  Rogeri,  antistitis  Angli, 


GENTIS  SCOTORUM,  LIB.  IX.  393 

apud  papam  eam  strenue  defendendo,  dum  ille  Scoticam  ecclesiam 
sibi  subjectam  contenderet.     Scripsit 

Epistolarum  ad  diversos  lib.  I. 

In  Evangelia  Dominicalia  lib.  I. 

Rationes  Regni  administrandi  lib.  I. 

Consecratus  est  anno  mclxiv. 

JACOBUS  JOHNSTONUS.     737. 

Jacobus  Johnstonus,  vir  doctus,  domique  clarus,  magna  medicinae 
clinicae  fama,  scripsit 

De  Plantis  Scoticis  lib.  I. 

Vivit  adhuc  in  patria. 

ARTHURUS  JOHNSTONUS.     738. 

Arthurus  Johnstonus,  familia  Karskibenia,  praeclaro  ingenio  adoles- 
cens,  doctoralem  in  medicina  apicem  Patavii  cum  laude  adeptus. 
Scripsit 

Epigrammata  varia  lib.  I. 

Poemata  Latina  lib.  I.  et  alia. 

In  Scotiam  reversus,  ut  puto,  suos  ornat. 

INGERAMUS.     739. 

Ingeramus,  juris  pontificii  doctor,  ex  veteri,  ut  creditur,  Lindsaio- 
rum  familia,  Aberdoniae  xx.  antistes,  Romam  ab  Alexandro,  quodam 
aulico  episcopatum  ambiente,  evocatus,  a  pontifice  confirmatus,  suis 
carissimus,  domum  rediit,  templum  metropolitanum  mirifice  ornavit, 
"  constans  in  promissis,  splendidus  in  familiae  victu,  parcus  in  suo," 
ait  Hector  Boethius  in  vita.     Scripsit 

In  sextum  Decretalium  accuratas,  et  erudito  viro  dignas  Enar- 
rationes,  lib.  I. 

In  Clementinas  lib.  i.  quae  opera  extant. 

In  Epistolas  Pauli  Commentarios  inceperat,  sed  non  absol- 
vit. 

Sedit  aiinis  xvn.     Obiit  anno  xxn.  Jacobi  II.  regis,  humanae  sa- 
lutis  [mcccclviii.] 

JOANNES.     740. 

Joaxxes,  Benedictinus  monachus,  e  Scotia  in  Germaniam  secutus 
S.  Marianum,  abbatem  primum  in  Scotorum  monasterio  ab  Henrico 
Burgravio  II.  nuper  Ratisbonae  erecto,  "  sancte  vir  doctus,"  ut  loquitur 
Wolfgangus  Lazius  lib.  vn.  de  Migrat.  Gent.  pag.  cccxn.  [Scripsit] 

Odas  sacras  lib.  I. 

Hymnos  de  Sanctis  lib.  I. 

Floruit  anno  mclviii. 

ISAACUS.     741. 

Isaacus,  comes  ac  socius  peregrinationis  Germanicae  S.  Mariani, 
primi  abbatis  Ratisbonensis,  ut  ex  Wolfgango  Lazio  liquet  loco  lau- 
dato,  scripsit 

Paraphrasim  in  Ecclesiasten  lib.  i. 

Commentaria  in  Libros  Regum  lib.  i.  et  alia,  quae  MSS. 

ibidem  loci  asservabantur  :  quaedam  prodierunt. 
Floruit  anno  mclviii. 

ROBERTUS  JOHNSTONUS.     742. 

Robertus  Johnstonus,  Baroni  Killosensi  Brusio  dum  vivebat  carus, 
vir  variae  lectionis,  rarae  eruditionis,  scripsit 

Historiam  sui  Seculi  Latine  lib.  i.  et  tersissimam,  ut 

est  limati  judicii. 
Vivit  adhuc  Londini  virtutis  merito,  licet  non  aulicus,  regi  ac- 
ceptus. 

JOANNES.     743. 

JoaNNES,  Franciscanae  familiae  socius,  Neapoli,  ut  existimo,  mona- 
clium  induit.     Scripsit 

Quaestionem   de   Matrimonio    et  Divortio   Henrici  VIII.  et 


GENTIS  SCOTORUM,  LIB.  IX.  395 

Catharinae  lib.  I.  Edidit  Petrus  Paulus  Caporella  Po- 
tentinus,  et  laudarunt  Eligius  Panhormius,  Junius  Albinus 
Termineus,  Deodatus  de  Sancta  Fide,  Bartholomaeus  Turris 
Selinuntius,  Ant.  Blandus  Cuchareus.  Prodiit  Neapoli  per 
Antonium  de  Jubenis. 
Floruit  anno  mdxxxi.  indicavit  eximius  concionator,  Franciscanae 
et  ipse  professionis,  R.  P.  Raphael  Bononiensis. 

INGETHLINGENSIS.     744. 

Ingethlingensis,  Benedictinus  monachus,  et  prior  illius  coenobii 
quod  a  S.  Columba  vel  conditum  vel  reparatum  Coludiensis  prodidit, 
vir  pius  et  eruditus,  scripsit 

De  Natura  Avium  lib.  xv.     Index  bibliothecae  Cupren- 

sis. 
Florebat  anno  dcc.  aut  circiter. 

INNOCENTIUS  DECANUS.     745. 

Innocentius  Scotus,  ex  Camaldulensi  monacho,  ecclesiae  Ravenna- 
tis  decanus,  magna  et  literaturae  fama,  et  pietatis  opinione  floruit, 
Fortanerio  archiepiscopo  virtutibus  carissimus,  cui  a  secretis 
fuit  in  collegium  principum  purpuratorum  ascito ;  ac  postea, 
nescio  qua  occasione,  ad  regem  Galliarum  missus,  Lutetiae  excessit. 
Scripsit 

Contra  Schismaticos  lib.  I.     Meminit  Rambaldus  Ferra- 

riensis. 
Vixit  anno  mccclx.  et  ulterius. 

THOMAS  JEDBURGIUS.     746. 

Thomas  Jedburgius,  sive,  ut  alii,  Jedwodius,  Franciscanus,  supra 
aetatem  et  professionem  ordinis  in  seculari  literatura  doctus,  scrip- 
sit,  eleganti  versu, 

Deplorationem  Patriae     lib.  I.    Apparet  Anglicum  bellum  ab 
eo  defleri.     Meminit  index  bibliothecae  Cuprensis. 

Scribebat  anno  mccccxcvii. 

GILBERTUS  JOSEPHI.     747. 

Gilbertus  Josephi  haud  affirmarim  an  Scotus  sit,  in  ejusdem  tamen 
bibliothecae  Cuprensis  indice  reperitur  scripsisse 

Cupri  Successionem  lib.  I. 

Nec,  quo  tempore  vixerit,  deprehendi. 

BONAVENTURA  IRLANDUS.     748. 

"  Bonaventura  Irlandus,  juvenis  doctissimus,"  ait  Scaliger  junior 
in  Posthumis.     Scripsit,  ad  Scaligerum, 

Dubitationes  doctissimas  lib.  i. 

Vixit  in  Batavis  anno  mdlxxv. 

JOHEL.     749. 

Johel,  S.  Jacobi  Herbipolensis  abbas  xiii.  sub  Andrea  episcopo, 
scripsit,  cum  adhuc  monachus  esset, 

De  Bello  ad  Acconem  gesto  lib.  I.     Extat  MS.  apud 

Paulum  Petavium,  senatorem  Parisiensem. 
Obiit  anno  mccxcviii. 

S.  JOANNES.     750. 

S.  Joannes,  Wintchelsensis  monachus  in  Anglia,  in  Scotia  natus,  et 
Scotis  parentibus,  monasterio  illi  Anglicano  traditus,  ut  de  S.  Boni- 
facio  Scoto  dixi,  eidem  Bonifacio  peregrinanti  Romam  comes  adhae- 
sit ;  tum  "  archiepiscopus  Saltzburgensis,  et  generaliter  omnium  cir- 
cumjacentium  provinciarum"  (verba  sunt  Joannis  Trithemii  lib. 
iv.  de  Viris  illustrib.  Ordin.  S.  Benedicti  cap.  cv.)  "  autoritate  apo- 
stolica  ordinatus,  praedicans  fidem  Christi  gentibus  illis  multos  ad  uni- 
tatem  Catholicae  ecclesiae  congregavit,  fuit  enim  doctus  vir,  et 
excellens."     Scripsit 

Epistolas  ad  Bonifacium  magistrum  lib.  i. 

Exhortationes  ad  Gesodunenses  lib.  i.  Sunt  populi 

Germaniae  superioris  vicini  Saltzburgo,  quod  olim  Geso- 
dunum. 

Claruit  anno  dcclxx.  vel  dccliv.     Arnoldus  Uvion  lib.  II.  Lig. 
Yitae  cap.  xxxi. 

IMARUS  ABBAS.     751. 

Imarus  Scotorum  Herbipolensium  abbas  xx.  quo  sedente  Gerardus 
de    Schwartzemburg,    episcopus   Herbipolensis,    civium   rebellionem, 
praelio  ad  Bertheym  commisso,  magna  virtute,  nec  minore  felicitatis 
successu,  castigavit  die  XI.  Januarii.     Scripsit,  ut  referunt, 
Homilias  lib.  I. 

Floruit  anno  mcd. 

JOANNES  IRLANDUS.     752. 

"  Joannes  Irlandus  Parisiis  inter  Sorbonicos  doctores  plurimum 
excellebat.  De  eo  cum  audiisset  rex  (Jacobus  III.)  non  quievit,  donec 
honestissima  conditione  invitatum,  in  patriam  ad  se  revocasset :  quem 
quidem,  ubi  in  Scotiam  rediisset,  non  solum  his  literarum  artibus,  ut 
antea  fama  de  illo  vulgaverat,  praecellens,  sed  pietate  quoque,  mori- 
bus,  et  concionandi  ad  populum  mira  dexteritate  ornatissimus,  hu- 
manissime  excepit,  et  paulo  post  sacerdotio  amplissimo  donavit :"  ut 
scribit  Joannes  Ferrerius  Pedemontanus  in  Appendice  Historiae  Sco- 
ticae.  Tantae  hic  dignationis,  ut  cum  theologiam  profiteretur,  a  rege 
Francorum  in  Scotiam  legatus,  ut  regem  ad  bellum  cum  Anglis 
gerendum  adhortaretur :  in  ea  etiam  legatione  summopere  curabat,  ut 
Alexander  dux  Albaniae  cum  rege  Scotorum  suo  germano  in  gratiam 
rediret,  sed  irrito  conatu.  Idem  Appendicis  pag.  cccxciii.  Laudat 
eundem  in  fine  Appendicis :  "  Viri  doctissimi  floruerunt,  e  quorum 
numero  prodiit  insignis  e  schola  Parisiensi  theologus,  et  evangelii 
concionator  percelebris,  Joannes  cognomento  Irlandus,  natione  Sco- 
tus."     Scripsit 

In  Magistrum  Sententiarum  lib.  iv. 

Conciones  sacras  lib.  I. 

Reconciliationis  Modum,  ad  Jacobum  III.  Regem,  super  Dissi- 
dio  eum  Duce  Albaniae,  lib.  I. 

Epistolas  lib.  i.     Vidi  excusas  Lutetiae. 

Legationis  munus  obivit  anno  mcccclxxx.  quando  obierit,  non 
deprehendi. 

FINIS  LIBRI  NONI. 
K 

S.  KENTIGERNUS.     753. 

S.  Kentigernus  genitus  Eugenio  Scotiae  rege,  et  Diva  Thamete, 
sive  Thami  filia  Lothi  Pictorum  regis.  Frustra  sunt  Lelandus, 
Capgravius,  Balaeus,  Godwinus,  et  tota  haereticorum  caterva,  patrem 
ei  Britannum  quendam  affingentes  ;  Scoti  regis  filium  fuisse  docet 
Arnoldus  Uvion  lib.  III.  Ligni  Vitae  pag.  xix.  Joannes  Leslaeus  lib. 
iv.  Hist.  pag.  cxlvii.  et  meminit  Chorograph.  Britan.  pag.  dxlviii. 
Episcopus  erat  Glascuae,  dum  in  Scotiam  trajiceret  S.  Columba.  Hect. 
Boeth.  lib.  IX.  Histor.  Scot.  pag.  CLXVii.  Sed  sede  pulsus,  in  Wal- 
liam  se  contulit,  ibique  ecclesiam  struxit  inter  fluvios  Elwyd  et 
Elwy,  unde  illi  in  Annalib.  Anglorum  cognomentum  Eluius.  Camden. 
licet  haereticus,  tamen  hunc  et  bonum  et  sanctum  virum  vocat,  epi- 
scopum  Glascuensem  [p.]  dxliix.  et  Asaphum  ejus  discipulum,  virum 
integerrimum,  cujus  sanctitatis  fama  brevi  ingentem  accivit  nuinerum 
religiosorum  hominum,  ut  monachi  numerentur  dclx.  crescente  in  dies 
merito  Maglonis  regis  munificentia,  sive  Malgonis,  aut  Maglocuni. 
Ecclesiola  illa  in  episcopatum  versa  est,  qui  Elguensis,  Eluensis,  et 
Lanelwensis  tum  dictus,  postea  a  S.  Asapho,  ejus  discipulo  ac  suc- 
cessore,  Asaphensis  vocatus,  nomen  et  dignitatem  hodie,  licet  tenui 
fortuna,  retinet.  Illud  haeretico  Balaeo  dignissimum  commentum, 
matre  virgine  natum  Kentigernum.  Incredibiles  sane  ejus  monasti- 
cae  vitae  cura  ac  continentia,  adeo  ut  vir  apostolicus,  nec  aliter,  no- 
minaretur ;  nam  non  solum  Caledonios,  Horestos,  Athalos,  vicinasque 
Scotiae  insulas,  ac  occidentalem  Angliae  partem,  praesenti  pietate 
instruxit,  sed  et  discipulos  misit  in  Norvegiam,  Orcades,  et  Islan- 
diam.      Post  aliquot  annos    ab   episcopatu,   censibus  ac  immunita- 

tibus  fundato,  Asaphum,  ut  dixit  civem  ac  discipulum  suum,  succes- 
sorem  sibi  inauguravit,  et  ad  Glascuensem  suam  sedem  redivit, 
ubi  summa  sanctitatis  opinione  excessit,  in  sanctorum  numerum 
relatus,  incredibilique  studio  ea  a  gente  cultus  ;  miror  tamen  cur  Mar- 
tyrologii  Romani  tabulis  non  sit  ascriptus.  Recolunt  nostrates  ejus 
solennitatem  die  xiii.  Januarii.  Joannes  Molanus  Addition.  ad 
Usuard.  Martyrolog.  "  In  Scotia  S.  Kentigerni,  episcopi  Glascuen- 
sis,  et  confessoris."  Altum  apud  alios  silentium.  O  injurias  tuas, 
Scotia !     Ejus  sunt: 

Ad  Rodericum  Regem  epist.  I. 

Ad  Avarum  Regem 

De  Obitn  S.  Davidis 

De  Observatione  Fidei 

De  Charitate  mutua 

De  Pace  Christiana 

De  Scripturarum  Lectione 

De  Oratione  continua 

De  Hospitalitate  tuenda 

Manuale  suorum  Ministeriorum 

Orationes 

Epistolae  lib.  i. 

Obiit  anno  aetatis  suae  clxxxv.  salutis  vero  dlx.  vel,  ut  alii  vo- 
lunt,  sexennio  post.     Locus  mortis  Glascua  fuit. 

S.  KILIANUS.     754. 

S.  Kilianus,  Chilianus,  Quilianus,  aut  Caelianus  aut  Cilianus. 
Wandelbertus  : 

Octavo  ante  idus  Cilianus,  Procopiusque. 

"  Scotus,  monachusque,  et  martyr,"  ait  Possev.  Appar.  pag.  cccxx. 
Amplissime  nobis  favet  Eucharius  Sangius,  sufFraganeus  Wirce- 
burgensis,  Orat.  de  Translatione  B.  Macharii :  verba  vide  supra  in 
S.  Bonifacio.  Arnualis,  Adamanni,  Coludii,  Adhelmi,  Wilfridique 
institutor  ac  magister,  ut  docet  Sigebertus  Gemblacensis  Chronico  ad 
annum  dcxciv.  Anton.  Demochar.  tom.  n.  de  Sacrificio  Missae  cap. 
xxxv.  Aegre  ferens  Romanos  ritus  de  Paschate  celebrando,  et 
tonsura  clericali,  a  Scotis  non  recipi,  patriam   fugit,   Franciaeque 

Orieutalis  apostolus  martyrii  palmam  percepit.  Auctor  Egilunar- 
dus,  S.  Burchardi  monachus  prope  Herbipolim,  in  prologo  Vitae  S. 
Burchardi :  "  Scotia,  in  Christo  prudentissima,  nobis  lumen  nostrum 
primitivum  destinavit  Kilianum,  Burgundis  Columbanum,  Alaman- 
nis  Gallum :"  et  lib.  i.  cap.  ix.  "  Primus  fundator  vestrae  fidei  Kilia- 
nus,  ab  apostolica  vobis  pastoralitate  transmissus,  fidem,  quam  verbis 
docuit,  hoc  ipso  in  loco  martyrii  testimonio  comprobavit."  Sigebertus 
narrat  eleganter  in  Chron.  "  Apud  Wirziburh  castrum  Ostrofranciae 
S.  Chilianus  cum  discipulis  Colomanno  et  Tolmanno  clam  martyri- 
zatur  a  Geilana  uxore  Gozberti  principis  Wirziburgensium,  quae 
timebat  separari  a  viro  suo,  arguente  eum  Chiliano,  quod  eam  uxorem 
quondam  fratris  ejus  etiam  ipse  uxorem  haberet ;  quorum  mors,  cum 
diu  omnes  lateret,  Geilana  et  percussoribus  martyrum  a  daemonio  ar- 
reptis,  eorum  confessione  divulgata  est."  De  martyrio  certum,  sed  non 
aeque  de  modo  convenit ;  quidam  enim  Gozbertum  non  principem,  sed 
judicem  faciunt,  magna  etiam  nominum  varietate  :  ascribam  aliquot 
auctorum  loca,  tu  lector  judica.  Martyrolog.  Roman.  die  vm.  Julii,  quo 
ejus  memoriam  ecclesia  celebrat :  "  Herbipoli  in  Germania  S.  Chili- 
ani  episcopi,  qui  a  Romano  pontifice  ad  praedicandum  evangelium 
missus,  cum  multos  ad  Christum  perduxisset,  una  cum  sociis  Colo- 
mano  presbytero  et  Totnano  diacono  trucidatus  est."  Eodem  die  in 
Martyrologio  suo  Petrus  Galesinius  :  "  Coloniae  S.  Kiliani,  et  duorum 
sociorum  martyrum,  Colomanni  presbyteri  et  Jornani  diaconi,  qui  ab 
Hibernia  profecti  Christi  nomen  praedicantes,  Goberti  cujusdam  ju- 
dicis  mandato  contrucidati,  multis  postea  rebus  admirabiliter  clarue- 
runt."  Magna  sane  varietas,  et  ab  historiae  veritate  dissensus  :  nam 
non  Coloniae,  sed  Herbipoli  constat  passum,  nisi  forte  dicatur  pluribus 
in  civitatibus  ejus  commemorationem  celebratam,  quod  et  verum 
infra  patebit;  neque  enim  unius  alicujus  civitatis  apostolus,  sed 
multarum  fuit  provinciarum :  qui  illi  est  Jornanus,  ab  omnibus 
aliis  Totnanus.  Mox  ab  Hibernia  male,  et  contra  omnium  scripto- 
rum  fidem,  eos  deducit  Wolf.  Lazius  in  praefat.  ad  lib.  i.  de  Gent. 
Migration.  SS.  Kilianum  et  Burchardum  Scotos  vocat  Hieron.  Platus 
lib.  ii.  de  Stat.  Relig.  cap.  xxx.  "  Kilianus,  monachus  Scotus,  Fran- 
corum  gentem  ad  fidelium  numerum  aggregavit."  Nicol.  Manerrius 
ex  Jacobo  de  Voragine  in  Julio  pag.   cdlxvii.      Patriam   ei   Sco- 

tiam  apponit  Bibliotheca  Minorum  Patrum.  In  Chronico  Chroni- 
corum  collectione  v.  cl.  Joan.  Gualterii  pag.  CMXCin.  "  Kilianus 
martyr  Scotus."  Trithem.  lib.  i.  Compend.  Annal.  pag.  lvii.  "  Conon 
S.  Kilianum,  natione  Scotum,  in  episcopum  ordinavit."  Tum  Go- 
bertus  ille  non  judex,  sed  Hettani  principis  filius,  et  ipse  princeps 
Herbipolensium.  Egilunardus  monach.  in  Vit.  S.  Burchardi  lib.  11. 
cap.  iv.  ut  omittam  non  ipsius  jussu,  sed  uxoris  fraude  eos  morti  ad- 
dictos.  Franciscus  Maurolycus  Siculus  in  Martyrologio  eodem  die  : 
"  Sanctorum  Caeliani  episcopi,  genere  Scoti,  Colonati  presbyteri,  et 
Romani  diaconi,  martyrum  in  Germania  apud  Wizeburgum,  Constan- 
tino  imperatore,  quos  Gerlanda  uxor  Gutberti  ducis  interfici  clam 
jussit,  quod  Caelianus  ejus  conjugium,  quia  viri  fratrem  duxerat,  dam- 
nasset."  Satis  probe  in  historia,  licet  nomina  sint  corruptissima,  et 
male  sub  Constantini  imperio  locatur,  cum  sint  pene  quadringenti 
anui  interjecti.  Notkerus  Balbulus  in  Martyrologio  die  laudato : 
"  In  pago  Austriae,  id  est,  novae  Franciae  castro,  imo  civitate,  ut  Teu- 
tonico  nomine  prodit  Wirzburg,  juxta  Moin  fluvium  sita,  passio 
S.  Chiliani,  primi  ejusdem  civitatis  episcopi,  et  duorum  discipulorum 
ejus,  Colonati  presbyteri  et  Totnani  diaconi,  qui  ab  Hibernia  Scoto- 
rum  insula  venientes,  et  a  pontifice  sedis  apostolicae  auctoritate  ac- 
cepta,  nomen  Christi  in  eodem  loco  et  circuitu  praedicaverunt ;  cum- 
que  multum  populum  idem  vir  apostolicus  signis  et  verbo  Domino 
acquireret,  a  duce  eorumdem  locorum,  nomine  Cozberto,  pro  eo  quod 
eum  a  conjugio  uxoris  fratris  sui  disjungere  niteretur,  factione  ejus- 
dem  incestuosissimae  Geilae,  cum  sociis  eodem  zelo  ferventibus,  est 
interemptus."  Pergit  verbose  poenam  percussorum  exsequi,  ut  supra 
Sigebertus  :  addit  ducem  ipsum  a  servis  suis  interemptum,  filium  ejus 
principatu  a  populo  dejectum.  H.  Rabanus  et  ipse  in  Gozbertum, 
non  tantum  in  Geilam,  sive  Ceilanam,  caedem  martyrum  rejicit :  quem 
vide,  ut  et  eadem  transcribentem  Joannem  Molanum  Addition.  ad 
Usuardum. 

Vitam  S.  Chiliani  habet  Surius  tom.  iv.  ex  anonymo  auctore,  quem 
edidit  et  notis  illustravit  Nicolaus  Serarius,  Soc.  Jesu  presbyter, 
sed  in  manus  meas  non  venit :  in  epitomen  redegit  Franciscus  Ha- 
raeus,  et  multis  Laurentius  Francus  de  eo  agit,  Franc.  Irenic.  lib. 
iil.  cap.  lxxvi.    Consulendi  sunt  Trithemius  lib.  in.  de  Viris  illust. 

Ordinis  S.  Benedicti  cap.  cxxxi.  et  lib.  iv.  cap.  clxxii.  Otto  Fri- 
singen.  lib.  v.  cap.  XIII.  et  Demochar.  in  Tabulis.  Errant  vero,  qui 
S.  Burchardura  primura  Herbipolensium  antistitem  faciunt,  cum 
Kiliano  primo,  ab  ipso  pontifice  ordinato,  ille  successerit.  Praeter  ea 
quae  supradicta,  Sigeberti  Gemblacensis  haec  sunt  ad  annum 
dclxxxv.  "  Sanctus  Chilianus  Scotus,  Wirziburgensis  episcopus, 
claret."  Alius  ab  hoc  episcopo  Chiliano  est  ille,  qui  episcopi  et 
confessoris  nomine  Albiniaci  in  territorio  Attrebatensi  apud  Joan- 
nera  Molanun  Addition.  ad  Usuardi  Martyrolog.  die  XIII.  Novem- 
bris. 

Cum  ad  sepulchrum  ejus  multa  crebraque  patrarentur  miracula, 
omne  honorum  genus,  ut  ex  dictis  apparet,  ei  exhibitum  a  devoto 
populo,  Egilunardus  lib.  II.  de  Vita  S.  Burchardi  cap.  vn.  nam  et 
basilicam  ei  sumptuosissimam  aedificarunt.  Engolismensis  mona- 
chus  anonymus  in  Vita  Caroli  Magni :  "  Natale  celebravit  ad  S. 
Chilianum  in  Wizirnburg."  Et  corpora  ipsius  sociorumque  a  S.  Bur- 
chardo  honorifice  translata  ;  quod  his  verbis  in  Chronico  ad  annum 
dccxlvi.  describit  Sigebertus  :  "  Athalongus  presbyter,  per  illatam 
sibi  caecitatem,  admonitus  quaerere  corpora  sanctorum  Chiliani  et  so- 
ciorum,  inventis  sanctorum  corporibus,  visum  recepit ;  eaque  re,  S.  Bo- 
nifacius  Moguntiae  episcopus,  ab  Athalongo  ad  se  delata,  castrum 
Wirziburch  ad  honorem  Chiliani  martyris,  qui  ad  praedicandum 
ibi  a  Papa  Conone  episcopus  ordinatus  fuerat,  ibique  locum  mortis 
et  quietis  a  Deo  acceperat,  episcopalis  sedis  privilegio  insignire  de- 
crevit,  primumque  ibi  episcopum  sanctum  Burchardum  ordinavit." 
Ergo  primus  episcopus  Herbipolensis  a  S.  sede  apostolica  extraor- 
dinaria  consecratione  fuit  Kilianus,  ordinaria  vero  inauguratione, 
quae  per  metropoiitanum  fieri  solet,  primus  item  antistes  habendus 
Burcbardus,  qui  male  ab  Adhelmo  Benedictino  in  Francicor.  Reg. 
Annalib.  ad  annum  dccxlix.  pag.  ccclxxxiii.  vocatur  Richardus. 
Translata  vero  corpora  magnificentissime  sunt  collocata  cum  hoc 
elogio,  quod  apponam  : 

Hi  sunt,  Herbipolis,  qui  te  docuere  magistri, 

Qiiii  verum  colercs  relligione  Deum  ; 
Impia  quos  tandem  jussit  Geilana  necari, 

Celavitque  sub  liunc  corpora  caesa  locum. 

Ne  turpi  sine  laude  situ  defossa  jacerent, 
Corpora  Burchardus  sub  monimenta  locat. 

Paul.  Langius  Bosnaniensis  Chronico  Citizensi  ad  finem  :  "  Sancti 
et  devotissimi  patres,  Columbanus,  Gallus,  Chilianus,  Bonifacius,  Wil- 
librordus,  et  Ludigerus."     Scripsit 

Contra  Arrianismum  lib.  I. 

Contra  peregrinos  Cultus  lib.  i. 

Monita  ad  Gozbertum   Ducem   super  Divortio   cum   fratris 
uxore  lib.  I. 

Florebat  anno  salut.  dcxii.  ut  vult  Rhegino  abbas  Prumiensis, 
falso,  ut  opinor :  melius  Marianus  Scotus  anno  DCLXXXVII.  nam  eo 
anno  consecratum  episcopum  a  Benedicto  papa,  non  autem  a  Conone, 
ut  supra  voluit  Sigebertus.  Prodit  compilatio  chronologica  anony- 
mi  auctoris.  Passus  est  anno  dcxcvii.  Alii  diversam  ei  aetatem 
astruunt,  et  sunt  qui  biennio  serius  martyrio  coronatum  velint ;  nec 
tanti  est  res,  ut  anxie  inquiratur. 

S.  KORTILA.     756. 

S.  Kortila,  aut  Rortila,  sive  Cortyla,  et  ipse  diu  in  Germaniis  com- 
moratus,  Tanconis  Pattonisque  familiaris  et  amicus,  dignitatisque 
collega,  episcopatum  etiam  Verdensem  pie  administravit,  sextus  ejus 
antistes,  ut  Gaspari  Bruschio  placet.  Scripsit  multa,  sed  omnia 
perierunt,  praeter 

Homilias  de  Sanctis  lib.  I. 

Floruit  sub  Dungallo  Scotiae  rege  anno  salutis  dcccxxvi.  quando 
obierit,  haud  facile  divinarim.  Inter  sanctos  habitus.  Arnold.  Uvion 
lib.  II.  Ligni  Vitae  cap.  lv.  Colitur  xxiix.  Aprilis.  Martyrologium 
Anglicum. 

S.  KENNETHUS.     757. 

S.  Kennethi  templum  memorat  H.  Boethius  lib.  x.  Hist.  pag. 
cc.  sed  quis  ille  fuerit,  aut  qua  vitae  conditione,  aut  quo  tempo- 
re  vixerit,  quaerant  alii,  ego  me  fateor  nescire :  hoc  modo  constat, 
in  Fifa  cultum.     Reperi  postea  S.  Blanum  baptizasse,  et  S.  Congalli 

socium  fuisse  sub  annum  ccccxlii. 

S.  KENNOTHA.     758. 

S.  Kennotha  virgo  magna  fuit  vitae  innocentia:  sanctimonialem 
Brecliini  censetur  induisse,  et  viva  defunctaque  miraculorum  gloria 
fulsit. 

Claruit  anno  mvii.  Templa  ei,  et  arae  in  Scotia,  ubique  regni, 
erecta.     Colitur  die  xin.  Martii.     Breviar.  Scot. 

S.  KENNEIRA.     759. 

S.  Kenneira  virgo,  nobilissima  familia,  et,  ut  nonnullis  visum, 
regio  sanguine  orta,  post  solenne  virginitatis  servandae  votum 
S.  Ursulae  se  junxit,  unaque  cum  XI.  millibus  virginum  Romanam 
peregrinationem  suscepit,  et  Roma  rediens,  Coloniae  ab  Hunnis 
tum  obsessae,  cum  in  sancto  perseveraret  proposito,  martyrio  confe- 
cta,  vitam  futuram  adepta  est.  Ita  historiae  nostrates,  et  conformi- 
ter  Elizabeth  sanctiinonialis,  quae  revelatione  edocta  est  ita  rem  se 
habere  anno  mclvi.  ut  refert  Robertus  Altissiodorensis  Chro- 
nic.  pag.  lxii.  Vide  lib.  xix.  infra  in  Ursula.  Delirat,  more  gentis 
suae,  Richardus  Vitus  lib.  vir.  Histor.  Britan.  pag.  xciv.  qui  vir 
vix  tanti  est,  ut  nominari  in  serio  opere  debeat.  Ad  haec  Wolfgan- 
gus  Lazius  et  alii  Germanici  scriptores  consulendi,  praeter  histo- 
ricos. 

Obiit  cum  sociis  anno  CDLiv.  Colitur  celebri  gentis  concursu,  tem- 
plis  Deo,  sub  illius  gentis  [1.  nominis]  invocatione,  erectis,  et  aris 
ubique  regni  dedicatis,  die  xxix.  Octobris.     Breviar.  Scot. 

SS.  KOLDINGAMENSES.     760. 

SS.  Virgines  Koldingamenses,  cum  debaccharentur  Dani  libidi- 
nosissimi,  exemplum  S.  Ebbae  abbatissae  secutae,  labrum  sibi  supe- 
rius  amputarunt,  ut  deformitas  pudoris  custos  esse  posset ;  sed  Dani, 
contuinelia  accensi,  igne  injecto  monasteriuin  cum  sanctis  omnibus 
absumpserunt.    Vide  supra  lib.  v.  in  S.  Ebba.    Hymno  eleganti  Ita- 

lico  Maphaeus  Venierus,  archiepiscopus  Corcyrensis,  martyrium 
istud  describit  apud  Joannem  Felicem  Astolfum  Novo  Sanctorum 
Legendario  pag.  cxxv.  ubi  tamen  Collingam  pro  Coldingam  est, 
levi  errore. 

Passae  sunt  anno  DCCCLX.  qui  numerus  in  Arnoldo  Uvione  cor- 
ruptus,  qui  habet  annum  dcxxx.     Coluntur  die  xxn.  Augusti. 

KENNETHUS.     761. 

Kennethus  rex,  Alpini  regis  filius,  regnum  [adeptus],  Pictorum  tota 
gente  deleta,  et  ad  internecionem  acie  ad  Stirlingum,  obsidione  ad 
Camelodunum,  exstincta,  mclxx.  annis  ex  quo  in  Albionis  eam 
partem  descenderat,  Britanniam  etiam  ulteriorem  sibi  vicinam  bello 
petiit,  victoriaeque  praemium  Northumbriam  suo  regno  adjecit. 
Cathedram  inaugurandis  regibus  fatalem  Sconam  detulit.  Ediderat 
ille 

Breviarium  antiquarum  Legum      lib.  I.     Inutiles  enim  leges 
resecans,  utiles  in  epitomen  redegit :  iis  in  foro  Angli  ute- 
bantur.     Anton.  Possevin.  Appar.  pag.  cccxx. 
Novas  Leges  adjecit  lib.  i. 

Obiit  anno  regni  sui  xx.  sedebat  in  Petri  cathedra  Leo  IV.  impe- 
rabat  Ludovicus  II.  Francorum  rex,  anno  salut.  dccclv.  Annales 
nostrates. 

KINNATILLUS.     762. 

Kinkatillus  rex,  Eugenii  III.  et  Conualli  regum  frater,  Congalli 
regis  F.  Aidanum  tiepotem  participem  regni  ascivit,  et  in  sinu 
S.  Columbae  exspiravit,  brevi  principatu  egregiam  laudem  adeptus. 
Scripsit 

De  Regimine  Principum  lib.  i.  ad  D.  Columbam.      Meminit 
Joannes  Fordunus. 
Obiit  anno  n.  regni  sui,  saiutis  vero  dccclxxx.     Annales  nos- 
trates. 

L 

B.  KINEARDUS.     763. 

B.  Kineardus  Scotus,  falso  hactenus  Einartus  et  Eginartus,  Ca- 
roli  Magni  alumnus,  creditus  Gerraanus,  cum  fuerit  Scotus ;  nam 
id  nomen  eo  aevo  in  eo  Britanniae  tractu  frequens.  Hovedenus 
Annal.  pag.  ccxxxv.  Alcuini,  Rabani,  Clementis,  et  Joannis  so- 
cius,  quos  saepe  hoc  opere  monui  cum  Gulielmo  Achaii  regis  Sco- 
torum  fratre  ex  Scotia  in  Galliam  venisse,  et  ut  ceteri  sub  senium 
aula  deserta  monachus  factus,  ac  deinde  abbas,  concilio  Mogun- 
tino  sub  Bonifacio  subscribit.  Primum  argumentum  ab  hominis 
Germani  auctoritate  sumetur :  is  est  Conradus  Gesnerus,  qui  "  Vitam 
Caroli  ab  Albino  Flacco  Scoto"  conscriptam  docet;  quem  sequitur 
Josias  Simlerus  epitomastes,  et  concors  Flavius  Blondus  Hetrur. 
illustrat.  pag.  LH.  in  rebus  Florentiae :  "  Gesta  Caroli  ab  Alcuino 
ejus  praeceptore  scripta."  Deinde  est  codex  apud  Petrum  Petavium, 
senatorem  Parisiensem,  v.  cl.  cum  hac  inscriptione :  "  Scotus  de  Rebus 
Caroli  Magni :"  liquet  ergo  hunc  vetustum  esse  Scotum,  qui  ab  ali- 
quibus  Alcuinus  Scotus  putabatur,  ab  aliis  anonymus.  Sed  et  Cle- 
mentem  quendam  Scotum  auctorem  facit  Wolfgangus  Lazius  lib.  III. 
de  Migrat.  Gent.  pag.  xl.  Ego  nunc  primum  nomen  eruo  e  situ 
et  latebris  antiquitatis  Scoticae,  et  gratias,  puto,  habebit  nobilis- 
sima  apud  nostrates  Kinardorum  familia,  quae  etiamnum  hodie 
potens  est,  et  clara,  ob  tam  insigne  nobilitatis  suae  monuraentum. 
Docuit  me  Florentius  Vigorniensis  in  Chronico  ad  annum  dcccxiii. 
quem  locum  exscribam.  "  Pons  quem  apud  Moguntiacum  per  de- 
cem  annos  ingenti  labore,  et  opera  mirabili,  de  lignis  Carolus  rex 
struxit,  adeo  ut  perpetuo  durare  posse  videretur,  anno  uuo  ante 
obitum  suum  ita  tribus  horis  conflagravit,  ut  ne  una  quidem  hastu- 
la  super  aquam  remaneret.  Pontem  autem  illuin  Ricolphus  episco- 
pus  dicitur  jussisse  incendere,  propter  latrocinia,  quae  noctibus  in  eo 
exercebantur,  duni  homines  spoliati  in  fluinen  ipsum  jacti  necabantur. 
Sed  Kineardus,  qui  vitam  istius  Caroli  scripsit,  haec  fortuito  refert 
contigisse."  Locus  Kineardi  non  est  fideliter  a  Florentio  exscriptus, 
neque  quicquam  ille  de  fortuito  casu ;  sic  enini  ille :  "  Pons  apud  Mo- 
guntiacum  in  Rheno  quingcntorum  passuum  longitudinis,  nam  tanta 

est  fluminis  ibi  latitudo ;  qui  tamen  uno  antequam  decederet  anno 
iucendio  conflagravit,  nec  refici  potuit  propter  festinatum  ejus  disces- 
sum,  quanquam  in  ea  meditatione  esset,  ut  pro  ligneo  lapideum  resti- 
tueret." 

Liceat  pauca  ex  Marquardo  Frehero  v.  cl.  de  eo  annotare.  Cum 
notarius  Caroli  Magni  esset  consuetudine  furtiva  cum  Imma  Caroli 
filia  diu  protracta,  ad  ultimum  in  facinore  deprehensus,  eam  cum  in- 
genti  dote  uxorem  duxit,  quam  et  auxit  Ludovicus  Aug.  Hanc  fato 
ereptam  implacabili  dolore  luxit,  ut  ex  epistolis  ejus  ad  Lupum  Fer- 
rariae  episcopum  liquet,  tum  caelibatus  impatientia  ductus,  et  mundi 
pertaesus.  Coenobium  Salinstat  aut  Salingestat  ad  Moenum  funda- 
vit,  ibique  consenuit.  Chronic.  Laurishamense.  Ambrosius  Moralius 
lib.  xiii.  de  Regibus  Hispan.  cap.  xxiii.  et  Chronicon  Snarzachense 
"  scriptorem  actuum  Caroli"  appellat.  Ermoldus  Nigellus  in  Pane- 
gyrico  Ludovici  Pii,  Caroli  F. 

Tunc  Heinardus  erat  Caroli  dilectus  amore, 
Ingenioque  sagax,  et  bonitate  vigens. 

Anonymus  Paderbornensis  poeta  sub  Arnulpho  imperatore,  editus 
a  Reinerio  Reineccio : 

De  vita  Caroli  scriptum  legat  ipse  libellum, 
Quem  summo  prudens  Einardus  nomine  scripsit. 

Scripta  ejus  enumerat  Trithemius,  quae  videantur ;  ego  pauca  re- 
censebo. 

Vitam  Caroli  Magni,  quam  ex  Suetonii  Augusto  expressit,  iri- 

tegris  interdum  paginis  exscripsit,  lib.  i. 

Epistolas  lib.  i. 

De  Translatione   et  Miraculis  SS.  Marcellini  et   Petri   Mar- 
tyrum  lib.  i.     Meminere  Aimonius  monachus  et  Chro- 

nicon  Laurishamense:  extat  apud  Laurentium  Surium  tom. 
vii.  die  ii.  Junii. 
Monita  Gabrielis  Archangeli  xn.  capitulis  comprehensa  lib.  i. 
Annales  Fuldenses  ad  annum  dccclxxiv. 
Florebat  anno  humanae  salutis  dccci.  quando  obierit,  non  ego 
reperi. 

JOANNES  KUNINGHAM.     763. 

Joannes  Kuningham,  seu  Cuningamius,  ex-  nobilissima  comituni 
Glencarniae  familia,  clarissimum  a  S.  theologiae  studio  nomen  sor- 
titus,  tota  Europa  lustrata,  Asia  etiam  ac  Africa  visis,  Parisiis  substi- 
tit,  communi  scilicet  eo  seculo  literarum  emporio  :  ac  postea  nescio  quo 
fato,  Paderbornensis  episcopus  renunciatus  a  Bonifacio  IX.  recusato 
honore  ad  Scotos  suos  redux,  ad  finem  vitae  bonis  artibus  incubuit. 
Male  Anglum  facit  Sixtus  Senensis  in  Bibliotheca  Sancta  lib.  iv.  et 
Kiningham  vocat.     Scripsit 

Lecturam  in  Threnos  lib.  I. 

Claruit  anno  mcccxcix. 

S.  KILIANUS.     764. 

S.  Kilianus  hic,  ab  Herbipolensium  apostolo  diversus,  S.  Levini 
archiepiscopi  ex  Scotia  comes  itinerum,  laborumque  socius,  sanctita- 
tis  discipulus,  ac  demum  passionis  spectator,  sanctissimi  martyris 
corpus  in  Hauthem,  vicinum  martyrio  vicum,  cum  sociis  suis  ac  con- 
discipulis  Helia  et  Foillano  religiose  detulit.  Vita  S.  Levini,  cujus 
epitome  apud  Franciscum  Haraeum,  id  ipsum  testatur  die  XII.  No- 
vembris.     Scripsit 

Vitam  et  Gesta  Levini  magistri  lib.  i. 

Scribebat  anno  dcxxxiii. 

S.  KUNDAKAR.     765. 

S.  Kundakar  monachus,  ac  discipulus  S.  Bonifacii,  Germaniae 
apostoli,  auctore  Othlono  Fuldensi  in  Vita  ejus  lib.  II.  pag.  cccclxi. 
forte  et  martyrii  ejusdem  socius,  qui  cum  aliis  enumeratur  a  Not- 
kero  Balbulo  in  Martyrologio  Non.  Junii,  nisi  quod  Gundechar  voce- 
tur;   sed  nomina  illa  saepe  corrupta.     Ejus  est 

Instructio  ad  Frisios  lib.  i. 

Floruit  anno  dcclv. 

KILIANUS.     766. 

Kilianus,  a  Wilhelmo  rege  ad  pontificem  cum  aliis  missus  orator, 
ex  itinere  valetudine  contracta  substitit  Bononiae,  reliquis  in  patriam 
redeuntibus,  et  in  eodem  clarissimo  literarum  emporio  languentes 
Musas  sedulus  excitavit,  ac  juris  civilis  scientiam,  barbarorum  in- 
solentia  post  Justiniani  pene  principaturn  non  dicam  oppressam,  sed 
emortuam  et  sepultam,  ab  inferis  revocavit ;  cumque  nuda  philosophia, 
et  eloquentiae  studium  tantum  ibi  vigeret,  praeclara  fama  [scientiam] 
legalem  primus  in  Italia  coepit  profiteri,  ut  testatum  abunde  reliquerunt 
Joannes  Fichardus,  Joannes  Baptista  Ziletus,  Joannes  Nevizanus, 
Ludovicus  Gomesius,  et  Wolfgangus  Freymonius.  Comes  ei  tam 
praeclari  facinoris  Irnerius,  quem  quia  Italum  perperam  auctorem 
faciunt  hos  secuti  catervatim,  Columbus  Fasolus,  Hugolinus,  Bul- 
garus,  Martinus  Placentinus,  Joannes,  atque  illi  quidem  sincere 
jus  tractantes,  tum  Accursii,  Jason,  Bartolus,  Baldus,  qui  venustissi- 
mum  legum  corpus  foedissimis  suis  ineptiis  coinquinarunt.  Scripsit 
Kilianus 

Lecturas  in  Pandectas  lib.  I.  quae  tamen  perierunt. 
Florebat  anno  mxc.    Hujus  fama  ab  orco  revocata,  gratias  Scotiae 
debet  Bonpnia,  Scotia  mihi. 

JACOBUS  KENNEDIUS.     767. 

Jacobus  Kennedius  nobilissima  familia,  ingenio  eminentissimo.  Po- 
lydorus  Virgilius  lib.  xxiii.  Histor.  Anglic.  "  Jacobus  III.  aetate 
puer  rex  creatur,  cui  praeceptor  datur  Jacobus  Chennethus,  Divi 
Andreae  archiepiscopus,  qui  diu  fuit  etiam  regni  gubernator,  quod 
vir  esset  probus,  atque  homo  rebus  omnibus  longe  ornatissimus." 
Et  in  fine  ejusdem  libri :  "  Erant  in  procuratione  regni,  propter  regis 
aetatem,  complures  principes,  et  in  primis  Jacobus  Chennethus,  Divi 
Audreae  archiepiscopus."  Joannes  Ferrerius  Pedemontanus  in  Ap- 
pendice  Histor.  Scot.  "  Erant  tunc  in  au/a  Scotiae,  ob  aetatem  sui  re- 
gis,  in  regni  totius  procuratione  viri  principes  et  illustres  permul- 
ti,  quorum  facile  primus  habebatur  Jacobus  Kennethus,  S.  Andreae 

archiepiscopus,  ipsius  regis  cognatus."  Hujus  prudentia  et  consilio, 
Henricus  VI.  Anglia  pulsus,  humanissime  receptus  in  Scotia,  et 
ad  recuperandum  regnum  non  vulgariter  adjutus.  Tria  hic  aequali 
fertur  pretio  aere  suo  fabricavisse ;  Collegium  S.  Salvatoris  in  Fano 
Divi  Andreae,  ibidem  sepulchrum  ex  marmore  sumptuosissimum  in 
quo  condi  voluit,  Bargiam  navem,  de  qua  supra  hoc  opere.  Scrip- 
sit 

Monita  Politica     lib.  i.  quae  Justus  Lipsius  viderat. 

Historiam  sui  Temporis     lib.  i.  sed  non  prodiit. 
Excessit  in  archiepiscopio  suo  anno  mCdlxvi.  die  x.  Maii. 

S.  KANILLUS.     768. 

S.  Kanillus,  eremita  ordinis  Benedictini,  socius  ac  discipulus  mag- 
ni  illius  Buonis,  cognomento  Bardi,  in  Argathelia,  aliisque  plurimis 
apud  silvestres  nostros  Scotos,  erectis  templis  cultus;  de  quo  nihil 
aliud  habeo,  nec  scriptorum  apices  ad  nos  pervenerunt. 
Floruit  anno  dccxcil 

S.  KEINA.     769. 

S.  Keina,  seu  Keiana,  virgo  Britannica  sanctissima,  ut  Camdenus, 
homo  orthodoxae  fidei  infensus,  fatetur  pag.  CLXIX.  Britanniae;  a 
cujus  nomine  Cainsham  oppidum  ad  Anonam  in  agro  SomersetensL 
id  est,  Keinae  domicilium  ;  in  quo  tractu,  cum  serpentes  incolas  mi- 
rum  in  modum  infestarent,  eos  virgo  Dei  in  lapides  permutavit ; 
atque  etiamnum  hodie  serpentis  in  gyrum  revoluti  effigiem  lapides 
ostendunt,  cujus  caput  in  circumferentia  prominet,  caudas  centum 
occupat :  quod  miraculum  frustra  heterodoxi  rideant,  dum  nos  Catho- 
lici  depraedicemus,  et  Deo  in  virginis  operibus  benedicemus.  Credi- 
bile  porro  est,  hanc  esse  e  genere  illius  Scoti  Keiani,  qui,  ut  Nennius 
apud  Camdenum  habet,  Silures  et  Dimetas,  sive  Glamorganshire 
et  Caermardenshire,  imperio  obtinuerat,  ut  in  illarum  provincia- 
rum  delineanda  historia  idem  auctor  est :  nec  si  quid  scripsit,  ad  nos 
devenit. 

Vivebat  anno  CD.     Colitur  xxvn.  Februarii. 

S.  KESSOGUS.     770. 

S.  Kessogus,  seu  Bessogus,  ex  Scotia  in  Hiberniam  navigans,  mo- 
nasticae  et  solitariae  vitae  sitiens,  se  totum  Domino  mancipavit ;  in- 
signia  ejus  apud  Deum  merita,  in  Cathenesia  pleraeque  aedes  sacrae 
loquuntur,  et  pluribus  recolunt  vicini. 

Floruit  anno  dcc.     Colitur  x.  Martii,  ut  in  Florario.     Vide  in  S. 
Makkessogus  lib.  xn.  id  enim  nomen  sonat  filium  Kessogi. 

S.  KENTILLA.     771. 

S.  Kentilla,  episcopus  Verdensis,  ex  illorum  numero,  quos  saepe 
dixi  a  Scotia  ad  Amarbaricensis  claustri  curam  vocatos,  inde  ad  regi- 
men  episcopale  admotus :  fortitudinis  simul,  et  pietatis  Scoticae  in  ea 
gente  trophaea  extare,  ex  Bruschio  et  aliis.     Scripta  perierunt. 

Sedebat  Verdae  Caesaris  auno  dccccx.     Colitur  xxnx.  April. 
Acta  ecclesiae  laudatae  apud  Krantzium  et  alios. 

S.  KEVINUS.     772. 

S.  Kevinus,  abbas  in  Levinia  prope  Menteth,  natus  in  insula  Rothe- 
say,  quae  postea  Buta ;  et  sane  in  ducatu  Rosae  cella  visitur, 
vulgo  Kilkeuin:  postea  tamen  curam  nescio  cujus  monasterii  gessit. 
Alexandro  Millo  auctore.  Putat  non  nemo  eundem  esse  cum  Koengo, 
de  quo  Giraldus  Cambrensis  in  Topographia  Hiberniae.  Scripta  non 
extant. 

Vixit  anno  dcccvii.    Colitur  iii.  Junii.  ex  nundinis  concursu  max- 
imo  celebratis  constat. 

S.  KENOCUS.     773. 

S.  Kenochus,  abbas  Jedwodi,  ordinis  Lateranensis  Canonico- 
rum  S.  Augustini,  qui  decem  annis  totis  tumentes  Scotorum  An- 
glorumque    regum    animos,    in    bellum    pronos,    precibus    assiduis 

in  pace  continuit.  Extat  officium  ix.  lectionum,  ac  templum  Deo,  sub 
ejus  invocatione,  erectum  in  ditione  Glascoensi,  ut  in  Historia  Mis- 
cellanea  Brunus  abbas  habet  pag.  xxcviii.  Scripta  non  reperi  extare 
ulla.     Florebat  anno  m.     Colitur  xiv.  Novemb. 

S.  KIERANUS.     774. 

S.  Kieranus,  episcopus  sanctissimus,  ut  plurimum  insulas  Scotiae  oc- 
ciduas  incolebat,  ac  tandem  longo  virtutum  cursu  peracto  martyrium, 
a  latronibus  jugulatus,  consummavit ;  nec  plura  ejus  acta  supersunt, 
ita  et  scripta  interiere. 

Floruit  anno  dclxv.  Colitur  v.  Martii.  Breviarium  Dumblanense. 
In  regione  Kyntyre  memoria  ejus  celebris ;  ibi  enim  lacus  incolatu 
ejus  ac  miraculis  frequentata,  vulgo  Lochkilkeran,  id  est,  Lacus  cellae 
Kerani.     Gilbert.  Brun.  Histor.  pag.  xxcix. 

S.  KINEDUS.     775. 

S.  Kjnedus,  eremita  ex  abbate  factus,  coelestium  rerum  contem- 
platione  animum  pasturus  in  Angliam  secessit,  ibique  iuter  Wallos 
mirabili  continentia  diu  se  continuit.  In  divos  relatum  loquitur 
Camdenus  pag.  cxvn.  Miracula  Jo.  Capgravius  colligit  ac  recitat, 
ex  quo  discas  eum  genere  Scotum,  incolatu  Anglum,  utramque  gen- 
tem  conversatione  sanctorum  operum  nobilitasse.  Hinc  habent  illus- 
trissimi  Cassiliae  comites,  quo  glorientur ;  nam  cum  ipsorum  nomen 
Kenedie  sit,  hunc  gentilem  suum  jure  venerentur,  et  in  terris  generis 
sui  stemmatisque  antiquitatem  suspiciant,  in  coelo  praesidium  invo- 
cent.     Scripsit 

Ad  Wallos  lib.  i. 

Preces  pias  lib.  I. 

Vixit  confessor  anno  dcxxciv.  Colitur  xxn.  Januar.  eodem  auctore. 

S.  KUNEGUNDIS.     776. 

S.  Kunegundis,  virgo  Ursulana  et  martyr,   requiescit   in   territo- 
rio  Constantinensi,  parochia  de  Hischel,  relata  in  divos  anno  m. 

Dii.  ut  processus,  qui  extat,  indicat ;  ad  quem  te,  lector,  remitto.    Jo. 
Molanus  Additionibus  ad  Usuardum.     Acta  loci. 
Passa  anno  cdliv.  colitur  xxi.  Octobris. 

S.  KUNERA.     777. 

S.  Kunera,  et  ipsa  Ursulana,  et  ab  angelo  custode,  ut  major  Dei 
gloria,  duriorque  virginis  passio  fieret,  educta,  Hunnorum  quidem 
gladios  vitavit,  sed  paratam  martyrii  palmam  non  effugit,  operibus 
suis  et  virginitatis  voto  respondentem.  Cum  in  viri  nobilis  famula- 
tum  venisset,  ob  solam  pnlchritudinem  in  suspicionem  zelotypae  mu- 
lieris  pervenit,  quae  ipsam  injecto  mantili  strangulavit ;  sed  Domino 
ancillae  suae  innocentiam  signis  manifestante,  gloriosum  corpus  per 
S.  Willibrordum  Scotum  translatum,  et  in  civitate  Renensi  decenter 
collocatum.  Molanus  Indiculo  SS.  Belgii.  Cratepol.  de  Sanctis  Ger- 
maniae  pag.  lv. 

Passa  est  anno  cdliv.  xxnx.  Octob.  translata  xil  Junii.     Vita 
S.  Willibrordi. 

JACOBUS  KARDENUS.     778. 

Jacobus    Kardenus,    canonicus    Dumblanensis,    familia    veteri,    in- 

genio  nobili,  fama  celebri,  theologus  supra  aetatem  suam  doctus, 
scripsit 

De  Sacramentorum  Numero  lib.  i. 

De  Baptismo  contra  Haereticos  lib.  i. 

Sermones  lib.  I. 
Floruit  anno  mccxciv. 

GULIELMUS  KEITH.     779. 

Gulielmus  Kethus,  abbas  Killos  in  Muravia,  egregius  concionator, 
eloquens  rhetor,  poeta  ingeniosus,  multa  versu  et  prosa  scripsit :  in  his 
index  loci  memorat 

Quadragesimale  lib.  i. 

Hymnos  de  Sanctis  lib.  I. 

Claruit  anno  mcccl. 

M 

PETRUS  KYNTYRE.     780. 

Petrus  Kyntyre,  sacerdos  Catholicus,  cum  peregrinus  in  Italiam  ve- 
nisset,  vitae  integritate,  ac  literatura  innotuit  Gregorio  X.  beatissimo 
pontifici,  cum  quo  diu  vixit,  laborum  sanctorumque  operum  parti- 
ceps ;  et  cum  ille  post  concilium  oecumenicum  Lugdunense  Romam 
rediret,  ac  Florentiam  interdicto  suppositam  declinaturus,  Aretii 
obiisset,  hic  Romam  perrexit,  ubi  aliquandiu  temporis  haesit,  donec 
in  patriam  revocatus,  curam  ecclesiae  cujusdam  suscepit.  Hic  scrip- 
sit 

Laudes,  Acta,  Vitam,  ac  Mortem  Gregorii  Papae  X.  lib.  I.  "  flo- 
rido  stilo,"  ait  Joannes  Fraserius  in  Oblatione  ad  Haereti- 
cum,  ex  bibliotheca  Killossensi. 
Vivebat  anno  mcclxxv. 

QUINTINUS  KENNEDIUS.     781. 

Quintinus  Kennedius,  comitis  Cassiliae  frater,  Crucis  Regalis  abbas, 
ingens  literatorum  fautor,  magno  et  nobili  animo  haeresi  in  Scotia 
nascenti  familiaribus  colloquiis,  ac  scriptis  restitit,  nihil  omittens  quo 
Catholicam  fidem  strenue  propugnaret.  Ejus  sunt  opera,  Joanne 
Leslaeo  auctore : 

De  Conciliorum  Auctoritate  lib.  i. 

De  publico  Ecclesiae  Sacrificio  lib.  i. 

Contra  Errores  Germanorum  lib.  II. 

Fidei  Capita  quatuordecim  defensa  contra  Georgium  Sophocar- 
dium  lib.  i. 

Atque  haec  typis  vulgata,  inedita  vero  sunt : 

Responsio  ad  Joannis  Davidsoni  opus    lib.  I. 

De  vetitorum  Ciborum  Abstinentia        lib.  I. 

De  illicito  Presbyterorum  Matrimonio  lib.  I. 

De  Cultu  Imaginum  lib.  i. 

Palinodia  Willoxio  reddita  xxix.  Martii  MDLXII.        lib.  I. 

Querimonia  super  Knoxii  Fraude  et  Iinpietate  lib.  I. 

Oratio  pro  Obedientia  supremis  Potestatibus,  liabita  die  ul- 

tima  Augusti  mdlxit.  lib.  i. 

De  Praesentia  Corporis  in  Sacramento  Altaris  lib.  I.  dicitur 
prodiisse. 
Florebat  anno  mdlxiv.  obiit  autem  die  xxn.  Augusti  eodem  anno. 

JACOBUS  DE  KELSO.     782. 

Jacobus  de  Kelso,  Benedictinus  reformationis  Tironensis,  inter  cele- 
bratissimos  gentis  nostrae  scriptores  jure  laudatur,  vir  incomparabili 
judicio,  mathematicarum  callentissimus.     Scripsit 

Breviarium  Astrologicum  lib.  I. 

Canones  Directionum  lib.  I. 

Super  Errores  Veterum  lib.  I. 

Defensionem  Astrologiae  lib.  II.  ut  ex  indice  librorum  illius 
coenobii  Richardus  Brunus  prodidit. 

Commentarios  in  quaedam  Archimedis  lib.  I. 

Poemata  sacra  lib.  I. 

Floruit  anno  mcdlxxv. 

ANONYMUS  KILWINNINUS.     783. 

Anonymtjs  Kilwinnius,  aut  Kilwinninus,  ejusdem  ordinis  frater, 
coenobii  sui  etiam  prior,  ad  eandem  famam  cum  Jacobo  superius 
nominato  contendit,  licet  dispari  successu.     Scripsit 

Pro  Alphonsi  Tabulis  contra  Fratrem  Jacobum    lib.  i. 

Nova  Musica  ex  Platone  lib.  i. 

Vixit  anno  mcdlxxv. 

ROBERTUS  KETHUS.     784. 

Robertus  Kethus,  frater  Comitis  Martialis,  vir  non  minus  erudi- 
tione,  et  vitae  continentia,  quam  generis  claritudine  illustrissimus, 
abbas  Deirensis,  multa  egisse  dicitur,  quo  collapsos  ecclesiastici  ordi- 
nis  mores  restitueret,  acerrimus  vitiorum  in  illo  hominum  genere 
vindex  et  censor.     Scripsit  et  publicavit 

Ad  Clerum  Monitoria  lib.  i. 

De  Primitivae  Ecclesiae  apud  Scotos  Sanctitate      lib.  i.  quod 
opus  Jacobus  Laugius,  Sorbonicus  doctor,  Scotus,  publici 
juris  facere  voluit ;  an  fidem  liberarit,  nescio. 
Obiit  Lutetiae  anno  mdli.  die  xn.  Junii,  sepultus  in  aede  sacra 
Carmelitarum  ante  aram  S.  Niniani  Scoti. 

DAVID  KINEARDUS.     785. 

David  Kineardus,  Soc.  Jesu  presbyter  pius  et  doctus,  ut  plerique  ex 
illo  grege,  scripsit 

De  Vocatione  Ministrorum  lib.  i. 

De  Ecclesia  lib.  I. 

De  Sacramentis  lib.  I. 

De  Capite  Ecclesiae  lib.  i. 

Vivit  adhuc  in  Germaniis,  et  quotidie  popularium  suorum,  ut  au- 
dio,  saluti  scriptis  studet,  gravis,  diligens,  et  famae  magnae  theologus. 

DAVID  KYNALOCHUS.     786. 

David  Kynalochus  bonas  artes  in  Germaniis  didicit,  docuitque  se- 
cunda  ingenii  fama.  Ejus  ego,  e  multis  quae  edidit,  pauca  tantum 
videre  potui. 

De  Generatione  Hominis       lib.  I.  opus  ingens  et  grave,  versu 

eleganti. 
De  Morbis  Corporis  humani  lib.  I. 

In  Galeni  et  Hippocratis  locos  difficiles  Comment.        lib.  I. 
In  Petrum  Goldmannum  Epigrammata,  et  Satyrae,  lib.  I,  ut 
audio,     venustissimae,    multorum    manibus    circumferun- 
tur. 
Vivit  adhuc  Alecti  seu  Deidoni,  ubi  natus,  et  medicinam  liberaliter 
multorum  commodo  et  fructu  exercet. 

JACOBUS  KLELANDUS.     787. 

Jacobus  Klelandus,  nobili  loco  natus,  duci  Leviniae  familiaris. 
bonis  literis   serio,  et  sine  fuco,  domi  et  in  Galliis  studuit,  aulam 


GENTIS  SCOTORUM,  LIB.  X.  425 

aliquandiu  Britannicam  secutus,  tandem  pertaesus  vitae  illius  seces- 
sit.     Ejus  sunt : 

Epistola  ad  Fratrem,  qua  e  Galliis  illum  hortatur  mitius  Ca- 
tholicos  tractet.     Ab  eo  opere  magna  in  caput  ipsius  in- 
vidia  derivata  est. 
De  Rebus  Britannicis  lib.  I.  opus  ingens,  varium,  et  magnae 
famae. 
Vivit  adhuc  Cantuariae,  et  Musarum  delitias  operose  colit. 


FINIS  LIBRI  DECIMI. 

LIBER  XI. 

S.  LUCIA  DE  MONTE.     788. 

S.  Lucia,  cognomento  de  Monte,  regis  Scotiae  filia,  cujus  vita  in  offi- 
cio,  Breviario  Scotico  ei  nuncupato,  haec  fere  colligi  potest.  In  aula 
a  tenera  pueritia  educata,  eleemosynis  ac  orationibus  assidue  vacabat : 
audito  in  ecclesia  evangelio  omnia  vendere  exhortante,  ut  perfecta 
esset,  statim  se  totam  Christo  devovit ;  et  furtim  aufugiens,  ut  quod 
in  aula  non  posset  in  eremo  tentaret,  transmissa  Francia  venit  in 
Lotharingiam,  et  cum  Mosam  in  episcopatu  Virdunensi  trajicere  pa- 
raret,  amnis  miraculo  intumescens  transitum  negavit.  Eo  igitur  loco, 
quasi  divinitus  admonita,  substitit,  et  a  Theobaldo  quodam  viro  insig- 
niter  pio  recepta,  praeclara  sanctitatis  argumenta  exhibuit,  victum  la- 
bore  manuum  quaerens.  Fons  e  sepulchro  natus,  qui  languores  quos- 
libet  sanat,  cui  subscripti  hi  versus  : 

Flos  sudans  rorem  ascendit  ad  montis  honorem, 
Et  super  hunc  florem  Deus  inspiravit  odorem  : 
Flos,  virgo,  ros,  grata  salus,  odor,  aura  salutis. 

Floruit  anno  .   .  . 

S.  LEVINUS.     789. 

S.  Levinus,  aut  Livinus,  Lebuinus,  episcopus  Gandavensis,  ut 
placet  Caesari  Baronio  :  ut  alii  volunt,  "  Scotorum  archiepiscopus, 
et  martyr,"  ait  Anton.  Possevin.  Apparat.  cccxliv.  Bibliothe- 
ca  Minoruin  Patrum.  V.  CL.  Joannis  Gualterii  Chronic.  Chronicor. 
pag.  JMVii.  "  Levinus  archiepiscopus  Scotorum,  et  martyr ;"  cujus 
vitam  habet  Surius  tom.  vi.  ex  Hucbaldo  Elmonensi  monacho 
ad  Baldricum  episcopuin  Trajcctensem  j  quam  vitae  historiam 
laudat    impensius    Petrus    archidiaconus    Cameracensis.      Lebuinus 

autem  ab  eo  auctore  dicitur  quasi  Leswyn,  quod  sonat  carus  ami- 
cus ;  sed  frequentior  usus  Livinum  vocat,  de  quo  plene  Meierus  in 
Annalibus  Flandricis,  et  ejusdem  acta  celebraverat  S.  Bonifacius, 
archiepiscopus  Moguntinensis,  qui  MS.  extat  Lovanii,  teste  .Toan- 
ne  Molano.  Passionem  vero  versu  extulit  Henricus  Lacius  Latinus 
rogatu  Letteri,  Aegidius  Honcarius  presbyter,  quem,  licet  Ascensiano 
prelo  emissum,  non  potui  adhuc  videre.  Acta  etiam  ecclesiae  Gan- 
davensis  MSS.  Hunc  Apostolum  Transiselanorum  vocat  Theatrum 
Conversion.  Gent.  apud  Arnoldum  Uvionem  lib.  II.  Ligni  Vitae  cap. 
lvii.  nisi  forte  alius  sit,  quod  non  putem.  Petr.  Cratepolius  Epi- 
scop.  German.  "  natus  in  Scotia,"  pag.  xcix.  Verba  Christiani  Mas- 
saei  Cameracenatis  de  eo  sunt  lib.  xiii.  Chronicor.  Mundi :  "  Sanctus 
Levinus,  natione  Scotus,  archiepiscopus  Hiberniae,  vel  Sylvestris 
Scotiae,  Gandavum  venit  cum  tribus  discipulis  xvi.  Julii  indictione 
vi.  et  mansit  illic  mense  uno ;  deinde  profectus  ad  Escam  praedi- 
cavit  Christum,  multosque  convertit :  quidam  vero  indurati  occide- 
runt  eum  xn.  Novembris  ejusdem  anni ;  decollatus  autem,  erexit 
se,  et  tulit  caput  suum,  et  portavit  in  Hontthem  in  sepulchrum 
angelicis  manibus  praeparatum,  ubi  quievit  annis  ccviii.  deinde 
levatus  a  Theodorico  Cameracensi  pontifice."  Vide  quae  sequuntur. 
Hunc  vero,  Francorum  Orientalium  et  Saxonum  apostolum,  ut 
loquitur  Hucbaldus  Elmonensis  in  Vita  ejus  cap.  vi.  Scotia  pro- 
tulit,  primum  sane,  quod  sciam,  illius  gentis  archiepiscopum.  Ut 
ecclesiam  inter  silvestres  vel  montanos  Scotos,  ita  crediderim 
in  ea  regione  illum  natum,  quae  tum  optima  Scotici  regni  pars 
erat ;  declives  enim  et  orientales  tractus  Picti  ea  tempestate  occu- 
pabant.  Molan.  Indic.  SS.  Belgii  pag.  xlv.  non  tantum  Scotum  do- 
cet  esse,  sed  sacro  fonte  susceptum  a  S.  Augustino,  Anglorum  apo- 
stolo.  Plane  evincit  idem  in  Chron.  SS.  Belgii  pag.  lxxxiii.  "  Mul- 
ti  etiam  de  Scotia  vel  Hibernia  in  Galliis  peregrinantes,  verbum  Dei 
seminabant,  multumque  fructum  Deo  faciebant  per  Hannoniam,  Bra- 
bantiam,  Flandriam,  et  loca  vicina  :  primum  S.  Livinus  archiepisco- 
pus,  qui  ex  Scotia  Gandavum  venit."  Persequitur  deinde  de  SS.  Fur- 
saeo,  Foillano,  Uitano,  Fredegando,  Wasnulpho,  Ettone,  qui  apud 
Avesnas  concionatus,  Bertuino,  qui  Maloniam  monasterium  con- 
didit,    Eloquio,    qui    Walciodorum    fundavit,    qui    omnes    aposto- 

lici  Scotiae  meae  viri  fuerunt.  Constantiu.  Ghinius  pag.  xxcix.  "  In 
portu  Gaudensi  natalis  S.  Livini,  episcopi  et  martyris :  hic  adhuc 
puer  in  Scotia,  non  modo  pietate,  verum  etiam  miraculis  clarus  fuit." 
Eum  S.  Radbodus,  episcopus  Trajectensis,  ex  Anglia  venisse  scribit, 
quia  scilicet  patres  nostri  eo  aevo  peregrinationem  suam  incipiebant 
per  Angliam,  vel  quia  pleraeque  ecclesiae  a  Scotis  ea  in  gente  rege- 
bantur,  ut  saepe  hoc  opere  ostensum,  vel  quia  spes  erat  aliquam  eos 
evangelii  lucem  Anglis  adhuc  infidelibus  posse  infundere,  vel  sane 
quia  iter  illud  in  Gallias  est  commodissimum.     Sic  ergo  ille : 

Inclytus  Anglorum  veniens  Lebuinus  ab  oris, 
Sacris  virtutum  meritis,  et  remige  Christo, 
Saeva  procellosi  compressit  flumina  Rheni. 

Sacram  ejus  memoriain  ecclesia  recolit  XII.  die  Novembr.  quo 
martyrium  est  passus.  Martyrologium  Romanum  :  "  In  portu  Gan- 
densi  S.  Livini,  episcopi  et  martyris."  Subjungit  deinde  :  "  In  Belgis 
S.  Lebuini,  presbyteri  et  confessoris."  Unum  eundemque  Livinum, 
Lebuinum,  et  Levinum  esse  constat.  Sed  tamen  distinguit  et  Joannes 
Molanus  Addition.  ad  Usuardum  eodem  die :  "  Apud  Isclam  fluvium 
Daventriae  S.  Lebuini,  presbyteri  et  confessoris  ;"  et  tamen  Christia- 
nus  Massaeus  supra  Levinum  nostrum  ad  Escam  fluvium  evangelium 
nunciasse  dicit,  qui  non  videtur  alius  ab  Iscla.  Subdit  Molanus 
eodem  die  :  "  Beatae  Craphaildis  et  Brixii  pueri  martyrum  cum  S.  Li- 
vino,  quorum  corpora  Gandavi  habeantur  in  tumbis  portatilibus." 
Idem  die  xxvi.  Junii :  "  In  Gandavo  elevatio  S.  Livini  martyris,  et 
translatio  secunda  corporis  ipsius."  Hinc  argumentum  duco  eosdem 
eos  esse ;  et  S.  Lebuini  corpus  etiam  secundo  translatum  tradit  Huc- 
baldus  in  Vita  ejus  cap.  xvn.     Scripsit  vero 

Homilias  aliquot  lib.  I. 

Epitaphium  Allonini,  Austrasiorum  Ducum  haeredis,   lib.  I. 

Latine,  et  docte,  ait  Balaeus. 
Florebat  anno  dcxxxiii.  ut  verior  sententia,  Baronius,  et  alii, 
praesertim  Breviarium  Gandavense,  ex  quo  vitain  ejus  compilavit 
Franciscus  Haraeus  pag.  mii.  qui  distinguit  SS.  Livinum  et  Lebui- 
nuin.  Sunt  qui  in  annum  rejiciant  mvii.  Possevinus  loco  Iaudato  : 
quae  opinio  haudquaquam  probabilis ;  nam  qui  in  vita  nominantur, 
aliud  tcmpus  convincunt. 

S.  LOLANUS.     790. 

S.  Lolanus,  incomparabilis  virtutis  episcopus,  cujus  vitae  continen- 
tiam  crebra  miracula  apud  Scotos  loquebantur,  cum  invecta  haeresis 
improbissima,  pios  Dei  cultus  regno  eo  eliminare  ausa  est.  Fuit  hic 
Regi  Duncano  familiaris,  cujus  neque  consilium  in  occupando  regno 
probavit,  et  exitum  saepe  praedixit.     Scripsit 

Commentarios  in  Biblia  lib.  I. 

De  Republica  Christiana  lib.  I. 

Hymnos  sacros  lib.  i. 

De  inaestimabili  Dilectionis  divinae  EfFectu  lib.  i. 

Passionis  Christi  Typum  lib.  i. 

De  Incarnationis  Mysterio  lib.  I.    Quae  in  bi- 

bliotheca  Sconana  extraxit  furor  haereticorum,  et  igne  con- 

sumpsit ;  vir  tamen  pius  memorias  apicum  saltem  vindicavit. 

Vixit  anno  mxxxix.     Colitur,  templis  ei  variis  regni  locis  erectis, 

die  xxn.  Septembris.     Breviar.  Scot. 

S.  LAUSTRANUS.     791. 

S.  Laustranus,  episcopus  Scotiae,  sed  incertum  cujus  seclis,  dum 
controversia  agitaretur  de  tonsura  clericali,  et  celebratione  Paschatis, 
ut  saepe  hoc  opere  est  dictum.  Extant  tom.  in.  Concilior.  in  decretis 
Honorii  I.  cap.  xix.  pag.  LXIll.  haec  verba :  "  Dilectissimis  et 
sanctissimis  Thomiano,  Columbano,  Chromano,  Dimano,  Bathano,  et 
Laustrano,  episcopis  ;  Chromano,  Hermanno,  Stellano,  et  Segiano, 
presbyteris ;  Sarano,  caeterisque  doctoribus  et  abbatibus  Scotis,  Hi- 
larius  archipresbyter,  et  servans  locum  S.  sedis  apostolicae,  Joan- 
nes  diaconus,  et  in  Dei  noinine  electus,  item  Joannes  primicerius,  et 
servans  locum  S.  sedis  apostolicae,  et  Joannes  servus  Dei,  consilia- 
rius  ejusdem  apostolicae  sedis."  Nec  plura  de  illo,  cujus  mentionem 
cum  aliis  non  fieri  ab  Hectore  Boethio  lib.  ix.  valde  demiror,  maxime 
cum  ille  hanc  epistolam  laudet,  et  quosdam  in  ea  nominatos  celebret. 
Scripsit,  ut  contextu  epistolae  illius  patet, 

Epistolas  ad  Hilarium  et  ceteros  lib.  I. 

Vixit  anno  dclxiv. 

N 

S.  LACINUS.     792. 

S.  Lacinus,  seu  Lactinus,  episcopus  Scotus,  in  patria  sua  fidelis 
pastoris  partes  implevit,  Pictos  ad  meliorem  vitae  normam  revoca- 
vit,  plurimum  in  insularibus  erudiendis  curae  ac  laboris  impendit. 
Nescio  cur  Henricus  Fitzsimon  Societatis  Jesu  eum  Hibernis  suis 
donarit,  cum  Petrus  Canisius  et  Martyrologium  Carthensianum 
eum  Scotiae  adjudicent.  Opera  vel  non  edidit,  vel  ad  nos  non  per- 
venerunt. 

Annus  incertus.     Colitur  xix.  et  xx.  Martii.     Iidem  auctores. 

S.  LESMO.     793. 

S.  Lesmo,  abbas  in  montibus  Argadiae,  non  longe  monasterio  S.  Fi- 
lani,  postea  in  Glentanire  eremita,  cujus  praeclaram  conversa- 
tionem  servant  loca  in  Scotia ;  in  provincia  Stryla  Kihesmont,  quasi 
Lesmonis  cetta,  Thomae  Dempsteri  ac  majorum,  cum  arce,  patri- 
monium  ;  in  Argadia  Kilmon,  corrupte  pro  Killesmon,  prope  Touuart ; 
in  Glascoensi  agro  Lesmohago,  licet  haereticus  historicus  somnium 
fingat,  ut  sit  e  Gallico  Veglise  de  Mathul,  sive  ecclesia  Mathuli, 
nulla  vocum  vicinia.  Acta  omnia,  quantum  sciam,  interierunt. 
Vixit  confessor  anno  dccxxxi.     Colitur  ix.  Decembris. 

S.  LEVINUS.     794. 

S.  Levinus,  cognomento  Senior  ab  aetate  sua,  et  simul  tempore  de- 
sumpto,  episcopus  in  Italia  Transpadana,  urbe  resedit  Verbanis 
Lacui  Maximo  appositis.  De  hoc  porro  lacu,  quem  vulgo  appellant 
il  Lago  Maggiore,  Virgil.  lib.  II.  Georgic.  ut  placet  Varrerio,  corri- 
gendus  levi  opera : 

Anne  lacus  tantos  ?  te  Lari,  Maxime,  teque, 
Fluctibus  et  fremitu  assurgens,  Benace,  marino  ? 

Prius  erat  te  Lari  maxime.  Et  Levinus  quidem  nostras  populos 
huic  lacui  vicinos  ita  erudivit  exemplo,  ut  jure  regionis  patronus 

habeatur,  ibidem  etiam  martyrio  coronatus.  Extant  acta  apud  Phi- 
lippum  Ferrarium  ;  opera  interiere. 

Floruit  anno  dcix.  dies  est  incertus.     Plura  S.  Bonifacius  in  Vita 
S.  Livini  archiepiscopi. 

S.  LLBAPJA.     795. 

S.  Libahia,  aliis  Liberta,  et  nonnullis  Libraria,  secunda  soror  e  tri- 
bus  martyrum  pretiosorum  SS.  Eliphii  et  Eucharii ;  ipsa  vero  "  mar- 
tyr  apud  civitatem  nomine  Grandem  :"  nescio  an  non  Gandavum  legi 
debeat ;  nam  eo  Belgarum  tractu  et  virgo  passa  martyrium,  et  regia 
ducum  Burgundiae  est :  aliter  tamen  Ortelius  censuit :  "  Grandis 
Galliae  civitatis  nomen  in  vita  S.  Eliphii  martyris  :  circa  Tullum 
est."  Tu,  lector,  judica.  Acta  virginis  petenda  ex  Vita  fratris,  quam 
scripsit  Rupertus  Tuitiensis  abbas  ad  Albanum  S.  Martini  Coloniae 
Scotorum  abbatem,  cap.  I.  quam  ex  eo  recitat  Surius  tom.  v.  die  XVI. 
Octobris. 

Passa  est  martyrium   virgo  innocens  sub  Juliano  parabata  anno 
ccxci.     Colitur  Tulli  die  xix.  Januarii.    Acta  loci.    Demochares. 

S.  LUA.     796. 

S.  Lua,  aliis  Luanus,  monachus  Benedictinus  Scotus,  civis  ac  dis- 
cipulus,  et  peregrinationis  apostolicae  S.  Columbani  Scoti  parti- 
ceps,  ut  illius  sancti  viri  vita  docet.  Hic  a  nauta,  praesente  magis- 
tro,  percussus,  quod  graviter  Columbanus  tulit,  Jonas  cap.  xxin. 
atque  hoc  actum  in  Ligeris  ripa,  post  exilium  Burgundicum ;  ex  quo 
colligitur  domo  Scotum  fuisse,  nam  Lexovio  cum  illo  discedere 
nemo  passus,  nisi  qui  e  Scotia  una  venisset,  idem  Jonas  cap.  xxn. 
Hic  ad  Benchorensem  sedem  ac  monasterium,  servis  Dei  populatissi- 
mum,  Scotorum  in  Hibernia  coloniam,  reversus,  ut  apparet  ex  Vita 
S.  Malachiae  a  Divo  Bernardo  descripta.  Scotum  autem  facit,  ut 
cetera  omittam,  ipse  Jonas  cap.  xix.  Vitae  Columbani ;  nam  cum 
in  patriam  vir  sanctus  cum  discipulis  suis  redire  pararet,  oblatae 
sunt  ipsi  naves  commodum  merces  Scoticas  ferentes,  quod  mire 
animum    confirmavit ;    ac   tum   apostolatu  relicto  repatriasset,  nisi 

aliter  Deo  visum  fuisset.  Hinc  colligo,  et  illum,  et  discipulos,  et  mer- 
ces  illas  ejusdem  esse  gentis  :  vide  lib.  iii.  in  S.  Colunibano :  nam 
verisimile  non  est  Scotum  magistrum  alienae  gentis  homines  in  co- 
mitatum  suum  adsciscere  voluisse.  Scripta  Luae  ad  memoriam  nos- 
tram  non  venere. 

Floruit  redux  anno  dl.     Colitur  xn.  Julii.     Martyrolog.  Anglic. 

S.  LUCIA.     797. 

S.  Lucia,  virgo  Ursulana,  martyr,  gloriosas  suas  reliquias  divinitus 
revelare  dignata,  in  regione  Coloniensi  ac  Trevirensi  colitur  :  sanc- 
torum  operum  gloriam  miracula,  quae  Deus  per  eam  operatur,  attes- 
tantur.     Ado  in  Martyrologio,  et  P.  Canisius. 

Passa  est  anno,  die,  et  loco  cum  aliis  communibus,  cdliv. 

S.  LUGADIUS.     798. 

S.  Lugadius,  abbas  Scotus,  Divo  Columbae  in  Scotia  triginta  annis 
haerenti  familiaris,  ut  auctor  Adamannus  in  Vita  illius,  monasterium 
rexit  a  se  eonditum  in  insula  modica,  quae  in  freto  medio  sita,  quod 
Scotiam  ab  Hibernia  dirimit ;  haec  quidem  una  earum  quas  veteres 
Hebudes  appellarunt,  Giraldus  Cambrensis  Leucadas,  sive  Inchadas  : 
Ethicas  vero  nescio  qua  ratione  Beteoricas,  nisi  forte,  quod  fretum 
Hispanicum  despiciant.  Porro  Lugadius  Raclinam  elegit,  in  qua  do- 
micilium  Deo  conderet,  quo  brevi  tantus  monachorum  numerus  conve- 
nit,  ut  opus  fuerit  in  continentem  multos  remittere.  Observa  hic,  lec- 
tor,  ecclesiae  illius  fervcrem,  et  ardentissimum  Deo  serviendi  studium  ; 
nam  cum  monachi  illi  potuissent  in  continenti,  locis  fertilibus,  coe- 
nolia  sua  constituere,  unde  et  necessaria  victui  sibi  ipsis  pararent, 
atque  aliis  etiam  prodessent  conversatione,  maluerunt  tamen  solitudine 
abditi  suae  animae  prospicere,  ac  piscibus,  lacte,  fructibusque  silvestri- 
bus  vesci ;  hacc  enim  insula  Richea,  seu  Ricina,  ut  et  ceterae,  fruges 
non  producit,  ut  Solinus  notavit :  et  haec  erant  aurea  illa,  ac  divino  cul- 
tui  mancipata  secula,  quibus  religiosi  vinum,cervisiam,aut  panem  nesci- 
rent.  Vir  S.  Lugadius  unus  e  primis  videtur,  qui  austeram  hanc  vivendi 
legem  sibi  suisque  proposuerint,cujus  discipulus  S.  Aidanus  eandem  re- 

gulam  a  monachis  ad  praesules  transtulit.     Scripsit  Lugadius 

Doctrinale  Monachorum  lib.  i. 

Laudes  Paupertatis  lib.  I. 

Regulam  ad  suos  lib.  i. 

Depositus  est  ultimo  senio  anno  dcxxx.  Colitur  die  xnx.  Novem- 
bris,  ut  nundinae  fidem  faciunt. 

S.  LULLUS.     799. 

S.  Lullus,  sive,  ut  habet  Krantzius  Saxon.  lib.  II.  cap.  xv.  Lullo, 
archiepiscopus  Moguntinus,  S.  Bonifacii  successor,  ex  abbate  de 
Illminster  in  Boiaria.  Educatus  in  Anglia,  ut  multi  alii  eo  seculo 
sancti  Scoti ;  quare  in  Martyrologio  Romano  Anglus  vocatur,  quod  de 
conversatione  est  intelligendum  ;  nam  Scotus  ortu,  ac  sanctus  Boni- 
facii  consanguineus  ab  Othlono  Fuldensi  vocatur,  Vita  S.  Bonifacii 
cap.  xxx.  deinde  in  Scotichronico  sic  habetur  de  Sancto  Lullo  Scoto, 
S.  Bonifacii  Scoti  successore  : 

Antistes  Lullus,  quo  non  est  sanctior  ullus, 
Occurrit  morbis,  ut  totus  praedicat  orbis. 

Qui  plura  cupis,  adi  ad  Surium  tom.  v.  qui  vitam  ejus  affert  ex 
Breviario  Moguntino,  Vincentium  in  Speculo  lib.  xxni.  cap.  clvil 
Hermannum  Contractum,  Trithemium,  et  alios.  Scripta  habentur 
apud  Pitseum. 

Creatus  antistes  anno  dcclv.  depositus  est  anno  dccxxcvii.  Co- 
litur  die  xvi.  Octobris.     Omnes  hagiologi. 

S.  LUPITA.     800. 

S.  Lupita,  virgo  Scota,  Divi  Patricii  Scoti,  apostoli  Hiberniae,  soror 
uterina,  fratrem  suum  ad  evangelicum  opus  proficiscentem  secuta, 
magnorum  laborum  particeps  evasit,  et  in  divorum  album  relata  ab 
utraque  gente  colitur.  Jocelinus  de  Furno  in  Vita  S.  Patricii  cap.  L. 
et  alii  auctores. 

Claruit  anno  cdxcil     Dies  cultus  incertus. 

LADILANDIUS.     801. 

Ladilandiae  dominus  N.  Graimus,  vir  Catholicis  virtutibus  instruc- 
tissimus,  cum  sectariis  ministris  morem  gerere  nollet,  sed  Catholicae 
ecclesiae  adhaereret,  saluti  suae  animae  prospecturus,  conficto  crimine 
ab  iisdem  petitus,  cum  ab  eo  sceleris  poena  exigeretur  ab  alio  ad- 
missi,  subducens  se  eorum  violentiae,  nec  contra  leges,  etsi  falso 
insimulatus,  se  movens,  ad  Ailzenam  in  mare  actus,  ne  simplici  qui- 
dem  morte  defunctus,  demersus,  ac  glande  plumbea  trajectus,  quasi 
terra  et  aqua  innocentis  in  caedem  conjurassent,  vitae  exitum  feli- 
cem  sortitus.  Brunus  Miscellanea  Historia  Ecclesiastica  pag.  i. 
Caesus  est  sub  annum  mdc. 

ANDREAS  LECHA.     802. 

Axdreas  Lecha,  doctor  theologiae,  strenuus  Christi  athleta,  verita- 
tem  evangelicam,  sanctaeque  matris  ecclesiae  unionem  verbo  et 
scripto  firmavit,  jure  merito  illis  annumerandus,  qui  nascenti  haeresi 
obstiterunt.  Joannes  Leslaeus  pag.  dlxvii.  in  Histor.  Scripsit, 
quod  prius  disputaverat, 

De  reali  Praesentia  lib.  i. 

De  Consensu  Ecclesiae  Catholicae     lib.  i. 

Haeresis  Mores  lib.  I. 

Florebat  anno  mdlxii. 

EPIPHANIUS  LINDSAY.     803. 

Epipiianius  Lindsay,  nobili  sanguine,  non  longe  Dumfrisio,  oriun- 
dus,  sed  factis,  et  morum  continentia  nobilior,  Capucinorum  regulae 
se  tradens,  crebro  in  patriam  remissus,  haereticos  disputando  impie- 
tatis  convicit.     Scripsit 

Controversias  lib.  I. 

Vivebat  anno  mdcxx. 

JOSIAS  LOGAN.     804. 

Josias  Logan  Scotus  veterum  illorum  Scotorum  exemplum  reduxit, 
qui  peregrinationem,  ut  aiebat  ille,  in  naturam  verterant :  profectione 
votiva  ad  loca  sancta  instituta,  Europam  omnem,  Asiam  universam, 
totam  Africam,  incredibili  labore  lustravit ;  tum  redux  domum  scrip- 
sit,  atque  Dumfermelini,  patria  illa  sua,  deposuit 

Historiam  Peregrinationis  suae  lib.  I. 

Peregrinabatur  anno  mdii.     Laudant  Jacobus  Cheynaeus  et  Pur- 
chasius. 

JOANNES  LUNDIUS.     805. 

Joannes  Lundius,  canonicus  Brechinensis,  vir  ornatissimus  ac  simul 
doctissimus,  ut  illa  ferebant  tempora,  scripsit,  ut  in  indice  Cuprensi 
reperio, 

Brechinensis  Sedis  Successionem  lib.  i. 

Vivebat  anno  mcdliii. 

JACOBUS  LETHUS.     806. 

Jacobus  Lethus,  vulgo  Leith,  nobili  familia,  in  agro  Aberdonensi, 
natus,  ad  virtutem  et  scientias  compositus,  docuit  magna  cum  laude 
in  Becodiano  humaniores  literas  Lutetiae,  doctorum  corculum,  mori- 
bus  suavissimis,  academiae  Parisiensis  rector :  tum  ab  umbratili 
pulvere  secedens,  Hippocraticos  doctoris  apices  adeptus,  medicorum 
nulli,  aut  eruditione  aut  medendi  felicitate,  secundus,  gentem  suam 
ornat,  et  amicos,  in  quorum  cohorte  Thomas  Dempsterus,  licet  in 
ultima,  reponi  gloriatur ;  qui  non  levi  beneficio,  prima  sua  aetate,  ei 
obstrictum  se  agnoscit,  repositurus  si  posset,  sin  minus,  gratam  me- 
moriam  conservaturus.  Scripsit,  quod  ego  quidem  viderim  per  dis- 
cipulos  recitatas, 

Declamationes  pulcherrimas  lib.  I. 

Vivit  adhuc  Parisiis,  et  clinicen  cum  laude  et  fructu  exercet. 

MARCUS  LEO.     806. 

Marcus  Leo,  illustrissima  comitura  Kingorniae  gente  oriundus,  post 
Gallias  Germaniasque  lustratas,  in  Italiam,  plenus  bonarum  artium, 
descendit ;  et  cum  Atestini  principes  Ferrariensem  scholam  publicam, 
summo  literarum  ornaraento,  nec  minori  sua  fama,  aperirent,  unus 
eorum  is  fuit,  qui  jus  civile  interpretandum  susciperent,  ut  ex  actis 
illius  academiae  vir  ornatissimus  habet  in  praefatione  solenni,  Pe- 
trus  Gerius,  patricius  Aretinus,  doctor  et  lector  primarius  legum 
civilium,  ac  Ferrariae  praetor.     Scripsit 

De  Testamentis  lib.  i. 

De  Re  Militari  lib.  i. 

De  Officio  Magistratuum  Lecturas         lib.  iv. 
Docebat  anno  mcccxii. 

THOMAS  LEICHT.     807. 

Thomas  Leichtus,  monachus  beatae  Mariae  semper  Virginis  de  Monte 
Carmelo,  prior  Tullilensis  prope  Perthum,  tura  totius  ordinis  per 
Scotiara  provincialis,  a  Richardo  episcopo  Dunkeldensi  jus  condendi 
monasterii  irapetravit,  vir  sua  aetate  longe  clarissimus  ac  compositis- 
simus,  primus  Carmelitarum  in  illud  regnum  introductor,  in  Galliis 
vestitus.     Scripsit 

Pro  Rege  Alexandro  ad  Papam  lib.  I. 

Conciones  per  Annum  lib.  i. 

De  Immunitate  Ecclesiastica  lib.  i.    Laudat  Araedelius 

de  Sonis. 
Vixit  circa  annum  mccxxxi.  sub  Rege  Alexandro. 

GEORGIUS  LANDELLIS.     808. 

GiiORGius  Landellis,  doctor  ac  J.  C.  eximius,  diu  patria  extorris 
peregrinus,  tandem  Bononiam,  Aemiliae  caput  ac  Musarum  de- 
litias,   appulit ;    ibidera  juris    civilis    professionem   orsus,    maximo 

patriae  suae  ornamento,   nec  minore  ingenii  existimatione  se  gessit. 
Scripsit 

Volumen  Legum  lib.  i. 

Lecturas  Jui'istarum  lib.  i. 

Artium  Nexus  lib.  i. 

Rediit  in  patriam  anno  mccxci.  et  sepultus  Sconae. 


S.  LAURENTIUS.     809. 

S.  Laurentius,  cognomento  Scotus,  socius  Tanconis,  Pattonis,  Har- 
ruchi,  et  Kortilae,  Brunoni  filio  Othonis,  Saxoniae  ducis,  dum  epi- 
scopus  is  esset  Verdensis,  comes  adhaesit,  eundemque  pontificem 
maximum  renunciatum  Romam  secutus  est :  fuit  is  Gregorius  V. 
vocatus,  cujus  pontificatui  indivisus  hic  comes  honorem  et  sanc- 
titatem  ipsius  operibus  tutatus  est;  scripsit  enim,  ut  alia  omit- 
tam, 

Contra  Adeobaldum   Antipapam,  et  Crescentem  Romanum, 
lib.  I.     Meminit  Theodoricus  a  Niem  opere  de  Schismati- 
bus,  ipse  schismaticus  et  perditus  homo. 
Hujus  est  epitaphium  Gregorii  illius  ad  D.  Petri  prope  altare  Divi 
Andreae : 

Hic,  quem  texit  humus,  oculis  vultuque  decorum, 

Papa  fuit  quintus  nomine  Gregorius, 
Ante  tamen  Bruno,  Francorum  regia  proles, 

Filius  Othonis,  de  genitrice  Judith  ,- 
Lingua  Teutonicus,  Vangia  doctus  in  urbe, 

Sed  juvenis  cathedram  sedit  apostolicam, 
Ad  binos  annos,  et  menses  circiter  octo, 

Ter  senos  februo  commemorante  dies. 
Pauperibus  dives  per  singula  Sabbatha  vestes 

Divisit  numero  cautus  apostolico. 
Usus  Francisca  vulgari,  et  voce  Latina, 

Instituit  populos  eloquio  triplici. 
Tertius  Otho  illi  Petri  commisit  ovile, 

Cognatis  manibus  unctus  in  imperium. 
Exuit  et  postquam  terrenae  vincula  carnis, 
O 

Aequivoci  dextro  substituit  lateri. 
Feruntur  et  alia  quaedam  Laurentii  nostri  in  bibliotheca  Vaticana 
asservari,  et,  ut  existimo,  illius  est 

De  Actis  Gregorii  V.  lib.  i. 

Claruit  anno  cmxcv. 

THOMAS  LEIRMONTH.     810. 

Thomas  Leirmonth,  cognomento  vulgari  Rhythmicus  appellatus,  sive 
Versificator,  nobilissimae  familiae  princeps,  ac  toparcha,  insigni 
fuisse  perhibetur  futura  praedicendi  scientia :  inter  alia  memorabile 
illud  fuit  vaticinium  de  morte  Alexandri  III.  regis,  referente  Hec- 
tore  Boethio  lib.  XIII.  Histor.  Scot.  ad  finem.  Celebre  est  etiamnum 
hodie  apud  nostrates  nomen,  et  viget  familia.     Scripsit 

De  futuro  Scotiae  Statu  lib.  I. 

Rhythmos  vernaculos  lib.  I. 

Florebat  anno  mcclxxxii. 

ALEXANDER  LEO.     811. 

Alexander  Leo  ex  nobilissima  familia,  quae  originem  habet  circa 
annum  mcclxxxv.  auctore  Joanne,  qui  Roberti  Bruis  regis  ex 
Elizabetha  matre  regina  filiam  clam  stupratam  in  uxorem  duxerat, 
agrosque  Glammis  in  dotem  e  regio  fisco  aeceperat,  ut  narrat  Hect. 
Boeth.  lib.  xvi.  Historiae  Scot.  pag.  cccxxix.  Fuit  ex  hac  familia 
Alexander  noster,  qui  Lutetiae  Parisiorum  didicit  bonas  artes,  do- 
cuitque,  Moraviensis  ecclesiae,  qua  nulla,  religione  aut  fabrica, 
augustior,  cantor,  vir  singularis  ingenii.  Scripsit  multa,  sed  ego 
tantum  vidi 

Praefationem   super   Historia  patria    ad    Nobilitatem    Scoti- 
cam  lib.  i. 

Vivebat  Parisiis,  clara  ingenii  fama,  anno  MDXXVII. 

JACOBUS  LAINGAEUS.     812. 

Jacobus  Laingaeus,  natus  in  Achterles,  hereditario  baronatu  Demp- 
sterorum    Mureskiae,    doctor   theologiae,    socius    Sorbonicus,    acer- 

rimus  haeresis  hostis,  vitae  probatissimae  ac  variae  lectionis,  doctissi- 
mus  sui  ordinis  habebatur,  impense  laudatus  a  Joanne  Roennio, 
Gymnasii  Thesaurarii  praefecto,  in  oratione  de  Laudibus  Sorbonae ; 
et  incassum  ranae  Hirlandicae  tanti  viri  laudibus  ob  eo  axant  [1.  de- 
trahant]  in  libello  famoso  suo  vili,  indocto,  ab  ecclesia  proscripto. 
Scripsit  multa  ;  in  his, 

In  Magistrum  Sententiarum  lib.  iv. 

In  universam   Aristotelis    Philosophiam   Commentar.    lib.   i. 

vidi  apud  ipsum  MSS. 
Quodlibeta  Sorbonica  lib.  i. 

De  Vita,  Doctrina,  Obitu  Lutheri,  Calvini,  aliorumque  Haere- 
ticorum,  lib.  i.  pium   et  veracem,  qui  ex  Gallico  Latinus 
pridem  factus,  mox  etiam  Germanicus  prodiit  Ingolstadii 
anno  mdlxxxii.    Antonius  Possevinus  tom.  n.  Apparatus 
Sacri  pag.  lxxix.     Ex  hoc  multa  mutuatus  est  Florimun- 
dus  Remundus,  opere  de  Ortu,  Augmento,  et  Casu  Haere- 
seos,  et  alii. 
Obiit  anno  mdxciv.  in  Sorbonensi  sacello,  prout  testamento  prae- 
scripserat,  sepultus.     Vixit  aquilae  senectam  annos  XCIII.     Summa 
ipsius  fuit  claritudo  sub  annum  mdla7ii. 

JOANNES  LITSTAER.     813. 

Jc-ANNEsListaer,alias  Tinctor,  "insulae  Columbae  coenobiarcha,  vulgo 
dictus  prior,"  ait  Boethius  lib.  XVI.  Histor.  Scot.  pag.  cccxlii.  Ex 
xiit.  doctoribus  theologis  fuit,  qui  a  Jacobo  I.  ex  Anglia  reverso 
vocati,  sacram  paginam  sunt  interpretati.     Scripsit 

In  Pentateuchum  Moysis  lib.  v. 

In  omnes  Epistolas  Pauli  lib.  i. 

Vixit  anno  mccccxix.  Hic  a  Benedicto  XIII.  prior  S.  Andreae 
renunciatus,  cum  Willelmus  de  Cameron  obiisset  Brugis,  ut  videbis 
Titulor.  Memorial.  lib.  vu.  cap.  iv. 

JOANNES  LESLAEUS.     814. 

Joanxes  Leslaeus  Aberdonensis,  celebri  fama  bonas  artes  Lutetiae 
Parisiorum  professus  (Acta  Nationis  Germanicae  ad  DD.  Cosmi  et 
Damiani)  scripsit 

Exameu  in  Artem  brevem  Raimundi  Lullii  lib.  I.  ad  id 
senatu  Parisiensi  S.  C.  electus.  Prodiit  typis  Stephani  Ba- 
land,  Lugduni. 

Lecturas  Philosophicas     lib.  I.     Ibidem  prodierunt. 
Claruit  anno  mcccvii. 

JOANNES  LESLAEUS.     815. 

Joannes  Leslaeus  Crychius  Aberdonensis,  cognatus  meus,  ex  nobilis- 
sima  Balguhama  familia,  unde  mihi  maternum  genus,  ortus,  suscepta 
Romam  peregrinatione,  meliori  Europae  parte  lustrata,  Nemausum, 
ubi  ego  regiam  eloquentiae  cathedram  tenebam,  venit  Uticensi 
scholae  praepositus ;  in  Hispanias  profectus  clarissimum  sibi  et  genti 
nomen  peperit,  ingenio  cujuslibet  rei  magnae  capaci.  Scripsit  multa, 
sed  ego  paucula  vidi :  in  his 

De  Memoria  artificiali  Commentarius  lectu  dignissimus  lib.  i. 

Orationes  lib.  i. 

Carmina. 

In  omnia  Aristotelis  Opera  Observationes  lib.  i. 

Vivit  Beriaraci,  ut  audio,  quo  se  Hispanici  coeli  taedio  contulit,  et 
bona  fide  literas  illustrat. 

ALANUS  LUMSDANUS.     816. 

Alanus  Lumsdanus  Tholosas  studiis  suis  illustravit.     Scripsit 
Antiquitates  Tholosae  lib.  i. 

De  Tholosanae  Academiae  Jure  atque  Praerogativis  lib.  I. 
Claruit  circa  annum  mcccxcv. 

LIBERIUS.     817. 

Libeiuus,  poeta  Christianus  antiquissimus  in  Bibliotheca  SS.  Pa- 
trum,  scripsit 

Acrostichum  in  Seduiium  Scotum  lib.  i. 

Floruit  anno  ccccxl. 

LISMORENSIS  MONACHUS.     818. 

Lismorensis  in  Argadia  ecclesia  antiquissima  erat,  episcopali 
honore  jam  tum  decorata,  cum  res  fidei  coepere  bene  in  eo  regno 
se  habere.  A  pio  hujus  coenobii  alumno  quodam  anonymo  scripta 
erat 

Conversio  Scotorum  lib.  i. 

Quando  floruit,  non  licet  observare  ex  scriptione ;  hoc  modo  ex  eo 
constat,  principem  illius  egregiae  ad  nostrates  Romanae  legationis 
fuisse  Paschasium.  Videtur  vixisse  anno  dxxx.  nam  meminit  Regis 
Conrani. 

HENRICUS  LICHTONUS.     819. 

Henricus  Lichtonus,  Moraviensis  episcopus,  religionis  eximius  cul- 
tor,  ac  eruditionis  sacrae  radians  quaedam  lampas,  in  unum  corpus 
laboriose  redegit 

Canones  Ecclesiarum  Scoticarum         lib.  I. 
Catenam  auream  Patrum  lib.  i.  quae  prodiit  Venetiis. 

Vivebat  anno  mcccclx.     Joannes  Leuchaeus  lib.  vm. 

THOMAS  LAUDER.     820. 

ThomaS  Lauder,  Dunkeldensis  episcopus,  omnium  non  illius 
modo  sedis,  sed  et  quorumlibet  sui  seculi  antistitum  eo  reg- 
no  eminentissimus,  piissimus,  doctissimus ;  cujus  tempore  vivebat 
Alexander  Millus  canonicus,  qui  illius  ecclesiae  acta  luculento 
et  erudito  stylo  conscripsit.  Hic  Jacobum  II.  regem  bonis  artibus 
informaverat :  episcopatum  non  nisi  invitus  accepit  anno  lx.  aeta- 
tis,  nec  tamen  laborem  juvenilem  fugit,  nam  et  docte  ipse  sin- 
gulis  hebdomadis  concionabatur,  et  disciplinam  ecclesiasticam 
moresque  cleri  mire  restituit,  exemplo,  hortatu,  terrore,  poena; 
agros  ecclesiae  suae  cis  et  trans  Taium  divisit,  firmavitque  regio 
diplomate,  ne  negligentia  decessorum  aut  rapacitas,  successorumve 
incuria  obesse  sedi  posset ;  aedes  sacras  incredibili  animo  et  magni- 

fieentia  restauravit,  auxit,  de  novo  erexit,  vestiarium  supellectile 
aurea  et  argentea,  vestibus  pretiosis  instruxit  ornavitque,  canonicorum 
numerum  auxit,  sacella  fundavit,  musicos  suis  sumptibus  in  perpe- 
tuum  stabilivit,  ponte  insigni  Taium  stravit,  turrim  seu  campanile  a 
fundamentis  exstruxit ;  et,  ne  ingenio  minor  quam  alii  actibus  videri 
possit,  scripsit 

Vitam  Joannis  Episcopi    lib.  i.    Hic  est  de  quo  lib.  ix.  supra, 
qui  S.  Andreae  designatus,  post  vn.  annorum  in  curia  Ro- 
mana  moras,  Dunkeldensis  antistes  obiit,  miraculorumque 
gloria  irradiavit. 
Concionum  sacrarum  opus  lib.  i. 

Postillas  in  Evangelia  lib.  I. 

Canones  Ecclesiae  suae  lib.  i. 

Obiit  anno  mcccclxxxi.  die  iv.  Novembris  ;  sedit  annis  xxvi. 
Epitaphium  ei  ex  more  positum  hoc  reperi  numerale,  sed  corrup- 
tissiinum : 

Grex,  sine  moestitia  Christo  funde  precata 

Pro  pastore  Thoma  Laudir  aureola  ; 
Quem  sanctum  Pneuma  ducatur,  pius  atque  Columba, 

Ad  coeli  summum,  Virgo  Maria  thronum. 
Vixerat  hac  sede  praesul  fulgendo  decore, 

Anuis  ter  denis  actibus  innumeris, 
M.  semel  l.  et  ter  ac  uno  c.  quater  annis. 

Putarim  corruptum  posse  facile  sic  restitui  epicedium  : 

Grex,  sine  moestitia  jam  Christo  funde  precata 

Pro  pastore  Thoma  Laudir  aureola  ; 
Quem  sanctum  Pneuma  adducat,  pius  atque  Columba, 

Ad  coeli  summum,  et  Virgo  Maria  thronum. 

JOANNES  LEOCHAEUS.     821. 

JoaNNES  Leochaeus  Duci  Tremolio  nuper  inscripsit  poema,  cui  titu- 
1  ui ii  fecitj 

Flores  Kalendis  Maii  lib.  i. 

De  Spe  Epos  lib.  I. 

Contra  Episcopos  Scotos  Satyram,  quo  nomine  exilio  multatus. 

Vivit  in  Galliis,  et  Musae  praesidiis  relegationera  solatur. 

LAURENTIUS  LONDORIS.     822. 

Laurentius  Londoris,  abbas  Sconae,  legum  professor  primus  in  aca- 
demia  Sanctandreana,  "  haereticae  pravitatis  inquisitor,"  Scotichron. 
lib.  xvi.  cap.  xix.  una  cum  Litstaer,  a  Jacobo  I.  invitatus  cum  octo 
aliis  decretorum  professoribus,  ut  narrat  Hector  Boethius  loco  supra 
proxime  laudato,  vir  magnae  famae,  majoris  meriti.  Edidit,  ut  est  in 
BibKotheca  Juridica, 

De  Electione,  et  electi  Potestate,  lib.  II. 

Examen    Haereticorum  Lolardorum,    quos    toto    regno    exe- 
git,  lib.  I. 

Processum  Petri  Krek,  Haeresiarchae  Angli,  lib.  i. 
Florebat  anno  mccccxi. 

JOANNES  LESLAEUS.     82S. 

Joannes  Leslaeus  paupertinum  ortum  magnis  virtutibus  illustrem 
reddidit,  Mariae  Scotorum  reginae  in  utraque  fortuna  comes. 
Rossiae  episcopus  renunciatus,  nihil  omisit  quo  fidelis  subditi  im- 
pleret  partes,  majestatem  reginae  tueretur,  haeresim  profligaret ;  ac 
primum  arcem  Edimburgensem,  cum  Georgio  Gordonio  Hunt- 
laei  comite,  tutatus  est  pro  regina  anno  mdlxvii.  Jacob.  Au- 
gust.  Thuan.  lib.  xl.  Historiar.  et  cum  eandem  apud  Anglam  per- 
ditissimi  accusarent  perduelles,  Jacobus  comes  Mortonii,  Adamus 
episcopus  Orcadum,  Robertus  commendator  Dumfermelini,  Patri- 
cius  Baro  Lindsay,  Jacobus  Macgillius,  Henricus  Balnavius,  Li- 
dintonus,  et  Georgius  Buchananus,  et  indictis  Eboraci  comitiis 
contra  jus  et  fas,  inauditoque  exemplo,  cognitoribus  reginae,  quae 
soli  Deo  subest,  datis,  intercessit  viriliter,  et  summa  eloquentia 
illegitimam  cognitionem  probavit  esse  Leslaeus  noster ;  quein  co- 
mitabantur  Gulielmus  Baro  Livinstonus,  Robertus  Baro  Bodius,  Gavi- 
nus  commendator  Kilvinini,  Joannes  Gordonius,  et  Jacobus  Coc- 
burnus.  Id  actum  die  vn.  Octobr.  anno  mdlxviii.  "  et  cum  spe- 
ctata  fide,"   verba   sunt  Gulielmi  Camdeni  in  Annalibus  Anglicanis, 

"  nonnullorum  pernicie,  plurium  periculo,  reginae  suae  inserviret,"  in 
custodiam  Londini  datus,  quod  inter  Thomam  Hovardum,  Norfolcii 
ducem,  et  Mariam  dominam  suam,  ignara  Angla,  nuptias  tractas- 
set ;  et  diutius  detentus,  quod  inter  ejus  chartas  commentarius,  ignotis 
literis  scriptus,  inventus,  suspicionem  rerum  maximarum  intenderet. 
Id  actum  iv.  id.  Octobris  anno  MDLXXI.  August.  Thuan.  lib.  li. 
Historiar.  et  post  menses  omnino  xix.  liberatus  custodia,  Anglia  est 
abire  jussus,  et  mox  in  Gallias  trajecit.  Ejus  extant  multa,  felicita- 
tem  ingenii  testantia  ;  in  his, 

De  Gestis  et  Moribus  Scotorum  lib.  vi. 

De  Consolatione  in  adversis  lib.  II. 

De  Jure  Mariae  Stuartae  ad  Regnum  Angliae     lib.  I. 
Oratio  pro  Libertate  lib.  I. 

De  Feminarum  Principatu  lib.  i. 

Epistolae  Reginae  nomine  ad  Principes  Christianos    lib.  I. 
Duo   Tractatus   MSS.    in   bibliotheca  regis  Magnae    Britan- 

niae  lib.  i. 

Apologia  pro  se  lib.  i.   dum   metueret  a  comite   Southamp- 
toniae,  quem   in    vitae    discrimen    vocaverat,    et  ab  Hen- 
rico    Howardo,   ducis  Norfolcii  fratre.      Gulielm.   Camde- 
nus  loco  laudato,  ad  annum  videlicet  MDLXXIII. 
Obiit  anno  MDXCIVI.  Bruxellis.     Aubertus  Miraeus  Chron. 


DUNCANUS  LIDDELIUS.     824. 

DuNCANUS  Liddelius,  educante  Doctore   Cragio,  professor  publicus 
in  academia  Julia,  ac  medicinae  lauream  adeptus,  scripsit 
De  Arte  medica  lib.  I. 

De    Febribus     lib.   III.     Principi    Walliae    Henrico    inscrip- 

tos. 
Disputationes  Medicinales     lib.   i.     Prodierunt  ante  tredecim 

annos  Helmestadii. 
In     quosdam    Alexandri     Tralliani    et    Cornelii    Celsi    locos 
Observationes  lib.  i. 

Obiit  Aberdoniae  in  Scotia  anno  mdcxiii. 

GEORG.  ARCHANG.  LESLAEUS.     825. 

Georgius  Archangelus  Leslaeus  in  ipso  adolescentiae  flore  habi- 
tum  D.  Francisci  Capucinus  induit  in  Flaminia,  ac  rara  continentia, 
nec  minore  pietate,  verbum  Dei  facundus  concionator  nunciat.  Scrip- 
sit,  et  vulgare  parat, 

De  Potestate  Papae  in  Principes  seculares  directa  Tra.  II. 
Vivit  adhuc,  et  insignis  verbi  divini  praeco,  patriam  suam  ut  ab 
haeresi  abstrahat,  domi  indefessus  nititur. 

HIERONYMUS  LINDSAYUS.     826. 

Hieronymus  Lindsayus,  comitis  Craufordiae  frater,  praeclarus  le- 
gum  doctor,  Divi  Francisci  habitum  induit,  et  fundavit  celebre  suorum 
monasterium  Perthae,  Oliphanto  comite  mira  devotione  impensas  sub- 
ministrante.     Scripsit  permulta,  et  in  his, 

De  Legum  antiquarum  Abrogatione  lib.  I.     Utile  opus, 

ait  Jordanus. 

De  Regularitate  lib.  i. 

De  Vi  Excommunicationis  lib.  i. 

Florebat  anno  mcccclh.     Meminit  et  Franciscus  Gonzaga  Orig. 
Seraph.  Religion.  parte  iii.  pag.  dcccxxix. 

JACOBUS  LOGANUS.     827. 

Ut  verum  sit  eum  multa  scripsisse,  ego  nihil  vidi  praeter  epigram- 
mata  quaedam  regi  ad  Scotos  suos  redeunti  oblata. 

S.  MACARIUS.     828. 

"  S.  Macarius  Scotus,  et  primus  abbas  apud  Herbipolim  in  Fran- 
conia,"  ait  Antonius  Possevinus  Apparat.  Sacr.  pag.  ccclxx.  Monas- 
terium  istud  Scotorum  in  peregrinorum  gratiam,  precibus  Christiani 
Scoti,  fundaverat  Embricho,  episcopus  Herbipolensis,  ut  literae  funda- 
tionis  habent;  quarum  exemplar  pete  a  Joanne  Trithemio  in  Chronico 
Monasterii  S.  Jacobi,  e  quo  haec  paucula  e  multis  excerpsi :  ad  quem 
locum  primum  abbatem  nomine  Macarii  habuerunt,  sanctum  per  omnia 
virum,  cujus  sanctitatis  evidenter  signum  probavit,  quod  de  ejus  me- 
ritis  vinum  in  aquam  coram  testibus  convertit,  Peregrino  abbate  vide- 
licet  de  S.  Burchardo,  Gebhardo  praeposito  de  novo  monasterio 
Burbo,  Henrico  Mukellino,  Iringo  de  Zabelstein,  et  ceteris  multis 
tam  clericis  quam  laicis.  Ut  primum  creatus  abbas  Romam  pere- 
grinationem  suscepit,  receptusque  ingenti  cum  laetitia  a  pontifice, 
miraculorum  gloria  in  ipsius  pontificis  mensa  claruit.     Scripsit 

De  Laude  Martyrum     lib.  I.  Eisingrinio  auctore. 

De  Scotorum  in  Germania  Monasteriis  lib.  I.  quod  opus 
utinam  ad  manus  meas  pervenisset,  multum  enim  subsidii 
liceret  inde  sperare. 

Epistolas  ad  Eugenium  III.  Papam  lib.  i. 

Venit  ex  Scotia  in  Franconiam  anno  mcxxxix.  creatusque  est  ab- 
bas  eodem  anno.  Obiit  anno  MCLIII.  sepultus  in  ecclesia  dicti  mo- 
nasterii,  cum  hac  inscriptione  : 

HlC  JACET  MACAltlUS,  PRIMUS  ABBAS  HUJUS  ECCLESIAE, 
PEIt  QUEM  DEUS  AQUAM  IN  VINUM  CONVERTIT. 

Miracula  ab  [eo]  vel  defuncto  divina  virtute  perpetrata  haben- 
tur    apud   Joannem    Trithemium    loco  laudato ;    quibus    addendum 

et  illud,  "  in  ejus  transitu  angelorum  voces  auditas."  Dicitur  nunc 
corpus  ejus  sacrum  translatum,  et  in  media  ecclesia  religiosissime 
decoratum  elevatumque  ;  durat  hodie  familia  in  Argadia,  vulgo  Ma~ 
kac/iermik,  et  celeberrima  ac  quasi  praesens  est  memoria  apud  nos- 
trates. 

S.  MACCAEUS.     S29. 

S.  Maccaeus,  sive  Maxaeus,  S.  Patricii  discipulus,  ac  pro  ea  aetatis 
rudioris  conditione  poeta  suavis,  medicus  ac  mathematicus  insignis. 
Antonius  Possevinus  ibidem  loci.     Scripsit 

De  recipiendis  lapsis  lib.  I.  in  Biblioth.  SS.  Patrum. 

De  Fide  perseverante  lib.  i. 

De  Judiciis  Nativitatum  lib.  I. 

Vivere  desiit  anno  cdlx. 

S.  MACRA.     830. 

S.  Macba,  vel  Magra,  sive,  ut  aliis  visum,  Machra,  regis  Scotiae 
filia,  ac  sanctissimi  Guthagoni  soror,  cum  quo  patriam  voto  pere- 
grinationis  egressa,  in  valetudinem  gravem  prolapsa  Romam  per- 
gere  non  potuit,  sed  ubi  frater  discessit,  in  pago  quodam  Fismes 
convaluit,  in  agro  Rhemensi,  ubi  habitum  postea  concilium  sub 
annum  cmxxxv.  dictumque  Rhemense  tom.  III.  Concilior.  Nico- 
lao  Chesnau  auctore.  Sub  hoc  temporis  virgo  beata  sanitati  re- 
stituta  est :  disquisitio  per  Rictionarum,  Galliarum  sub  Diocletiano 
et  Maximiano  Augustis  praefectum,  de  Christianis  institui  coepta,  et 
inter  alios  Macra  Scota  comprehensa,  nec  minis  nec  suppliciis  de- 
terreri  potuit,  quin  in  sancta  fidei  observatione  perseveraret.  Haec 
ex  continuatore  Veremundi  presbyteri,  Epistola  Joannis  Frase- 
rii  ad  Adamum  Blacvodaeum  apud  Gilbertum  Brunum  in  Collec- 
taneis.  De  passione  ejus  Flodoardus  lib.  IV.  Histor.  Rhemensis  cap. 
li.  "  Post  insuperabilem  Christi  confessionem  gravissima  tormenta 
perpessa,  post  mamillarum  abscissionem,  et  repentinam  curationem 
per  angelicam  in  carcere  visitationem,  dum  super  prunas  et  testulas 
accensas  nuda  volutaretur,  cum  precibus  et  gratiarum  actionibus  im- 
maculatum  Deo  reddens  spiritum,  ac  triumphans  adversarium,  ini- 

bi  laeta  petiit  coelum."  Corporis  deinde  revelationem  bubulco  fac- 
tam,  translationem,  et  revelationem,  et  miracula  exsequitur  fuse 
Usuardus  in  Martyrologio  die  VI.  Januar.  "  In  territorio  Rhemensi 
passio  sanctae  Macrae  virginis,  quae  jubente  Rictionaro  praeside  cum 
in  ignem  esset  praecipitata,  et  permansisset  illaesa,  deinde  mamillis 
abscissis,  et  squalore  carceris  afflicta,  super  testas  etiam  acutissimas 
ac  prunas  volutata,  orans  migravit  ad  Dominum."  Locum  mendo 
liberat  Caesar  Baronius  ad  Martyrologii  Romani  tabulas  die  VI.  Ja- 
nuarii,  ubi  pro  Rictionaro  legit  Rictio  Varo ;  recte  haud  dubio,  nam  in 
loco  laudato  Flodoardi,  et  capite  etiam  sequenti  ejusdem  libri,  in  MS. 
observatum  ita  scriptum  esse  [inquit]  Georgius  Colvenerius,  theologus 
egregius.  Hic  est  ille  Rictius  Varus,  qui  immani  truculentia  in  sanctos 
Dei  saeviit  per  universas  Gallias,  cujus  miserandum  interitum  legere 
potes  in  immortali  opere  Annalium  Ecclesiasticorum  illustrissimi 
principis  Baronii  ad  annum  ccciii.  Existimo  uno  anno  citius  Gutha- 
gonum  fratrem  excessisse,  siquidem  inter  sanctos  nostrates  ille  refer- 
tur  sub  annum  xcix.  a  Jacobi  Cheynei  tabulis,  ut  lib.  vn.  dictum,  et 
consentit  Calendarium  Adami  Regii ;  et  Collectanea  Bruni,  et  conti- 
nuator  Veremundi  in  annum  ccxcix.  rejiciunt,  quod  ex  Macrae  his- 
toria  verius  esse  convincitur. 

Passa  est  anno  ccc.  et  mirum  sane  patriam  tam  illustris  feminae 
non  esse  a  Flodoardo  expressam  :  sed  istud  fatale  est  Scotiae  meae 
malum. 

S.  MACHUTES.     831. 

S.  Machutes,  seu  Macutes,  seu  Maclovius,  Scotus,  S.  Brandani 
socius,  episcopus  in  Scotia,  sed  cujus  loci  non  observavi.  Inepte 
Joannes  Generbrand  a  Leidis  Carmelitanus  lib.  I.  Chr.  Belg.  cap.  xiv. 
"  S.  Magutus  perpetuo  virgo  in  Anglia  vixit ;"  de  quo  Sigebertus  Gem- 
blacensis  in  Chronico  :  "  Hoc  tempore  in  Scotia  Brandanus  claruit, 
qui  Fortunatas  Insulas  septennali  navigatione  requirens,  multa  mira- 
culo  digna  vidit ;  a  quo  Macutes,  qui  et  Maclovus,  regulariter  edu- 
catus,  et  ipsius  navigationis  socius,  in  Britannia  sanctitate  et  mira- 
culis  claruit ;  qui  a  Britannis  exacerbatus,  eis  male  dictis  transivit 
ad  Gallias,  et  sub  Leontio  Santonum  episcopo  multo  tempore  virtuti- 
bus   claruit.      Britannos   vero,    propter    suam   maledictionem   variis 

cladibus  addictos,  data  rursus  benedictione,  absolvit  et  sanavit." 

Vitam  ejus  scripsit  idem  Sigebertus  Gemblacensis,  quam  recitat 
Laurentius  Surius  tom.  VI.  qui  cap.  I.  haec  habet :  "  S.  Maclovius,  no- 
bilitate  parentum  apud  homines  seculi  inter  suos  non  mediocriter  in- 
clytus,  citra  oram  Britannici  maris  fuit  editus  :  pater  ejus,  Guent  no- 
mine,  comes  fuit,  qui  urbis  Gimicastrum  nomine  conditor  extitit ;  ma- 
trem  ipsius  Darual  appellatam  accepimus."  Fatetur  idem  alios  ejus- 
dem  acta,  sed  antiquiores  celebrasse.  Ita  enim  in  Epistola  ad  Tiet- 
marum  Gemblacensem  abbatem :  "  Vita  piissimi  confessoris  Christi 
Maclovii,  qui  et  Machutes  dictus  est,  diligenter  quantum  ad  verita- 
tem  historiae  antiquorum  stylo  erat  exarata ;  sed  quia  minus  ordinate 
digesta,"  &c.  Adi  ad  Petrum  lib.  x.  Catalogi  cap.  i,xiv.  Trithem. 
de  Vir.  illust.  Ordin.  S.  Benedicti  cap.  xxxv.  Acta  ejusdem  extant 
MS.  in  bibliotheca  Vaticana,  Baronio  teste. 

Reeolit  sanctissimam  ejus  memoriam  ecclesia  die  xv.  Novembris. 
Martyrolog.  Roman.  eo  die  :  "  In  Britannia  natalis  S.  Machuti  episco- 
pi,  qui  a  primaevo  aetatis  suae  tyrocinio  miraculis  emicuit."  Eadem 
recentiores  Martyrologiorum  auctores,  Petrus  Galesinius  et  alii.  Franc. 
Maurolyc.  "  S.  Machuti  episcopi  et  confessoris,  qui  claruit  in  Britan- 
nia  temporibus  Justiniani  imperatoris."  Clarius  Joannes  Molanus 
Addition.  Usuardi :  "  Ipso  die  Santonis  civitate,  depositio  S.  Maclovi 
episcopi  et  confessoris  in  Britannia,  urbe  Alectes,  qui  a  primaevo 
aetatis  suae  tyrocinio,  innumerabilibus  miraculis  splendide  emicuit." 
Falso  urbem  Alethem  natalem  S.  Maclovii  patriam  vocat,  cum  illa 
sit  in  Minori  Britannia,  voceturque  S.  Malo  hodie ;  falso,  inquam, 
nam  Britannum  insularem  faciunt  omnes,  et  Gibertum  qui  leget  cap. 
xxi.  facile  intelliget  non  Gallum,  sed  Britannia  insula  oriundum  : 
"  Nam  per  scandala  impiorum  expulsus  a  suo  episcopatu,  apparato 
omnis  profectionis  commeatu,  collecto  quoque  fidei  monachoruin  disci- 
pulatu,  longae  navigationis  exacto  cursu,  tandem  potitus  Aquitaniae 
regionis  portu,  et  deveniens  ad  partes  Santonicae  urbis,  primo  om- 
nium  interrogandum  esse  putavit  si  illis  in  locis  vigeret  ritus  Christi- 
anitatis."  Si  Alethae  natus,  ut  contendit  Molanus,  quomodo  fuit 
ei  longus  navigationis  in  Santones  vicinos  cursus  ?  Deinde  cur,  an 
Christiani  ibi  vigerent  cultus,  ignoravit?  Esto  igitur  verum  in 
Scotia  natum,   sede  sua  episcopali    patria    dejectum,    in   Aremorica 

aliam  Alectae  dignitatem  episcopalem  gessisse.     Scripsit 
De  Fortunatis  Insulis  lib.  I. 

Epistolas  ad  Britannicas  Ecclesias     lib.  i. 
Epistolas  ad  Brendanum  lib.  I. 

Ordinationes  suae  Ecclesiae  lib.  i.    quae    Alethae    in 

Aremoricis  asservantur ;  quae  urbs  ab  eo  nomen  sortita  est. 
Claruit  anno  dlxiii.     Sigebertus  loco  laudato,  et  alii. 


S.  MARGARETA.     832. 

S.  Margareta,  heres  regni  Anglici,  neptis  Edmundi,  filia  Eduar- 
di,  nata  in  Hungaria  exulante  apud  Salomonem  regem  patre,  quem 
Canutus  Angliae  rex  ad  Suevorum  regem  interimendum  miserat, 
nupsit  Malcolmo  III.  regi,  eique  sanctam  et  numerosam  sobolem 
enixa  est.  Vitam  ejus  perscripsere  Hector  Boethius  lib.  XII.  Histor. 
Scotic.  Turgotus  prior  Dunelmensis  n.  ut  infra  hoc  opere  ostensum 
lib.  xviii.  S.  Adelredus  abbas,  sive  Ealredus  Rhievallensis,  ut  ha- 
bet  Surius  tom.  iii.  apud  quem  perpetuo  Macolinus  corrupte  pro 
Malcolmus  est.  Eadem  menda  in  histor.  Thomae  Walsingami,  Hy- 
podigm.  Neustr.  cccclxxvii.  Memoriam  ejus  recolit  ecclesia  die 
x.  Junii.  Martyrolog.  Rom.  "  In  Scotia  S.  Margaretae  reginae, 
ainore  in  pauperes,  et  voluntaria  paupertate  celebris."  Joan.  Mola- 
nus  Addition.  Usuard.  die  isto,  et  die  xvi.  Novemb.  Scripsit 
Preces  quasdam  pias  lib.  I. 

Obiit  anno  mxcvii.  quarto  idus  Junii,  vel  anno  mxcii.  Mat- 
thaeus  Westmonasterien.  sepulta  ad  S.  Trinitatis  aedem,  quam  ipsa 
erexerat,  Annales  nostrates,  sedente  in  Petri  cathedra  Urbano 
II.  imperante  Henrico  IV.  apud  Francos  regnante  Philippo  I. 
Annales  Anglici,  et  in  his  Polyd.  Virg.  lib.  vn.  pag.  cxxxiii.  et  lib. 
IX.  in  principio.  Per  hanc  jus  in  Anglicanam  successionem  regi 
Scotiae  acquisitum  etiam  ante  nuptias  Henrici  VII.  sororis,  et  Jacobi 
IV.  Translatio  deinde  facta  sub  Alexandro  III.  rege  xix.  Junii 
mccxxxi.     Gilberti  Bruni  Calendar. 

S.  MAZOTA.     833. 

S.  Mazota  virgo,  S.  Donevaldi  F.  miraculorum  gloria,  etiam  viva, 
inclaruit ;  patre  autem  defuncto  cum  octo  suis  sororibus,  a  rege  Picto- 
rum  Garnardo  aedes  cum  reditu  ex  agris  vicinis  Abernethi  impetra- 
vit,  magnaque  sanctitatis  opinione  in  eremetica  vita  sepulta  ad  radi- 
cem  ingentis  quercus,  qui  locus  patrum  nostrorum  memoria  celebri 
affluentis  populi  concursu  frequentabatur.  Hector  Boethius  lib.  x. 
Histor.  Scot.  pag.  clxxxi. 

Floruisse  credita  est  anno  dccxvii.     Non  est  Martyrologii  Ro- 
mani  tabulis  ascripta. 

S.  MONANUS.     834. 

S.  Monanus,  Divi  Andreae  archidiaconus,  persecutionem  Danorum 
ethnicorum,  qui  Gadano  rege  Scotiam  truculenter  invaserant,  decli- 
nans,  in  celebre  illud  piorum  in  Maia  insula  coenobium  se  recepit, 
indeque  cum  multis  aliis  extractus,  coronam  martyrii  constanti  pie- 
tate  est  assecutus.     Ejus  sunt : 

Epistolas  ad  diversos  lib.  I. 

Carmina  sacra  lib.  I. 

Passus  est  anno  dccclxxiv.  Vide  lib.  i.  hoc  opere  in  S.  Adriano. 

S.  MALCOLMUS.     835. 

S.  Malcolmus  III.  rex,  a  capitis  magnitudine  Canmiore  appel- 
latus,  ordine  lxxxvi.  regnum  adeptus,  Duncani  F.  Malcolmi  II. 
N.  ab  Ingulpho  Croylandensi  Hist.  pag.  dxvi.  Maltovius  dictus 
male,  sed  majori  ille  scelestitate,  in  re  ipsa,  quam  nomine,  frivo- 
lus  et  nullius  momenti  scriptor,  lapsus  est.  Statum  mirabiliter 
reformavit ;  nomen  autem  secundum  adjecit,  cum  antea  omnes 
unico  tantum  nomine  vocarentur ;  barones,  thanos,  comites  crea- 
vit,  unde  pleraeque  nobiles  sub  eo  familiae  exortae :  nondum  adhuc 
ducum  nomen  cognitum,  primi  enim  duces  creati  David  Stuart 
dux  Rothesay,   et  Robertus  dux  Albaniae,  circa  annum    mcdxxx. 

At  Malcolmus,  ne  temporalia  tantum  ordinasse  videretur,  iv.  epi- 
scopatus  novos  et  abbatias  erexit.  Anonymus  in  Vita  S.  Marga- 
retae  apud  Surium  tom.  iii.  "  Margareta  regina  regem  ad  justitiae, 
misericordiae,  eleemosynarum,  aliarumque  studia  virtutum  et  actus, 
instigavit,  et  Deo  cooperante,  obtemperantissimum  reddidit."  De  for- 
titudine  Polydor.  lib.  x.  qui  locus  arguet  Fulgosium  nugamenti, 
quod  vide  in  Apparatu  nostro  pag.  xciix.  et  cum  Polydoro  confer. 
Scripsit 

Legum    spurcarum    Abrogationem,    hortante    S.    Margareta 

uxore,  lib.  i.  seu  edictum. 

Fraude  equitis  Angli,  dum  Anvicum  in  Anglia  obsidet,  perimitur 

anno  regni  sui  xxxvi.  Urbano  II.  papa,  Henrico  IV.  imperatore, 

Philippo  I.  Francorum  rege,  in  divorum  relatus  numerum.     Molan. 

Appendice  ad  Martyrolog.  die  XV.  Octob.  Boeth.  lib.  XII.  Histor.  Scot. 

S.  MALCOLMUS.     836. 

S.  Malcolmus  IV.  Virgo  dictus  ob  vitae  puritatem,  S.  Eduardo 
Aberdonensi  episcopo  propositi  de  servanda  virginitate  voti 
comes,  nepos  S.  Davidis  regis  ex  fratre  Henrico,  et  abnepos  SS. 
Malcolmi  III.  et  Margaretae  regum,  princeps  lenis,  comis,  probis- 
simus,  seditionibus  tamen  intestinis  petitus,  sed  perduelles  a  Gille- 
christo  victi  in  ordinem  redacti.  Hic,  ut  erat  moribus  sanctis,  a 
rege  Angliae  perfidissimo  deceptus  cogitur  profectionem  in  Fran- 
cum  sua  auctoritate  confirmare,  at  secunda  expeditione  negavit 
Anglo  aut  comitatum  aut  suppetias  contra  Francum  ;  a  quo  Cum- 
bria  et  Huntintonia  privatur,  sed  jacturam  forti  animo  pro  tem- 
pore  ferens,  bello  Anglum  petit,  provinciasque  suas  recuperat.  Le- 
gationein  Romam  decrevit,  ac  domi  periculosas  seditiones  tres 
composuit.  lllum  Guillelmus  Neubrigensis  Christianissimum  re- 
gem  vocat  lib.  i.  Hist.  Ang.  cap.  xxv.  ubi  male  Malcolmus  dicitur ; 
de  quo  haec  habet :  "  Tenerum  superni  amoris  fervorem  concepit  in 
tota  vita  sua :  candore  pudicitiae,  titulo  humilitatis  et  innocentiae, 
puritate  conscientiae,  morum  suavitate  pariter  et  gravitate  ita 
excelluit,  ut  inter  seculares,  quibus  solo  habitu  congruebat,  mona- 
chus,    et    inter   homines    quibus    imperabat    terrenus    quidem    an- 

gelus  videretur."  Sub  finem  capitis  dicitur  :  "  Virginem  speciosam  et 
nobilem,  a  matre  inductam,  et  ad  latus  in  lecto  collocatam,  deseruit,  ac 
tota  nocte  in  pavimento  coopertus  pallio  jacuit :"  quod,  ut  verum  est, 
ita  quoque  illud  scurrile,  quod  Scotos  vocet  nationem  barbaram  et 
perversam,  quater  eo  capitulo,  deinde  improbos  et  audaces.  Sed 
prodit  virulentiam  suam  impurior  ille  scriptor,  nec  patriae  meae 
praejudicat,  quae  morum  civilitate,  et  sanctitate,  cum  cultissimis  Eu- 
ropae  populis,  nedum  cum  Anglis,  colluvie  Danicarum  et  Germanica- 
rum  gentium  spurcissima,  contendere  potest ;  ac  potius  Angli  barbari 
erant,  improbi,  et  audaces,  cum  fidei  lumen  nondum  hausissent,  nec  sa- 
cris  locis  religiosisve  personis  parcerent,  ut  in  Apparatu  meo  vi- 
dere  est.     Sed  redeo  ad  regem,  qui  scripsit 

De  Foedere  cum  Francis  servando  lib.  i. 

Meditationes  lib.  i. 

Obiit  Jedburgi  anno  regni  xvn.  salutis  MCLX.  Pontifices  erant  Eu- 
genius,  Anastasius  IV.  Adrianus  IV.  Alexander  III.  imperatores 
Conradus  III.  Fredericus  I.  Franciae  rex  Ludovicus  junior.  In  sanc- 
torum  album  illatus,  colitur  die  xxv.  Decembris.  Praeclarum  ei 
lessum  canit  idem  Neubrigensis  lib.  II.  cap.  xix.  Sanctitatis  merita 
et  exitum  praedixit  S.  Godricus,  ut  in  ejus  vita  extat  in  Scotichronico 
lib.  nx.  cap.  x. 

S.  MAFJANUS.     837. 

"  S.  MariaNUS,  cognomento  Inclusus  sive  Scotus,  primum  S.  Mar- 
tini  Coloniae,  deinde  Fuldae  monachus,"  ait  Anton.  Possevin.  Appa- 
ratus  Sacri  pag.  cccxciv.  imo  primo  apud  Fuldam,  postea  Mogun- 
tiam  inclusus.  Sigebertus  Chron.  ad  annum  MLXI.  Hunc  Caesar 
Baronius  tom.  x.  Annalium  ad  annum  dcccxci.  reprehendit  acri- 
ter,  tanquam  fabulae  auctorem  de  Joanna  femina  papissa ;  sed  illius 
mendacii  suspicione  liberavit  pridem  v.  CL.  Aubert.  Miraeus,  tes- 
tatus  se  antiquissimos  manuscriptos  vidisse,  a  quibus  totum  illud 
commentum  abfuit.  De  eo  Christophor.  Brower.  lib.  I.  Antiq. 
Fuldens.  cap.  xxin.  in  rebus  Wideradi  abbatis.  Matthaeus  West- 
monasteriensis  ad  annum  mlxxxii.  "  Marianus  Scotus,  S.  Bedae  li- 
nealiter  consanguineus,  ipsius  sancti  libros  omnes  cum  multis  aliis 
perscrutans,  similis  illi  in  moribus  et  scientia  esse  nitebatur.  Iste  Ma- 

rianus,  a  nativitate  Christi  Chronica  sua  incipiens,  vera  et  plenaria, 
ad  hunc  usque  annum  perduxit,  multum  laborans  ut  errorem  de  annis 
Domini  corrigeret,  super  hoc  enim  multorum  opinio  animos  lectorum 
reddebat  suspensos."  Idem  illum  liberalibus  studiis  imbutum  vocat, 
et  scriptorem  chronicorum  veracissimum.  Alibi  Antiquitate  Fulden. 
pag.  ccxciv.  et  alibi  in  editione  Christophori  Broweri.  Nec  enco- 
mium  de  illo  omittendum  apud  Sigebertum  Gemblacensem  ad  annum 
MLXXXii.  "  Marianus  Scotus  Chronicam  suam,  a  Christi  nativitate 
inchoatam,  usque  ad  hunc  annum  perduxit,  qui  erat  aetatis  suae  annus 
LVi.  multum  laborans  corrigere  errorem  de  annis  Domini,  qui  inve- 
niuntur  in  Cyclo  Dionisii :  hoc  facile  est  videre,  hinc  positis  ab  eo  annis 
Domini  secundum  Cyclum  Dionisii,  altrinsecus  autem  secundum  verita- 
tem  Evangelii:"  quod  quomodo  sit  intelligendum,  haud  facile  assequor  ; 
uam  Chronica  Mariani,  quae  hodie  circumferuntur,  non  a  nativitate 
Domini,  sed  a  creatione  mundi  incipiunt.  Idem  Sigebertus  libro  de 
Scriptorib.  Ecclesiastic.  cap.  clxxil  "  Marianus  Scotus,  vir  suo  aevo 
longe  disertus."  Scotia  est  egressus  tumultuantibus  sub  Machabaeo 
rege  Scotis,  aut  verius  tyrannidem  eo  in  civium  capita  exercente. 
"  Historiographus  insignis,  computista  celeberrimus,  theologus  gravis, 
quae  omnia  in  hodiernum  usque  diem  scriptores  ei  omnes  tribuunt." 
Balaeus.  Volunt  eum  Asserii  Menevensis  opera  usum,  sed  male, 
nam  Robertus  Herefordensis  episcopus  opera  ejus  "  in  arctum  con- 
trahens,  defloravit,  splendide  adeo,  ut  magis  valere  videatur  deflora- 
tio,  quam  opus  ingens  ipsum,"  ait  Malmesburiensis  lib.  iv.  Gest. 
Pontif.  pag.  CLXiii.  Sanctus  habendus.  Arnold.  Uvion  lib.  II.  Lig. 
Yitae  cap.  LII.     Scripsit 

Chronicorum  Annales  a  condito  Mundo  ad  suam  fere  sene- 
ctutem  lib.  in. 

Evangelistarum  Concordiam  lib.  i. 

De  universali  Computo  lib.  i. 

Emendationes  Dionysii  lib.  I. 

De  inagno  Cyclo  Pascliali  lib.  I. 

Algorismum  lib.  I. 

Breviarium  in  Lucam  lib.  i. 

Annotationes  Scripturarum  lib.  i. 

Epistolas  liortatorias  lib.  I. 

Alia  multa  enumerat  ejus  opera  Gualterus  Albanensis. 
Natus  est  anno  MXXVlll.  seculum  reliquit,  ut  ipse  loquitur,  anno 
MLII.  "  Peregrinus  factus  pro  regno  caelesti,"  ut  ipsius  verbis  utar, 
patriam  suam  reliquit,  et  in  Coionia,  v.  feria,  calendis  Augusti, 
monachus  effectus  est  anno  MLVI.  sive,  ut  male  computat  Sige- 
bertus,  anno  MLXI.  De  Colonia,  ut  ipse  ait,  exiens  causa  orationis, 
cum  abbate  Fuldensi,  appulit  Fuldam  anno  mlviii.  sequenti  anno 
media  quadragesima  presbyter  Herbipoli  creatus,  decennio  toto  in- 
clusus  mansit,  tum  Moguntiam  venit,  et  secundo  inclusus  est,  ut  ipse 
narrat,  anno  mlxix.  Obiit  autem,  et  apud  S.  Martinum  sepultus 
fuit  mlxxxv.  Dodechinus  abbas  Sancti  Dysibodi,  in  Continuatione 
Chronici  Mariani.  Alii  triennio  citius  obiisse  volunt ;  quod  verum 
esse  non  potest,  nam  ipse  ad  annum  mlxxxiv.  Chronologiam 
suam  perducit.  Varium  de  eo  judicium  Josephi  Scaligeri,  qui  non 
ad  manum.  Laudat  Paulus  Petavius,  senator  Parisinus,  libro  de  Cy- 
clo. 

S.  MARIANUS  ABBAS. 

S.  Makianus,  alter  a  monacho  et  historico,  Ratisbonam  venit  cum 
sex  sociis  monasticam  vitam  professis,  et  a  Frederico  nepote  S.  Leo- 
poldi  ex  Bertha  benigne  exceptus,  S.  Petri  sacellum  extra  urbem 
obtinuit ;  postea  auxilio  Pogensium  et  comitum  de  la  Bar  monas- 
terium  fundavit,  quod  Scotense  illo  seculo,  sicut  Scotitum  hodie  voca- 
tur.  Wolfgangus  Lazius  lib.  vn.  de  Migrat.  Gent.  pag.  cccxn. 
Scripsit 

Regulam   ad  Fratres   lib.  i.  et   alia,  quae  ibidem  loci  MSS. 
asservantur. 
Floruit    anno    mclxiii.   quo  obiit.     Fundatum   coenobium   anno 

MCLVIIL 

S.  MANSUETUS.     838. 

"  S.  Mansuetus,  episcopus  Tulii,  qui  natione  Scotus,  S.  Petro  disci- 
pulus,  Romae  ordinatus/'  ait  Constantinus  Ghinius  pag.  lx.  Clau- 
diam  Scotam,  S.  Pudentis  conjugem,  e  Scotia,  ut  videtur,  secutus, 

Divum  Petrura  Ronranr  venientem  audivit,  et  ab  eo  humanae  sa- 
lutis  raysteria  edoctus,  in  Galliam  missus,  mira  sanctitate  Tullen- 
sem  ecclesiarn  rexit,  primusque  episcopus  sedit.  Anton.  Monchia- 
cen.  Demochar.  tom.  n.  cap.  xxxiii.  "  Sanctus  Mansuetus,  S.  Petri 
discipulus,  socius  S.  Clementis  episcopi  Metensis,  natione  Scotus." 
Theatrum  Convers.  Gent.  Arnoldi  Mirmanni :  "  Tullenses  habuere 
apostolum,  suaeque  in  Christum  fidei  primum  antistitem,  S.  Mausue- 
tura,  S.  Petri  discipulum,  S.  Clementis  collegam,  origine  Scoturn." 
Chronicon  Chronicorum  Joan.  Gualterii  tom.  n.  pag.  cxxn.  idem 
repetit.  Eadem  tempestate  ab  apostolica  sede  in  Gallias  destinati 
sancti  viri  et  pii,  Martialis  ad  Lemovices,  Julianus  ad  Caenoma- 
nos,  Clemens,  Papae  Clementis  patruus,  ad  Metenses,  Maternus  ad 
Trevirenses,  Sixtus  ad  Rhemenses,  Frontonius  ad  Petragoricos, 
Memnius  ad  Catalaunos.  Robert.  Altissiodorensis  Chronic.  pag. 
xxxiii.  Celebratur  ejus  memoria  die  III.  Septembris.  Martyrolog. 
Roman.  Ado  Trevirensis,  Molanus  ad  Usuardum,  et  alii.  Atque  hic 
sane  omnium  Scotorum  sanctorum  primus.  Hiberni  impudenter 
civem  suum  faciunt,  sed  Tabulae  Ecclesiae  Tullensis,  Guil.  Eisen- 
grinus  c.  i.  part.  I.  dist.  iii.  Franc.  Roziers  tom.  n.  Stemmatis  Lo- 
tharingae,  Hist.  Capital.  xxti.  et  Constantinus  Ghinius  in  Nata- 
lib.  SS.  Canonic.  pro  nobis  contra  mendicorurn  irapotentiam  stant 
graviter ;  et  Adso  abbas,  qui  vitam  ejus  scripsit,  cap.  n.  "  Scotorum 
clara  propagine  genitum"  vocat.  Ad  Gerardum  episcopum  eadem 
vita  versu : 

Protulerat  quendam  generosum  Scotia  natuni, 

Mansuetum. 

Scripsit 

De  Apostolicis  Traditionibus  lib.  i.  quae  Tullenses  religiose 
asservant. 
Sedebat  anno  LXII.  die  in.  Septembris. 

S.  MACHORIUS.     839. 

"  S.  Machoiuus,  religiosus  et  pius  Muthlaci  cpiscopus,"  ait  anonymus 
in  libello  de  Antiquitate  Religionis  in  Scotia.  De  eo  sic  Hect.  Boeth. 
lib.  ix.  Ilist.  Scot.  in  fme :  "  Insignes  habiti  sunt  eruditione  et  vitae 
irarocentia  inter  nostrates,  Soluathio  Scotorum  rera  tenente,  Macho- 

rius  episcopus,  cujus  nomini  praecipuum  Aberdonense  templum,  ubi 
nunc  sacra  episcopalis  sedes,  est  dicatum."  Hic  a  Martyrologio  Ro- 
mano,  ut  multi  alii,  malo  Scotiae  fato,  absunt.     Scripsit 

Ad  populares  Scotos  lib.  I. 

De  Pictorum  Excidio  lib.  I.     Joan.  Fordun. 

Vixit  anno  dccclxxx.  Colitur  xn.  Novembris,  et  dedicatio  templi 
ejus  incidit  in  XV.  Januarii. 

S.  MOLOCUS.     840. 

S.  Molocus,  discipulus  S.  Brendani,  S.  Machuti,  aut  Congalli,  quod 
verius,  nam  Machutes  socius  Moloci,  non  praeceptor,  notat  Pitsaeus,  so- 
cium  se  junxit  Bonifacio  Queretino  Scotiam  lustranti,  episcopalique 
ornatus  dignitate  totum  septentrionalem  regni  tractum  pie  informa- 
vit,  Argadum  apostolus,  apud  quos  in  Lismorensi  basilica  sepultus, 
religiosa  concurrentis  populi  veneratione  frequentabatur.  Hect.  Boeth. 
lib.  ix.  Scot.  Hist.  pag.  clxxii.  Eum,  pugnam  initurus,  Rex  Mal- 
colmus  demisse  precatur,  et  victoria  potitur;  idem  lib.  XI.  pag. 
ccxlii.  tum  voti  compos  templum  ei  ingenti  sumptu  erexit;  idem 
pag.  ccxcv.  Joannes  Leslaeus  lib.  iv.  pag.  CLV.  Scripsit 
Vitam  Brandani  magistri  lib.  i. 

Commonitorium  ad  Scotos  lib.  i. 

Floruit  anno  dxc.     Abest  a  Martyrologii  Romani  tabulis. 

S.  MECHTILDIS.     841. 

"  S.  Mechtildis,  Scotiae  regis  filia,"  ait  Thomas  de  Cantiprato  in 
Apiario  lib.    n.  cap.  x.  virginitatis  studiosa  in  Gallias  clam  aufu- 
git  cum  S.  Alexandro  fratre,  et  in  villa  Lapione,  prope  Cisterciorum 
coenobium,  et  viva  et  mortua  miraculis  claruit.     Scripsit 
Ad  Fratrem  de  Mundi  Contemptu  lib.  i. 

Claruit  anno  mccxxxviii.  Colitur  die  xxvi,  Februarii.  Molan.  in 
Usuardi  Additionib.  Plura  Joannes  Trithemius  Chronico  Hirsaugae 
anno  mcliv.  nisi  ea  sit  alia.  Anton.  Dauroultius  cap.  nx.  Catechis. 
Historial.  tit.  xxiv.  sect.  v.  "  Alexander  S.  Mechtildis  virginis,  filiae 
Scotorum  regis,  frater." 

S.  MEROLILANUS.     842. 

S.  Merolilanus,  martyr  Scotigena,  ait  Flodoardus  lib.  IV.  Hist. 
Rhemensis  cap.  xlviil     Scripta  perierunt. 

Floruit  anno  incerto  ;  migravit  ex  hac  vita  peregrinus,  ut  ipse  reve- 
lat  loco  laudato,  nec  sine  miraculo. 

S.  MALRUBUS.     843. 

S.  Malrubus,  eremiticam  vitam  sanctissime  professus,  Danis  sub 
Malcolmo  II.  Scotiam  ferocissime  incursantibus,  ad  Marnam,  quam 
toties  optavit  martyrii  palmam  tandem  recepit.  Apices  tantum  ope- 
rum  invenio,  cum  ea  perierint ;  scripserat  autem 

De  Imitatione  Sanctorum  lib.  I. 

De  Christiana  Perfectione  lib.  i. 

Vixit  anno  mxxiv.  Recolitur  ejus  memoria  die  xxvn.  Augusti. 
Adami  Regii  Calendarium,  et  Breviaria  Scotica. 

S.  MEDANUS.     844. 

S.  Medanus,  Uvion  lib.  III.  Ligni  Vitae  pag.  ccccxxi.  episcopus, 
Modani,  Colmanni,  Prisci,  et  Euchini  episcoporum  aequalis.  "  Pius 
per  agros  Scotorum  Pictorumque  Christi  dogmatis  concionator," 
ait  Hect.  Boethius  lib.  viil  Histor.  Scotic.  in  fine.  Quo  tempore  vi- 
xerit,  in  ambiguo  est,  nam  ad  Achaii  regis  seculum  idem  eos  auctor 
rejicit  lib.  x.  pag.  cxci.  "  Medanus  Modaniusque  Germani,  monasti- 
cae  vitae  addicti,  imitandae  virtutis  se  ad  posteros  praebuere  exem- 
plaria."     Scripsit 

Laudes  monasticae  Vitae  lib.  i. 

Florebat  anno  dxxxiv.  vel  secundum  alios  anno  dccciil  Sancto- 
rum  albo  ascriptus,  Joannes  Leslaeus  lib.  iv.  pag.  clxvii.  patronus 
in  Kylmadak. 

S.  MATHILDA.     845. 

S.  Mathilda,  a  morum  raansuetudine  cognomento  Bona,  Scotiae 
SS.  Malcolmi  III.  et  Margaretae  F.  a  parentibus  ab  ineunte  aetate 
Deo  in  Wintoniae  coenobio  pie  oblata,  una  cum  S.  Christina,  miro 
sanctitatis  voto,  exemplar  virginibus  erat,  et  continentis  et  abstinen- 
tis  vitae.  Secl  cum  Wilhelmus  Rufus,  Angliae  rex,  inter  venandum 
in  Novo  Saltu  exstinctus  esset,  et  Henricus  ejus  germanus  in  regnum 
successisset,  illa  amicorum  efflagitationibus  importunis,  nec  sponte 
monasterio  extracta,  eidem  nupsit.  Chorographi  Britanniae  ferunt 
nonnulli  eam  fructum  ventris  sui  Diabolo  commendasse  ;  nec  caruit 
devotio  eventu,  nam  bienuio  post  mortem  ipsius  vn.  calend.  Decemb. 
omnes  filii  simul  naufragio  periere,  Gulielmus  Neubrigen.  lib.  I.  His- 
tor.  Anglic.  cap.  III.  filia  excepta,  quae  Henrico  imperatori  nupta,  et 
ipsa  tot  Augustorum  parens.  Petrus  Bugranus  colloquio  iii.  Histor. 
Monast.  Fuerit  velata  necne,  dubitatum ;  utcunque  constat  sane  xvin. 
annis  totis  sub  regula  vixisse.  Regina  facta,  ferventiori  studio  pieta- 
tem  amplexa,  inter  alia,  leprosorum,  quibus,  depositis  vestibus  regiis, 
ipsa  famulabatur,  plenam  semper  domum  habebat ;  a  quo  sanctitatis 
officio  nec  maritus  nec  frater,  S.  David  Scotiae  rex,  retrahere  potue- 
runt,  quin,  ut  ipsa  dicebat,  "  regi  morituro  aeternum  regem  praefer- 
ret."  Adi  ad  historicos,  Matthaeum  Paris  ad  annum  mcmcv.mcxviii. 
Polydor.  Virgil.  lib.  xi.  Hist.  Angiic.  in  principio,  Joannem  Leslaeum 
lib„  vl  pag.  ccxviil  Jacet  Londini,  ad  Divi  Petri  in  coenobio 
Westmonasteriensi,  cum  hac  inscriptione  : 

Prospera  non  laetam  fecere,  nec  aspera  tristem, 

Aspera  risus,  ei  prospera  terror  erant. 
Non  decor  effecit  fragilem,  non  sceptra  superbam, 

Sola  potens  humilis,  sola  pudica  decens. 

Obitus  ejus  incidit  in  annum  mcxviii.  Quo  die  ejus  raemoriam 
ecciesia  recolat,  non  deprehendi ;  abest  certe  ab  omnibus  martyrolo- 
giis,  quod  sciam  ;  in  xvin.  Septembris  locant.  Errat  Camden. 
in  Dorsetshire  pag.  cxcvi.  qui  eam  Edgari  regis  filiam  facit ;  con- 
tra  eum  stant  vita  sanctae,  historia  ipsa  Angliae  et  Scotiae.     Guil. 


452*  HISTORIA  ECCLESIASTICA 

Malmesburiensis  pag.  xciii.  lib.  v.  "Maternae  pietatis  aemula."  Roger. 
Hoveden.  part.  i.  pag.  cclix.  Huutindon.  lib.  V.  pag.  ccx.  "  Mar- 
gareta  fuit  mater  Mathildis  reginae  Anglorum."  Polydor.  lib.  XI.  His- 
tor.  "  Erat  Edgaro  regi  Scotorum  soror  nomine  Mathildis :"  at  in 
priore  errore  stat  Lusignanus  corona  iv.  cap.  xxv. 

S.  MIMBORINUS.     846. 

S.  Mimborinus  primus  abbas  S.  Martini ;  quod  coenobium  Eber- 
gerus  archiepiscopus  Coloniensis,  teste  S.  Mariano  in  Chronicis,  Scotis 
peregrinis  in  perpetuum  tradidit  possidendum.  Joannes  Leslaeus  lib. 
V.  pag.  cxcv.  in  rebus  Culeni  regis.     Scripsit 

De  Fundatione  Monasterii  lib.  I. 

Tractatum  de  Sacramentis  lib.  I.     MS.  in  eodem 

monasterio,  auctor  Irenicus. 
Obiit  anno  cmlxxv.    Sederat  annis  XII.  totis,  sanctitate  plerms,  ait 
Arnold.  Uvion  lib.  xxx.  pag.  cdxxi.     Dies  ejus  natalis  ignoratur. 

S.  MALACHUS.     847. 

S.  Malachus  Lismorensis  sive  Argadiae  in  Scotia  episcopus  memo- 
ratur  a  D.  Bernardo  in  Vita  S.  Malachiae.  Colitur  die  x.  Aprilis. 
Molan.  Additionibus  Usuardi.     Scripsit 

Epistolas  ad  Bernardum  lib.  i. 

In  Ecclesiastem  lib.  I. 

Floruit  anno  mclxi. 

S.  MAKUVOLOKUS.     848. 

S.  Makuvolokus,  episcopus  Sodorensis,  Scotis  illis  silvestribus  qui 
Hibernienses  dicuntur,  vitae  melioris  praecepta  tradidit.     Scripsit 
Pro  Aedibus  sacris  ad  Mordacum  Regem  lib.  I. 

Floruit  anno  cccxx.     Colitur  apud  nostrates  die  xxix.  Januar. 
Breviaria  Scotica,  et  ecclesiae  consensus. 

S.  MAGLASTIANUS.     849. 

S.  Maglastianus  episcopus  ex  eo  doctorum  grege  fuit,  qui  An- 
gliam,  Galliam,  Germaniam,  Italiamque  fama  et  merito  impleverunt. 
Socius  Alcuini,  Clementis,  Rabani,  et  Joannis,  nihil  omisit,  illis  ad 
Carolum  Magnum  amandatis,  quo  verae  pietatis  apud  suos  honorem 
promoveret.     Scripsit 

Hymnos  sacros  lib.  I. 

Vixit  anno  dcccxviii.   Colitur  die  xxx.  Januarii.   Breviar.  Scotic. 

S.  MEDOTHUS.     850. 

S.  Medothus  episcopali  dignitate  Scoticam  ecclesiam,  fide  adhuc 
rudi  et  nascente  pietate,  est  moderatus,  ex  eorum  antistitum  numero 
qui  a  Culdeis  electi,  ubique  regni  ecclesiis  praeerant,  nulli  certae 
sedi  astricti.     Scripsit 

Contra  Idolorum  Vanitatem  lib.  I. 

De  Contemptu  falsorum  Deorum  lib.  I. 

Homilias  lib.  I. 

Pro  Ecclesia,  ad  Crathlinthum  Regem,  lib.  I. 
Floruit  anno  cccxviii.    Colitur  pridie  calend.  Februar.    Breviar. 
Scot. 

S.  MINNANUS.     851. 

S.  Minnanus  archidiaconus  celebri  nomine  et  pietatis  et  eruditionis 
viguit,  carissimus  Kennetho  regi,  cum  quo  totum  regnum  lustravit ; 
eoque  exstincto,  quod  perditam  Donaldi  V.  regis  luxuriam  ferre  non 
posset,  aula  secessit :  post  ejus  funus  acerbum  denuo  apud  Constanti- 
num  II.  regem  magno  loco  fuit.     Scripsit 

De  legitima  Pictici  Regni  cum  Scotico  Unione     lib.  i. 

Apologiam  pro  Rege  lib.  i. 

Vixit  anno  dccclxxviii.     Colitur  die  i.  Martii.     Breviar.  Scot. 
Templum  ei  in  Gallovidia,  cui  nomen  Kilminnan. 

ii 

S.  MARNANUS.     852. 

S.  Marnanus,  sive  Marranus,  sanctissimus  antistes,  populum  suum 
mira  pietate  instruxit.  Scripsit  multa,  sed  apices  paucorum  superant ; 
in  his, 

Pro  Foedere  servando  lib.  i.  quod  Scotiae  rex  Indulphus 
cum  Anglis  contractum  inviolatum  servavit,  Danorumque 
reges  Hagonem,  Morvegum,  et  Henricum  cum  universis 
copiis  delevit,  post  Analassum  eorundem  regem  septennio 
ante  exstinctum  acie,  et  cum  suis  ad  internecionem  datis. 
Monitorium  ad  Ecclesias  patrias  lib.  i. 

Floruit  anno  dcccclxii.    Colitur  die  n.  Martii.    Breviar.  Scotic. 

S.  MAKKESSAGUS.     853. 

S.  Makkessagus  Scotos  episcopali  dignitate  rexit,  ex  Culdeorum,  ut 
existimo,  ordine  electus.  Aedes  ei  sacra  [in]  Levinia,  prope  comitatum 
de  Menteth,  vocatur  Templum  Portus,  nundinis  et  frequentia  populi 
celebre.     Scripsit 

Manipulum  Precum  lib.  i. 

Catechesin  ad  Neophytos  lib.  i. 

Floruit  anno  dxx.     Colitur  die  x.  Martii.     Breviar.  Scotic. 

S.  MUNDUS.     854. 

S.  Mundus,  abbas  in  Argathelia,  austerae  admodum  et  continentis 
vitae,  scripsisse  putatur  multa  :  in  his, 

Fascini  et  Veneficiorum  Disquisitionem    lib.  i.    Ula  optimum 
principem  Duffum  regem  violaverant  mirifice,  ac  lectulo 
affixerant. 
Vixit  anno  dcccclxii.     Colitur  die  xv.  Aprilis.    Breviar.  Scotic. 

S.  MAGNUS.     855. 

S.  Magnus,  gente  Scotus,  ad  Orcades  insulas,  quae  pietatem  quam 
a   SS.  Brandano  et  Machute  olim  hauserant  exuentes,  in  priorem 

infidelitatis  statum  redierant,  destinatus,  ab  improbis  paganis  marty- 
rio  affectus.     Scripsit 

Ad  Orcadianos  Monita  salutaria  lib.  I. 

Vivebat  anno  mcix.     Colitur  die  xvi.  Aprilis.     Breviar.  Scot. 

S.  MOLONATHUS.     856. 

S.  Molonathus  episcopus,  discipulus  ac  socius  peregrinationis  labo- 
rumque  S.  Brandani,  scripsit 

Acta  Brandani  magistri  lib.  i. 

Floruit  anno  dcxxviii,     Colitur  die  xxv.  Junii.     Breviar.  Scot. 

S.  MALIMBAEUS.     857. 

S.  Malimbaeus  eremita,  integerrimae  vitae  ac  sanctissimis  moribus, 
cum  in  eremo  sua  pie  orationibus  vacaret,  a  Danis  truculentissimis, 
fidei  hostibus,  est  peremptus.  Scripta  perierunt  aut  temporum  inju- 
ria,  aut  haereticorum  maligna  impietate. 

Floruit  anno  mxxiv.     Colitur  die  xxvi.  Julii.     Breviar.  Scotic. 

S.  MATHANUS.     858. 

S.  Mathanus  episcopus,  incertum  cujus  sedis,  praecipua  sanctitate 

sub  Donaldo  rege  inclaruit.     Scripsit 

De  Benedictini  Ordinis  apud  Scotos  Claritudine  lib.  i. 
Nam  ille  ordo  nullibi  sanctius  quam  apud  Scotos  viguit :  ex 
annalibus  nostris  probavit  Arnoldus  Uvion,  non  uno  loco, 
sed  praecipue  lib.  I.  cap.  lxxi.  idem  S.  Adelmus  confirmat, 
omnium  Scotorum  eo  aevo  literatissimus  habitus,  libro  de 
Laudibus  Virginitatis  cap.  xxix.  ubi  de  S.  Benedicto : 

Hujus  alumnorum  numero  glomerantur  ovantes, 
Quos  gerit  in  gremio  foecunda  Britannia  cives  ; 
A  quo  jam  nobis  baptismi  gratia  fulsit, 
Atque  magistrorum  veneranda  caterva  cucurrit. 

Vixit  anno  dccclvi.   Colitur  die  xxnx.  Septembr.    Breviar.  Scot, 

S.  MIRINUS.     859. 

S.  Mirinus,  abbas  Benedictinus,  et  sanctitate  et  literis  clarus,  multis 

annis  piisime  Pasletum  coenobium  rexit.  Scripsit 

Canonum  sacrorum  Epitomen  lib.  I. 

In  omnes  Epistolas  canonicas  lib.  i. 

Homilias  de  Sanctis  lib.  i. 

Florebat  anno  cmlxix.  vel  ccclxix.  Gilbert.  Brun.    Colitur  die 
xv.  Septembris.     Breviar.  Scot. 


S.  MARNOKUS.     860. 

S.  Marnokus,  et  ipse  ex  Culdeorum  ordine  ad  episcopatum  desti- 
natus,  strenuam  operam  paganis  ritibus  exstirpandis  navavit.  Scrip- 
sit 

Pro  vera  Pietate,  et  Dei  Cultu,  contra  Gentiles,  lib.  I. 

De  Locis  sanctis  lib.  i. 

Obiit  anno  cccxxn.  sepultus  in  Kilmarnok  provincia  Cuninga- 
mia,  sub  abbate  Kilwinini,  ubi  celeberrima  devotione,  miraculorum 
gloria,  maximo  concursu  frequentabatur,  dum  haeresis  nuper  religio- 
nem  exstingueret.  Colitur  die  xxv.  Octobris.  Breviar.  Scot.  et  ec- 
clesiarum  consensus. 


S.  MAURA.     861. 

S.  Maura  virgo,  et  sanctimonialium  magistra,  viva  sanctitate,  de- 
functa  miraculorum  gratia,  conspicua  fuit ;  a  cujus  nomine  famosus 
locus  Kilmaur  appellationem  sortitus.     Scripsit 

Regulam  ad  Sorores  lib.  I. 

S.  Scolasticae  Vitam  lib.  I. 

Meditationes  lib.  I. 

Floruit  anno  dcccxcviii.    Colitur  die  n.  Novemb.    Breviar.  Scot. 

S.  MARNOKUS.     862. 

S.  Marnokus  confessor,  a  priore,  et  aetate  et  vitae  conditione,  di- 
versus,  scripsit 

Acta  quorundam  Sanctorum  lib.  i. 

Floruit  anno  dcccxii.    Colitur  die  viii.  Novemb.    Breviar.  Scot. 

S.  MATHANUS.     863. 

S.  Mathanus,  alius  a  laudato,  licet  eodem  vixerit  seculo,  et  dignitate 
episcopali,  ut  alter,  honoratus,  scripsit 

De  Laudibus  sanctae  Crucis  lib.  i. 

De  septem  Doloribus  Virginis  lib.  i. 

Floruit  anno  dccclxxxvii.    Colitur  die  xn.  Novembr.    Breviar. 
Scotic. 

S.  MIDDANUS.     864. 

S.  Middanus,  abbas  in  Buquhania,  celebrem  sui  populo  illi  recorda- 
tionem,  et  sanctissimam  reliquit  memoriam ;  de  cujus  actis  mira  nar- 
rantur.  Acta  ejus  habebat  MSS.  v.  cl.  Joannes  Fraserius,  Parisien- 
sis  professor,  et  publicare  bono  patriae  cogitabat,  sed  mors  praevenit, 
et  veluti  secundo  funere  Middanum  extulit,  qui  patronus  est  in  Phil- 
lorthe,  Fraseriorum  nobilissimorum  gentili  patrimonio.     Scripsit 

Epistolas  ad  varios  lib.  i. 

Documenta  ad  Fratres  lib.  I. 

Floruit  anno  diii.     Colitur  xix.  Novembris.     Breviar.  Scot. 

S.  MATHULUS.     865. 

S.  Mathulus,  peregrinatione  ad  loca  pia  suscepta,  devenit  in  Gallias, 
ubi  clerus,  sanctitate  vitae  motus,  eum  sibi  antistitem  designavit ; 
itaque  Xantones,  quos  privatus  ad  vitam  puriorem  hortatus  est  exem- 
plo,  episcopus  rexit.  Anton.  Demochar.  in  tabulis  illius  ecclesiae. 
Scripsit 

Homilias  ad  Populum  lib.  I. 

De  Trinitate  lib.  iv. 

Floret  anno  dliii.     Colitur  die  xv.  Novembr.     Breviar.  Scotic. 

S.  MAXENTIA.     866. 

S.  Maxentia  virgo,  Soluathii  Scotiae  regis  filia,  aut  Malcolmi, 
ut  ait  Robertus  Bukland.  in  Vita  Sanctorum  pag.  ccxxxvi.  mar- 
tyrii  palmam  in  Galliis  meruit  prope  pontem,  qui  etiamnum  hodie  eo 
facto  celebratur  prope  Bellovacum,  ubi  templum  ei  erectum.  Claruit 
anno  dccxcii.  Colitur  die  xx.  Novembris,  Breviar.  Scot.  aut  xxvi. 
Octobris.  Mirifica  opulentia  sacram  ei  aedem  Carolus  Magnus  hono- 
ravit. 

S.  MANERRUS.     867. 

S.  Manerrus,  in  patria  episcopus,  quam  meritis  gloriae  coronam  in 
hac  vita  sprevit,  in  coelo  consecutus  est.     Scripsit 

Lecturas  sacras  lib.  i. 

Locos  communes  in  Biblia  lib.  I. 

Conciones  pias  lib.  i. 

Claruit  anno  dcccxxix.  Colitur  ab  ecclesia  Scotica,  templis  non 
uno  ei  loco  erectis,  die  XVIII.  Decembr.  Breviar.  Scotic.  et  Calenda- 
rium  Adami  Regii. 

S.  MOVEANUS.     868. 

S.  Moveanum  Scotis  egregiam  operam  in  laboriosa  sacrarum  Scrip- 
turarum  expositione  navasse  legimus.  Ea  aetate  adolescens  erat  S. 
Blanus,  et  episcopali  dignitate  fungebantur  SS.  Congallus  et  Ken- 
nethus.  Abbatem  multos  rexisse  monachos  Scotichron.  testatur.  Pa- 
tronus  habitus  in  Kippau,  ubi  celebre  ei  templum  cum  canonicoruin 
collegio,  florente  apud  nostrates  pietatis  zelo.  Erat  alius  ab  eo  Move- 
ano,  qui  cum  SS.  Medano,  Vigiano,  et  aliis  floruit.  Scripsit 
De  Regulari  Vita,  ad  Monachos,  lib.  I. 

Decreta  Ecclesiastica  lib.  i. 

Ad  Ecclesias  Scoticas  lib.  I. 

Epistolas  ad  diversos  lib.  I. 

Florebat  anno  cdxliv.  Alii  in  aliam  aetatem  rejiciunt,  sed  non 
admitto.     Scotichronicon  mortem  ejus  locat  in  annum  ccccl. 

S.  MODANUS.     869. 

S.  Modanus  episcopus,  sed  cujus  loci,  incertum,  tanta  vetustatis 
injuria;  Medani  prioris  frater  germanus,  ut  dictum.  Celebre  ipsius 
fuit  Brechinae  nomen,  ut  testatur  Joannes  Fordunus.  Scripserat 
plurima,  sed  refertur  tantum  superfuisse  ante  centum  quinquaginta 
annos, 

De  Episcopi  Officio  lib.  iii. 

Floruit  anno  dxxxv.  vel,  ut  aliis  potius  videtur,  anno  dccciii. 
Inter  sanctos  receptum  scribit  Joannes  Leslaeus  lib.  iv.  pag.  clxvii. 
Uvion  lib.  n.  pag.  cdxxi. 

S.  MELCHIADES.     870. 

**  S.  Melchiades,  vir  ex  Scotia  oriundus,  ob  sanctitatem  conspi- 
cuus,"  secundum  auctoritatem  Hectoris  Boethii  lib.  xii.  Histor.  Sco- 
tic.  pag.  cclxiv.  sepultus  in  coenobio  Claravallensi,  eodem  pene 
tempore  quo  fato  cessit  D.  Bernardus,  loci  illius  primus  abbas.  Isto 
nullum  clariorem  nostra  gens  tulit :  ediderat  infinita  sanctitatis  et 
doctrinae  plenissima  opera,  sed  tantum  celebrari  audivi  apud  Theodo- 
ricum, 

De  legitima  Petri  Cathedra  contra  schismaticos       lib.  i. 
Vivere  desiit  anno  mcxx. 

S.  MODOCUS.     871. 

S.  Modocus  alter,  et  vitae  professione  et  tempore  a  sequente  longe 
diversus,  siquidern  cum  ille  Culdeus  tantum  esset,  hic  episcopus  fuisse 
perhibetur,  Medani,  Modani,  et  Euchini  episcoporum  aequalis.  Scrip- 
sit 

Homiiias  lib.  I.     Joan.  Fordun. 

Vixit  anno  dxxxiv.     Sanctorum  albo  ascriptus.     Leslaeus  et  alii. 

S.  MOTEFERUS.     872. 

S.  Moteferus,  unus  ex  duodecim  discipulis  Divi  Columbae,  eo  in 
Hiberniam  ex  Scotia  transmittente,  cum  Scandaleo,  Eoglodio,  Tota- 
neo,  et  Gallano,  in  insula  Iona  sedem  figens,  multorum  monachorum 
parens  in  magna  sanctitate  extitit.     Scripsit 

Ad  Monachos  in  Iona  Insula  lib.  I. 

Vixit  anno  dcvi.     Joannes  Leslaeus  lib.  iv.  pag.  clxx.    In  sanc- 
torum  album  relatum  Scotichronicon  narrat  lib.  v.  cap.  ix. 

S.  MONO.     873. 

"  S.  Mono,"  ait  Aubertus  Miraeus  iib.  de  Canonicor.  Collegiis  cap. 
lxxx.  ex  Joanne  Molano  de  Natalibus  SS.  Belgii,  "  angelico  monitu 
ex  Scotia  in  Arduennam  venit,  ubi  solus  soli  Deo  multo  tempore  ser- 
vivit,  et  feliciter  occubuit,  a  sicariis  latronibus  confossus,  ubi  etiam  est 
sepultus  in  ecclesia  quam  ipse  construxerat.  Est  autem  Naissoin 
pagus  illustris  sanguine  et  reliquiis  gloriosi  martyris  sub  ditione  ab- 
batis  monasterii  S.  Huberti,  quod  est  in  Arduenna,  a  quo  duobus  mil- 
liaribus  distat  intra  diocoesim  Leodiensem.  Nominatur  discipulus  SS. 
Remacli  et  Joannis  Agni,  episcoporum  Trajectensium  ad  Mosam. 
Ad  eos  enim  e  Scotia  venerat ;  quae  regio  multos  sanctos,  velut  stellas 
lucifluas,  ad  diversas  mundi  transmisit  partes ;  caeterum  beato  viro,  ob 
titulum  Christianitatis  mactato,  Pipinus  rex  regaliter  decimas  obtu- 
lit  quas  habebat  inter  Letiam  et  Urcam  :"  quae  verba  sunt  ex  ano- 
nymo  scriptore  deprompta,  quem  Joannes  Charlier,  praepositus  ec- 
clesiae  S.  Mononis,  eruit,  et  Surius  publicavit  tom.  v.  die  XVIII.  Oc- 
tobr.  cujus  hoc  est  initium:  "  Fuit  S.  Monon  de  occiduis  mundi  partibus 
oriundus,  videlicet  ex  Scotia."  Georg.  Garnefelt  Vit.  Eremit.  pag.  cc. 
"  S.  Monon  Scotus,  solitarius  in  Gallia,  a  latronibus  occisus."  Discre- 
pant  autem  Miraeus  et  Molanus  ab  auctore  illo  ;  nam  quem  anonymus 
Joannem  Agnum  Tunagrensium  episcopum  facit,  illi  Trajectensium 
ad  Mosam  esse  volunt.     Colitur  ejus  memoria  die  XVIII.  Octobris, 


GENTIS  SCOTORUM,  LIB.  XII.  461 

ut  dixi.  In  Martyrologio  Romano  nulla  mentio.  Molanus  non  omisit 
Addition.  ad  Usuardum  :  "  In  Nassonia  natalis  Beati  Mononis  mar- 
tyris,  qui  angelico  monitu  de  Scotia  Arduennam  venit."  Subjungit 
quae  supra  posita  sunt  verba.     Scripsisse  putatur 

Constitutiones    suae    Ecclesiae  lib.   i.    quae,    monachis    solis 
fundata,  liodie  canonicos  habet  in  dioecesi  Leodiensi.     Mi- 
raeus  loco  laudato. 
Vivebat  anno  dccxxxviii, 

S.  MOMBULUS.     874. 

Cum  Sigebertus  Gemblacensis  Chronico.  ad  annum  dcli.  dixisset, 
"  praeter  hos,  et  alii  multi  de  Anglia  vel  Scotia  in  Galliis  peregri- 
nantes  verbum  Dei  seminabant,  multumque  fructum  Deo  faciebant, 
scilicet  Etto,  Eloquius,  Bertuinus  ;"  subdit  in  ora  Aubertus  Miraeus, 
"  inter  alios  fuere  Sancti  Adalgisus,  Momblus,  Wasnulphus,  et  An- 
thodus."  Nec  plura  probant  eum  Scotum  esse,  quod  sciam.  Hic 
etiam  a  Martyrologio  Romano  omissus  habetur  apud  Molanum  Addi- 
tion.  Usuard.  die  xviii.  Novemb.  "  In  Galliis  S.  Mombuli  abbatis." 
Scripta  omnia  perierunt. 
Vixit  anno  dclxi. 

MARIA.     875. 

Maeia  Stuarta,  Jacobi  V.  [filia]  unica,  Jacobi  VI.  mater,  Francis- 
ci  II.  Galliarum  regis  vidua,  proxima  Angliae  heres  ;  nam  Henri- 
cus  VIII.  Anglus  Elizabetham  publico  regni  ordinum  decreto  ut 
spuriam,  nec  suam  expunxerat;  matre  etiam  Anna  Bolena,  quod 
rea  adulterii  cum  multis,  incestus  cum  fratre  esset,  securi  percussa. 
Hoc  fonte  clandestinum  Anglae  in  nostram  principem  odium  ; 
mox,  ea  absente,  aperta  factio  astu  Anglicano  erupit ;  et  cum  An- 
gla  nuptias  sui  ducis  Hamiltonii  filio  sancte  promisisset,  modo  no- 
vam  ille  religionem  inducere  vellet,  illico  novi  motus  in  proce- 
rum  animis  excitari  Lidintonio,  qui  apud  Elizabetham  agebat, 
auro  corrupto  aut  pollicitationibus  :  quod  olim,  per  virum  experien- 
tem  traditum,  credidi ;  nunc  damno,  cum  intellexerim  Joannem  Me- 

tellanum,  Litlintoniae  baronem,  pietatis  vere  assiduum  fuisse  cultorem. 
Res  sic  se  habet :  Jacobus,  prior  S.  Andreae,  spurius  reginae  frater, 
qui  postea  comes  Moraviae,  odio  quidem  religionis,  sed  majori 
regnandi  cupiditate  ardens,  primus  procerum  auro  pellectus,  ita 
procerum  turbavit  nientes  haeresi  faventium,  ut  excogitarit  ratio- 
nem,  et  sibi  et  sectariis  operosam,  scilicet  transire  in  partes  Angli- 
canas,  ut  Maria,  defuncto  marito,  ad  Gallias  deserendas  inducta, 
omnia  in  armis,  mutatamque  domi  religionem  offenderet ;  tum 
furioso  Calvini  catulorum  ausu  ad  arrna  convolatum,  et  victa  acie 
repetita  a  rebellibus  regina,  femina  pientissima  contumeliose  trac- 
tata,  ludibrio  onmimodo  affecta  ;  ad  postremum  in  arcem  lacu  Le- 
vinio  compacta,  atque  ad  libidinem  perduellium  haereticorum  cus- 
todiae  mancipata,  crebris  Elizabethae  Anglicanae  literis  solicitata, 
quae  ei  et  securum  apud  se  receptum  pollicebatur,  et  ingentes 
copias  ultro  offerebat,  si  a  perduellibus  supplicia  digna  destinas- 
set  exigere.  Ita  lacus  Levinii  custodia  excedens,  nec  suorum  ra- 
tionibus,  nec  Joannis  Hamiltonii,  Sanctandreani  archiepiscopi,  la- 
cryinis  cessit,  "  quin  se  carissimae,"  ut  aiebat,  "  cognatae  fidei  com- 
mitteret :"  sic  exiguo  comitatu  in  Angiiam  trajecit,  et  Dumbretonia 
arce  relicta,  crudelibus  se  impiae  et  saevientis  lupae  Angiicanae 
manibus  tradidit ;  a  qua  xix.  annos  totos  carcere  arctissimo  detenta, 
subditis  suis,  Sathanae  ministris,  clam  instigantibus,  nec  Guisiis  opem 
ferre,  Gallia  civilibus  turbis  agitata,  valentibus,  iri  arce  Fodrin- 
gania,  novo  exemplo  et  principibus  pernicioso,  securi  est  percussa, 
unica  impietatis  ea  insula  remota  pietatis  destina.  Cujus  inno- 
centiam  sanctitatemque  variae  gentes  egregiique  scriptores  extu- 
lerunt,  et  maxime  Scoti  de  quibus  hoc  opere  lib.  i.  in  Anonymis,  et 
lib.  ix.  in  Inccrtis,  et  alibi,  ut  occasio  fuit,  egi:  innocentiam  tam  piae 
principis  frustra  obvelant  sectarii  Angii,  ipsa  enim  falso  accusata, 
a  XLiix.  Anglis  interrogata,  respondit,  "  Deum  sibi  non  defuturum, 
quae  velit  in  orthodoxa  ecclesia  vivere  et  mori."  Florimund.  Rae- 
mundus  lib.  vi.  Haereseon  cap.  xnx.  Deinde  Amiae  Pauleto,  homini 
profligatissimo,  exprobravit  tyrannidem  Anglae,  "  quae  ipsam  nulla 
alia  causa  quam  religionis  vexaret."  Ibidem  loci.  Tum  ubi  capitalis  in 
eam  lata  sententia,  graviter  majestas  sua  Christianissima :  "  Gaudia 
mea  non  sunt  in  terra,  sed  in  coelo  ;  mihi  quidem  mors  grata  est,  quae 

justissimae  fidei  causa  obeo,  in  hoc  uno  dolitura,  quod  non  viderira 
Catholicos,  qui  dira  patiuntur,  libertate,  ad  Dei  gloriam  priusquam 
moriar,  donari."  Ibidem.  Scribens  postmodum  ad  Jezabelem  Anglam, 
paratum  sibi  spiritum,  Domini  nostri  exemplo,  apprecatur :  "  Miseri- 
cordiam  Dei  imploro  super  me,  et  super  omnes,  qui  mihi  tantum  bo- 
ni  conciliarunt,  ut  has  miserias,  morte  innocente,  possiin  evadere." 
Eadem  in  literis  ad  Carolum  IX.  datis  :  "  Religio  Catholica,  et  jus  Iegi- 
timum  in  regnum  Angliae,  duae  causae  solae  mortis  meae  sunt."  Ad 
unum  e  magnatibus  scribens,  "  Me  viva,"  inquit,  "  status  religionis  An- 
giicanae  subsistere  non  poterat ;  ago  Deo  gratias,  quod  videar  adeo 
utile  instrumentum  stabilienda^  in  hac  insula  fidei."  In  fine  earum  lite- 
rarum,  "  Mibi  quidem,"  inquit,  "  jucundissimum  fuit  semper,  et  nunc 
jucundius  est,  vitam  hanc  sacrificare  pro  saiute  animarum  hujus  insu- 
lae."  Tum  demum  in  theatro  illo  lugubri  moritura:  "  Si  quispiam  in  hoc 
coetu  Catholicus  sit,  oret  pro  me,  et  testetur  me  innocentem  rnori  in 
professione  fidei  Catholicae,  apostolicae,  et  Romanae:"  et  quisquam  mo- 
riturae  non  credet  ?  Hoc  testantur  seditiosa  ministellorum  Sathanae 
conciliabula,  in  quibus  ad  ravim  inclamabatur,  "  nihil  esse  tain  neces- 
sarium  quam  mors  haec  futura  sit ;  esse  vitam  religionis  ;  principem 
hanc  aliquando,  exemplo  Mariae,  et  fidem  Romanam  remissuram,  et, 
loco  amotam,  reposituram  papae  dominationem."  Ergo  hic  verus 
sectariorum  timor;  sed  etipsalupa  Angla,  dum  sententiam  iniquam  in 
eam  publicat:  "  Causa  evangelii,  et  verae  religionis  Christi,  pax  et  tran- 
quillitas  regni,  necessitatem  mortis  ei  denuntiant,  et  nobis  imponunt." 
Cap.  xix.  Prosequitur  postmodum  narrare,  "  eam  ab  ineunte  aetate 
corruptam,  et  imbutam  errore  papatus  ;"  in  sequentibus,  "  vitam  suam, 
regni  pacem,  religionis  bonum,  viva  regina  Scotiae,  titubare."  Sic  ex 
sua  et  adversariorum  confessione  constat,  non  aliam  causam,  quam  fidei 
orthodoxae  tutandae,  inventam.  Servus  publicus  abscissum  ostendens 
caput,  "Deus,''inquit,  "Elizabethara  fortunet,ita  eveniat  hostibus  evan- 
gelii,"  haeresim  intelligens,  cujus  illa  hostis  erat.  Epitaphiura  ei  mul- 
ti  variis  linguis  panxerunt;  sed  duo  tantum  apponam.  Primum  est  a 
Maphaeo  Barberino,  patricio  Florentino,  adolescente  annorum  xvn. 
exaratuin,  ut  appareat  sanctissimae  martyris  precibus,  et  cardina- 
lem  et  Scotorum  protectorem  eum  postea  evasisse,  et  ut  nos  om- 
nes    auguramur,    et    incomparabilis    virtus    promeretur,    pontificem 

summum  futurum :  ulinam  tantum  boni  Christianae  rei  et  litera- 
riae  contingat.     Versus  sunt : 

Te  quanquam  immeritam  ferit,  o  regina,  securis, 

Regalique  tuum  funus  honore  caret, 
Sorte  tua  gaude,  moerens  neque  Scotia  ploret ; 

En  tibi  pompa,  tuas  quae  decet  exequias. 
Nam  tibi  non  paries  atro  velatur  amictu, 

Sed  terras  circum  nox  tenebrosa  tegit : 
Non  tibi  contextis  lucent  funalia  lignis, 

Sed  coeli  stellae :  naenia  tristis  abest, 
Sed  canit  ad  feretrum  superum  chorus  aliger,  et  me, 

Coelesti  incipiens  voce,  silere  jubet. 

Alterum  est  Joannis  Dempsteri,  bibliothecarii  Veneti,  gentilis  mei : 

Regibus  orta,  dedi  reges,  reginaque  vixi, 

Ter  nupsi,  tribus  orba  viris,  tria  regna  reliqui ; 

Gallus  opes,  Scotus  cunas,  dedit  Angla  sepulchrum. 

Omnibus  naturae  fortunaeque  dotibus  instructissima  princeps,  in- 
ter  Angliae  reges  ad  Westmonasterium  sumptuosissimo  tumulo  col- 
locata,  habet  alia  epitaphia,  sed  inepta  et  ridicula,  quae  tanti  non 
sunt,  ut  hic  ponantur.     Scripsit 

Carmina  Latine,  Gallice,  Scotice,  varia  et  cultissima,    ]ib.  I. 
Consolationem  diuturnae  suae  et  iniquae  Custodiae       lib.  I. 
Epistolas  ad  Regem  filium,  Regem  Galliarum,  Guisios  con- 
sanguineos  suos,  Elizabetham  Anglicam,  perfidum  propu- 
dium  ac  prostibulum,   lib.  i.  quarum  nonnullas  Camdenus 
Annalibus  suis  inseruit. 
Monita  regalia  ad  Filium  lib.  I. 

Passa  est  martyrium  die  xviii.  Februarii  anno  MDLXXXvn.  fe- 
mina  coelo  dignissima,  ut  quae  omnes  Christi  martyres  captivitatis 
supplicio  longe  superavit ;  neque  enim  ullus  martyr  XIX.  annorum 
squalorem  ac  hostilem  custodiam  sensit.  Audio  ossa,  ad  regum 
Anglorum  sepulturain  Westmonasterium  translata,  miraculis  clarere. 
Martyrem  vocat  Historia  Gallica  Petri  Matthaei  tom.  II.  lib.  VI,  nar- 
rat.  II.  ex  libello  supplici  Catholicorum  Anglorum. 

S.  MADOCUS.     876. 

S.  Madocus  nobili  ortus  familia,  S.  Winoci  Scoti  ex  patria  pere- 
grinationis  socius,  et  vitae  sanctitatisque  imitator.  Anony.  auctor 
Vitae  S.  Winoci  Scoti  apud  Surium  tom.  vi.  die  vi.  Novemb.  "  Ha- 
buit  in  consortium  suscipiendae  peregrinationis  conjuratos  in  Christi 
sacramenta  tirones ;  Quadanocum  videlicet,  Ingenocum,  et  Ma- 
doxum,  genere  quidem  spectabiles,  et  vita  probabiles.5*  Nec  plura  de 
eo.     Scripsit 

Acta  S.  Winoci  magistri  lib.  i. 

Florebat  anno  dccxvi.     Beatum  colit  Flandria.    Henr.  Coster.  in 
Arb.  Bertin.    Locrius  pag.  lxxx. 

MACCHABAEUS.     877. 

Macchabaeus,  rex  Scotorum  lxxxv.  Malcolmi  II.  ex  filia  Doada 
nepos,  regnum  injuria  adeptus,  tyrannice  et  ferociter  in  capita  proce- 
rum  grassatur ;  quare  a  Malcolmo  III.  Duncani  regis  F.  ex  Ano-lia 
evocato,  et  vita  et  regno  privatur.     Scripsisse  fertur 

Leges  Regno  utiles  lib.  i.  Hector  Boethius  lib.  xn.  Histor. 

Scoticae   pagina  ccli.    quas    deinde    successor  Malcolmus 

abrogavit  omnes,  eodem  libro  pag.  cclvi. 
Exstinctus  est  anno  regni  sui  xvi.  salutis  humanae  mlxiv.  a  Mak- 
duftb  Fifae  comite.     Sedebat  in  Petri  cathedra  Nicolaus  II.  impe- 
rabat  Henricus  IV.  Francorum  rex  erat  Philippus  I. 

MALCOLMUS.     878. 

Malcolmus  II.  rex,  Malcolmi  I.  nepos,  Kennethi  III.  F.  ex  An- 
glia  redux  Grimum  bello  petit,  et  victo  coronam  eripit.  A  Danis  acie 
victus,  tentato  iterum  certamine  eos  superat.  Sub  finem  aetatis  in- 
gravescentis,  mansuetudinem  solitam  in  tyrannidem  avaritiamque 
commutans,  ad  Glamuensein  arcem  optimatum  factione  perimitur. 
Scripsit 

Leges  Municipales  lib.  i.     Balaeus. 

Leges  de  Regni  Successione         lib.  I.     Joannes  Leslaeus. 
Peremptus  est  anno  regni  xxxi.  sal.  MXL.  sedente  Romae  Bene- 
dicto  VIII.  imperante  Henrico  III.  Francorum  rege  Henrico  I.    Vide 
Hectorem  Boethium  lib.  XI. 

MARTINUS  POENITENTIARIUS.     879. 

Martinus,  papae  Poenitentiarius,  ab  officio  ita  vocatus,  cognomento 
etiam  ab  historicis  Poloni  notus,  patria,  ut  Eisengrinus  vult,  Cartu- 
ianus,  monachus  Cisterciensis,  ut  nonnullis  perperam  videtur,  Domini- 
canus,  quod  verius  est,  archiepiscopus  Cosentinus.  "  Alii  hunc  Scotum 
faciunt,"  inquit  Antonius  Possevinus  Apparat.  Sacr.  pag.  ccccx. 
Rugianus  Benedictinus,  et  Arnold.  Uvion  Lig.  Vitaelib.  I.  pag.  lxxii. 
Platina  in  Victore  III.  "  Martinus  Scotus,  vir  magnae  doctrinae,  sin- 
gularisque  vitae."     Scripsit 

Chronologiam    lib.   I.    cui    aniles    passim    fabulas   admiscuit, 

maxime  portentosum  illud  commentum  de  Joanne  pontifice 

femina,  quod  abunde,  ut  spero,   refutavi  lib.  vi.   Hetrur. 

Regal.  cap.  II.     In  hunc  nostrum  Martinum  annotationes 

edidit  Suffridus  Petrus. 
Florebat  anno  mccl.  vel  mcccxx.  Bugiano  et  Uvione  auctoribus. 

MARTINUS.     880. 

Maktinus  hic,  alter  monachus  Cisterciensis,  male  a  quibusdam  cum 
superiori  confunditur,  putaturque  ordinis  fuisse  D.  Dominici.  Baptista 
Platina  in  Victore  III.  "  Martinus  Scotus,  vir  magnae  doctrinae,  ;sin- 
gularisque  vitae,  in  sua  historia  couscribit."  Paulus  Laugius,  mona- 
clius  Boznamensis,  Chron.  Citizens.  "  Martinus  Scotus,  Cisterciensis 
ordinis,  Romae  in  pretio  fuit."     Scripsit  celebratissimum  opus, 

Martinianarn,  sive  historiam  brevem,  lib.  I.  ait  ibidem  Lan- 
gius  Cygnaeus. 
Florebat  anno  MCCLXVII.  Paul.  Morigia  lib.  II.  cap.  vi.  "  Marti- 
uib   Scotus,   secundum   nonuullos  ordinis  Cisterciensis,  opera  naulta 
magnae  famae  composuit." 

MARCERIUS.     881. 

Marcerius,  vetustissimus  auctor,  primus  omnium  res  Scotorum  scri- 
bere  exorsus,  edidit,  prisca  et  vulgari  Scotorum  lingua, 
Adventum  Scotorum  in  Albionem  lib.  I. 

Regum  Scotorum  Gesta  lib.  I.      Ex    quibus 

pleraque  Veremundus,  historiae  Scoticae  veluti  fons  et  pa- 
rens,  desumpserat. 
Historiae  suae  seriem  perduxit  ad  Regem  Caractacum,  qui  fuit  nu- 
mero  xviii.  rex,  hoc  est,  usque  ad  annum  salutis  Lin.  Hic  est  ille 
Caractacus,  qui  rerum  gestarum  fama  omnes  sui  aevi  principes  su- 
perat,  quique  gloriam  Claudii  imperatoris  mirifice  auxit,  dolo  Car- 
bamanduae  novercae  captus,  ac  Romam  triumphali  pompa  praeduc- 
tus.     Praeter  annales  nostrates,  C.  Tacitus  et  alii. 


S.  MAILDULPHUS.     882. 

S.  Maildulphus,  cognomento  Paedagogus,  sive  Maedulphus,  Joan- 
nes  Leslaeus  lib.  iv.  pag.  clxvii.  sive  Meyldulphus,  "  eruditione 
philosophus,  professione  monachus,"  ait  Wilhelmus  Malmesburiensis 
lib.  l-  de  Gestis  Reg.  Angl.  pag.  vi.  "  Eruditione,  et  ingenio  singula- 
ri,  Latine  et  Graece  doctus."  Joan.  Capgravius.  Romanorum  rituuni 
acerrimus,  et  paene  invictus  propugnator,  aedificavit  monasterium 
in  Anglia  Malmesburiense,  tot  monachorum  ac  sanctorum  patrum 
domicilium :  "  degens  in  nemore  illo,"  ait  Gulielmus  Malmesburiensi?, 
"  amoeno,  deficiente  victu  scholasticos  docuit,  qui  postea  omnes  mo- 
nachi  evaserunt :"  quam  laudem  etiam  haereticus  Camdenus  attribuit 
in  Wiltshire  pag.  clxxiv.  "  Malduifus  quidam  Scotus,  vir  singulari 
pietate,  et  summa  eruditione."  Idem  Capgravius,  Lelandus,  Baiaeus, 
nobis  hostis,  et  frustra  hic  mendicent  Hiberni.     Scripsit 

Pro  Ritu  Romano,  contra  Britannos  atque  Scotos,    lib.  i. 

De  Observatione  Paschae  lib.  I. 

Pro  Tonsura  ac  Clericatu  lib.  I. 

Regulas  Artiura  diversarum  lib.  I, 

De  Discipliuis  naturalibus  lib.  i. 

Hymnos  lib.  I. 

Dialogos  lib.  I, 

Epistolas  diversas  lib.  I. 

Claruit  anno  dcxc.  sepultus  in  coenobio  Malmesburiensi  a  se  fun- 
dato.     Colitur  die  iv.  Novembris,  Georgio  Neutono  teste. 

S.  MARGARITA.     883. 

S.  Margarita,  alia  a  priore,  "  Christierni  Daniae  regis  filia,"  ait  Ste- 
phanus  Lusignanus  Corona  iv.  cap.  x.  "  regi  Scotiae  desponsata, 
vita  integerrima,  frequentissimis  orationibus,  jejuniis,  et  eleemosy- 
nis,  beata  dici  et  haberi  meruit."  Plura  ex  historicis  Danis  et  Scotis 
in  libro  nostro  de  Affinitatibus  Regum  Scotorum.  Obscura  admodum 
sunt  acta. 

Claruit  anno  MCD.  aut  circiter. 

S.  MARINUS.     884. 

S.  Marinus  episcopalia  in  Scotia  munera  obivit ;  transmarinas  [ad] 
regiones,  fidei  ardore  succensus,  evangelium  tulit ;  et  postquam  Petri 
successorem  adorasset,  in  Germaniam,  fertilem  tunc  laborum  sanctis- 
simorum  messem,  ac  vineae  Domini  aream,  descendens,  Boiarios  itt 
sincero  fidei  Catholicae  cultu  confirmavit ;  ac  tandem  verba  exemplo 
confirmans,  pro  zelo  r-eligionis  exustus,  martyr  colitur. 

Passus  anno  DCLXX.  cum  nepote  suo  S.  Amano,  colitur  die  XVI. 
Decembris.     Matthaeus  Raderus  in  Bavaria  Sancta. 

S.  MAKBEATHATHGNE.  885. 

S.  Makbeatiiathgne,  cum  sociis  suis  "  fide  fervens,  furtim  con- 
suit  lcmbum  taurinum  Birsis,  alimentum  bebdomadariuin  sibi 
supplet,  elevat  vela  per  dies  septem,  totidemque  noctes,  Aelfridum 
adit  regeni  Angloruin  ;  deinde  Romain  vestigia  legit,  ab  inde  Hiero- 
solymas  ire  praetendit,  nec  miracula  quidera  non  minima  facta  bre- 

viario  iu  hoc  fas  esset  praedicere  tota."  Verba  sunt  Fabii  consulis 
Ethelwerdi  Historiae  lib.  iv.  pag.  cdxxci.  Locus  in  Cornubia,  seu 
Cornwallia,  servat  appulsus  raemoriam ;  silent  tamen,  ut  miraculorum, 
ita  ipsius  viri  sancti,  non  annales  modo  Anglorum,  sed  et  Scotorum. 
Scripsit 

Ad  Regem  Aelfridum  lib.  i, 

Peregrinabatur  anno  dcccxcii.     Dies  incertus. 

S.  MARNOKDUB.     886. 

S.  Marnokdub,  seu  Marnocduus,  eremita  Scotus,  in  occidentali 
regni  ora,  ubi  ingentium  ejus  beneficiorum,  ut  praesentium,  per  aedes 
sacras  et  aras,  memoria  viget,  fuit  Marnoci  Culdei  discipulus,  ut  in 
vita  ejus,  quam  Veremundus  scripsit,  apparet :  sic  vero  dictus  ab 
habitu  corporis,  quasi  Marnocus  Niger;  sic  enim  olim  atque  etiam 
nunc  montani  nostri  Scoti,  seu  Hibernienses,  ut  vocantur,  nomina 
imponunt.     Scriptorum,  si  quae  ediderat,  memoria  exolevit. 

Claruit  confessor  anno  ccclxiv.    Colitur  xxiii.  Februarii,  utnun- 
dinae  probant. 

S.  MASORIUS.     887. 

S.  Masorius  apud  insulam  Sargiam  Britanniae  claruit,  ex  eadem 
provincia  ortus,  socius  S.  Sampsonis,  Dolensis  episcopi.  Petrus  lib. 
IX.  Catal.  ciii.  Sargia  autem  est  inter  Orcades,  ut  existimo.  Non- 
nulli  hunc  Maglorium  vocant ;  in  his  est  Uvion ;  sed  nescio  quam 
recte. 

Floruit  sub  annum  dclxxx. 

S.  MACRIRIUS.     888. 

S.  Macrtrius,  episcopus  in  Scotia,  et  quidem  Sodorensis,  ex  ea 
familia  quae  etiam  nunc  hodie  superest,  et  in  montanis  locis  non 
minima  auctoritate  et  praerogativa  pollet,  unus  eorum  antistitum 
firit,  quos  S.  Maurus  comites  dedit  S.  Ursulae  filiae  suae  cum  virgi- 
nea  cohorte  profecturae,   ut   loquitur  Petrus   lib.  ix.  cap.  xxcvn. 

T 

et  sonat  Macririus  filium  Kirii,  antiquissima  enim  gens  Kiriorum 
apud  Scotos,  ex  qua,  proculdubio,  originem  trahunt  Riarii  mar- 
chiones  Itali,  qui  Sanonae  primum  consederunt,  deinde  Fori  Cor- 
nelii  ac  Caesennae  principatum  tenuerunt ;  nunc  vero  senatores 
Bononienses  opibus  et  auctoritate  florent,  per  Ferdinandum  magni 
Hetruriae  ducis  ad  Augustum  exoratorem.  Sed  ad  Macririum 
redeo,  qui,  cum  frater  esset  Geresinae  S.  Siciliae  reginae,  S.  Ursulam 
ad  martyrium  grandi  passu  properantem  insecutus,  ab  Hunnis  ejus- 
dem  palmam  accepit. 

Passus  est  anno  cdliv.  xxi.  Octobris. 

S.  MAURUS.     889. 

S.  Maurus,  "  rex  Scotiae  Christianissimus,  S.  Ursulae  pater,"  ait  Petr. 
Equilin.  loco  proxime  supra  laudato.  Hunc  porro  non  regem  fuisse, 
sed  regis  fratrem,  filium,  avunculum,  aut  aliquid  simile,  suspicor ;  illa 
enim  aetas  per  universum  orbem  ferebat,  ut  regum  liberi  reges  vo- 
carentur.  Vide  Apparatus  nostri  lib.  II.  cap.  i.  hic  adde  etiam  consue- 
tudinem  regnorum  septentrionalium,  qua  receptum,  ut  et  spurii 
regum  filii  reges  dicantur.  Hoveden.  part.  n.  pag.  cdxxv.  "  Consue- 
tudo  regni  Norweiae  est,  usque  iu  hodiernum  diem,  quod  omnis,  qui 
alicujus  regis  Norveiae  dignoscitur  esse  filius,  licet  sit  spurius,  et  de 
ancilla  genitus,  tantum  sibi  jus  vendicat  in  regnum  Norviae,  quan- 
tum  filius  regis  conjugati,  et  de  libera  genitus."  Horum  filiorum  ex 
legitimis  nuptiis  genitorum  unus  hic  noster :  errat  importune  Stepha- 
nus  Lusignanus,  qui  hunc  Corona  iv.  facit  regem  Britanniae  Cisma- 
rinae  in  Galliis. 

Claruit  anno  cdxl. 

S.  MAURINUS.     890. 

S.  Mauiunus  abbas  S.  Pantaleonis  Scotoruin  in  urbe  Coloni- 
ensi ;  quod  monasterium  tot  sanctorum  altrix,  quot  vix  aliud  in 
Germaniis.  Hic  porro,  ex  abbate  martyr,  et  professionem  monasti- 
cam  sanguine  suo  nobilitavit,  et  securitatem  aeternam  sibi  pepe- 
rit.    Historiam  martyrii,  jussu  Christiani  Scoti,  abbatis  loci,  scripsit 

Stephanus,  monachus  ejusdem  gentis  et  coenobii  professus,  ut  in 
actis  ejus,  et  ex  iis  apud  Uvionem  lib.  III.  Mosandrum,  Surium 
tom.  iii.  et  alios,  videbis.  Memoria,  ut  videtur,  exoleverat  j  et  cum 
templi  novi  fundamenta  jacerentur,  inventum  est  gloriosum  corpus, 
cum  hac  inscriptione  :  "  Hic  requiescunt  ossa  bonae  memoriae  Mau- 
rini,  qui  in  ecclesiae  atrio  martyrium  passus,  sub  die  4.  idus  Junii." 
Nihil  eum  scripsisse  suspicor,  aut  si  scripserit,  periisse. 

Annus  quo  venit  a  Scotia  incertus ;  passus  est  itidem  incerto  anno. 
Historia  scripta  anno  cm.  inventum  ossuarium  lxiv.  annis  post  hanc 
scriptionem.  Colitur  passio  die  x.  Junii,  inventio  die  xiii.  Octobris. 
Molan. 

S.  MALCALLINUS.     891. 

S.  Malcallinus  Scotus,  Levinia  provincia  oriundus,  id  est,  ex 
montanis  Silvestrium,  quos  vocamus,  partibus  genitus,  ut  historia 
SS.  Lotharingiae  fidem  astruit  apud  Cheynaeum ;  quare  ab  impe- 
ritis  Hibernus  audit,  contra  rationem  et  acta.  Monachus  Scotiam 
deseruit,  et  amore  Dei  exul,  loca  sancta  invisit,  in  reditu  Vero- 
dunum  appulit,  juxta  quod  eremum  incoluit,  e  qua  extractus,  mo- 
nasterio  praepositus,  auream  Scotorum  suorum  pietatem  secutus. 
Appendix  Flodoardi :  "  Vir  Domini  Malcallinus,  natione  Hiberni- 
cus,  Virduni,  in  vigilia  Vincentii,  levitae,  et  martyris,  vitam  transi- 
toriam,  quam  habebat  exosam,  deseruit,  et  cum  Domino  vivere  fe- 
liciter  inchoavit ;  qui  praefatus  abbas  in  corpore  quiescit  in  ecclesia 
S.  Michaelis  archangeli,  cujus  abbatiam,  dum  corporaliter  in  hoc 
seculo  maneret,  pro  moderamine  rexit."  Hibernicum  vocat  ex  con- 
suetudine  seculi,  nam  sic  Scoti  montani  tunc  dicti.  Martyrologium 
Romanum  die  XVI.  Decemb.  Aberdoniam  in  Hibernia  illo  sensu  locat, 
ut  omittam  hodie  inter  Silvestres  illos  Malcallinorum  seu  Makalli- 
norum  familiam  vigere,  ex  qua  hic  sanctus  originem  habuit.  Scripta 
deperierunt. 

Depositus  est  abbas  et  confessor  anno  dcccclxxviii.  Colitur  die 
xxi.  Januarii.     Uvion  in  praetermissis  ad  lib.  iii. 

S.  MENALACHUS.     892. 

S.  Menalachus,  episcopus  Scotus,  socius  ac  collega  S.  Livini  archi- 
episcopi  Scoti,  ut  in  illius  Vita  S.  Bonifacius,  et  ipse  Scotus,  aperte 
loquitur,  magistrum  suum  in  Gallias  comitatus,  et  ei  martyrio  affecto 
superstes,  alicujus  in  Scotia  ecclesiae  pastor,  summa  sanctitate  gre- 
gem  rexit ;  nec  siquid  scripsit,  exploratum. 
Vixit  confessor  anno  dclxiii.     Dies  incertus. 

S.  MENNA.     893. 

S.  Menna,  virgo  regia,  soror  SS.  Elifii  et  Eucharii,  nec  non  Liba- 
riae  et  Susannae,  cum  iisdem  et  triginta  tribus,  aut,  ut  alii,  duobus 
sociis,  Scotia  egressa,  et  sanctorum  operum  plena,  gladio  percussa, 
agonem  pro  Christo  consummavit,  virginitatis  puritatem  martyrii  glo- 
riae  conjungens.  Monacham  fuisse  ex  actis  liquet,  ut  appareat  diu 
ante  D.  Brigidam  moniales  in  Scotia  vestitas,  quod  olim  credulus 
scripseram  :  vitam  autem  ejus  memoriae  prodidit  S.  Rupertus  Tui- 
tiensis,  rogatu  Albani  abbatis  Scotorum  coenobii  Martiniani  Colo- 
niae.  Sacrae  reliquiae,  cum  corpore  integro,  jacent  in  loco  qui  dicitur 
Poroes.     Surius  tom.  v.  pag.  ccxxciii. 

Passa  anno  ccclxi.  colitur  die  xvi.  Octob.  Sur.  ab  impio  et  pa- 
rabata  Juliano  mactata. 

S.  METHODIUS.     894. 

S.  Methodius  Scotus  abbas,  nec  plura  deprehendo,  et  apud  Mar- 
tyrol.  Carthusianum  solum,  quod  memini,  ejus  mentio  celebratur ;  us- 
que  adeo  in  tenebris  res  ecclesiae  nostratis  jacent,  et  a  te,  Deipara 
virgo,  fatum  exspectant. 

Annus  incertus.     Colitur  xiv.  Martii. 

S.  MICHAEL.     895. 

S.  Miciiael  tacito  nomine  in  Vita  S.  Malachiae  nominatur,  quam 
scripsit  S.  Bernardus,  retulit  Surius  tom.  VI.  pag.  xxx.     Hic  cum 


GENTIS  SCOTORUM,  LIB.  XII.  473 

laboraret  dysenteria,  miraculose  ab  eodem  sancto  sanatus,  coenobia 
maxima  continentia  administravit.  Petrus  lib.  X.  cap.  xxvn.  Eundem 
autem  hunc  fuisse  qui  a  Malachia  liberatus,  vita  ipsius  apud  continu- 
atorem  Forduni  loquitur  pag.  cdxciv.  et  res  nota. 
Claruit  anno  mcxxi.     Colitur  xnx.  Novembris. 

S.  MODESTA.     896. 

S.  Modesta  Scota,  soror  S.  Willibrordi,  patriam  deserens,  fratre 
vocante,  invicto  animo  evangelio  militavit,  abbatissa  monasterii 
Trevirensis,  quod  Horreum  dicunt ;  in  quo  regimine  successit  S.  Ir- 
minae  regis  Galliarum  Dagoberti  filiae.  Acta  ecclesiae  illius,  et  ex 
illis  Chronicon  Chronicor.  Joannis  Gualterii  pag.  mcdxlix.  Sco- 
tam  probavi  lib.  xix.  infra  hic,  nam  Willibrordus  frater  Scotus 
erat. 

Florebat  anno  dccxl.     Colitur  iv.  Novembris. 

S.  MOTTOMAGUS.     897. 

S.  Mottomagus  Scotus,  eorum  unus,  qui,  dignitate  episcopali  prae- 
diti,  lumen  fidei  ad  exteras,  et  praecipue  Germanicas  gentes  pertu- 
lere ;  de  quo  nihil  aliud  scio,  nisi  ipsum  in  Martyrologio  Germaniae 
Canisiano  coli  die  xnx.  Maii.     Tu  lector  adi  ad  opus. 
Annus  apud  me  incertus. 

S.  MOOH.     898. 

S.  Mooh,  abbas  regularis,  vitae  callentissimus,  literarum  humana- 
rum  doctus,  et,  quod  omnia  haec  superat,  sanctissimi  patris  nos- 
tri  Brandani  magister,  ut  vita  ejus  loquitur,  Hic  primus  nostratium 
meditatus  hominis  primi  felicitatem,  dum  in  statu  innocentiae  in 
Paradiso  terrestri  ageret,  deinde  ejusdem  parentis  nostri  lapsum 
infelicem,  et  quibus  artibus  tam  miserabili  conditioni  humanita- 
tis  obviam  iri  posset ;  idcirco  eum  Paradisum  terrestrem  invenisse, 
intrasse,  descripsisse,  sibi  credula  aetas  ignorantiae  mixta  persuasit, 
Petrus  lib.   v.  Catalogi  cap.   cxvni.  falso  sane,  nam  post  depul- 

sura  primum  hominem,  et  obseratas  gladio  igneo  vibrante  fores,  nulli 
mortalium  Paradisum  visere,  nisi  Enoc  et  Eliae,  a  Deo  permissum. 
Labor  igitur  sanctus  Moochi  scribere 

Meditationes  de  Paradiso  terrestri  lib.  I. 

Monita  ad  Brandanum  lib.  I. 

Vixit  anno  dlx.     Colitur  xix.  Decembris. 

S.  MURDACHUS.     899. 

S.  Murdachus  eremita,  ad  lacum  quendam  in  Argadia  maximum 
pauperrimum  habitaculum  sortitus,  adeo  ferventer  Deiparam  Christi 
parentem  Virginem  coluit,  ut  frequenter  ab  ea  consolari  meruerit. 
Extat  vita  cum  ix.  lectionibus,  et  tota  series  ejus  depicta  in  templo 
ei  dicato.  Fuit  autem  bardorum  e  gente  oriundus,  ideo  hereditario 
quasi  sanguinis  jure  poeticae  addictus,  et  quidem  ultimus  eorum 
philosophorum,  quod  eo  nomine  Scoti  sic  vocarunt.  Ingens  vitae 
sanctimoniae  testimonium  refertur  in  hunc  modum :  latrones  noctu 
vicinam  cellae  sancti,  vulgo  Kilmurdah,  aedem  sacram  diripuerant, 
totamque  supellectilem  abstulerant,  et  inter  alia  alter  calceorum, 
qui  gemmis  distincti  Deiparae  Virginis  imaginem  ornabant,  abla- 
tus :  vicinia  sanctum  primo  quidem  suspectum  reddidit,  deinde  in 
judicium  pertraxit;  at  ille  confertissima  populi,  omnis  generis  et 
sexus,  stipata  multitudine,  ad  aram  fidenter  accessit,  et  cum  ali- 
quandiu  prostratus  orasset,  rem  mirandam,  imago  alterum  calceum, 
pede  extenso,  in  sinum  orantis,  et  jam  levati,  placide  dimittit ;  po- 
pulus  venerabundus  miraculum  agnoscit,  delatum  adorat ;  ille  honores 
aversatus  procul  recedit,  majori  cura  sacris  incumbit,  in  ultima  se- 
nectute  scribit 

Hymnos  Deiparae  lib.  I. 

Vixit  anno  dccc.     Colitur  v.  Octobris. 

JO.  FPvANC.  METELLANUS.     900. 

Joannes  Franciscus  Metellanus,  vir  ortu  nobilis,  sed  sapientia, 
doctrina,  morumque  integritate  longe  nobilior,  patria  egressus 
ordini  S.  Francisci  Pauliani  Minimorum  se  tradidit ;  in  quo  evan- 

gelico  vere  ritu  se  gerens,  symmystis  instar  miraculi  fuit.  Nuper 
cum  Hirlandi  apud  sacram  de  propaganda  fide  congregationem  Ro- 
mae  libellum  obtulissent,  ut  ipsi,  Scotis  exclusis,  in  Scotiam  auc- 
toritate  apostolica  mitterentur,  contendentes  Scotos  eo  munere 
indignos,  hic,  aliis  conniventibus,  causae  non  defuit,  sed  solus  evicit 
ut  Scotiae  honor  suus  constaret,  ac  viles  Hirlandi  repellerentur,  nec 
doctrina  nec  religione  pares,  quod  S.  D.  N.  Urbani  VIII.  sententia 
visum.     Scripsit 

Libellum  supplicem  pro  Missione  patria  lib.  I. 

Conciones  disertissimas  lib.  I. 

Transiit  Bononia  hoc  ipso  anno  mdcxxv. 

ALEXANDER  MONTGOMERICUS.     901. 

Alexandeii  Montgomericus,  canonicus  Lateranensis,  abbas  S.  Cru- 
cis  sub  Monte  Doloroso,  furente  in  Scoticum  nomen  Eduardo  I. 
Anglo,  decreto  publico,  non  solum  monasterio  suo,  sed  toto  regno 
eliminatus,  et  cum  juberetur  in  Angliam  migrare,  aufugit  in 
Gallias ;  sed  cum  Robertus  Brusius,  Scotorum  Epaminondas,  Angliae 
regem  stataria  ad  Bannocburn  acie  profligasset  L.  millibus  caesis, 
rediit  hic  ad  suos,  et  scripsit,  versu, 

Encomium  Roberti  Regis  lib.  I. 

Scribebat  anno  mcccxiv. 

MARCUS  MOUBRAY.     902. 

Marcus  Moubray  Scotus,  adolescens  probae  indolis,  in  patria  magno- 
rum  studiorum  fundamenta  jecit,  in  Italiam  deinde  descendit,  ac 
lustratis  celebrioribus  urbibus  venustissimum  literarum  emporium 
Bononiam  delegit  sibi  sedem,  ubi  serio  juri  civili  incubuit,  auditor 
Saliceti ;  familiaris  Cardinali  Brutiae,  brevi  in  magnum  evasit  virum, 
ad  publicam  professionem  ingenii  sui  merito  vocatus.  Scripsit,  et 
eidem  cardinali,  Maecenati  suo,  inscripsit 

Lecturas  in  fF.  vetus  lib.  I. 

Vivebat  anno  mccclxxii. 

ALEXANDER  MORISON.     903. 

Alexander  Morisonus  Levinius,  nepos  ex  sorore  G.  Buchanani,  sed 
Catholicus,  quera  multum  propria  virtus,  sed  magis  junioris  Scaligeri 
commendatio  in  posthumis  extollit,  opera  omnia  avunculi  purgata 
denuo  excudenda  curavit.  Auctor  laudatus  sic  epigramma  cultum 
concludit : 

Nunc  opus  hoc,  Morison  quod  luminis  edit  in  auras, 
Vestrum  est,  typographus  fecerat  ante  suum. 

JOANNES  MAILROSIUS.     904. 

"  Joannes,  Mailrosius  cognomine,  et  natione  Scotus,"  ait  Anton. 
Possevin.  Apparat.  Sacr.  pag.  ccxv.  Mailsosius  male  a  Sixto  Senensi 
lib.  iv.  Bibliothec.  Sanctor.  vocatur.  Errant  qui  hunc  cum  S.  Joanne 
Duns  aut  Joanne  Airigena,  de  quibus  supra,  confundunt. 

Nec  minus  ineptiunt  homunciones  Angli,  et  in  his  Polydor.  Vir- 
gilius  lib.  v.  Histor.  Anglican.  pag.  cv.  qui  hunc  ex  Scotia  vel 
Hibernia  in  Galliam  cum  comite  suo  uno  venisse,  et  venalem  ha- 
bere  se  scientiara  subinde  jactasse.  Nugatur,  inquam,  ille  ;  nam  cum 
Alcuino,  Rabano,  et  Clemente  ab  Achaio  Scotiae  rege  ad  Carolum 
Magnum  missus,  bonas  artes  in  Italiam,  eo  sectdo  sepultas,  intulit ; 
et  post  fundatam  academiam  Parisiensem,  Ticinensem  communi 
opera  instituerunt.  Nam,  praeter  ea  quae  supra  relata  sunt,  utrius- 
que  academiae  parentem  fuisse  Carolum  Magnum,  permulti,  et 
fide  digni,  docent.  Biblioth.  Minor  Patrum  Joan.  Gualterii  pag. 
dccccxcviii.  "  Joannes  Mailrosius  Scotus,  socius  Claudii  Cle- 
rnentis  :"  et  alibi  pag.  mccxcvii.  "  Ex  Scotia  venerunt  in  Galliam 
Claudius,  Joannes,  Rabanus,  et  Alcuinus,  quibus  Parisiensis  acade- 
mia  fatum  suum  genitale  debet  sub  Carolo  Magno."  Idem  in  Chro- 
nologia  Ecclesiastico-politica  pag.  dccxxxiix.  Auctor  anonymus 
in  Vita  S.  Bennonis  cap.  ix.  apud  Surium  toin.  vn.  Robertus 
Gaguinus,  Nicolaus  Gillius.  Papirius  Massonus  in  Annalibus  Galli- 
canis  :  "  Ex  quibus  vex*bis  apparet  tres  publicas  scholas  a  Carolo  Mag- 
no  institutas,  quae  academiae  dicuntur,  ipso  mortuo  perituras  fuisse 

si  Ludovicus,  paternum  morem  secutus,  non  fuisset  cui  literarum 
cura  non  minor  quam  patri  fuit."  Paucis  interjectis :  "  Parisiensis, 
Patavina,  et  Ticinensis  academiae  Carolum  Magnum  parentem  suum 
appellant."  Sed  Clemente,  Rabano,  Joanne,  et  Alcuino  Scotis,  acade- 
miarum  harum  fundatoribus,  vel  alio  ad  praesulatus  evocatis,  vel 
defunctis,  cum  pares  virtutibus  ipsorum  et  eruditioni  non  inveniren- 
tur  successores,  scholae  illae  languere  coeperunt,  adeo  ut  sub  Lotha- 
rio  et  Ludovico  imperatoribus  in  VI.  Concilio  Parisiensi,  lib.  m. 
cap.  xii.  sub  annum  dcccxxix.  Gregorio  IV.  pontifice,  haec  verba 
sint :  "  Similiter  etiam  obnixe  ac  suppliciter  vestrae  celsitudini 
suggerimus,  ut,  morem  paternum  sequentes,  saltem  in  tribus  congru- 
entissimis  imperii  vestri  locis  scholae  publicae  ex  vestra  autoritate 
fiant,  ut  labor  patris  vestri  et  vester  per  injuriam,  quod  absit,  labefac- 
tando  non  pereat."  Clare  Caroli  Magni  cura  fundatas  tres  scholas 
apparet ;  a  filiis  ipsius  restauratas,  et  novis  auctas  professoribus,  et 
antea  hoc  opere  explicatum,  et  consentiunt  scriptores.  Platina  in 
Leone  III.     Videantur  inferius  in  Rabano  dicenda. 

Academiam  Papiensem,  seu  Ticinensem,  a  Carolo  Magno  fundatam 
etsi  certo  consensu  Transalpini  tradant,  tamen  Itali  nihil  simile 
retulerunt,  quinimo  Bernardinus  Saccus,  qui  Ticinensem  Historiam 
decem  libris  est  complexus,  contentus  cle  obsesso  Ticino  Desiderio  et 
capto  disseruisse,  nihil  de  schola  erecta  prodit,  sed  facit  quod  facere 
solet  negligens  et  indoctus  scriptor.  Alii  serius  multis  seculis  aca- 
demiam  ibi  constitutam  volunt,  scilicet  sub  Carolo  IV.  anno  mccclxi. 
quod  probabile  duxit  Paulus  Merula  part.  II,  Cosmograph.  lib.  iv. 
cap.  xxxv.  quod  manifesto  falsum,  siquidem  ea  urbs  prima  in 
eo  tractu  lumen  fidei  accepit,  Pompeio  discipulo  Sancti  Syri  in  ejus 
vita  auctore,  primaque  cis  Alpes  peregrinis  doctoribus  illustrata, 
nobile  fuit  bonarum  artium  omnium  emporium,  Scotici,  Gallici,  et 
Anglici  annales  omnes  sine  ulla  discrepantia.  Sed  redeo  ad  Mail- 
rosium, 

Qui  a  nobiiissimo  coenobio  in  agro  Scotico,  Mailros  sive  Melros, 
nomen  sortitus  est.  Erat  hoc  "  Tuidi  fluminis  circumflexu  clausum,"  ut 
ait  Beda  lib.  v.  Histor.  Ecclesiast.  Gent.  Anglor.  cap.  xin.  Unde 
error  in  eo  tollendus  lib.  iv.  cap.  xxvn.  ubi  situm  ait  ad  Tiudi 
fluminis  ripam :  sed  corrige  Tuidi  Jiumen,  enim  illud  hodie  separat 

u 

Angliam  a  Scotia ;  eo  aevo  totus  in  Scotorum  finibus  fluebat,  et 
monasterium  illud  a  Scotis  semper  regebatur.  Beda  loco  laudato. 
Ex  hoc  coenobio  extractus  Joannes  noster,  "  a  Carolo  Magno  in  Italiam 
missus,  Ticinum,  seu  Papiam,"  ait  Balaeus,  "  academiam  fecit."  Prae- 
clarum  sane  ab  hoste  genti  nostrae  jurato  testimonium,  sed  mox  post 
labitur  foedissime :  "Displicuit  multis  quod  contra  Romanos  ritus  Grae- 
cis  adhaesisset."  Nec  in  minori  errore  versatur  Simeon  Dunelmensis 
in  Chronicis,  qui  putat  contra  hunc  scripsisse  Paulum  Florum,  qui  res 
Justiniani  carmine  composuerat ;  et  frustra  sunt  etiam  qui  hunc  in 
Catalogum  Haereticorum  a  Bernardo  Lutzemburgo  relatum  existi- 
mant,  cum  non  de  Joanne  Mailrosio  omnia  illa  sint  intelligenda,  sed 
de  Joanne  Airigena.  Ejus  sunt  multa  ad  posteros  relata,  sed  haec 
paucula  extant,  et  recensent : 

Super  Canones  Arzachelis  lib.  i. 

Epistolas  ad  Carolum  Regem  lib.  I. 

Versus  diversi  generis  lib.  I. 

Commentarios  Scripturarum  lib.  I. 

Homilias  eruditas  lib.  I. 

De  Germanis  juxta  Iremeum  lib.  I.     Bastono  auctore. 

Dialogum  de  Natura  lib.  I. 

De  primo  Rerum  Principio  lib.  I. 

De  Eucharistia     lib.  I.     Haec  sunt  gemina  ipsius  opera. 

In  Evangelium  Matthaei  lib.  I. 

De  Officiis  divinis  lib.  I. 

De  Officiis  humanis  lib.  I. 

De  Naturae  Divisione  lib.  I.    Sunt  haec  non  hujus,  sed  alterius 
Joannis,  uti  super  hoc  opere  in  nomenclatura  eorum  lib.  i. 
et  lib.  IX.  liquido  apparet. 
Obiit  abbas  coenobii  Ticinensis  Benedictinorum,  ex  donatione  Ca- 
roli  Magni,  anno  dccxcii.  vel,  quod  verius  est,  anno  Dcccxn. 

FRANCISCUS  MAYRONIS.     905. 

Franciscus  Mayronis,  sive  Maronis,  Franciscanae  familiae  so- 
cius,  "  discipulus  Scoti,  famam  ejus  paene  consecutus."  Volaterran. 
lib.  xxi.  pag.  dcxxxiii.  "  In  Gymnasio  Parisiensi  appellatus  Doctor 

Uluminatus,  Actum  Sorbonicum  instituit,"  quo  nihil  laboriosius  S. 
theologia  candidatis  suis  imponit.  Anton.  Possevin.  Appar.  Sacr. 
pag.  D.  qui  licet  patriam  taceat,  eam  tamen  expressit  illustrissimus 
Robertus  Bellarminus  lib.  de  Scriptoribus  Ecclesiasticis.  "  Maronius 
scholastica  eruditione  praestantissimus,  et  in  divinis  scripturis  suo 
tempore  clarissimus."  Sixt.  Senens.  lib.  iv.  Bibliothec.  Sanct.  Paulus 
Langius  Cygnaeus  in  Chronic.  Citizensi  pag.  dcccxli.  "  Viri  sapien- 
tes,  qui  hoc  tempore  scriptis  floruerunt,  Franc.  Maronis,  ordinis  Mi- 
norum,  Doctor  Illuminatus."    Ejus  sunt : 

Commentaria  in  iv.  Libros  Sent.  lib.  I. 

Quodlibeta,  Formalitates,  lib.  i. 

De  primo  Principio  lib.  i. 

De  Expositione  divinorum  Nominum         lib.  r. 

De  Univocatione  lib.  I. 

Quadragesimale  lib.  i. 

Sermones  de  Sanctis  lib.  i. 

Postillae  Annotationum  in  totam  sacram  Scripturam  lib.  i. 
memoria  dignae,  ait  Sixtus  Senensis. 

De  Veritatibus  Beati  Augustini  lib.  i.  Francisc.  Gonzaga 
part.  i.  pag.  lxxxiii. 

In  Decretales  lib.  I.     Ibidem. 

Epitome  super  Libros  naturales  Aristotelis  lib.  i.     Ibidem. 

De  Paupertate  Christi  et  Apostolorum      lib.  i. 

De  Virtutibus  et  Vitiis  capitalibus  lib.  I. 

De  Articulis  Fidei  lib.  i. 

De  Baptismo  lib.  i. 

De  Humilitate  lib.  i. 

De  Indulgentiis  lib.  i. 

De  Corpore  Christi  lib.  i. 

De  Angelis  lib.  i. 

De  Suffragiis  Defunctorum  lib.  i. 

De  Poenitentia  lib.  I. 

De  Jejunio  lib.  i. 

De  ultimo  Judicio  lib.  I. 

De  septem  Donis  Spiritus  Sancti  lib.  I.  Quae  omnia  vel  Vene- 
tiis  vel  Basileae  prodiere,  ait  Bellarminus  loco  laudato. 

Florebat  anno  mcccxx.  ut  receptior  praefert  sententia.  Alii  re- 
jiciunt  in  annum  mccclxv.  in  his  Paulus  Langius.  Obiit  Placen- 
tiae  ;  cui  Sanson  ordinis  generalis  monumentum  erexit,  quod  vide 
apud  Henricum  Villot  Belgam  Athenar.  Orthodoxar.  pag.  cxxxvn. 

MAIOLUS.     906. 

Maiolus,  Scotorum  peregrinorum  qui  D.  Benedicti  habitum  indue- 
rant,  Coloniae  abbas,  religiosi  voti  tenacissimus,  scripsit 
De  Passionibus  Sanctorum  lib.  I. 

In  Evangelium  Matthaei  lib.  I.     Accepi  Coloniae  as- 

servari. 
In  Regulam  Divi  Benedicti  lib.  I.     Meminit      Joannes 

Trithemius. 
Obiit  anno  mlxi.     Florentius  Wigorniensis  et  alii. 

MACCHABAEUS.     907. 

Macchabaeus,  monachus  insigni  pietate,  nec  minore  doctrina,  egre- 
gius  verbi  Dei  praeco  habebatur,  cum  SS.  D.  Andreae  reliquiae  in 
Otholiniam,  afferente  S.  Regulo,  delatae  sunt.  Scripsit  primus,  quod 
sciam,  apud  nostrates, 

Laudes  B.  Mariae  semper  Virginis  lib.  I.     versu,  Vere- 

mundo  auctore. 
Panegyricum  in  Laudem  S.  Andreae         lib.  I.     Est  in  bibli- 
otheca  Jacobi  Bongarsii  MS. 
Fioruit   anno   ccclxix.      Hector  Boethius  lib.   vi.   Hist.   Scot. 
pag.  cv. 

S.  MERINATUS.     908. 

S.  Meiunatus  diaconus,  Damiani  presbyteri  frater,  de  quo  lib.  iv. 
hoc  opere  supra,  magna  pietatis  ac  eruditionis  faina  populares  suos 
et  Pictos  vicinos  fidem  docebat,  cum  S.  Regulus  reliquias  Divi  An- 
dreae,  postea  Scotiae  tutelaris,  in  Albionem  inferebat.  Boeth.  loco 
proxime  supra  laudato.     Scripsit 

Contra  Errores  Gentilium  lib.  i.    Boeth.  opus  praeclarum,  et 
Joanni  Molano  Brugensi  laudatum. 
Vixit  anno  ccclxix. 

S.  MERINUS.     909. 

S.  Merinus  monachus,  S.  Regulo  Graeco  perfamiliaris,  qui  vel  una 
cum  illo  in  Scotiam  appulit,  vel  cum  ille  appelleret,  strenuam,  Deoque 
acceptam,  instruendis  Christiana  pietate  popularibus  operam  impen- 
debat.    Scripsit 

Homilias  de  Sanctis  lib.  i. 

Florebat  anno  ccclxix. 

JOANNES  MAJOR.     910. 

Joannes  Major,  vulgo  Mayr,  Hadintoniensis,  theologus  Parisiensis, 
socius  Sorbonicus,  "  aevo  suo  doctissimus,"  Andreas  Duval,  professor 
Sorbonicus,  Apologia  contra  Richerium,  socius  etiam  Navarraeus. 
Jacobus  Breulius  Antiquitat.  Parisiens.  lib.  n.  pag.  dclxiv.  Studio- 
rum  suorum  tirocinia  in  Scotia  fecit  primum,  tum  in  Collegio  Christi 
Cantabrigiae  in  Anglia,  ut  ipse  fatetur  lib.  i.  Histor.  cap.  v.  Parisiis 
deinde  docuit  magna  nominis  celebritate.  Demum  ad  suos  Scotos 
reversus,  doctoris  partes  laboriose,  nec  sine  summa  ingenii,  ut  ea 
ferebant  secula,  [laude]  sustinuit.  Injurius  ei  Georg.  Buchananus,  qui 
aemulationis  studio  lib.  I.  Epigrammat.  de  eo,  "  in  Joannem  cog- 
nomento  Majorem,  ut  ipse  in  fronte  libri  sui  scripsit :" 

Cum  scateat  nugis  solo  cognomine  Major, 

Nec  sit  in  immenso  pagina  sana  libro, 
Non  mirum  titulis  quod  se  veracibus  ornat, 

Nec  semper  mendax  fingere  Creta  solet. 

Ejus  ingenii  monumenta  ad  posteros  transmissa  sunt  haec : 

Historia  Majoris  Britanniae  lib.  VI:  quo  in  opere  fateor 
quaedam  esse  bonae  frugis,  sed  multa  erronea,  quaedam 
ridicula,  quale  est  illud  de  ponte  Hadintoniensi,  nonnulla 
manca,  denique  omnia  negligenter  scripta ;  sed  venia  rudi 
illi  aevo  danda. 
Decisiones  Sententiarum  lib.  iv.  opus  a  theologis  hujus 
aevi  valde  laudatum,  et  supra  fidem  utile. 

Sophisticalia  Parisiensia  lib.  I. 

Placita  Theologica  lib.  i. 

Commentarii  in  Matthaeum  lib.  I. 

Disputationes  Sorbonicae  lib.  I. 

Sermones  per  annum  lib.  i. 

Caxtoni  Chronici  Versio  lib.  vii. 
Catalogus  Episcoporum  Lucionensium  lib.  i.     Anton.    Demo- 
char.  lib.  I.  cap.  xxvi. 

Redux  in  Scotiam  obiit  Andreapoli  S.  theologiae  professor  anno 

HDXX. 

MAGNUS  MACULLOCH.     911. 

Magnus  Macullochus,  seu  Macolo,  vir  egregius,  a  secretis  Gulielmo 
Schewes,  archiepiscopo  S.  Andreae.     Ejus  est 

Polychronici    aut    Scotichronici    Transcriptio    et    Continua- 
tio  lib.  i.  et  alia. 
Florebat  Edimburgi  mcccclxxxii.  anno. 

RICHARDUS  MIDLETON.     912. 

Richardus  Midleton,  seu  a  Media  Viila,  ut  nonnullis  placet, 
Mediovillanus,  Scotus  fuit,  ut  Sixto  Senensi  placet,  et  repetit  Joannes 
Pitsaeus  Anglus  de  Illustr.  Angliae  Scriptoribus  aetate  xiv.  atque 
etiamnum  hodie  extat  familia  Midletoniorum,  qui  tanto  surculo  a 
trunco  suo  profecto  gloriantur.  Parisiis  inter  celeberrimos  Sorbonae 
doctores  habitus,  et  patriae  suae  Scotiae,  et  ordiui  D.  Francisci,  quem 
induerat,  ingens  ornamentum  contulisse  visus  est,  vulgari  elogio  dic- 
tus  "  Doctor  solidus,  copiosus,  fundatissimus,  et  autoratus,"  ut  in 
Athenis  illis  suis  Orthodoxis  Henricus  Villot  scribit.  Et  cum  Jo- 
annes  Petrus  nova  haereseos  semina  spargeret,  Bonagratia,  decimus 
minister,  [ne]  incautos  occuparet,  huic  examinandam  commisit,  qui 
haereses  omnes  eas  et  solerter  detexit,  et  erudite  confutavit :  cujus  glo- 
riae  nec  illud  officit,  quod  inter  xiv.  sui  ordinis  doctores  numeratur, 
qui  circa  tumulum  subtilis  doctoris  aereis  laminis  affigebantur.  Scrip- 
sit 

Super  Evangelica  lib.  iv.    Sviper  Epistolas  Pauli  lib.  XIV. 

Super  Magistrum  Sententiarum  lib.  iv. 

Super  Distinctionem  Decreti  lib.  i.  De  Ordine  Judiciorum  lib.  i. 
De  Conceptione  B.  Mariae  Virginis  lib.  i.  Opusculorum  lib.  I. 
Quodlibeta  Theologica  lxxx.  Quaestionum  lib.  I. 
Commentarios  imperfectos  lib.  I. 

In  Regulam  D.  Francisci  lib.  I. 

Contra  Petrum  Joannis  lib.  I. 

Obiit  anno  mccc.  de  quo  illud  dicebatur  : 

Sacra  refert  celebris  Richardus  dogmata  quondam, 
Quem  genuit  Media  Villa  decora  virum. 

MURICHERODACHUS.     913. 

Muricherodachus,  Benedictinus  monachus,  S.  Mariani  comes  ex 
Scotia  in  Germaniam  venit,  et  monasterii  Ratisbonensis,  a  Friderico, 
vel,  ut  alii  volunt,  ab  Henrico  Burgravio  II.  nuper  [conditi,]  incola, 
scripsit 

Ad  Scotos  peregrinos  lib.  I.     Pro  Cultu  Imaginum  lib.  i. 

De  Virtute  S.  Crucis  lib.  i. 

Floruit  mclviii.     Lazius  et  alii. 

MARTYROLOGIUM  S.  CRUCIS.     914. 

Coenobium  Regium  SS.  Crucis  ad  Edimburgi  muros,  fundationis 
suae  acta  ac  vitam  S.  David  regis  accuratissime  in  unum  corpus 
collegerat,  multorumque  monachorum  cura  successionem  continua- 
verat :  id  vocatum 

Martyrologium  S.  Crucis  lib.  i. 

Pervenerat  ad  annum  mdlxi.  a  fundato  monasterio.  Vide  Apparat. 
Hist.  Scot. 

PETRUS  MAILLART.     915. 

Petrus  Maillart,  juris  utriusque  doctor,  vir  magna  dignatione,  tota 
juventute  in  Galliis  exacta,  a  Carolo  VIII.  cum  Beroaldo  Stuarto 
Obygno  ad  Jacobum  III.  orator  missus,  vetus  inter  reges  Galliae  et 
Scotiae  foedus  renovavit,  et  scripsit 


484  HISTORIA  ECCLESIASTICA 

Pacta  perpetua  inter  Francos  et  Scotos  Reges    lib.  I. 

Repetitiones  Codicis  lib.  I. 

Solennes  in  Jure  Quaestiones  lib.  I. 

Breviarium  Legum  lib.  i. 

Legatus  e  Gallia  missus,  Edimburgi  foedus  renovavit  anno 
mcccclxxxiii.  die  xxn.  Martii.  Annales  Gallici  et  Scotici.  Joan. 
Leslaeus  lib.  viii.  pag.  cccxxiv. 

PATRICIUS  MYRTON.     916. 

Patricius  Myrton  Aberdonensis,  vir  singulari  eruditione,  et,  ut 
existimo,  utriusque  juris  doctor,  turbatis  in  Scotia  rebus,  et  vacillante 
religione  Catholica,  rerum  potitis  haereticis,  Edimburgum  publica 
cleri  Aberdonensis  deliberatione,  ad  rationem  lidei  suae  in  senatu 
reddendam,  missus  est,  comitantibus  eum  Joanne  Leslaeo,  postea  Ros- 
sensi  episcopo,  et  Alexandro  Andersono.  Tam  graviter  causae  suae 
patrocinatus  est,  ut  non  justitia  aut  causae  aequitate,  sed  irnmani 
furore  Catholici  victi  viderentur.    Scripsit 

Pro  Catholica  Veritate  lib.  i. 

De  Sanctis  invocandis  lib.  I. 

De  Capite  visibili  Ecclesiae  lib.  i. 

De  Purgatorio  lib.  i. 

Scribebat  anno  mdlx.  Joannes  Leslaeus  auctor  est. 

JOANNES  MURE.     917. 

Joannes  Mure  Benedictinae  regulae  se  submisit  in  celebri  coenobio 
Crucis  Regalis,  et  fuit  domus  illius  subprior ;  "  vir  doctissimus,  et 
vitae  continentissimae,"  ait  Gilbertus  Brunus  in  Collectaneis.    Scripsit 

Contra  Alchymiam  lib.  i. 

De  Secretis  Philosophorum  lib.  i. 

Moralia  Decreta  lib.  i. 

In  Sententias  lib.  I. 

Obiit  anno  mulxxxv.  die  xv.  Novembr. 

S.  MARCUS.     918. 

S.  Maecus,  episcopus  Scotiae,  peregrinatione  Roraain  instituta,  in 
regressu  ad  S.  Galli  monasterium  in  Helvetiis  substitit,  et  sanctis- 
sime  cum  fratribus  vixit.  Eckerhardus  monachus  in  Vita  S.  Notkeri 
Balbuli  cap.  vm.  "  Quendam  episcopum  Scotigenam,  nomine  Mar- 
cum,  Dominus  misit  ad  cellam  S.  Galli,  qui  rediens  Roma,  repatriare 
volens,  Gallum  tanquam  corapatriotam  suum  visitat,  cui  coraitaba- 
tur  (legendum  quem)  filius  sororis  Moengal  nomine.  postea  Mar- 
cellus  a  nostris  diminutive  a  Marco  avunculo  ejus  (suo  debuit  dicere) 
est  vocatus  :  hic  erat  in  divinis  et  humanis  scripturis  eruditissimus." 
An  Marcus  aliquid  scripserit,  non  deprehendi ;  tanti  tamen  viri  me- 
moriara  praeterire  non  sustinui. 

Claruit  circa  annum  cmxii.  Jodocus  Metzlerus,  aut  l.  annis  citius. 

S.  MARCELLUS.     919. 

S.  Marcellus,  sive  Moengal,  avunculo  Marco  peregrinationis  Ro- 
manae  comes,  humanarum  divinarumque  literarum  eruditissimus, 
ut  ex  Eckerhardo  supra  laudato  liquet :  quin  et  ipse  subdit :  "  Tra- 
duntur  post  breve  tempus  Marcello  scholae  claustri,  cum  Beato  Not- 
kero  Balbulo,  et  ceteris  monachici  habitus  pueris."  Fuere  sub  ejusdem 
ferula,  clarissimae  postea  sanctitatis,  et  praecipuae  dignationis,  viri 
Rapertus  et  Tuntilo,  ut  ex  narratione  ejusdem  loci  manifestum. 
Scripsit 

De  septem  liberalibus  Disciplinis  lib.  i. 

De  Musica  lib.  i. 

De  Cantus  Ecclesiastici  Reformatione  lib.  I.     Eckerhar- 

dus  ibidem. 
Floruit  anno  dccccxii.  aut  l.  annis  prius,  quod  est  verisimile, 
nam  Notkerus  tum  puer  erat.  Castitatem  in  eo  extollit  idem  Ecker- 
hardus  cap.  xxn.  "  Castus,  ut  Marcelli  discipulus,  qui  feminis 
oculos  clausit."  Colitur  die  xvn.  Decembr.  Tab.  Sangallensis  Coe- 
nobii. 

S.  MODESTUS.     920. 

S.  Modestus,  episcopus  Liburniae  in  Sclavonia  a  S.  Virgilio  consti- 
tutus,  "  ut  ea  gens  a  ritibus  idololatriae  revocaretur,"  ait  anonymus 
auctor  vitae  S.  Gebehardi  tom.  VI.  Antiquar.  Lectionum,  scripsit 
Ad  Ecclesiam  suam  lib.  I.     MS.  Salisburgi. 

Epistolas  lib.  I.  in  quibus  Scotum  se  no- 

minat,  epist.  VII.     Prodierunt  Argentinae. 
Claruit  anno  dcclxxvii.     Colitur  v.  Decembris. 

JOANNES  MACHABAEUS.     921. 

.Toannes  Machabaeus,  mutata  in  Scotia  religione,  fugit  in  Angliam, 
Nicolai  Shaxtoni,  Sarisburiensis  episcopi,  et  Cromuelli  amicitia  sub- 
levatus ;  inde  in  Daniam  concessit,  et  varia  egit  usque  ad  finem 
ibrtuna.     Scripsit 

De  vera  et  falsa  Ecclesia  lib.  I. 

Themata  quaedam  in  Dania  disputata       Hb.  I. 
Obiit  Christiani  Daniae  regis  familiaris  et  proregibus,   Scotiam 
iactionibus  saeve  lacerantibus,  anno  mdl. 

GULIELMUS  MANDERSTOUN.     922. 

Gulielmus  Manderstoun,  Parisiensis  medicus  clari  nominis,  et  ut  ea 
ferebant  secula  eruditus,  opera  sua  dedicavit  Andreae  Forman,  Sco- 
tiae  primati.  Ejus  sunt  permulta  in  variis  scientiis  diligenter  ela- 
borata,  sed  ego  haec  pauca  tantum  vidi : 

Tripartitum  Epitoma  doctrinale  et  compendiosum  in  totius 
Dialecticae  Artis  Principia  lib.  I. 

Quaestionem  de  futuro  Contingenti       lib.  I. 

In  Ethicam  Aristotelis  ad  Nicoraachum  Commentarios    lib.  r. 

De  Arte  Chymica  lib.  I. 

Obiit  anno  mdxx.  in  Scotia  an  Gallia,  ignoro. 

JACOBUS  MARTINUS.     923. 

Jacobus  Martinus  Dunkeldensis,  Lutetiae  Parisiorum  philosophiae 
professor  claritudine  ingenii  admirabili,  postea  ad  Allobroges  tran- 
siens  philosophiam  Augustae  Taurinorum  coepit  eadem  felicitate 
docere.  Multa  edidit  relatione  dignissima,  mihi  perpauca  videre  con- 
tingit. 

In  Artem  Memoriae  lib.  i.     Lutetiae. 

De  prima  simplicium  et  concretorum  Corporum  Generatione 
lib.  i.     Taurini.     Dedicavit  Hieronymo  Ruvere,  arehiepi- 
scopo. 
De  Intelligentiis  motricibus       lib.  I.     Ibidem,  et  eidem  nun- 
cupatum. 
Venit  Parisios  anno  mdlv.     Acta  nationis  inibi  Germanicae  MSS. 
ad  D.  Cosmi.     Scribebat  Taurini  anno  mdlxxvi.  quando  aut  ubi 
obierit,  non  comperi. 

S.  MELLANIUS  PHOBUS.     924. 

(S  S.  Mellanius  Probus  Scotus,"  ait  Antonius  Possevinus  Appar. 
Sacr.  pag.  cdxxxiii.  Verba  Constantini  Ghinii  Senensis  sunt  ex 
Natalibus  Sanctorum  Canonicorum  :  "  Rhotomagi  S.  Mellanii  epi- 
scopi,  qui  ex  Majori  Britannia  veniens,  videns  miracula  B.  Stephani 
papae,  conversus  ad  Christum  ab  eodem  sancto  pontifice,  instructus, 
baptizatus,  et  clericus  et  gradatim  sacerdos  ordinatus,  divino 
oraculo  Rhotomagensis  episcopus  consecratus  fuit  anno  Domini 
CCLVi.  Eo  igitur  pergens,  apud  Antisiodorum  hominem,  qui  bipen- 
ni  pedem  sibi  in  duas  partes  diviserat,  signo  crucis  sanavit ;  veniens 
autem  Rhotomaguin  praedicavit,  praedicationem  miraculis  confirma- 
vit,  ac  fere  totum  populum  convertit  ad  Christum,  ad  quem  post  mul- 
tos  labores  xi.  calendis  Novembris  laetus  migravit."  Eadem  Petrus 
a  Natalibus,  episcopus  Equilinensis,  lib.  ix.  cap.  xcin.  qui  bai-ulum 
pastoralem  eum  ab  angelo  accepisse  ait,  dum  missam  celebranti 
Stephano  papae  inserviret.  Demochares  Mellonem  vocat ;  aliis  est 
Mettonus.     Colitur  autem  sacra  ejus  memoria  die  xxn.  Octobris,  ut 

dictum  confirmat  Joan.  Molanus  Addition.  ad  Usuardum.  "  In  Gal- 
liis  civitate  Rhotomago  natalis  S.  Melloni,  qui  ejusdem  urbis  primus 
ecclesiam  archiepiscopus  rexit,  ibidemque  sepultus  gloriosissime 
quievit."  Plura  et  evidentiora  habes  apud  Vincentium  Bellovacensem 
lib.  xii.  cap.  lxxiv.  S.  Damasus  papa  in  Pontificali,  si  tamen  ille 
auctor  est,  Baronius  et  alii.  Scripsit,  eodem  auctore  Possevino, 
Homilias  lib.  I. 

Floruit  anno  cclx. 

MERLINUS.     925. 

Merlinus,  cognomento  Caledonius,  quod  ad  Caledoniam  in  Scotia 
Silvam  natus  esset,  sic  vocatus.  Frustra  eum  sibi  Angli  vindicant, 
cum  omnium  scriptorum  consensu  sit  indubitatum,  Latino  aevo,  Sco- 
torum  nomine  ignoto,  Scotos  vocari  solitos  Caledonios  Britannos.  Ovi- 
dius,  Statius,  Valerius  Flaccus,  Solinus,  Martialis,  et  alii.  Cognomen- 
tum  autem  Caledonii  ei  vel  ipse  Balaeus  astruit.  Bibliotheca  mino- 
rum  Patrum  pag.  dcccclxxv.  "  Merlinus  Caledonius,  alias  Silves- 
tris,  Scotus."  Mira  de  ortu  ejus  comminiscuntur,  quod  scilicet 
mater  confessa  sit  ab  immundo  se  compressam  spiritu  aut  incubo 
Avernali  eum  genuisse.  Utcunque  se  res  habeat,  illud  sane  pro 
comperto,  mirandam  in  illo  futurorum  scientiam,  Hect.  Boeth.  lib. 
VIII.  Histor.  Scot.  pag.  cxlix.  et  non  spernendam  naturalem  qui- 
dem  prodigiorum  interpretationem,  idem  lib.  IX.  pag.  cliii.  Scrip- 
sit  hic 

Suarum  Divinationum  lib.  I.  Cujus  auctoritate  utuntur  multi 
graves  et  antiqui  scriptores,  et  in  his  Joannes  Hardingus 
lib.  i.  Chronicorum  cap.  xxv.  Vertit  eas  Latinis  ver- 
sibus  Galfredus  Monometensis,  et  extant  MSS.  in  Col- 
legio  Mertonensi  Oxoniae,  et  in  Collegio  S.  Petri  Canta- 
brigiae. 
Super  quibusdam  Honoribus  lib.  I. 

Dicta  de  septimo  lib.  I. 

Super  quodam  sexto  lib.  I. 

Expositiones  mirabiles  de  Arboribus  Londini  ardentibus,  de 
aestuantibus  insolito  furore  Tamesis  Undis,  de  Infante 
apud    Cantianos   in  utero  matris  ridente,  de  Fonte  apud 

Eboracum  sanguinem  ebulliente,  lib.  I. 

De  Albanonim  Fortunis  lib.   I.     Hoc  opus  de  Scotis    solis 
scriptum  videtur,   illi  enim  tum  Albanorum  nomine,   ut 
Angli  Britannorum  veniebant. 
Prophetia  prosaica  lib.  I. 

De  Tempore  Regis  Arthuri  lib.  I. 

Vixit  anno  ccccxlv.  ut  Sigeberto  videtur  in  Chronico  eo  anno,  vel 
anno  cccclxiv.  Matthaeus  Westmonasterien.  et  receptior  haec  sen- 
tentia.  Quidam  rejiciunt  in  annum  dlxx.  in  his  Pitsaeus.  Constat 
et  Telesini  Scoti  fuisse  discipulum,  et  Arthuro  regi  perfamiliarem 
secretorumque  conscium,  et  multos  annos  in  Caledonia  Scotorum 
Silva  eremiticam  vitam  sancte  duxisse. 

DUNCANUS  MACRUDERUS.     926. 

Duncanus  Macruderus  Dumblanensis  Lutetiae  liberales  artes  stu- 
diose  didicit,  laboriose  docuit ;  omnibus  honorum  academicorum 
gradibus  evectus,  edidit 

In  Politica  Aristotelis  Annotationes  lib.  I. 

De  Astrologia  Poetica  lib.  I. 

In  Fragmenta  omnia  Ciceronis  Observationes  lib.  I. 
Ascitus  est  in  academiam  Parisiensem  anno  mdlii.  et  primum 
literas  humaniores,  deinde  philosophiam  est  professus,  magno  audito- 
rum  et  numero  et  applausu. 

MATTHAEUS.     927. 

Matthaeus  episcopus  Aberdonensis,  cognitor  causae  Hugonis 
episcopi  Sanctandreani,  quae  illi  cum  Joanne  episcopo  Dun- 
keldensi  vertebatur,  nominatur  in  literis  Clementis  III.  apud 
Hovedenum  Annalium  part.  n.  pag.  ccclxviii.  sed  literae  illae 
Aberdense  pro  Aberdonense  corrupte  habent ;  idemque  mendum  in- 
haesit  in  alia  epistola  ejusdem  pontificis,  ubi  "  venerabilibus  fra- 
tribus  Jocelino  Glascuensi,  Matthaeo  Aberdensi,  Richardo  Morefensi," 
episcopis,  pro  Aberdonensi  et  Moraviensi  legitur.  Hic  Rogerum  in 
episcopum  inunxit.     Verba  Hovedeni  sunt  pag,  ccccxl.    "  Roge- 


490  HISTORIA  ECCLESIASTICA 

rus,  frater  Roberti  comitis  Leicaestriae,  electus  episcopus  S.  Andreae 
in  Scotia,  ordinem  sacerdotis  et  pontificalem  consecrationem  suscepit 
a  Matthaeo  episcopo  de  Aberdene."  De  eo  Hector  Boethius  lib.  de 
Pontificibus  Aberdonensibus  plura,  sed  opus  illud  non  est  mihi  ad 
manum.     Scripsit 

De  Exemptione  Cleri  lib.  I. 

In  Evangelia  de  Sanctis  lib.  I. 

Lucidarium  Ecclesiasticum  lib.  I. 

Sedebat  anno  mcxcix. 

GULIELMUS  MALVAISIN.     928. 

"  Gulielmus,  Malvaisin  cognomento,  Glascuensis  ecclesiae  electus, 

ordinatus  est  in  sacerdotem  apud  Lugdunum  ab ejus- 

dem  civitatis  archiepiscopo,  ix.  calend.  Octobris,  videlicet  die  Sab- 
bathi  quatuor  temporum  proxime  ante  festum  S.  Michaelis,  et  in 
crastino,  ibidem  scilicet,  die  Dominico  consecratus  est  in  episcopum 
Glascuensem  ab  eodem  archiepiscopo  per  mandatum  Domini  Inno- 
centii  Papae  III."     Nec  de  eo  plura.     Ejus  est 

De  Miraculis  S.  Niniani  lib.  i. 

Acta  Sancti  Kentigerni  lib.  i.  laudat  Mombritius. 

Inunctus  est  anno  mccii.  translatus  ad  ecclesiam  S.  Andreae,  sedit 
XXIII.  Obiit  vii.  idus  Julii  anno  Mccxxxvm.  Scotichron.  lib. 
vii.  cap.  xli. 

S.  MAGILMUMEN.     929. 

S.  Magilmumen  monachus,  Romam  percgrinatione  instituta  petens, 
ex  itinere  divertens  Aelfredum  regem  Angliae  convenit,  quem  virtu- 
tum  suarum  reddidit  admiratorem  ;  fuit  eniui  "  artibus  frondens,  litera 
doctus,  magister  insignis  Scotorum,"  ait  Ethelweldus  Chronicor.  lib. 
IV.     Scripsit 

Sermones  de  Sanctis,  ad  Regem  Aelfredum,      lib.  i. 

De  Peregrinatione  ad  Loca  sancta  lib.  I. 

Peregrinabatur  anno  dcccxci.     Colitur  IX.  Februarii. 

ALEXANDER  MILLUS.     930. 

Alexander  Millus,  canonicus  Dunkeldensis  paulo  ante  Scotiae 
lapsurn,  et  ecclesiae  desolationem,  vir  doctus  et  eloquens,  et  in  anti- 
quitate  nostrate  versatissimus,  ut  ex  superstitis  purpurae  fragmentis 
colligo.     Scripsit 

De  Ecclesiae  Dunkeldensis  Successione  et  Episcopis  lib.  i. 
Initium  historiae  est  circa  annum  Domini  dccxxvii. 
Florebat  anno  mdii. 

GREGORIUS  MAYBOLIUS.     931. 

Gregorius  Maybolius,  presbyter  suo  aevo  doctissimus,  ac  primus 
praefectus  in  Mayboille,  Jacobi  Kennedii  viri  illustrissimi  capel- 
lanus,  ut  charta  fundationis  ejusdem  loci  praefert.  Foederi  cum 
Franciae  rege  Carolo  VI.  confirmando  orator  missus,  Gualterus 
Wardlau  cardinalis  hunc  Gregorium  rogavit,  vellet  comes  esse ; 
et  in  obeunda  legatione  tanta  se  rerum  civilium  prudentia  gessit, 
ut  archidiaconatum  Glascuensem  a  cardinali  suo  adeptus,  non  me- 
diocri  illi  etiam  ecclesiae  ornamento  fuerit.  Haec  de  eo  Henricus 
Sinclarus,  Glascuensis  episcopus.  Felicis  ingenii  partus  sunt,  ex  indice 
Maiae,  ista : 

De  Caeremoniis  Ecclesiasticis  lib.  i. 

De  Decimis  lib.  i. 

De  Pastorum  Vigilantia  lib.  I. 

Floruit  sub  Roberto  II.  anno  mcdxc. 

ROGERUS  DE  MONTEROSEO.     932. 

Rogerus  de  Monteroseo,  monachus  Cisterciensis,  professus  in  Kin- 
los  in  Moravia,  ac  ejusdem  coenobii  prior,  ut  existimo,  secundus, 
nam  cum  S.  Anselmus  primus  abbas  obiisset,  S.  Nervus  ei  suc- 
cessit,  ut  in  Scotichronico  lib.  nx.  cap.  xxv.  et  hic  noster  sub  eo 
prioratum  administravit,  ut  colligo  ex  opere  suo,  cui,  in  Deirano 
indice,  hic  apex : 

Duffi  Regis  Mors,  ad  Nervum  Abbatem,       iib.  I.. 
Florebat  anno  mcxxc.  aut  circiter. 

MICHEAS.     933. 

Micheas,  monachus  Cluniacensis,  ex  sacerdote  seculari  factus  regu- 
laris  observator  in  coenobio  Crucis  Regalis,  constans  assertor  verita- 
tis,  et  fidei  orthodoxae  propugnator,  erudite  multa  memoriae  posteri- 
tatis  mandavit,  sed  editum  tantum  est  contra  divortium  Henrici 
octavi,  sub  titulo, 

Pro  Causa  Catherinae  Reginae  lib.  i. 

Vixit  in  Anglia  anno  mdxxx.  nescio  qua  occasione. 

MICHAEL.     934. 

Michael  Glascuensis  episcopus,  in  Anglia  consecratus,  scrip- 
eit 

Pro  Morcuto,  in  Scotia  exulante,  ad  Gulielmum  Conquaestorem, 
Angliae  Regem,  Deprecationem  lib.  I. 

Inauguratus  est  anno  mlxx.   Meminit  Polydorus  Virgilius  lib.  ix. 
Histor.  Anglic.  pag.  clvi.  et  alii. 

S.  MAURITIUS.  935. 

S.  Mauuitius,  insularum  Missae  abbas,  cum  Roberto  Brusio  regcv 
ut  Turpinus  cum  Carolo  Magno  militavit,  brachiumque  S.  Philani 
aut  tulit,  aut  ferre  in  regis  castra  voluit ;  et  postquam  sacra  admi- 
nistrasset,  cruento  Anglis  ad  Bannocburn  praelio  crucem  praetulit, 
milites  hortatus,  summam  eis  alacritatem  indidit,  ut  Regem  Eduar- 
dum  in  fugam  compellerent,  L.  millia  perimerent,  et  cc.  equites 
auratos.  S.  Philani  brachii  miraculum  historia  loquitur,  et  non  inso- 
lens  reliquias  sanctorum  in  castra  ferri  docemur  ex  epistola  Carlo- 
mani  ducis  in  Capitular.  lib.  v.  cap.  II.  Greg.  Turon.  lib,  VI.  Hist. 
capj  xxvii.     Scripsit 

De  Sancti  Philani  Actis  lib.  i. 

Conciones  ad  Milites  sacras  lib.  I. 

Pro  Libertate,  ad  Regem,  lib.  i. 

Floruit  anno  mcccxv.     Hector  Boethius  lib.  xiv.  Histor.  Scot. 
pag.  ccciii. 

S.  MEDANUS  alter.     936. 

S.  Medanus  hic,  alius  a  Modani  fratre,  multis  seculis  dissitus,  sed  et 
ipse  episcopus,  cum  Vigiano  monacho,  Moveano,  Blaano,  Englatio, 
Colmoco,  sanctissimis  pontificibus,  ait  Hector  Boethius  lib.  xi. 
Histor.  Scot.  pag.  ccxxxiv.  aequalis  floruit.  Ejus  scripta  omnia 
perierunt. 

Vixit  anno  M.     Colitur  xiv.  Aprilis. 

MARIA  R.     937. 

Maria  regina,  Jacobi  V.  vidua,  regno  undique  seditiosorum  fac- 
tionibus,  domi  forisque  indies  gliscentibus,  vexato,  paucos  antequam 
obiret  dies  ad  filiam  in  Galliis  agentem  scripsit  et  misit 

Monita   Politica     lib.    I.     seu  nomina  eorum   qui    dignitate 

vel  virtute  in  regno  pollebant,  ut  ipsa  intelligeret,  quibus 

fidere  deberet,  et  a  quibus  cavere.     Joan.  Leslaeus  lib.  x. 

pag.  DLXX. 

Scribebat  anno  mdlx.  quo  et  exstincta  est  mulier  singularis  exem- 

pli,  et  incomparabilis  prudentiae ;  qua  viva,  religio  et  justitia  late 

vigebant,   exstincta,   scelus   ubique    et    haeresis   eruperunt.      Obiit 

Edimburgi  die  xi.  Junii. 

S.  MODOCUS.     938. 

S.  Modocus,  unus  ex  iis  quos  perantiqua  consuetudo  vocavit  Cul- 
deos,  hoc  est,  Dei  Cultores,  eadem  tempestate  qua  "  Amphibalus  an- 
tistes,  Calanus,  Ferranus,  Ambianus,  et  Carnocus,  Christi  Servatoris 
doctrinam  per  omnes  Scotorum  regiones  concionando,  multis  piisque 
sudoribus  seminantes,"  ait  Hector  Boethius  lib.  vi.  Histor.  Scot. 
pag.  xcix.  scripsit,  ut  Veremundus  Presbyter  prodidit, 
Contra  Idolorum  Cultores  lib.  i. 

Y 

Vixit  anno  cccxxn.  vel  anno  cclvii.     Joannes  Leslaeus  lib.  iii. 
pag.  cxxn. 

MOGALLUS.     939. 

Mogallus  rex  xxiii.  Galdi  regis  ex  sorore  nepos,  vel  ex  filia  ut 
aliis  placet,  foedus  cum  Romanis  et  Pictis  solenniter  pepigit,  et 
sancte  custodivit,  cultus  idolorum  promovit,  Romanos  rupto  foedere 
irruentes,  protracta  in  multam  noctem  pugna,  superavit :  qua  injuria 
irritatus  Hadrianus  in  insulam  trajecit,  sed  deficiente  commeatu,  et 
in  silvas  dilabente  Mogallo,  re  infecta  abiit,  exstructo  vallo  per 
lxxxm.  passus ;  sed  ille  muro  interjecto  securus,  amoto  Romanorum 
hostium  metu  in  foeditates  prolapsus,  et  sua  et  majorum  acta  cor- 
rupit.  Scripsit  et  vulgavit,  quae  usque  hodie  inviolata  observatur 
apud  nostrates, 

Legem,  ut  damnatorum  bona  Principi  cederent.     Boethius  et 
Leslaeus. 
Exstinctus  est  optimatum  conspiratione  anno  regni  sui  xxxvi. 
salut.  clviii.  in  cathedra  Petri  sedente  S.  Pio  I.  imperante  Anto- 
nino  Pio  Augusto. 

MICHAEL.     940. 

"  Michael  Scotus,  in  medicina  inter  primos  eruditus,  atque  ob 
singularem  peritiam,  non  minus  Eduardo  regi  Angliae,  quam 
Alexandro  dum  viveret,  charus  acceptusque,"  ait  Hect.  Boeth.  lib. 
XIII.  in  fine.  Hic  ob  admirabilem  physicarum  rerum  cognitionem 
vulgo  magus  dicebatur,  de  quo  innumerabiles  etiam  nunc  hodie 
aniles  fabulae  circumferuntur,  nec  ullum  apud  nostrates  clarius 
nomen ;  cognomentum  etiam  Scoti  non  est  familiae,  sed  nationis. 
Laudat  ejus  ingenium  et  scientiam  Picus  Comes  Mirandulanus 
Disputation.  adversus  Astrolog.  lib.  VIII.  cap.  VI.  et  lib.  XII.  Idem 
amare  nimis  ac  stulte  "  scriptorern  illuin  nullius  ponderis,  magnae 
superstitionis,"  appellat  cap.  VII.  Quanto  verius  et  melius  eximie 
attollunt  Symphorianus  Camperius,  Rogerus  Bacon.  lib.  de  Uti- 
litate  Linguar.  "  Eximius  iste  physicorum  motuum  cursusque  side- 
rum  indagator."     Atque  hi  quidem  ut  mathematicum  vel  medicum  ex- 

tulere,  sed  ut  theologus  eximius  audit  a  Joanne  Baconthorpio  lib. 
III.  Sententiar.  quaest.  iii.     Ejus  sunt : 

Super  Auctorem  Sphaerae  lib.  I.       De  Memoria  et  Reminis- 
In  Aristotelis  Meteora        lib.  IV.         centia  lib.  II. 

De  Constitutione  Mundi     lib.  iv.     Contra  Averroem  in  Me- 
De  Anima  lib.  i.  teora  lib.  I. 

De  Coelo  et  Mundo  lib.  II.      Imagines  Astronomicae       lib.  I. 

De  Generatione  et  Corrup-  Astrologorum  Dogmata       lib.  i. 

tione  lib.  II.      In  Ethicen  Aristotelis  lib.  x. 

De  Substantia  Orbis  lib.  I.       De  Signis  Planetarum         lib.  I. 

De  Somno  et  Vigilia  lib.  II.     De  Chiromantia  lib.  i. 

De  Sensu  et  sensato  lib.  n. 

De  Physiognomia    lib.  i.      Hoc  solum  opus  laudant  Gesnerus 

et  Simlerus  in  Bibliotheca. 
Abbreviationes  Avicennae  lib.  I. 

De  Animalibus,  ad  Caesarem,  lib.  I.     Is  est  Frideri- 

cus  II.  imperator,  cujus  rogatu  hic  etiam  juvenis  multa 
opera  scribere  est  aggressus. 
Vixit  usque  in  ultimam  senectutem,  et  attigit  annum  mccxci. 
quo  obiisse  certum :  et,  ut  puto,  in  Scotia  libri  ipsius  dicebantur  me 
puero  extare,  sed  sine  horrore  quodam  non  posse  attingi  ob  malorum 
daemonum  praestigias,  quae  illis  apertis  fiebant.  Sed  nugamenta 
haec,  et  ignavae  plebis  credulitas. 

DAVID  MELDROM.     941. 

David  Meldrom,  vir  insigni  pietate,  nec  minore  literatura,  ecclesiae 
Dunkeldensis  canonicus  et  offieialis,  a  Thoma  Lauder,  episcopo 
Dunkeldensi,  jam  sene,  Romam  destinatus,  probe  et  prudenter  in  ea 
se  aula  gessit.     Scripsit 

Vitam  Thomae  Lauder  Episcopi  lib.  I. 

Super  Decretum  Gratiani  lib.  I. 

In  Clementinas  lib.  I. 

In  Extravagantes  lib.  I. 

Vivebat  anno  mcccclxxxi.     Plura  de  eo  Alexander  Millus,  ipsi 
synchronos. 

GILBERTUS  MAKBRAYAR.     942. 

Gilbertus  Makbrayar,  monachus  Benedictinus  congregationis  Clu- 
niacensis,  professus  in  celebri  coenobio  Crucis  Regalis,  vir  religiose 
pius,  et  in  sacris  literis  egregie  versatus,  multa  contulit  in  sui  mo- 
nasterii  ornatum,  quae  enumerat  Richardus  Brunus  in  suis  Collecta- 
neis.     Scripsit 

Theologiae  scholasticae  Speculum  lib.  I. 

Viridarium  Sanctorum  lib.  I. 

Speculationes  ex  Libris  Regum  lib.  i. 

Exemplorum  sacrorum  Manipulum  lib.  i. 

Obiit  anno  mdxlvii.  die  xi.  Januar.  sepultus  in  suo  monasterio, 
quod  aedificiis  splendidissimis  decoraverat. 

ALEXANDER  MONTGOMERI.     943. 

Alexander  Montgomeri,  eques  Montanus  vulgo  vocatus,  nobilissi- 
mo  sanguine,  Pindarus  Scoticus,  ingenii  elegantia  et  carminis  venus- 
tate  nulli  veterum  secundus,  regi  carissimus  Jacobo,  qui  poeticen 
mirifice  eo  aevo  amplexabatur,  quique  poetas  claros  sodales  suos 
vulgo  vocari  voluit,  multis  ingenii  sui  monumentis  patriam  linguam 
ditavit  et  exornavit ;  ad  me,  qui  impubes  patriam  reliqui,  paucorum 
notitia  pervenit ;  in  his, 

Cerasus  et  Vaccinium  lib.  I.  poema  divinum,  quo  amores 
suos  descripserat ;  per  cerasum  amicae  sublimis  dignitatem, 
per  vaccinium  contemnendos  inferioris  et  fastiditae  amasiae 
amplexus  intelligens. 
Satyra  in  Poulartum  lib.  I.  qua  nihil  virulentius  aut  inge- 
niosius  Musae  comminiscuntur,  aetas  certe  nostra  non 
vidit. 
Epigrammata  vernacula  lib.  I. 

Cantiones  amatoriae  lib.  I. 

Obiit,  magno  regis  dolore,  qui  ingenii  ipsius  festiva  comitate  non 
vulgariter  oblectabatur,  anno  mdxci. 

JACOBUS  MELVILLUS.     944. 

Jacobus  Melvillus,  seu  Melvinus,  et  ipse  poeta  vernaculus  ingenio- 
sus,  edidit  poema  sub  titulo, 

Matutina  Visio  lib.  I.  et  alia  multa. 
Obiit  anno  mdxc. 

ANDREAS  MELVINUS.     945. 

Andreas  Melvinus,  discipulus  Georgii  Buchanani,  poetarum  omnium 
nostratium  hoc  aevo  literatissimus,  suavissimus,  diu  in  Galliis  et 
Germaniis  ceu  palaestra  omnis  virtutis  decurrit,  bonasque  artes  libe- 
raliter  professus ;  ad  Scotos  suos  redux,  ne  episcopi  crearentur  pro 
virili  obstitit,  eoque  nomine  Londinum  citatus,  facile  ab  Anglicano 
concilio  ad  Scoticum  tribunal  mira  libertate  provocavit,  sed  cona- 
tu  irrito,  datus  enim  ad  custodiam  D.  Pauli  decano,  indeque  turri 
Londinensi  inclusus.  Etsi  omni  favoris  apud  regem  spe  praeclusa, 
tamen  sui  non  est  oblitus ;  et  negata  charta,  parieti  tamen  et  lateribus 
cultissima  epigrammata  incidit,  ut  appareret  liberum  ingenium 
clauso  corpore  non  potuisse  coerceri.  In  eum  tunc  erudili  quique, 
cum  ut  arrogantis  hominis  audaciam  castigarent,  tum  ut  regi  suo 
placerent,  stylum  strinxerunt :  in  queis  valde  enituit  Joannis  Bar- 
claii,  Gulielmi  filii,  acumen,  uno  alteroque  acutissimo  epigrammate. 
Ejus  sunt  infinita,  sed  ego  pauca  vidi ;  in  his, 

Gathelus  lib.  i.  poema  heroicum  sublimi  vena,  de  Scoto- 
rum  in  Albionem  appulsu. 

Melviniana  Superbia  lib.  i.  cui  exordium  : 

Scotorum,  Anglorum,  Gallorum  a  sanguine  regum, 
Ille  ego  Melvinus. 

Declamationes    in   Patricium  Adamsonum,    Archiepiscopum 

Sanctandreanum,  lib.  I. 

Contra  Episcopos  lib.  I. 

Epistolae  ad  Regem  lib.  I. 

Epigramraata    varia    acutissima     lib.   i.      In   his    in   arae 

regiae  abusum  lusit  ingeniosissime,  ut  mihi  videtur. 

Cur  stant  clausi  Anglis  libri  duo  regis  in  ara, 

Lumina  caeca  duo,  pollubra  sicca  duo  ? 
An  cultum  nomenque  Dei  tenet  Anglia  clausum  ? 

Lumine  caeca  suo,  sorde  sepulta  sua. 

Obiit  anno  mdcxx.  carus  Henrico  Bullionae  duci,  quo  se  post 
custodiam  Anglicanam  contulerat,  et  jam  in  ultima  senectutis  ingra- 
vescentis  periodo  dicitur  Musas  juveniliter  coluisse  ;  vir  bono  rei  lite- 
rariae  natus,  si  ab  haeresi  prava  educatione  non  fuisset  corruptus  ;  de 
quo  tamen  dubito,  nam  audivi  Catholicum  excessisse. 

MATTHISONUS.     946. 

Matthisonus,  Neraci  diu  gymnasii  praefectus,  bonas  artes  docuit ;  et 
tandem  laborioso  illo  onere  deposito,  advocationem  causarum  in  sena- 
tu  Burdegalensi  et  avide  arripuit  et  honorate  exercet,  nulli  togato- 
rum,  ut  audio,  secundus.     Edidit 

Declamationes  quasdam  scholasticas  forensi  ritu         lib.  I. 
Encyclopaediam,  decennio  toto  elaboratam,  jam  emittit,  mag- 
nae  spei  opus,     lib.  I. 
Vivit  Neraci,  et  forum  ornat. 

DAVID  MAKYNIUS.     947. 

David  Makynius  Aberdonensis  ex  nimia  studii  assiduitate  gravem 
capitis  morbum  contraxit,  qui  se  per  nares  exonerans  ad  quaerenda 
remedia  in  Belgium  proficisci  compulit ;  sed  medicorum  ope  incas- 
sum  implorata,  ad  suos  rediit,  et  juventuti  erudiendae  se  addixit;  vir 
magnae  ac  reconditae  eruditionis,  memoria  etiam  in  paucis  rara. 
Scripsit 

In  Sibyllina  Oracula  lib.  I.  non  falsa  quidem  illa  et 
adulterina,  doctorumque  lectione  indigna,  quae  octo  li- 
bris  circumferuntur,  sed  in  vera  Sibyllaruin  fragmenta, 
quae  eruerat  ex  Platone,  Aristotele,  Plutarcho,  Aeliano, 
Pausania,  Justino  Philosopho,  Diodoro  Siculo,  Clemen- 
te    Alexandrino,    Stephano,    Eustratio,    Herinia,     Suida, 

Procopio,  Agathia,  Iamblicho,  sanctis  item  patribus,  Latinis 
oratoribus  ac  poetis  ;  quod  opus  Marcus  Antimachus  non 
infeliciter  tentaverat.  Imperite  de  iis  Isaacus  Casaubonus 
philosophatus,  ut  contra  Exercitat.  I.  cap.  x.  evincit 
Andreas  Eudaemon  Joannes  Castigat.  lib.  I.  cap.  v.  Jacob. 
Spiegel.  Scholiis  in  lib.  VIII.  Rich.  Bartholini  Austriad.  et 
ipse  poeta,  lib.  I.  in  fine. 

Carmina  varia  lib.  I. 

Epigrammata  utraque  lingua  lib.  i. 

Obiit  Aberdone  anno  mdlxcviii. 

DAVID  MENZES.     948. 

4 

David  Menzes,  sacrarum  literarum  in  academia  Aberdonensi  insig- 
nis  professor,  scripsit,  doctissime  et  eloquentissime, 
Conciones  sacras  lib.  I. 

Florebat  anno  mdxx.     Meminit  Boethius. 

THOMAS  MORESINUS.     949. 

Thomas  Moresinus,  medicus  magni  nominis,  in  Galliis  Germaniisque 
ac  domi  claruit.  Ejus  sunt  in  lucem  multa  data,  sed  pauca  vidi,  in 
quibus  hoc  praecipuum, 

De  Metamorphosi  Metallorum  lib.  I. 

Obiit  anno  mdci. 

S.  NENNIUS.     950. 

S.  Nennius,  ex  primis  Scotiae  doctoribus  qui  labores  pro  Christi 
causa  subierunt,  insularum  circa  Scotiam  apostolus,  quas  evangelii 
lumine  illustravit,  eodem  paene  tempore  quo  in  Angliam  S.  viri  e 
Scotia  profecti  fidei  semina  in  ea  gente  sparserunt ;  siquidem  S.  Fin- 
nanus,  de  quo  supra  hoc  opere  lib.  vi.  primus  Northumbrorum 
apostolus,  et  Lindisfarorum  episcopus  primus,  ex  ejus  schola  pro- 
diit.  Hunc  ut  sanctum  nostrates  colebant,  sed  in  nullo  martyrolo- 
gio  mentionem  deprehendi.  Nemo  eo  illa  tempestate  plura  scripserat, 
sed  pauci  operum  superstites. 

De  Origine  Britannorum  lib.  I. 

De  Vatibus  eorundem  lib.  I. 

Elogium  Britanniae  lib.  I. 

Cosmographia  Historiae  Mundi         lib.  i. 
Obiit  in  insulis  Hebridibus,  jam  enim  Orcades  et  Acmodes  lustra- 
verat  anno  dcxx. 

S.  NEUHAL.     951. 

S.  Abbas  quidam,  ut  puto,  anonymus  de  Neuhal  monasterio,  "  pro 
Christo  cervices  dedit,"  ait  Nicolaus  Sanderus  lib.  VII.  de  Visibili 
Monarchia.  Quo  die  rnartyr  hic  colatur,  non  inveni ;  nam  inter  eos 
sanctos  quorum  natales  incerti,  eum  reponit  Arnoldus  Uvion  lib.  III. 
pag.  ccccvin.  Scripta  omnia  interierunt.  Quo  tempore  floruerit, 
non  deprehendi,  cum  illi  taceant. 

S.  NICOLAUS.     952. 

S.  Nicolaus,  Culdeus,  atque  unus  ex  primis  Scoticae  ecclesiae  epi- 
scopis,  saeviente  per  Britannias  Maximiani  persecutione  martyrio  af- 
fectus,  in  urnam  lapideam  sacrosanctae  reliquiae  corporis,  frustatim 
concisi  et  truncati,  repositae,  atque  una  cum  cruce  quadam  venerabili 
in  terram  defossae,  postea  effossae  hac  inscriptione,  venerationem 
meruerunt,  S.  Nicolai  JEpiscopi ;  quibus  deinde  Rex  Alexander  III. 
rogatu  Glascuensis  episcopi  magnificam  ecclesiam  apud  Pebles  con- 
struxit,  quae,  stante  apud  nostrates  pietate,  miraculorum  gloria  erat 
illustris,  et  concursu  mirabili  frequentabatur.  An  aliquid  hic  primus 
episcopus,  ut  puto,  in  Scotia  martyr,  scripserit,  non  deprehendi. 

Passus  est  martyrium  anno  ccxcvi.  Repertum  sacrum  corpus  ex 
inscriptione  agnitum,  et  cum  cruce  exaltatum  vn.  idus  Maii,  anno 
MCCLXii.  qui  fuit  decimus  et  tertius  Alexandri  III.  regis,  ut  pluri- 
bus  in  Scotichronico  extat  lib.  xiv.  cap.  xvi. 

S.  NECTANUS.     953. 

De  S.  Nectano  verba  sufficient  Hectoris  Boethii  lib.  xi.  Historiae 
Scot.  pag.  ccxlv.  **  Quo  tempore,  eodem  Davide  pio  rege  authore, 
Aberdonensis  sedes  facta,  et  amplioribus  donata  reditibus,  longe  orna- 
tior  celebriorque  cunctis  est  habita.  Murthlaci  sacrum  magistratum 
omnium  primus  gessit  Beanus,  vir  pietate  et  eruditione  insigni,  inter 
divos  sed  aliquot  post  annos  relatus.  In  ejus  locum  suffectus  Donor- 
tius  ;  huic  Cormacus  successor,  non  absque  sanctitatis  opinione  beatum 
finem  uterque  sortitus.  Nectanus  inde  tenuit  pontificatum,  quem  Da- 
vid  Primus  rex,  jure  inter  divos  numeratus,  Murthlacensi  sede  Aber- 
doniam  translata,  ut  patrem  semper  veneratus,  Aberdonensem  antis- 
titem  voluit  appellari."  Mentio  ejus  apud  Turgotum  Dunelmensem 
in  Vita  S.  Davidis,  et  ab  Aberdonensibus  ut  sanctus  colitur,  licet 
sileant  martyrologia.     Scripsisse  ferebatur 

Vitam  S.  Davidis  Regis  lib.  I. 

Vitam  S.  Margaretae  Reginae  lib.  I. 

Floruit  anno  mcxi. 

z 

S.  NINIANUS.     954. 

"  S.  Ninianus,  Pictorum  episcopus,  regio  Britannorum  sanguine, 
Romam  venit  adolescens."  Anton.  Possevin.  Apparat.  Sacr.  pag.  D. 
Verba  etiam  ascribam  Hect.  Boethii  lib.  vn.  Histor.  Scot.  pag.  cxv. 
"  Inter  nostros  Ninianus  episcopus,  sanctitate  et  miraculis  clarissi- 
mus,  ac  Casae  Candidae  pontificalis  in  Galdia  sedis  primus  institutor, 
ubi  et  aedem  condidit  D.  Martino  suo  avunculo  sacram  ;  Scotorum 
videlicet,  Pictorum,  Britonumque  doctor  et  paedonomus  non  vul- 
garis,  et  eo  nomine  omnibus  qui  Albionem  incolunt  vel  hac  nostra 
aetate  in  multa  veneratioue  habitus."  Idem  in  Descriptione  Scot. 
"  Candida  Casa,  D.  Niniano  sacra,  habens  coenobium  in  quo  sepul- 
chrum  ac  reliquiae  viri  sanctissimi."  Eadem  Joannes  Leslaeus  lib. 
iv.  pag.  cxxxn.  Magna  hic  miraculorum  gloria  supra  omnes  illius 
insulae  divos  frequentabatur,  nuncupato  Deo  sub  invocatione  nominis 
ipsius  summo  archiepiscopatus  Glascuensis  templo.  Celebre  illud  de 
Davide  rege  ad  Dunelmiam  victo  acie,  quod  annales  nostri  referunt 
sub  annum  mcccxlviii.  "  telum  regis  tibiae  infixum  extrahi  non 
potuit,  priusquam  S.  Ninianum  inviseret,  visa  enim  tum  est  tibia 
manifesto  aperiri  ac  telum  prosilire." 

Cognomentum  huic  est,  secundum  alios,  Venedota,  at  aliis  placet 
Bernicius  ;  utcunque  se  res  habeat,  fuit  sane  vir  magnae  sanctitatis, 
vitae  illibatae.  Plura  apud  Bedam  lib.  III.  Histor.  Anglor.  cap.  IV. 
Scripsit  vero 

Meditationes  Psalterii  lib.  I. 

De  Sententiis  Sanctorum  lib.  I. 

Vixit  anno  ccccxxxn.  Ejus  memoriam  recolit  die  xvi.  Septem- 
bris  Martyrologium  Roman.  et  Joannes  Molanus  eodem  die  in  Ad- 
dition.  ad  Usuard.  "  In  Scotia  Niniani  episcopi  et  confessoris." 
Injurius  ei  haereticus  Joannes  Foxus  in  Protestat.  ad  Ecclesiam  An- 
glican.  pag.  ix.  sed  vindicat  auctor  Conversionis  Angliac  part.  i. 
cap.  x. 

S.  NOVATUS.     955. 

S.  Novatus,  etsi  Romanus  habeatur  ortu,  tamen,  quia  matre  Scota, 
Claudia  scilicet,  genitus,  ut  lib.  III.  hoc  opere  supra  probatum  est, 
locum  hic  in  nomenclatura  habebit :  de  eo  qui  plura  cupit  legat  Con- 
cilia  Romana  sub  Symmacho  papa,  et  Raphaelem  Maphaeum  Vola- 
terrannum  lib.  xviii.  in  fine.  Joan.  Molan.  Addition.  Usuard.  die 
Junii  xx.  "  Romae  depositio  S.  Novati  fratris  Timothei  presbyteri, 
qui  ab  apostolis  in  fide  eruditi  sunt.  Horum  sorores  fuerunt  Beata 
Potentiana  ac  Praxedis,  sacrae  virgines  Christi."  Martyrolog.  Roman. 
eodem  die :  "  Romae  depositio  S.  Novati  filii  S.  Pudentis  senatoris, 
et  fratris  S.  Timothei  presbyteri,  et  sanctarum  Christi  virginum 
Pudentianae  et  Praxedis,  qui  ab  apostolis  eruditi  sunt  in  fide.  Horum 
domus  in  ecclesiam  commutata,  Pastoris  titulus  appellatur."  Plenius 
etiam  Pastor,  scriptor  antiquus  et  illustris,  apud  Adonem  Treviren- 
sem  in  Martyrologio  suo.  "  De  Novato  scribit  Pastor  in  gestis 
Potentianae  et  Praxedis  virginum  ad  praedictum  Timotheum  ger- 
manum  ejus.  Venerabilis  virgo  Praxedis,  post  transitum  germanae 
suae  Potentianae,  valde  afflicta  erat ;  ad  quam  consolandam  veniebant 
multi  nobiles  Christiani,  simul  cum  S.  Pio  episcopo ;  inter  quos 
germanus  rester  Novatus,  et  qui  est  frater  noster  in  Domino,  quique 
multos  Christianos  pauperes  donis  suis  reficiebat,  et  nos  frequenter 
cum  Beatissimo  Pio  episcopo  ad  altare  Domini  communicabat :  post 
annum  vero,  et  dies  viginti  octo,  aegritudine  detentus  est  idem  No- 
vatus,  et  absens  erat  a  conspectu  virginis  Praxedis.  Pio  autem 
episcopo  cogitante  de  omnibus  Christianis,  una  cum  virgine  requiri- 
tur  Novatus  vir  Dei ;  et  dum  auditum  fuisset,  quia  aegritudine  detine- 
batur,  contristati  sumus  omnes.  Beata  Praxedis  dixit  ad  patrem 
S.  Pium,  Jubeat  sanctitas  vestra,  ut  eamus  ad  eum,  et  visitatione 
nostra  una  cum  orationibus  vestris  salvabitur.  Et  facta  constitu- 
tione  nocte  una  cum  Pio  episcopo  et  virgine  Domini,  perreximus 
ad  virum  Dei  Novatum  :  cumque  audisset  vir  Dei  Novatus  omnes 
congregatos  ad  se  veuisse,  gratias  coepit  agere  Deo  quia  meruit  a 
S.  Pio  episcopo  et  virgine  Domini  una  cum  nostra  devotione  visi- 
tari :  et  fuimus  in  domo  ejus  diebus  ac  noctibus  octo  ;  factumque  est 

ut  decinio  tertio  die  ipse  Novatus  vir  Dei  transiret  ad  Dominum, 
regni  coelestis  gloriam  percepturus."  Quae  verba  eo  lubentius  tran- 
scripsi  quo  aurea  illa  amoris  Christiani  in  nascente  ecclesia  pietas 
exprimatur,  et  nescio  an  alibi  tam  apposite. 

Ad  Novatum  redeo,  cujus  thermae  in  Viminali  ea  tempestate  su- 
mendae  sacrae  synaxi  deserviebant ;  quae  et  Timotheanae  etiam  vo- 
catae,  a  fratre  ipsius  S.  Timotheo.  Denique  clarissimum  Novati  fuit, 
principatu  Neronis,  nomen.  Meminit  L.  Seneca  lib.  de  Consolat.  ad 
Marciam,  et  eidem  tres  libros  de  Ira  idem  L.  Seneca  inscripsit,  ut 
historicos  ecclesiasticos  sileam.  Videantur  infra  S.  Timotheus  ejus 
frater,  SS.  Pudentiana  et  Praxedes  sorores. 

Florebat  circa  annum  lxxi. 

S.  NETHALENUS.     956. 

S.  Nethalenus,  aut  Nethalenus  episcopus  et  'confessor,  unus  ex 
primis  qui  vitae  sanctimonia  morumque  integritate  et  innocentia 
ecclesiis  nostratibus  praeluxerunt,  scripsit 

Manuale  Officii  divini  lib.  I. 

De  Mysterio  Incarnationis  lib.  I. 

De  Articulis  Fidei  lib.  i. 

De  Donis  Spiritus  Sancti  lib.  i. 

Ad  Rudes  Neophytos  lib.  I.  Quae  omnia  ab  impiis  haereticis 
flammis  tradita  religiosam  sanctissimi  antistitis  memoriam 
paene  exstinxerunt,  nisi  cura  doctorum  quorundam,  et  pa- 
triae  amantium  virorum,  apices  saltem  operum  ab  interitu 
vindicasset. 
Florebat  anno  cccclii.    Colitur  die  viii.  Januar.    Breviar.  Scotic. 

NICOLAUS.     957. 

"  Nicolaus  Deidonanus,"  ait  Hect.  Boeth.  lib.  xvn.  Hist.  Scot.  in 
fine,  "  praedicatorii  instituti  vir,  Coloniae,  ubi  plures  annos  theo- 
logiani  fuerat  professus,  fatis  absumptus."     Edidit 

Moduin  interpretandi  sacras  Scripturas  lib.  i. 

De  Conciliorum  Auctoritate  lib.  i. 

Mors  ejus  incidit  in  annum  mcccclx.  ut  ex  Joannis  Dempsteri 
sive  Themistoris  Epistola  liii.  liquet ;  floruerat  vero  sub  Jacobo  rege 
II.     Annales  nostrates. 

S.  NERIUS.     958. 

S.  Nerius  monachus,  incertum  cujus  instituti,  strenuus  causae  fidei 
propugnator,  eo  seculo  popularium  animis  pietatis  semina  insperge- 
bat,  quo  SS.  [reliquiae]  Divi  Andreae  in  Otholiniam  divinitus  sunt 
delatae.     Scripsit 

De  divina  Gratia     lib.  I.     Joannes  Major. 
Florebat  anno  ccclxix.     Hector  Boethius  lib.  VI.  pag.  cv.    Coli- 
tur  xiv.  Sept. 

GEORGIUS  NEUTONUS.     959. 

Georgius  Neutonus,  archidiaconus  Dumblanensis,  vir  magnae  pieta- 
tis,  nec  minoris  eruditionis,  eo  seculo  non  vulgariter  facundus,  ut  ex 
fragmentis  extantibus  apparet,  scripsit 

Vitas  Episcoporum  Dumblanensium,  et  illius  Ecclesiae  Succes- 

sionem,  usque  ad  tempora  sua,     lib.  I. 
Quorundam    Sanctorum    Acta     lib.    i.     quod   opus   penitus 
interiit. 
Florebat  anno  mdv. 

ADAMUS  NEUTONUS.     960. 

Adamus  Neutonus  Edimburgensis,  honesta  familia,  virtute  ac  erudi- 
tione  maxima,  cum  in  Galliis  honestissimis  diu  artibus  incubuisset, 
in  patriam  redux,  pueritiae  Henrici  Walliae  postea  Principis  a 
rege  praefectus,  ac  decanus  Dunelmensis  in  Anglia  renunciatus,  sic 
se  gessit,  ut  moderatione  summa  cum  maximum  locum  occuparet, 
majorem  mereri  censeretur.  Ego  pravum  in  eo  in  religionem  Catho- 
licam  afFectum  tantum  culpaverim.  Scripsit  varia,  ego  paucissima 
vidi ;  in  his  est 

Conjuratio  Ruthveniana  lib.  i. 

Vivit  adhuc  Londini,  ex  pseudo-decano  Dunelmensi  eques  erectus, 

S.  NORTILA.     961. 

S.  Nortila  ubi  locorum  vixerit,  aut  quis  fuerit,  nisi  quod  constet 
episcopum  fuisse,  mihi  omnino  non  liquet.     Scripserat 
De  Essentia  divina  lib.  i. 

Vivebat  anno  dccccxiv.     Index  anonymi. 

S.  NANINUS.     962. 

S.  Naninus,  presbyter  Scotus,  valde  obscuris  indiciis  ad  me  devenit ; 
nec  Henricus  Sinclarus,  nec  S.  Turgotus,  qui  ejus  solennem  mentio- 
nem  facit,  acta  subtexuerunt,  contenti  nudum  nomen  exhibere ;  nec 
de  eo  amplius  investigo. 

Annus  incertus.     Colitur  xxi.  Septemb.    Martyrolog.  Carthusian. 

S.  NERVUS.     963. 

S.  Nervus  monachus,  Melrosiensis  abbas,  celebris  coenobii  de  Kinlos 
ordine  secundus,  successit  S.  Anselmo  Scoto,  qui  primus  loci  regimen 
moderatus ;  vir  monasticae  vitae  addictus,  disciplinae  religiosae  supra 
quam  dici  possit  studiosus,  claustrum  de  novo  struxit,  ac  muro  edito 
firmavit.  Insigne  quoddam  ejus  miraculum  refertur,  qui  duos  viatores, 
et  ad  loca  Scotiae  sanctiora  peregrinantes,  occisos  seu  mutuo  conflic- 
tu  sive  a  viarum  obsessoribus,  ad  vitam  revocavit,  dum  confiteri  et 
sacram  synaxin  percipere  digne  possent ;  quare  peregrini  per  Scotiam 
eum  invocabant.     Scripsit 

In  Leges  claustrales  lib.  I. 

Creatus  abbas  anno  mclxxiv.   Colitur  die  xiv.  April.    Scotichro- 
nic.  lib.  viii.  cap.  xxv. 

ANDREAS  NAEVIUS.     964. 

Andreas  Naevius,  Scotus  adolescens  magnae  indolis,  primum 
Agenni,    tum    Tholosae    literas    humaniores    in   Squillano   profes- 

sus,  versu  bonus  et  prosa,  Latinae  linguae  callentissimus,  nec  Graecae 
ignarus,  qui  si  diu  superfuisset,  primus  sui  aevi  viris  componi  potuis- 
set ;  sed  quia  fragrantiores  flores  citius  marcent,  non  potuit,  morte 
praereptus,  suorum  popularium  spem  implere.     Scripsit 
Synopsin  historicam  lib.  VII, 

Obiit  Tholosae  anno  mdciv. 

NENNIANUS.     965. 

Nennianus,  Franciscani  ordinis  professus,  ortu  Elginensis,  sic  dictus, 
ut  puto,  quod  historias  S.  Nennii  in  compendium  redegerit ;  nec  quip- 
piam  amplius  de  eo  mihi  cognitum,  et  haec  quidem  ex  Deirensi  indice 
excerpta,  et  conjectura  nuda  est.     Scripsit 

Deflorationem  Nennii  lib.  I. 

Vixit  circa  annum  mccc.  nam  Alexandri  III.  meminit. 

NICASIUS.     966. 

Nicasius,  philosophus  acutissimus,  et  medicorum  sua  aetate  prae- 
stantissimus,  Scotia  cruentissimis  bellis  lacerata  in  Germaniam  abiit, 
ubi  Othoni  imperatori  I.  carus,  omnium  paene  ipsius  expeditionum 
comes  fuit.     Scripsit 

Iter  Augusti  lib.  i. 

De  Morbis  acutis  lib.  i.     Biblioth.  Medica. 

De  Sanguinis  Missione  lib.  i.     Et    alia   quorum 

mihi  ne  apices  quidem  visi. 
Floruit  sub  Constantino  III.  qui  regnum  sponte  deponens  ac  coro- 
nae  terrenae  renuncians,  monasticum  habitum  induens,  aeternam 
affectavit,  sedente  in  Petri  cathedra  post  Stephauum  IX.  Martino  III. 
anno  dccccl.  Celebrat  ejus  claram  memoriam  Thaddaeus  Floren- 
tinus,  qui  scribit  summam  ipsius  fuisse  Bononiae  famam ;  quo  addu- 
cor  ut  facile  credam  eum  bonas  in  ea  academia  literas  professum, 
sed  nihil  temere  affirmarim. 

PATRICIUS  NISBETUS.     967. 

JOANNES  NIMMO.     968. 

THOMAS  NICOLSONUS.     969- 

Apud  suos  clari,  nihil  quod  viderim  emiserunt  in  lucem,  praeter,  sub 
regis  in  Scotiam  regressum  inter  publicos  ordinum  omnium  applau- 
sus,  Epigrammatia  et  Poematia. 


FINIS  LIBRI  DECIMI  TERTII. 


HISTORIAE  ECCLESIASTICAE 

GENTIS  SCOTORUM 
LIBER  XIV. 

S.  OTGERUS.    970. 

S.  Otgerus  an  Scotus  fuerit,  haud  facile  divinarim,  ac  multo  minus 
certo  affirmarim.  Vide  infra  lib.  xv.  in  Plechelmo,  et  lib.  xix.  in  Wi- 
rone ;  iidem  enim  auctores  qui  de  illis  tradidere,  hunc  etiam  extulere. 
Joan.  Molan.  Addition.  Usuardi  die  x.  Septembr.  "  S.  Otgeri,  confes- 
soris  et  diaconi,  qui  ex  Britannia  comes  peregrinationis  fuit  SS. 
episcopis  Wironi  et  Plechelmo,  atque  post  multa  pietatis  exercitia 
sepulturam  accepit  in  ecclesia  Montis  Petri  juxta  Ruraemondam." 
Est  ejusdem  urbis  patronus,  et  tutelare  numen.  Aubert.  Miraeus  lib.  de 
Colleg.  Canonicor.  cap.  lvii.  Strenuam  operam  plantandae  in  Germa- 
nia  fidei  cum  SS.  Bonifacio,  Willibaldo,  Willibrordo,  Wunibaldo, 
Acca  aliisque,  navavit.  B.  Marcellin.  in  Vita  S.  Suiberti  cap.  xiv. 
Scripsit 

Pro  Synodo  Germanica  lib.  I. 

Floruit  anno  dcclvii.  E  Scotia  Romam  ivisse  idem  Molanus  af- 
firmavit  Indiculo  SS.  Belgii  cap.  lxxvi.  et  in  Chronico  eorundem 
pag.  lxxxix. 

S.  ODDA.  971. 

S.  Odda,  sanctissimae  vitae  virgo,  Eugenii  V.  Scotorum  regis  filia,  de 
qua  nihil  praeterea  comperi  nisi  quod  sanctimonialis  facta  cum  caeca 
fuisset,  visum  oculorum  recepit.     Petrus  Transianus  Bastidaeus  : 

Impuras  mundi  sordes  vix  ante  videbas, 

Nunc  tamen,  Odda,  vides,  et  generosa  fugis. 

Consulto  male  acuta  Deus  duo  lumina  credo, 
Ut  meliora  tibi  redderet,  abstulerat. 

Acta  ejus  plenius  in  Scotichronico,  et  apud  monachum  Paslatensem  ; 
sed  quia  opus  Joannis   Molani  de  Natalibus  SS.   Belgii  in  manus 

2  a         i 

meas  non  venit,  ea  attexam  quae  habet  Constantin.  Ghinius  Augus- 
tinianus,  vir  diligens  et  doctus.  Is  ergo  in  Natalib.  SS.  Canonicor.  die 
Novembris  xxvn.  haec  scribit :  "  In  Taxandria  Brabantiae  deposi- 
tio  S.  Oddae  virginis,  filiae,  ut  fertur,  Scotorum  regis,  quae  Rhadae 
corporaliter  patrona  quiescit.  Haec  cum  caecitate  esset  correpta,  fa- 
ma  signorum  S.  Lamberti,  episcopi  et  martyris,  mota  Leodium  venit, 
ubi  ad  ejus  sepulchrum  orans  lumen  recepit,  et  ibidem  virginitatem 
Deo  vovit,  nec  a  patre  persuaderi  unquam  potuit  ut  virum  acciperet ; 
sed  divino  usa  consilio  in  Taxandriam  venit,  suaque  sanctitate  Rho- 
dense  territorium  sublimavit.  Cum  autem  in  silva  latitaret,  picam 
sua  loquacitate  illam  prodiisse  traditum  est,  quapropter  et  cum  pica 
pingitur.  Clara  vero  signis  et  virtutibus  ibidem  obviam  Christo 
sponso  venit,  et  ad  nuptias  vocata  aeternas  quiescit  in  Rhodonensi 
ecclesia  canonicorum  anno  D.  (forte  dccxiii.)  et  ut  patrona  ibidem 
colitur.  Quae  miraculis  coruscans  elevata  est  per  Otbertum  episco- 
pum  Leodiensem  anno  mciii."  Martyrologium  Anglicum;  et  Calen- 
darium  ....  Benedictini,  praefixum  operi  pio,  cui  titulus  Manuale  Pre- 
cum,  [quod]  Duaci  prodiit,  haec  habet :  "  S.  Odda,  filia  cujusdam  regis 
Scotiae."     Idem  Jacobus  Cheynaeus,  et  Adamus  Valassar. 

Claruit  anno  DCC.    Colitur  religiose  ejus  memoria,  templis  ei  stru- 
ctis  variis  regni  locis,  die  xxvn.  Novemb.     Breviar.  Scot. 

S.  OTHA.     972. 

S.  Otha,  et  ipsa  virginitatis  gloria  insignis,  S.  Fintanae  socia,  et,  ut 
puto,  eodem  monasterio  velata. 

Clara  erat  anno  dxxvi.     Coluntur  ambae  ab  ecclesia  Scotica,  tem- 
plis  et  aris  dedicatis,  die  XIII.  Octobr.     Breviar.  Scotic. 

JOANNES  OGILBY.     973. 

Joannes  Ogilby  Brunae  in  Austria  Societati  Jesu  nomen  dedit ;  in 
qua  cum  multis  annis  pie  vixisset,  ad  populares  Scotos  missus,  dum 
constantia  vere  apostolica  haeresim  oppugnat,  a  Sathanae  ministris 
custodiae  mancipatus,  ac  multorum  dierum  noctiumque  insom- 
nia  cruciatus,  dum   et  Petri  primatum   et  sedis  apostolicae  digni- 

tatem  viriliter  propugnat,  Glascuae  gloriosum  agonem  Christi  invic- 
tus  miles  consummavit,  ac,  rege  postmodum  aegre  ferente,  ac  ministris 
tortoribus  successente  ac  graviter  minante,  suspendio  vitam  finivit. 
Scripsit 

Epistolas  ad  varios  lib.  I. 

Acta  Martyrii  sui  lib.  I.  quae  Duaci  pro- 

dierunt,  et  autographum  in  sacrario  Societatis  Jesu  religi- 
ose  asservatur  Romae. 
Passus  est  anno  mdcxiv.  die  ultimo  Februarii. 

ODO.     974. 

Odo  studiorum  gratia  peregrinabatur  in  Italia  sub  ea  ipsa  tempora 
quibus  S.  Franciscus  invicta  virtute  Deo  coepit  militare;  qui  e  vestigio 
sanctissimi  viri  praesentia  ut  coelesti  spiritu  impulsus,  totus  exarsit, 
nec  destitit  donec  "  sanctum  illum  habitum  indutus  ordinem  suum 
in  Scotiam  inferret,"  ait  Scotichronicon  ;  quod  non  tam  miror  in  his- 
toria  illius  sancti  patris  omissum,  quam  doleo ;  nam  cum  Franciscus 
Gonzaga  praeclaro  volumine  de  Origine  Seraph.  Religion.  part.  III. 
pag.  dcccxlviii.  dixisset,  religionem  eam  ipso  S.  Francisco  vivo 
in  Scotia  plantatam,  tacuit  tanti  beneficii  auctorem,  et  periisset  me- 
moria  nisi  ex  Scotichronici  fragmentis  eam  eruissem.  Scripsit  vero 
Odo 

De  Miraculis  a  se  visis  lib.  I. 

Ad  Fratres  suos  lib.  I. 

Obiit  [in]  Galweia  exiguo  monasteriolo  a  se  constructo,  nec  sine 
miraculorum  gloria,  anno  mccxli.     Colitur  xxv.  Martii. 

ALANUS  OGILBY.     975. 

Alanus  Ogilby,  sive  Ogilvius,  nobilissima  familia  ortus,  quae 
auctorem  habuit  Bredum  quendam,  Gillechristi  fratrem,  sub  Alex- 
andro  II.  Wilhelmi  regis  filio,  sub  annum  mcc.  Alanus  noster, 
philosophiae  et  medicinae  scientiis  celeberrimus,  toto  oriente  lus- 
trato  Constantinopoli  aliquandiu  substitit,  ut  ipse  scriptum  re- 
liquit ;    deinde   Venetias    venit,    ubi   magna   eruditionis    et   lingua- 

rum  orientalium  fama  edidit  quae  ibidem,  cum  diu  MSS.  delituissent, 
publicata  fuerunt : 

De  Virtutibus  Herbarum  lib.  vi. 

De  Balneis  lib.  III.     MS.  hoc  opus, 

sed  imperfectum,  apud  me  est. 
Floruit  anno  mcccclxxi. 

S.  OSUALDUS.    976. 

S.OsUALDUS,Carthusiani  instituti  frater,  cognomento  de  Corda,"  vitae 
sanctitate  eximius."  Petrus  Sutor.  lib.  II.  de  Vita  Carthusiana  cap. 
vii.  Quod  sinceris  moribus  et  magna  pietate  crederetur,  a  Jacobo  I. 
rege  ex  Anglia  cum  ejusdem  ordinis  monachis  vocatus,  Perthano 
coenobio,  quod  in  illius  oppidi  suburbio  idem  rex  erexerat,  praeposi- 
tus,  ut  est  apud  Hector.  Boethium  lib.  xvn.  Histor.  Scot.  pag. 
ccclii.  Fuerat  hic  Osualdus  diu  in  Galliis  versatus,  Parisiis  Gersoni 
academiae  cancellario  perfamiliaris.  Scripsit,  ut  ex  Theodoro  Pe- 
treio  constat, 

Pro  Correctura  Librorum  sui  Ordinis  lib.  I. 

De  Remediis  Tentationum  lib.  I. 

Portiforium  lib.  I. 

Meditationes  solitarias  lib.  I. 

Translationem  Operutn  Gersonis  in  Latinum    lib.  I. 

Epistolas  ad  Joannem  Gersonem  lib.  I. 

Florebat  ad  D.  Joannis  Fanum  in  Scotia,  sive  oppido  Pertho,  anno 
mcdxxxiv.  Fundatum  coenobium  anno  mcdxxix.  Scotichronic.  lib. 
xvi.  cap.  xviii.  ubi  hi  versus : 

Annus  millenus  vicenus  sicque  novenus 
Quadringentenus  Scotis  fert  munera  plenus, 
Semina  florum,  germina  morum,  mystica  mella, 
Cum  tibi,  Scotia,  sit  Carthusia  sponsa  novella. 

Obiit  anno  mcdxxxvii.  xvii.  calend.  Octob.  Arnold.  Bostius  lib. 
de  Vir.  Illustrib.  cap.  xx.  "  Coram  positis  et  orantibus  fratribus,  emi- 
sit  spiritum." 

S.  ORONIUS  MODESTUS.     977. 

S.  Oronius,  cognomento  Modestus,  aut  Oranius,  aut  Orentius,  aut 
Orantius,  in  indice  anonymi  Magnus  etiam  audit,  imperatoriam  se- 
cutus  aulam  Palatinos  honores  attigit,  cui  epitaphium  solenne  ap- 
pingit  Venantius  Fortunatianus  lib.  iv.  Epigrammat.  xxiv. 

Non  hic  nostra  diu  fugienti  tempore  vita, 

Quae  sub  fine  brevi  vix  venit,  inde  redit. 
Ecce  caduca  volant  praesentia  secula  mundi, 

Sola  fides  meriti  nescit  honore  mori. 
Clauditur  hic  pollens  Orentius  ille  sepultus, 

Cui  Palatina  prius  mansit  aperta  domus. 
Consiliis  habilis,  regalique  intimus  aula, 

Obtinuit  celsum  dignus  in  arce  locum. 
Vir  sapiens,  justus,  moderatus,  honestus,  amatus, 

Hoc  rapuit  mundo  quod  bene  gessit  homo. 
Sexaginta  annis  vix  implens  tempora  lucis, 

Conjuge  Nicasia  qua  tumulante  cubat ; 
Cujus  castus  amor  colit  ipsa  sepulchra  mariti, 

Nec  placitura  homini,  sed  dedit  esse  Dei. 

Ultimum  versum  puto  corruptum,  nam  vult  poeta  Nicasiam  Orentii 
uxorem  nunquam  de  secundis  nuptiis  cogitasse,  sed  religiosae  vitae  se 
addixisse ;  itaque  refinge, 

Nec  placitura  homini,  se  dedit  esse  Dei. 

Idem  ille  est,  ut  puto,  [qui]  Carpentoractensi  concilio  subscripsit, 
ut  in  tom.  iii.  Concilior.  extat :  sane  eum  Sedulio  conjungit,  et  inter 
poetas  veteres  Christianos  collocat  idem  Fortunatianus  lib.  i.  de 
Vita  S.  Martini. 

Hinc  quoque  conspicui  radiavit  lingua  Seduli, 
Paucaque  perstrinxit  florenti  Orentius  ore. 

Certe  eundem  esse  poetam  Christianum  Orentum  et  Orentium 
Palatinum,  cujus  epitaphium  supra  recensui,  existimat  v.  CL.  Chri- 
stophorus  Browerus.     Scripsit  hic 

Carmina  sacra  lib.  I. 

Floruit  anno  ccclv.  ut  quibusdam  falso  videtur,  sed  facilius  est 

et  propensius  credere  ad  aetatem  Fortunatiani  propius  accessisse, 
cum  ipsius  ille  epitaphium  habeat ;  deinde  concilio  Carpentoractensi 
subscribit  anno  cdxliv.  et  annos  lx.  computemus,  quibus  exactis 
obiit,  non  quadrabit  male,  neque  absonum  erit  ab  opinione  Broweri. 
Hunc  pueriliter  et  insipide  inter  suos  ponit  Pitsaeus  indoctus  pag. 
lxvii.  et  ante  Christum  natum  locat. 

NICOLAUS  OTTERBURNUS.     978. 

Nicolaus  Otterburnus,  canonicus  Glascuensis,  cum  Wilhelmo  Sco- 
tiae  cancellario,  Joanne  episcopo  Dunkeldensi,  in  Geldriam  legatus, 
ut  Mariam  ducis  Geldriae  et  Juliacensis  filiam,  Philippi  ducis  Bur- 
gundiae  Brabantiaeque  neptem,  Carolo  VII.  Francorum  rege  Ca- 
maepo,  [sic]  Jacobo  II.  regi  uxorem  peteret.     Scripsit 

Acta  suae  Legationis  lib.  I. 

Epithalamium  Jacobi  II.  lib.  l.    publicatum   typis 

Aldinis  Lutetiae. 
Orator     in     Belgium     missus     ad    conciliandas    nuptias    anno 
MCDXLViii.  quando  decesserit,  et  an  ad  ampliores  honores  evectus, 
nihil  comperi. 

OSBERTUS.    979. 

Osbeutus,  canonicus  regularis,  atque  primus  abbas  monasterii  de 
Jedwode,  sive  Jedbourg,  vir  non  tantum  literatura  seculari  et  sacra 
instructissimus,  integritate  vitae  et  religiosa  simplicitate  admirabilis, 
scripsit 

Ad  Davidem  II.  Regem  Fundatorem  lib.  I. 

De  Fundatione  Monasterii  sui  lib.  I.    e    quo   opere    isti 

versus  sunt  in  Scotichronico  lib.  x.  cap.  XL. 

Unda,  ncmus,  vere  duo  sunt  bona  nata  placere, 
Compositum  de  re  dic  singula  laudis  habere. 

Regulam  ad  Fratres  lib.  I. 

Acta  Capituli  Hb.  I. 

Creatus  abbas   anno   mcxlviii.  obiit    mclxxiv.   Scotichronicon 
lib.  vni.  cap.  xxiv. 

OSBERTUS.     980. 

S.  Osbertus,  et  ipse  S.  Augustini  regulam  amplexus,  canonicus 
regularis  monachum  induit  in  Sanctae  Crucis  prope  Edimburgum 
regio  monasterio ;  tandem  meritis  indies  crescentibus,  cum  Alcuinus 
curae  pastorali  renunciasset,  in  abbatem  eodem  die  electus.  Scripsit 
Acta  S.  Davidis  Fundatoris  lib.  i. 

Abbas  creatus,  et  mortuus  anno  mcxli.     Scotichr.  lib.  v.  cap. 
xliii. 

OSBERTUS.    981. 

Osbertus  episcopus,  nobili  ingenio,  et  claro  loco  natus,  episco- 
pus  Dumblanensis,  rhetor,  poeta,  philosophus,  theologus  supra  ae- 
tatis  suae  barbariem,  nec  minus  pietate  nominatissimus,  scripsit 

Orationes  facundissimas  lib.  I. 

Hymnos  de  Sanctis  lib.  I. 

De  Causis  secundis  lib.  I. 

De  Praedestinatione  lib.  I. 

Obiit  anno  mccxxxi.    Georgius  Neutonus. 

ADAMUS  OTTERBURNUS.     982. 

Adamus  Otterburnus,  advocatus  regius  sub  Jacobo  V.  magnam  ab 
ingenio  suo  laudem,  maximam  a  Georgii  Buchanani  praeconio  aesti- 
mationem  peperit,  praesertim  a  literaturae  poeticae  gloria,  ut  ex  epi- 
grammate  isto  colligitur  quod  ex  libr.  n.  Epigrammat.  elegans  est,  et 
apponam. 

Lana  mea  est,  inquis,  tua  tela  est,  cum  tibi  reddo 

Haec  de  carminibus  carmina  facta  tuis. 
Synthesin  e  propria  textam  si  dem  tibi  lana, 

Gloria  Palladiae  non  minor  artis  erit : 
Nec  minus  insigni  Lysippus  laude  feretur, 

Aere  licet  fingat  signa  animosa  tuo. 

Tolle,  ais,  hinc  artem,  lanam  mihi  redde,  quid  autem 

Ars  tua,  materia  deficiente,  potest  ? 
At  mihi  furtivae  si  reddas  vellera  lanae, 

Nuda  tamen  pretium  merx  feret  ista  suum. 
Hac  vos  de  tabula,  pictores,  lege  colores 

Tollite,  Daedalea  cesset  in  arte  labor. 
Nulla  Tarentino  livescat  lana  veneno, 

Nec  rubeant  Tyriis  vellera  cocta  focis. 
Deserat  algentem  dehinc  pauper  Mulciber  Aetnam. 

Mendicet  Steropes,  algeat  Acmonides. 
Substrahe  materiam,  nihil  artem  posse  fatemur  ; 

Sed  pretium  gemmis  majus  ab  arte  venit. 
At  mea  sedulitas  fumos  non  colligit  istos ; 

Si  non  culpabor,  sat  mihi  laudis  erit. 

Ex  quibus  videri  posset  praeceptorem  in  poetica  Buchanani  fuisse. 

Scripsit,  licet  ego  non  viderim, 

Carmina  varia  lib.  i. 

Florebat  anno  mdxxxiv.  quo  legatione  ad  Henricum  IIX.  funge- 
batur.     Holinshed.  pag.  MDLXIII. 

THOMAS  OTTERBURNUS.     983. 

Thomam  Otterburnum,  prioris  gentilem,  Parisiis  insigni  nomine  ver- 
satum  accepi.  Meminit  Scotorum  scriptorum  indiculus  anonymi. 
Ejus  sunt : 

De  Laude  Patriae  lib.  I. 

Chronici  Scotiae  Epitome  lib.  I.  viderat  David  Chal- 

mers,  sive  Camerarius,  ut  ipse  in  Chronologia  testatur. 
Vivebat  anno  mdxxxii. 

S.  ONANUS.     984. 

S.  Onanus  diaconus,  probatis  moribus,  et  doctrina  insigni,  ait  Hec- 
tor  Boeth.  lib.  XI.  Histor.  Scot.  pag.  ccxxxiv.  floruit  felici  illo  et 
aureo  seculo  coaetaneus  Moveani,  Medani,  Blaani,  Englatti,  Col- 
moci,  sanctissimorum  episcoporum,  Congani  abbatis,  Vigiani  mona- 

chi,  et  aliorum  qui  Christianam  apud  Scotos  pietatem  mira  seduli- 
tate  ac  sanctitate  auxerunt.     Annales  nostrates.     Scripsit 

In  varios  S.  Scripturae  Libros    lib.  I.     Meminit  Fordunus,  et 
Scotichronicon. 
Vivebat  anno  MX.  die  xxni.  Decembris. 

S.  ODILIA.     985. 

S.  Odilia  Ursulana,  cum  aliis  virginibus  Coloniae  caesa,  ibidemque 
sepulta,  post  multum  vero  temporis  pretiosum  corpus  mire  revela- 
tum  ac  translatum,  ut  ex  Lectionibus  Cruciferorum  ad  Huyum  :  "  Ip- 
sa  enim  dixit  in  visione  Joanni  de  Eppa  converso  Parisiis,  in  conven- 
tu  fratrum  Sanctae  Crucis,  Surge  frater,  Coloniae  juxta  S.  Geronis 
ecclesiam,  in  viridario  Amulphi,  sub  piro,  in  marmoreo  sarcophago, 
invenies  ossa  mea,  quae  in  primarium  S.  Crucis  coenobium,  juxta 
oppidum  Huyense,  volo  transferri."  Conversus,  a  priore  Coloniam 
missus,  cum  thesaurum  coelestem  invenisset,  Sifrido  archiepiscopo 
nunciavit,  qui  corpus  Odiliae  elevavit,  ac  capsulam  ligneam  reveren- 
ter  reposuit ;  deinde  praedictus  conversus,  capsulam  cum  literis  gesto- 
rum,  clam  a  Colonia  digrediens,  Huyum  transtulit,  ad  ecclesiam 
fratrum  S.  Crucis  ;  in  ipsa  autem  translatione,  et  in  loco  transla- 
tionis,  crebris  miraculis  coruscavit.  Molan.  Indiculo  SS.  Belgii  pag. 
LIII. 

Passa  eodem  die  quo  aliae  comites,  colitur  passio  XXI.  Octob.  reve- 
latio  reliquiarum  XXI.  Novembr.  translatio  incidit  in  diem  xnx. 
Julii.     Canisius,  Molanus,  acta  Huyi. 

S.  ODRANNUS.     986. 

S.  Odrannus  Scotus  S.  Patricium  Scotum,  ad  conversionem  Hi- 
bernicae  gentis,  e  patria  discipulus  secutus,  dum  durae  gentis 
cervices  jugo  evangelii  submittere  nititur,  ipse  caput  securi,  in- 
trepidus,  atque  animosus  Christi  martyr,  submisit,  utrique 
genti  colendus.  Miraculorum  gloriam  cooperabantur  ingentem 
sacrae  reliquiae,  Glascuam  post  aliquot  secula  relatae;  unde  ad- 
ducor    ut     Glascuensis     ecclesiae     plantam    existimem,    quae    me- 

2  B 

lius  in  solo  suo  quam  in  alieno  coalescit.  Et  hunc  quidem  primum 
puto  esse,  qui  in  Hibernia  sanguinem  Christo  profuderit.  Millus, 
Leslaeus,  Jocelin.  cap.  lxxiii.     Scripsit 

Ad  Hibernos  lib.  I. 

Pro  Veritate  Catholica  lib.  I. 

Passus  est  anno  dix.  aut  decennio  serius.  Colitur  xxvn.  Octob. 
Deo  sub  ejus  invocatione,  non  solum  in  Scotia  et  Hirlandia,  sed  etiam 
Rhemis  in  Gallia,  cernuntur  sacrae  aedes. 

S.  OGANUS.     987. 

S.  Oganus,  episcopus  dignitate,  Scotus  genere,  in  Martyrologio  Ca- 
nisii  Germanico,  unus  eorum  qui  aut  privato  religionis  zelo  loca  Do- 
minicae  passionis,  aut  SS.  apostolorum  limina  solebant  visitare,  aut 
publica  missione  in  gentium  conversionem  incumbebant.  Hunc  ab 
aliquibus  Hibernum  dici  reperio,  quod  in  Scotiae  Montanis  dicatur 
natus,  ut  alibi  saepe ;  nec  dicant  Hirlandi  O  in  solis  praenominibus  Hi- 
bernicis  nobilitatem  significare,  nam  et  Scoti  talia  etiam  habemus,  ut 
Ogilby,  Oliphant,  aliaque  paria ;  nemo  tamen  adeo  erit  insanus,  ut 
eas  familias  non  Scotici  esse  sanguinis  dicet. 

Annus  incertus.    Colitur  xxvi.  xxvn.  Febr.    Martyrologium  lau- 
datum. 

S.  OGRINUS.     988. 

S.  Ogrinus,  episcopali  et  ipse  honore  subvectus,  ex  eadem  illa  patria 
sua  Scotia  egressus,  amore  Dei  factus  peregrinus,  strenuus  Domini 
cooperator,  ex  eorum  Scotorum  numero  fuisse  censendus,  quibus  in 
Galliis  domorum  hospitalium  cura  incumbebat ;  quibus,  cum  a  Scotis 
patribus  erectae  fuissent,  soli  Scoti,  atque  illi  peregrini,  recipiebantur, 
ut  in  Concilio  Meldensi  cap.  xl.  Nudum  nomen  mihi  Canisius  in  Ger- 
manico  Martyrologio  indicavit,  nec,  prae  librorum  penuria,  plura  per- 
specta  habere  potui. 

Annus  incertus.     Colitur  xxv.  Februarii.     Canisius. 

S.  OSMANA.     989. 

S.  Osmana,  virgo  regia,  cum  beatam  vitam  in  terris  diu  egisset,  se- 
pulturae  memoria  aboleri  coepit,  tum  ipsa  indicavit.  Res  autem  sic  se 
habet,  ex  Thoma  Cantipratensi  lib.  II.  Apiarii  apud  Surium  tom.  III. 
Presbyter  quidam  in  Galliis  ad  Iotrense  monasterium  veniens,  in 
crypta  quadam,  ubi  sanctorum  corpora  quiescebant,  orabat,  et  cum 
sancti  cujusdam  tumulum,  ex  alabastritide,  praeter  mentem  aperuisset, 
nec  tamen  ejus  nomen  aut  meritum  scire  posset,  piam  postmodum 
Luitgardam  rogavit,  ut  a  Domino  peteret  ejus  nomen  revelari ;  illa  se 
totam  confert  ad  rogandum  Dominum,  et  cito  quod  voluit  impetrat, 
apparuit  enim  ei  instantius  oranti,  et  ait,  "  Ego  vocor  Osmana,  vir- 
go,  filia  quondam  regis  Scotiae,  et  per  miraculum  Domini  in  Gallias 
adducta,  sancte  vixi,  defunctaque  ibidem  sum,  ac  sepulta  solenniter, 
sed  mei  tandem  per  incuriam  incolae  obliti  sunt."  Eadem  nocte  se- 
quenti  ipsa  repetiit  presbytero  oranti,  atque  ita  virgo  Dei  pristinum 
inter  homines  honorem  et  cultum  recepit.  Vita  S.  Luitgardae  lib.  II. 
Miror  vehementer  cur  Gabriel  Flamma  in  sua  Sanctorum  Vitarum 
versione  Italica  eam  Ostianam  vocet ;  sed  vehementius  mirari  subeat, 
quae  furiae  Henricum  Fitz-Simonem  et  alios  Hirlandos  impellant,  ut 
hanc  Hirlandiae  donent,  Scotiae  suae  auferant ;  nam,  ut  omittam 
eam  non  aliter  quam  Scotam  in  revelatione  vocari,  Hirlandia  in  pen- 
tarchiam  divisa  erat,  ut  non  potuerit  dici  fiHa  regis  Hiberniae, 
etiamsi  Scotia  fuisset  Hibernia,  quod  est  falsissimum,  sed  filia  regis 
Ultoniae,  Momoniae,  aut  aliquid  simile  :  sed  eos  Furiarum  tertiae 
relinquo,  et  S.  Osmanam  repeto,  quae  decenter  collocata,  a  piis  homi- 
nibus  culta. 

Revelavit  se  anno  mccxl.     Colitur  xxn.  Novembr.    Martyrolog. 
Anglicum. 

S.  ORBILLA.     990. 

S.  Orbilla,  virgo  Scota,  consanguinea  S.  Abelis  archiepiscopi 
Rhemorum,  ab  eo  patria  sua  evocata,  ut  monialibus  praeesset, 
diu   Rhemis  vita  sancta,   et  continentiae   laude   bonisque   operibua 

plena,  in  coenobio  transacta,  ad  Deum  migravit  officium  illius  eccle- 
siae ;  nec  vero  insolens  erat  mulieres  evocari  ad  evangelici  operis  per- 
fectionem,  nam  plenae  sunt  memoriae  ecclesiarum  per  Gallias  et  Ger- 
manias,  Angliam,  atque  etiam  Italiam,  ut  insulas  nostrates  et  Hir- 
landiam  omittam,  Scotis  mulieribus,  quae  sexum  suum  praetergressae 
Dei  gloriam  promoverunt. 

Florebat  anno  dcclx.    Colitur  n.  Januar.    Acta  laudatae  ecclesiae. 

RICHARDUS  OLIPHANTUS.     991. 

Richardus  Oliphantus,  nobilissimo  loco  ortus,  Carmelitanae  societa- 
tis  gravissimus  theologus,  in  Patavino  lyceo  diu  magna  felicissimi 
ingenii  laude  medicinae  dedit  operam;  sed  certiora  cogitans  immacula- 
tae  Virgini  se  addixit,  et  domum  redux  Aberdoniae  monachum  in- 
duit;  tum  Romam  ob  res  sui  ordinis  vocatus,  ex  itinere  morbo  Ticini 
decubuit,  e  quo  recreatus,  sacram  theologiam  primus  ordinis  sui  in 
eadem  academia  coepit  profiteri,  ingentique  concursu  auditus  est. 
Scripsit 

Lecturas  scholasticas  lib.  I. 

Commentarios  sacros  lib.  I.    Utrumque  opus 

prodiit  ex  Veneta  Junctarum  officina. 

De  Conciliis  oecumenicis  lib.  I.  et  alia. 

Fiorebat  anno  mccclxiii.  ut  ex  vita  primo  operi  praefixa  constat. 
Antiquissimam  hanc  familiam  esse  probat  Hoveden.  pag.  cccxii. 
Walterum  Olifard  pro  Olifan  sub  annum  mclxxv.  ponit. 

ROBERTUS  OLIPHANTUS.     992. 

Robertus  Oliphantus,  vir  elegantissimi  ingenii,  Europam,  Afri- 
cam,  et  Asiam  laboriosissime  lustravit,'  Comitem  Mortonum  et 
Vicecomitem  Oliphantum  a  piratis  Turcis  captos  quaesiturus  ;  nec 
frustranea  ea  opera,  nam  licet  nobiles  illos  viros  haudquaquam 
potuerit  reperire,  tamen  maximo  cum  fructu  regiones  omnes  lus- 
travit,  et  ut  varia  observavit,  itaque  in  adversaria  sedulus  retu- 
lit.  Redux  in  patriam,  Ruthveniae  conjurationis  accusatus  regno 
cessit,  ut  sunt  magnorum  ingeniorum  infelices  eventus ;  tum  Tho- 

mae  Bruulaeo,  equiti  Anglo  adolescenti,  comes  ab  avunculo  oratore 
regio  Earyo,  tum  Lutetiae  residente,  datus,  Galliam,  Germaniam, 
Italiam,  et  Hispaniam  peragravit,  mox  in  Daniam  permeavit,  ubi 
arcta  cancellarii  illius  regni  amicitia  fretus  ingentem  ab  eruditione 
sui  admirationem  movit.     Scripsit 

Itineris  sui  lib.  II. 

De  Nostradami  Prophetiis  lib.  I. 

Mathematicae  Observationis  super  Astrologicis  Praedictioni- 
bus  lib.  I. 

Vivit  adhuc  in  Dania  Musis  gratus. 

ODO.     993. 

Odo  Senescallus  clericus,  affinis  Joannis  episcopi  Dunkeldensis,  no- 
minatur  in  controversia  quae  inter  eum  et  Hugonem  S.  Andreae 
episcopum  intercessit.  Literae  Urbani  III.  papae  apud  Hovedenura 
part.  ii.  pag.  ccclx. 

Claruit  anno  MCCLXXXH.  Parvum  hoc  fateor,  sed  in  tanta  rerum 
nostrarum  penuria  tacendum  non  duxi. 

OSBERTUS.     994. 

Osbertus,  abbas  de  Kelrou,  ut  est  Hovedeni  codice  part.  II.  pag. 
cccli.  vel  Kelkoensis,  ut  in  literis  Lucii  III.  pontificis,  a  Wilhelmo 
rege  Romam  orator  missus  cum  Jocelino  episcopo,  et  Arnaldo  ab- 
bate  Mailrosensi,  regis  causam  egregie  in  consistorio  egit,  et  absolu- 
tionem  impetravit. 

Vivebat  anno  mclxxxviii. 

GALTERUS  OGILVIUS.     995. 

"  Galterus  Ogilvius,  singulari  exundans  eloquentia,  adeo  ut  homi- 
nem  verborum  copia,  sermonis  ubertate,  venustate  sententiarum,  non 
modo  delectare,  sed  lascivire  et  luxuriare  diceres,"  ait  Hect.  Boeth. 
in  Vita  Episcoporum  Aberdonensium.     Edidit 

Rhetorices  Flores  lib.  i. 


514*  HISTORIA  ECCLESIASTICA. 

Orationes  varias  lib.  i. 

Vixit  et  professus  est  in  Montano  Lutetiae  anno  mdxx. 

ANDREAS  OGSTONUS.     996. 

Andreas  Ogstonus  Turaviensis,  praeceptor  in  elementis  grammaticis 
meus,  vir  ingenio  mediocri,  nec  indoctus,  scripsit 

Poemata  varia  lib.  i.  vario  carminum  genere,  sed  eminet 
Epicedium  Forbassi  Toparchae,  ac  familiae  illius  Principis, 
lib.  I.  elegiaco  versu  non  inculto,  ante  annos  xxx.  publi- 
catum. 
Vivit  adhuc  in  Orcadibus. 

S.  PANDIONA.     997. 

S.  Pandiona,  regis  Scotiae  filia,  quae  cum  in  nubilem  aetatem  adole- 
visset,  et  pater  iniquissima  ac  pietati  votoque  facto  adversantia  sua- 
deret,  saepe  urgeret,  minis  terreret,  verita  ne  vel  muliebri  imbecilli- 
tate  succumberet,  vel  tormentis  ad  iniqua  toleranda  cogeretur,  fuga 
subsidium  ac  virginitatis  munimentum  quaesivit,  habituque  dissimu- 
lato  Angliae  intima  penetravit,  ac  prope  Grantam  Geruviorum,  quae 
postea  Cantabrigia  dicta  est,  sanctissime  vitam  durissimam  traduxit, 
et  in  sanctissimi  voti  professione  obiit,  reliquiis  ibidem  loci  religio- 
sissime  conditis ;  cujus  vitam  scripsit  Richardus  Eltessleius,  sacerdos 
Anglus,  Lelandus  lib.  iv.  de  Viris  Illustribus,  et  meminit  Joannes  Pit- 
saeus  centuria  iii.  appendicis  numero  lxxxii.  qui  scurriliter  et 
contumeliose,  ut  solet,  filiam  reguli  Scotiae  appellat :  sed  regulus  ille 
magnos  Angliae  reges  saepe  in  fugam  armatus  compulit,  Angliam 
ferro  flammaque  vastavit,  Anglicanos  exercitus  delevit,  et,  semel  dicam, 
Angliae  imperat.  Sed  os  impiorum  facit  quod  solet,  nec  verissimis 
Scotiae  meae  laudibus  praejudicat.  Scripsit  sancta  haec  virgo 
De  Virginitate  servanda  lib.  I. 

Soliloquium  Animae  lib.  I. 

Quo  tempore  vixerit,  non  deprehendi,  quia  altum  de  ea  apud  nos- 
trates  scriptores  silentium.   Joan.  Molan.  in  Appendice  ad  Usuardum. 

S.  PALLADIUS.     998. 

S.  Palladius,  primus  Scotiae  episcopus  quem  Romae  consecra- 
tum  accepimus,  non  simpliciter,  siquidem  diu  ante  illius  in  eam 
insulam  appulsum  certum  est  Scotos  Christianae  veritatis  lumine 
illustratos,  et  fidei  initiatos  sacramentis.     Abrahamus,  et  Gotefred. 

Bucholzeri  Iudice  chronolog.  pag.  cclxxi.  Joannes  Leslaeus  lib.  IV. 
pag.  cxxxvil.  Sigebertus  Gemblacensis  in  Chronico :  "  Coelestinus 
papa  ad  Scotos  in  Christum  credentes  Palladium  primum  mittit 
episcopum."  Ergo  ante  illius  adventum  Scoti  in  Christum  credebant, 
Ado  Viennensis  in  Chronico  aetate  VI.  "  Scotis  Christum  credentibus 
ordinatus  a  Papa  Coelestino  Palladius  primus  episcopus  mittitur." 
Venerabilis  Beda  libro.  i.  Histor.  Ecclesiasticae  Gent.  Anglor.  cap. 
xiii.  cujus  lemma  est,  "  Palladius  ad  Scotos  jam  credentes  venit." 
Sequuntur  deinde  :  "  Anno  Dominicae  Incarnationis  quadringentesimo 
vigesimo  tertio  Theodosius  junior,  post  Honorium,  quadragesimus 
quintus  ab  Augusto,  regnum  suscipiens,  viginti  et  septem  annis  tenuit"; 
cujus  regni  anno  octavo  Palladius  ad  Scotos  in  Christum  credentes 
a  pontifice  Romanae  ecclesiae  Coelestino  primus  mittitur  episcopus." 
Eadem  Hermannus  Contractus.  Comes  Veringensis  in  Chronico 
eodem  anno :  "  Palladius  episcopus  a  Coelestino  papa  ad  Scotos  jam 
Christo  credentes  mittitur ;"  primus  episcopus  scilicet  Romae  ordina- 
tus,  ut  admonui,  nam  diu  ante  episcopos  suos  Scotica  ecclesia  ha- 
bebat,  ut  ex  Apparatu  nostro  Historico  liquet.  Marianus  Scotus  lib. 
II.  aetate  vi.  consentit :  "  Ad  Scotos  in  Christum  credentes  a  Papa 
Coelestino  Palladius  episcopus  primus  missus  est."  Concors  est  nos- 
tratium  annalium  fides.  Appositissime  Hect.  Boeth.  lib.  vn.  Hist.Scot. 
in  fine :  "  Inter  nostrates  Palladius  episcopus  a  Coelestino  pontifice 
maximo  ad  Scotos  in  Christum  credentes  missus,  ut  Pelagianam  haere- 
sim,  quae  jam  magnam  Britanniae  partem  infecerat,  a  Scotorum  gente 
arceret,  populumque  ad  veram  pietatem,  a  qua  continua  bellorum 
atrocitate  paulum  aberraverat,  rite  reduceret.  Erat  Palladius  primus 
omnium,  qui  sacrum  inter  Scotos  egere  magistratum,  a  summo  pontifice 
cpiscopus  creatus,  quum  antea  populi  suffragiis  ex  monachis  et  Cul- 
deis  pontifices  assumerentur.  Is  utilibus  ac  piis  concionibus  Scotos  Pic- 
tosque  a  quibusdam  superstitiunculis  gentilibusque  ritibus,  nondum 
in  illis  populis  post  relictam  idololatriam  exterminatis,  purgavit ;  ob 
quas  res  Scotorum  Apostolus  a  posteritate  est  appellatus.  Post  multos 
tandem  pios  sudores,  ac  religiosa  opera  Cbristi  dogma  propalando 
pro  mortalium  salute  impensa,  Forduni  (vico  in  Mernia  nomen 
est)  beatissimum  hujus  vitae  exituin  sortitus,  fatis  concessit,  ubi 
sacrae  ejus  reliquiae,  in  multo  habitae  honore  a  multis  illuc  religio- 

nis  causa  confluentibus,  vel  hac  nostra  aetate  venerandae,  ostendun- 
tur.  Has  Wilhelmus  Schewes,  S.  Andreae  olim  archiepiscopus,  vir 
undequaque  eruditus,  effossas  humo  multis  piis  precationibus  solem- 
nique  apparatu  in  capsulam  argenteam  honorifice  collocavit,  iv.  anno 
post  Christi  adventum  in  carnem  supra  nonagesimum  millesimum  qua- 
ter  centesimum."  Quid  aversi  a  rerum  nostrarum  gloria  Angli  super 
hoc  ipso  censuere  ?  Idem  plane,  et  potentior  odio  fuit  veritas.  Matth. 
Westmonasterien.  anno  ccccxxviii.  in  Floribus  Historiar.  "  Scotis  iii 
Christum  credentibus  ordinatus  a  Papa  Coelestino  Palladius  pri- 
mus  episcopus,  ibidem  mittitur."  Florent.  Wigorniensis  anno  cdxxi. 
"  Ad  Scotos  in  Christum  credentes  ordinatus  a  Papa  Coelestino 
Palladius  primus  episcopus  missus  est,  post  ipsum  Sanctus  Patri- 
cius." 

Rara  hujus  pietatis  argumenta  annales  Anglicani  exhibent,  et 
prae  aliis  Polydor.  Virgilius  lib.  iii.  Histor.  Anglic.  pag.  lix.  "  Pal- 
ladius,  homo  bonus,  gratus,  pius,  et  plenus  officii,  dum  apud  Scotos 
erat,  omnibus  precibus  dehortatus  est  Constantinum  regem,  ut  ne 
vellet  Anglos  Saxones,  gentem  impiam,  armis  juvare,  contra  Britan- 
nos,  homines  Christianos,  quando  posset  certo  scire  eorum  calamita- 
tem  cum  sua  aliquando  fore  conjunctam,  cum  satis  constaret  illos  non 
Scotorum,  non  Pictorum  amicitiam,  sed  totius  insulae  imperium 
quaerere,  neve  alienorum  nomine  se  atque  suos  toties  opponere  peri- 
culo  belli,  cujus  exitu  nihil  incertius  esset."     Paria  alii. 

Contra  hunc  tam  certum  annalium  Scotorum  Anglorumque  con- 
sensum,  et  septem  probatissimorum  veterum  testimonia,  insaniae  suni- 
mae  esse  judico  reluctari,  et  tamen  reperti  sunt  inter  recentiores 
male  feriati  quidam  homines,  qui  Christianam  pietatem  Scotis  a 
Palladio  primum  concessam  ausi  sint  scripsisse.  Antesignanus  est 
hujus  temerariae  cohortis  Baptista  Platina  in  vita  Coelestini :  "  Misit 
ad  Scotos  Christi  fidem  optantes  Palladium,  quem  ipse  episcopum 
creaverat."  Hunc  secutus  Ethelwerdus  Chronicor.  lib.  i.  pag. 
cccclxxiv.  illi  in  eadem  falsitatis  opinione  succedit  Ingulfus  abbas 
Croylandiensis  in  Chronico  :  "  Scoti,  misso  a  Coelestino  papa  Palla- 
dio,  fidem  Christianam  suscipiunt."  Ab  his,  ut  puto,  pridem  deceptus. 
Alphonsus  Ciaconius  in  eodem  Coelestino :  "  Palladius  item  diaco- 
nus  ad  Britanniam  directus,  postea  ad  Scotos,  qui  ex  diacono  crea- 

tus  est  episcopus,  et  ad  Scotos  ab  eodem  missus  est  Coelestino."  Ne- 
mo  certe  tradidit  veterum  Palladium  ad  Britanniam  primum  mis- 
sum,  deinde  ad  Scotiam  ;  quare  errat  Ciaconius.  Et  post,  reliqua  ejus 
pontificis  persequens,  turpiter  lapsus  est :  "  In  Britanniam  S.  Germa- 
num  Altissiodorensem  episcopum  legavit,  et  Scotos  ad  fidem  per 
Palladium  convertit,  Scotorum  Apostoli  nomen  consequutus  est."  Non 
Coelestinus  Scotorum  Apostolus  dictus,  quod  voluit  Platina,  sed  ipse 
Palladius. 

Gente  fuisse  Britannum  affirmant  quidam  eruditi ;  in  his  Ant.  Pos- 
sevin.  tom.  iii.  Apparat.  pag.  iv.  sed  mihi  non  liquet.  Ad  eum  S. 
Cyrillum  Alexandrinum  suos  de  Adoratione  Commentarios  scrip- 
sisse  volunt,  et  cardinalem  factum,  ut  majori  auctoritate  ecclesias 
regeret.  Doctissimus  Baronius  tom.  v.  Annal.  Probus  in  Gestis  S.  Pa- 
tricii,  auctor  vetustus,  gente  Scotus,  sed  librariorum  aut  perperam 
utentium  vitio  corruptus.  Prosper  Aquitanicus  in  Chronico  :  "  Basso 
et  Antiocho  coss.  congregata  apud  Ephesum  plus  ducentorum  sy- 
nodo  sacerdotum,  Nestorius  cum  haeresi  nominis  sui,  et  cum  multis 
Pelagianis  qui  cognatum  sibi  dogma  juvabant,  damnatus.  Ad  Scotos 
in  Christum  credentes  ordinatur  a  Papa  Coelestino  Palladius,  et  pri- 
mus  episcopus  mittitur."  Ergo  Ephesina  eodem  anno  generalis 
synodus  habita,  Nestoriani  damnati,  et  ad  Scotos  Palladius  missus, 
quo  Bassus  et  Antiochus  coss.  hoc  est,  ccccxxix.  Quam  strenuam 
vero  operam  navaverit  exstinguendae  Pelagianae  apud  Scotos  pesti 
Palladius,  ex  eodem  liquet  Prospero  in  Chronico  biennio  ante  in  con- 
sulatu  Florentii  et  Dionysii,  et  adversus  collatorem  in  fine.  Paene 
praeterierain  Freculphi  Lexoviensis  episcopi  auctoritatem  tom.  n. 
Chronicor.  lib.  v.  cap.  xxm.  "  Tunc  equidem  ad  Scotos  in  Christum 
credentes  ordinatus  a  Papa  Coelestino  Palladeus  i.  episcopus  mitti- 
tur ;"  corrupte  sane  pro  Palladius,  ut  pleraque  ea  propria  in  eo  scrip- 
tore  vocabula,  quo  nullus  inter  veteres  librariorum  incuria  mendo- 
sior,  aut  transcriptionis  ncgligentia. 

Hunc  rcligiosa  nostratium  successio  semper  ut  divum  coluit,  et 
reliquiae  ejus  magno  pietatis  afTectu  colebantur  Forduni  oppido  Mer- 
niae,  ut  supra  monui,  et  confirmat  Polydor.  Virg.  lib.  i.  Hist.  Angl. 
pag.  vi.  et  tarnen  an  tacito  gentium  illorum  consensu  in  divorum  rela- 
tus  fuerit  numerum,  an  ab  aliquo  pontifice,  nec  annales  nostri,  quod 

sciam,  tradiderunt,  nec  alibi  reperi,  et  nec  ullum  martyrologiura  me- 
minit ;  sed  non  in  eo  solo  gentis  nostrae  gloriae  iniqui  sunt  et  injurii 
martyrologiorum  compilatores.  Fuit  autem  Graecae  et  Latinae  linguae 
peritissimus,  nec  Scoticae  ignarus.     Scripsit 

Contra  Pelagianos  lib.  i.  qui  ipsius  cura  Scotia  prohibiti, 
et  Romae  damnati.  Extat  Petri  Tausiani  Bastidei  epi- 
gramma  cultum : 

Dum  perit  haereticis  vicina  Britannia  flammis, 

Scotia  Palladio  stat  bene  tuta  suo. 
Palladium  Trojae  quondam  si  tale  fuisset, 

Argolici  nunquam  fraude  perisset  equi. 

Vitam  S.  Joannis  Chrysostomi,  lib.  I.  aliam  ab  ea  quam  ex 
Simione  Metaphraste  habet  Surius  tom.  I.  et  ab  ea  quam 
fertur  scripsisse  Cosmas  Vestiarius,  quae  MS.  in  Bibliotheca 
Vaticana  asservatur,  ut  ad  xxvn.  Januarii  Martyrolog. 
testatur  illustris  Baronius. 
Homilias  plures  lib.  I. 

Epistolas  ad  Coelestinum  lib.  i. 

Missus  est  in  Scotiam,  imperante  Theodosio  juniore,  anno  cdxxix. 
vel  anno  cdxxxi.  vel  anno  cdxxxii.  quae  receptior  est  conformior- 
que  veritati :  quando  inibi  officio  functus,  incertum.  Vide  plura  in- 
fra  in  S.  Patricio  et  in  Servano.  Alius  est  S.  Palladius  uterque,  Bitu- 
rigum  antistes,  ut  et  Palladius  Xantonum  praesul.  Colitur  xxvn. 
Januarii. 

S.  PATERNUS.     999. 

S.  Paternus  Scotus,  pertinax  religiosi  voti  ac  sancti  propositi 
eustos,  colitur  die  x.  Aprilis.  Arnold.  Uvion  lib.  m.  pag.  cxxx. 
Joan.  Leslaeo  lib.  v.  in  fme  astipulante.  Sigebertus  Gemblacensis : 
"  Paderbruma,  Germaniae  civitas,  est  cum  majori  ecclesia  combusta. 
In  monasterio  autem  monachorum  Scotus  quidam,  nomine  Paternus, 
monachus  multo  tempore  reclusus,  qui  etiam  hoc  incendium  saepe 
praedixerat,  propter  propositum  reclusionis  exire  nolens,  se  comburi 
passus  est."  Oh  rarum,  et,  quod  sciam,  unicum  ardentis  aifectus  exern- 
plum,  nec  nostro  seculo  imitabile  !    "  Ad  sepulchrum  multa  fiunt  mi- 

racula."  Trithem.  Hb.  iii.  de  Vir.  illustr.  S.  Benedicti  cap.  cccxxiv. 
'*  De  cujus  sepulchro,"  nirais  frigide  Florent.  Wigorniensis  eo  anno 
pag.  dcl.  "  quaedara  bona  narrantur."  Scripserat,  ut  ex  Sigeberto 
apparet, 

Praedestinationes  lib.  I.  exemplo  S.  Brigidae. 
Exstinctus  est  anno  mlviii.  Paderbruma  autem  civitas  Rheginoni 
in  Chronicis  ad  annum  dcclxxvii.  Padresbruma  audit,  forte  TuUgtov 
Ptolomaeo,  Teuderus  priscis,  ut  putat  P.  Appianus.  Incertus  Anna- 
lium  Francicorura  scriptor  ad  annum  dccxcix.  et  ad  annum 
dcccxlv.  Frodoardus,  in  Chronico  ad  annum  dccccxlvii.  me- 
minit  Dudonis  episcopi  Paderburnensis. 

S.  PATTO.     1000. 

S.  Patto,  rnonachus  Benedictinus,  sanctitate  vitae,  eruditionis  gloria 
celebris,  abbas  Amarbaricensis  renunciatus,  Albert.  Crantz  lib.  i. 
Metropol.  cap.  xxi.  Gaspar  Bruschius  in  Catalogo ;  et  cum  diu  eo 
raunere  pie  fuisset  functus,  a  Carolo  Magno  episcopus  Verdensis 
secundus  creatus.     Scripsit 

In  Pentateuchum  Moysis,  lib.  i.     Forduno  auctore.     Reliqua 

omnia  interierunt,  cum  nemo  illo  eo  seculo  aut  plura  aut 

meliora  scripsisset. 

Vixit  anno  dcccx.   sed   quamdiu  episcopatum  rexerit,  aut  ubi, 

quove    mortis    genere     defunctus,     non    reperi.      Sanctorum    albo 

ascriptum,  docet  Molan.  appendice  ad  Martyrologium  Usuardi,  sed  a 

quo  papa  aut  quo  die  non  exprimit.    Arnold.  Uvion  lib.  II.  Ligni  Vi- 

tae  cap.  lv.  Anton.  Demochar.  tom.  u.  Sacrificii  Missae  cap.  xxxv. 

Joannes  Leslaeus  lib.  iv.     Colitur  die  xxx.  Martii. 

S.  PATRICIUS.     1001. 

S.  Patiucium  Iliberniae  episcopum,  aut  Scotiae  praesulem,  ut  ait 
Volaterranus  lib.  xix.  pag.  dlxx.  (utrumque  recte,  nam  prius  Scoticae 
ecclesiae  praefuit,  postmodura  Hibernicae)  Galli  Areraorici  civem  suum 
faciunt,  Angli  sibi  eodein  jure  quo  alios  multos  nobis  iinpudentia  sumraa 
subreptos    vindicant,    Hibemi    improbabilioribus    argumentis    apud 

se  natum  contendunt,  Scotum  esse  ego  probo.  Sigebert.  Gemblacens. 
Chron.  ad  annum  cccxciv.  "  S.  Patricius  Scotus  cum  suis  sororibus 
venditur  in  Hibernia,  ubi  cum  esset  regis  porcarius,  angeli  saepe 
alloquio  fruitur."  Clare  ille  gentes  eas  sejungit,  et  in  Scotia  natum,  et 
in  Hibernia  venditum  vult.  Ado  Trevirensis  in  Martyrologio  xvn. 
Martii :  "  In  Scotia  natale  Sancti  Patricii,  episcopi  et  confessoris,  qui 
primus  ibidem  Christum  evangelizavit."  Franc.  Maurolycus  Marty- 
rologio  eodem  die  :  "  In  Scotia  natale  Sancti  Patricii  episcopi,  qui 
primus  ibi  Christum  evangelizavit,  et  maximis  virtutibus  et  mira- 
culis  claruit,  atque  in  Hibernia  ad  edomandos  barbarae  gentis  animos 
ope  divina  barathrum  fecit  horrendum,  quod  S.  Patricii  Purgatorium 
hucusque  appellatur,  in  quod  descendentes  quidam,  reversi  mirabi- 
lia  se  vidisse  referunt."  Et  ille  Hiberniam  a  Scotia  separat.  Petrus 
Galesinius  Protonotarius  in  Martyrolog.  "  In  Scotia  S.  Patricii,  epi- 
scopi  et  confessoris,  qui  primus  eam  nationem  Christi  sacris  imbuit." 
Usuardus  itidem  in  Martyrologio,  quod  rogatu  Caroli  Magni  compo- 
suit :  "  In  Scotia  natale  S.  Patricii,  episcopi  et  confessoris,  qui  pri- 
mus  ibidem  Christum  evangelizavit."  Ab  eo,  puto,  hauserunt  juniores, 
Ado,  Maurolycus,  et  Galesinius.  Haec  Siculi,  Itali,  Germani,  et  Galli, 
de  S.  Patricii  patria  prodiderunt,  et  natalis  hic  non  ortus  primus,  non 
depositio,  sed  dies  consecrationis  in  episcopatum  ;  Hilarii  PP.  epist. 
ad  Ascanium,  S.  Paulini  epist.  xvi.  ad  Delfinum,  S.  Ambros.  lib.  ux. 
epist.  lx.  ad  Felicem ;  quod  Hirlandi  ignorarunt,  in  suis  contra  Sco- 
tiam  et  Thomam  Dempsterum  famosis  libellis.  Quid  Angli  censeant 
exquirendum,  qui  vicinia  loci  diligentius  res  nostras  cognoscunt  et 
scrutantur.  Silvest.  Giraldus  Cambrensis  Topogr.  Hibern.  cap. 
xvi.  "  Patricius  vero  natione  Britannus,  vir  vita  et  sanctitate 
conspicuus,  regnante  Largirio  Nelli  Magni  filio  insulam  Hiberniam 
intravit,  et  gentem  inveniens  idololatram  varioque  errore  delusam, 
primus  in  ea,  divina  opitulante  gratia,  fidem  Christianam  et  praedi- 
cavit  et  plantavit.  Baptizatis  itaque  catervatim  populis,  et  tota 
jam  insula  ad  Christi  fidem  conversa,  apud  Ardmacham  sibi  sedem 
elegit,  quam  etiam  quasi  metropolim  constituit,  et  proprium  totius  Hi- 
berniae  primarium  locum ;  episcopos  quoque  congruis  in  locis  collocavit, 
ut  in  partem  vocati  sollicitudinis,  quod  ipse  plantaverat,  et  ipsi  riga- 
rent,  Deus  autem  incrementa  daret."     Ille  diserte  Britannum  facit, 

non  Hibernum,  neque  Gallum  Britonem.  Id  quidam  ad  Angliam 
referunt,  et  in  his  Gulielmus  Camdenus  in  Britannia  pag.  dxxiv. 
Scribit  in  Valle  Rosina  sub  Verginio  promontorio  apud  Dimetas, 
vulgo  JPembrokehill,  natum  esse ;  sed  cum  careat  idoneis  auctoribus,  fig- 
menti  loco  a  me  id  habebitur.  Indifferenter  Floren.  Wigrorniensis 
ad  aunum  cccxciv.  "  S.  Patricius  nascitur  in  Britannia  ex  patre 
Calphurnio  nomine,  qui  presbyter  fuit,  filius  diaconi  nomine  Fodit. 
Mater  autem  erat  Patricii  Conches,  soror  S.  Martini  de  Gallia.  Patri- 
cius  in  baptismo  clictus  est  Sucat,  a  S.  Germano  Magonius,  a  Coeles- 
tino  papa  Patricius,  id  est,  pater  civium."  Explicatius  et  lucidius 
Matth.  Westmonasteriensis  Florib.  Historiar.  "  Eodem  illo  anno  Sanc- 
tus  Patricius  Scotus  eodem  tempore  in  Hiberniam  venditur  cum  so- 
roribus  suis."  Mox  idem  delirus,  et  sui  oblitus,  multa  figmenta  super 
eo  congerit  ad  annum  ccccxcv.  nam  et  n.  Hiberniae  archiepiscopum 
scribit,  cum  ante  eum  neque  archiepiscopus  neque  Christiani  ulli  ea 
in  insula  essent:  deinde  xl.  annis  tantum  praedicationis  munus  im- 
plevisse,  cum  omnium  auctorum  consensu  constet  lx.  annos  totos 
in  sancto  illo  obsequio  eum  collocasse :  reges  septem  baptismatis  sa- 
cro  fonte  abluisse.  Ridiculum  sane,  cum  antiquissimi  gentis  illius 
annales  principio  quinque  tantum  fratres  insulam  inter  se  divi- 
sisse,  non  autem  septem,  asseverent,  qui  omnes  sub  unius  imperii  et 
regni  corpus  coaluerint.  Postea  pudendum  illud  de  S.  Palladio  com- 
mentum  ponit :  "  Dum  Patricius  Romae  moraretur,  missus  est  Palla- 
dius  episcopus  a  Papa  Coelestino  ad  Scotos  ad  Christum  convertendos, 
qui  primo  verbum  Dei  in  Scotia  praedicans,  tandem  in  Britanniam 
pervenit,  et  in  terra  Pictorum  defiuictus  est ;  deinde  audita  morte  Pal- 
ladii,  Patricius  Theodosio  et  Valentiniano  imperantibus  a  Papa  Coele- 
stino  ad  partes  occiduas  missus  est."  Omnia  impurissimi  mendacii 
plena.  Nam  Palladius  ad  Scotos  jam  conversos  est  missus,  et  creden- 
tes,  non  convertendos,  uti  supra  plene ;  deinde  in  Britanniam,  hoc  est, 
Angliam,  eum  penetrasse,  falsissimum,  post  susceptum  semel  apud 
Scotos  docendi  munus.  Ulud  amenter  etiam  confictum,  Palladium 
in  terra  Pictorum  vita  functum,  cum  Forduni  obierit  oppido  Merniae 
in  Scotia,  ut  ostendi :  hoc  etiam  imperitiae  et  ignorantiae,  Patricium 
successorem  destinatum  Palladio,  Valentiniani  imperio,  cum  multis  post 
eum  annis  Palladius  in  Scotiam  fuerit  missus,  scilicet  sub  Theodosio 

juniore.  Erratum  erit  igitur  ut  minus  centum  annis  totis.  Sed  ad 
S.  Patricium  redeo,  quem,  sibi  contrarius,  vult  Hiberniensem  ortu  fu- 
isse  et  in  Scotia  venditum,  cum  prius  ortu  Scotum  et  in  Hibernia 
venditum  dixisset.  Pergit  saperda  et  insulsus,  a  Matthaeo  archiepi- 
scopo  Patricium  ad  episcopalem  gradum  promotum  asserens,  cum  ar- 
chiepiscopi  honorem  a  Coelestino  papa  acceperit,  ut  infra  patebit  ex 
Sigeberti  Chronico.  Denique  sepulchri  locum  ejus  ignotum  contendit, 
cum  omnes  eum  Duni  sepultum  et  veteres  et  recentiores  affirment. 
Silvester  Giraldus  Topograph.  Hibern.  cap.  xviii.  et  versus  vulga- 
tissimi,  licet  falsissimi,  nam  Brigida  Abrenethae  in  canonic.  aede  ja- 
cet,  ac  in  Scotia.  Ex  loci  archivis  et  actis  Leslaeus  lib.  iv.  Hist. 
p.  CXLIX.  Patricius  vero  in  Glastonia,  regione  Somersetensi,  et  vixit  et 
obiit,  si  Malmesburiensi  fides  lib.  n.  Gest.  Pont.  pagina  cxlv.  nec  de 
Patricio  juuiore  dicant  Irlandi  intelligendum,  siquidem  Hiberniae 
Apostolum  idem  auctor  vocat,  et  G.  Camdenus  pag.  clvii.  Denique, 
Columba  in  ea  insula  jacet,  quae  Scoticae  ditionis,  et  Scotorum  re- 
gum  sepultura,  a  nomine  hujus  sancti  Columkil  dicitur.  Scotichroni- 
con  et  Veremundus.  Tantum  improbitas  Hirlandica  effecit,  sanctos 
Dei,  qui  aliis  deberentur,  sibi  affingens.  Huntindoniensis  vero  scri- 
bit  S.  Columbam  ad  S.  Martini  episcopatu  S.  Niniani  in  Gallovi- 
dia  sepultum,  lib.  iii.  pag.  cxxcix.  Quam  mendaces  ergo  hi  versus  ! 
Hi  tres  in  Duno  tumulo  tumulantur  in  uno, 
Brigida,  Patricius,  atque  Columba  pius. 

Clarissime  patriam  S.  Patricii  expressit  H.  Rabanus  in  Martyrolo- 
gio  :  "  In  Scotia  natale  Patricii  episcopi,  qui  in  Hibernia  insula 
primum  praedicavit  nomen  Domini  nostri  Iesu  Christi."  Notkerus 
Balbulus,  etiam  Martyrolog.  scriptor,  eodem  illo  die:  "  In  Scotia  nativi- 
tas  S.  Patricii  episcopi,  natione  Britanni,  qui  in  Hibernia  insula  Sco- 
tis  primum  evangelizavit  nomen  Domini  nostri  Iesu  Christi,  et  eos 
per  miraculorum  ostensionem  ad  fidem  veram  convertit."  Fefellit  et 
hunc  et  multos  alios  rerum  nostratium  exordium ;  nam  quia  Scoti  pri- 
mum  ex  Hibernia  in  Britanniam  transierunt,  existimarunt  Scotos  sem- 
per  eam  insulam  inhabitasse  ;  usque  adeo  nominum  ut  confusio  fit 
inextricabilis,  utque  quidam  auctores  supra  laudati,  Ado,  Galesinius, 
Maurolycus,  Scotos  fidei  Christianae  veritatem  et  lucem  evangelii  a 
S.  Patricio  hausisse  scripserunt;  quinimo  ipse  Mellanius  Probus  Scotus, 

auctor  vetustissimus,  sed  a  librariis  aut  sciolis  corruptus,  in  Vita  & 
Patricii  prodit  Palladium,  intactis  rebus  Scotorum,  ab  illis  fuisse  re- 
pulsum,  ac  in  munere  quo  fungebatur  archidiaconatus  esse  defunc- 
tum,  eique  successorem  Patricium  gentem  eam  ad  fidem  convertis- 
se :   quod  etsi  historicae  ecclesiasticaeque  veritati  sit  contrarium,  ta- 
men  a  Graeculis  magno  consensu  est  receptum.  Ruffin.  lib.  i.  Histor* 
Ecclesiast.  cap.  XI.  Nicephor.  Callist.  lib.  vm.  Histor.  Ecclesiast.  ca- 
pit.  xxxiv.  et  transcripsere  illos  Ant.  Sabellicus  et  Gilbertus  Gene- 
brardus  ;  quos  omnes  in  manifesto  errore  versari,  et  supradicta  a  me 
in  S.  Palladio,  et  in  Apparatu  Hist.  facile  convincunt ;  et  illud  non  de 
Scotis,   sed  de   Hibernis    intelligendum    docent    verba   Martyrologii 
Romani  die  laudato :  "  In  Hibernia  natalis  S.  Patricii,  episcopi  et 
confessoris,    qui    primus    ibidem    Christum    evangelizavit,    et  max- 
imis    miraculis    et    virtutibus    claruit."      Sola    haec    est   auctoritas 
quae  Hibernum  convincit  fuisse,  sed   non   magni  ea  momenti,  si- 
quidem   Martyrologium  de  depositione,   non  temporali   ortu   loqui- 
tur;  ita  falsi  qui  ex  hoc  loco  Hirlandum  contendunt,  uti  et  fabu- 
latores    illi    qui    in    Galliis   natum    volunt,  a  Scotica  nave  piratica 
aut    Saxonica    puerulum   inde   sublatum   in    Hibernia   divenditum, 
in  Anglia  educatum,  porcorum  in  Hibernia  pastorem  seu  subulcum, 
Romae  institutum ;  quae  pugnantia  simul  omnia  vera  esse  non  pos- 
sunt,    et   Gallos  dejicit  spe   sua  Malmesburiensis  loco  laudato,  qui 
eam   opinionem   ridet.     Nec  desunt  qui  triginta  annis  in  Glastem- 
burgensi  coenobio   commoratum  eum   fingant   in   Anglia.      In  his 
Gulielmus  Camdenus  in  Britann.  Descript.  in  Belgis,  vulgo  Dor- 
setshire,  pag.  clvii.     Sed  refellitur  hoc  facile,  cum  seculari  ille  vitae 
professione  non  etiam  monastica  reperiatur  egisse,  nisi  forte  dicant 
in  monasteria  monachorum  admissos  seculares,  quod  non  legi.     Sunt 
tamen  qui  eum  canonicum  regularem  fuisse  velint ;  in  his  Joannes 
Trullus  Aragonius  lib.  I.  Histor.  Can.  Reg.  cap.  v.  quod  et  verum 
esset,   non  tamen  monachus  foret,  cum  canonici  regulares  non  sint 
monachi.      Joannes  Baptista  Cicada,  S.  R.  E.  Cardinalis,  Bernardi- 
nus  Scotus,  Zacharias  Ferrerius,  Hieronymus  Mentuatus,  contrarium 
docuere. 

Utcunque  sit,  certc  Hibernorum  est  apostolus.  Wernerus  Rolevin- 
chus  in  Fasciculo  Tcmporum:  "Patricius,  filius  sororis  S.  Martini,  mit- 

titur  in  Hiberniam  a  Coelestino  papa.  Vir  mirabilium  operum,  vixit 
annis  centum  viginti ;"  quod  vix  credibile  est,  constat  enim  Palladio 
a  S.  Coelestino  misso  anno  ccccxxxu.  qui  ultimus  ejus  pontificis 
fuit,  successisse  Patricium  non  nisi  eo  mortuo ;  igitur  e  duobus  alterum 
verum  esse  oportet,  aut  Palladii  successorem  non  fuisse  Patricium, 
aut  non  ab  eodem  pontifice  utrumque  legatum  ;  nam,  ut  dixi,  Coeles- 
tinus  ultimo  sui  pontificatus  anno  Palladium  ad  Scotos  destinavit, 
qui  ibi  magna  sanctitate  et  eruditione  multis  annis  versatus ;  cum 
tamen  si  verum  sit,  quod  Laerius  scribit,  oportuerit  eodem  illo  an- 
no  et  missum  ad  Scotos  Palladium  excessisse,  et  Patricium  ei  succes- 
sorem  designatum,  et  S.  Coelestinum  fato  etiam  concessisse,  quod  du- 
rum  credere ;  nihilominus  tamen  eundem  illum  errorem  video  am- 
plexum  Sigebertum,  qui  in  Chronico  anno  laudato  haec  habet :  "  Coe- 
lestinus  papa  ad  Scotos  in  Christum  credentes  Palladium  primum 
mittit  episcopum,  postquam  ab  eodem  Coelestino  ad  eosdem  missus  est 
S.  Patricius,  genere  Britto,  filius  Conches  sororis  S.  Martini  Turonen- 
sis,  qui  in  baptismo  quidem  dictus  est  Suchat,  a  S.  Germano  Magoni- 
us,  a  Coelestino  vero  Patricius,  a  quo  archiepiscopus  Scotorum  ordina- 
tus,  per  lx.  annos  signis,  sanctitate,  doctrina  excellens,  totam  insulam 
Hiberniam  convertit  ad  Christum."  Et  in  eodem  opere  ad  annum 
ccccxci.  "  S.  Patricius,  secundus  Hiberniae  archiepiscopus,  anno  aeta- 
tis  suae  cxxn.  in  Christo  quievit."  Non  fuisse  secundum  gentis  illius 
archiepiscopum,  supra  ostensum.  Totum  vitae  ordinem  brevi  recensione 
ponit  Marianus  Scotus  lib.  II.  Chronicor.  aetate  VI.  ad  annum  ccccxci. 
"S.  Patricius,  Hiberniae  archiepiscopus,  cum  esset  annorum  xcn.  obiit, 
cum  esset  annorum  sexdecim  venditus  est,  sex  annis  vixit  in  servitute, 
in  Romanis  partibus  ;"  puto  aliquid  deesse,  saltem  annorum  numerum, 
quibus  in  Romanis  vixit  partibus ;  "  sexaginta  annis  praedicavit  in  Hi- 
bernia."  Et  forte  etiam  erratum  a  librario  fuerit  in  numero  primo  an- 
norum,  siquidem  consensus  est  scriptorum  vivendo  eum  centum  et  vi- 
ginti  annos  superasse.  Idem  de  ejus  redemptione  eodem  libro  ad  an- 
num  cccxcv.  "  Cum  S.  Patricium  noluisset  dominus  suus  dimittere. 
nisi  pro  massa  aurea,  servavit  S.  Patricius  praecepto  angeli  Victori 
cuidam  gregem  porcorum,  quorum  custos  dum  fuit  Sanctus  Patricius 
et  pastor,  fodit  massam  auream,  quam  ille  Patricius  domino  suo  pro 
se  dedit."     Vereor  ne  fidem  etiam  fallat  in  hoc  antiquitas  ;  nam  Sige- 

bertus  antea  laudatus  regis  porcarium  nominat,  hic  Victoris  cujus- 
dam  subulcum  facit,  Matthaeus  Westmonasteriensis  dominum,  cui 
ille  probrosam  eam  servitutem  obierit,  Scotum  quendam  Cuulcu  ap- 
pellat,  Florentius  Wigorniensis  Milvo  filio  nepotis  Buani  in  Aquilo- 
nari  Hibernia  venditum  ait  ad  annum  salutis  ccccx.  Conciliet  haec 
qui  volet,  mihi  indicasse  pro  instituto  satis  erit.  Suspectam  etiam 
de  eo  relationem  facit  nominum  varietas ;  quibus  addendum  ex  eodem 
Westmonasteriensi,  primum  ei  nomen  fuisse  Naunum  :  quo  fonte  mul- 
tiplex  haec  appellatio  defluxerit,  ego  non  assequor ;  nam  ut  verum  sit 
eo  seculo  nomina  in  confirmatione  consuevisse  mutari,  tamen  unde 
quatuor  haec  aut  quinque  nomina,  quae  ei  affingunt  ?  Certe  an 
episcopi  aut  antistites  ordinati  novum  aliquod  nomen  assumere  pro 
more  habuerint,  nescio ;  illud  mihi  certo  persuasum,  ipsos  ponti- 
fices  nomina  sua  non  mutasse  ante  Sergiurn,  qui  lxxxv.  pontifex 
sacrum  magistratum  iniit  anno  salutis  dclxxxvii.  ut  praeter  Anna- 
lium  Ecclesiasticorum  scriptores  notat  Caelius  Rhodiginus  lib.  xxv. 
cap.  xxvi. 

Cum  eo  consecrati  sunt,  et  eidem  sacratissimo  operi  addicti,  Anfilius 
et  Iservinus  ;  de  quibus  nihil  aliud  comperi.  Ipse  iis  deinde  in  agro 
quodam  deserto  monasterium  aedificavit  canonicis  regularibus,  ut  in 
Joanne  Trullo  loco  laudato  legitur.  S.  Antonini  part.  II.  tit.  X.  cap. 
XTIII.  xxi.     In  Scotia  hoc  an  in  Anglia  exstructum,  quaeratur. 

Magnam  hujus  sanctitatem  memorat  anonymus  auctor  vitae  S.  Win- 
waloci  apud  Surium  tom.  II.  die  tertio  Maii.  "  Per  idem  tempus 
claruit  S.  Patricius,  ecclesiae  Christi  eximium  decus,  et  totius  Hiber- 
niae  splendidum  sidus,  cujus  eximiae  virtutis  opiuio  adeo  S.  Winwa- 
locum  affecerat,  ut  modis  omnibus  ad  eum  proficisci  peroptaret,  ut 
vivendi  normam  ex  ejus  sanctissima  institutione  capesseret.  Sed  cum 
in  ea  versaretur  cogitatione  per  visum  ei  S.  Patricius  sese  exhibuit 
vultu  angelico,  et  caput  aureo  diademate  coronatus,  aitque  ei,  '  En  ego 
sum  Patricius  quem  tantopere  cupis  adire,  sed  ne  mea  causa  tam  lon- 
gum  iter  terra  marique  susciperes,  misit  me  Dominus,  ut  voti  tui  com- 
pos  et  visu  et  alloquio  meo  perfruaris ;'  deinde  blando  eum  sermone 
admonebat,  ut  non  se  sed  Christum  suis  ubique  praesentem  accederet,  et 
eum  sibi  vitae  praeceptorem  deligeret;  praedixit  etiam  illi  futurum  eum 
aliis  militiae  spiritualis  ducem,  salubrique  eum  consilio  instruxit;  porro 

etiam  hortabatur,  ut  a  magistro  suo  socios  expeteret,  et  cum  iis  ad 
alium  sese  locum  transferret."     Nec  plura  eo  in  loco. 

Sanctissima  ejus  opera  venerabile  etiamnum  hodie  apud  nostrates 
Hibernosque  nomen  ei  conciliant,  ut  nullum  ardentius  colant  sanc- 
torum,  aut  vota  crebrius  majorique  pietatis  affectu  nuncupent ;  ex- 
tatque,  non  sine  impiorum  et  sectariorum  horrore,  antrum  ab  eo  divina 
permittente  gratia  factum,  cujus  antea  hic  supra  Maurolycus  meminit, 
et  praeter  rerum  Hibernicarum  scriptores  describit  Simeon  Maiolus 
Diebus  Canicularibus  colloquio  xx.  Verba  sunt :  "  Cum  S.  Patricius 
praedicaret  Hibernis,  nec  eos  per  miracula,  neque  per  comminationem 
futurarum  poenarum,  nec  per  promissa  coelestium  gaudiorum,  posset 
convertere,  Deus  per  ejus  preces  locum  indicavit,  mirabili  hiatu  ac 
profunditate  inscrutabili,  per  quem  in  Purgatorium  descenditur,  quin 
et  Purgatorium  S.  Patricii  vulgo  nuncupatur :  descendere  in  illud 
plurimi,  aliique  quidem  nunquam  redeuntes,  alii  redeuntes  admi- 
randa  quae  sibi  contigerunt  de  poenarum  acerbitatibus  a  se  visis 
tradiderunt ;  inter  hos  praecipuus  Agneius  miles.  De  quibus  rebus 
atque  aliis  pluribus  libello  quodam  praecipuo  actum  est,  uti  partem 
ejus  recenset  Dionysius  Carthusianus,  de  quatuor  Novissimis  artic. 
xlviii.  Sed  ante  illum  scripsit  de  eodem  Vincentius  lib.  xx.  Spec. 
Histor.  cap.  liv.  Appellari  autem  Purgatorium  D.  Patricii  memo- 
rat  Albert.  Crantzius  Dan.  lib.  n.  cap.  xxiv.  huc  penetrasse  Ulys- 
sem  ex  Claudio  putat  Joannes  Camers  ad  caput  xxxv.  Solini."  Plura 
qui  cupis,  adi  S.  Antoninum  archiepiscopum  Florentinum,  Joannem 
Capgravium,  qui  non  est  manu  mea,  et  alios.  Scripsere  vitam 
ejus  ex  professo  Mellanius  Probus  Scotus,  ut  dixi,  libris  II.  et  Gulielm. 
Malmesburiensis  lib.  iii.  Neuter  est  penes  me  ;  diligens  lector,  consu- 
lere  potes.     Hic  scripsit 

De  Antiquitate  Avallonica  iib.  I. 

Itinerarium  Confessionis  lib.  I. 

Hodoeporicon  Hiberniae  lib.  I. 

Historiam  Hiberniae  ex  Rhuano  vetusto  auctore    lib.  i. 

Epistolas  plures  lib.  I.  quas  lau- 

dat  loco  ultimo  laudato  Gulielmus  Camdenus.    Ego  tamen 
non  vidi. 

Sermones  plures  lib.  i. 


* 

Obiit  anno  aetatis  xcn.  vult  Marianus,  vel  cxx.  ut  Wernero  Ro- 
levincho  placet,  vel  certe  anno  cxxn.  ut  probabilior  praefert  auctori- 
tas  plurium,  anno  salut.  CCCCLVin.  ut  Sylvester  Giraldus  prodidit, 
vel  ccccxci.  ut  receptior  est  cum  Sigeberto  opinio.  In  quodam  libro 
veteris  notae  MS.  Chromelliae  haec  extant :  "  Anno  quo  S.  August. 
doctor  mortuus  est,  scilicet  ccccxviii.  missus  est  Patricius  in  Hiber- 
niam."  Venit  vero  eo  anno  ccccxxxn.  "  Obiit  Patricius  ccccxcm. 
anno  aetatis  suae  cxx."  Omnia  hic  incerta,  gens,  nativitas,  educatio, 
vitae  series,  apostolatus,  legatio  Romae,  adventus  in  Hiberniam,  tem- 
pus  apostolatus,  denique  mors  ipsa  ac  sepultura,  tanta  est  in  tam  il- 
lustri  viro  ornando  scriptorum  vetustiorum  qua  cupido  qua  dissensio. 

S.  PLECHELMUS.     1002. 

S.  Plechelmus,  episcopus  Candidae  in  Scotia  Casae.  Bedae  lib.  v. 
Hist.  Angl.  cap.  xxiv.  et  sequitur  eum  Molanus  Indiculo  SS.  Belgii 
pag.  lvi.  Jo.  Gerbrand.  a  Leidis  lib.  n.  Chronic.  Belg.  cap.  xvi. 
"  S.  Plechelmus,  sacerdos  Dei,  in  confinio  Scotiae  de  clara  nobilium 
prosapia  procreatus."  Sacerdos  eunti  Romam  S.  Wironi  propositi  se 
et  itineris  socium  adjunxit,  et  a  pontifice  Romano  episcopus  creatus 
est,  sive  Wironis  episcopus,  sic  enim  loquitur  anonymus  auctor  in 
vita  S.  Wironis  apud  Surium  tom.  iii.  die  VIII.  Maii.  Addit  autem, 
"  Plechelmus  virtute  venerabilis,  nec  aetate  major,  nec  meritis  multo 
minor."  Consecratus  ergo  Romae.  Cum  ad  patriam  reversus,  aliquan- 
diu  substitisset,  iterum  eundem  Wironem  secutus,  in  Gallias  venit, 
ubi  a  Pipino  honorifice  excepti  montem  Odiliae,  sive  Petri,  ab  eo  ac- 
ceperunt,  ibique  sanctissimae  vitae  cursum  terminarunt,  ut  multis  in- 
fra  in  S.  Wironis  relatione  agetur. 

Est  autem  S.  Plechelmus  patronus  Ruraemondae  in  Belgio  urbis, 
cujus  nomini  praecipuum  templum  dedicatum,  quae  episcopalis  sedes 
erecta  est,  concedente  Paulo  IV.  anno  MDLix.  Recoliturque  ejus 
sancta  memoria  die  xv.  Julii,  ut  in  Martyrologii  Usuardi  Additioni- 
bus  doctus  Molanus  expressit.  "  Civitate  Oudensele  natale  S.  Ple- 
chelmi  episcopi  Tuneintiensis,"  indicavit  Aubertus  Miraeus  de  Col- 
leg.  Canonicor.  cap.  lvii.  ex  anonymo  quem  laudavi  nuper  scriptore. 
Omnia  ejus  scripta  aevi  injuria  perierunt. 

Floruit  anno  dccxlviii.  venit  enim  in  Francia  regnante  Pipino, 
patre,  ut  existimo,  Caroli  Magni.  Magna  certe  anonymi  illus  aucto- 
ris  injuria  est,  qui  neque  episcopatum  nominavit,  neque  pontificem  a 
quo  inaugurationis  insignia  suscepit,  expressit.  Ego  conjicio  epi- 
scopatus  eum  insignia  a  Paulo  I.  habuisse,  qui  xcv.  in  Petri  ca- 
thedra  sedit  circa  annum  salut.  dcclvi.  regnante  apud  Scotos 
Eugenio  VIII.  An  idem  sit  Plechelmus,  aut  Pechtelmus,  S.  Adelmi 
socius,  apud  Trithemium  lib.  III.  de  Vir.  illustr.  S.  Benedicti  cap. 
cxlii.  quaeratur. 

S.  PHILANUS.     1003. 

S.  Philanus  episcopus,  vel  Filanus  abbas,  sanctissimae  recorda- 
tionis,  apud  nostrates  in  Fifa  et  Argadia  cultus ;  cui  templum  et  arx 
munitissima  in  lacu  Levino.  Hect.  Boeth.  in  Descriptione  Scotiae. 
Memorabile  de  hoc  narratur  ab  eodem  lib.  xiv.  Histor.  Scotic.  pag. 
ccciii.  Robertus  Brusius  rex,  ad  bellum  in  Anglos  se  paraturus, 
brachium  S.  Philani  jussit  in  castra  deferri ;  sed  a  sacerdote  de- 
ceptus,  et  capsula  tantum  argentea,  non  ipsum  brachium,  concessa,  ne 
tumultu,  scilicet,  perderetur :  sed  cum  rex  in  precibus  perseveraret, 
capsula  sponte,  nulloque  tangente,  aperta,  verum  brachium,  quod  domi 
relictum,  sacerdoti  ostendit,  quo  rex  et  milites  armati  praeclaram  vic- 
toriam  de  hostibus  retulere,  caesis  L.  millibus  Anglorum,  cum  du- 
centis  equitibus  auratis,  ipso  rege  Eduardo  aegre  fuga  et  proditione 
Merchiarum  comitis  elapso.     Scripsit 

De  Meditatione  Sanctorum  lib.  I. 

Homilias  lib.  i. 

Epistolas  ad  Ecclesiam  suam  lib.  i. 

Floruit  anuo  dcciii.  Colitur  die  ix.  Januar.  Breviarium  Scoticum. 

S.  PFJSCUS.     1004. 

S.  Priscus,  episcopus  incertae  sedis,  uti  priori  illo  et  rudi  seculo 
receptum,  magna  virtute  et  sanctitatis  fama  ecclesiam  sibi  com- 
missam  administravit,  coaetaneus  SS.  Colmanni,  Medani,  Modani,  et 
Euchini,  itidem  episcoporum  ecclesiae  Scoticae.    Hect.  Boeth.  lib.  viii. 

in  fine.     Joannes  Leslaeus  lib.  iv.  pag.  cxliii.     Scripsit 
Homilias  de  Sanctis  lib.  I. 

Vivebat  anno  dxxxi.     Quo  die  colatur,  non  reperi. 

S.  PEREGRINUS.     1005. 

S.  Peregiiinus,  a  vita  cognomento  desumpto,  Scotiae  regum  Ro- 
mani  et  Plantulae  filius,  incomparabilis  sanctitatis  vir,  qui  ex  pere- 
grinatione  Hierosolymitana  xlii.  annos  totos  eremum  incoluit,  par- 
temque  Apennini  a  suo  nomine  appellari  fecit,  ubi  et  templum  ei 
sacmm  ingenti  concursu,  in  ditione  Mutinensi,  frequentatur ;  cor- 
pus  vero  Lucae  requiescit,  ut  Sylvanus  Razzius  in  Vita  Sanctorum 
Hetruscorum,  et  Caesar  Franciottus  in  opere  de  Sanctis  Lucensibus 
prodiderunt.  Vitam  ejus  anonymus  scriptor  Italus,  nec  doctus,  de- 
dit,  eamque  Rhegii  et  Bononiae  publicavit  Peregrinus  Capius  :  sed 
ea  mihi  est  jure  suspecta,  quod  anilibus  fabulis  sit  referta,  nec  quic- 
quam  bonae  frugis  contineat.  I.  Romani  et  Plantulae,  Scotiae  regum, 
nec  annales  Scotici  nec  peregrini  ulli  scriptores  meminerunt.  II. 
Ad  regnum  vocatus,  diadema  respuit,  totumque  patrimonium,  id  est, 
census  regni  annuos,  pauperibus  erogavit.  III.  Dum  visitaret  loea 
sancta,  Hierosolymis  adiit  adoravitque  locum  ubi  Deipara  Virgo 
baptismo  lustrata.  IV.  Jubetur  in  Aegypto  adorare  Mahometum,  qui 
ducentis  a  morte  Peregrini  annis  vix  natus  fuerat.  V.  Postquam  in- 
nocuam  flammam  decem  horis  illaesus  sustinuisset,  Aegypti  Solda- 
num  cum  toto  regno  sacro  baptismi  fonte  lustravit ;  cum  adhuc  eo 
seculo  Aegyptus  sub  Romano  esset  imperio,  nec  nomen  Soldani  mul- 
tis  postea  seculis  auditum.  VI.  Dum  Ancona  (quo  ex  peregrinatione 
Hierosolymitana  appulerat)  Romam  petit,  in  itinere  S.  Michae- 
lis  in  monte  Gargano  fanum  supplex  invisit ;  duplici  sane  errore,  nam 
mons  Garganus  neque  in  illo  tractu,  secl  in  Apulia  prope  Sipontum 
urbem  sit,  neque  adhuc  eo  tempore  instituta  solennitas  apparitionis 
S.  Michaelis  in  eo  monte,  qui  dicitur  apparuisse  anno  ccclxxxvii. 
ut  Sigebertus  vult,  vel  cccccxcn.  ut  ad  diem  viii.  Maii  in  Marty- 
rologio  Romano  Baronius  docet  ex  historia  MS.  illius  rei,  quae  in 
Biblioth.  Vaticana  habetur,  idque  factum  vult  anno  dxxxvl  Vide 
locum.    VII.  Canonizatum  anno  salut.  cccclxiv.  cum  multis  postea 

seculis  caeriraoniae  referendi  in  sanctos,  seu  canonizationis,  sint  in- 
troductae,  ut  meraini  rae  in  Historia  Ecclesiastica  observare.  Utcun- 
que  illa  vita  ab  imperito  sic  scripta,  constat  tamen  magnae  sanctita- 
tis  virum  fuisse,  et  piae  vitae  anachoretis  unicum  exemplar :  cujus 
sepulturae  adfuerunt,  ut  idem  ille  auctor  ignobilis  tradit,  Geminianus 
Mutinensis  episcopus,  et  Alexius  Pisanus  episcopus,  cum  omnibus 
aliis  Hetruriae  episcopis  et  clero,  S.  Severinus  Ravennae  archiepi- 
scopus,  cum  Galliae  Cisalpinae  omnibus  praesulibus,  numero  quidem 
xxvii.     Scripsit 

Orationes,  et  orandi  Modum,  lib.  I. 

Meditationes  lib.  i.  quas  dicunt  ip- 

sius  manu  corticibus  arborum  inscriptas,  etiamnum  hodie 
asservari. 
Obiit  anno  cccclxiv.  quo  etiam  in  sanctorum  album  relatus,  et 
templum  ei  dedicatum  die  I.  Augusti,  quo  Bononienses,  Mutinenses, 
Lucenses,  aliique  Italiae  populi,  commemorationem  ipsius  solennem 
agunt,  et  veluti  natalem  celebrant. 

S.  PETRANUS.     1006. 

S.  Petranus,  frater  S.  Gibirini,  ex  Scotia  eum  in  Gallias  secutus, 
miro  sanctae  piaeque  vitae  ardore  in  Rheraensi  tractu  vixit,  sanctis 
ascriptus,  ut  reliqui  omnes  septem  fratres.  Molanus,  et  Georgius 
Colvenerius  notis  ad  Flodoardum.     Scripta  perierunt. 

Peregrinabatur  anno  dix.  Sigeberto  auctore  ;  quando  obierit,  non 
comperi. 

S.  PETROCUS.     1007. 

S.  Petrocus,  in  Scotia  mediocri  fortuna  parentibus  ortus,  ut  in 
Scotichronico  habetur,  in  Hiberniam  trajecit,  ut  discipulos  S.  Pa- 
tricii  coram  conveniret ;  a  quibus  aliquandiu  detentus,  ad  S.  Davi- 
dem  Scotum  apud  Menenses  agentem  in  Cornubiam  transivit,  ubi  vi- 
ta  vere  apostolica  instituta  ad  oppidum  Laffenac,  seu  Loderic,  mo- 
nasterium  celebratissimum  manibus  suis  fundavit,  quod  ab  ipsius 
nomine    Petrocstow,    deinde    contracta   voce   a  posteris   Padstow ; 

quo  nullum  in  tota  Anglia  sanctitatis    opinione,  aut  monachoruin 
doctissimorum  numero,  nobilius.    Scripsit  pleraque,  ut  in  Polychronieo 
Scotico  est  lib.  iv.  cap.  XII.  sed  omnia  interierunt,  praeter 
De  Vita  solitaria  lib.  i. 

Floruit  anno  dlxiv.     Stultissime  Anglum  facit  Pitsaeus. 

S.  PRAXEDES.     1008. 

S.  Praxedes,  filia  Claudiae  Scotae  de  qua  egi  lib.  iii.  supra  hoc  ope- 
re,  et  S.  Pudentis,  senatoris  Romani,  soror  SS.  Novati,  Timothei, 
et  Pudentianae.  De  ea  sic  Martyrologium  Romanum  die  xxi.  Julii : 
"  Romae  S.  Praxedis  virginis,  quae  in  omni  castitate  et  lege  divina 
erudita,  vigiliis  atque  orationibus  et  jejuniis  assidue  vacans,  quievit 
in  Christo,  sepultaque  est  juxta  sororem  suam  Pudentianam  Via  Sala- 
ria."  Addit  iis  Franc.  Maurolycus  Martyrolog.  eodemdie:  "officioque 
erga  pauperes  exercitata."  Id  Ado  Trevirensis  explicans,  eodem  die  in 
Martyrologio,  ait  eam  "  omne  defuncti  patris  patrimonium  in  paupe- 
res  erogasse."  Vitam  ejus  scriptam  aiunt  a  Pastore  quodam  presby- 
tero,  qui  eam  sepelivit:  quando  hujus  nomen  in  S.  R.  E.  titulum  car- 
dinalitium  iverit,  docet  historia  MS.  quae  in  Vaticana  Bibliotheca 
asservatur,  et  ab  eruditissimo  Baronio  laudatur,  laudato  Martyrologii 
Romani  loco. 

S.  PUDENTIANA.     1009- 

S.  Pudentiana,  ut  vult  Martyrologium  Romanum  die  xix.  Maii, 
seu  Potentiana,  ut  alii  malunt,  Galesinius,  Maurolycus,  Ado  Trevi- 
rensis,  et  Usuardus  eodem  die,  filia  Claudiae  Scotae,  soror  S.  Prax- 
edis.  Verba  Martyrolog.  sunt :  "  Romae  Sanctae  Pudentianae  virginis, 
quae  post  innumeros  agones,  post  multorum  martyrum  venerabiliter 
exhibitas  sepulturas,  post  omnes  facultates  suas  pro  Christo  pauperi- 
bus  erogatas,  tandem  de  terris  migravit  ad  coelos."  Gesta  etiam 
hujus  idem  Pastor  presbyter  recenset,  et  Mombritius  tom.  n.  Vit. 
SS.  et  quia  non  Scota  est,  sed  Scotae  tantum  filia,  longiorem  de  ea 
sermonem  non  produco  ;  qui  volet,  fontes  ipsos  adeat. 
Floruit  haec  cum  sanctis  suis  germanis  circa  annum  xc. 

PASLATENSIS.     1010. 

Paslatensis  quidam  monachus,  incerto  nomine,  sed  magna  erudi- 
tionis  claritudine,  si  tamen  unus  ille  fuit,  ac  non  plures  incepti  ab 
uno,  eo  in  monasterio,  operis  continuatores,  scripsit 

Chronicon  ab  initio  Mundi  lib.  i.  quod  Georgius  Buchan- 
anus  in  Historia  sua  Scotica  sequi  se  profitetur,  et 
veluti  Palladium  incendio  furentium  cum  Knoxio  haereti- 
corum  exceptum  asservat  Alexander  Setonius,  Scotiae  can- 
cellarius,  Dunfermelinae  comes.  Eo  etsi  res  orbis  universi, 
res  tamen  praecipue  Scoticas  attingit,  et  sunt  quae  Hector 
Boethius  non  viderat. 
Vivebat  anno  mcccclii. 

S.  PATRICIANUS.     1011. 

S.  Patricianus  quis  fuerit,  docet  Hector  Boethius  lib.  vin.  Hist. 
Scot.  in  fine.  "  Passi  sunt  complures  sub  idem  tempus  antistites  et 
sacerdotes,  propter  Christi  nominis  confessionem,  a  Saxonum  feritate 
in  Albione,  uti  qui  Britannicas  res  memoriae  prodiderunt,  literis  man- 
daverunt,  constantissimis  animis  martyrium  :  alii  alio  fugientes  secun- 
dioribus  se  rebus  servaverunt,  et  inter  eos  Patricianus  episcopus,  vita 
et  disciplina  insigni,  apud  Congallum  regem,  a  quo  praediis  et  agris 
in  Mona  insula  donatus,  vitam  plane  Christiano  dignam  docendo  et 
exhortando  ad  meliora  peregit.  Quievit  is  beatissimo  fine,  perspicuum 
cunctis  exemplum,  studiosam  vitam,  Deoque  optimo  maximo  semper 
acceptam,  relinquens,  Conrano  rege  Scotis  imperitante."  Meminit  et 
Joannes  Fordunus  Hist.  Scot.  lib.  iii.  qui  ait  eum  scripsisse 
Documenta  ad  Fideles  lib.  I. 

De  Persecutione  Saxonica  lib.  i.  Gens  ea  bar- 

bara  feritate  littus  Oceani  Britannici  primum  obsidebat ;  de- 
inde  regionem   ipsam  ingressa,   cives  omnes,   sed  maxime 
Christianos  mactabat. 
Vivebat  anno  dxxxiv. 

2  E 

PELAGIUS.     1012. 

Pelagium,  damnatae  memoriae  haereticum,  Britannum,  hoc  est,  An- 
glum,  faciunt  omnes.  D.  Hieronymus  lib.  i.  et  iii.  Commentar.  ad 
Hieremiam  Scotum  vult ;  Christophorus  Browerus  notis  ad  Fortu- 
nat.  Venant.  lib.  iii.  epigram.  viii.  illum  sequitur,  genti  sane  nostrae 
injurius ;  quo  fit  ut  viros  sanctitate,  eruditione,  et  rerum  gestarum 
gloria  prae  caeteris  iliustres  nobis  auferant,  sceleratos  omnique  infamia 
coinquinatos  liberaliter  donent. 

Fuit  hic  ortu  Anglus,  professione  monachus,  ut  est  in  Decreti  part. 
II.  apud  Gratianum  causa  xxiv.  quaest.  iii.  cap.  penultimo.  "  Eodem 
die  quo  ille  in  Anglia  natus  tenebras  errorum  toti  mundo  effudit, 
summum  ecclesiae  lumen  Augustinus  in  Africa  emicuit ;"  auctor 
Wasfila  est,  vetustissimus  historiae  ecclesiasticae  scriptor.  Sectam  suam 
impie  disseminare  coepit  anno  cccciv.  sedente  in  Petri  cathedra  In- 
nocentio  I.  cujus  sanctissimi  pastoris  opera,  indicto  Carthaginem  con- 
cilio  ccxxiv.  episcoporum,  per  universum  orbem  damnata  est  ea  im- 
pietas  anno  ccxv.  sed  eadem  per  Agricolam  Pelagii  discipulum  reno- 
vata  est  anno  ccccxlvi.  ut  ex  narratione  liquet  Matthaei  Westmo- 
nasteriensis.  Verum  illam  acerrime  in  Anglia  impugnarunt  Sancti 
Germanus  Altissiodorensis,  Lupus  Trecassinus,  antistites ;  in  Scotia 
S.  Palladius,  gentis  illius  apostolus ;  et  scripto  damnarunt  non  modo 
concilium  Carthaginiense,  ut  dicebam,  et  Milevitanum,  sed  et  Inno- 
centius  papa  decreto  edito,  quod  ampliavit  ejus  successor  Zosimus,  et 
Magister  Sententiarum  lib.  II.  distinct.  xxviii.  et  Gennadius  Mas- 
siliensis  libris  vi.  et  Constantini  presbyteri  extat  volumen  ad  Patien- 
tem  Lugdunensem  super  illius  sectae  pravitate,  et  S.  Scripturae  glos- 
sator  ad  caput  xxix.  Ecclesiast.  et  alii ;  ut  jure  dicat  D.  Hieronymus, 
"  Pelagius  seculi  gladio,  et  totius  orbis  auctoritate  damnatus  est." 

Adjutores  habuit  Coelestinum  et  Julianum,  ut  praeter  alios  habet 
diserte  Tiro  Prosper  in  Chronico  in  Luciani  consulatu.  Error  est 
in  numero,  ut  puto,  in  Chronico  Rheginonis,  qui  ortum  hujus  pestis  in 
annum  CCCL.  retulit,  aliis  in  annum  ccccvii.  rejicientibus,  jure  in  an- 
num  XII.  Arcadii,  quod  placuit  Hermanno  Contracto  in  Chronico.  Ma- 
rianus  non  bene,  ut  opinor,  lib.  II.  aetate  vi.  anno  ccccxn.  ortarn  vult, 

complices  appellans  Coelestinum  et  Julianum,  ut  et  Sigebertus,  qui 
eos  locat  in  anno  salut.  cccciv.  rectius  haud  dubie.  His  et  Leporium 
addit  Ado  Viennensis  Chronico,  sed  Coelestinum  vocat,  et  episcopum 
facit,  ut  et  Julianum.  Qui  plura  volet,  adeat  Bedae  Annales  Angli- 
canos,  et  Joannis  Balaei  Centurias,  Polydori  Virgilii  Historiam  lib. 
iv.  et  alios. 

Florere  incepit,  ut  monui,  anno  cdiv.  hoc  est,  anno  xvn.  ante- 
quam  Anglosaxones  in  Britanniam  appulissent,  et  mirum  in  modum 
rem  Christianam  ea  in  gente  turbavit ;  sed  tamen  ab  ejus  pestis  atro- 
citate  immunis  fuit  nostra  Scotia,  nec  quicquam  suae  fidei  puritati 
nocuit  vicinorum  contagio. 


S.  PECHTWINUS.     1013. 

S.  Pechtwinus,  Candidae  Casae  in  Scotia  praesul,  Florentio  Wi- 
gorniensi  memoratur.     Scripsit  vero 

In  Matthaei  Evangelium  Commentarios     lib.  I.  MSS.  extant 
in  bibliotheca  Pauli  Petavii,  senatoris  Parisiensis. 
Obiit  anno  dccxcix.  hoc  est,  anno  x.  Caroli  Magni  apud  Fran- 
cos,  imperante  Scotis  Fergusio  III.  auctore  Wigorniensi,  loco  lau- 
dato. 

PHILIPPUS.     1014. 

Phillippus,  abbas  Scotorum  Benedictinorum  ad  D.  Jacobi  in  sub- 
urbio  Herbipolensi,  et  coenobiarcha  xvn.  Michae  successor  sub 
Ottone  Volffahele  episcopo.  Vir  fuit  religiosi  voti  tenax  observator, 
nec  minus  prompto  ad  secularia  negotia  animo,  censum  auxit,  et  ho- 
norem.     Scripsit 

Epistolam  ad  Carolum  IV.  Imperatorem,  a  quo  omnium  pri- 
vilegiorum  monasterii  confirmationem  impetravit. 
Praefuit  annis  xxi.  Obiit  anno  mccclxi.  Chronicon  dicti  coenobii. 

I 

PHILIPPUS.     1015. 

Philippus  et  ipse  ejusdem  monasterii  abbas  numero  xxxn.  sub 
quo  coenobium,  decessorum  incuria,  in  ultimam  et  non  ferendam  pe- 
nuriam  incidit,  ut  aedibus  collapsis  monachi  omnes  excederent ;  quam 
vastitatem  et  desolationem  mors  ipsius  statim  est  insecuta ;  quo  de- 
functo  Laurentius  Herbipolensis  antistes,  bulla  impetrata  ab  Alexan- 
dro  VI.  pontifice,  regimen  a  Scotis,  in  quorum  gratiam  fundatio  facta 
fuerat,  ad  Teutones  transtulit,  sub  quibus  varia  fortuna  diu  fuit. 
Nimium  vehemens  in  Scotos  nostros  est  Joannes  Trithemius  abbas, 
eo  Spanheymo  translatus,  sed  excusat  Joannes  Busaeus,  doctissimus 
Jesuiticae  societatis  pater.     Scripsit  Philippus 

De  miserabili  Monasterii  Desolatione  lib.  I. 

Sedit  anno  i.  obiit  an.  mccccxvii.  Primus  abbas  Germanus  qui 
Scotis  eo  in  monasterio  regendo  successit,  fuit  Kilianus  Crippus.  Vide 
Chronicon  Trithemii. 


S.  PASCHASIUS.     1016. 

S.  Paschasius,  princeps  legationis  Romanae,  cum  a  sanctissimo  Vic- 
tore  pontifice  Donaldus  Scotiae  rex  doctores  obnixe  petiit,  quorum 
opera  pia  Scoti  Christiani  fierent.  Paulus  Jovius  in  Descriptione  Sco- 
tiae.  Quinam  hi  doctores  primi  et  apostoli  Scotiae  fuerint,  a  nos- 
trarum  rerum  scriptoribus  proditum  non  erat,  nisi  Lismorensis  mo- 
nachus  anonymus  id  nos  docuisset.     Scripsit 

Contra  Ritus  Paganos  lib.  I. 

Institutionem  ad  Neophytos  Scotos  lib.  i.     Anonymo 

Lismorensi  [auctore]. 
Vivebat  anno  ccin.  eo  enim  anno  Scotia  ad  fidem  conversa,  dixi  in 
apparatu.     Colitur  Dornae  in  Sutherlandia  XII,  Decemb.     Breviaria 
Scotica. 

S.  PRISCUS.     1017. 

S.  Priscus  hic  alium  praecessit  multis  annis,  ex  eorum  numero  qui  Cul- 
dei,  seu  Dei  Cultores,  a  nostratibus  appellati,  populi  Christiani  doctores 
habebantur ;  quo  seculo  claritudinem  etiam  sunt  consecuti  Amphi- 
balus,  Modocus,  Calanus,  Ferranus,  Ambianus,  Carnocus,  et  plerique 
alii  viri  doctrina  et  religione  insignes,  ait  Joannes  Leslaeus  lib.  III. 
pag.  cxxn.  et  Hect.  Boeth.  lib.  VI.  Ilistor.  Scot.  ut  saepe  hoc  opere 
indicatum.     Scripsit 

Contra  Ethnicorum  Superstitiones     lib.  i.  qui  ea  tempestate 
penitus  Scotia  eliminati  Culdeorum  opera. 
Florebat  anno  ccxc.  vel  serius,  ut  aliis  visum ;  sed  parum  interest. 

S.  PIRMINIUS.     1018. 

S.  Pirminius  Scotus,  apostolus  Boiorum ;  nam  primum  quidem  Mel- 
densium  episcopus,  ut  Baronio  videtur,  aut  Argentinensis,  ut  aliis 
placet,  vel  episcopus  in  Bavaria,  ut  sentit  Cratepolius  ;  deinde  Augiam 
Divitem  famosum  coenobium  fundavit,  et  quia  in  ea  insula  serpentium 
tanta  copia  erat,  ut  certam  incolis  perniciem  afferrent,  eos  omnes 
serpentes  uno  crucis  signo  in  perpetuum  abegit ;  sed  ab  hac  sede  sua 
depulsus,  in  Alsatiam  se  contulit,  alia  monasteria  conditurus.  Contract. 
Chronico.  Trithem.  lib.  iv.  Vir.  111.  cap.  cxci.  Vitam  ejus  literis 
mandarunt  Henricus  comes  a  Calune,  abbas  Augiensis,  et  Warmannus 
comes  a  Dilingen,  episcopus  Constantiensis.  Hunc  tantum  virum 
non  desunt  qui  Angliae  donarint,  in  Scotiae  praejudicium ;  sed  ex 
actis  ipsis  prudentius  nostratibus  eum  adjudicavit  Wolfgang.  Lazius 
in  Austria,  et  rursus  in  Migrat.  Gent.  lib.  VII.  pag.  ccxxxi.  Vide 
Raderum  in  Bavaria  Sancta.     Scripsit 

Homilias  varias  lib.  I, 

Floruit  anno  dccxxvii.  Contract.  ut  jure  Baronium  reprehendat 
Uvion  pag.  ccclx.     Colitur  die  III.  Novemb.     Martyrolog.  Rom. 

S.  POTENTINUS.     1019. 
S.  Potentinus,  abbas   Scotus,  ac  discipulus  S.  Columbani   Scoti 

Bobiensis,  cum  eo  Luxovium  profectus,  cum  eo  inde  a  Theodorico  et 
Brunechilde  expulsus,  Franciam  lustravit,  donec  Constantiam  urbem 
in  Armoricis  appulisset ;  in  cujus  suburbano  coetum  monachorum  col- 
legit,  quibus  in  summa  regulae  observantia  praefuit,  magistro  suo 
simillimus.  Scotum  autem  esse  liquet,  nam  nemini  Luxovio  exire 
cum  sancto  viro  permissum,  qui  non  ejusdem  concivis  et  conterra- 
neus,  hoc  est,  Scotus.     S.  Jonas  cap.  xxiii.  pag.  clix.     Scripsit 

Ad  Monachos  collectos  lib.  i. 

Epistolas  ad  Columbanum  lib.  i. 

Floruit  anno  dcxxi.     Dies  cultus  est  incertus. 

S.  PROMPTIA.     1020. 

S.  Pkomptia  virgo,  soror  S.  Gibriani  Scoti,  quae  cum  eo  septemque 
fratribus  patria  egressa,  in  Galliis  regulariter  vitam  in  timore  Do- 
mini  transegit,  et  in  territorio  Rhemensis  archiepiscopatus  sancto- 
rum  operum  plena  quiescit.     Flodoardi  Historia. 
Deposita  est  anno  dxix.     Jac.  Cheyneus. 

POSSENNIA.     1021. 

S.  Possennia,  soror  itidem  superioris,  et  virgo,  eodem  vitae  genere 
usa,  eadem  in  provincia,  jejuniis  et  orationibus  dedita,  vixit,  et  in 
eadem  deposita,  sanctorum  itidem  albo,  saltem  ab  episcopo  loci,  inser- 
ta,  colitur.     Idem  Flodoardus. 

Annus  idem  cum  sorore,  dies  vero  incertus. 

PATRICIUS.     1022. 

Patiucius,  SS.  Trinitatis  monachus,  natus  Dornae  in  Sutherlandia, 
monasterii  Aberdonensis  superior,  cum  sectarii  omnia  temerarent, 
jamque  ipsum  coenobium,  ferro  flammaque  saevituri,  demoliri  appa- 
rarent,  concionaturus  obviam  processit ;  sed  illi  qui  Deum  contemp- 
serant,  ipsumque  verum  cultum  aboleverant,  nequaquam  sacerdotibus 
parcere  decreverant,  verum  eum  scalis  praecipitatum,  eliso  cerebro, 
interemerunt. 

Necabatur  anno  mdlix. 

PATRICIUS  PANETARIUS.     1023. 

Patricius    Panetarius,   doctrinae  laude  et  professione   Parisiensi 
inclytus,  sed  raulto  magis  prudentiae  dotibus  celebris ;  quo  nomine  in 
arcani  concilii  secretura  admissus  a  Jacobo  IV.  rege,  edidit  ad  eum 
Politicas  Observationes  lib.  i. 

Claruit  anno  mdxx.  Hectori  Boethio  aequalis. 

JOANNES  PAPARO.     1024. 

Joannes  Paparo,  apostolicae  sedis  per  Scotiam  et  Hiberniam  legatus, 
et  cardinalis,  auctoritate  Eugenii  III.  Hiberniae  archiepiscopa- 
tus  quatuor  instituit,  Armachanum,  Dublinensem,  Cassiliensem,  Tu- 
araensem,  ut  ex  Baronio  colligit  in  Geographia  Ecclesiastica  Au- 
bertus  Miraeus.  Hunc  sane  Onuphrius  Romanum  facit,  forte  quia 
Romae  natum  ex  Paparone  illo  equite  qui  clarissimam  eam  fa- 
miliam  Romae  fundavit,  ut  supra  hoc  tractatu  dictum  cap.  xviii. 
Scripsit 

Ad  Ecclesias  Scoticas  lib.  I. 

Hibernis  archiepiscopatus  instituebat  anno  mcli.  nec  plura  repe- 
ri.  Corrupte  Joannem  Papirum  vocat  Rogerus  de  Hoveden  pag. 
cclxxxi. 

JO.  PATRICIUS.     1025. 

Jo.  Patricius  Banfiensis  Seraphico  ordini  se  totum  mancipavit 
Aberdoniae,  post  legitimos  in  bonis  artibus  titulos,  maximamque 
nominis  existimationem,  pietatis  praeconia  certissima  habiturus. 
"  Optime  de  Francisc.  relig.  meritus,"  ait  Franc.  Gonzaga  part.  III.  de 
Orig.  Seraph.  Relig.  pag.  dcccxlviii.  cum  lxxx.  fratribus  sa- 
cerdotibus  ex  Scotia  in  Belgium  trajecit,  et  pro  constante  fidei  con- 
fessione  spontaneum  exilium  passus,"  violatae  majorum  pietati  exi- 
miura  testimonium  perhibuit.     Scripsit 

Sermones  ad  Fratres  de  Patientia  Evangelica  lib.  I.  MS.  ut  audio, 

Audomari  et  Tornaci. 

Summarium  Legis  divinae  lib.  i. 

Contra  Haereses  nascentes  lib.  I. 

Acta  Disputationis  suae  lib.  I. 

De  Missae  Sacrificio  lib.  I. 
Exulavit  anno  mdlix.  cum  primum  in  ecclesias  furens  haeresis 
involavit ;  ubi  obierit,  non  deprehendi. 

PECTELINUS.     1026. 

Pectelinus,  Candidae  Casae  in  Scotia  antistes,  eodem  tempore  se- 
debat  quo  Hagustaldensem  ecclesiam  Accas  administrabat ;  nec  plura 
de  eo  comperi.     Scripsit 

Epistolas  ad  Accam  Coepiscopum  lib.  i. 

Florebat  anno  dccxxxi.  quem  annum  mors  ipsius  insecuta  est ; 
cui  Frithwaldus  successit,  eodem  Wigorniensi  auctore  ;  sed  cum  duo 
priores  Scoti  fuerint,  hunc  Anglum  esse  volunt,  sed  ego  nullo  pro- 
bato  scriptore  id  affirmari  video.  Hoc  sane  certo  liquet,  Candidae  Casae 
episcopatum  semper  ditionis  fuisse  Scoticae,  nec  unquam  Anglico 
juri  subjectum,  atque  etiamnum  hodie  Galdiae  seu  Gallovidiae  episco- 
patus  audit. 

ROBERTUS  PHILIPPUS.     1027. 

Robertus  Philippus  Sanchrensis,  nobile  literarum  tirocinium  in 
Scotia  egit,  auxit  Lovanii,  absolvit  Romae,  Parisiis  ita  sacrae  theo- 
logiae  arcana  imbibit,  ut  cum  in  Scotia  esset,  novatores  congressum 
timentes,  carceri  eum  publico  a  patre  haeretico  proditum  mancipa- 
rint,  ubi  constantia  insuperabili  minas  eorum  qui  torquebant,  ac  cru- 
ciatus  sprevit ;  Lutetiam  redux,  philosophiam  publice  in  Becodiano 
est  professus.     Scripsit 

In  omnia  Aristotelis  Opera  lib.  I. 

Fidei  Controversias  lib.  I. 

Vivit  adhuc  Tolosae  in  sancto  Presbyterorum  Oratorii,  cui  se  ad- 
dixit,  consortio ;  horno  sine  ambitione,  eruditus,  ac  suavissima  morum 
comitate. 


GENTIS  SCOTORUM,  LIB.  XV.  541 


JOANNES  PETREUS.     1028. 

Joannes  Petreus,  sive  Petrie,  bonas  artes  in  Galliis  multos  jam  annos 
docet  summo  ingenii  vivacissimi  fructu.     Scripsit 

In  omnia  Aristotelis  Philosophica  Opera       lib.  I. 
Tractatus  Politicos  lib.  I. 

Vivit  adhuc  Beriaraci  in  Aquitania,  et  utramque  linguam  seve- 
rioremque  gnaviter  colit. 

DAVID  PERSONUS.     1029. 

David  Personus  Abirbrothensis,  cui  vico  et  monasterio  nobili  nomen 
a  fluviolo  alluente,  Neracensis  in  Gallia  Collegii  moderator,  Baronis 
Rossensis  Scoti  nuper  in  Italia  comes,  multarum  linguarum  gnarus, 
varia  opera  habet  emittenda,  sed  vernaculo  sermone  :  in  his  sunt, 

Varietas  Rerum  lib.  i.  opus  ingens,  et  multis  annis  elaboratum. 
Cantiones  Scoticae  Amatoriae  lib.  I. 

Apologia  pro  Patria  lib.  I.    Neapoli    nuper 

conscripta  dum  quidam  apud  proregem  de  ea  non  pro  digni- 
tate  loqueretur  :  versus  sane  sunt  boni. 
Vivit  adhuc  in  Scotia,  finitis  peregrinatione  Scotica  et  Italica. 

HENRICUS  PHILIPPUS.     1030. 
ALEXANDER  PEIRSONUS.     1031. 
DAVID  PRIMROSIUS.     1032. 

Nihil  quod  ego  viderim  emiserunt  nisi,  rege  Scotiam  repetente, 
epigrammata  quaedam  et  poematia,  quae  simul  cum  aliis  prodierunt 
Edimburgi. 


APPENDIX  AD  LIBRUM  XV. 

S.  QUERANUS.     1033. 

S.  Queranus  in  Scotia  abbas,  ait  Martyrologium  Romanum  die 
ix.  Septembris,  repetuntque  Usuardus,  Petrus  Galesinius,  et  alii. 
Scripta    omnia    injuria    temporis    interierunt.     Quo    tempore    vir 

sanctus  floruerit,  non  potui  deprehendere.  Existimo  tamen  esse  qui 
Ceranus  dicatur  ab  Adamanno  Scoto  in  Vita  S.  Columbae  lib.  i.  cap. 
lii.  et  sic  facile  erit  aetatem  ipsius  deprehendere  ;  nam  qui  ante  Co- 
lumbam  vixit  referetur  jure  in  annum  dc.  Meminit  Arnoldus  Uvion 
lib.  III.  Lign.  Vitae  pag.  ccxcvm.  nec  quicquam  tamen  de  actis  ejus 
aut  tempore :  ex  Breviario  tamen  Scotico,  excerpente  v.  ci>.  Jac. 
Cheynaeo,  J.  C.  ac  theologo,  deprehendi  floruisse  anno  dccclxxvi. 

S.  QUINTIGERNA.     1034. 

S.  QuintigerNa,  vidua  moribus  sanctissimis,  matrona  eo  seculo  in 
Scotia  vixit,  quo  aurea  pietas  passim  obambulabat,  eratque  unica 
sanctitatis  cura. 

Claruit  anno  dlx.     Colitur  die  vn.  Januarii.     Breviar.  Scot. 

S.  QUADANOCUS.     1035. 

S.  Quadanocus  memoratur  ab  anonymo  scriptore  in  vita  S.  Winoci 
apud  Surium  tom.  vi.  die  v.  Novembris ;  fuit  enim  hic  S.  Winoci 
civis  et  discipulus,  et  peregrinationis  socius.  Scotum  autem  fuisse 
S.  Winocum  docet  Theodoricus  abbas  monasterii  S.  Trudonis  in  Vita 
S.  Rumoldi,  infra  lib.  xvi.  sic  ergo  anonymus  ille  :  "  Habuit  pro- 
inde  in  consortium  suscipiendae  peregrinationis  conjuratos  in  Christi 
sacramenta  tirones ;  Quadanocum  videlicet,  Ingenocum,  atque  Mado- 
cum,  genere  quidem  spectabiles,  et  vita  probabiles.  Hi  una  cuin 
Beato  Winoco,  rerum  suarum  onere  expediti,  patrio  solo  parentumque 
opibus  exuti,  ad  currendam  viam  mandatorum  Dei  passibus  fidei  du- 
cebantur."  An  una  cum  Winoco  monasticum  habitum  induerit  in 
monasterio  Sithin  sub  regula  S.  Bertini  Scoti,  affirmare  non  audeo. 
Est  tamen  probabile,  illum  qui  parentes  opesque  caducas  spe  gloriae 
aeternae  reliquisset,  in  tam  sancto  proposito  deserere  mngistrum  nolu- 
isse;   et  dicunt  ejus  rei   mernoriam   Audomaropoli  hodie   asservari. 

Scripsit 

Vitam    Winoci   magistri    lib.    i.    aliam  ab  ea   quarn   Surius 

recitavit  loco  laudato,  quae  MS.  Bononiae  iu  Morinis  extat. 

Floruit  anno  dcxcviii.  ut  ex  actis  SS.  Winoci  et  Bcrtini  colligi- 

tur ;  eo  enim  anno  posterior  hic  obiit.  Beatum  recolit  Henricus 
Cesterius  in  Arbore  Bertiniana,  et  Locrius  pag.  lxxx.  Chronici 
Belgici. 

S.  QUHISLANUS.     1036. 

S.  Quhislanus  Scotus  erenrita  in  provincia  Kyntyre  sancte  vixit, 
et  eodem  in  loco  depositus :  incoluit  autem  lacum,  quem  prius  a  viro 
sanctissimo  Kilkeran  dicunt ;  ipse  autem  habuit  cellam  in  mediter- 
raneo  ejusdem  lacus,  insula  modica,  quae  hodie  parochialis  est  eccle- 
sia,  vulgo  Kilquhislan,  id  est,  cella  Quhislani. 

Clarebat  anno  mcxii.     Colitur  die  ultimo  Octobr.    Nundinae  loci. 
Brunus  pag.  xxcix. 

QUINTINUS.     1037. 

Quintinus  unus  ex  iis  qui  fatali  Scotorum  calamitati  cessit,  Eduar- 
do  Angliae  rege  tyrannice  Scotiam,  regum  suorum  pueritia  et  dis- 
sidio  expositam,  opprimente ;  tunc  enim,  cum  publica  monumenta 
longa  parentum  cura  coacervata  et  erudito  studio  collecta,  e  biblio- 
thecis  rapta,  igne  consumerentur,  et  literati  quique  in  Angliam  rele- 
garentur,  hic  spontaneum  sibi  exilium  indixit,  et  Parisios  se  contulit, 
ubi  egregium  a  liberalibus  studiis  nomen  patriae  sibique  peperit. 
Scripsit 

Querelam  de  Patriae  Miseria  lib.  I.  versu  eleganti.   Prodiit 
Lutetiae  typis  Stephani  Balland  anno  mdxi. 
Florebat  anno  mcccxx.  aut  praeter  propter. 


FINIS  LIBRI  DECIMI  QUINTI. 

LIBER  XVI. 

S.  RADULPHUS.     1035. 

S.  Radulphus,  aut  Radulfus,  D.  Bernardi  amicitia  clarus,  conven- 
tum  monachorum  ex  patria  deduxit  in  locum  qui  Waleelle  dicitur, 
ait  Anselmus  Gemblacensis  in  Auctario,  quanquam  illum  Anglia  ori- 
undum  faciat  more  illius  seculi  quo  Scotos  per  Angliam  peregrina- 
tiones  suas  incipientes,  Scotorum  obliterata  appellatione,  Anglos  vo- 
cabant.  Cognomentum  ei  a  S.  Columba,  puto  quia  in  insula  S.  Colum- 
bae  in  aestuario  Forthae  monachum  induerat.  Robertus  de  Monte 
in  Appendice  ad  Sigebertum,  qui  eum  abbatem  S.  Ebrulphi  creaturn 
prodit.     Scripta  omnia  interierunt  praeter 

Expositionem  in  Regulam  lib.  i. 

Claruit  anno  mcl.  venit  in  Burgundiam  anno  MCXXXII.  abbas 
S.  Ebrulphi  renunciatus  anno  mclxxvii.  ut  ex  auctoribus  laudatis 
est  palam. 

S.  RUTHIUS.     1036. 

"  S.  Ruthius  discipulus  S.  Columbae,  haud  parum  natalium  amplitu- 
dine,  sed  magis  longe  religione  honestatus,"  ait  H.  Boethius  lib.  ix. 
Histor.  Scot.  pag.  clxvii.  Sancto  illo  patre  in  Hiberniam  conten- 
dente,  ecclesiae  Scoticae  regimen  suscepit,  fuitque  alicubi  episcopus, 
ut  Fordunus  prodit,  sed  sedem  non  expressit.     Scripsit 

Sermones  de  Sanctis  lib.  I. 

De  Vita  Monastica  lib.  I. 

Claruit  anno  dcvi.  Jo.  Leslaeus  lib.  IV.  pag.  CLH.  Colitur  die 
xxvii.  Decembris.     Scotichronicon. 

S.  H.  RABANUS  MAURUS.     1037. 

S.  H.  Rabanus,  seu  Rabamus,  ab  habitu  corporis  Maurus,  et  cogno- 
mento  Gallico  Magnentius  vocatus,  Academiae  Parisiensis  sub  Carolo 
Magno  fundator.  Vide  supra  hoc  opere  lib.  i.  in  Alcuino,  et  lib.  III.  in 
Clemente,  et  lib.  xn.  in  Mailrosio :  adde  Paulum  Morigiam  Jesuitam 
lib.  II.  Viror.  illust.  cap.  VI.  "  Monachi  fuerunt  Claudius,  Rabanus,  et 
Joannes,  cum  Alcuino,  qui  fundarunt  Academiam  Parisiensem,  et 
originem  Ticinensi  dederunt."  Hos  enim  tres  ille  comites  ex  Scotia 
in  Gallias  habuit,  ubi  nobilissimum  literarum  emporium  Lutetiae 
erexit.  Praeter  eos  quos  antea  laudavi,  ipse  Balaeus,  et  Dei  veritatis 
et  Scotorum  hostis,  illiteratissimus  descriptor,  Britannic.  centur.  u. 
cap.  xvii.  "  Ex  praedictis  constat  Anglos  et  Scotos  Lutetiae  bonas 
artes  primum  publicasse."  Ridiculum  sane  testimonium,  nam  omnes 
illos  doctores  magno  conatu  Anglos  fecerat,  tum  sui  oblitus,  Scotos 
etiam  in  partem  gloriae  vocat ;  et  ineptit  insanum  Polydorus  Virgilius 
lib.  v.  Histor.  Anglic.  pag.  cvi.  eadem  levitate  fidem  fallens.  Reli- 
giosius  Itali,  Gallique  ac  Germani,  Ricobaldus  Ferrariensis,  Ptolo- 
maeus  Lucensis,  Robertus  Gaguinus  in  Carolo  Magno,  Robertus 
Gonletus  in  Compendio  Fundationis  Universitatis  Parisiensis,  aiunt 
unanimi  consensu,  "  primam  theologiae  sedem  in  Academia  Parisiensi 
posuisse  Alcuinum,  Joannem,  Rabanum,  et  Claudium,  Scotos ;"  quod 
Gilbertus  Genebrardus  inseruit  suae  Chronologiae  pag.  dxix.  Lilius 
Gyraldus  Ferrariensis  delatos  ait  "  in  Galliam  ex  Scotia  ad  institu- 
tionem  Parisiensis  scholae,  tempore  Caroli  Magni,  Claudium,  Demen- 
tem,  Rabanum,  et  Alcuinum ;"  sed  corruptum  nomen,  legendumque 
Clementem.  Raphael  Maphaeus  Volaterranus  Commentar.  Urban. 
"  Scholam  Parisiensem,  tunc  primum  inchoatam,  sua  doctrina  celebrio- 
rem  reddidit."  Hunc  vero  Academiae  Parisiensis  fundatorem  eun- 
dem  esse  cum  praesule  Moguntino  putat  in  Bibliotheca  Conradus 
Gesnerus,  et  cum  eo  Josias  Simlerus.  Vera  sane  opinio  est,  illum 
Alcuino  multo  fuisse  juniorem,  nam  ejus  discipulum  vocat  Flodoardus 
lib.  iii.  Hist.  Rhemen.  cap.  xxi. 

Hic  a  Carolo  Magno  Meldensi  episcopatu  donatus,  maluit  religiosain 

vitam  sub  regula  D.  Benedicti,  quam  in  Mailrosensi  in  Scotia  mo- 
nasterio  amplexus  erat,  seque  adoptari  voluit  inter  monachos  Ful- 
denses,  quorum  deinceps  abbas  fuit.  Ermenoldus  Diaconus  in  Vita 
S.  Solae :  "  Sanctissimus,  ac  in  omni  parte  peritissimus  dominus,  Ab- 
bas  Rabanus  perspicabiliter  fulget."  Id  sub  Carolo  Magno  ei  com- 
missum  coenobium,  idem  auctor  testis,  qui  illo  ipso  aevo  scribebat ; 
sed  crimiuantibus  fratribus,  studiis  theologicis  impensius  quam  par 
erat  addictum,  seculariaque  coenobii  negotia  ab  eo  nimium  seposita, 
offensus  secessit,  nec  prius  rediit,  etsi  ardentissimis  omnium  votis  et 
precibus  revocatus,  nisi  inauguratus  Moguntiae  archiepiscopus,  vi. 
ut  volunt,  a  S.  Bonifacio.  Hunc  Sixtus  Senensis  lib.  iv.  Biblioth. 
Sanc.  Robertus  Bellarminus  lib.  de  Scriptor.  Ecclesiast.  Joan.  Trithe- 
mius  Catalogo  illustrium  Viror.  pag.  cxxv.  et  libr.  de  Script. 
Ecclesiast.  pag.  ccli.  volunt  natione  fuisse  Germanum,  Genebrardus 
pag.  xxxi.  Gallum,  Balaeus  et  alii  Anglum  ;  sed  Scotiae  eum  civem 
suum  donant,  praeter  rerum  nostratium  auctores,  qui  supra  a  me  sunt 
laudati. 

Nec  minores  super  re  ipsa  et  fundatione  academiae,  quam  gente 
ipsius,  dissensiones,  siquidem  sunt  qui  eum  non  collegam  Alcuini, 
Joannis,  et  Clementis,  volunt  fuisse,  sed  discipulum,  et  nec  Fuldae 
monachum,  sed  Turonibus  vixisse ;  quinimo  non  defuit  Christophorus 
Browerus,  qui  assereret,  eum  Parisiis  vixisse,  nedum  doctoris  ibi  par- 
tibus  functum,  a  nullo  veterum  probari,  nisi  ab  auctore  anonymo  Ab- 
batum  Fuldensium. 

Imo  nec  de  successione  archiepiscopatus  omnino  certum.  Lambert. 
Schafnaburg.  Chronic.  ad  annum  dcccxlvii.  "  Oggarius  Mogun- 
tiae  archiepiscopus  obiit,  cui  Abbas  Rabanus  Fuldensis  successit, 
abbatiam  Waldo  suscepit."  Dissensit  Marianus  Scotus  in  tempore 
et  decessore  ipso,  nam  lib.  III.  aetate  vi.  anno  Dcccxxn.  ait, 
"  Eigil  Fuldensis  abbas  obiit,  Rabanus  ei  successit."  Cui  fides  adhi- 
benda?  Ille  certe  Fuldensis  monachus  nescire  ista  non  debuit.  Hic 
adstipulatores  habet  non  vulgares.  Florent.  Wigornien.  ad  annum 
dcccxlvi.  "  Otgarius  archiepiscopus  Moguntinus  obiit,  Abbas  Ra- 
hanus  Fuldensis  successit.  Ilatto  successit  abbas  ad  Fuldani."  Iti 
tempore  etiam  Sigebertus  discors,  qui  anno  dcccxlviii.  "  Rabba- 
nus  abbas  Fuldensis,  ordinatus  Moguntiae    arehiepiscopus,   celebrn- 

ta  synodo  Moguntiae  jussu  Ludovici  regis,  multa  ecclesiae  utilia  de- 
crevit."  Error  etiam  hic  in  nomine,  nam  Rabanus,  non  liabbanus, 
dicitur  ab  illustriss.  Baronio :  "  fulgentissimum  ecclesiae  sidus,"  re- 
ferente  Antonio  Possevino  Apparatu  Sacr.  pag.  cxi.  Minor  anni 
numerus,  nam  synodum  hanc  coactam  volunt  anno  dcccxvi.  et  ipsi 
gravissime  lapsi :  conciliat  discordias,  et  rem  totam  perspicuam  facit 
Nicolaus  Serarius  lib.  I.  Moguntiacorum,  et  Antiquitates  Fuldenses. 

Verba  sunt  Trithemii  loco  ultimum  laudato  :  "  Omne  studium  ad 
scientiam  convertit  Scripturarum ;  in  omni  eruditione  tam  secularium 
quam  divinarum  scripturarum  longe  doctissimus  evasit ;  philoso- 
phus  clarus,  poeta  insignis,  rhetor  facundus,  astrouomus,  et  com- 
putista  celeberrimus,  Graece,  Latine,  et  Hebraice  peritus,  cui  similem 
suo  tempore  non  habuit  ecclesia :  deinde  succrescentibus  meritis,  an- 
no  aetatis  suae  quinto  et  trigesimo  oinnium  fratrum  suffragio"  (haec 
falsa  esse  oportet,  et  a  monachis  Germanis  conficta)  "  illius  coenobii 
abbas  electus  est ;  et  praesidens  regimini  annis  quatuor  et  viginti, 
multa  et  pene  infinita  opera  conscripsit  et  volumina.  Demum  post 
mortem  Otgarii  Moguntinensis  archiepiscopi,  ejusdem  ecclesiae  pon- 
tifex  consecratus  est,  et  annis  novem  in  praesulatu  sedens  multa  bona 
fecit  ecclesiae."  Eadem  loco  laudato  repetit,  subjungitque :  "  In  mona- 
sterio  Fuldensi  adhuc  juvenis  monachum  induit,"  in  gloriam  gentis 
suae  haec  finxit  Trithemius,  "  et  tam  moribus  quam  scientia  mira- 
biliter  profecit ;  unde  et  quartus  ejusdem  coenobii  abbas  consecratus, 
ovibus  sibi  commissis  verbo  et  exemplo  xxiv.  annis  praefuit,  et  pene 
iufinita  opuscula  scripturarum  composuit.  Tandem  offensus  impro- 
bitate  monachorum  suorum,  qui  eum  dicebant  nimium  scripturis  in- 
tentum  temporalia  negligere,  agente  id  in  eis  Diabolo,  displicentiam 
contra  eum  acceperunt,  scandalizati  in  eo  quo  maxime  debuerant 
aedificari.  Dans  igitur  locum  irae,  nec  cum  ingratis  ovibus  diutius  ma- 
nere  consentiens,  monasterium  et  habitatores  ejus  deseruit,  et  ad  Lu- 
dovicum  imperatorem  filium  Caroli  transmigravit,  cum  quo  et  multis 
diebus  permansit.  Monachi  autem  poenitentia  ducti,  legationem  ad 
eum  mittentes  rogabant  ut  rediret  ad  monasterium,  sed  non  impetra- 
runt.  Mansit  ergo  cum  imperatore  usque  ad  mortem  Otgarii  Mo- 
guntinensis  archiepiscopi,  in  cujus  locum  suffectus." 

Scripsit  autem 

Martyrologium  lib.  i.  editum  nuper  a  doctissimo  Canisio 
tom.  vi.  Antiquarum  Lectionum. 

In  sacram  Scripturam  lib.  clxxii.  rogatu  Freculphi  Lexo- 
viensis  episcopi,  cum  quo  ei  magna  ingenii  exercitatio. 
Sixtus  Senensis  Bibliotheca  Sancta  lib.  iv. 

Orationem  in  solennitatem  omnium  SS.  lib.  I.  institutam  a 
Gregorio  IV.  volunt.  Fascicul.  Temporum  pag.  xlvi.  Pla- 
tina  in  Gregorio  IV.  "  Scribunt,  rogatu  Ludovici  sancto- 
rum  omnium  celebritatem  kalendis  Novembris  Gregorium 
instituisse,  eamque  a  Rabano  monacho,  theologo  insigni, 
carminibus  et  prosa  laudatam  fuisse.  In  his  enim  duobus 
dicendi  generibus  vir  doctus,  ut  illa  maxime  tempestate 
satis  valebat." 

Commentarios  in  libros  Paralipomenon  lib.  I.  Platina  ibi- 
dem. 

In  libros  Machabaeorum  lib.  I.  qui,  licet  incerto  sint  auctore, 
tamen  inter  canonicos  recensentur.  D.  Hieronymus  pro- 
logo  ad  lib.  II.  "  In  eos  Bellator  presbyter,  et  Raba- 
nus,  praeter  glossarios,"  ait  Genebrardus  Chronolog.  pag. 
cxcix.  commentarios  ediderunt.  Platina  loco  laudato. 
Gesnerus. 

Sermones  elegantes  ad  Populum     lib.  I.     Platina. 

Etymologias  lib.  i.  quas  scio  non  extare,  licet  eas  in  biblio- 
thecam  Cassinensem  intulerit  Theobaldus  abbas,  ut  narrat 
Leo  Marsicanus  cardinalis  lib.  II.  Histor.  Cassinen.  cap. 

LVII. 

Versus  ad  diversos,  et  Poemata  varia,  lib.  I.  nuper  edi- 
ta  a  Christophoro  Browero,  et  notis  illustrata  eruditis,  quae 
consuli  possunt ;  stylo  sane  duro  egregiam  antiquitatem  le- 
gentibus  ostentant. 

Tractatum  in  librum  Sapientiae,  et  in  Ecclesiasticum,  lib.  I. 
ad  Otgarium  archiepiscopum,  decessorem  suum.  Sigebert. 
Chron.  ad  annum  dcccxxvil  lib.  x. 

In  Genesim  lib.  iv.  ad  Freculphum  Lexoviensem. 

De  Institutione  Clericorum  lib.  III.  Editi  Coloniae  anno 
MDLXVIII. 

Xn  Exodum  lib.  iv. 

In  Numeros  lib.  iv. 

In  Deuteronomium  lib.  iv. 

In  Threnos  lib.  in.  qui  falso  hactenus 

a  typographis  Divo  Hieronymo  sunt  attributi.  Sixtus  Se- 
nensis  et  Bellarminus. 

De  Laudibus  S.  Crucis  lib.  I.  oratione  soluta,  opus  pium. 

De  eadem  lib.  i.  ingeniosissimum  carmen,  et  raro  artificio 
elaboratum,  continens  xxvn.  schemata,  seu  figuras,  quibus 
omnibus  miniatis  literis  certa  proportione  concurrentibus 
Crux  efficitur.  Opus  hoc  dedicaverat  Gregorio  IV.  D.  Pe- 
tro  offerendum,  sed  eo  defuncto  ad  Sergium  II.  misit. 
Edidit  nuper  hoc  rarum  monumentum  Jacobus  Wimphe- 
lingius.  Exemplar,  puto,  habuit  a  Porphyrio  exule,  cujus 
similia  extant  poemata. 


In  Leviticum 

lib.  iv. 

In  Josue 

lib.  ii. 

In  [librum]  Judicum 

lib.  ii. 

In  librum  Ruth 

lib.  i. 

In  libros  Regum 

lib.  iv.  ( 

scripsit. 

In  Esdram 

lib.  iii. 

In  Judith 

lib.  vii. 

In  Hester 

lib.  i. 

In  Job 

lib.  i. 

In  Proverbia  Salomonis 

lib.  i. 

In  Tobiam 

lib.  i. 

In  Psalmos 

lib.  i. 

In  Esaiam  Prophetam 

lib.  viii. 

In  Hieremiam 

lib.  xx. 

In  Ezechielem 

lib.  xx. 

In  Danielem 

lib.  iii. 

In  Evangelium  Matthaei 

lib.  viii. 

In  Evangelium  Lucae 

lib.  iii. 

In  Evangelium  Marci 

lib.  iv. 

In  Evangelium  Joannis 

lib.  i. 

quos  Hilduino  in- 

XII. 

XXIII 

lib. 

In  Prophetas  minores 

In  omnes  Epistolas  Pauli 

In  Epistolas  Canonicas 

In  Acta  Apostolorum 

In  Apocalypsin  Joannis 

De  Universo,  ad  Haymonem  Episcopum,  lib.  XXII.     Putant 
etymologias  esse. 

De  universali  Natura 

De  Officiis  divinis 

De  Computo  Dialogum 

De  Quaestionibus  Canonum 

De  Benedictionibus  Patriarcharum 

Epistolas  ad  Ludovicum  Regem 

Ad  Reginaldum  Episcopum 

Epistolas  ad  diversos 
Hunc  tantum  et  tam  pium  scriptorem,  quem  non  sine  sanctitatis 
opinione  obiisse  probissimi  auctores  testantur,  cujus  eruditionem  bibli- 
othecae  omnes  commendent,  ut  loquitur  Gaspar  Bruschius,  mirum 
quam  male  feriati  traduxerint  et  laceraverint,  et  inter  alios  Thomas 
Waldensis  Epistola  ad  Martinum  V.  inter  haereticos  ponit,  quod  non 
bene  de  Eucharistia  senserit ;  sed  falso  Waldensis  ille  praecipuum 
ecclesiae  vindicem  infamat ;  neque  quisquam  ea  tempestate  de  re 
ecclesiastica  melius  meritus. 

Obitus  incidit  in  regnum  Donaldi  V.  apud  Scotos,  et  imperium  Lo- 
tharii  anno  ncccLVi.  ut  concordes  sunt  Hermannus  Contractus, 
Lambertus  Schafnaburgensis,  Marianus  Scotus,  compilatio  chronolo- 
gica,  Sigebertus  et  alii ;  nec  dissentit  ullus. 

Epicedium  sibi  scripsit  vivus,  ut  in  Moguntiacis  Nicolaus  Serrarius 
censuit,  et  jam  diu  antea  publici  juris  fecerat  Melchior  Hittorpius 
in  Commentario  de  divinis  Ecclesiae  Catholicae  Officiis,  et  praefixum 
extat  libris  de  Institutione  Clericorum,  cum  hac  inscriptione,  Epi- 
cedium  Rabani  Mauri  in  Vitam  suam.  Suae  etiam  editioni  Poe- 
matum  Rabani  inseruit  Browerus  pag.  xc.  Inde  tu  repete,  si  tanti 
putabis  ;  ego  certe  ineptum  titulum  censeo  quidem  illud  esse,  "  Epi- 
cedium  in  vitam  suam."  Aut  ubi  in  antiquitate  exempla  ?  Yersus 
deinde  ipsi    neque   seculum   illud    nec   stylum   omnino   Rabani    sa- 

piunt,  sed  ab  aliquo  nostri  seculi  editi  videntur,  ut  de  patria  Raba- 
ni  certo  constaret,  eaque  gloria  Scotis,  Anglis,  et  Gallis  praeripe- 
retur,  ut  omittam  frivolum  esse  credere  nullibi  terrarum  hoc  epice- 
dium  Rabani  Mauri  nisi  in  Germania  extitisse.  Nec  videtur  tam 
alienus  ab  ambitione,  gloriam  apud  posteros  scripto  carmine  voluisse 
aucupari.  Habeat  ergo  alumnos  suos  erudita  Germania,  Scotos  non 
detrahat  nobis,  sed  potius  gratias  agat  pro  tot  viris  sanctis,  tot  doc- 
tis,  quibus,  Scotia  oriundis,  et  fidem  acceptam  refert,  et  auctam,  et 
conservatam. 

Sancti  eum  titulo  quidam  honorarunt,  sed  privati  illi  tantum,  ne- 
que  publica  id  auctoritate  sancitum.  Cineres  tamen  ejus,  et  S.  Max- 
imi,  in  Saxoniam  tulit  Albertus  cardinalis,  et  condidit  in  Hallensi 
S.  Mauricii  basilica,  anno  salutis  mdxv.  ut  notavit  Trithemius ;  sed 
nec  Fulda  nec  martyrologia  loquuntur,  Uvion  tamen  lib.  III.  Lig.  Vitae 
pag.  dccxxxv.  sancti  eum  honore  indigitat.  Colitur  die  iv.  Fe- 
bruarii.     Uvion  idem  in  Adjunct. 

S.  REGULUS.     1037. 

S.  Regulus,  cognomento  Albatus,  gente  Graecus,  Achaia  oriundus,  a 
Constantio  Augusto  civitate  patris  S.  Andreae  apostoli  reliquias 
asservare  jussus,  dum  ad  sacrum  excubaret  scrinium  divina  visione 
admonitus,  eas  in  Albionem  detulit,  et  in  Otholiniam,  Pictorum  ea 
aetate  regionem,  nunc  Fifam  Scotis  subjectam,  appulit,  ubi  ipso  pe- 
tente  Heirgustus  Pictorum  rex  oppidum  erexit,  quod  Kikeuil  vo- 
catum,  quasi  Reguli  templum  dicas,  postea  S.  Andreae  Fani  appel- 
lationem  accepit,  regni  totius  primas,  ut  in  Apparatu  Historieo  a 
me  abunde  dictum.  Scripsit  hic  multa,  ut  annales  nostri  referunt ; 
sed  extat  tantum 

Epistola  ad  Patrenses  lib.   i.  sive,  ut  Joannes  Campusbel- 
lus  vult, 

Monita  divina  de  transferendis  S.  Andreae  Reliquiis  in  Al- 

bionem  lib.  I. 

Appulit  in  Albionem  anno  ccclxix.    Fuse  H.  Boethius  lib.  VI.  Hist. 

Scot.  pag.  cv.  Joannes  Leslaeus  lib.  iii.  pag.  cxxvi.  Hist.  Scot.    Mat- 

thaeus  Westmonasteriensis  ad  annum  cccl.  "  Ossa  Sancti  Andreae 

apostoli  et  Lucae  evangelistae  Constantinopolim  delata,  ibidem  ho- 
norifice  deponuntur."  Eadem  illo  anno  Florent.  Vigornien.  "  Ossa  S. 
Andreae  apostoli  et  Lucae  evangelistae  Constantinopoli  miro  favore 
suscipiuntur."     Aliter  annales  nostrates.     Colitur  die  xvn.  Octobris. 

S.  RONNANUS.     1038. 

S.  Ronnanus,  episcopus  in  Scotia,  alius  a  Ronanno  seu  Romano 
monacho,  qui  in  Angliam  ad  Nortumbros  convertendos  missus  erat : 
hic  dignitate  illo,  ut  apparet,  nonnihil  antiquior,  ac  vitae  genere 
sublimior,  episcopali  dignitate  ecclesias  nostrates  administravit.  Scrip- 
sit 

De  Tonsura  Clericali  lib.  i. 

Vixit  anno  dciii.  et  colitur  die  xvn.  Feb.    Breviarium  Scoticum. 

S.  RUDBERTUS.     1039. 

S.  Rudbertus,  aut  Rupertus,  aut  Rudpertus,  Boiariorum  et  Norico- 
rum  apostolus,  "  ex  regali  prosapia  regum  Francorum  ducumque 
Scotiae  originem  traxit."  Ex  historia  antiqua  anonymus  auctor  in 
vita  ejus  cap.  I.  quem  publicavit  Henricus  Canisius  tom.  vi.  Antiquar. 
Lectionum.  Hic,  peregrinatione  instituta,  profectus  Romam,  per  Ger- 
maniam  rediens,  Vangionibus  evangelium  annuncians  ab  iis  est 
episcopus  creatus,  viii.  numero,  sed  postea  in  Boiarios  conversus 
immensos  labores  ad  eam  gentem  Christo  conciliandam  impendit ; 
Junaniam  urbem  vetustate  collapsam  restauravit,  et  ecclesiam  magni- 
ficam  erigi  curavit,  primusque  antistitis  officium  ibi  ab  apostolica 
auctoritate  et  suscepit  sancte,  et  ad  successores  transmisit ;  diciturque 
Saltzburgensis  archiepiscopatus  et  principatus,  quod  hi  versus  in 
certo  auctore  significant : 

Urbs  Junanensis  fuit  olim  splendida  muris, 
Aggeribus  magnis,  munitaque  turribus  altis. 
Sedes  bic  regum  fuerant,  ac  templa  deorum 
Gente  sub  antiqua  fulgenti  marmore  structa  ; 
Sed,  veluti  legimus,  multis  inculta  diebus, 
Culmine  de  summo  cecidit  prolapsa  Junana, 

Ac  tegitur  silvis,  tegitur  lustrisque  ferinis, 
Urbeque  detenta,  remanent  vix  ultima  signa. 
Haec  loca  Rudbertus  sibi  delegit,  pater  almus, 
Primus  et  hic  sedem  construxit  pontificalem, 
Ac  sedis  primae  regimen  susceperat  ipse, 
Conducens  late  populos  ad  pascua  vitae. 
Nos  meritis  ejus  clementer  ducat  ad  aethra 
Sanctus  sanctorum,  noceant  ne  crimina  tetra. 


Hes  ejus  gloriosas  scriptis  extulerunt,  praeter  anonyraum  jam  lau- 
datum,  plerique  alii,  et  plures  meminerunt.  Viguleius  Hundius  in 
Metropoli  Salisburgensi  in  principio  et  alibi  Nunbergensis  mo- 
nasterii  conditorem  facit,  ut  et  alii  monasteriorum  SS.  Petri  et 
Maximiliani  auctorem  referunt.  Caesar  Baronius  tom.  vn.  Annal. 
Ecclesiast.  ad  finem,  et  Not.  ad  Martyrologium  die  xxvn.  Martii ; 
Joann.  Aventin.  lib.  iii.  Histor.  Boiar.  pag.  cclxiii.  et  pag.  cclxvi. 
Petrus  Catalogo  lib.  xn.  cap.  v.  Joan.  Trithem.  lib.  in.  de  Vir.  illust. 
Ordin.  S.  Benedicti  cap.  ccvi.  Marcus  Velserus  Rerum  Boicarum  lib. 
iv.  pag.  ccxvii.  Gaspar  Bruschius  Monasteriis  Germanicis  pag. 
lxxvii.  Chronica  MSS.  Salisburgensia  ad  D.  Petri  ibidem  asservata ; 
Anton.  Demochar.  tom.  n.  de  Sacrific.  Missae  pag.  xxxv.  lxv.  et 
cap.  xl.  pag.  lxxix.  Petrus  Cratepolius  in  Episcop.  German.  et 
martyrologiorum  compilatores  ad  diem  xxvn.  Martii ;  Joanu.  Mo- 
lanus  ad  Usuardum,  Petrus  Galesinius,  Felicianus,  Arnoldus  Uvion 
par.  ii.  et  alii.  Vitam  plene  reperies  apud  Laurentium  Surium  tom. 
ii.  Illud  de  eo  magnificum  et  valde  gloriosum  praedicatur,  quod 
Theodonem  regem,  Christianis  infensissimum,  sanctis  operibus  ad 
fidem  converterat,  non  tantum  populum.     Scripsit 

Ad  Theodonem  et  Theodobertum  Reges  pro  Monachis  lib.  i. 
Piam  et  paternam  Exhortationem  ad  Fratres  lib.  i.  et  alia. 

Theodonem  regem  convertit  ad  fidem  anno  dlxxx.  Fugatus  a 
tyranno  Vuormacia  sedit  Saltzburgi,  seu  Junanae,  annis  xliv. 

Obiit  anno  dcxxiii.  Auctores  supra  nominati.  Concilium  Saltz- 
burgense  eum  patronum  vocat,  cujus  meminit  Gherard.  Altahensis,  et 
Henr.  Stero,  anno  mccxxci. 

S.  RAPERTUS    M.     1040. 


S.  Rapertus,  sive  Ratpertus,  monachus  S.  Galli,  et  scholae  diu  mo- 
derator,  etsi  in  Indiculo  Scotorum  Scriptorum  incerti  auctoris  Scotus 
dicitur,  tamen  haud  certo  affirmarim,  praecipue  cum  Jodocus  Metzle- 
rus,  canonum  sacrorum  doctor,  et  ejusdem  familiae  professor,  de  gente 
nihil  dicat :  conjectura  tamen  est  non  levis,  quod  fundatores  monaste- 
riorum  Scotos  monachi  Scoti  plerumque  secuti,  et  praecipue  in  Ger- 
maniam,  cujus  regionis  mores,  virtus,  atque  aura  ipsa  non  esset  nos- 
tratibus  insuavis.     Ejus  sunt : 

Litaniae  lib.  I.  versu  quas  Nicolaus  III.  canonizavit. 

Versus  ad  Processiones  lib.  i.  MSS.  in  monasterio  S.  Galli. 

Epigrammata,  et  Poemata  varia,  lib.  i.  edita  a  Canisio  tom. 
v.  Antiquarum  Lectionum. 

Hymni  de  S.  Gallo  lib.  i. 

Hymni  de  S.  Othmaro  lib.  I. 

Chronicon  Monasterii  lib.  I. 

Vita  S.  Galli  Rhythmis  Germanis  lib.  I.  quam  Eckerardus 

junior  Latinam  reddidit,  in  iambos  redegit  Jodocus  Metzle- 

rus  nuper. 

Obiit  inter  quadraginta  discipulos,  quibus  animam  suam  commenda- 

vit,  anno  dccclxxxiii.  et  censetur  sanctis  annumerandus,  licet  mar- 

tyrologia  omnia  sileant.     Jodocus  Metzlerus. 

S.  RICHARDUS     M.     1041. 

S.  Richardus,  cognomento  Sacrista,  in  Dundranensi  sanctissi- 
mo  monasterio  Cisterciensem  Benedictinorum  habitum  induit,  et 
cum  magnos  pietatis  progressus  fecisset,  essetque  et  haberetur  vir 
vitae  integritate  et  singulari  doctrina  clarus,  patria  egressus,  S. 
Bonifacii  Scoti  locum  passionis  et  reliquias  visitaturus,  indeque 
Romam  et  Hierosolymam  perrecturus,  peregrinationem  instituit ; 
sed  cum  in  Frisiam  pervenisset,  in  monasterio  prope  Gronyngam, 
quod  D.   Bernardi   dicitur,  sacristae  officium  sancte  pieque  gessit, 

et  obiit,  ut  ex  Chronicis  Gronyngensibus  constat.     Scripsit 

Ad  Fergusium  Fundatorem  lib.  i.  Fuit  hic  abnepos 

Fergusii  illius  qui  Dundranense  coenobium  fundarat;  un- 
de  error  Scoticorum  chronicorum  colligitur,  qui  fundatum 
volunt  a  S.  Davide. 
De  Harmonia  lib.  I. 

Meditationes  lib.  I. 

Floruit  anno  mcclxxxvii.     Augustinus  Argeus  Friso  medicus, 
lib.  de  Viris  claris  Patriae  suae,  illum  vel  Scotum  vel  Anglum  facit. 

S.  RICHARDA  R.  F.  U.  IMP.     1042. 

S.  Richarda,  Scotorum  regis  Gregorii  lxxiii.  filia,  et  Caroli  Cras- 
si  imperatoris  uxor,  accusata  fuit  adulterii  cum  Luitnuardo  epi- 
scopo  Vercellensi,  Paul.  Morigia  lib.  iv.  Hist.  Monast.  cap.  III. 
post  multos  sancte  cum  marito  actus ;  sed  non  bene  aulicorum  ar- 
tes  processere ;  nam  "  sanctissima  femina  vomeris  igniti  proba- 
tioni  se  submisit,"  Rhegino  abbas  Prumiensis  Chronic.  ad  annum 
dccclxxxvii.  atque  ita  absoluta  suspicionis.  Joan.  Cuspinian.  in 
Caesaribus.  Post  quam  accusationem,  Andelahae,  seu  Andelow,  ad 
Montana  Vosagi  in  pago  Helisatia,  nobilissimum  canonissarum  coe- 
nobium  erexit,  et  insigniter  dotavit ;  ibique  per  voluntarium  a  Cae- 
sare  divortium  separata,  gloriosae  ibidem  loci  vitae  exitum  est  sor- 
tita;  et  cubat  honorifico  tumulo  post  summam  arcum  in  sublime 
elevato.  Aubert.  Miraeus  lib.  de  Collegiis  Canonic.  cap.  xxxix. 
In  sanctos  relata,  colitur  xviil  die  Septemb.  Arnold.  Uvion 
lib.  iii.  Lign.  Vitae  pag.  cccxiii.  Herman.  Contract.  Fragment. 
Chronici  praefixum  Alberto  Argentinensi,  Franc.  Irenic.  Exeges. 
German.  lib.  xi.  Caroli  Sigon.  Heg.  Ital.  lib.  v.  in  fine.  Scotam 
vero  facit,  praeter  ceteros,  Petrus  Cratepol.  de  Sanctis  Germ.  pag. 
xcvii.  "  Sancta  Richarda  imperatrix,  filia  Scotorum  regis,  Caroli 
Crassi  Romanorum  imperatoris  conjux."  Divortii  causa  peracta  anno 
dccclxxxvii.  ut  admonebam,  paucos  exinde  vixisse  annos  cense- 
tur.  Trithem.  lib.  in.  de  Vir.  illust.  Ord.  S.  Bened.  cap.  cccxiv. 
Uvion  lib.  iv.  cap.  in. 


556  HISTORIA  ECCLESIASTICA 


S.  RORTILA.     1043. 


S.  Rortila,  Verdensis  episcopus  vi.  successor  eorum  "  Scotorum 
quos  ob  fidem  egregiam,  praeclaraque  in  se  merita,  Carolus  Magnus 
dicitur  ad  praecipuos  Saxoniae  debellatae  honores  evexisse."  Philipp. 
Belforest.  lib.  I.  Histor.  Carolor.  Suam  hic  ecclesiam  prudenter  et 
moderate  administravit.     Scripsit 

Statuta  Ecclesiae  Verdensis  lib.  i. 

Floret  anno  dcccxxix.  Albert.  Crantzius  lib.  n.  Metropol.  cap. 
xxx.  Suffrid.  Petr.  lib.  i.  Orig.  Saxon.  cap.  xv.  In  sanctorum  relatus 
numerum.  Arnold.  Uvion  lib.  n.  Lign.  Vitae  cap.  lv.  qui  eum  Saxo- 
num  feritate  martyrium  passum  ex  Alberto  Crantzio  eodem  lib.  i. 
cap.  xxix.  Metrop.  docet ;  diem  tamen  quo  coli  debeat  ab  ecclesia  non 
praescribit. 

S.  RUMOLDUS.     1044. 

S.  Rumoldum  natum  ex  Scotia  ait  Petr.  Cratepol.  pag.  cxxviii. 
Apostolum  Machliniensem  tota  illa  provincia  colit  ex  decreto  synodi 
i.  Machlinien.  Usuardus  Martyrolog.  die  I.  Julii :  "  Machliniae  pas- 
sio  S.  Rumoldi,  martyris  gloriosissimi  atque  pontificis,  Scotorum 
regis  filii,  signis  et  doctrina  mirabilis,  qui  regalis  celsitudinis  so- 
lium  et  pontificalis  dignitatis  respuens  honorem,  Machliniam  petiit, 
sibi  divinitus  revelatam,  quam  viii.  kalendas  Julii  consecravit  mar- 
tyrio ;  sed  quia  eadem  die  sanctissimi  Baptistae  et  praecursoris  Do- 
mini  celebratur  nativitas,  Romanus  pontifex  Alexander  IV.  passio- 
nem  nostri  martyris  in  nativitatis  praedictae  octavis  instituit  solen- 
nizari."  Petrus  Galesinius  eodem  die  :  "  Machliniae  S.  Rumoldi,  epi- 
scopi  et  martyris.  Is  regio  natus,  regis  spretis  opibus,  religionis 
causa  Romam  peregrinatus ;  inde  angeli  admonitu  Machliniam  venit, 
quam  ad  fidei  Christianae  disciplinam  instituit,  et  martyrio  suo  con- 
secravit."  Martyrolog.  Roman.  laudato  die  :  "  Machliniae  passio  S. 
Rumoldi  martyris,  Scotorum  regis  filii,  et  episcopi  Dublinensis."  Chro- 
nographus  Cameracensis  anonymus,  qui  ad  Gerardum  n.  episcopum 
Cameracensem  opus  suum  inscripsit,  et  floruit  circa   annum    mil- 

lesimum  :  "  Apud  Machlinas  est  monasterium  canonicorum,  ubi  qui- 
escit  pretiosus  Dei  martyr  Rumoldus,  genere  Scotus,  qui  vitam  eremi- 
ticam  ducens  inibi  martyrizatus  est.  Hoc  autem  monasterium,  ab 
antiquitate  constructum,  regalibus  emolumentis  maxime  augmenta- 
tum."  Arnold.  Mirman.  Theat.  Convers.  Gent.  "  Rumoldo  auctore,  Da- 
vidis  Scotiae  regis  filio,  Machlinienses  inserti  sunt  Christo."  Non  rex 
hic  David,  sed  regis  filius  aut  frater,  ut  alibi  probatum.  Jo.  Gual. 
ter.  v.  cl.  in  Chron.  Chronic.  tom.  iii.  pag.  mdiii.  "  S.  Rumoldus 
archiepiscopus  fuit  ex  Scotia."  Constant.  Ghin.  pag.  xiii.  "  Passio  S. 
Rumoldi,  Scotorum  regis  filii."  Haec  probatorum  auctorum  sufficiunt 
testimonia,  ut  puto,  ad  probandam  S.  Rumoldi  patriam  non  Hiberniam, 
sed  Scotiam  fuisse.  Addo  locum  doctissimi  Auberti  Miraei  in  Geogr. 
Eccl.  "  S.  Rumoldus,  Machliniensium  in  Belgio  patronus,  fuit  Dumbla- 
nensis  in  Scotia  episcopus,  non  Dublinensis  in  Hibernia.  Argumenta 
sunt  insignia  regni  Scotiae,  quae  suis  gentilitiis  in  clypeis  mixta,  ho- 
dieque  usurpant  Machlinien.  archiepiscopi."  Clare  Molan.  Indiculo  SS. 
Belgii  lxii.  ex  ea  parte  Scotiae  quae  hodie  Hibernia  dicitur.  Vitam 
hujus  obiter  attingit  Sigebert.  Gemblacensis  lib.  de  Vir.  Illustrib.  cap. 
penult.  et  Teutonicus  auctor  anonymus,  quem  Latinitate  donavit  Joan- 
nes  Dominis,  pastor  Waurianus,  quod  opus  Bruxellis  prodiit ;  et  Theo- 
doricus  monachus,  et  abbas  S.  Trudonis,  ut  tom.  vn.  habet  Surius. 
Epitome  ejus  apud  Francisc.  Haraeum,  cujus  haec  sunt  verba  :  "  Ab 
occasu  alter  pene  orbis  Britannia,  cum  adjacente  Scotia,  qui  statim  ut 
ab  illius  aeternitatis  sole  tacti  sunt,  illi  sub  umbra  ejus  quem  deside- 
rabant  requiescere,  isti  ad  ardorem  usque  martyrii  festinaverunt  in- 
calescere,  et  stridentia  anhelantiaque  verba  in  dulce  crucis  melos  didi- 
cerunt  infringere.  Unde  autem  hoc  tam  late  difFusum  germinarium, 
nisi  quia  in  eorum  cordibus  coaluerunt  Iesu  Christi  amor  et  deside- 
rium  ?  Assentit  in  hoc  Herbipolis,  gloriosa  martyris  Kiliani  meritis 
et  corpore,  nec  minus  prona  Scotorum  talium  et  tantorum  patrum 
gloriosa  veneratione:  Columbanus  Italiam,  Bertinus  et  Winocus 
i-llustrant  occidentalem  Galliam,  et  innumerabiles  alii  suis  quique 
in  locis,  qui  vitae  sinceritate  et  fidei  integritate  multos  ad  justi- 
tiam  erudiunt,  et  quasi  stellae  fulgent  in  aeternitate.  Ex  horurn 
numero,  ex  hoc  orbis  terrae  remotissimo  angulo,  Beatus  Rumoldus 
emicuit."  Et  paucis  interjectis:  "  Ex  regali  prosapia  extitit  oriundus  il- 

2  H 

lustris  regis  Scotiae  satus,  extiturus  haeres  ejusdem.,'  Legendum  est 
satu.  Totum  vitae  ordinem  deinde  ac  miracula  prosequitur.  Me- 
minit  Theobaldus  ad  Sigerum  Lerensem  praepositum,  in  vita  Sancti 
Gummari  apud  Surium  tom.  v.  die  Octobr.  xi.  Is  ergo  cap.  xiv. 
"  Eodem  tempore  fuit  Rumoldus,  vir  sanctus,  divina  gratia  plenus, 
qui  vitia  penitus  mortificans  ad  virtutum  culmina  in  dies  contendebat, 
non  die  non  nocte  a  bono  vacabat  opere,  sed  carnem  suam  vigiliis  et 
jejuniis  attenuans,  orationibus  assiduis  incumbens." 

Quam  magnifice  de  eo  sentiant  Machlinienses,  audiendus  est  Joan- 
nes  Molanus  in  Natal.  Sanct.  Belgii  die  I.  Julii,  apud  Aubertum  Mi- 
raeum  lib.  de  Canonicor.  Colleg.  cap.  lxxiv.  "  Beati  Rumoldi  opus 
est  monasterium  apud  Malinas,  qui  locus,  quantumvis  a  Nordmannis 
esset  vastatus,  tam  celebris  antiquitus  fuit,  ut  connumeraretur  in  por- 
tione  Caroli,  quam  de  regno  Lotharii,  in  divisione  cum  fratre  suo  Lu- 
dovico  facta,  accepit.  Fuit  autem  ab  initio  fundationis,  non  mona- 
chorum,  sed  canonicorum  monasterium.  Situm  erat  in  pratis  intra 
ulmos,  sed  paulatim  Mechlinia  ex  parva  urbe  trans  Dilcana  adeo  ex- 
crevit,  ut  nunc  Collegium  S.  Rumoldi  in  meditullio  urbis  situm  sit, 
et  a  Paulo  IV.  pontifice  maximo  erectum  est  in  archieathedralem  pri- 
mam  Belgii  ecclesiam.  In  coemiterio  hujus  ecclesiae  situm  erat  ora- 
torium  sive  sacellum,  a  D.  Rumoldo  constructum,  in  quo  is  frequenter 
meditari  solebat ;  quod  cum  in  summa  apud  plebem  Machliniensem 
veneratione  esset,  fidei  hostes  qui  sibi  Gensiorum  nomen  sumpserunt, 
funditus  cum  multis  aliis  sacris  locis  everterunt.  Ab  iisdem,  dum  ex 
improviso  urbem  occuparunt,  inventum  est  in  medio  ecclesiae  corpus 
S.  Rumoldi,  et  foedissime  conculcatum  et  dispersum ;  Dei  tamen  be- 
nignitate  ex  cranii  cicatrice  notum,  ope  Virginis  est  conservatum. 
Periit  etiam  feretrum  ejus  :  siquidem  cum  multis  miraculis  et  victoria 
contra  hostes  clareret,  fullones  et  textores,  eorumque  consortes,  anno 
millesimo  trecentesimo  sexagesimo  nono,  ob  victoriam  recentem  per 
ejus  merita  obtentam,  ei  ex  voto  construxerunt  feretrum  aestimatum 
in  registro  civitatis  in  argento  et  factura  ad  sexaginta  millia  floreno- 
rum,  praeter  gemmas  et  alia  quae  postea  accesserunt.  Novissime 
celebre  donarium  adjecit  Margarita  Maximiliani  I.  imperatoris  filia, 
Belgii  gubernatrix,  ut  feretri  valor  fuerit  ultra  vas  auri  cum  ab  hos- 
tibus  religionis  profanabatur. 

"  Porro  Machliniensis  civitas  retinet  apud  Gallos  antiquum  Malinae 
nomen,  quae  vox  Latinis  in  usu  fuit,  quando  Lyra,  vicinum  Brabantiae 
oppidum,  Ledo  dicebatur ;  Ledo  enim  et  Mailna  leguntur  pro  maris  ac- 
cessu  et  recessu  in  Appendice  ad  tom.  iii.  Divi  Augustini  in  lib.  I. 
de  Mirabilibus  Sacrae  Scripturae ;  unde  a  maris  fluxu  haec  nomina  in- 
dita  esse  non  indocte  annotavit  Theodoricus  abbas  Trudonensis, 
B.  Bernardi  aetate,  cum  S.  Remmoldi  vitam  meliori  stylo  conscribe- 
ret."     Haec  ibi. 

Civitatem  hanc  archiepiscopali  pallio  honoravit  Paulus  III.  P.  M. 
petente  Philippo  II.  Hispaniarum  rege,  circa  annum  mdlix.  In 
hac  basilica  xn.  praebendas  instituit,  et  novae  fundationi  adjecit 
Notgerus  Leodiensis  antistes ;  nam  eo  seculo  Machlinia  juris 
fuit  ac  ditionis  Leodiensis;  atque  ita  in  libro  Cursus  Apostolici, 
seu  Registro  Cancellariae  Romanae,  lectum.  Scripsit  vero  hic  nos- 
ter 

De  Contemptu  Mundi  lib.  i. 

Fuit  et  alius  S.  Rumoldus  sive  Remoldus,  monachus  et  martyr, 
cujus  celebratur  memoria  VII.  id.  Januarii,  et  recolit  Joan.  Trithem- 
ius  lib.  iii,  de  Vir.  illustr.  Ordin.  S.  Benedicti  cap.  ccxlix.  sed  di- 
versus  a  nostro,  cujus  in  annalibus  aut  historiis  nostratibus  non  fieri 
mentionem  indignor. 

Passus  est  martyrium  anno  dcclxxii.  ut  habet  sententia  pro- 
babilior.     Colitur  die  i.  Julii.     Calendarium  Adami  Regii. 

B.  THOMAS  ROBERTSONUS  P.     1045. 

B.  Thomas  Robertsonus,  vitae  inculpatae  sacerdos,  turbulentis  in 
Scotia  moribus  exortis  praeclara  fidei  confessionis  documenta  dedit, 
inter  Scoticae  ecclesiae  martyres  jure  numerandus ;  nam  cum  Glas- 
cuae  sacrum  Missae  sacrificium  perageret,  a  Barone  Boidio  deprehen- 
sus,  violenter  caesus,  carcere  foetidissimo  maceratus,  tandem  con- 
stantia  vere  Christiana  impias  haereticorum  insanientium  minas  con- 
temneret,  in  forum  raptus,  et  patibulo  suspensus,  sacerdotalibus  indu- 
tus  ornamentis  beatum  finem  sortitus  est,  vestimentis  omnibus  illis 
igni  exstructo  cum  corpore  beato  injectis.     Scripsit 

Contra  Ministros  lib.  I. 

De  Invocatione  Sanctorum  lib.  i. 

De  Sacramentis  lib.  I. 
Passus  est  anno  mdlxiv. 

RUTGERUS  ABBAS.     1046. 

Rutgerus,  ab  aliis  Donaldus,  Scotici  in  suburbio  Herbipolensi  mo- 
nasterii  abbas  sub  Joanne  de  Egloffstem  episcopo,  scripsit 

De   legitimo  Consessu  Concilii  Constantiensis   lib.  I.    quod 

septimo  ipsius  anno  initium  sumpsit. 
Acta  ejusdem  Concilii  lib.  I. 

Sedit  abbas  xxi.  annis  xi.    Obiit  anno  mccccxvii.     Chronicon 
dicti  monasterii. 

RORICUS  ABBAS.     1047. 

Roiticus,  ejusdem  coenobiarcha  xxiii.  sub  Joanne  le  Brun  episcopo, 
monachum  Argentinae  induit  in  Scotorum  monasterio ;  pius  egre- 
gia  eruditionis  opinione  literas  humaniores  Lutetiae  professus  (acta 
ejusdem  academiae)  Argentinae  evocatus  regimen  suscepit.  Scrip- 
sit 

Carmina  Sacra  lib.  I.     Laudat  Winzet  ab- 

bas  Scotorum  Ratisbonae. 
Sedit  annis  x.     Obiit  anno  mccccxlvii.     Chronicon  dicti  mo- 
nasterii. 

GULIELMUS  RADYNGES.     1048. 

Gulielmus  Radynges,  Carmelita  Scotus,  ut  vult  R.  P.  Petrus  Tho- 
mas  Saracenus,  Sacrae  Theologiae  Doctor,  in  Chronicis  MSS.  ejusdem 
ordinis,  scripsit 

Examinationes  Templariorum  lib.  I. 

Ordinarias  Quaestiones  lib.  I. 

Florebat  anno  mcccxii. 

ALEXANDER  RAMSAYUS.     1049. 

Alexander  Ramsayus,  vir  doctissimus,  in  patrio  Sanctandreano 
gymnasio  praeclaram  famam  ab  eruditione  accepit,  Andreae  Melvini 
praeceptor.     Scripsit 

Panegyricos  Latinos  lib.  I. 

Castigationem  veterum  Dionysii  Halicarnassaei  Interpretum 

Latinorum  lib.  i. 

Notas  in  D.  Paulini  Opera  lib.  i. 

Obiit  anno  mdlxxii. 

ROLLANDUS.     1050. 

Rollandus,  episcopus  Dolensis  electus,  in  Scotiam  a  Lucio  pontifice 
ad  Wilhelmum  regem  super  negotiis  Joannis  et  Hugonis  episcopa- 
tum  S.  Andreae  sibi  vindicantium.  Roger.  de  Hoveden  Annal.  part. 
II.  pag.  ccclii.     Scripsit 

Epistolas  ad  Lucium  Papam  lib.  I. 

Florebat  anno  mclxxxvi. 

ROLLANDUS.     1051. 

Rollandus,  subdecanus  ecclesiae  Glascuensis,  vir  pius  et  mo- 
deratus,  et,  ut  puto,  D.  Dominici  habitum  indutus,  clarus  secu- 
laribus  scientiis,  sed  multo  illustrior  theologicis  studiis,  scrip- 
sit 

De  Dilatatione  Ordinis  S.  Dominici        lib.  i. 

Quaestiones  arduas  lib.  i. 

Resolutorium  Sententiarum  lib.  iv.  Richardus 

Brunus  in  Collectaneis 
Floruit  anno  mcccclxxxi.  et  die  xxix.  Augusti  locum  assigna- 
vit  tertio  ordini  S.  Dominici  Registrum  Patris  Generalis,  et  ex  eo 
Joannes  Michael  Plodius. 

HUGO  DE  ROKESBURG.     1052. 

Hugo  de  Rokesburg,  clericus  Wilhelrai  Scotiae  regis,  et  ab  eodem 
cancellarius  factus,  an  aliquid  scripserit,  nescio. 

Vixit  anno  MCXCVI.      Roger.  de  Hoveden  part.  n.  Annal.  pag. 

CCCLXX. 

ROGERUS.     1053. 

Rogerus,  Roberti  Leicestriae  comitis  F.  in  Scotia  educatus,  et  ejus- 
dem  regni  cancellarius.     Hoveden.  ibid.  loci :  "  Rex  Scotiae  dedit 
episcopatura  S.  Andreae  Rogero  cancellario  suo,  praesente  Joanne 
Dunkeldensi  episcopo,  et  non  contradicente."     Scripsit 
Sermones  varios  lib.  I. 

In  Ecclesiasticum  lib.  I. 

Vivebat  anno  mcxcvi. 

REGINALDUS  MACER.     1054. 

"  B.  Reginaldus  cardinalis  Scotus,"  ait  Scotichronicon  lib.  XII.  cap. 
vii.  "  dictus  Macer."  "  Monachus  de  Malros,  succedit  Gregorio  in 
episcopatu  Rossensi  mense  Februario,"  ait  Rogerus  de  Hoveden 
part.  ii.  pag.  ccccxxvii.  Meminit  ejusdem  paulo  infra :  "  Ve- 
nit  ad  regem  Scotorum  Haroldus  senior,  interfecto  Haroldo  ju- 
niore  per  conductum  Rogeri  et  Reginaldi  episcoporum  S.  Andreae 
et  Rosmarkin,  et  obtulit  regi  copiam  auri  et  argenti  pro  Cathania.'" 
Scripsit 

Praecepta  salutaria  ad  Fratres  lib.  I. 

Collectiones  Synodales  lib.  i. 

Sedebat  anno  mcxcvi. 

RICHARDUS.     1055. 

RlCHAEDUS  episcopus  Morefensis  nominatur  in  literis  Clementis 
III.  pontificis  ;  corrupto  sane  nomine  pro  Moraviensis.  Nec  de  eo 
plura.     Scripsit 

Epistolas  ad  Clementem  III.  super  Causa  Joannis  Episcopi 
S.  Andreae  lib.  I. 

Vivebat  anno  mclxxxviii.     Hoveden.  part.  II,  pag.  ccclxix. 


RADULPHUS.     1056. 

Radulphus  episcopus  Orcadum  Scotia  profugus  ad  Stephanum 
Angliae  regem  se  recepit,  cujus  hortatu  in  Wilhelmum  Scotiae  re- 
gem  arma  Anglus  movit,  et  ad  Alvertum  pugnatum,  duce  eodem 
Radulpho,  infeliciter  a  nostris  mense  Augusti.     Scripsit 

Pro  Causa  Stephani  Regis  lib.  I. 

Ad  Trocstinum  Archiepiscopum  Eboracensem  lib.  I. 

Conciones  Militares  lib.  I. 

Pugnae  cum  imperio  interfuit  anno  mcxxxvii.  Hoveden.  part.  I. 
pag.  cclxxvii.  Alius  est  eodem  nomine  infra,  et  eadem  dignitate 
laudatus,  sed  forte  hujus  successor,  nam  ille  nunquam  admissus  paci- 
fice  ad  ecclesiae  suae  regimen,  nec  tantae  videtur  fuisse  auctoritatis 
ut  exercitibus  Anglicanis  contra  Scotos  praefuerit. 

B.  RICHARDUS.     1057. 

B.  Richardus  episcopus  S.  Andreae  nominatur  in  pace  finali  inter 
Wilhelmum  Scotiae  et  Henricum  II.  Angliae  reges  apud  Hovedenum 
part.  I.  pag.  cccxi.     Scripsit 

Super  Jure  Ecclesiae  Scoticae  lib.  i. 

Decreta  Synodalia  lib.  I. 

Sedebat  anno  mclxxv. 

RICHARDUS.     1058. 

Richardus  episcopus  de  Dunkelden,  superiori  synchronos,  in  eodem 
foedere  nominatus,  scripsit,  ut  est  apud  Fordunum, 

Pro  Concordia  Eboracensi  lib.  i. 

Sedit  anno  mclxxxv.     Hoveden.  ibidem. 

REGINALDUS.     1059. 

Reginaldus  episcopus  de  Rosraarkin,  ut  loquuntur,  Hovedenus  pag. 
ccccxxxvu.   id  est,  Rossensis,  qui  cum  Rogero  antistite  Sanct- 
andreano  duxit  ad  Regem  Haroldum  seniorem  in  insulis  turaultuni. 
An  aliquid  scripserit,  non  deprehendi ;  certe  nihil  extat. 
Sedebat  anno  mcxcvii. 

PETRUS  RAMSAEUS  E.     1060. 

Petrus  Ramsaeus,  seu  de  Ramsaeo  aut  Ramsayo,  ut  aliis  placet, 
nonus  Murthlaci  et  Aberdoniae  antistes,  Radulphi  successor,  mona- 
chus  Aberbrothensis,  "  omnium  disciplinarum  genere  eruditus,"  ait 
Hector  Boethius  lib.  de  Vitis  Episcoporum  Aberdonensium.  Edidit 
Varias  Ecclesiae  Sanctiones  lib.  I. 

Decreta  ad  Sacerdotes  lib.  I. 

Sedit  annis  x.  obiit  anno  v.  Alexandri  III.  regis,  qui  fuit  salutis 
humanae  mccliv. 

JOANNES  ROUGH  H.     1061. 

Joannes  Rough,  impius  et  vilis  apostata,  e  sancto  Dominicano- 
rum  coetu  ex  Scotia  fugit  in  Angliam,  ibique  damnato  ordine  suo, 
mutatoque  habitu  sub  Eduardo  VI.  cacodaemonis  praeco  uxorem 
duxit,  cum  qua  turpiter  vixit,  donec  sub  piissimae  reginae  Mariae 
principatu  ex  impietatis  latebris  extractus,  in  apertam  ignominiae 
lucem  perductus,  igne  vindice  violatae  religioni  poenas  luit.  Scripse- 
rat  nonnulla  scelestissima.     Exustus  est  anno  mdlvii. 


RADULPHUS  ALIUS,  E.     1062. 

Radulphus    alius    circa    haec    eadem    tempora    his    verbis    de- 
scribitur    ab    anonymo    monacho    Wigorniensi,    in    continuatione 

Florentii :  "  Turstanus  Eboracensis  archiepiscopus  Robertum,  quem 
Alexander  rex  Scotiae  ecclesiae  S.  Andreae  intruserat  petente  Da- 
vid  fratre  ac  successore  Alexandri,  in  episcopum  Eboraci  consecravit ; 
in  quo  officio  Randulphum  Dunhelmensem  episcopum  et  quendam 
Radulphum,  ad  Orcades  insulas  jam  alium  episcopum  ordinatum,  sibi 
adjutores  adsciverat ;  qui  Radulphus,  quoniam  nec  principis  terrae  nec 
cleri  nec  plebis  electione  vel  assensu  fuerat  ordinatus,  ab  omnibus 
refutatus,  et  a  nemine  loco  pontificis  susceptus  erat."  Eadem,  sed 
uberius,  Joannes  Fordunus,  additque,  "  offensum  eum  injuria  ecclesiae 
suae,  cum  modo  Eboracensi,  modo  Dunelmensi  antistiti  frustra  ad- 
haesisset,  utriusque  in  episcopalibus  ministeriis  vicarius,  in  trasmari- 
nas  regiones  abiisse." 

Quae  si  vera  sunt,  adducor  ut  credam  eundem  in  monasterio  Ful- 
densi  D.  Benedicti  habitum  induisse.  Hunc  vocat  Trithemius  Cata- 
logo  Viror.  illustr.  "  in  divinis  Scripturis  eruditissimum,  in  omnibus 
literis  secularium  studiorum  doctissimum,  philosophum,  rhetorem, 
poetam,  oratorem,  theologum  insignem,  Graece  ac  Latine  peritum, 
ingenio  subtilem,  scientia  profundum,  eloquio  dulcem,  disertum,  et 
ornatum.     Scripsit 

In  Leviticum  opus  celeberrimum,  et  valde  utile,  lib.  xx. 

In  Epistolas  Pauli 

Historiam  Francorum  Regum  et  Principum 

Chronicon  suorum  Temporum 

Epistolarum  ad  diversos 

Sermones  varios 

In  multos  Biblior.  libros  Comment.  elegantissimos  lib. 

Tractatus  plures 

Carmina  diversi  generis  lib.  i."  Haec 

verbatim  Trithemius. 

Ad  Orcadianos  suos  Admonitiones  lib.  i.  scripsisse  eundem,  si 

tamen  idem  est,  Fordunus  auctor  est. 

Deseruit  ecclesiam  suam,  et  in  Angliam  venit,  anno   mcl.   auc- 

tore   anonymo   Wigorniensi.     Quando    monachum    induerit,    scrip- 

serit,  aut  obierit,  nec  ego  reperi,  nec  Trithemius,    qui   more   suo 

Scotiae  meae  est  injurius,  dum  hunc  non  Scotum  sed  Germanum 

facit ;  sed  ego  vindicias  secundum  veterem  ritum  peto,  et  manu  injecta 
meum  assero. 

RADULPHUS  AB.  E.     1063. 

Radulphus  abbatis  auctoritate  Melrosiam  regebat  dum  in  Scotiam 
appulit  Joannes  S.  R.  E.  Cardinalis  S.  Stephani  de  Monte  Caelio, 
legatus  a  latere  per  Scotiam  et  Hiberniam,  qui  indicto  Perthum 
dierum  quatuor  concilio  mores  ecclesiasticorum  reformavit,  tum  in 
Hiberniam  ex  officio  legationis  concessit,  secumque  Radulphum  ab- 
batem  abduxit,  et  ecclesiam  Dunensem,  ex  morte  sui  praesulis  pas- 
tore  destitutam,  ei  commisit,  qui  religiosissime  eam  administravit. 
Scripsit 

Acta  Concilii  Perthani  lib.  I. 

Ad  suos  Melrosienses  lib.  i. 

Epistolam  ad  Joannem  legatum  lib.  I. 

Ex  Scotia  in  Hiberniam  Iegatum  apostolicum  est   secutus  anno 
mcci.  Scotichronicon  lib.  vni.  cap.  lxi.   Quamdiu  sederit,  non  inveni. 

REGINALDUS  C.     1064. 

Reginaldus,  primus  abbas  coenobii  Abbirbroth  seu  Arbroth,  Ro- 
mam  cum  Joanne  S.  Andreae  antistite  legatus,  ut  obedientiam  regis 
Wilhelmi  nomine  praestaret.  Alexander  III.  qui  tum  in  Petri  cathe- 
dra  sedebat,  rosam  auream  balsamo  impletam  eidem  regi  donum 
misit,  ut  refert  Hect.  Boeth.  lib.  xiii.  Hist.  Scot.  pag.  cclxxiii. 
tum,  ubi  proceres  in  verba  Alexandri  triennis  tantum  Wilhelmi  regis 
filii  jurassent,  fidemque  ei  ut  regi  exhibuissent,  ad  eundem  regem  a 
summo  pontifice  legatus  venit,  "  ensem,  cujus  capulus  vaginaque 
aurea  gemmis  distincta  erat,  et  galerum  purpureum,  indicium  ec- 
clesiae  defensoris,  afferens,"  idem  Boeth.  pag.  cclxxvii.  Ensem 
diu  successores  sollicite  conservarunt,  galero  donavit  Reginal- 
dum,  quem  non  est  mirum  inter  cardinales  ab  Italis  non  numera- 
tum,  quod  brevi  post  purpurae  honorem  acceptum  abjecit.  Scrip- 
sit 

De  Legatione  sua  lib.  I. 

Historiam  Scotiae  lib.  I.  Fordunus  utriusque  operis  merainit. 
Romam    profectus    est    anno    mccxv.      Obiit    cardinalis    anno 

MCCXLI. 

REUTHA  R.     1065. 

Reutha  rex,  cognomento  Nathacius,  patruelis  Reutheri,  in  regum 
nostratium   nomenclatura    legitimus,   nundinas   instituit,    pecuniam 
primus  ex  corio  signavit,  sepulchra  eorum  qui  fortiter  pro  patria 
egissent  pyramidibus  et  obeliscis  honorari  voluit.     Scripsit 
Historiam  Gentis  suae  lib.  i. 

Medicamentorum  Canones  lib.  i.     Eam   artem    im- 

pensius  coluit,  et  diu  ante  Romanos  scriptis  extulit,  prae- 
ter  annales  nostrates  Paschali  Gallo  auctore ;  et  Bibliothe- 
ca  Medica  illum   inter   scriptores  medicinae  claros  repo- 
nit. 
Anno  regni  sui  xiv.  sponte  se  abdicans  vitae  privatae  se  reddidit ; 
regnum  Thereo  filio  Reutheris  legitimo  heredi  reliquit  anno  ante 
Assertoris  nostri  in  carnem  adventum  clxxv. 

S.  ROMANUS.     1066. 

S.  Romanus,  vel  Romianus,  de  quo  v.  cl.  Jo.  Gualterius  Chronicor. 
in  Bibliotheca  SS.  minorum  Patrum  pag.  dccccxcii.  "  Roma- 
nus  presbyter,  natione  Scotus."  Beda  lib.  iii.  Hist.  Eccles.  Anglorum 
cap.  xxv.  "  His  temporibus  quaestio  facta  est  frequens  et  magna  de 
observatione  Paschae,  confirmantibus  eis  qui  de  Cantia  vel  Gallia 
venerant,  quod  Scoti  dominicum  Paschae  diem  contra  universalis 
ecclesiae  morem  celebrarent.  Erat  in  his  acerrimus  verae  Paschae  de- 
fensor,  nomine  Romanus,  natione  quidem  Scotus,  sed  in  Galliae  vel  Ita- 
liae  partibus  regulae  ecclesiasticae  veritatis  observantia  edoctus,  qui 
cum  Finnano  confligens  multos  correxerat,  et  ad  solertiorem  veri- 
tatis  inquisitionem  accenderat ;  nequaquam  tamen  Finnanum  emen- 
dare  potuit,  quin  potius,  quod  esset  homo  ferocis  animi,  acerbiorem 
castigando,    et    apertum   veritatis    adversarium    reddidit."      Scripsit 


564  HISTORIA  ECCLESIASTICA 

De  Celebratione  Paschae  pro  Ecclesiae  Catholicae  Ritu  lib.  I. 
De  Tonsura  Clericorum  lib.  I. 

Claruit  regnante  in  Scotia  Ferquhardo  I.  anno  dclx. 

ROSINUS  FLORIDUS.     1067. 

Rosinus  Floridus,  unus  ex  Culdeis,  episcopatum  alicubi  gessit,  ut 
Indiculus  Scriptorum  Scotorum  anonymi  praefert ;  eo  vivebat  se- 
culo  quo  haeresis  Pelagiana  Britanniam  inficiebat,  et  strenuam 
piae  causae  operam  navavit,  communicato  cum  Palladio  consilio. 
Scripsit 

Contra  Severinum  et  Julianum  Episcopos 

Pelagianos  lib.  I. 

Ad  Ecclesias  Scoticas  Antidotum  lib.  I. 

Epistolas  ad  Coelestinum  Pontificem  lib.  I.  a  quo  consecratio- 

nis  suae  insignia  Romae  acceperat,  ut  moris  erat. 
Epistolas  ad  Palladium  lib.  I. 

Sermones  de  Sanctis  lib.  I. 

Claruit  sub  Fergusio  II.  anno  cccclxi.  aut  praeter  propter. 

GULIELMUS  RAMSAEUS.     1068. 

Gulielmus  Ramsaeus,  vir  clarissimi  ingenii,  Georgio  Buchana- 
no  studiorum  in  Galliis  comes,  Conimbricae  etiam  professionis  col- 
lega,  cum  ille  haereseos  insimularetur  e  Lusitania  in  Gallias  remi- 
gravit,  et  in  academia  Lugdunensi  Batavica,  tunc  primum  oriente, 
bonas  artes  professus  est,  ubi  juxta  Buchanani  effigiem  vultus  ipsius 
artifice  manu  depictus  in  bibliotheca  spectatur.     Scripsit 

Judicium   de   Lusitanis,  ad  Vallium  Senatus  Burdegalensis 

Praesidem,    lib.  I.     Reliqua    opera   inedita  in    eadem   illa 

bibliotheca  diligenter  asservantur. 
Obiit  in  patria  in  Fano  S.  Andreae  philosophiae  professor  anno 
MDXC.  aut  circiter. 

JOANNES  RHETORFORTIS.     1069. 

JoanNes  Rhetorfortis   Glascuensis,   vulgo  Rutherford,  eandem  Co- 

nimbricam  cum  Buchanano  et  Ramsaeo  professionem  laboriose  exer- 

cuit,  et  sortem  civis  sui  et  collegae  Buchanani  misertus,  sibique  ab 

eodem  delatione  metuens,  in  Gallias  redivit.     Prius  in  Scotia  philoso- 

phiam  fuerat  professus.     Meminit  Aldus  Manutius  in  praefatione  ad 

Paradoxa  Ciceronis,  fuerat  enim  Jacobi  Critonii  praeceptor.     Scripsit 

Logicam  lib.  iv. 

Collationem   Philosophiae  Platonicae   et  Aristotelicae    lib.  I. 

quo  in  opere  Joannis  Dempsteri  sententias  quasdam  im- 

pugnavit. 

Collationem  Divi  Thomae  Aquinatis  et  Scoti  in  Philosophi- 

cis  lib.  I.  quo  opere  nihil  laboriosius  aut  doctius. 
Praefationes  solennes,  Parisiis  et  Conimbriae  habitas,  lib.  i, 
Extant  typis  Wechelianis. 
Venit  Lutetiam  anno  mdlii.     Acta  nationis  Germanicae  ad  D. 
Cosm.    Obiit  in  Collegio  S.  Salvatoris  Andreapoli  philosophiae  profes- 
sor  anno  mdlxxv. 

HERCULES  ROLLOCUS.     1070. 

Hercules  Rollocus  amoenissimo  ingenio  scholam  Edimburgensem 
rexit,  et  multis  annis  in  erudienda  Scotica  nobilitate  impensis,  Musis 
potius  quam  sibi  natus  videri  poterat.  Suaves  ad  haec  mores,  et  eru- 
dito  sale  temperati,  gratum  omnibus  efficiebant.     Scripsit 

Observationes  in  quosdam  Auctores  Graecos  et  Latinos  lib.  i. 

Non  prodierunt. 
Orationes  lib.  I. 

Carmina  diversi  generis  lib.  I.     In  his  est  ipsius 

querimonia  qua  sibi  vivus  Phoebeus  Cygnus  parentavit, 
cum  in  morbum  incidisset,  ex  scholae  publicae  regimine 
et  praefectura  ob  fidei  Catholicae  professionem  deturba- 
tus. 

Angor  edax  pueros  fingendi,  tristis  egestas, 
Et  populi  ingratae,  sors  o  mea  dura  !  querelae, 
Marcorem  morbosque  mihi,  celeremque  senectam. 
Fecerant,  et  misero  clauserunt  funere  vitam. 

Obiit  Edimburgi,  vix  tandem  laboriosa  docendi  provincia  defunctus, 
anno  mdlxxxvl  Omnia  ipsius  opera  audio  Edimburgi  MSS.  as- 
servari,  propediem  edenda  in  usum  literatorum  et  gentis  nostrae  glo- 
riam.  Utinam,  utinam  !  Vidi  ego  nonnulla  optimae  fnigis,  nec  quic- 
quam  antiquis  ingeniis  cessura. 

ROBERTUS  ROLLOCUS.     1071. 

Robertus  Rollocus,  Herculi  et  doctrinae  merito  et  religionis  puri- 
tate  longe  inferior,  quippe  Calvini  sectam  et  voce  et  scriptis  diu 
professus,  scripsit  varia,  ego  paucula  vidi ;  et  in  his  sunt : 

Analysis  Logica  in  Epistolam  ad  Hebraeos    lib.  1.    Bibliothe- 

ca  Classica  pag.  cxli.     Vereor  ne  quid  sit  quod  haeresim 

sapiat ;  ego  certe  laudatum  id  nolim. 
Tractatus  de  Justificatione  lib.  i. 

In  Epistolam  ad  Colossenses  lib.  i. 

Commentarii  in  Epistolam  ad  Ephesios  lib.  i. 

In  Epistolam  ad  Galatas  lib.  i. 

In  Epistolam  ad  Thessalonicenses,  cum  notis  Piscatoris,  lib.  i. 

Prodiit  Herbonae. 
In  Epistolam  ad  Philemonem  lib.  i. 

In  Epistolam  ad  Rornanos  lib.  i. 

In  Evangelium  D.  Joannis  lib.  I. 

Harmonia  in  Passionem  et  Victoriam  Dominicam     lib.  i. 
Tractatus  de  Vocatione  efficaci  lib.  i. 

In  Selectos  aliquot  Davidis  Psalmos  lib.  I.  quod  primum,  ut 

existimo,  ipsius  in  Galliis  opus  prodiit :  nescio  an  Geneven- 

ses  opera  ea  corruperint ;  ipse  sane  credebatur,  dum  viveret, 

non  longe  a  Catholica  fide  alienus. 
Obiit  anno  mdxci.  Edimburgi,  ut  puto,  ubi  natus. 

B.  RICHARDUS  a  S.  VICTORE  M.     1078. 

B.  Richardus  a  S.  Victore,  sive  Victorinus  a  quibusdam  dictus, 
raonachus  scilicet  S.  Victoris  ad  muros  Parisiorum,  gente  Paduanus 
ineptissime  dicitur  a  Joanne  Trullo  Aragonio  lib.  I.  cap.  vi.  et 
Augustino  de  Novis  Ticinensi,  consentiente  Basilio  Serenio  in  prae- 
fat.  ad  Indulta  et  Privil.  Canon.  Regular.  cum  opera  ipsa  et  epita- 
phium  Scotum  faciant,  ut  omittam  omnium  gentium  et  scriptorum 
consensum.  Ingens  ei  certamen  fuit  cum  Andrea  quodam  Anglo, 
ejusdem  ordinis  et  monasterii  monacho,  qui  opera  illius  impu- 
denter  et  dicaciter  reprehenderat ;  sed  Richardus  noster  tanta 
modestia,  et  vere  religiosa  continentia,  ac  simul  eruditione  admi- 
rabili,  illi  respondit,  ut  ille  deinceps  obmutuerit,  nec  quispiam  con- 
tradicere  auderet,  non  modo  omnium  judicio  victus,  sed  etiam  suae 
infamia  petulantiae  et  dicacitatis  oneratus,  procacitatis  suae  et 
temeritatis  poenas  luit,  et  vigebant  in  illis  gentium  suarum  odia. 
Sed  missa  Angli  immodestia  ad  Richardum  redeo,  qui  dicitur 
Anglicus  a  Jo.  Philippo  Novariensi  lib.  in.  Chron.  Canon.  Re- 
gul.  cap.  xxxvn.  et  lib.  v.  cap.  xiv.  cum  tamen  Angli  ipsi  Sco- 
tum  fuisse  fateantur.  Pitsaeus  pag.  ccxiv.  Porro  fuit  is  "  vir  in 
divinis  Scripturis  eruditissimus,"  ait  Trithemius  lib.  de  Scriptoribus 
Ecclesiasticis  pag.  cclxviv.  "  et  in  saeculari  philosophia  nobili- 
ter  doctus,  ingenio  praestans,  eloquio  scholasticus,  moribus  et  con- 
versatione  praecipuus ;"  qui  gentem  tacet,  uti  et  Anton.  Possevi- 
nus  Apparat.  Sacr.  pag.  cxxxiv.  et  Sixtus  etiam  Senensis  :  ita  Scotiae 
fatum  est.  Sixti  sunt  haec :  "  Richardus,  monachus  et  -prior  coe- 
nobii  Victorini  Pariensis,"  nescio  an  recte  priorem  faciat,  ambi- 
go,  "  ordinis  Canonicorum  Augustinensium,  vir  honestate  conver- 
sationis  et  eruditionis  gloria  conspicuus,  ingenio  subtilis,  et  elo- 
quio  medius,  inter  Augustini  argutiam  et  Bernardi  dulcedinem 
incedens,  scripsit  multa  in  divinas  Scripturas  mystici  sensus  opus- 
cula,  in  quibus  intellectum  erudit,  afFectum  accendit,  et  lectoris 
studium  ad  majora  promovet  et  producit."  Addit  Jo.  Balaeus:  "  Dis- 
putator  omnium  sui  temporis   acutissimus."     Plura  Jo.  Major  lib. 

III.  Histor.  Mag.  Britann.  cap.  XI.  Amicissimus  fuit  D.  Bernardo,  cui 
et  multa  opera  inscripsit  sua.  Sanctissime  vixit,  ait  illustriss.  Bellar- 
minus  lib.  de  Scriptoribus  Ecclesiasticis,  ex  quo  hunc  elenchum  ope- 
rum  ipsius  excerpsi. 

De  Exterminatione  Mali,  ac  Promotione  Boni,  lib.  n. 
De  Statu  interioris  Hominis  lib.  iii. 

De  Eruditione  interioris  Hominis  lib.  iii. 

Benjamin  Minor  lib.  iii. 

id  est,  De  Praeparatione  ad  Contemplationem. 
Benjamin  Major  lib.  v. 

id  est,  De  Gratia  Contemplationis. 
Allegoriae  Tabernaculi  Foederis  lib.  I. 

De  Trinitate  lib.  VI. 

De  tribus  appropriatis  Personis  in  Trinitate, 

ad  Divum  Bernardum,  lib.  I. 

De  Incarnatione  Verbi,  ad  eundem,  lib.  i. 

De  Emmanuele  lib.  n. 

Exceptionum  lib.  IV. 

De  Potestate  ligandi  et  solvendi  lib.  i. 

De  Contemplatione  Plagarum  in  fine  Mundi      tract.  I. 
De  judiciaria  Potestate  in  finali  Judicio  tract.  I. 

De  Spiritu  Blasphemiae  tract.  i. 

De  Gradibus  Charitatis  lib.  i. 

De  quatuor  Gradibus  violentae  Charitatis  lib.  i. 

De  gemino  Paschate  lib.  I. 

In  die  Paschae  Sermo  lib.  I. 

Declaratio  Difficultatum  Scripturae    Sanctae, 

ad  Divum  Bernardum,  lib.  i. 

QuomodoSpiritusSanctus  sit  amorPatrisetFiliilib.  I. 
De  Differentia  Peccati  mortalis  et  venialis  lib.  i. 
De  superexcellenti  Baptismo  Christi  lib.  i. 

De  Missione  Spiritus  Sancti  lib.  i. 

De  Comparatione  Christi  ad  Florem,  et  Beatae 

Mariae  Virginis  ad  Virgam,  lib.  i. 

Quomodo  Christus  ponitur  in  Signura  Populorum    lib.  I. 

De  Differentia  Sacrificii  David  et  Abrahae  lib.  I. 

De  Differentia  Sacrificii  Abrahae  et  B.  Mariae  lib.  I. 

Explanatio  Difficultatum  ex  Tabernaculo  Foederis  lib.  I. 

De  Templo  Salomonis  ad  literam  lib.  I. 

De  Concordia  Temporum  in  libros  Regum  lib.  I. 

Explanatio  variorum  Locorum  in  Psalmis  lib.  I. 

Explanatio  libri  Cantici  Canticorum  lib.  I. 

De  Visione  Ezechielis  lib.  I. 

De  Templo  Ezechielis  lib.  i. 

Decisio  Dubiorum  in  Apostolo  lib.  I. 

In  Apocalypsim  Joannis  lib.  vn. 
Haec  ex   Bellarmini    nomenclatura.      Addunt    alii   nonnulla    ti- 

tulis  quidem   diversa;  et   quia   libri   non  sunt  ad  manum,   malui 

bis    idem   opus   ponere,    quam   omnino   negligere.  Sic    ergo   Six- 
tus : 

Epitome  totius  Sacrae  Scripturae  lib.  I, 

De  Melchisedech  mystice  lib.  i. 

De  Benedictionibus  Patriarcharum  lib.  I. 

Chronographia,  ad  D.  Bernardum,  lib.  I. 
Hi  ex  illo  tituli,  at  ex  Trithemio  nonnulli  sunt  ab  his  omissi. 

Contra  Judaizantes  lib.  I. 

De  duodecim  Apparitoribus  lib.  I. 

De  Profectu  Monachorum  lib.  I. 

De  Triplici  Holocausto  lib.  I. 

De  Auctoritate  Petri  lib.  I. 

De  Instructione  Novitiorum  lib.  I. 

De  Officiis  Ecclesiae  lib.  I. 

De  xlii.  Mansionibus  lib.  I. 

De  Studio  Sapientiae  lib.  I. 

De  Oratione  mentali  lib.  i. 

De  diversis  Affectibus  lib.  i. 

De  Visione  Nabuchodonosor  lib.  i. 

De  quatuor  Ventis  lib.  i. 

De  Verbis  Esaiae  lib.  i. 

.  2  K 

Chronica  ab  Initio  Mundi  lib.  I. 

Epistolae  ad  diversos  lib.  I. 

Tractatus  varii  lib.  I. 

Sunt  et  quaedam  alia  in  Catalogo  Balaei  quae  neque  illi  nomi- 
nant  neque  adhuc  prodierunt. 

In  totum   Danielem   Explanationis   mysticae   lib.  i.     Cujus 

magnam  partem    Compendio   Allegoriarum   super  librum 

Danielis  inseruit  Godofridus  Tilmannus  suppresso  auctoris 

nomine. 

Exceptionum  libros  iv.  tantum  Bellarminus  ponit,  eos  Divisiones 

vocat  Trithemius,  et  numerat  xxiv.     Contra  eos  excipit  illustris- 

simus  cardinalis,  eosque  tanto  ingenio  indignos  judicat,  et  expungit, 

primo  quod  lib.  i.  cap.  xxiv.  dicat  "  inventores  theologiae  fuerunt, 

apud  Graecos  Linus,  apud  Latinos  Varro,  et  nostris  temporibus  Jo- 

annes  Scotus,"  quod  supra  hoc  opere  est  defensum.     Eodem  cap. 

inventorem  rhetoricae  facit  Demosthenem,   falso.     In  lib.   m.  cap. 

vn.  de  insulis  loquitur,  et  Scotiam  suam  tantum  nominat,  et  cap. 

vili.  ejusdem   libri   civitates  totius  orbis  celebriores  nominaturum 

se  profitetur,  nec  Lutetiam,  ubi,  cum  haec  scribebat,  degebat,  nomi- 

nat,   Londinum,  Edimburgum,  aliasque  omnes  Scotiae  et   Angliae 

urbes  omittit.     In  lib.  iv.  enumerat  pontifices  Hebraeorum,  et  Aaron 

non  nominat,  uti  nec  Eleazarum,  Phineesve.     His  adductus  jure  pu- 

tat  libros  eos  alterius  esse  ignobilioris  auctoris.     Quid  si  haec  ab  in- 

doctis  librariis  ? 

Praeclarum  illud  est  de  eo  elogium  apud  Wernerum  Rolevinchum, 
sive  Rolevincum,  ut  aliis  placet,  libro  Fasciculi  Temporum  pag.  LV. 
"  Richardus  de  S.  Victore,  pietate  plenus,  et  doctor  floridissimus,  cla- 
ret."  Quia  vero  nec  illi  quos  laudavi  nec  Genebrardus  Chronolog.  pag. 
dcxxiv.  Scotum  eum  fuisse  dixerunt,  id  ex  epitaphio  ipsi  aeri  inciso 
in  D.  Victoris  suburbani  probabitur: 

Moribus,  ingenio,  doctrina  clarus  et  arte, 

Pulvereo  hic  tegeris,  docte  Richarde,  situ. 
Quern  tellus  genuit  felici  Scotica  partu, 

Te  fovet  in  gremio  Gallica  terra  suo. 
Nil  tibi  Parca  ferox  nocuit,  quae  stamina  parvo 

Tempore  tracta,  gravi  rupit  acerba  manu : 
Plurima  namque  tui  superant  monimenta  laboris, 
Quae  tibi  perpetuum  sint  paritura  decus. 

Claruit  anno  MCXL.  Errat  Genebrardus,  qui  loco  laudato  reponit 
eum  in  annum  mclxiii.  ac  gravior  lapsus  in  codice  Gesneri,  qui 
eum  locat  in  anno  mccxl.  uti  et  Josias  Simlerus,  ejus  epitomas- 
tes,  in  Epitome  Bibliothecae,  manifesto  errore  centum  annorum, 
qui  ab  operis  indubie  profectus.  Beatum  facit  Augustinus  de 
Novis  Ticinen.  in  Procursu  Canonic.  Regul.  pag.  xlix.  et  Jo- 
annes  Philippus  Novariensis,  Chronic.  Canon.  Regular.  pag. 
xxxvii. 

ROBERTUS  E.     1079. 

Robertus,  S.  Andreae  in  Scotia  episcopus,  David  regi  sanctis- 
simo  gratus  et  perfamiliaris  fuit,  a  quo  ad  illud  dignitatis  evectus, 
scripsit 

Statuta  Ecclesiastica   lib.  I.     Mores   enim   sacerdotum,  pe- 

tente  ipso  rege,  sollicite  reformavit.     Extat  opus  in  biblio- 

theca  Joannis   Bongarsii   cum  inscriptione  ista,   Roberti 

Statuta. 

Floruit  anno  mcxxviii.     Anonymus  monachus  Wigomiensis  ad 

Chronicon  Florentii  continuat.  meminit. 

B.  RICHARDUS  ABBAS.     1080. 

B.  Richardus,  Fuldae  abbas,  non  minore  pietate  quam  eruditio- 
ne  insignis,  ait  Joann.  Leslaeus  lib.  vi.  pag.  ccxv.  hoc  ei  glorio- 

sum  quod  S.  Marianum  monachi  habitu  induerit.  Scripsit,  ut 
audio, 

Chronicam  succinctam  lib.  I. 

Repertorium  Theologicum  lib.  i. 
Vixit  anno  mxcviii. 

RAIMUNDUS  E.     1081. 

Raimundus,  aut,  ut  alii  volunt,  Weimundus,  ex  monacho  Benedic- 
tino  coenobii  Saviniensis,  "  ob  singularem  eruditionem  et  prudentiam 
primus  episcopus  Sodorensis,  seu  Monae  insulae,  creatus,  vitam  in 
pace  finivit."     Scripsisse  fertur 

Sermones  ad  Monachos  lib.  i. 

Creatus  est  episcopus  anno  mcli.  quando  obierit,  incertum.     Mat- 
thaeus  Westmonast.  ad  annum  dictum.     Arnold.  Uvion  lib.  n.  cap. 

LIII. 

RUDOLPHUS  E.     1082. 

"  Rudolphus,  monachus  et  abbas  monasterii  Aberbrothaei,  vir 
prudentia  insignis,  et  sanctitate  admirabilis,  qui  ita  utrumque  et  reli- 
giosi  et  episcopi  vitam  in  omni  postea  actu  tuebatur,  ut  dubites 
plane  fueritne  diligentior  episcopus,  an  arctior  religiosus ;  tenuiori 
enim  veste  episcopus  quam  abbas,  duriori  parsimonia  dives  quam 
pauper,  arctiori  regula  magistratus  quam  privatus,  semper  vixit. 
Unde  ipsis  regibus  carus  ecclesiam  suam  multis,  eorum  munificen- 
tia,  beneficiis  et  divitiis  ampliavit."  Ex  Joanne  Leslaeo  lib.  vi.  Ar- 
nold.  Uvion  lib.  II.  cap.  xxxvn.     Scripsit 

Monita  salutaria  ad  Alexandrum  Regem     lib.  i. 
Vixit  anno  mccxv. 

EDUARDUS  ROBINSON  M.     1083. 

Eduardus  Robinson,  monachus  S.  Trinitatis  de  Redemptione  Cap- 
tivorum,  Aberdonense  monasterium  sancte  rexit,  cum  bonas  artes 
Lutetiae  prius  et  didicisset  feliciter,  et  docuisset  laboriose.  Ejus 
sunt 

Exceptiones  Sacrae  Scripturae  MSS.  in  eodem  coenobio  lib.  i. 
Lugduni. 
Floruit  anno  mccccxvii. 

ROMUALDUS.     1084. 

Romualdus  quis  fuerit,  aut  ubi,  quave  vitae  conditione  vixerit, 
mihi  inexploratum  ;  tantum  id  constat,  Scotum  vocari  ab  Antonio 
Possevino  Apparat.  Sacr.  pag.  clxv.  et  scripsisse 

De  Morte  Mariae  Stuartae  Reginae  Scotorum  lib.  i.     Opus  in 

manus  meas  adhuc  non  pervenit,  nec  alibi  ejus  nomen  cele- 

brari  puto. 

Floruit  anno  mdlxxxvii.  eo  enim  anno  Christianissima  et  sanc- 

tissima  femina  sui  seculi,  et  sexus  decus,  in  inhumanae  haeresis  la- 

niena  mactata. 

ROSCELINUS  E.     1085. 

RoscELlNUS,  sive  Rozelinus,  aut  Rucelinus,  de  quo  anonymi  his- 
torici  fragmentum  a  Roberto  ad  mortem  Philippi  I.  "  In  dia- 
lectica  quoque  hi  potentes  extiterunt  sophistae ;  Joannes  qui  ean- 
dem  artem  sophisticam  vocalem  esse  disseruit,  Robertus  Parisia- 
censis,  Roscelinus  Compendiensis,  Arnulphus  Laudunensis."  Fuit 
ergo  hic  episcopali  dignitate  sublimis ;  quam  ob  causam  aut  a  quo 
evectus,  non  deprehendi.  Joannes  Aventinus  lib.  vi.  Annal.  Boior. 
"  His  quoque  temporibus  reperio  Rucelinum  Britannum,  magistrum 
Petri  Abelardi,  novi  Lycei  conditorem ;  qui  primus  scientiam  vo- 
cum  sive  dictionum  instituit,  novam  philosophandi  viam  invenit, 
eo  namque  auctore  duo  Aristotelicorum  Peripateticorum  genera 
esse  coeperunt ;  unum  illud  vetus,  locuples  in  rebus  procreandis, 
quod  scientiam  sibi  rerum  vendicat,  quamobrem  Reales  vocantur ; 
alterum  novum,  quod  eam  distrahit,  Nominales  ideo  nuncupati, 
quod  avari  rerum,  nominum  prodigi  atque  notionum,  verborum 
videntur  esse  assertores."  Britannus  illi  est  qui  revera  Scotus  fuit, 
et  Lutetiae  summa  ingenii  celebritate  sectae  illius  nobilissimae  fun- 
dator  fuit.  Fordunus  diserte,  et  Epistolae  Petri  Abelardi,  qui  pu- 
tatur  parum  sanam  doctrinam  ex  eo  hausisse,  nam  hunc  "  insanas 
suas    sententias    super    Christianae   fidei    articulis    defendisse"    cri- 

minatur  Ivo  Carnotensis  Epist.  vn.  et  Franciscus  Juretus  verba 
producit  Anselmi  abbatis  Beccensis  ad  Fulconem  Beluacensem 
episcopum :  "  Audio,  quod  tamen  absque  dubietate  credere  non 
possum,  quia  Roscelinus  clericus  dicit  in  Deo  tres  esse  personas, 
esse  tres  ab  invicem  separatas,  sicut  tres  angeli,  ita  tamen  ut 
una  sit  voluntas  et  potestas."  Hunc  errorem  videtur  docuisse 
tantum  cum  junior  esset,  et  postea  resipuisse ;  nam  ex  literis 
S.  Anselmi,  a  monasterio  Beccensi  ad  archiepiscopatum  Cantuari- 
ensem  translati,  liquet  datis  ad  Urbanum  papam,  eam  illum 
haeresim  abjurasse  in  concilio  quod  Rainaldus  Rhemensis  archi- 
episcopus  indixerat ;  et  credibile  est,  abjurato  errore  illo  ad  epi- 
scopatum  fuisse  illum  promotum,  qui  tamen  nec  in  tabulis  De- 
mocharis,  nec  apud  ullum,  quod  sciam,  nostratium  historicorum. 
Scripserat 

De  Trinitate  lib.  I. 

De  Philosophia  Aristotelica  lib.  I. 

Contra  Reales,  pro  Nominalibus,  lib.  I.  Cujus  sectae  auc- 
toritatem  non  vulgariter,  sed  multis  post  annis,  promoverat 
Gulielmus  Ockamus  Anglus  :  sed  tamen  inventio  Ruscelino 
Scoto  debetur,  quem  ego  nunc  ab  orco  revocatum  luce  dono 
recidiva. 
Floruit  anno  mcxi.  quo  tempore  obierit,  non  assero. 

ROBERTUS  ABBAS.     1086. 

Robertus,  cognomento  de  Keldelith,  vir  claro  sanguine  et  no- 
bili  ingenio,  regni  Scotiae  cancellarius,  amore  coelesti,  an  turbulen- 
torum  procerum  motu  territus,  an  aliqua  alia  causa,  compertum  non 
habeo,  in  monasterio  Neubotel  Cisterciensem  monachum  induit,  ac 
postea  abbas  creatus  de  Dunfermelin,  indeque  translatus  crescenti* 
bus  sanctitatis  et  virtutis  meritis,  Joanni  abbati  de  Melros  defuncto 
successit  abbas,  non  sine  maxima  sanctitatis  opinione.  Scotichroni- 
con  lib.  x.  cap.  xxvi.     Scripsit 

De  Successione  Abbatum  de  Melros  lib.  I. 

Florilegium  Spirituale  lib.  I. 

Creatus  est  abbas  Melrosiae  anno  mcclxix.  Obiit  anno 
mcclxxiii.     Scotichronicon  lib.  x.  cap.  xxxiii. 

THOMAS  RUBETTIUS  M,     1087. 

Thomas  Rubettius,  Benedictini  ordinis  monachus,  e  seculari  pompa 
ad  regularem  habitum  transivit  cum  S.  Waltheno,  cujus  socius  indi- 
viduus  et  comes  usque  ad  mortem  fuit.  Scotichronicon  et  continu- 
ator  Forduni.     Scripsit 

Decreta  Synodalia  lib.  i. 

De  Vita  S.  Waltheni  lib.  i. 

De  Miraculis  ejusdem  lib.  i. 

Floruit  anno  mcli. 

ROBERTUS  ABBAS.     1088. 

Robertus,  abbas  Dunfermelin  ex  monacho  ejusdem  loci,  successit 
Archibaldo  abbati  defuncto.  Scotichronicon  lib.  vin.  cap.  lix.  Vir 
doctissimus,  et  religiosae  vitae  cultor  indefessus ;  synodo  tamen  ad 
Edimburgum  habita  a  Joanne  presbytero  cardinali,  titulo  S.  Stephani 
in  Monte  Caelio,  per  Scotiam  et  Hiberniam  legato  apostolico,  depo- 
situs  est ;  quam  ob  causam  exploratum  non  habeo,  ipse  tamen  sibi  non 
defuit,  sed  decreto  legati  viriliter  intercessit,  scripsitque 
Povocationem  ad  Papam  lib.  i. 

De  Causa  sua,  ad  Clerum,  lib.  i. 

Deprehendi  ex  Scotichronico  lib.  x.  cap.  iv.  causam  depositionis 
ejus  fuisse,  quod  cum  regni  cancellarius  esset,  et  in  Anglia  regi 
Alexandro  comes  esset,  Henrici  regis  III.  filiam  Margaretam  de- 
sponsanti,  legitimare  voluerit  sororem  regis  spuriam,  uxorem  Alani 
Hostiarii,  magni  Scotiae  justitiarii ;  et  sigillum  quidem  magnum  legi- 
timationi  affixum  comminutum  fuit,  curaque  et  officium  cancellarii 
traditum  Gamelino,  postea  S.  Andreae  episcopo. 

Abbas  creatus  est  anno  mclxxxxviil  Sede  motus  anno  mccli. 
nisi  hi  duo  Roberti  diversi  sint. 

THOMAS  REIDUS.     1089. 

Thomas  Reidus  Aberdonensis,  pueritiae  meae  et  infantilis  otii  sub 
Thoma  Carngillo  collega,  Lovanii  literas  in  schola  Lipsii  serio 
didicit,  quas  magno  nomine  in  Germania  docuit,  carus  principibus. 
Londini  diu  in  comitatu  humanissimi  ac  clarissimi  viri  Fulconis 
Grevillii,  regii  consiliarii  interioris  et  Angliae  proquaestoris,  egit ; 
tum  ad  amicitiam  regis,  eodem  Fulcone  deducente,  evectus,  inter  pa- 
latinos  admissus  a  literis  Latinis  regi  fuit.  Scripsit  multa,  ut  est 
magna  indole  et  varia  eruditione,  sed  ego  vidi  tantum 

De  Subjecto  Metaphysices  lib.  i. 

De  Natura  Entis  lib.  I. 

Contra  utrumque  opus  nuper  scripsit  Henningus  Arnisaeus 
Francofurti  anno  mdcxi. 

Historiarum  Ecbases  lib.  I. 

Panegyricos  aliquot  lib.  I. 

Vertit  Psalmos  aliquot  Davidis  elegantissime,  in  contentione 
cum  Buchanano  Georgii  Eglisemmii,  lib.  i. 

Omnia  Regis  Jacobi  VI.  Opera  Latina  fecit,  et  Londini  publi- 
cavit. 
Ex  aula  se,  nemine  conscio,  nuper  proripuit,  dum  illi  omnia  festinati 
honoris  augmenta  singuli  ominarentur;  nec  quid  deinde  egerit,  aut  quo 
locorum  se  contulerit,  quisquam  indicare  potuit :  multi  suspicabantur, 
taedio  aulae  affectum  monasticae  quieti  seipsum  tradidisse  sub  annum 
mdcxviii.  Rumor  postea  fuit,  in  aulam  rediisse,  et  meritissimis 
honoribus  redditum ;  sed  nunquam  id  consequetur  quod  virtus  pro- 
meretur. 

ADAMUS  REGIUS.     1090. 

Adamus  Regius,  vulgo  Kyng,  Edimburgensis,  bonis  artibus  in- 
structissimus,  ad  miraculum  usque  doctus,  maximo  audito- 
rum     concursu     philosophiam     Parisiis     docuit,     et     mathemati- 


GENTIS  SCOTORUM,  LIB.  XVI.  577 

cas,  in  quibus  facile  eo  seculo  princeps  habebatur.     Scripsit 
Canisii  Cathechismi  Versionem  Scotice  lib.  I. 

Kalendarium  SS.  Scotorum  lib.  I. 

De  Kalendarii  Correctione  lib.  I. 

De  Theoria  Planetarum  lib.  I. 

Supplementum  Sphaerae  Buchanani  lib.  i.   elegans    et 

eruditum  opus,  quodque  in  Parnasso  medio  natum  docti 
existimant. 
1 "EKtfiartigw  Regi  lib.  I. 

Venit  in  academiam  Parisiensem  anno  mdlxxxv.     Vivit  adhuc 
Edimburgi,  et  in  senio  erudito  advocati  munus  gloriose  implet. 

P.  ROSSETUS.     1091. 

P.  Rossetus,  bonarum  artium  Lutetiae  doctor,  varia  edidit,  ego 
pauca  vidi ;  in  his, 

Carmen  Epicum  de  Leone  Scotorum  Regum  insigni  lib.  i. 
Epitomen  Regum  Scotorum     lib.  i.  versu  sane  venustissimo  : 
adolescens  Duaci  vidi,  nec  postea  mihi  copia  ejus  unquam 
facta. 
Epistolas  ad  diversos  lib.  I.  sed  maxime  ad  Hectorem  Boe- 
thium. 
Floruit  anno  mdxxv. 

ANDREAS  ROBERTSONUS.     1092. 

Andreas  Robertsonus  magno  nomine  patriam  suam  illustravit,  et 
multa  versu  prosaque  edidit ;  ego  tantum  vidi 

Epithalamium  Jacobi  VI.  et  Annae  Scotorum  Regum  lib.  i. 
Obiit  Edimburgi  anno  mdxcv. 

JACOBUS  ROBERTSONUS.     1093. 

Jacobus    Robertsonus    Aberdonensis,    puerilium    meorum    studio- 
rum    collega,    cum    in    patria    insigni    utriusque    linguae    cogni- 

2  L 

tioni  philosophiam  adjecisset,  venit  in  Aquitaniam,  et  maxima  no- 
minis  celehritate  Burdegalae  ac  Tolosae  humaniores  literas  ac 
philosophicas  est  professus,  suavissima  morum  continentia  scien- 
tias  exomans.  Scripsit  multa,  ego  apices  paucorum  vidi ;  in  his 
sunt : 

De  Philosophia  Veterum  lib.  I, 

Aquitaniae  Antiquitates  lib.  I.  opus  laboriosum  et 

secundis  Musis  natum. 

Carmina  multa  lib.  i.     In  his  est  inscrip- 

tio  Praetorii  Tolosani. 

Pax  bello,  toga  pura  sago,  quid  distet,  et  armis, 
Indicat  hoc  almae  nobile  pacis  opus. 

Vivit  adhuc  Tolosae,  Squillani  Lycei,  ut  audio,  moderator ;  de  cujus 
eruditione  et  humanitate,  cum  multa  dixero,  plura  dicenda  praeteriisse 
censebor. 

DAVID  REIDUS.     1094. 

David  Reidus  Dumblanensis,  et  studiorum  in  Scotia  et  professionis 
collega  Regii,  honorum  etiam  particeps,  et  humanioris  literaturae 
doctor,  scripsit 

Declamationes  veteri  ritu  lib.  I. 

Contra  Jezabel  Anglicanam  pro  Serenissima  Maria  Stuarta 

Scotorum  Regina  impie  mactata     lib.  I. 
Querelam  ad  Europae  Principes  super  Sanctissimae  Reginae 
Morte  nefaria  lib.  I. 

Docendi  munus  subiit  anno  mdlxxxvi.  quando  obierit,  incer- 
tum. 

JOANNES  RAYUS.     1095. 

Joannes  Rayus,  Edimburgensis  scholae  triginta  paene  annis  mo- 
derator,  linguae  Graecae  et  Latinae  peritissimus,  multiplicem  lec- 
tionem  judicio  acerrimo  circumspectans,  temperans,  scripsit  varia, 
sed  ad  me  paucorum  apices  pervenerunt :  vidi  tamen 

Editionem  omnium  poeticorum  Georgii  Buchanani  Ope- 
rum  lib.  i.  ab  ipso  procuratam,  in  qua  nolim  epigrammata 
quaedam,  turbulentis  temporibus  scripta  in  Hamiltonios  et 
alios,  exempta ;  ipse  certe  lectu  digna  censuerat,  nec  quic- 
quam  civilis  factionis  acerbitas  Hamiltoniis,  quos  ille  lace- 
rabat,  nocere  debet. 

Orationes  varias  lib.  I. 

Carmina  utriusque  linguae  ac  varii  generis   lib.  i. 

Epigrammata  ad  diversos,  maxime  ad  Thomam  Cragium  Ad- 
vocatum,  lib.  I. 

In  Cointum  Calabrum  Observationes  lib.  i. 

In  Coelii  Sedulii  Poemata  sacra  lib.  i. 

Vivit  adhuc  Edimburgi,  Crates  Mallotes  alter  aut  Aristarchus. 

GULIELMUS  REGIUS.     1096. 

JACOBUS  REIDUS.     1097. 

Ut  multa  alia  egregia  ediderint,  ego  nihil  vidi,  nisi  in  regis  ad  Sco- 
tos  suos  regressum  Epigrammata  et  Poematia  lib.  i. 

S.  SEDULIUS  E.     1028. 

S.  Coelius  Sedulius.  Vide  supra  in  voce  Coelius  lib.  III.  Ejus  ex- 
emplo  et  imitatione  libros  suos  de  virginitate  composuit  Aldhelmus. 
Beda  lib.  V.  Hist.  Eccles.  Gent.  Anglor.  cap.  xix.  Opera  enumerat 
Joannes  Trithemius  lib.  de  Script.  Ecclesiast.  pag.  ccxxvn.  a  nobis 
praetermissa : 

In  majus  Volumen  Prisciani  lib.  I. 

In  secundam  Editionem  Donati  lib.  i.  utcunque  opus  suspec- 
tum  mihi,  nam  praeterquam  quod  aetas  non  patitur  ut  in 
illos  scribat  Sedulius,  tum  illud  certe  in  antiquitate  est  in- 
auditum,  secundas  ullas  fuisse  auctorum  editiones.  Locum 
ejus  lib.  iv.  Carm.  de  Maria  Virgine,  quae  prima  Christum 
vidit  resurrexisse,  disputant  Rupertus  Tuitiensis  lib.  VII. 
Divinorum  Officiorum  cap.  xxv.  et  Joannes  Hessels  Belga 
Censura  Historiarum  cap.  III. 

S.  SEGENIUS  ABBAS.     1029. 

S.  Segenius,  coaetaneus  Erenei  et  Failbei,  ac  ipsius  Sancti  Colum- 
bae,  ut  memorat  S.  Adamannus  in  Vita  S.  Columbae  cap.  in.  lib.  i. 
eodem  etiam  tempore  quo  S.  Aidanus  episcopus  ordinabatur,  Huensi 
monachorum  coenobio  praeerat.  Beda  lib.  III.  Hist.  Ecclesiast.  Gen- 
tis  Anglorum  cap.  v.  Abstinens  ac  vere  pius  audit.  Joan.  Leslaeus 
lib.  iv.  pag.  clviii.    Ejus  sunt  multa  apud  Balaeum  opera,  et  in  his, 

Regulae  ad  Monachos  lib.  I. 

Epistolae  ad  diversos  lib.  i. 

Homiliae  de  Sanctis  lib.  I. 

Floruit  anno  dcxxxv.  Etsi  in  nullo  martyrologio  reperitur,  no- 
strates  tamen  semper,  ut  in  sanctorum  album  ascriptum,  sunt  vene- 
rati,  templaque  Deo  sub  invocatione  ipsius  erexerunt  et  plurima  et 
opulenta,  antequam  haereticorum  immanis  furor  aedes  sacras  et  reli- 
giosae  antiquitatis  monumenta  exstinxisset.  Colitur  vn.  Aprilis. 
Martyrologium  Anglicanum. 

S.  SERVANUS  E.  AP.     1030. 

S.  Servanus  episcopus,  et  Orcadum  episcopus,  de  quo  Joaunes  Les- 
laeus  lib.  iv.  Histor.  Scot.  pag.  cxxxvn.  Polydorus  Virgilius  lib. 
iii.  Hist.  Anglor.  pag.  lviii.  "  Juvit  istud  negotium  pro  sua  parte 
et  Coelestinus  Romanus  pontifex,  qui  paulo  ante  miserat  in  Scotiam, 
jam  Christi  dogma  amplectentem,  Palladium  episcopum,  qui  ad  ex- 
tremum  in  ea  sacerdotalem  ordinem  rite  instituit,  fecitque  Servanum, 
virum  singulari  bonitate  ac  modestia  praeditum,  episcopum,  quem 
postea  in  Orcades  misit,  qui  insulanos  Christianae  religionis  cultum 
doceret,  quod  ille  studiose  fecit."  Hunc  etiam  nulla  martyrologia 
in  sanctorum  numero  ascriptum  habeant ;  tamen,  ut  superior,  prae- 
cipua  veneratione  a  nostratibus  semper  colebatur,  aedibus  sacris  erec- 
tis,  et  festiva  recordatione,  ecclesiasticisque  officiis  honoratus.  Huic 
Georgius  Brounus  episcopus  Duncheldensis  templum  Petkarniae 
parochiale  dicavit  circa  annum  mdxi.  Alexandro  Millo  teste.  Au- 
diatur  Hector  Boethius  lib.  xv.  Histor.  Scotor.  pag.  cccxvn. 
"  Cum  ad  lacum  venissent"  milites  Angli  Baliolum  secuti,  "  col- 
lustrato  circumquaque  loco  castris  ponendis  idoneo,  templum 
Divo  Servano  sacrum,  ac  coemeterium  occupant,  nefandaque  in 
eo  loco  plurima  committunt,  scorta  in  templa  adducentes,  ac 
omnibus  libidinibus  commaculantes,  equos  ad  aras  alligantes, 
et  quod  Deo  dicatum  erat  contumeliose  defoedantes,  sacra  pro- 
fanaque  juxta  habendo."  Orcadum  episcopatus,  ab  eo  funda- 
tus,  religioso  eum  cultu  prosequitur,  episcopio  ei  dedicato.  Joannes 
Leslaeus,  et  annales  omnes  nostrates  consensu  unanimi.  Scrip- 
sit 

Epistolas  ad  Orcadianos  lib.  i. 

Epistolas  ad  Ecclesias  Scoticas  lib.  i. 

Floruit  anno  ccccxl.  Meminit  et  Antonius  Possevinus  Apparat. 
Sacr.  pag.  ccx.  "  Servanus,  Scotorum  episcopus,  et  Orcadum  apo- 
stolus."     Alii  eadem. 

S.  SILVANUS  ARCH.  A.     1031. 

S.  Silvanus  archidiaconus,  "  magnae  sanctitatis  et  virtutis  vir," 
in  Scotia  successisse  fertur  peregrinationem  suscipienti  Sancto 
Livino  in  archiepiscopatum  Dublinensem.  Breviarium  ecclesiae 
Gandavensis,  et  ex  eo  S.  Livini  Vita  in  epitomen  redacta  per 
Franciscum  Haraeum,  die  xn.  Novembris.  Hic  decessoris  sui 
sanctitatem  secutus  mire,  beatissimo  est  exitu  defunctus.  Scrip- 
sit 

Flores  Sacrae  Scripturae  lib.  i. 

Vixit  anno  dclxiii. 

S.  SERFUS  AP.     1032. 

S.  Serfus  primo  nascentis  apud  nostrates  religionis  seculo  vixit, 
et  ex  Culdeorum  grege  episcopus  electus,  aliquid  magni  ani- 
mo  agitans,  Orcades  nondum  adhuc  fidei  luce  illustratas  adiit, 
et  verbum  vitae  rudibus  illis  gentibus  indefessus  nunciavit.  Scrip- 
sit 

Conciones  ad  Orcadianos  lib.  I. 

De  Religionis  Christianae  Mysteriis       lib.  I. 

Epistolas  ad  Scoticas  Ecclesias  lib.  i. 

Claruit  anno  ccxciii.  Multis  post  illum  annis  eadem  in  gente  eru- 
dienda  labores  alii  posuerunt;  ut  hic  primus  Orcadum  aposto- 
lus,  S.  Servanus  secundus  dici  possit.  Colitur  ejus  pia  memoria 
die  I.  Augusti.     Breviarium  Scoticum. 


GENTIS  SCOTORUM,  LIB.  XVII.  *575 


S.  STOLBRANDUS  E.     1033. 

S.  Stolbrandus,  Scotiae  episcopus,  cum  Dani  in  Scotiam  irruerent, 
Picticae  gentis  jam  deletae  causam  propugnaturi,  in  insulam  Maiam 
in  Forthae  aestuario  concessit,  ubi  vel  immanem  ethnicorum  barba- 
rorum  truculentiam  tutus  evaderet,  vel  una  cum  piissimis  viris,  vel 
ipsum  secutis  vel  locum  illum  religiosissimum  incolentibus,  mortem 
oppeteret  gloriosam.     Scripserat 

Commentarios  in  librum  Job  lib.  I. 

De  Casu  Regni  Pictici  lib.  I. 

Historiam  Britanniae  lib.  I.     Est  in  biblio- 

theca  regis  Christianissimi  illius  fragmentum;  indicavit  a 
multis  annis  Isaacus  Casaubonus. 
Passus  est  cum  multis  aliis  anno  dccclxxiv.     Memoria  in  Maia 
insula  miraculorum  gloria  inclaruerat.     Vide  lib.  i.  hoc  opere  in 
S.  Adriano. 

S.  SCANDALAUS.     1034 

S.  Scandalaus,  Eoglodius,  Totaneus,  Moteferus,  et  Gallanus,  S.  Co- 
lumbae  comites  ac  discipuli,  cum  ipse  in  Hiberniam  trajecisset,  mona- 
steria  in  Iona  insula  sancte  rexerunt,  ut  annales  nostri  prodiderunt, 
et  in  his  Joannes  Leslaeus  lib.  iv.  pag.  clii.  Hector  Boethius  lib.  ix. 
pag.  clxvil     Scripsit 

Ad  Fratres  in  Iona  lib.  i, 

Claruit  anno  dcvi.  Relatus  in  divorum  numerum  religiose  colitur  a 
nostratibus,  licet  martyrologia  sileant :  colitur  autem  die  v.  Maii. 
Martyrolog.  Anglic. 

S.  SERLO  M.     1035. 

S.  Serlo,  monachus  Mailrosiensis,  ac  socius  episcopi  Cathenensis 
S.  Adami,  cum  eo  etiam  a  furente  plebe  combustus,  ut  lib.  i.  supra 
hoc  opere  videbis,  scripsit 

Vitam  Adami  magistri  Hb,  i. 

De  Decimis  lib.  I. 

Contra  Usuras  lib.  I. 

Chartam  Libertatum  Scotiae  lib.  I. 

Affectus  est  martyrio  [die]  domiuica  infra  octavas  nativitatis  B. 
Mariae,  ut  loquitur  Scotichronicon  lib.  IX.  cap.  xxxvn.  annus  erat 
mccxxii.      Alius  Serlo  est,  Anglus  et  Benedictinus,  clarus   anno 

DCCCCLX. 

S.  SUIBERTUS  E.     1036. 

S.  Suibertus,  Verdensis  episcopus  primus,  Scotus,  nam  pater  ip- 
sius  Sigebertus,  ut  Marcellinus  apud  Surium  auctor ;  hic  vero  ortu 
Scotos  reges  attingebat,  et  per  eosdem  Northumbriae  comitatu  do- 
natus,  primus  Scotorum  eam  provinciam  tenuit,  ut  Veremundus 
habet  apud  Joannem  Campumbellum.  Hic  vero  antistes  ea  dig- 
nitate  "  a  Carolo  Magno  donatus  ob  insignem  Scotorum  bello 
Hispaniensi  fidem,  solertiam,  et  fortitudinem,  qui  gratissimi  ani- 
mi  princeps  praecipuas  omnes  dignitates  Saxoniae  bello  superatae 
Scotis  indulsit,"  ut  historici  Franci  testes,  et  in  his  Philip.  Bel- 
forest.  lib.  i.  Hist.  Carolor.  Optimus  hic,  et  piissimus  antistes, 
ut  omnes  alii  octo  sequentes  Scoti,  ex  coenobio  Amarbaricensi  ad 
episcopatum  translatus,  nihil  prius  habuit  quam  clerum  et  po- 
pulum  sibi  commissum  ad  pietatem  dictis  et  factis  ipsis  hortari. 
Sanctis  ascriptus.  Arnold.  Uvion  lib.  n.  Lign.  Vitae  cap.  lv.  Vitain 
scripsit  B.  Marcellinus,  et  retulit  F.  Surius  tom.  n.  die  i.  Martii. 
Scripsit 

Ad  Fratres  Amarbaricenses  lib.  i. 

Ad  Ecclesiam  Verdensem  lib.  i. 

Canones  sacros  lib.  i. 

Florebat  anno  dcclxxxviii.  Adi  ad  Gasparem  Bruschium  Cen- 
tur.  Monasterior.  Germanicor.  Albert.  Crantz.  lib.  II.  Metropol. 
cap.  xxx.  Suffrid.  Petr.  lib.  I.  de  Origine  Frisior.  cap.  xv.  Hen- 
ricus  Sinclarus  putat  Sigebertum  non  ortu  Scotum,  sed  exulem  in 
Scotia  haesisse,  ibique  ex  Scota  uxore  Suibertum  genuisse.  Ut  est, 
sub  Carolo  Magno  nulli  Angli,  Scoti  pluriini  militarunt ;  et  octo  se- 
quentes  loci  antistites  Scoti ;  ut  hic  Anglus  videri  non  possit. 

S.  SYRA,  R.  F.  V.     1037. 

S.  Syra,  filia  Eugenii  IV.  regis,  de  qua  Hector  Boethius  lib.  ix.  His- 
tor.  Scot.  pag.  clxxiv.  "  Erat  Fiacrio  soror,  virgo  sanctissiraa,  no- 
mine  Syra,  quae  audita  fratris  sanctitate  ad  eum  in  Meldensi  agro 
anachoreticam  vitam  agentem  cum  majusculo  sanctarum  virginum 
comitatu  se  recepit ;  quae  ab  eo  cum  sodalibus  in  sancto  proposito 
confirmata  ad  Gallicanam  Campaniam  se  contulit,  ubi  per  vitae 
sanctitatera,  et  clara  sanctitatis  signa,  insignem  sui  reliquit  memo- 
riam."  Nec  plura  apud  exteros  scriptores  de  illa  quod  sciam,  nec 
martyrologia  ulla  meminerunt,  licet  in  Campania  Gallica  multa 
sint  templa  ejus  honori  erecta,  multaque  sanctarum  monialium 
claustra,  sub  ejus  sacra  militia  viventium.  Acta  ecclesiae  Mel- 
densis  MSS.  Jo.  Leslaeus  lib.  iv.  pag.  clv.  Arnol.  Uvion  lib.  III. 
Lign.  Vitae  pag.  dxvii.  Forte  eadem  erit  Siria  matrona,  quam  in 
territorio  Trecensi  cultam  docet  die  viii.  Junii  Molan.  Addition. 
Usuardi.     Scripsit 

De  Sancta  Monica  lib.  I. 

Meditationes  lib.  l. 

Exhortationes  ad  Sorores  lib.  i.      Quae    in   ipsius 

monasteriis  religiose  asservantur  in  eadem  Campania. 
Floruit  anno  dcxxxil  quo  fratrem  suum   S.   Fiacrium   secuta 
oceanum  trajecit :  quando  obierit,  non  comperi.  Calendarium  Adami 
Regii  natalem  reponit  in  annum  dcxliii. 

B.  JO.  SCOTUS,  EREM.     1037. 

B.  Joannes  Scotus  Tevidalius,  idem  ille  cum  Joanne  jejunatore, 
de  quo  lib.  ix.  supra,  sed  quia  de  eo  multa  notatu  dignissima 
tradidit  Gilbertus  Brunus,  abbas  Dulcicordis,  in  Collectionibus 
Historicis,  non  erit  forte  ingratum  rem  tam  stupendam  verbis 
ipsius  ex  patrio  sermone  in  Latinum  versis  repetere.  "  Hoc  an- 
no,"  inquit,  "  Joannes  Scot.  in  Tevidalia  natus,  quibusdam  causis 
impellentibus,   venit   ad  coenobium    S.   Crucis,    ubi    observatus  est 

amplius  quam  viginti  dies  sine  cibo  ullo  aut  potu  transigere.  Id 
cum  rex  audisset,  eum  in  arce  Edimburgensi  custodibus  apposi- 
tis  toto  mense  asservari  praecepit,  quo  tempore  nihil  in  corporis 
illius  constitutione  mutatum  fuit ;  quare  custodia  illa  arcta  libe- 
ratum  dimissumque  rex  virum  in  maxima  sanctitatis  opinione 
habuit.  Ille  peregrinatione  Hierosolymitana  decreta,  Venetias  ap- 
pulit,  ubi  xl.  dierum  jejunio  sancte  peracto  Veneti  illum  fisci 
impensa  in  Terram  Sanctam  deducendum  atque  in  Italiam  reducen- 
duni  censuerunt ;  inde  Romam  profectus  sanctitatis  suae  periculum 
fecit,  tum  domum  repetens  iter  per  Gallias  instituit,  eodemque  in- 
ibi  experimento  exhibito  admirationem  omnibus  movit,  indeque  in 
Angliam  trajecit ;  et  Londini  quidem,  quod  palam  assereret  Hen- 
ricum  regem  non  potuisse  ab  uxore  Catharina  Aragonia  divertere, 
nec  libellum  ei  repudii  sine  maxima  impietatis  nota  remittere,  in 
carceres  conjectus,  sed  comperta  jejunii  sanctitate  cum  honorifico 
elogio  dimissus.  Hoc  eo  admirabilius  est,  quo  ille,  cum  luberet,  cibo 
et  potu,  ut  alii  solebant  homines,  uteretur,  Barba  ei  subflava,  pro- 
missaque  toga  candida  ad  talos  dimissa,  cinctus  zona  coriacea  in- 
duebatur.  Erat  sermone  patrio  disertissimus,  nec  Latini  igna- 
rus  :  totum  vitae  cursum  precibus  impendebat.  Plerique  eum  virum 
sanctum  habebant,  licet  alii  de  illo  segniora  censuerint,  et  pejora  longe 
scripserint."     Scripsit 

Vaticinia  de  mutanda  Religione  lib.  I. 

Precum  sanctissimarum  Synopsin  lib.  I. 

Sermones  per  Aunum  lib.  i. 

Exhortationes  ad  Clerum  lib.  I. 

De  Terra  Sancta  lib.  i.     Quae  omnia 

vidit  Richardus  ille  Brunus,  et  impensius  laudavit. 
Vivebat  anno  mdxxxi. 

JOANNES  a  SACROBOSCO  P.     1038. 

Joannes  a  Sacrobosco  Scotus,  vulgo  Halybush,  quae  familia  adhuc 
durat  apud  nostrates,  et  certissimam  de  eo  memoriam  conser- 
vat.     Acta  nationis  Germanicae  ad  D.  Cosmi   Parisiis,   et  Scotum 

fuisse  diserte  loquuntur,  et  venisse  in  eam  academiam  adoptatumque 
v.  Junii  anno  mccxxi.  Fuit  canonicus  in  monasterio  Nithisdaliae, 
vulgo  Haliwud,  quod  fundavit  Deo  Virgilla  comitissa  Gallovidiae. 
Richardus  Gibbonus  Anglus  in  Angl.  Histor.  Scotum  vocat,  incolam 
Halywod.  Hoc  cum  sit  indubitatum,  non  defuit  tamen  maledicentis- 
simus  Lelandus,  qui  futili  argumento  et  ridicula,  ut  solet,  ratione 
Anglum  fuisse  et  Oxoniae  studuisse  affirmet :  et  Gulielmus  Cam- 
denus  in  Britanniae  Descriptione,  ubi  de  Brigantibus,  Halifax  oppi- 
dum,  quod  sacram  silvam  significat,  eum  produxisse  voluit ;  sed  falso, 
nam  nomen  illud  est  ignobile  et  nuperum,  oppidum  enim  ante  voca- 
batur  Hortau.  Deinde  perridiculum  est  ex  Halifax  efficere  velle  a 
Sacrobosco.     Scripserat  ille 

De  Sphaera  Mundi  lib.  i.    opus   celebratissi- 

mum,  quod  mathematicorum  nobilissimi  commentariis  il- 
lustravere,  Gemma  Frisius,  Petrus  Ramus,  et  Christophorus 
Clavius. 

De  Algorismo  lib.  I. 

De  Ratione  Anni  lib.  I. 

De  Computo  Ecclesiastico  lib.  I. 

Breviarium  Juris  lib.  I. 

Claruit  anno  mcclv.  ut  Balaeus  voluit,  sed  et  Genebrardus  eo 
anno  Lutetiae  mathematicam  professum  scribit ;  uterque  falso.  Nam 
Aubertus  Miraeus  in  Chronico  diem  suum  obiise  recte  annotat  an- 
no  mccxxxvi.  Consentit  et  sepulchralis  cippi  inscriptio  ad  D. 
Mathurini  Parisiis,  ubi  ille  sepultus,  insculpta  sphaera  cum  his  ver- 
siculis  : 

De  Sacrobosco,  qui  Computista  Joannes 
Tempora  discrevit,  jacet  hic  a  tempore  raptus. 
Tempora  qui  sequeris,  memor  esto  quod  morieris ; 
Si  miseres,  plora,  miserans  pro  me  precor  ora. 

SAMSON  P.     1039. 

Samson   presbyter,  relicta   Scotia,   in  Bavariam   bonarum    artium 
studio    se    contulit,    unaque    cum    Alberto     et     Clemente     Scotis 

acerrima  contentione  vexavit  S.  Bonifacium  super  caerimoniis  qui- 
busdam  Romanae  ecclesiae,  quas  stabilire  volebat  pontifex ;  et  Boni- 
facium  resistebant  hi  quos  nominavi  Scoti,  adjuti  a  Sydonio  Bavaro- 
rum  archiepiscopo,  ut  latius  exsequitur  Joannes  Aventinus  in  Annali- 
bus  Boiorum  lib.  in.  "  Clemens  et  Samson  Scoti,  sacerdotes  atque 
episcopi,  nummarii,  avari,  libidinosi,  sacrilegi  peculatores,  temulenti," 
Zacharias  PP.  Epist.  vi.  ut  non  sit  mirum  si  profligatissimus  hae- 
reticorum  Mornaeus  dicat,  "  Clemens  et  Samson,  Scoti  aetate  sua 
doctissimi."  Haereticus  schismaticos  laudat.  Rectius  sane  Wiscelius 
junior  : 

Progenerans  quosdam  Stygio  e  foetore  scatentes, 
Insipidum  Albertum,  Clementem,  et  finibus  isdem 
Samsonem,  Scotos,  sinceri  dogmatis  hostes, 
Audentes  sanae  doctrinae  opponere  sancti. 

Hunc  Sydonium  existimo  vel  haereticum  vel  schismaticum  fuisse ; 
nam  sub  Utilone  duce  cum  Roma  ad  Bavaros  venit  Bonifacius  Sco- 
tus,  unus  tantum  episcopus  erat  in  tota  gente,  Vivilus,  ut  ex  epistola 
Gregorii  II.  ad  eundem  constat  Bonifacium  apud  Surium  tom.  iii.  in 
vita  ejus  pag.  clv.  quod  si  verum  est,  haereticae  impietatis  nota  non 
carebit  Samson.  Vide  lib.  III.  hoc  opere  supra  in  Clemens.  Scripsit 
hic 

Super  Controversia  cum  Winfrido  misso  lib.  I. 

Vivebat  anno  dccl. 

B.  SEDULIUS  JUNIOR,  E.     1040. 

B.  Sedulius  alius,  ob  aetatis  difFerentiam  Junior  dictus,  Pergusti, 
seu  Fergusti  socius,  et  Scotorum  Australium  episcopus,  interfuit 
generali  Romae  concilio  celebrato  sub  Gregorio  II.  ut  tom.  iil  Con- 
cilior.  General.  habetur,  pag.  ccccxvn.  ubi  episcopus  Britanniae 
vocatur.  Meminit  Honorius  Augustodunensis  Luminar.  Ecclesias.  et 
uberius  Joannes  Major  lib.  I.  Histor.  Magn.  Britann.  cap.  IV.  et  cap. 
viii.     Scripsit 

Statuta  Concilii  Generalis  lib.  I. 

In  Evangelium  D.  Matthaei  lib.  i.    Quod  opus 

MS.  penes  se  habet  eruditissimus  Jacobus  Sirmondus. 
De  sancto  Missae  Canone  lib.  r.     Impius  est 

hoc  loco  Balaeus,  qui  vult  tum  primum  missarum  solen- 
nia  in  ecclesiis  instituta,  abusis  verbis  Sigeberti :  Grego- 
rius  II.  "  constituit  ut  tempore  Quadragesimae  v.  feria 
jejunium  et  celebritas  missarum  fieret  in  ecclesia,  quod  non 
fiebat  antea."  O  perdite  haeretice,  veritatem  agnosce,  et 
erubesce,  nam  non  missarum  ille  solennia  instituit,  sed  ut 
feria  v.  in  Quadragesima  missae  augustum  sacrificium  cele- 
brarent,  edixit,  quia  forte  ante  illud  tempus  dies  Veneris  ob 
recordationem  passionis  dominicae  lugubris  erat,  et  a  con- 
secratione  immunis. 
Floruit  anno  dccxiv. 

S.  SARANUS  ABBAS.     1041. 

De  clericorum  tonsura  ac  Paschatis  celebratione  anceps  diuque 
inter  ecclesias  Scoticam  et  Britannicam  exorta  est  quaestio  :  tunc 
in  ecclesia  Scotica  vir  erat  pius  ac  prudens,  Saranus  abbas  et  doc- 
tor,  ut  habetur  tom.  in.  Concilior.  in  decretis  Honorii  I.  cap.  xix. 
pag.  lxiii.  Orta  autem  haec  contentio  est  anno  dclxiv.  Sige- 
berto  auctore,  licet  male  Florentius  Wigorniensis  rejiciat  in  an- 
num  dclxxxvi.  Tunc  enim  reconciliati  fuerant  paene,  et  ad  unio- 
nem  Catholicae  ecclesiae  reducti  per  Egbertum  anno  dccx.  Her» 
man.  Contract.  Chron.  nam  si  verus  est  Florentii  numerus,  sequitur 
discrepantiam  illam  xxiv.  annis  durasse,  quod  falsum  ex  Beda.  Ut 
ille  in  numero  abundans  exerrat,  ita  Rhegino  Prumiensis  defi- 
ciens,  qui  "  Honorium  pontificem  Scotos  in  celebratione  Paschae 
orantes  per  epistolam  corripuisse"  scribit,  idemque  praestasse  Jo- 
annem  et  ejus  successorem  Severinum  anno  dxlvi.  Nec  omnino 
sanus  in  Mariani  Scoti  Chronico  numerus,  qui  id  ait  anno  dcxxxiii. 
contigisse,  cum  nondum  adhuc  mota  fuisset  controversia.  Scripsit 
hic 

Epistolas      ad      Hilarium      Archipresbyterum,      Joannem 

Primicerium,  Joannem  Diaconum,  et  alios,         lib.  i. 
Super  Controversia  de  Paschatis  Celebratione         lib.  i. 
Vixit  anno  dclxvi.    Colitur  die  x.  Martii,  Martyrologium  Carthu- 
sianum,  vel  die  xnx.  Maii,  Petrus  Canisius. 

S.  SIGEBERTUS,  AB.  A.     1042. 

S.  Sigebertus  successit  in  regimine  Fuldae  S.  Egeberto,  et  cum  ali- 
quot  annis  sedisset  abbas,  "  virtute  et  pietate  est  consecutus,  ut  Mo- 
guntinus  archiepiscopus  omnium  conspiratione  declararetur,"  ait  Jo- 
annes  Leslaeus  lib.  v.  in  Machabaeo  rege.  Adi  ad  Antiquitates  Ful- 
denses,  quas  edidit  Christophorus  Browerus,  et  doctissimis  viris  [no- 
tis  ?]  illustravit.  An  aliquid  scripserit,  non  deprehendi. 
Floruit  anno  mlvii. 

ROBERTUS  SLIPPINGEN  M.     1043. 

Robertus  Slippingen  Carmelita,  in  monasterio  Perthano  indutus, 
Sorbonicis  sociis  ascriptus,  edidit 

Determinationes  Theologicas  lib.  i. 

Floruit  anno  mccccx. 

ROBERTUS  STUARTUS  M.     1044. 

Robertus  Stuartus,  regio  Scotorum  sanguine,  ac  Jacobi  V.  regis 
cognatus,  D.  Francisci  habitum  induit,  et  mira  vitae  sanctimonia  et 
integritate  vixit.     Scripsit 

Vaticinia  de    Rebus    Scoticis    lib.   I.    quae  etiamnum    hodie 
circumferuntur,  quibus  religionis  casum,  uti  accidit,  et  re- 
ginae  mortem  praedixit. 
Vivebat  anno  MDLH.     Franc.  Gonzaga  part.  III.  Origin.  Seraphie. 
pag.  DCCCXLVIII. 

SECUNDUS  PHILOSOPHUS.     1045. 

Secundus,  philosophus  Scotus,  vel  Anglo  teste  Rogero  de  Hove- 
den  part.  II.  Annal.  pag.  cccclxiv.  summae  fuit  apud  sui  seculi 
homines  dignationis.  Diu  peregrinatus,  domum  regressus,  muliebrem 
sexum  exosus  Athenas  abiit,  ibique  linguarum  peritia  et  philo- 
sophicorum  studiorum  elegantia  clarissimus.  Licet  in  pertinaci  usque 
ad  mortem  silentii  proposito  perseveraret,  tamen  per  scriptionem 
Hadriano  imperatori  et  innotuit,  et  admirationem  movit.  Scrip- 
sit 

Responsa  Quaestionibus   Hadriani   Imperatoris   lib.  i.  quae 
sunt  veluti  apophthegmata,  et  alia. 
Vivebat  anno  cxx. 

GEORGIUS  SIBBALDUS.     1046. 

Georgius  Sibbaldus,  omni  humaniori  literatura  instructissimus,  in 
patria  bonas  artes  didicit,  in  Galliis  docuit ;  quindecim  annis  medici- 
nae  serio  dedit  operam ;  tum  doctorali  apice  Patavii  accepto,  magno 
patriae  sibique  ornamento,  scripsit 

In  Graecos  Auctores  Observationes  lib.  i. 

Criticas  Exercitationes  lib.  I. 

Veteris  ac  novae  Medicinae  Collationem       lib.  I. 

Poemata  lib.  I.  et  alia. 

Vivit  in  Scotia,  et  suis  est  ornamento. 

HENRICUS  SPITALIUS.     1047. 

Henricus  Spitalius,  haud  vulgaris  doctrinae,  philosophiam  in  aca- 
demia  Aberdonensi  nascente  operose  docuit.     Ejus  est 

Facilis  ad  Aristotelicam  Sapientiam  Aditus      lib.  i. 
Floruit  domi  anno  mdxx. 

S.  SEGIANUS  P.     1048. 

S.  Segianus  presbyter,  unus  ex  illis  qui  ecclesiam  Scoticam  admi- 
nistrabant,  orta  de  Paschate  cum  Britannis  quaestione,  nominatur  in 
epistola  Honorii  I.  tom.  m.  Concilior.  cap.  xix.  pag.  lxiii.  Scripsit, 
nomine  ecclesiae  suae, 

Epistolas  ad  Divum  Hilarium,  Joannem  Diaconum,  Joannem 
Primicerium,  Joannem  servum  Dei,  locum  sanctae  sedis 
apostolicae  tenentes,  lib.  I. 

Super  celebrando  Paschate  lib.  i.    pro   pa- 

trio  Scotorum  ritu,  ut  opinor,  contra  Britannicam  ecclesiam. 
nondum  enim  adhuc  Scoti  ab  Honorio  P.  M.  moniti  erro- 
rem  deposuerant  illum. 
Floruit  anno  dclxvi. 

S.  STELLANUS  P.     1049. 

S.  Stellanus,  et  ipse  presbyter,  eadem  aetate  Scoticam  ecclesiam 
sancte  regebat,  et  strenue  allaboravit  ut  Honorii  pontificis  ma- 
ximi  decreto  obtemperaretur,  utque  sibi  commissi  in  omnibus 
sanctae  Romanae  ecclesiae  capiti,  et  Petri  successori  subessent. 
Scripsit 

De  Paschate  celebrando  lib.  i. 

Epistolas  ad  Joannem,  Hilarium,  et  reliquos,    lib.  i. 

Nominatur  in  epistola  Hilarii  archipresbyteri  ad  Scoticas 
ecclesias  nomine  Honorii  scripta,  tom.  in.  Concilior.  loco 
laudato. 
Vivebat  anno  dclxvi. 

S.  SYLVENEUS  M.     1050. 

S.  Svlveneus  monachus,  rara  pietate,  nec  minore  eruditioni', 
primis  seculis  post  acceptam  fidem,  egregiam  operam  exstir- 
pandis    vitiis    navavit,    coaetaneus    Damiani    presbyteri,    et    alio- 

rum,  qui  supra  hoc  opere  laudantur.     Scripsit 

In  omnes  Psalmos  lib.  ix.     Scotichronicon 

lib.  x.  cap.  II. 
Meditationes  lib.  I. 

Florebat  sub  appulsum  S.  Reguli  ex  Achaia  in  Albionem  anno 
ccclxix.     Hector  Boethius  lib.  vi.  Histor.  Scot.  pag.  cv. 

DAVID  SCOTUS.     1051. 

David  Scotus,  Parisiensis  professor,  Dumblanae  natus,  scripsit 
Historiam  Decreti  Gratiani,  opus  incomparabile,  lib.  viii. 
Adoptatus   est  in  academiam  Parisiensem  anno  MDLiv.   obiit  in 
legum  pontificiarum  ibidem  professione,  anno  mdlxxiii. 

ROBERTUS  STRALOCHUS.     1052. 

Robertus  Stralochus  Aberdonensis  et  ipse  Lutetiam  suo  ingenio 
illustravit,  nam,  cum  ingenti  studiosorum  adolescentum  concursu  phi- 
losophiam  docuisset,  scripsit 

Praefationes  solennes  ad   Auditores   suos      lib.   i.      Prodiit 

typis  Henrici  Stephani  opus. 
Compendium  totius  Philosophiae  lib.  iin. 

Docebat  anno  mdlxix.     Obiit   in   Scotia   medicinam    chimicam 
exercens. 

SIMON  SIMSON.     1053. 

Simon  Simson  circa  eadem  tempora  Dunkelda  Parisios  venit,  ac 
diu  philosophiam  celebri  fama  professus,  Lycei  Plessaei  gymnasi- 
archa  aliquandiu,  deinde  actuosa  illa  vita  seposita,  dulciorem  quietem 
censuit,  quam  in  Aremoricis  nactus,  Sorbonicae  facultatis  socius, 
et  S.  theologiae  doctor.  Demochares  tom.  iii.  pag.  xnx.  Scrip- 
sit 

Historiam  Jacoborum  lib.  VI.  opus  rarum,  fama  dignum  [et] 
immortalitate. 

Contra  Magdeburgenses  Centuriatores  lib.  I.  Quod  opus 
dum  emittere  pararet,  amicis  interpellantibus  distulit,  ut  res 
Scoticas  fusius  exsequeretur ;  quod  non  potuit,  morte  preven- 
tus,  efficere.  Est  opus  sane  pium,  varium,  et  eruditum,  quo 
singulas  insanientium  haereticorum  imposturas  diligenter 
detexit,  et  erudite  refutavit. 
Docebat  Parisiis  anno  mdlxxxv.     Obiit  anno  mdcxi. 

THOMAS  SMETONUS  H.     1054. 

Thomas  Smetonus  Dumblanensis,  et  ipse  humanioris  literaturae  Pa- 
risiis  professor,  ac  deinde  nomine  Societati  Jesu  dato,  in  Claromon- 
tano  ibidem  collegio,  magno  ingenii  applausu,  easdem  artes  docuit, 
sed  apostata  vilis  postea,  et  sacrae  militiae  desertor,  haereticus  minis- 
tellus  fuit.     Scripsit 

Contra    Archibaldi   Hamiltonii   Calvinianae  Confusionis  De- 
monstrationem  lib.  i.  opus  verborum  ornatu  non  inelegans, 
sed  doctrina  vacuum. 
Epitaphium   Metellani    lib.   i.    cui  ille  in  Italia  comes  hae- 
serat.    Is  est  Metellanus  qui  in  Dialogo  de  Jure  Regni  apud 
Buchananum  interloquitur. 
Docebat  secularis  Lutetiae  anno  mdlxiv.    Obiit  apostata  anno 
mdlxxviii.    Edimburgi    an    alibi,    pro    comperto    non    asserue- 
rim. 

HENRICUS  SCRIMGERUS.     1055. 

Henricus  Scrimgerus,  ex  nobilissima  familia  Dudopae  Deidonensis 
praefecti,  vulgo  conestabuli,  Fuggerorum  Augustae  Vindelicorum 
muuificentia  literas  coluit ;  suo  aevo  Latinae,  Graecae,  ac  orientalium 
linguarum  peritissimus,  vir  indefessae  lectionis,  judicii  limatissimi, 
sine  fuco  ambitionis  eruditus,  usque  adeo  ut  Jacobus  Cujacius  profi- 
teatur  se  ab  ejus  congressu  nunquam  nisi  doctiorem  recedere,  multa 
edoctum  irreperta  interpretibus.  Scripsit  multa,  ut  nemo  eo  seculo 
plura :  in  his, 

Novellae  Constitutiones  Latinitate  donatae  lib.  i.  Antea 
transtulerat  Henricus  Agylaeus  Buscoviducensis.  Conra- 
dus  Rittershusius  prooemio  Juris  Justinianei  cap.  IV. 

Notas  uberiores  in  easdem  Constitutiones  lib.  i.  ipse  promit- 
tit ;  an  extent,  nescio. 

Plutarchi  omnia  Opera  lib.  i.  cum  MSS.  contulit,  Eduardo 
Henrysono  Scoto  auctore  in  notis  ad  Plutarchi  Commen- 
tarium  de  Contrariis  Stoicorum. 

Diogenes  Laertius  de  Vita  Philosophorum  ad  multa  exempla- 
ria  correctus,  et  observationibus  illustratus,  lib.  I. 

Athenaeum  lib.  i.  cum  MS.  contulit,  unde  omnia  sua  hause- 
rat  magni  momenti  Isaacus  Casaubonus. 

Strabonem  etiam  cum  MS.  collatum  volebat  emittere,  ut  ex 
epistolis  ipsius  MSS.  planum  est :  sed  cum  codex  in  ma- 
nus  Isaaci  Casauboni  venisset,  mirum  quam  ille  fidenter 
alienae  operae  nomen  suum  apposuit;  hoc  certe  candide 
Henricus  Stephanus  profitetur,  etsi  non  bene  cum  Scrim- 
gero  ei  conveniret. 

Basilicon  libros,  cum  MSS.  variis  collatos,  Latinos  fecit  lib.  i. 

Phornutum  ex  collatione  MSS.  correxit  lib.  i.  ultima 
senecta. 

Palaephatum  quoque  ex  iisdem  MSS.  ita  auxit,  ut  alius  ab 
edito  videri  possit :  qui  duo  auctores  ultimi  asservantur 
in  bibliotheca  Petri  Junii  equitis,  Jacobi  regis  educato- 
ris. 

Epistolae  lib.  i. 

Obiit  anno  mdlxxii.  vir  aeterna  memoria  dignissimus,  qua  nobili- 
tatis  praerogativa,  qua  eruditi  ingenii  dotibus. 

SALIFAX  BARDUS.     1056. 

Salifax  Bardus  ex  nobilissima  veterum  Bardorum  familia  ortus, 
qui  cum  Druidibus  diu  apud  Scotos  nobilitatem  erudiebant,  de- 
orumque  laudes  carminibus  celebrabant,  ut  et  defunctorum  he- 
roum  manes  honoratis  elogiis  extollebant.  Hic  ex  ea  familia 
scripsit 

Hymnos  in  Deos  lib.  i.  qui  aetate  Vere- 

mundi  extabant. 
Genealogiam  Regum  lib.  i. 

Floruit  anno  ante  Christum  cl.  sub  Reuthere  Dornadillae  f.  rege  ; 
nisi  forte  alius  sit  posterioris  operis  auctor,  a  nostro  diversus  gente  et 
tempore,  nam  Anglum  fuisse  hunc  suspicor,  et  claruisse  circa  annum 

DCCCLX. 

SILVIUS  BONUS.     1057. 

Silvius  Bonus,  natione  Scotus,  dubites  orator  facundus  an  poeta 
acutus  fuerit,  maxima  aestimatione  apud  Maximum,  qui  imperium 
Romanum  in  Britanniis  et  Galliis  usurpabat  contra  Gratianum. 
Mira  invidia  inter  illum  et  Ausonium  Burdegalensem,  et  mutua  in- 
ter  ipsos  scriptio.     Scripsit  hic 

Maximi  Caesaris  Laudes  lib.  I. 

Invectivas  in  Ausonium  lib.  i.     Ipse  Ausonius 

indicat,  sed  eum  Britonem  vocat,  quia  ex  Britannia  Max- 
imum  Caesarem  secutus  erat.  Sic  ergo  Decius  Ausonius  in 
Epigrammatis : 

Silvius  ille  Bonus  qui  carmina  nostra  lacessit. 

De  Bellis  Aremoricis  lib.  i. 

Poematum  diversi  generis  lib.  I. 

Epistolarum  ad  diversos  lib.  I. 

Claruit  anuo  ccccx.  Frustra  illum  Angli  vindicant,  cum  Sconanus 
et  Scotichronicon  faciant  Scotum. 

SILVIUS  BONUS  alter.     1058. 

Silvius  Bonus,  ex  antiquissima  et  nobilissima  familia  Silviorum, 
sive  Wood,  quae  etiam  hodie  inter  honoratas  et  patricias  numera- 
tur,  Boni  cognomentum  ipse  non  assumpsit,  sed  per  jocum  ei  im- 
positum  imitatione  Ausoniana.  Quis  fuerit,  ubi  vixerit,  [non  com- 
peri,]  nisi  quod  certum  illum  de  peregrinatione  sua  opus  edidisse 
eruditissimum  sub  titulo, 

Comparatio  antiquae  et  hodiernae  Italiae  lib.  I. 

Prodiit  Mediolani. 
Vixit  anno  mcclxx. 

SIMON  ABBAS.     1059. 

Simon  abbas  de  Duufermelin,  vir  animi  ingentis,  sed  magis  secula- 
ribus  negotiis  quam  ecclesiasticis  implicatus,  orator  missus  ad  regem 
Angliae  ad  repetendam  comitatus  Huntintonii  proprietatem,  aliquot 
post  annos  ob  innatam  animi  pertinaciam  et  intolerabilem  operum 
proterviam  depositus  est  in  concilio,  ut  puto,  Stirlinensi,  licet  mul- 
tum  comes  de  Mar,  qui  legationis  Anglicanae  socius  fuit,  reniteretur. 
Scripsit 

Pro  Restitutione  sua,  ad  Regem,  lib.  i. 

Missus  est  legatus  anno  mcclxx.  Scotichronicon  lib.  x.  cap. 
xxvi.  Depositus  est,  et  officio  abbatis  ejectus,  anno  mcclxxv. 
Scotichronicon  eodem  libro  cap.  xxxvi. 

B.  SALAMON  DECANUS.     1060. 

B.  Salamox,  decanus  Glascuensis,  dum  Rogerus  Eboracensis  an- 
tistes  non  suum  modo  metropolitanum  Thomam  Cantuariensem 
sperneret,  sed  et  mira  arrogantia  inauditaque  superbia  jus  in  eccle- 
sias  Scoticas  tanquam  sibi  subjectas  praesumeret,  concilio  Eboraci 
habito  ita  libertatem  ac  dignitatem  Scotici  cleri  disputando  pro- 
pugnavit,  ut  "  maxima  esset  Anglorum  confusio,  Scotorum  gloria," 
ait  Scotichronicon  lib.  vin.  cap.  xv.  Comitatus  fuerat  Angelran- 
num,  cap.  xv.  seu  Ingelrannum,  ut  Hovedenus  loquitur,  et  Walterum 
priorem  de  Calco,  uti  hoc  opere  lib.  ix.  et  xix.  videbis.  Salamon 
scripsit 

Pro  Causa  Angelranni  lib.  I. 

Monitorium  ad  Rogerum  Eboracensem     lib.  i. 

Appellationem  ad  Papam  lib.  i. 

De  Jure  Ecclesiae  Scoticanae  lib.  I. 

Sermones  super  Evangeliis  lib.  iv. 

Florebat  anno  mclxiv.  quo  causa  apud  Pontificem  Alexandrum 

III.  disceptata,  et  "  consecratus  Ingekannus,  astantibus  pomposis 
clericis,  et  procuratoribus  Eboracensibus,"  ut  Scotichronicon  loquitur ; 
et  a  papa  decretum  Senonibus  in  Galliis  uti  "  Scotica  ecclesia  soli 
sanctae  sedi  apostolicae  subesset."  Sed  haec  pluribus  in  Episcopis 
Scotis  dicam,  ubi  de  Glascuensibus. 

JOANNES  SERLO  ABBAS.     1061. 

Joannes  Serlo,  cognomento  Grammaticus,  orator  et  poeta  exi- 
mius,  monachus  Benedictinus,  deinde  abbas  Cisterciensis,  so- 
cius  S.  Stephani  Hardingi,  et  discipulus,  ab  eoque  missus  in  An- 
gliam,  prima  fundamenta  Fontanensis  coenobii  jecit,  ut  ex  Hu- 
gonis  de  Kirkested  relatione  clarum.  Scripsit  multa,  hi  apices 
restant : 

De  Bello  inter  Scotiae  Regem  et  Angliae  Barones     lib.  I. 
MS.  in  Collegio  S.  Benedicti  Cantabrigiae. 

De  Dictionibus  dissyllabis  lib.  I. 

De  Dictionibus  aequivocis  lib.  I. 

De  Dictionibus  univocis  lib.  i. 

Floruit  anno  mclx. 

JOANNES  SETONUS.     1062. 

Joannes  Setonus  Scotus  philosophiam  et  mathematicas  discipli- 
nas  Oxoniae  in  Anglia  est  professus,  a  rege  Scotiae  eo  missus,  post- 
quam  in  concilio  Viennensi  Clemens  V.  pontifex  decrevit  uti  rex 
Scotiae  suis  sumptibus  professores  Scotos  Oxoniae  aleret,  ut  habetur 
lib.  v.  Cleinentinarum  tit.  I.  de  Magistris.  Fuit  hic  Setonus  specula- 
tionibus  arcanis  mirifice  deditus,  ut  Lelandus  lib.  IV.  de  Vir.  Illustr. 
et  alii  scribunt ;  cumque  multis  annis  Aristotelem  legisset  ac  re- 
legisset,  scripsit 

In  Metaphysicam  lib.  XI i. 

Vivebat  anno  mcccx. 

GULIELMUS  SETONUS.     1063. 

Gulielmus  Setonus,  nobilissima  familia  Meldromiae  ortus,  bonas 
artes  domi  et  sub  Lipsio  sedulus  didicit,  in  Galliis  cum  laude  do- 
cuit ;  jurisprudentiam  vero  tam  severe  coluit,  ut  nec  in  senatu  pa- 
trio  multos  pares,  nec  Andegavi,  ubi  regius  professor  eam  exer- 
cuit,  habuisse  censeatur.  Est  vir  omniscius,  variae  et  paene  infinitae 
lectionis,  sed  ingenii  vehementer  a  lucubrationum  suarum  publi- 
catione  abhorrentis.  Habet  vero  propediem  multa  edenda ;  in  his 
sunt 

Novellae  cum  MSS.   Graecis  collatae,  et  notis  eruditissimis 
ornatae,  lib.  i. 
Vivit  Romae  omnibus  literatis  carissimus,    sed   praecipue   illus- 
trissimo  principi  D.  Scipioni  S.  R.  E.  Cardinali  Cobellutio,  cui  est 
domesticus,  et  gentis  columna. 

GULIELMUS  SETONUS.     1064. 

Gulielmus  Setonus  ubi  vixerit,  in  Gallia  an  Germania,  non  obser- 
vavi.     Scripsit 

De  Curatrice  Chirurgia  lib.  I.     Meminit  Paschalis  Gallus  in 
Bibliotheca  Medica  pag.  cxxiil. 
Floruit  anno  mccccxcv. 

ALEXANDER  SETONUS  H.  1065. 

Alexander  Setonus  theologus,  Jacobo  V.  regi  a  sacris  confessio- 
nibus,  mortuo  rege  haeresim  Londini,  ait  Personus,  est  amplexus. 
Scripsit  multa  ;  in  his, 

Processus  suae  Examinationis  lib.  i.     opus    impium, 

quia  Balaeo  placens. 
In  utramque  Epistolam  Petri  lib.  II. 

In  Canonicam  Jacobi  lib.  i. 

Conciones  lib.  i. 

Obiit  Londini  in  aedibus  Sudovolgiorum  ducis  anno  mdxlii. 

ALEXANDER  SETONIUS.  1066. 
Alexander  Setonius,  toparchae  Setonii  filius,  Fiviae  baro,  Dun- 
fermelini  comes,  in  Galliis  Italiaque  egregie  ac  feliciter  pietati  ac 
virtuti  studuit ;  quas  postea  supremo  in  Scotia  cancellarii  magistratu 
annis  paene  triginta  maxima  integritatis  fama  exercuit,  vir  bono  regni 
natus.     Scripsit,  et  Romae  pronunciavit, 

Orationes  solennibus  aliquot  Festis  coram  Pontifice  et  Cardi- 
nalibus  pronunciatas  in  Sacello  Pontificio  lib.  I. 

Prodierunt  Romae,  et  Parisiis  multa  [scripsit]  in  utroque  jure,  sed 
non  edidit. 

Obiit  in  Scotia  anno  mdcxxiii.  singulari  in  Catholica  religione  pro- 
fitenda,  etiam  inter  haereticorum  minas,  animi  constantia,  et  maximo 
ad  Catholicorum  perseverantiam  exemplo,  senatus  caput,  bonorum 
corculum,  ac  Zaleucus  alter.  Hujus  vitam  scripsit  Gulielmus  Seto- 
nius,  J.  C.  Alexandri  consanguineus,  et  olim  familiaris,  quam  prope- 
diem  publicabit. 

JACOBUS  SETONIUS  P.     1067. 

Jacobus  Setonius,  ex  milite  cohortis  praetoriae  Scoticae,  quae  regi 
Galliarum  assistit,  factus  sacerdos  miros  in  literis  brevi  progressus 
fecit ;  vir  pius  ac  religiosus,  inculpata  vita,  profunda  eruditione  nobi- 
litatus.     Scripsit 

De  Vita  Ministrorum  Scotorum  a  Joanne  Knoxio  in  haec  tem- 

pora  lib.  i. 

De  eorum  Synodis  et  Decretis  lib.  i. 

De  Constitutionibus  Ecclesiae  Scoticae  lib.  i. 
De  gravi  Controversia  Fidei  inter  Ministros  et  Episcopos  lib.  i. 
De  Ordinatione  Ministrorum  lib.  I. 

De  Ordinatione  Episcoporum  lib.  I. 

Opera  non  vidi,  et  nec,  an  prodierint,  pro  certo  affirmare 
possim  :  elenchus  tamen  iste  in  manus  meas  venit. 
Obiit  Antverpiae  hoc  ipso  anno  quo  haec  scribebam,  MDCXX. 

THOMAS  SANDALIUS  AB.     1068. 

Thomas  Sandalius  Cisterciensem  monachum  in  Kyntyre  in- 
duit ;     magnaque     vitae     austeritate     et     continentia,     celebratis- 


GENTIS  SCOTORUM,  LIB.  XVII.  593 

simi  illius  coenobii  quod  Sandal  dicunt,  abbas  creatus,  ita  se  gessit,  ut 
neque  doctiorem  nec  moribus  sanctiorem  aetas  illa  tulerit.  Ejus 
multa  opera  extabant  in  bibliotheca  Sanctandreana,  ut  ex  indice  ap- 
paret ;  apices  tantum  supersunt,  et  hos  reperio : 

Super   Magistrum   Sententiarum    Determinationes    scholasti- 

cas  lib.  iv. 

De  Baptismo  lib.  i.     Suscipio  lubens. 

Quaestiones  controversas  lib.  I. 

Vivebat  anno  mccevii. 

SIMEON  AP.     1069. 

S.  Simeon  episcopus,  S.  Alcuini  Scoti  discipulus  in  Scotia,  nam  epi- 
stola  ad  Carolum  regem  Alcuinus  testatur,  quod  eum  nutriverit,  edu- 
caverit,  ad  virum  perfectum  perduxerit,  ex  monacho  Melrosiensi 
strenuam  operam  convertendis  in  Germania  infidelibus  eodem  cum 
S.  Bonifacio  seculo  praestitit,  quo  nomine  inter  doctores  apostolicos 
et  gentis  illius  episcopos  jure  numeratur,  et,  ut  existimo,  nec  tamen 
temere  asseveravero,  SS.  numero  ascriptus,  nam  ei  officium  Robertus 
Balaeus  junior  Anglus  composuit,  cujus  principium  "  Ave  Simeon, 
pater  inclyte."  Scripsit  multa,  Joanne  Lelando  teste,  sed  apices, 
non  modo  opera,  perierunt,  praeter 

Homilias  ad  Germanos  lib.  I. 

Florebat  anno  dccxc. 

STANTO.     1070. 

Stanto  Scotus,  ut  anonymi  Index  praefert,  philosophiae  et  mathe- 
maticae  studio  clarissimus,  scripsit 

In  Canones  et  Tabulas  Arzachelis     lib.  I. 
Vixit  Parisiis  anno  mccccxii. 

HENRICUS  SINCLARUS  DECANUS.     1071. 

Henricus  Sinclarus,  Glascuensis  decanus,  summae  curiae  se- 
nator    et    vicepraeses,    ob    summum    ingenium    et    doctrinae    ex- 

2  o 

cellentem  laudem  Jacobi  V.  regi  maxime  familiaris,  ait  Joannes  Les- 
laeus  lib.  x.  pag.  dxxiii.  nepos,  ut  puto,  Henrici  illius  qui  episcopus 
Glascuensis  [Rossensis]  calculi  dolore  Lutetiae  exstinctus  est,  ut  in- 
fra  videbis.     Scripsit 

Legum  Romanarum  ad  Leges    Scotiae  municipales  Reduc- 

tionem  lib.  I. 

Novas  Judiciarii  Ordinis  Leges  lib.  I. 

Abrogationem  Juris  antiqui  lib.  I. 

Rediit  ex  Galliis  ineunte  anno  mdlv.  nec  plura  de  eo. 

HENRICUS  SINCLARUS  E.     1072. 

Henhicus  Sinclarus,  decanus  Glascuensis,  et  episcopus  Rossensis ; 

quae  nobilissima  familia  apud  Scotos,  et  antiquissima,  a  Gallis  origi- 

nem  traxit,  Sanctae  Clarae  titulo  insignis.     Hect.  Boeth.  lib.  xn. 

Histor.  Scot.  pag.  cclviii.     Hic  gravi  calculi  dolore  vexatus  Lute- 

tiam  venit,  desperato  malo  remedium  sortiturus ;  medicorum  consilio 

ab  Andrea  Laurentio  excisus,  par  tanto  dolori  ultra  tres  menses  non 

fuit.     Scripsit 

Analecta,  seu  Adversaria  ad  Historiam  Scoticam  sui  Temporis, 

Latine  et  Scotice,  ut  testatur  Joannes  Pedemontanus  Fer- 

rerius  in  praefatione  ad  Continuationem  Historiae  Scoticae 

Hectoris  Boethii,  ubi  plura  de  eo. 

Exstinctus  est  Lutetiae  ex  calculi  incisione  ipsis  calendis  Januariis 

anno    mdlxv.    cum   insectus    fuisset   anno   mdlxiv.    die   xxviii. 

Septemb.  aetatis  suae  anno  vero  lviii.     Pacem  cum  Anglis  orator 

pepigit  anno  mdl.     Joannes  Leslaeus  lib.  x. 

JOANNES  SINCLARUS.     1073. 

JoaNNES  Sinclarus,  frater  Henrici,  decanus  Restalrig,  comes  ejus  in 
Galliam,  et  cuin  inde  in  Scotiam  rediisset,  brevi  exstinctus  est  febre 
acuta.     Scripsit 

Additiones    ad  Apparatum  Historiae  Scoticae  Henrici    fra- 
tris  lib.  I. 

Obiit  anno  mdlxvi.  a 

DAVID  SINCLARUS.     1074. 

David  Sinclarus,  fratres  Setonios  comites  Wintoniae  in  Gallias  se- 
cutus,  Parisiis  ingenti  cum  applausu  in  Navarraeo  humaniores  literas 
docuit ;  mox  professione  Ramaea  vacante,  disputationis  mathemati- 
cae  aream  fidenter  est  ingressus,  et  contra  spem  omnium  Monon- 
tholium,  qui  totam  aetatem  usque  ad  ultimam  senectam  in  ea  arte 
impenderat,  profligavit ;  exactis  deinde  aliquot  annis,  cathedram 
Ramaeam  cum  regia  Sc.  permutavit.  Aulam  Britannicam  vana  spe 
aliquandiu  sectatus,  feliciori  eventu  reginae  Navarrae,  Margaretae 
Valesiae,  favorem  ambivit,  inter  palatinos  admissus,  et  quoad  illa  vixit 
honorifice  habitus.  Scripsit  eruditissimo  stylo,  et  amoenissimo  inge- 
nio  vir, 

Carmina  varia  utraque  lingua  lib.  i. 

Heronem  Latinum  fecit,  et  notis  illustravit,  lib.  i. 

De  nova  Optices  Ratione  lib.  I. 

Archimedis    omnia    Opera    correcta  ad  MSS.  Commentariis 
illustrata,  lib.  I. 

Vivit  adhuc  Parisiis,  et  infatigabiii  studio  artes  mathematicas  ex- 
colit,  magnum  patriae  suae  lumen. 

THOMAS  SUTTONUS  M.     1075. 

Thomas  Suttonus,  sive,  ut  Antonius  Senensis  in  Bibliotheca  vult,  de 
Suetonia,  aut,  ut  Gilberto  Bruno  placet  in  Collectaneis,  Setonius,  prae- 
dicatorii  ordinis  theologus,  et  Sorbonensis  doctor,  ut  lib.  IV.  de  Vir. 
Illustrib.  prodit  Leander  Albertus,  sui  seculi  acutissimus,  et  sive 
disputaret  sive  scriberet,  insignem  laudem  a  posteritate  meruit. 
Angli  suum  faciunt  perperam,  cum  ex  operibus  ipsius,  et  maxime  in 
praefatione  ad  Quaestiones  Theologicas  se  Scotum  fateatur  in  Ang-lia 
educatum,  puto,  eo  tempore  quo  doctores  Scoti  sui  regis  sumptibus 
Oxoniae  studebant  et  profitebantur,  ut  ex  Clementina  prima  tit.  de 
Magistris  lib.  v.  Clementinarum  patet.  Scripsit  multa,  sed  haec  sunt 
praecipua : 

Quaestiones  Theologicae 

Commentarius  in  Psalterium 

Breviarium  Theologiae 

Summa  Theologiae 

Concordia  Theologorum 

Quodlibetorium  de  Relatione 

Quaestionum  difficilium 

Contra  Aemulos  et  Detractores  Fratrum  Praedicatorum  lib.  i. 

MS.  Oxoniae  in  Lincolniensi. 
In  Praedicamenta  Aristotelis 
Super  sex  Principia 
Super  Aristotelis  Priora 
Super  ejus  Posteriora 
In  Peri  Hermenias 
Complementum  Divi  Thomae,  et  in  Peri  Hermenias  lib.  i. 
Illustrationes  de  Declaratione  ejusdem  lib.  I. 
De  Unitate  Formarum  lib.  I. 

De  Relatione  lib.  I. 

Claruit  anno  mccxc, 

RADULPHUS  STRODUS.     1076. 

Radulphus  Strodus  eadem  lege  qua  superior  Oxoniae  studuit,  sed 
prius  in  Dryburgensi  Tevidaliae  coenobio  diu  bonis  literis  incu- 
buerat,  ut  in  Monasteriorum  Fundationibus  Gilbertus  Brunus  docet : 
postea  Anglorum  linguam  et  elegantias  sic  didicit,  ut  Galfredus 
Chaucerus  inter  praecipuos  sui  seculi  poetas  eum  reposuerit.  Exta- 
bant  multa  ejus  opera,  non  visa  ab  Anglis,  in  bibliotheca  dicti  coeno- 
bii.  Putatur,  Italiam,  Germaniam,  et  Gallias  lustrasse,  tum  Terram 
Sanctam  visitasse,  ac  domum  rediisse  ibique  supremum  diem  obiisse. 
Scripsit 

Fabulas  lepidas  versu  lib.  I.     Panegyricos  versu  patrio      lib.  I. 

Consequentiarum  Formulas  lib.  I.     Summulas  logicales  lib.  I. 

Sophismatum  Strophas         lib.  I.     Phantasma  Radulphi  lib.  I. 

Itinerarium  Terrae  Sanctae  lib.  I.     Positiones,  et  xvili.  Argumenta 
contra  Wicleffum  Haereticum,  lib.  I. 

Opusculorum  lib.  i.  quae  falso  nuper  prodierunt  sub  nomine  Radulphi 
Feriburgi.     Claruit  anno  mccclxx. 

JACOBUS  STRACHANUS  P.     1077. 

Jacobus  Strachanus  Merniensis,  nobilitate  generis  atque  eruditionis 
merito  inclytus,  ab  academia  Aberdonensi  Edimburgum  destinatus, 
cum  Joanne  Leslaeo,  Patricio  Myrton,  Alexandro  Andersono  coram 
regina  in  sanctiore  arcani  concilii  concessu  fidei  suae  rationem  reddi- 
dit,  et  haereticos  rationibus  superavit,  causa  tamen  victus  praeoccu- 
patis  magnatum  animis,  ac  distributis  anno  toto  antea  bonis  ecclesias- 
ticis.     Scripsit 

De  Eucharistia    lib.  I.      De  reliquis  Ecclesiae  Sacramentis     lib.  I. 

De  Potestate  Papae,  sive  Jure  utriusque  Gladii  et  duarum  Clavium, 
lib.  i. 
Quae  magna  ex  parte  transcripta  a  Christophoro  Browero  in  An- 
tiquitatibus  Fuldensibus. 

Disputationem  solennem  cum  Knoxio  lib.  I.  Fugam  Vulpis  lib.  I. 
Willoxius  enim,  et  alii  sectarii  cum  ipso  congredi  non  sunt  ausi 
post  Knoxium  debellatum.     Floruit  anno  mdlx. 

B.  GULIELMUS  de  SANNUCO  M.     1078. 

B.  Gulielmus  de  Sannuco,  vel  Sannico,  vel  Sannicio,  natione  Gallus, 
ordinem  Carmelitanum  in  Scotiam  intulit,  qui  summa  virtutis,  nec 
minore  sanctitatis  opinione  diutissime  floruit ;  de  quo  fidenter  hoc 
dixerim,  multorum  bonorum  operum  in  eo  regno  ab  illo  admissum, 
nec  ullum  quod  legerim  ex  ea  familia  haereticum  prodiisse  toto  il- 
lomet  religionis  turbine.  Fuit  autem  "  Sannicius  noster  Carmelitici 
ordinis  singulare  decus,  vir  doctissimus,  et  sacrae  theologiae  pro- 
fessor,"  ait  Joannes  Trithemius  pag.  ccxliv.     Scripsit 

Super  Sententias  lib.  iv. 

Chronica  de  Multiplicitate  sui  Ordinis  lib.  I. 

Declarationes  suae  Regulae  lib.  i. 

Decretales  Religiosorum  ]ib.  i. 

Floruit  in  Galliis,  et  in  Scotiam  cum  fratribus  suis  venit  anno 

mccxliv.  Pontifice  Innocentio  IV.  Augusto  Rodulpho,  rege  Scotiae 
Alexandro  II.  Plura  Fridericus  Pucius  Bruxellensis  in  Carmelitana 
Bibliotheca. 

SCONANUS  ANONYMUS  M.     1079. 

Sconanus  monachus  anonymus,  sive  unus  tantum,  sive  ex  eodem 
coenobio  plures,  ut  ea  aetate  moris  erat,  scripsit 

Chronicon  ab  initio  Mundi  ad  sua  Tempora  lib.  v.  Viderat 
Georgius  Buchananus,  et  saepe  in  Historia  sua  eum  laudat. 
Alicubi  in  Scotia  asservatur,  communi  insanientis  haereseos 
cladi  exemptus.  Eo  opere,  etsi  res  omnes  ubique  terrarum 
gestas  comprehendat,  peculiari  tamen  ratione  ecclesiam  Sco- 
ticam  illustrat. 
Scribebat  anno  mcccclxxxvi. 

SCOTELLUS.     1080. 

ScOTELLUS  in  Indice  anonymi  est,  et  docuit  Andegavi  jus  civile„ 
Scripsit 

De  Jurisconsultorum  Successione  lib.  i. 

Vivebat  anno  mdiv.     Alius  est  Petrus  Aquilanus  theologus. 

JOANNES  STEWES  P.     1081. 

Joannes  Stewes,  officialis  S.  Andreae,  a  Jacobo  I.  rege  liberali 
conditione  invitatus,  unus  fuit  ex  primis  doctoribus  qui  Andreapoli- 
tanam  academiam  suis  praelectionibus  illustrarunt.  Hect.  Boetb. 
lib.  xvi.  Histor.  Scot.  pag.  CCCXLII.     Scripsit  vero 

Synopsin  Decreti  Gregoriani  [Gratiani]    lib.  I. 
Florebat  anno  Mccccxi.    Hunc  eundem  nescio  an  S.  Andreae  archi- 
diaconum  virtus  et  eruditio  provexerit. 

GEORGIUS  SOPHOCARDIUS  H.     1082. 

Georgius  Sophocardius,  Lutheri  catulus,  ex  Germania  impu- 
ram     et     pestilentem     haeresim     in     Scotiam     tulit,     primus     sa- 


GENTIS  SCOTORUM,  LIB.  XVII.  599 

crilegi  dogmatis  apud  nostrates  professor,  de  quo  hoc  memorabile, 
ipsum  conjurationis  in  Cardinalem  Betonium  initae  conscium  ante- 
quam  comprehenderetur,  et  cum  igni  addictus  fuisset,  et  cardinalis 
e  fenestra  cubiculi  sui  anxie  exspectaret,  auditurus  an  ad  bonam  fru- 
gem,  viso  igne,  redire  vellet,  ille,  Sathauae  spiritu  plenus,  arroganter 
sustollens  oculos,  "  In  illa  ipsa,"  inquit,  "  fenestra  qua  mortem  meam 
spectas,  poenas  violatae  religioni  brevi  lues."  Hinc  insana  haeresis 
ausa  est  comminisci,  furciferum  illum,  intentatae  caedis  participem,  di- 
vino  spiritu  haec  dixisse  ;  sic  sane  sit,  et  perduelles  improbos  pro- 
phetas  nova  habeat  ecclesia.  Hic  vero  cum  nulla  eruditionis  tinctura, 
sed  tantum  impudenti  loquentia  applausum,  jam  procerum  animis 
ecclesiae  bonis  insidiantibus,  captare  est  visus ;  et  cum  ad  Joannem 
Coburnum  octavo  Edimburgo  miiliari  divertisset,  a  Davide  Betonio 
cardinale  nocte  intempesta  extractus,  sancto  officio  Andreapoli 
traditus,  ac  ad  palum  religatus,  renitente  prorege,  ipsis  calen- 
dis  Januariis,  boni  ominis  ergo,  impietatis  ac  sceleris  poenas  de- 
dit  ultrice  flamma,  secundum  sacros  canones  consumptus  ;  post  cujus 
supplicium  Lutherani  ne  mussare  quidem  ausi,  multo  minus  se  com- 
movere,  donec  Sathanas  suos  a  Calvino  satrapas  immisisset,  certe 
hactenus  prudenti  cardinalis  cura  securitas  Scoticae  ecclesiae  parta 
videtur.  Nefarium  hunc  haereticum  Jacobus  Augustus  Thuanus 
nimis  amanter  tractat  lib.  III.  Historiar.  et  nolim  perditi  Deoque  in- 
visi  ex  faece  plebis  homuncionis  virum  Catholicum,  ac  tantae  digni- 
tatis,  contra  S.  R.  E.  cardinalem  patrocinium  suscipere.  Scripserat 
ille  tenebrio 

Themata  Fidei  contra  Quintinum  Kennedium     lib.  i. 
De  Coena  Domini  ex  Luthero  lib.  i. 

Ustus  est,  violatae  religioni  poenas  dedit,  anno  mdxlvii. 

JOANNES  STEUART.     1083. 

Joannes  Steuart  literas  humaniores  ac  philosophiam  Lutetiae 
summa  ingenii  celebritate  est  professus,  praefectus  Collegium 
Montisacuti    rexit,     ibique     obiit,    legatis    testamento    pauperibus 

relictis,  ea  lege  ut  ipse  inter  benefactores  haberetur,  et  in  fundato- 
rum  nomenclatura  locum  haberet,  ut  refert  Jacobus  Breulius  lib.  u. 
Antiquitat.  Parisiens.  pag.  dclxxxi.  Multa  edidit,  sed  ego  tantum 
vidi 

Contra  Venena  Calviniana  Antidotarium  ad  Scotos  lib.  iii. 
quibus  omnia  controversiae  capita  exagitat,  S.  R.  E.  fidem 
firmat,  magno  eloquentiae  ornatu,  et  sincera  doctrina. 
Obiit  in  Collegio  Montano  anno  mdlxxxi.  die  vi.  Maii. 

JOANNES  SKENAEUS.     1084. 

Joannes  Skenaeus,  senator  summae  Scotorum  curiae,  atque  tabu- 
larii  seu  registri  custos,  adolescentiam  in  Norvegia,  Dania,  Sar- 
matiaque  magna  parte  consumpsit,  ubi  et  linguas  didicit  exactissime 
boreales,  et  mores  polivit,  et  ingenium,  ad  magna  surgens,  ex  virtutis 
et  honesti  praescripto  formavit ;  vir  candore  animi  et  humanitate 
incomparabili,  jurisprudentiae  ac  rei  antiquariae  peritissimus.  Scrip- 
sit  Institutionem  Legum  Scoticarum  lib.  II.  ad  imitationem  Justini- 
ani  imperatoris,  seu  verius  Triboniani.  Opus  est  magna  rerum  va- 
rietate,  ac  recondita  doctrina.     Prodiit  Edimburgi. 

Senatusconsulta  patrii  Senatus,  sive  Acta  Parlamenti,  lib.  i. 

Historiae  Scoticae  Synopsin  lib.  i. 

Epistolas  ad  Daniae  Optimates  lib.  I. 

Obiit  Edimburgi  anno  mdcx. 

JOANNES  SCHARPIUS.     1085. 

Joannes  Scharpius,  in  academia  Diensi  professor,  scripsit  multa ;  ego 
tantum  vidi  De  misero  Hominis  Statu  sub  Peccato  lib.  II.  Vereor 
ne  haeresim  sapiat ;  et  mihi  vir  eruditus  nomine  tantum  ex  operibus 
est  cognitus.     Vivatne  an  obierit,  nescio. 

PATRICIUS  SCHARPIUS.     1086. 

Patricius  Scharpius,  praefectus  gymnasii  Glascuensis,  vir  eruditus 
Graece  ac  Latine,  multa  edidit ;  ego  vidi  tantum 

In  Orationem  Dominicam  Commentarium  ex  Patribus  Graecis 
Latinisque. — Obiit  Glascuae  anno  mdc. 

GEORGIUS  STRACHANUS.     1087. 

Georgius  Strachanus  Merniensis,  nobili  familia,  Parisiis  humaniores 
literas  docuit  in  Cenomanico ;  ad  aulam  deinde  transiit,  et  vitae  illius 
pertaesus  privatam  ei  praetulit ;  tum  Duci  Guisio  in  amicitiam  et  fa- 
mulitium  se  dedit,  sed  et  hanc  etiam  aspernatus  vivendi  rationem,  in 
Orientem  est  profectus,  ut  [linguas]  orientales  Latinae,  Graecae, 
Hispanicae,  Italicae,  Gallicae,  et  patriae,  quas  exacte  loquebatur  et 
scribebat,  studiose  conjungeret.     Scripsit 

Panegyricos  Graecos  ac  Latinos  lib.  i. 

Orationes  varias  utraque  lingua  lib.  I. 

Agatharcidae  Historiarum  lib.  ccxiii.  Epitomen  Latinam  fe- 
cit,  et  notis  illustravit,  antequam  Photium  Andreas  Schottus 
edidisset,  cum  tantum  Davidis  Hoeschelii  editio  Graeca  extaret. 
Antiphontis  Atheniensis  Rhetoris  Orationes  vertit,  ac  notis 

illustravit. 
Antonii  Diogenis  Incredibilium  de  Thule  insula  lib.  xxiv. 

credibiles  ingenio  suo  fecit. 
Praxagoram  Atheniensem  de  Rebus  Constantini  Magni  Lati- 

nitate  donavit. 
Himerii  Sophistae  Declamationes  vertit. 
Vindavii  Anatolii  Beryti  Collectaneorum  de  Agriculturae  Dis- 

ciplina  lib.  xn.  me  rogante  vertendos  suscepit. 
Ptolomaei  Hephaest.  nov.  Histor.  lib.  vi.  civ.  Latina  donavit. 
Polemonem  Sophistam  Latinum  fecit,  et  commentarium  ube- 

rem  adjecit. 
Luciani  Dialogum  de  Calumnia  Latine  vertit. — Quorum  non- 
nulla  prodierunt,  alia  adhuc  sub  incude. 
Vivit  adhuc  in  Perside,  jam  enim  toto  sexennio  Terram  Sanctam 
lustravit,  et  non  modo  linguas  percepit,  sed  et  nobiliores,  ut  ad  me 
scribit,  bibliothecas  compilavit. 

STIGANDUS  A.     1088. 

Stigandus,  archiepiscopus  Cantuariensis,  cum  Edgaro  rege  An- 
gliae     et     Aldredo     archiepiscopo    Eboracensi     in    Scotiam    fugit, 

2  p 

et  se  tutelae  Malcolmi  regis  commisit ;  et  "  cum  rex  Edgarus  quo- 
tidianam  stipem  a  rege  Malcholmo  nactus  esset,"  ut  loquitur  Wilhel- 
mus  Malmesburiensis  lib.  iii.  de  Gestis  Regum  Anglorum  pag.  LVIII. 
indignatus  Wilhelmus  Normannus  Stigandum  per  cardinales  Roma- 
nos  et  Ermenfredum  episcopum  Sedunensem  loco  movit,  et  dignitate 
privavit.  Itaque  postquam  Edgarus  regis  Scotiae  alumnus  Scotia 
abiisset,  Stigandus  munificentia  Malcolmi  adjutus  in  Scotia  diem 
suum  obiit.     Scripsit 

Pro  Causa  Edgari  Regis,  ad  Regem  Scotiae,  lib.  I.     Pro  se,  ad 
Papam,  lib.  i.  antequam  exularet,  cum  pacifice  sederet. 
Floruit  anno  mlxvi.     Et  puto  quadriennio  post  obiit,  sepultus 
Edimburgi  ad  D.  Aegidii. 

THOMAS  SEGETUS.     1089. 

Thomas  Segetus  antiquarius,  Graece  Latineque  doctissimus,  ingenti 
ingenii  vivacis  ostentatione  et  applausu  in  Italia  diu  versatus,  sed 
vehementer  Venetiis  vexatus  invidiae  cessit,  et  in  Germaniam,  liberius 
proferendae  virtutis,  ut  ipsi  videbatur,  theatrum,  se  contulit.  Scripsit 
Carmina  varii  generis  ;  in  his, 

Epicedium  Justi  Lipsii,  praeceptoris  sui,  lib.  I. 

Peregrinationem  suam  per  Silesiam  lib.  I.     De  Equuleo  lib.  I. 
Meletemata  Hypogaea,  dum  squalore  carceris  Veneti  mace- 
raretur,  lib.  I.     Olympiodori  Historiarum  lib.  xxn.  Epi- 
tomen  ex  Photio  recensuit,  Latine  vertit,  et  notis  illustravit. 
In  librum  Hieronymi  Magii  de  Tintinnabulis  Observationes 
lib.  I.     Ipse  longe  excellentiora  edidit,   sed   ego  minima. 
quia  a  me  visa,  nominare  cogor. 
Vivit  adhuc  in  Germaniis,  vir  optimae  frugis,  et  Musas  sedulo 
colit. 

SEMPLE.     1090. 

Semple,  claro  nomine  poeta,  cui  patrius  sermo  tantum  debet,  ut 
nulli  plus  debere  eruditi  fateantur :  felix  in  eo  calor,  tempe- 
ratum    judicium,    rara    inventio,    dictio   pura    ac   candida,    quibus 

dotibus  Regi  Jacobo  carissimus  fuit.     Scripsit 

Rhythraos  vernacule  lib.  i.     Carmina  amatoria,  ut  Proper- 
tii  sanguinem,  Tibulli  lac,  Ovidii  mel,  Callimachi  sudorem, 
aequasse  plerisque  doctis  videatur,  lib,  I. 
Obiit  anno  mdxcv. 

SIDONIUS.     1087. 

Sidonius,  seu  Setonius,  revera  Cobrethus,  Edimburgensis,  quidam 
Scotus  alchimisticarum  rerum,  omnium  qui  vivunt,  ut  aiunt,  peri- 
tissimus,  in  multis  Europae  locis  aes  aut  stannum  in  aurum  infuso 
quodam  pulvere  fertur  convertisse :  vidit  et  fidem  astruit  Andreas 
Ablavius,  medicus  insignis.  Neapoli  ante  xv.  annos  insigne  artis  illius 
experimentum  edidit,  auctor  libri  cui  titulus  Imago  Solis  Puteo  emer- 
gentis.  Sunt  apud  nonnullos  Germaniae  principes  laminae  ex  auro 
purissimo  arte  illius  mutatae  ex  aere,  et  in  porticu  Florentina  in 
cimelio  Magni  Ducis  industriae  ipsius  testes  duae  laminae,  quas  cum 
ex  plumbo  liquefacto  fecisset,  inspectante  ac  multum  admirante  auri- 
fice,  ex  officina  se  subduxit,  nec  postea  in  urbe  nec  agris  uspiam 
inventus.  Raphael  Eglivus  Icovius  laudat  epigr.  Alter  Iason  eris, 
qualis  Sidonius  estque  Ramsaeus.     Scripsit 

De  Alchimiae  verae  Rationibus  ac  Experientia       lib.  i. 
De  Lapidis  Philosophici  Compositione  lib.  i. 

Tolosae  quaedam  mihi  ostendit,  sed  statim  poenituit :  at  hoc  so- 
lum  ex  eo  scivi,  libertatem  eum  auro  illo  ipso  cariorem  habere,  ideo 
nec  velle  principum  congressus,  nec  potentum  amicitias. 

Vivit  adhuc  alicubi  vagus,  et  in  illa  ipsa  quaestuosa  professione 
pauper.  Audivi  in  Insubria  a  duobus,  in  Gallis  in  via  interfectum,  et 
homicidas  spe  inductos  artem  ex  scriptis  ipsius  cognoscendi,  quod  et 
ipsi,  furti  Aquis  Sextiis  evicti,  sub  furca  sint  fassi. 

JOANNES  SUNAGHAM  E.     1088. 

Joannes  Sunagham  Carmelita,  ut  habet  in  Annalibus  seu  Chro- 
nicis    ordinis    sui    Petrus    Thomas    Saracenus,   S.    theologiae    do- 

ctor  Bononiensis,  episcopus  etiam  Bangorae,  scripsit 

Contra  Wiclefitas     lib.  I.  Concionum  suarum     lib.  i. 

Floruit  anno  mcccxcii.    Gente  vero  Scotum  fuisse,  contra  Balaeum 
idein  ille  doctissimus  vir  probat. 

ALEXANDER  SCOTUS.     1089. 

Alexander  Scotus  Aberdonensis,  magni  nominis,  sed  majoris  meriti, 
utriusque  linguae  peritus,  juris  civilis  scientia  in  paucis  clarus,  Car- 
pentoractensis  praefectus  juri  dicendo,  quo  in  munere  non  minorem 
integritatis  quam  eruditionis  famam  acquisivit.     Scripsit 

Grammaticam  Graecam,  post  omnium  veterum  ac  recentiorum 

laboriosas  editiones  optimam,  lib.  l. 

Apparatum  in  omnia  M.  T.  Ciceronis  Opera,  post  Nizolium 

exactissimum,  lib.  I. 

Jacobi  Cujacii  J.  C.  Opera  omnia  in  tom.  iv.  distinxit,  ac  S. 

D.  N.  Paulo  V.  Pontifici  M.  inscripta  edidit. 
De  Officio  Judicis  lib.  i. 

In  Titul.  de  JutSiciis  Commentarium,  ad  usum  forensem,  lib.  I. 
Obiit  Carpentoracti  anno  mdcxv.  et  in  satis  tenui  re :  O  crimen 
fortunatum  !     Semper  Musae  pauperes  ? 

PATPJCIUS  SIMSONUS.     1090. 

Patricius  Simsonus,  vir  eruditus,  et  clari  apud  eruditos  nominis, 
scripsit     Historiae   Ecclesiasticae  partem  i.    vernacule.      Historiae 
Ecclesiasticae  partem  n.     Sed  an  prodierit,  nescio. 
Obiit  Stirlingi  anno  mdcxi. 

GULIELMUS  STRUTHER.     1091. 

PATRICIUS  SANDAEUS.     1092. 

JACOBUS  SANDILANDIUS.     1093. 

THOMAS  SYNSERFIUS.     1094. 

ANDREAS  STEPHANIDES,  vulgo  STEVENSON.    1095. 

ROBERTUS  STEPHANUS.     1096. 

GEORGIUS  SYNSERFIUS.     1097. 

ROBERTUS  SMYTHUS.     1098. 

JACOBUS  SCOTUS.     1099. 

ANDREAS  SIMONIDES,  vulgo  SIMSON.     1100. 

JOANNES  STEUART.     1101. 

GEORGIUS  STIRKAEUS.     1102. 

ANDREAS  SYLVIUS,  vulgo  WOOD.     1103. 

JOANNES  STRANGIUS.     1104. 

GULIELMUS  SEMPLE.     1105.  ix.  anno  puer. 

Viri  sunt  magna  eruditionis  gloria,  sed  nihil  ab  illis  ad  me  in  tam 
diverso  mundi  tractu  degentem  pervenit,  praeter 

Epigrammata,  Poemata,  et  Orationes  in  Regis  ad  Scotiam  Re- 
gressum.     Edimburgi  prodierunt. 

S.  TANCO  E.  AB.     1105. 

S.  Tanco  seu  Tatto,  monachus  Benedictinus,  abbas  Amarbaricensis,. 
Gasp.  Bruschius  in  Catalogo,  Albert.  Crantzius  lib.  i.  Metropol.  cap. 
xxi.  fuit,  ut  ea  ferebant  secula,  vir  doctissimus,  diligens  ecclesiasti- 
cae  dignitatis  observator,  tandem  episcopus  Verdensis,  magnam  doc- 
trinae,  majorem  sanctitatis,  opinionem  reliquit.  Inter  sanctos  relatus 
a  pontifice  sub  Harrucho  episcopo  Verdensi  vm.  cum  ipse  tertius 
fuisset.  Appendix  ad  Martyrolog.  Usuardi.  Colitur  die  xiii.  Febru- 
arii,  Krantzio  teste,  vel  XVI.  Arnoldus  Uvion  lib.  III.  Lign.  Vitae  pag. 
LIII.  lib.  de  Episcopis  Germanis,  Joannes  Leslaeus  lib.  v.  Scripsit 
In  omnia  Evangelia  lib.  I. 

Claruit  sub  Conuallo  II.  rege  anno  dcccxx.  quando  obierit,  incer- 
tum.  Alius  Tancho,  S.  Galli  monachus.  Sangalleus  in  Vita  Caroli 
Magni  lib.  i.  cap.  xxxi. 

S.  THEODORUS  A.     1106. 

"  S.  Theodohus,  Scotorum  archiepiscopus,  a  Vitaliano  papa  ad  Sco- 
tiam  directus,"  ait  Anton.  Possevinus  Apparat.  Sacr.  pag.  cclxxxiv. 
comitem  habuit  Adrianum  abbatem.  Hermann.  Contract.  Chron. 
ad  annum  dclxviii.  qui  tamen  Anglorum  archiepiscopum  nomi- 
nat  anno  dclxxiv.  ut  suspicer  priino  Angliam,  deinde  Scotiam 
ab  eo  adjutam,  et  fidei  sincerae  imbutam  dogmatis.  Marianus 
Scotus  lib.  ii.  aetate  VI.  anno  dclxvi.  "  Theodorus  archiepiscopus, 
et  Adrianus  abbas,  vir  aeque  doctissimus,  a  Vitaliano  papa  missi 
in     Britanniam,     plurimas     ecclesias     Anglorum     doctrinae     eccle- 

siasticae  fruge  foecundarunt."  Annales  tamen  nostrates  constanter 
Scotorum  fuisse  antistitem  contendunt.  Et  Beda  totam  insulam 
peragrasse  ait  lib.  iv.  Ecclesiast.  Histor.  Gent.  Anglor.  cap.  i.  qui  hoc 
de  eo  elogium  subtexit :  "  Erat  monachus  Romae,  nomine  Theodo- 
rus,  natus  ex  Tharso  Ciliciae,  vir  et  seculari  et  divina  literatura 
Graece  et  Latine  instructus,  probus  moribus,  et  aetate  venerandus." 
Vide  sequentia,  sed,  ut  ingenue  fatear,  evincit  Bedae  narrationis  series, 
ut  credara  eum  non  Scotiae  sed  Angliae  destinatum  illum  antistitem, 
licet  et  Scoticas  ecclesias  potuerit  invisisse.  SS.  catalogo  ascriptum 
vult  Appendix  Martyrologii  Usuardiani  ex  Beda.  Hoc  ei  epitaphium, 
aevo  conveniens,  affinxere : 

Hic  sacer  in  tumba  pausat  cum  corpore  praesul, 

Quem  hinc  Theodorum  lingua  Pelasga  vocat : 
Princeps  pontificum,  felix  summusque  sacerdos, 

Limpida  discipulis  dogmata  disseruit. 

Scripsit  vero,  secundum  Sigebertum  anno  dclxxiv. 

Librum  Poenitentialem,  mirabili  et  cauta  discretione  distin- 

guens  modum  singularem  culparum,  lib.  I. 

De  Paschatis  Celebratione  lib.  I.     Beda. 

Confessionem  Fidei  contra  Eutychianos  Haereticos  Graecos  lib.  I. 
nam  ideo  Adrianum  datum  ei  comitera  quidam  volunt,  ne  in 
errores  Graecorum  ipse  Graecus  laberetur,  et  suos  deciperet. 
Synodos  duas  lib.  I.     Alia  apud 

Balaeum. 
Vixit  annis  lxxxviii.  nam  cura  ordinatus  antistes  annura  agebat 
lxvi.  in  Britannia  mansit  annis  xxn.  missus  eo  vi.  calend.  Junias 
anno  dclxvi.    Obiit  die  xix.  Septembris  anno  dcxc.  ut  praeferunt 
Beda  libro  laudato,  et  Sigebertus  anno  eodem. 

S.  TERVANUS  AP.  A.     1107. 

S.  Tervanus,  S.  Palladii  Scotorum  apostoli  discipulus,  S.  Serva- 
ni  Orcadum  apostoli  collega,  et  Pictorum  apostolus,  quos, 
idolorum  ea  adhuc  aetate  cultui  deditos,  incredibili  studio  rao- 
rumque  sanctimonia  ad  veram  religionem  convertit.  Joanni 
Leslaeo  archiepiscopus   est,  lib.  iv.  pag.  cxxxvn.     Hect.  Boeth. 

lib.  vii.  Histor.  Scot.  in  fine :  "  Palladius  Servanum  episcopum,  ad 
Orcades  insulas  missum  ut  populum  rudem  Christiana  pietate  insti- 
tueret,  creavit,  et  Tervanum,  quem  infantem  lustrico  laverat  fonte, 
Pictorum  archiepiscopum  constituit."  Hunc,  etsi  Martyrologii  tabu- 
lis  non  ascriptum,  nostrates  religioso  semper  obsequio  coluerunt ; 
templumque  Abernetheae  cathedrale  ei  dicatum,  ac  multa  alia  in  eo 
regno.     Scripsit     Exhortationes  ad  Pictos     lib.  i. 

Contra  Pelagianos  lib.  i.         Homilias  ex  Sacra  Scriptura  lib.  i. 

Claruit  anno  ccccxl.     Obiit  Abernetheae,  quae  Pictorum  regia. 

ubi  sacratissimas  ejus  reliquias  totius  regni  populus  religiosa  fre- 

quentatione  venerabatur.      Meminit  et  Anton.  Possevin.  Apparat. 

Sacr.  pag.  cclxviii. 

S.  THOTNANUS  AP.     1108. 

S.  Thotnanus,  Peregrinus  cognomento,  sive  Totnanus,  socius  pere- 
grinationis  S.  Kiliani,  et  martyrii  particeps,  ut  in  Martyrologio 
Romano  habetur  die  viii.  Julii,  quo  sanctissimi  martyris  memoriam 
ecclesia  recolit.  Hic  a  Petro  Galesinio  Jornanus,  a  Francisco  Mau- 
rolyco  Romanus  dicitur,  nisi  et  hi  diversi  fuere,  cum  illo  passi.  Usu- 
ardus  cum  sociis,  quos  non  nominat,  passum  scribit.  Anonymus  auctor 
apud  Surium  tom.  iv.  die  dicto  constanter  Totnanum  nominat.  Ejus 
commemorationem  reponit  in  diem  xvn.  Martii  Artimanus  mona- 
chus  in  Annalibus,  et  ex  eo  Galesinius.  Scripsit 
Acta  Kiliani  magistri  lib.  i. 

Floruit  anno  dclxxxix.     Vide  quae  in  S.  Kiliani  rebus  relafca 
sunt  a  me  supra  hoc  opere  lib.  x. 

S.  TOLMANNUS  AP.     1109. 

S.  Tolmannus  et  ipse  socius  martyrii  cum  S.  Kiliano,  supra  loco 
laudato.  Sic  diserte  eum  nominat  Sigebertus  Gemblacensis  Chron. 
ad  annum  dcxcvii.     Scripsit 

Ad  Gozbertum  super  Repudio  cum  Geilana  lib.  I. 

Floruit  anno  dclxxxix.  nisi  forte  hic  idem  est  cum  superiore,  nani 

in  nominibus  propriis  saepe  scriptores  peregrini  labuntur  ;  et  ex  Sco- 
tia  cum  duo  tantum  cum  S.  Kiliano  venerint  Herbipolim,  duoque 
tantum  sint  cum  illo  passi,  credibile  videri  potest  hunc  cum  superiore 
eundem  esse,  quem  malui  bis  hic  laudatum,  quam  semel  omissum  :  tu 
videris,  studiose  lector. 

S.  TIGERNACUS  E.     1110. 

S.  Tigernacus  episcopus  et  confessor  in  Scotia,  ait  Joannes  Mola- 
nus  Addition.  in  Usuardi  Martyrolog.  die  v.  April.  nec  plura  de  eo 
deprehendi. 

Quo  tempore  floruerit,  aut  quando  obierit,  haud  facile  constituo : 
putant  claruisse  anno  dcccxxiii.  Breviar.  Scot.  et  Calendar.  Adami 
Regii. 

S.  TRUMWINUS  E.     1111. 

"  S.  Trumwinus,  monachus  Streneshalcensis,  episcopus  Pictorum, 
doctrina  et  sanctitate  multum  venerabilis,  post  multos  labores  epi- 
scopatum  deserens  ad  dilectarn  sibi  vitam  monasticam  reversus  est, 
ubi  non  sibi  solum,  sed  et  multis  tam  verbo  profuit  quam  exemplo." 
Verba  sunt  Trithemii  lib.  iv.  de  Vir.  illustr.  Ordin.  S.  Benedicti  cap. 
clxvii.  Meminit  Beda  in  Vita  S.  Cuthberti  cap.  xxiv.  ubi  sanc- 
tissimum  antistitem  vocat.  Abbatem  Ebercurni  vocat  Huntindoniensis 
lib.  iv.  Hist.  pag.  cxcn.     Scripsit 

Decreta  Synodi  lib.  I.     Huic  sub  Egfrido  rege  praefuit  S. 
Theodorus.     Vide  hoc  ipso  libro  alibi. 
Floruit  anno  dclxxx. 

S.  TESANUS.     1112. 

S.  Tesanus,  frater  S.  Gibirini,  in  Galliam  sanctae  ipsius  peregri- 
nationis  socius.  Flodoard.  lib.  iv.  Histor.  Rhemens.  cap.  ix.  Vi- 
de  supra  hoc  opere  lib.  VII.  Scripserit  aliquid  necne,  pro  comperto 
non  habeo. 

Floruit  anno  mcxlii.  Auctar.  Gemblacen.  anonymi  eo  anno ;   sed 

2  Q 

errat,  nam  annus  fuit  dix.  Hic  ab  aliis  S.  Helanus  dicitur.  Vide 
lib.  viii.  supra. 

S.  TRESANUS.       1113. 

S.  Tresanus  et  ipse  unus  ex  sex  fratribus,  qui,  S.  Gibirinum  ex  Sco- 
tia  secuti,  Gallicam  sua  pietate  Campaniam  bearunt.  Vide  laudati 
libri  locum.     Scripta  omnia  temporis  injuria  perierunt. 

Floruit  cum  fratribus  anno  dix.  vel  dxxii.  ut  ostensum.  Colitur 
die  III.  Decembr.  Molan.  Natal.  SS.  Belgii,  et  Georgius  Colvenerius 
ad  Flodoardum. 

S.  TOTANEUS  ABBAS.     1114. 

S.  TotaNEUS,  S.  Columbae  socius  ac  discipulus,  nec  a  sanctitate 
magistri  exerrans,  eo  in  Hiberniam  transmittente,  in  Iona  insula 
multorum  fuit  monachorum  pater.  Hect.  Boeth.  lib.  ix.  Histor.  Scot. 
pag.  clxvii.  et  annales  alii.     Scripsit 

Regulam  ad  Fratres  lib.  I. 

Floruit  anno  dcvi.  Joannes  Leslaeus  lib.  iv.  pag.  clii.  Iotaneum 
vocat.  Sanctum  miracula  continua  fecerunt,  ait  Scotichronicon  lib.  v. 
cap.  XII. 

S.  TIMOTHEUS  P.     1115. 

S.  Timotheus,  Romae  natus  patre  S.  Pudente  senatore,  matre  Clau- 
dia  Scota,  de  qua  supra  hoc  opere  lib.  iii.  frater  fuit  S.  Novati,  et 
SS.  Praxedis  et  Pudentianae,  ut  lib.  xm.  et  lib.  xv.  est  ostensum : 
quae  ibi  dicta  hic  non  repeto.     Scripsit 

Epistolam  ad  Sorores,  quae  MS.  in  Bibliotheca  Vaticana  extat, 
ut  testatur  illustriss.  Caesar  Baronius  notis  ad  Martyrolo- 
gium  die  xxi.  Julii. 
Floruit  anno  lxxx.  aut  circiter.    Vide  Martyrologia  locis  laudatis. 

S.  TARVANUS  A.     1116. 

S.  Tarvanus,  archiepiscopus  Pictorum  ea  tempestate  qua  Picti- 
ca    gens    et    regnum,    funditus    excisa,    in    Scotorum    regum    de- 

venit  potestatem,  ad  quos  hereditario  jure  sanguinis  spectabat,  alius 
a  S.  Tervano,  primo  populi  illius  apostolo,  de  quo  hoc  libro  fusius. 
Scripsit 

Pro  Concordia,  ad  Reges,  lib.  i. 

Vivebat  anno  dccc.  aut  circiter :  exstincta  Pictorum  gente  domum 
rediit,  et  miraculorum  gloria  coelestes  honores  et  templa  ubique 
regni  promeruit.     Cultus  die  I.  Julii.     Breviarium  Scoticum. 

S.  THENNA  VIDUA.     1117. 

S.  Thenna  Glascuensis,  vidua,  mater  S.  Kentigerni,  sanctissimis  mo- 
ribus  sanctorum  consortium  merita,  claruit  anno  ccccxlv.  Colitur 
religiose,  templis  et  aris  ei  dedicatis  ubique  regni,  die  xvin.  Julii. 
Breviarium  Scoticum. 

S.  TARKINUS  E.     1118. 

S.  Takkinus,  episcopus,  ut  existimo,  Sodorensis,  Soluathio  regi  pie- 
tate  et  morum  continentia  gratissimus  fuit.     Scripsit 

Historias  nonnullorum  SS.  lib.  i.     Canones  Ecclesiasticos  lib.  i. 

De  Scala  Jacobi  lib.  I.         Historiam  Ecclesiae  Pictorum  lib.  i. 

De  S.  Stephano  Martyre  lib.  I.     Carmina  Sacra  lib.  i.  quae 

omnia  ab  haereticis  consumpta  flammis  periissent,  nisi  viri 

pii  memoriam  tanti  viri  sollicite  conservassent. 

Floruitanno  dccclxxxix.  Colitur  die  xxx.  Octobris.  Breviarium 

Scoticum.  In  Lismore  requiescit.  Catalogus  Dunkeldensis  Bibliothecae. 

S.  TERGUSUS  E.     1119- 

S.  Tergusus,  ex  Culdeorum  sanctissimo  ordine  electus  episcopus, 
pro  more  illius  seculi,  mira  continentia  populum  sibi  commissum 
rexit.     Scripsit 

Homiiias  ex  Sacra  Scriptura  lib.  i. 

Vixit  anno  dv.  Colitur  ubique  regni,  sed  praecipue  in  villa  Fif- 
ensi  Glammes,  illustrissimi  comitis  Kingorniae  patrimonio.     Reco- 

litur  inibi  memoria  magno  populi  concursu  die  xvn.  Novembr.  Bre- 
viarium  Scoticum. 

S.  TRUDBERTUS  AP.     1120. 

S.  Trudbertus,  origine  Scotus,  frater  S.  Rudberti  sive  Ruperti 
Saltzburgensium  episcopi  primi.  Idem  Truberus  audit.  Peregrina- 
tionem  Romanam  suscepit  cum  fratre  et  sorore  S.  Erendrude,  et 
anachoretica  vita  electa,  post  triennium  sanctissime  transactum  in 
pago  Prinsgangiae  ad  Rhenum  a  latronibus  securi  percussus  coe- 
los  meruit.  Anonymus  auctor  Vitae  S.  Rudberti  cap.  i.  et  iv.  pub- 
licavit  Henricus  Canisius  tom.  VI.  Antiquar.  Lection.  Ibi  ex  an- 
tiqua  historia  clare  dicitur,  "  prosapiam  traxisse  ex  regibus  Franciae 
et  ducibus  Scotiae."  Monasteria  ejus  nomini  fundata  reperies  apud 
Wolfgangum  Lazium  lib.  vin.  Migrat.  Gent.  pag.  cccxcni.  sed 
et  eodem  lib.  pag.  ccccx.  Bobonem  vel  Bebonem  Landgravium 
Edelsassiae  narrat  sanctum  martyrem  sepeliisse,  templum  erexisse, 
quod  postea  in  monasterium  excreverat,  suppliciumque  de  latronibus 
sumpsisse.  Coenobium  hoc  repararunt  Luitfridus  et  Vugo,  comites 
Habsburgenses.  Idem  lib.  XI.  pag.  dcxvii.  Piam  hic  sedulamque 
operam  convertendis  ad  fidem  Vangionibus  praestiterat ;  ut  non 
immerito  eum  cum  fratre  apostolum  ea  gens  colat  et  veneretur. 
Scripsit 

Homilias  ad  Vangiones  lib.  I. 

Claruit  anno  dxc.  Vide  supra  lib.  XVI.  hoc  opere  in  Rudberto. 
Germaniae  apostolum  et  martyrem  vocat  Lazius  lib.  I.  de  Austriaca 
Origine  cap.  vi.     Molan.  in  Appendice  Martyrologii. 

S.  TRIDUANA  V.    1121. 

S.  Triduana  virgo,  amatorias  illecebras  et  mundi  delitias  spernens, 
cum  nulla  alia  arte  obstare  posse  videretur  importunis  amatoribus, 
effossos  oculos  amasio  misit.  Lepidum  epigramma  est  Petri  Tau- 
siani  Bastidaei  Galli : 

Ut  Triduanae  oculos  sine  crimine  vidit  ademptos, 

Attonitus  potuit  dicere  jure  procus : 
Heu  quo  jure  oculi,  virgo  fortissima,  poenam 
Quam  meruere  mei,  sustinuere  tui  ? 

Floruit  anno  dxxxii.  sub  Rege  Conrano.     Colitur  die  VIII.  Octo- 
bris.     Calendarium  Adami  Regii. 

S.  THEWNANUS  ABBAS.     1122. 

S.  Thewnanus  abbas,  vir  mirae  sanctitatis,  et  singularis  in  erudi- 
endo  populo  constantiae,  Eugenii  etiam  VI.  regis  praeceptor,  scripsit 
Quorundam  SS.  Vitas  lib.  i. 

Florebat  anno  dclxxxiv.    Recolitur  ejus  sacra  memoria  die  xxm. 
Septembris.     Calendarium  Adami  Regii,  et  Breviaria  Scotica. 

TABULA  CARTHUSIANA.     1123. 

Tabula  provincialis  Carthusiani  ordinis  scribi  coepta  est  cum  sub 
Jacobo  II.  Scotiam  ille  intrasset :  erat  autem  multorum  monacho- 
rum  opus,  qui  eam  succedente  tempore  augebant.  Scotichronicon  lib. 
xvi.  cap.  xix.  Incepit  ab  anno  mccccl.  finiebatur  anno  mdlxi. 
quo  Perthanum  coenobium  dirutum. 

THADAEUS  ABBAS.     1124. 

Thadaeus,  sive  Tatheus,  abbas  Scotorum  Ratisbonae  ad  petitionem 
Domini  Conradi  praepositi  in  Illminster,  extraxit  ex  Chronico  Funda- 
tionis  Scotorum  pag.  xxix.  "  Fragmentum  Chronici  de  S.  Kiliano, 
S.  Virgilio,  S.  Lullo,  S.  Declano,  S.  Altone."  Edidit  Henricus  Cani- 
sius  tom.  iv.  Antiquarum  Lectionum. 
Floruit  anno  mcccclxvii. 

S.  THOMIANUS  E.     1125. 

S.  Thomianus  episcopus  ecclesias  Scoticas  regebat  sedentibus 
Columbano,  Chromano,  Dimano,  et  Bathano.     Tunc  mota  est  illa 

eum  Britannis  controversia,  quae  tam  anxie  nostrates  torsit,  donec 
Hilarii  archipresbyteri  epistolis  nomine  Honorii  I.  pontificis  admoniti, 
ad  saniorem  mentem  et  Catholicae  ecclesiae  consensum  redierunt. 
Cujus  sedis  episcopatum  tenuerit,  non  est  expedire  pronum.  Memora- 
tur  tom.  iii.  Concil.  in  decretis  Honorii  cap.  xix.  pag.  lxiii. 
Scripsit 

Epistolas  ad  Hilarium,  et  Joannem,  et  reliquos  S.  R.  E.  locum 
servantes,  lib.  i. 

Super  Paschatis  Celebratione,  contra  Britannos,  lib.  i. 
Floruit  anno  dclxiv. 

THEREUS  R.     1126. 

Thereus,  Scotorum  rex  viii.  Reutheris  regis  vi.  filius,  Nero  alter, 
optimi  principis  partes  principio  implevit ;  tum  in  libidinem  prolap- 
sus,  timens  optimatum  factionem  turpi  et  probrosa  fuga  Eboracum 
se  contulit,  ubi  ignobili  otio  senescens  exstinguitur.     Scripsit 

De  optimo  Principum  Regimine  sub  initium  Regni      lib.  I. 

Epistolam  super  Exilio  suo,  ad  Regni  ordines,  lib.  i. 

Regnavit  annis  xn.  anno  ante  assertoris  humani  generis  in  carnem 
adventum  cxxxvin.     Annales  nostri. 

THEOPHANTUS  M.     1127. 

Theophantus  Scotus,  monachus  Benedictinus  inclusus  ad  D.  Jacobi 
in  monasterio  Scotorum  majore  Herbipoli,  ut  ipse  non  uno  loco  testa- 
tur  ad  Satyr.  II,  vers.  lxxxii.  ad  Sat.  v.  vers.  xcv.  ad  Sat  vi. 
vers.  ccccvii.  ad  Sat.  xv.  in  ipso  limine,  scripsit 

Scholia,  prout  tunc  seculi  eruditissima,  in  Juvenalis  Satyras, 

lib.  I.     Apud  me  est  eleganti  manu  transcriptus :  quem  in 

bibliotheca  Cardinalis  Sirleti  fuisse,  nec  tamen  autographum, 

exscriptor  docet.    Meretur  lucem,  et  si  otium  esset  jam  pro- 

diisset. 

Scribebat  in  Germania,  ibidem  inclusus,  cum  Gerardus  episcopus 

Herbipolensis,  "  magna  civium  clade  fugatus,  majore  reductus  es- 

set,   tanti  exitii  cometa   praenuncio,"  ut   ipse  loquitur,    ad  Sat.  VI. 

vers.  ccccvi.     Id  autem  incidit  in  ann.  mcccxcviil     Anonymus 

scriptor  Erphesfordensis  in  Historia  de  Langraviis  Thuringiae  cap. 

CXLI. 

TECLANUS  ABBAS.     1128. 

Teclanus,  monasterii  S.  Jacobi  majoris  in  suburbio  Herbipolitano 
Scotorum  coenobiarcha  VI.  vir  pius  et  literatus,  scripsit 

Hymnos  in  laudem  Deiparae  Virginis  lib.  i. 

Epigrammata  sacra  lib.  I. 

Sedit  annis  II.  obiit  anno  mccxvii.     Chronicon  dicti  loci. 

TIMOTHEUS  ABBAS.     1129. 

Timotheus,  ejusdem  coenobii  abbas  xix.  sub  Gerardo  Herbipo- 
lensi  episcopo,  scripsit 

De  turbulento  Franconiae  Statu         lib.  i. 

De  Bello  Civili,  versu,  lib.  i.    Erant  ea  tempora 

calamitosissima,  ab  officio  suo,  et  debita  episcopo  reverentia 

discedentibus,  sed  cito  post  belli  clade  domitis,  et  ad  obe- 

dientiam  redeuntibus,  ut  lib.  ix.  supra  dixi  in  Imaro. 

Sedit  annis  xiv.  obiit  anno  mcccxcix.  Trithem.  Chronico  laudato. 

THOMAS  ABBAS.     1130. 

Thomas,  et  ipse  laudati  monasterii  abbas  xxn.  sub  Joanne  de 
Brun  Herbipolensi  antistite,  scripsit 

De  Fundatione  quindecim  Monasteriorum  in  Germania  pro 
Scotis  peregrinis     lib.  i.     Opus  non  vidi,  sed  laudat  Nini- 
anus  Winzetus,  abbas  Scotorum  Ratisbonensium. 
Praefuit  annis  xx.  obiit  anno  mccccxxxxvh.     Chronicon  saepe 
laudatum. 

TOTHADUS  E.    1130. 

B.  Tothadus,  episcopus  Divi  Andreae,  calamitosissimo  seculo  Scoti- 
cam  ecclesiam  administravit,  cum  Normani  armis  in  Angliam  irru- 
pissent,  Angli  in  Scotiam  transfugi  miseriis  suis  modum  quaererent. 
Scripsit 

De  Britannorum  Malis  lib.  I.       In  minores  Prophetas    lib.  i. 

Ad  Ecclesias  Scoticas    lib.  I.    Bibliotheca  S.  Crucis. 
Floruit  anno  mlxx.     Meminit  Polydorus  Virgilius  lib.  ix.  pag\ 
clvi.  at  corruptum  nomen  censeo,  et  Fothadus  legendum,  ut  in  Sco- 
tichronico. 

S.  THEBACULUS  M.  1131. 

S.  Thebaculus  monachus  primis  seculis  rem  ecclesiae  Scoticae,  non 
parum  eruditionis  et  pietatis  gloria,  promovit.     Scripsit 
Conciones  ad  Populum  lib.  i. 

Epistolas  ad  Ecclesias  patrias  lib.  i. 

Veniebat,  appellente  D.  Regulo,  cum  reliquiis  D.  Andreae  ex  Achaia 
sub  annum  ccclxix.    Hect.  Boeth.  lib.  vi.  Histor.  Scot.  pag.  cv. 

ALANUS  de  TIFEDALE  M.     1132. 

Alanus  de  Tifedale  D.  Augusti  habitum  Romae  induit,  et  sciipsit 
doctissime, 

Logicalia  Axiomata     lib.  I.  In  parva  Naturalia     lib.  i. 

Epitaphium  Aegidii  Romani,  Archiepiscopi  Biturigum,  lib.  i. 

cui  perpetuus  comes  haeserat.     MS.  Viterbii  asservatur. 
Aegidii  Romani  Testamentum  lib.  I.     Latet  Cremae  MS. 
ObiitsubAlexandro  de  S.Elpidio,  ordinis  generali,  anno  mccccxxi. 
ut  in  supplemento  Chronicor.  Josephi  Pamphili,  episcopi  Siguini,  no- 
tavit  Leonardus  Cognean  Aurelianensis,  ejusdem  ordinis  socius. 

S.  TYNA  M.     1133. 

S.  Tyna  Benedictinus  monachum  Melrosiae  induit,  amorum  suavitate 
cognomentum  boni  meruit  et  accepit,  coenobii  ejusdem  cellerarius, 
ut  loquitur  Scotichronicon  lib.  vi.  cap.  xxxm.  S.  Waltheni  abbatis 
ibidem  discipulus,  et  secretorum  conscius.     Scripsit 

Acta  magistri  Waltheni  lib.  i.     De  Eleemosynae  Bono  lib.  i. 

Sermones  quadragesimales  lib.  I. 

Florebat  anno  mclxiv. 

THEODORICUS  M.     1134. 

Theodoricus  Benedictinus,  cognoraento  Scotus,  a  patria  indito,  unus 
ex  iis  quos  furor  tyranni  Eduardi  Angli  Scotia  exegit,  ut  in  Scoti- 
chronico  habetur,  vir  nec  doctrinae  vulgaris,  et  incredibilis  pro  sui 
seculi  conditione  eloquentiae,  versu  bonus  et  prosa,  et  in  studiis 
quae  tum  maxime  vigebant  versatissimus.  Scripsit,  ut  Scotichroni- 
con  praefert, 

Vitam  Sancti  P.  Benedicti  lib.  I.  versu. 

Theologicas  Determinationes  lib.  I. 

Quodlibeta  lib.  i.     Divina  scientia. 

Epistolas  ad  Populares  lib.  i. 

Vixit  anno  mcccxx. 

SIMON  TAILLERUS  M.     1135. 

Simon  Taillerus,  unus  ex  septem  fratribus  quos  ipse  S.  Dominicus 
regi  Scotiae  in  Gallis  agenti  commendavit,  quique  Dorainicani  apud 
Scotos  instituti  fundatores  erant,  arctissimo  nexu  Clementi  Dumbla- 
nensi  episcopo  virtutis  merito  conjunctus,  ut  ex  Historia  Georgii 
Neutoni  doceor,  omnes  quidem  viro  religioso  dignas  virtutes  imbibit, 
sed  maxime  musices  studio  adeo  se  addixit  ut  Guidoni  Aretino  eum 
aetas  illa  comparare  non  dubitarit,  nam  rudiorem  ad  id  temporis  can- 
tus  ecclesiastici  modulationem  ita  reformavit,  ut  Romae,  ait  Neutonus, 
Scotia  potuisset  certare ;  et  plurima  edidit,  quorum  hi  sunt  apices,  nam 
opera  ipsa  aevo  Neutoni  interierant : 

De  Cantu  Ecclesiastico  corrigendo  lib.  i. 

De  Tenore  Musicali     lib.  i.  Tetrachordorum         lib.  i. 

Pentachordorum  lib.  i.     Quibus  duobus  ultimis  "  nil  uti- 

lius,  nil  elaboratius  aetas  ea  vidit,"  ait  Neutonus. 
Floruit  anno  mccxl. 

SIMON  de  THONDI  AB.  E.     1136. 

Simon  de  Thondi  Benedictinus,  monachus  Melrosiensis,  ac  post- 
ea     abbas     Cogesshali,     vir     eximiae     eruditionis,     et     singularis 

2  R 

sanctaeque  conversationis,  cum  obiisset  Richardus  episcopus  Mo- 
raviae,  in  ejus  locum  magno  cleri  consensu  electus,  ac  x.  calendas 
Februarii  in  templo  metropolitano  S.  Andreae  consecratus.     Scrip- 

Reformationem  Cleri  lib.  I. 

De  regia  S.  Malcolmi  Successione  lib.  i. 

In  Epistolas  Pauli  lib.  vi. 

Electus  est  abbas  anno  mclxxi.  consecratus  est  anno  mclxxii. 
Scotichronicon  lib.  viii.  cap.  xv.  et  cap.  xvi.  Obiit  anno  mclxxxiv. 
Scotichronicon  lib.  viii.  cap.  xxxiii. 

THOMAS  ABBAS.     1137. 

"  Thomas  abbas  de  Londoris,  vir  magnae  sanctitatis,"  ait  Scotichro- 
nicon  lib.  x.  cap.  xxxiii.  factus  ex  raonacho  Calcoensi.     Scripsit 
Acta  Guidois  I.  Abbatis  lib.  i. 

Obiit  anno  mcclxxiii.  et  Joannem  ejusdem  domus  priorem  suc- 
cessorem  habuit. 

S.  THELIANUS  E.     1138. 

S.  Thelianus  Scotus,  incomparabili  vir  eruditione,  ac  vitae  sanc- 
titate  nulli  secundus,  discipulus  S.  Davidis  Scoti  Menevensis  archi- 
episcopi,  atque  ex  Scotia  in  Walliam  comes.  Scotichronicon  lib.  i. 
cap.  xi.  In  Vita  S.  Davidis  id  ipsum  plenius  probatur.  Socios 
habuit  disciplinae,  sub  sanctissimo  illo  praeceptore,  Kinotum,  Pa- 
ternum,  Aidanum,  Ismaelem,  Modocum,  et  alios  magna  ex  parte 
Scotos,  et  sanctorum  nuraero  ascriptos.  S.  Dubricio  ad  archiepi- 
scopatum  Legionum  translato,  in  Landavensi  ei  successit,  et  pie  il- 
lara  administravit  sedem,  a  qua  et  Landavii  cognomentum  accepit. 
Scripsit 

Vitam  magistri  Davidis        lib.  I.       Epistolas  ad  varios  lib.  i. 

Conciones  pias  ad  Populum  lib.  i. 
Florebat  anno  dlxii. 

B.  THELESINUS.     1139. 

B.  Thelesinus,  aut  Teliesinus,  Scotus,  et  Merlini  Caledonii  prae- 
ceptor,  ut  in  Historia  Alexandri  Milli  Dunkeldensi  habetur,  vir  li- 
terarum  suo  seculo  princeps,  mathematicus,  philosophus,  rhetor, 
poeta  eximius,  cujus  festivum  ingenium  gens  veterum  Britonum,  seu 
Walli,  plurimi  faciunt,  nam  apud  eos  obiit,  et  annis  paene  quadraginta 
mansit.     Scripta  tanti  viri  perierunt,  extant  apices. 

Vaticinalis  Historia    lib.  i.     Vaticiniorum  quorundam   lib.  I. 

Acta  Regis  Arthuri    lib.  I.     Dubitat  Millus,  an  sit  opus  ejus. 

Carmina  diversa  lib.  i. 

Vivebat  anno  dxl.     Stulte  Pitsaeus  Cambro-Britannum  facit. 

ALANUS  TURONENSIS  M.     1140. 

Alanus  Turonensis  dictus,  vel  quia  in  majore  monasterio  Turonensi 
diu  vixit,  vel  quia  Turonensis  erat  monachus.  Vocabantur  autem  Tu- 
ronenses  apud  Scotos  monachi  Benedictini  qui  ex  illa  Francica  con- 
gregatione  fuerant,  quibus  permulta  erant  in  Scotia  coenobia,  sed 
caput  omnium  Kilwinnin.     Scripsit 

Historiam  Comitum  de  Galweia  lib.  I.  eruditum  et  exquisitae 

elegantiae  opus,  cujus  apud  me  multa  fragmenta. 
Fundationes  Coenobiorum  lib.  I.       Rhythmos  Latinos  lib.  i. 
Perduxit  historiam  suam  ad  annum  mcccl. 

THOMAS  ABBAS.     1141. 

Thomas  alius,  ejusdem  monasterii  coenobiarcha  xxx.  vir  pauperta- 
tis  religiosae  amantissimus,  et  voti  monastici  tenax,  scripsit 
Meditationes  solitarias  lib.  I. 

Sedit  annis  xl  obiit  mcccclxxxiii. 

B.  WALTERUS  TREILL.     1142. 

B.    Walterus    Treill    praeclaro    elogio    audit    apud     Scotichro- 
nicon   lib.    VI.   cap.    xlv.  "  Pugil  ecclesiae,   miles    legum,    doctor 


620  HISTORIA  ECCLESIASTICA 

canonum,  et  omnibus  artibus  liberalibus  praeditus,  Clementi  VII. 
familiarissimus,  Avenione  referendarius  et  auditor  praecipuus,  non 
electus,  sed  spontanea  provisione  papae  episcopatui  Sanctandreano 
impositus,  mortuo  Wilhelmo  Landalli.  Ad  cujus  eximiae  com- 
mendationis  titulum,  audita  vacatione  episcopatus  S.  Andreae,  fer- 
tur  de  eo  papam  retulisse,  quod  idem  Walterus  dignior,  judicio  suo, 
erat  papatu  quam  episcopatu."  Erat  hic,  ut  ejusdem  libri  cap.  xlvi. 
habetur,  "  mediocri  prosapia  genitus,  et  nobilitate  morum  genus 
excessit.  Censor  morum  et  corrector  vitiorum,  quo  nullus  seve- 
rior  in  corrigendo,  mansuetior  in  miserando,  profusior  in  expen- 
dendo,  affabilior  in  loquendo,  promptior  in  subveniendo."  Columna 
ecclesiae,  et  vas  eloquentiae  dicebatur :  cui  hoc  epitaphium  apposu- 
erunt : 

Hic  flos  ecclesiae,  directa  columna,  fenestra 
Lucida,  thuribuluni  redolens,  campana  sonora. 

Scripta  ab  haereticis,  Knoxio  duce,  exusta,  sed  apices  hos  accepi : 

De  Curia  Avenionensi  Relationes  lib.  i. 

Decreta  Synodalia  Hb.  I.      De  Christiana  Militia    lib.  i. 

Tractatus  in  Jure  Civili  lib.  i.      De  Indulgentiis  lib.  i. 

De  Excommunicatione  lib.  I. 

Solennes  in  Jure  Canonico  Quaestiones  lib.  i. 

Electus  est  anno  mccclxxxv.     Obiit  vero  mccccl  post  quem 

ecclesia  ea  pastore  caruit  xxx.  mensibus  totis :  dicam  in  successione 

illius  sanctae  sedis.     Beati  titulo  eum  honorat  Brunus,  ex  actis  illius 

ecclesiae. 

S.  TURGOTUS  AB.  E.     1143. 

S.  Turgotus,  vel  Turgodus,  Roger.  de  Hoveden  Annal.  part.  i. 
pag.  cclxx.  magni  nominis  vir,  S.  Malcolmo  III.  regi  ac  S. 
Margaretae  reginae  a  secretis.  Audiendus  Hect.  Boeth.  lib.  XII. 
Histor.  Scot.  pag.  cclx.  "  Malcolmus,  diruto  veteri  Dunelmensi 
templo,  novi  fundamenta  jecit,  Wilhelmo  sacrae  illius  sedis  episco- 
po,  et  Turgoto  priore,  viro  sanctissimo  eruditissimoque,  qui  post 
aliquantum  temporis  S.   Andreae  factus  episcopus  vitam   S.   Mar- 

garetae  et  Malcolmi  regis  conseripsit,  vernacula  quidem  lingua,  sed 
non  minori  elegantia  quam  pietate  veritateque,  ut  qui  illis  familiar- 
issimus,  dum  viverent,  fuerit,  optimusque  testis  utrique  virtutum 
suarum  extiterit.  Idem  Turgotus,  ubi  aliquandiu  maximo  cum 
fructu  munus  suum  administrasset,  vita  defunctus,  et  in  Dunel- 
miam  delatus,  ubi  prioratus  officium  antea  gesserat,  sepultus  est. 
Ejusdem  illius  Turgoti  suasu  Malcolmus  Trinitatis  templum  ad 
Doumfermilem  condidit,  sanciens  ut  exinde  esset  commune  regum 
sepulchrum."  Eadem  alii  annalium  nostratium  scriptores.  Errore 
in  duplici  versatur  apostata  Balaeus :  primum  Domifermilem  urbem 
rogatu  Turgoti  structam  ait  a  Malcolmo,  cum  non  urbis  ille  sed 
templi  S.  Trinitatis  conditor ;  deinde  archiepiscopum  S.  Andreae 
facit,  cum  archiepiscopatus  Fani  S.  Andreae  trecentis  post  illum 
annis  non  fuerit  institutus.  Sed  facit  quod  solet.  An  SS.  numero 
Turgotus  ascriptus  sit,  ambigi  a  quibusdam  video,  nec  ego  pro 
certo  affirmarim ;  unum  constat,  religiosissimam  eum  duxisse  vi- 
tam,  nec  sine  sanctitatis  opinione  obiisse  postea.  In  Indice  Hen- 
rici  Sinclari  reperi  eum  sancti  nomine  celebratum,  et  Hovede- 
nus,  tota  vita  recensita,  eum  "  nobilissimum  sanguine  et  vita 
sanctum"  describit  part.  I.  Annal.  pag.  cclxi.  et  cclxiix.  Scrip- 
sit 

Vitam  Malcolmi  Regis  lib.  I. 

Vitam  S.  Margaretae  Reginae  lib.  i.     Utriusque  tes- 

tis  Boethius. 

Annales  sui  Temporis  lib.  i.  Latine,  cum  pri- 

ora  duo  opera  vernacule  edidisset,  et  eleganti  stylo. 

Chronica  Duneimensia  lib.  i. 

Florebat  anno  mcxv.  quo  res  gloriose  in  Palaestina  gerebantur 
sub  Rege  Gothefredo,  vel  anno  mclxxx.  ut  ait  Arnold.  Uvion 
lib.  ii.  Lign.  Vitae  pag.  ccxxvii.  qui  a  Balaeo  deceptus  archi- 
episcopum  facit.  Dissentit  nonnihil  Anton.  Possevin.  Apparat. 
Sacr.  pag.  cccxxxvi.  "  Turgotus  Dunelmensis  decanus  anno 
mxcviii.  Scotus."  Parum  est  de  anno  dissidii,  nec  multum  re- 
fert  decanus  an  prior  fuerit.  Meminere  et  alii,  qui  non  ad  raa- 
num.  Ultimum  priorum  facit  G.  Malmesburiensis  lib.  iil  de  Gestis 
Pontificum  Anglorum  pag.   clviii.  id  agente  Ranulpho  antistite. 

Consecratus  antistes  ab  Ulrico  cardinali  cal.  Augusti  anno  mcix. 
obiit  anno  mcxv.  Hoveden.  pag.  cclxx.  depositus  xxiii.  Octob. 
reliquiarum  relatio  ix.  Novemb. 

S.  TUDA  E.  AP.     1144. 

S.  Tuda  sive  Judas.  Arnold.  Uvion  lib.  n.  Lign.  Vitae  pag.  ccxlvi. 
"  Aidanus,  Finnanus,  Colmannus,  Eata,  Tuda,  episcopi  Scotorum." 
Huntindon.  lib.  m.  Histor.  pag.  cxci.  Anton.  Demochares  Sacrif. 
Missae  tom.  iii.  cap.  xxxix.  Quartus  episcoporum  Scotorum  qui 
ecclesias  Anglicanas  rexerunt,  nam  Aidanum,  Finnanum,  et  Col- 
mannum  ipse  secutus.  Beda  lib.  iii.  Histor.  Ecclesiast.  Gen.  Anglor. 
cap.  xxvi.  "  Reverso  autem  patriam  Colmano,  suscepit  pro  illo  pontifica- 
tum  Northanhymbrorum  famulus  Christi  Tuda,  qui  erat  apud  Scotos 
austrinos  eruditus,  atque  ordinatus  episcopus,  habens,  juxta  morem 
provinciae  illius,  coronam  tonsurae  ecclesiasticae,  et  Catholicam  tem- 
poris  Paschalis  regulam  observans,  vir  quidem  bonus  ac  religiosus, 
sed  permodico  tempore  ecclesiam  regens  ;  venerat  enim  de  Scotia, 
tenente  adhuc  pontificatum  Colmano,  et  diligenter  ea  quae  ad 
fidem  et  veritatem  pertinent,  et  verbo  cunctos  docebat  et  opere." 
Eadem  ex  illo  Franc.  Godwinus,  qui  antistitum  Anglorum  nuper 
historiam,  seu  verius  nomenclaturam,  contexuit.  Monachus  Scoticus 
fuit.  Trithem.  lib.  iv.  de  Vir.  illustrib.  Ordin.  S.  Benedicti  cap.  clv. 
Matthaeus  Westmonasteriensis  ad  annum  DCLXiv.  "  Colmannus 
tpiscopus  Lindisfarnensis,  cum  suis  ad  Scotiam  reversus,  cujus  loco 
Tuda  episcopus  ordinatur."  Eadem  narrat  etiam  Florentius  Wigor- 
niensis  ad  illum  annum,  et  alii.     Scripsit 

Ad  Ecclesias  Northumbricas  lib.  I.    De  Paschae  Celebr.  lib.  i. 
Episcopatum  suscepit  anno  dclxiv.  et  paulo  post  tempore  obiit. 
Colitur  die  xxi.  Octobris.    Petri  Canisii  Martyrologium.    Peste  per- 
emptus,  sepultus  in  Hemalel.     Huntindon.  lib.  m.  pag.  cxci. 

S.  TRUMHERUS  A.  F.  E.     1145. 

S.   Trumherus,  Oswini  regis  propinquus,  erat  enim  nobilissimis 
parentibus    genitus,    patre    Scoto    regii    sanguinis,     matre    Angla 

itidem  stirpis  regiae,  in  loco  ubi  rex  interemptus  coenobium  erexit 
Ingethlingense,  ejusdemque  fuit  abbas,  et  episcopus  iii.  Lichfeldiae. 
Meminere  iidem  auctores  Wigorniensis  et  Westmonasteriensis  in  anno 
laudato.  Franc.  Godwin.  pag.  ccclxiii.  Arnold.  Uvion  lib.  n. 
Lign.  Vitae  cap,  xlvi.  qui  Tunherum  vocat.  Volunt  eum  nonnulli 
non  Scotum,  sed  in  Anglia  natum,  in  Scotia  vitam  monasticam 
edoctum,  ut  ea  aetate  moris  erat  in  Scotorum  coenobiis  nobilitatem 
Anglicanam  erudiri.     Joannes  Pitsaeus  aetate  viii.     Scripsit 

De  Officiis  Ecclesiast.  lib.  i.    Homilias  ex  Sac.  Scriptura  lib.  i. 
Epistolas  ad  Ecclesias  Scoticas     lib.  i. 
Floruit  anno  dclxiv.  obiit  in  episcopatu  suo,  sepultus  in  aede 
majore :  in  annum  dcc.  reponit  Joannes  Pitsaeus,  sed  parum  refert. 
•  ■    ■ 

GULIELMUS  TURNBUL  E.     1146. 

"  Gulielmus  Turnbul,  episcopus  Glasguensis,"  ait  Hector  Boethius 
Hb.  xviii.  Histor.  pag.  ccclxxviii.  "  gymnasium  generale,  haud  in- 
celebre  inter  Scotiae  scholas  mox  futurum,  in  Glasguensi  civitate 
instituit. . . .  Quam  institutionem  multorum  nobilium,  sed  post  emen- 
sum  annum,  mors  sequuta  est.  Fuere  autem  inter  eos  praecipui  Wil- 
helmus  comes  Erroliae,  regni  comestabulis,  Georgius  Crychtoun,  Ca- 
thanesiae  comes,"  Alexander  Lindesay,  comes  Craufordiae,  et  alii. 
Scripsit 

Ad  Academiae  suae  Professores  Orationem       lib.  i. 

Academiae  Glascuensis  Statuta  lib.  I.    quae  ad 

academiae  Parisiensis  normam  effinxerat. 

Floruit  anno  mcccclvii.  quo  a  Nicolao  V.  PP.  academiae  erigen- 

dae  jura  seu  bullas  accipiebat;  quo  anno  excesserit,non  comperi.  Fuerat 

primum  privati  sigilli  custos,  tum  episcopus  Dunkeldensis,  Joannis 

Railstoni  successor. 

ADRIANUS  TURNEBUS.     1147. 

Adrianus  Turnebus,  ex  eadem  nobilissima  ortus  familia,  in  Gal- 
lia  in  Neustria  natus,  patre  uno  ex  palatinis  qui  ex  hac  no- 
stra    gente    ad    custodiam    regum    Franciae    longa    consuetudine 

solent  assignari,  matre  Galla  ;  locus  ei  natalis  castellum  Andeliacum 
non  longe  Rothomago  ad  Sequanam.  Fuit  philosophiae  et  Graecarum 
literarum  professor  Lutetiae  regius  doctissimus,  ac  criticorum  parens. 
Scripsit  multa,  ego  omnium  apicum  non  memini,  nec  libri  sunt  ad 
manum ;  succurrunt  tamen  Adversariorum  lib.  xxx.  quibus  certo  or- 
dine  auctorum  loci,  quos  ipse  auctor  omiserat,  margini  ascripti,  et  in- 
dices  appositi  opera  Jo.  Furdini :  inscripti  sunt  Michaeli  Hospitali, 
Franciae  cancellario. 

In  librum  de  Fato  Ciceronis  Commentarius. 

In  libros  de  Legibus  ejusdem  Commentarius. 

In  libros  de  Divinatione  ejusdem  Commentarius. 

Praefationes  solennes   lib.  i.     Epistolae  ad  diversos  lib.  i. 

Carmina  varia  lib.  i.  et  in  his  nobilissima  Silva  de  Expug- 
natione  Caletiae  duce  Guisio. 

In  Nicandrum  Scholia  lib.  I.  et  in  alios  auctores  Graecos  Ob- 

servationes. 

Scribebat  anno  mdlxiv.     Scotum  fuisse,  acta  familiae  leguntur,  ut 

mihi  saepe  referebat  v.  cl.  filius  ipsius,  summus  Lutetiae  senator, 

quem  virtutum,  non  nominis  modo,  heredem  immaturum  ex  sacro  or- 

dine  ante  triennium  mors  rapuit. 

TYROL  REX.     1148. 

Tyrol  rex  Scotorum,  ut  opinor,  non  rex  fuit  inauguratus,  sed  ex 
regio  sanguine,  ut  hodie  in  Germanis  omnes  ducum,  comitum, 
rnarchionumque  filii  duces,  comites,  et  marchiones  audiunt.  Et 
quia  in  annalibus  nostris  nulla  ejus  omnino  mentio,  amplius 
censeo  inquirendum,  et  ex  veteri  S.  C.  formula  N.  L.  pronuncio. 
Meminit  Wolfram  von  Eschenbach,  sive  Wolfaranus,  Carm.  lxx. 
de  Daernone  annulo  incluso,  et  Epitomator.  lib.  n.  et  Boppo  Carm. 
CXL.  Scriptores  Germani  eum  in  comitatu  imperatoris  egisse 
produnt ;  quo  tempore  aulam  etiam  sequebantur,  aut  carmina  sua 
ejusdem  operibus  junxerunt,  Henricus  imperator,  Conradus  rex 
Romanorum,  Venceslaus  Bohemorum,  Henricus  dux  v.  Ratislavi- 
ensis,  Otto  marchio  Brandenburgensis,  Henricus  marchio  Misniae, 
N.  dux  Ascaniae,  Joannes  dux  Brabantiae.     Scripsit 

Paraenesim  ad  filium  Fridebrant  lib.  I.  quod  opus  aute  cccc. 

annos  Teutonice  versum,  incertum  ab  eo  an  amanuensi,  edi- 

dit  ex  bibliotheca  Bartholomaei  Scobingeri  Melchior  Ha- 

minfeldius  Goldastus,  distinctum  in  libros  duos,  ut  volunt ; 

lib.  i.  de  Religione,  ac  Fidei  Institutione,  lib.  II.  de  Mori- 

bus,  et  Fidei  Conformatione.     Et  quia  Wolfaramus  quae- 

dam  laudat  quae  his  non  extant  carminibus,  suspicantur 

viri  docti  non  totum  hic  et  integrum  opus,  sed  epitomen 

tantum  contineri.    Fides  ex  prooemio  lib.  n.  ex  certa  conjec- 

tura  :  nam  sic  habetur,  "  liber  iste  pandit  praecepta  quae 

Tyrol  rex  Scotorum  praescripsit  filio  suo  Fridebrando ;" 

quod  ab  ipso  rege  esse  scriptum  non  potuit,  sed  ab  epito- 

maste. 

Antiquum  sane  hoc,  et  usitatissimum,  ut  principes  liberos  suos  ipsi 

ad  virtutem  praeceptis  scriptis  erudirent :  sic  "  nullum  affectum  in- 

veniri,  qui  vincat  paternum,"  Justinianus  Aug.  pronunciavit  1.  ul- 

tima  C.  de  Curat.  Fur.     Ideo  nullus  tam  idoneus  ad  alta  quaeque  et 

egregia  dux  est,  quam  parens  ipse.     Sic  filiorum  educatores  optimi 

et  solliciti  plerique  veterum  sunt  in  eo  genere.     Scytheius  Thebani 

regis,  Uocgsvra\(Aura,  apud  Napsum  Philolaum,  et  Constantini  impera- 

toris   Constantinopolitani  Paraeneses  ad  filium  de  gerendo  imperio, 

et  Manuelis  Paleologi  praecepta  regia  ad  Joannem  filium  extant ;  et 

Philippum  filium  praeceptis  instruit  S.  Ludovicus  Francorum  rex, 

quae  sigillatim  recenset  Gaufridus  de  Bello,  loco  apud  Surium  tom. 

iv.  die  xxv.  Augusti.     Paria  sunt  ad  commodum  Aug.  patris  Anto- 

nini  documenta  apud  Herodianum,  et  in  libris  de  vita  sua :  est  et  pul- 

cherrima  Honorii  institutio  quam  ei  datam  a  patre  Theodosio  jam 

morituro  Claudianus  disertissimis  versibus  induxit,  Paneg.   de  iy. 

Honor.  Consulatu. 

Vixit  hic,  ut  coaetaneus  ei  testatur  Wolfaramus,  tempore  Friderici 
Aenobarbi,  hoc  est,  anno  mclxiii.  qua  tempestate  Malcolmus 
IV.  Scotis  imperabat,  qui  liber  bello  peregrino  privata  civium 
suorum  odia  et  sensit  constanter,  et  fregit  fortiter,  multis  neci 
adductis,  aliis,  atque  illis  quidem  potentioribus,  relegatis,  in  quo- 
rum  fortassis  numero  et  hic  noster  fuerat  Tyrol.  Sed  aliorum 
sit  haec  disquisitio,  ego  enim  nec  in  re  dubia  adeo  et  crepera  di- 

2  s 

vinare  velim,  nec  tam  praeclara  patriae  monumenta  indicta  tacitus 
praeterire.  Ut  de  patre  omnia  in  incerto  et  lubrico,  ita  nec  de 
Fridebrant  aut  Fridebrando  filio  quicquam  certi  erui  ex  annalium 
nostratium  memoriis  potest,  ubi  natus,  qua  matre  genitus,  aut  quam 
vitae  conditionem  exitumve  habuerit. 

JOANNES  THEMISTOR.     1149. 

Joannes  Themistor  idem  est  ac  Joannes  Dempster,  academiae  Pa- 
risiensis  splendor,  Venetae  reipublicae  bibliothecarius ;   de  quo  vide 
lib.  iv.  supra  hoc  opere.    Scripsit,  praeter  ea  quae  ibi  loci  enumeravi. 
Actiones  forenses  pro  Academia,  dum  Rector  esset,  lib.  I. 

JACOBUS  TYRIUS  P.     1150. 

Jacobus  Tyrius,  Graece  Latineque  doctissimus,  philosophus  acutissi- 
mus,  theologus  gravissimus,  in  societatem  Jesu  assumptus,  docendo, 
scribendo,  plurimum  contulit  incrementi  verae  pietati,  et  haeresis 
exstirpationi  adeo  indefesso  labore  incubuit,  ut  nulli  plus  ecclesia  Sco- 
tica  quam  ei  debeat.     Scripsit 

De  Calvini  Sectae  Perversitate  lib.  I.     Quo  plerique  nobilium, 
ad  fidem  Catholicam  conversi,  haeresim  illam  abjurarunt. 
Joannes  Leslaeus  lib.  vi.  Histor.  Scot. 
De  Ecclesiae  Scoticae  Antiquitate  lib.  i.    Videre  hactenus  non 

licuit,  sed  docti  probant  qui  legerunt. 
In  omnia  Aristotelis  Opera  Commentar.  MSS.  Parisiis. 
In  omnia  D.  Thomae  Scholastica  lib.  I.  Dicuntur  jam  prodire. 
Obiit  phoenix  ille  religiosorum,  sanctissimae  inculpataeque  vitae. 
Romae,  ordinis  sui  assistens,  ut  loquuntur,  anno  mdxcii. 

ROBERTUS  TURNERUS.  1151. 

Robertus  Turnerus,  medicus  sua  aetate  praeclarissimus,  scien- 
tiam  suam  renovando  patriae  honori,  et  antiquitatibus  impen- 
dit     eruendis,     quarum     et     erat     et     habebatur     callentissimus, 

religionis  Catholicae  formidolosis  temporibus  praecipuus  assertor,  et 
beatae  Mariae  reginae,  sanctissimae  feminae,  vindex  acerrimus,  illam 
in  Angliam  secutus.     Scripsit 

Scotorum  Historiam  lib.  xx.    Non  prodiit  quod  sciam,  sed  la- 

tet  alicubi  suppressa. 
In  Galenum  Observationes  lib.  I. 

De  Sanguinis  Missione  lib.  I. 

De  Animae  Substantia  lib.  i.  Brunus  in  Collectaneis. 

Floruit  anno  mdxc. 

GEORGIUS  TAMSONUS  P.     1152. 

Georgius  Tamsonus,  vir  pius  ac  Catholicus,  ex  schola  Tyrii,  et,  ut 
puto,  dum  adhuc  secularis  esset,  collega,  deinde  societatis  ejusdem 
presbyter,  scripsit 

De  Antiquitate  Catholicae  Religionis  apud  Scotos  lib.  i.     Vi- 
dere  non  contigit,  etsi  Apparatui  suo  Possevinus  inseruerit. 
Floruit  anno  mdxcv. 

GEORGIUS  TAMSONUS  alter,  H.     1153. 

Georgius  Tamsonus  alter,  sed  solo  nomine  priori  similis,  Calvinista 
impurus,  in  Galliis  diu  versatus.     Ejus  sunt,  ego  vidi  tantum 

Controversias  Religionis  Gallice  lib.  i.  opus  scelestum. 

In  Justi  Lipsii  Politica  lib.  i.  Respondit  Lipsius,  sed  eum 
non  nominavit,  quare  ille  commotior  denuo  stilum  strinxit, 
et  percurrit  pleraque  ejus  opera  saltuatim  hoc  elogio  libelli : 
Censurae  in  Opera  Justi  Lipsii  lib.  I. 

In  Justi  Lipsii  Divam  Hallensem  lib.  i. 

In  Justi  Lipsii  Divam  Aspricollem  lib.  i.  Duo  sunt  in  Belgio 
loca  ubi  magna  miraculorum  frequentia  Diva  Virgo  ab  in- 
credibili  populi  concursu  frequentatur ;  ea  miracula  vir  pius 
ultima  senecta  describit,  haereticus  propudiosus  irridet,  et 
scelerate  impugnat. 

Joannis  Naperi  Merchistonii  Commentarium  in  Apocalypsin 
Gallice  vertit,  et  non  bona  fide,  lib.  I. 
Obiit  Chastinereae  in  Pictonibus  anno  mdcviii.  aut  circiter. 

S.  WENDELINUS  AB.  R.  F.     1153. 

S.  Wendelinus,  Teloiensis  abbas,  Mordaci  regis  filius,  post  multas 
peregrinationes  Teloium  venit  ad  monasterium  S.  Mauritii,  cui  a 
S.  Pirminio  praefectus,  sanctissime  vixit  obiitque.  Super  conditi  se- 
pulchrum  iugenti  basilica  structa,  magno  populi  devoti  concursu  civi- 
tas  facta,  nomen  etiam  hodie  retinet.  Franc.  Irenic.  Exeges.  German. 
lib.  xi.  Petr.  Cratepolius  de  Episcop.  German.  Herebert.  Rosweyd. 
Georg.  Garnefelt,  et  alii.  Altum  est  apud  nostrates  scriptores  silentiurn 
de  eo.  Meminit  anonymus  auctor  Oraculi  Anachoretici  lib.  iv.  cap. 
xx. 

Wendelinus  erat  Scotorum  e  sanguine  regum, 

Et  sanguis  regum  sponte  regebat  oires  : 
Post  homines  rexit,  quos  sancta  tenebat  eremus ; 

Urbs  quoque,  nunc  hujus  nomine  dicta,  manet. 

Scripsit  vero  vir  sanctissimus 

Regulam  monasticam  lib.  I.  quam  audio  ibidem  asservari  MS. 

Omnes  quos  hic  laudavi,  diserte  Scotum  dicunt,  et  praeterea  v.  cl. 
Joannes  Gualterius  Chronico  Chronicorum  tom.  iii.  pag.  mcccclvi. 
"  S.  Wendelinus  e  Scotia  ex  praeclarissimo  genere." 

Floruit  anno  dccxxx.  Colitur  ab  ecclesia  ejus  memoria  die  xx. 
Octobris,  Arnold.  Uvion  lib.  iv.  Ligni  Vitae  cap.  xxiv.  et  lib.  m. 
ejusdem  operis  pag.  CCCXLVi.  vel  die  XXI.  Octob.  Usuardi  Addi- 
tiones  Molani.  Sunt  qui  putent  eundem  esse  Vandelinum,  S.  Ar- 
nulphi  Metensis  episcopi  fratrem,  Franc.  Rozieres  tom.  II.  Stem- 
mat.  Lotharing.  cap.  xlvii.  Trithemius  lib.  VII.  de  Vir.  illustr. 
Ordin.  S.  Benedicti  cap.  lxxix.  quod  si  verum  est,  oportet  primiun 
fuisse    Trevirensem,    deinde    abbatem    Teloiensem,    quod    non    est 

vero  absimile  :  deinde  etiam  sequitur  S.  Arnulphum  gente  fuisse  Sco- 
tum,  quod  non  modo  negat  Stemmatis  Lotharingici  auctor  Rozieres,  sed 
et  plerique  ejus  vitae  alii  scriptores,  apud  Bedam  tom.  I.  Colitur  die 
xx.  Octobris.     Martyrologium  Anglicanum. 

S.  WINFREDUS  AB.  R.  F.     1153. 

S.  Winfredus,  alio  nomine  Fridelinus  vocatus,  Conrani  Scotiae  re- 
gis  filius,  Angiae  Seckingi  monasterii  ad  Rhenum  monachus  et  abbas. 
Joannes  Leslaeus  lib.  iv.  Petr.  Cratepol.  de  Episcop.  German.  et  alii. 
Vide  lib.  vi.  hoc  opere  supra  in  S.  Fridelino,  Arnold.  Uvion.  lib.  vi. 
eap.  xxiv.     Floruit  anno  dlx. 

S.  WILHELMUS  E.     1154. 

S.  Wilhelmus,  episcopus  in  Cathenesia,  generis  nobilitate,  sed  multo 
magis  sanctitate,  clarus,  scripsit 

De  Bello  sacro  suscipiendo,  ad  Cruce  signatos,  lib.  i.  MS.  in 
bibliotheca  Florentina  Gaddia. 
Vixit  anno  mxcvii.     Colitur  die  vi.  Januarii.     Breviar.  Scot. 

S.  VIMINUS  E.     1155. 

S.  Viminus  episcopali  honore  quam  rexerit  ecclesiam,  incertum. 
Scripsit 

Lecturam  in  Threnos  lib.  I. 

Meditationes  in  Psalterium  lib.  i. 

Claruit  anno  dccxv.     Colitur  die  xxi.  Januarii  templis  non  uno 
regni  loco  ei  erectis.     Breviar.  Scot.  et  Calendar.  Adami  Regii. 

S.  WASNULPHUS  E.     1156. 

S.  Wasnulphus  Quilhort,  seu  Vagnulphus,  ut  alii,  ex  episco- 
po  monachus.  Arnold.  Uvion  lib.  m.  Lign.  Vitae  pag.  cccxxm. 
Colitur  in  Condatensii  Hannoniae  celebri  territorio,  quod  titu- 
laris    episcopus,    ut    loquitur    Aubertus    Miraeus    lib.     de    Cano- 

nicor.  Colleg.  cap.  xvi.  in  paganorura  conversionera  strenuam  ibi 
operam  navavit.  Martyrologia  Ecclesiarum  Belgicarum  sic  de  eo 
habent :  "  Qui  de  Scotia  insula  marina  veniens  in  saltum  The- 
raschiae,  in  loco  qui  nunc  vocatur  Cella,  multis  diebus  laudabilem 
vitam  duxit ;  postea  vero  ductu  angelico  ad  monasterium  Dei  geni- 
tricis  Mariae  Condatum  perveniens,  ibi  usque  ad  obitum  Domino  ser- 
vivit."  Chronographus  Cameracensis  anonymus  ad  Gerardura  II. 
"  Apud  villam  Condatum  quondam  regalis  erat  et  dives  abbatia 
puellarum  in  honorem  S.  M.  Virginis,  deinde  prae  inopia  pau- 
corum  extitit  monasterium  canonicorum,  ubi  Sanctus  Wasnul- 
phus,  transcurso  hujus  vitae  feliciter  stadio,  in  pace  quievit,  mul- 
tis  annis  clarus  miraculis.  Scotus  hic  erat  natione."  Haec  ille. 
Praebendas  canonicorum  tredecim  primus  in  S.  Wasnulphi  me- 
moriam  instituit  Arnoldus  Hannoniae  comes,  qui  et  Hiber- 
tum  Cameracensem  antistitem  vi  pulsum  sedi  suae  restituit. 
Scripsit 

Contra  paganos  Ritus  lib.  i.  Chronica  Hannoniae  MSS. 
Epistolas  ad  S.  Vincentium  Hannoniae  Comitem  lib.  I. 
Evangelii  lucem  rudi  illi  populo  diffundebat  anno  DCLI.  S.  Vin- 
centii  enim  Historia  hunc  ad  illum  saepe  Condato  in  montem  altum 
migrare  solitum  testatur :  igitur  cum  sit  illi  principi  coaetaneus, 
non  est  dubium  quin  eo  quem  dixi  anno  floruerit.  Donevaldus  IV. 
Scotiae  rex,  ea  ipsa  tempestate  opem  Divo  Osualdo  regi  praestabat. 
Hinc,  etsi  Martyrologii  Romani  tabulae  sileant,  celeberrima  reli- 
gione  colunt  Belgae.  Memoria  habetur  i.  Octobris,  Molano  in  Ad- 
ditionibus  Usuardi  auctore. 

S.  WINFRIDUS  A.  AP.     1157. 

S.  Winfridus,  seu  Bonifacius,  apostolus  Germaniae,  supra  lib.  II. 
lioc  opere,  Joannes  Leslaeus  lib.  iv.  Histor.  Scot.  pag.  cxlvii. 
falso  dicitur  imperatoris  cognatus  a  Leone  Marsicano  lib.  II. 
Histor.  Casinat.  cap.  liii.  Suum  civem  Angli  faciunt,  ego  Sco- 
tum  et  in  Anglia  tantum  educatum  docebo  fuisse.  Marian.  Scotus 
lib.  m.  Chron.  anno  dccccxxxvii.  "  Monasteria  SS.  Scotorum  San- 

cti  Galli  et  Sancti  Bonifacii  igne  consumuntur."  Explicat  diffu- 
sius  Joannes  Trithemius  lib.  de  Scriptor.  Ecclesiast.  pag.  ccxlix. 
"  Bonifacius,  primus  archiepiscopus  Moguntinus,  natione  Scotus,  mona- 
chus  ordinis  S.  Benedicti,  cum  esset  puer  quinque  annorum,  a  paren- 
tibus  suis  monasterio  in  Anglia,  quod  Mischele  dicitur,  oblatus  est, 
in  quo  literis  ac  moribus  studium  impendens  vir  et  doctus  et  sanc- 
tissimus  evasit."  Infra  paulo  hic  multa  vide  apud  anonymum 
auctorem  vitae  S.  Lebuini  quam  habet  Surius  tom.  vi.  die  xn. 
Novembris.  Anctorem  putant  Hucbaldum  monachum  Elmonensem. 
Is  ergo  quamplurima  de  ipso  cap.  vn.  Socii  in  Germania  illius 
et  coepiscopi  nominantur  Wera,  Burckart,  Warbet,  Abel,  et  Wil- 
libald.  Ipse  epist.  XIX.  in  editione  ultima  Bibliothecae  SS.  Patrum 
tom.  vin.  Varie  nomen  scripsere  ipsius.  Winfrithus  est  ibidem  vo- 
catus  ab  Eangith  abbatissa  epist.  xxxviii.  Tortelmo  episcopo 
consentiente  epist.  xliii.  Winfrethus,  Ethelbertus  rex  epist.  xl. 
Winfrithus,  Daniel  episcopus  Ventanus  epist.  xxxiii.  Winfre- 
dus,  Egburg.  discipula  ipsius  epist.  ci.  Varia  etiam  dignitate 
eum  compellant :  Missus,  vel  Legatus  Germanicus,  epist.  xcvit. 
Discipulus  Romanae  ecclesiae  epist.  xci.  Abbas  Winfredus  epist. 
ci.  Archiepiscopus  provinciae  Germaniae,  Gemmulus  Diaconus 
epist.  cxlix.  Legatus  Germanicus  ab  apostolica  sede  directus, 
Pipinus  rex  epist.  cli. 

Epistolae  istae  editae  sunt  ultima  SS.  Patrum  Bibliothecae  edi- 
tione  pag.  lxvii.  sed  diu  antea  ediderat  notisque  illustraverat  Ni- 
colaus  Serarius  Societatis  Jesu  presbyter,  vir  pius,  et,  licet  Sco- 
tiae  meae  injurius,  juvandis  literis  natus.  Has  Illyricus  haereticus 
sacrilege  e  bibliotheca  Fuldensi  subtractas  foede  laceraverat  et 
mutilaverat.  Idem  Serarius  lib.  iii.  Moguntin.  nota  xvi.  pag. 
cccclxvi.  Et,  ut  semel  dicam,  epistolae  illius,  praeter  principes 
et  privatos  viros,  ad  quinque  pontifices  diriguntur,  scilicet  Gre- 
gorium  II.  Gregorium  III.  Zachariam,  Stephanum  III.  Leonem 
III,  nam  ad  Stephanum  II.  qui  Gregorio  III.  successit,  quod 
biduo  tantum  sederit,  non  scripsit,  uti  nec  ad  Paulum  I.  nec  Ste- 
phanum  IV.  nec  Adrianum;  ut  suspicer  epistolas  ad  illos  ab  eo 
datas   interiisse.     Extant   etiam    ad  ipsum  responsoriae  pontificum 


640  HISTORIA  ECCLESIASTICA 

literae,  et  una  cura  ejus  leguntur  epistolis,  quibus  ille  Scotus  dicitur, 
etiara  sacratissimo  S.  Zachariae  rescripto.  Marian.  Scotus  lib.  ni. 
Chronicor.  ad  annum  dccxliii.  "  Epistola  Zachariae  papae  ad  Bo- 
nifacium  Scotum,  Moguntinensem  archiepiscopum;"  ut  nulli  deinceps 
dubitandi  locus  relinquatur  de  gente.  Adelmus  Benedictinus  Fran- 
cor.  Reg.  Annalib.  ad  annum  dccliv.  Scripsit,  praeter  ea  quae  su- 
pra  lib.  il  posui  hoc  opere, 

Consultationem,  an  Trajectensis  Ecclesia  sine  medio  ad  Sedem 

Apostolicam  pertineret,  lib.  i.     Joann.  a  Beca  in  Histor. 

veterum  Episcoporum  Ultrajectinae  Sedis,  et  Comitum  Hol- 

landiae,  pag.  ix.     Meminit  et  Anastasius  Bibliothecarius 

in  Gregorio  II.  pag.  xcv. 
Ejus  vitam,  praeter  S.  Willibaldum  episcopum,  et  discipulum. 
scripsere  multi ;  anonymus  apud  Surium  tom.  iil  die  v.  Junii,  Vice- 
rius  in  Hagiologio.  Ruthardus,  discipulus  Rabani  Mauri  et  Strabi, 
passionem  S.  Bonifacii  archiepiscopi  heroico  carmine  pulcherrime 
duobus  libris  descripsit,  ait  Joannes  Trithem.  Chron.  Hirsaug.  ad 
annum  dccclxiv. 

Antequam  archiepiscopatum  Moguntinensem  administrasset,  fuit 
Trajectensis  episcopus.  Joann.  Molan.  Addition.  Usuardi  die  v.  Junii, 
Joannes  Beca,  et  Wilhelmus  Heda  in  Histor.  Episc.  Trajectens. 

S.  WILLIBALDUS  AP.  E.     1158. 

S.  Willibaldus,  discipulus  S.  Winfredi,  ac  coepiscopus,  ut  su- 
pra  in  eo  est  ostensum,  S.  Bonifacii  ejusdem  comprovincialis  vo- 
catur  ab  Hermanno  Contracto  in  Chronico  ad  annum  dccxlvi. 
Arnold.  Mirman.  Theatro  Convers.  Gentium.  "  Episcopi  Scoti  uni- 
versis  passim  per  Germanias  ecclesiis  praefuere,  Willibaldus  et 
Winnibaldus  Scoti."  Jo.  Frisius  Bibliotheca  Philosophorum  pag. 
dccccxvi.  "  Willibaldus,  natione  Scotus,  episcopus  primus  Eis- 
tetensis/'  Anglum  facit  impius  Balaeus,  ut  solet,  nullo  argumen- 
to,  ut  et  maledicus  Lelandus,  et  indoctissimus  Capgravius.  Fri- 
sium  Germani  contendunt,  et  in  his  Arnoldus  Uvion  lib.  II. 
Lign.  Vitae  cap.   xxxvii.  qui  Casinensem  facit  monachum,  S.  Bo- 

nifacii  ex  Bonna  sorore  nepotem,  et  SS.  albo  ascriptum  a  Leone 
VII.  instante  Megingoso  episcopo  Eistatensi ;  quod  versus  isti  indi- 
cant : 

Hanc  Willibaldo  Pharum  construxerat  almo 
Praesul  devotus  Mengosus,  nomine  clarus, 
Qui  pius  hunc  sanctis  precibus  conjungit  eundem 
Turmis  angelicis  coelesti  nomine  sanctis. 

Anton.  Possevin.  Apparat.  Sacr.  pag.  cccxlix.  Adeo  nos  felices 
sumus,  O  vestram  fidem  Hercules  vindex.  Ego  Scotum  fuisse  bonis 
testibus  aio.  Joann.  Trithem.  de  Scriptor.  Ecclesiast.  pag.  ccxlix. 
"  Willibaldus,  primus  episcopus  Eistetensis,  natione  Scotus,  frater 
S.  Walpurgae  virginis,  abbatissae  Heidenhemensis,  monachus,  ac 
discipulus  S.  Bonifacii  martyris,  ordinis  S.  Benedicti,  vir  doctus  at- 
que  sanctissimus,  ingenio  et  eloquio  clarus."  Joann.  Molan.  Addi- 
tion.  Usuard.  Martyrolog.  die  I.  Maii :  "  Willibaldus,  primus  episcopus 
Eistatensis,  natione  Scotus."  Gaspar  Bruschius  lib.  de  Episcopatibus, 
et  Reginoldus  episcopus  xi.  Eistatensis,  Starchandi  successor,  qui 
tribus  Othonibus  carissimus  fuit,  vitam  scripsit  S.  Willibaldi  et 
Wunibaldi  fratrum,  obiitque  anno  dcccclxxxix.  Scotum  hi  fuisse 
asserunt.     Haec  de  patria  satis. 

Discipulum  dixi  S.  Bonifacii  fuisse ;  id  probat  Othlonus  Fuldensis 
in  Vita  S.  Bonifacii  lib.  i.  pag.  ccccxxiii.  Hic  est  auctor  illius 
vitae  quam  Surius  sub  anonymi  titulo  edidit;  verum  auctorem 
fuisse  membranae  Rebdorffensis  coenobii  prope  Aichstadium  do- 
cent.  Othlonum  edidit  Henricus  Canisius  tom.  iv.  Antiquar.  Lec- 
tion.  "  Is  ergo  in  provinciam  patriamque  suam  mittens,  exinde 
tam  foeminas,  quam  viros  religiosos,  scientiaque  varia  imbutos 
plures  venire  fecit,  suique  laboris  onus  inter  eos  divisit,  inter  quos 
erant  praecipui  quidem  viri,  Burchardus,  et  Lullus  Willibalt,  et 
Wunibalt  frater  ejus,  Witta,  et  Gregorius :  foeminae  vero  religio- 
sae,  matertera  scilicet  S.  Lulli,  nomine  Chunihilt,  et  filia  ejus  Be- 
raghgit,  Chunidrut,  et  Tecla,  Lioba,  et  Waltpurgis  soror  Wil- 
libaldi  et  Wunibaldi :"  quae  si  vera  sunt,  omnes  isti  Scoti  et  Scotia 
acciti  erunt;  cum  tamen  omnes  hucusque  scriptores,  quod  sciam, 
genti  nostrae    injurii,    plerosque   eorum   Anglos   fecerint,    ego    de- 

libero.  Notkerus  Balbulus  non.  Junii :  "  S.  Bonifacius  martyrium 
consummavit  cum  Eobano  episcopo,  et  aliis  servis  Dei,  quorum  haec 
sunt  nomina;  Wintrug,  Walthere,  Sckirwald,  Bosan,  Hamund, 
Hethere,  Wacchar,  Gundacar,  Willelthere,  Hadonolf;  de  quo- 
rum  collegio  fertur  fuisse  Willibaldus  virtutibus  et  doctrina  cla- 
rissimus." 

Eodem  tempore  quo  ex  Scotia  in  Germaniam  venit  ad  Bonifacium 
Willibaldus,  episcopus  consecratus  est  Aichstadianus,  seu  Eista- 
tensis,  ut  et  Burchardus  Herbipolensis,  Gaybaldus  Ratisbonensis, 
Joannes  Saltzburgensis,  Ermbertus  Frisingensis.  Histor.  de  Fim- 
datione  Ecclesiae  Illinimensis,  et  Translationis  almi  Confessoris  et 
Pontificis  Arsacii,  pag.  cccclxxi.  Meminit  Ermenoldus  Diaconus 
in  Vita  S.  Solae  pag.  dxlviii.  "  Habuit  Beatus  Sola,  post  gloriosum 
triumphum  martyrii  S.  Bonifacii  archiepiscopi,  dominum  Willibal- 
dum  episcopum,  et  Winnibaldum  germanum  ejus,  presbyterum,  ad- 
jutores  sui  laboris,  qui  ei  ut  propriae  gentis  viro  omnibus  his  in  locis 
adminiculum  et  solatium  praebebant :"  ergo  et  S.  Sola  Scoticae  origi- 
nis  fuit,  sed  alia  mens  Ermenoldo,  de  cujus  fide  inquirendum  censeo. 
Larga  honorataque  memoria  illius  apud  Philippum  xxxix.  episco- 
pum  Aichstadianum  in  Vita  S.  Walpurgae  virginis  pag.  dlxxii. 
Adi  ad  Wolff  hardum  monachum  Haseurietanum  in  Vita  S.  Walpurgis 
pag.  dcvii.  qui  omnes  in  eo  conveniunt,  et  laboriose  et  sancte  com- 
missam  sibi  a  S.  Winfrido  ecclesiam  administrasse  :  narrat  copiose 
B.  Marcellinus  in  vita  Suniberti  cap.  xiv.  apud  Surium  tom.  II.  die  i. 
Martii. 

Sanctissima  ejus  memoria  recolitur  ab  ecclesia  die  vn.  Julii.  Mar- 
tyrolog.  Roman.  "  In  Saxonia  S.  Willebaldi,  primi  Eistetensis  epi- 
scopi,  qui  una  cum  S.  Bonifacio  laborans  in  evangelio  multas  gentes 
convertit  ad  Christum."  Eadem  alii  martyrologiorum  scriptores. 
Usuard.  Add.  Maurolycus,  et  Galesinius.     Scripsit 

Vitam  S.  Bonifacii,  non  ineleganti  stilo,  lib.  i.  aiunt  haere- 
tici  Magdeburgenses  Centur.  vin.  cap.  X.  col.  DCCCX. 
"  quem  ante  editionem  Lullus  et  Megengandus  inspex- 
erunt  et  approbarunt."  In  catalogo  tamen  Trithemii  non 
liber  I.  sed  libri  II.  sunt,  nisi  error  sit  librarii. 

Sed  de  vero  scriptore  vitae  hujus  ingens  disceptatio  et  dubita- 
tio  est :  de  prologo  ex  cap.  I.  et  cap.  v.  notat  Christoph. 
Browerus  Not.  ad  Vitara  S.  Gregorii  pag.  xix. 

De  Vita  S.  Walpurgis  Sororis  lib.  I. — Utrumque  opus  interiit, 
certe  neutrum  prodiit,  licet  Gesnerus  in  Bibliotheca  et  epi- 
tomastes  ejus  Simlerus  librum  de  Vita  Bonifacii  extare 
putent,  cum  sit  a  Surio  edita  sub  nomine  anonymi.  Re- 
vera  auctor  sit  Othlonus  Fuldensis,  ut  dixi,  aut  S.  Lud- 
gerus.     Scripsit 

Epistolas  ad  Scotos  et  Britannos  lib.  i. 

Epistolas  ad  Gregorium  Papam  III.  lib.  I. 

Epistolas  ad  Zachariam  Papam  lib.  I. 

Venit  ex  Scotia  circa  annum  dccxli.  Consecratus  est  primus 
Eistatensis  antistes  anno  dccxlvii.  Herman.  Contract.  in  Chron.  ad 
eum  annum.     Obiit  anno  dcclv.     Baronius  et  alii  consentiunt. 

S.  WUNIBALDUS  AB.  AP.     1159. 

"  S.  Wunibaldus,  frater  S.  Willibaldi  episcopi  Eistatensis,  socius 
peregrinationis  ejus,  veniens  cum  eo  post  multos  labores  ad  Montem 
Casinum,  et  ibidem  raonachus  efFectus,  multis  claruit  virtutibus,"  ait 
Trithemius  lib.  m.  de  Vir.  illustrib.  Ord.  S.  Benedicti.  Petrus  Cra- 
tepol.  de  SS.  Germ.  pag.  cxlv.  «  S.  Willebaldus,  primus  episcopus 
Eistetensis,  frater  S.  Wunibaldi  ac  Walpurgis,  Scotus."  Magdeburgen- 
ses  Cent.  vin.  cap.  x.  "  Wunibaldus,  frater  Wilibaldi  Eistensis  epi- 
scopi,  ad  Bonifacium  venit,  eique  comes  et  socius  fuit  in  deforman- 
dis  ecclesiis  Germanicis."  Atqui  illi  populares  vestros  a  cultu 
impuro  idolorum  ad  veram  Christi  fidem  perduxerunt ;  hoccine  est, 
sectaiii  propudiosi  et  impii,  ecclesias  deformare  ?  Vide  quae  supra 
in  Willibttldo  sunt  dicta. 

Vitam  hujus  nostri  sancti  descripsit  Reginaldus  xi.  episcopus  Ei- 
statensis,  sed  non  prodiit;  et  monialis  quaedam  anonyma  ex  coe- 
nobio  Heidenheimensi,  quam  Henricus  Canisius  publicavit,  tom. 
iv.  Antiquar.  Lect.  pag.  dcvi.  Hujus  nulla  mentio  in  tabulis  Mar- 
tyrologii  Romani,  sed  recolitur  a  Belgis  religiosa  ejus  memo- 
ria  die  xviil  Decembris.     Joannes  Molanus  in  Indiculo  SS.  Belgii, 

nec  alibi  memini  de  illo  legere.  Auctor  illa  anonyma  abbatem  et 
eonfessorem  vocat  in  vitae  limine,  sed  ubi  non  exprimit,  nec  cui 
ecclesiae  praeesset  inveni.     Scripsit 

Ad  Ecclesias  Germanicas  lib.  I.    Monuit  me  vir  doctus  se  quae- 
dam  ipsius  in  Bibliotheca  Bavarica  vidisse,  quod  tam  diu 
sine  nomine  latuisse  mirandum  in  tanta  scribentium  fre- 
quentia. 
Floruit  anno  dccxl. 

S.  WALPURGA  AB.  V.     1160. 

S.  Walpurga  seu  Walpurgis,  soror  sanctorum  Willibaldi  et  Wuni- 
baldi,  ut  dixi,  et,  ut  puto,  regio  sanguine  orta,  fratres  ex  Scotia  in 
Germaniam  secuta,  "  abbatissa  in  Henfdeoheim,  virgo  sanctissimae 
conversationis,  multis  virtutibus  et  signis  clara  enituit ;  cujus  inclyta 
gesta  diligenter  conscripta  sunt."  Trithem.  lib.  III.  de  Vir.  illustr. 
S.  Benedicti  cap.  ccl.  Magdeburgenses  haeretici,  Joanues  Balaeus,  et 
Josias  Simlerus  in  Epitome  Bibliothecae  Conradi  Gesneri,  Willibal- 
dum  sororis  suae  vitam  volunt  scripsisse,  sed  illa  periit,  aut  adhuc 
delitescit ;  altera  est  scripta  a  Philippo  episcopo  Eistatensi,  sed  illa 
prolixior ;  tertia  ab  auctore  Wolffhardo  monacho  Hasenrietano :  utram- 
que  edidit  Henricus  Canisius  tom.  vi.  Antiquar.  Lection.  Wolffhardi 
sunt  etiam  de  ea  versiculi : 

Filia  regis  erat,  sed  egenam  se  faciebat 
DiveSj  et  ut  Christo  regnaret  semper  in  isto : 
Quam  sit  chara  Deo,  monstrant  miracula  crebro 
Quae  meritis  ejus  confert  de  virgine  natus: 
Ex  ejus  tumba  manat  sacra  pectoris  unda ; 
Servae  namque  Dei  coeli  lux  splenduit  illi. 

Errant  qui  hanc  Anglam  existimant,  cum  fratres  sint  Scoti.  Joann. 
Molan.  Addition.  ad  Usuar.  die  I.  Maii :  "  Ipso  die  S.  Walpurgae  vir- 
ginis :"  in  annotationibus  deinde  subdit  de  Walpurgae  Bibliotheca, 
"  Willibaldus  primus  episcopus  Eistatensis,  natione  Scotus,  scripsit 
vitam  S.  Bonifacii  episcopi,  vitam  Walpurgae  sororis."  Quod  est  in- 
telligendum    de   translatione   ejus,   non  vero  de  obitu,  nam  calen- 

dis  Maii  translata  est  Eistatara.  Obiit  v.  calend.  Martii,  Trithe- 
mio,  loco  laudato,  auctore.  Quod  autem  regis  filiara  faciunt,  silent  an- 
nales  nostrates,  et  imperiti  ad  Anglorura  gloriam  id  trahentes, 
Richardi  regis  filiara  esse  volunt,  qui  Lucae  conditus :  sed  eo  verius 
puto  filiam  eam  Malduini  fuisse,  qui  lv.  apud  Scotos  regnavit, 
exstinctus  anno  dclxxxv.  nec  tamen  certo  affirmarira  ;  unum  scio  ex 
historicis  Anglicis,  Richardum  regem  Anglorum  eo  seculo  nullum 
fuisse,  nec  circa  illa  tempora  ullum  ;  sed  id  Scotiae  fatum  sanctos  suos 
incuria  scriptorum  amisisse,  et  multos  nostratium  per  Angliara 
transeuntes  Anglos  falso  a  peregrinis  scriptoribus  et  rerum  nostra- 
rum  ignaris  habitos,  quos  ego  nunc  patriae  meae  quasi  postliminii 
jure  redono,  et  jure  meritissimo  in  censuales  meos  refero.  Porro 
Walpurgae  Collegium  in  Zutphaniensi  comitatu  fundatura.  Aubert. 
Miraeus  de  Colleg.  Canonicor.  cap.  ci.  Meminit  B.  Marcellin.  in  vita 
S.  Suniberti  apud  Surium  tom.  n.  die  I.  Martii  cap.  xiv  Coenobium 
ei  supra  Strasburgum  in  Foresto  circa  annum  mlxxiv.  fundavit 
Theodoricus  comes  Montis  Belgardi.  Wolfgang.  Lazius  lib.  XI.  pag. 
dcxxiii.     Scripsit 

Vitam  S.  Willibaldi  lib.  i. 

Vitam  S.  Wunibaldi  lib.  I.  Publicavit  H.  Canisius  tora. 
iv.  Antiquar.  Lection.  Sic  Hildegardis  Bingensis  et  Ban- 
domina  monialis  S.  Rupertum  et  S.  Disibodum  celebra- 
runt  scriptis  suis.  Trithem.  lib.  n.  de  Vir.  illustrib.  Ord. 
S.  Benedicti  cap.  cxix.  Sic  S.  Radengundis,  apud  Surium 
tom.  iv.  praeclare  scribit  Hodoeporicon  S.  JBonifacii  lib.  i. 
erat  enim  ipsius  discipula,  et  ab  eo  Heidenheimensi  coe- 
nobio  praeposita. 
Floruit  cum  fratribus  anno  dccl.  Trithemio  teste. 

S.  VERANUS  E.     1161. 

S.  Veranus,  S.  Gibirini  frater,  ex  Scotia  illum  in  Campaniam  Gal- 
licam  secutus,  religiosam  vitam  duxit.  Flodoardus  Presbyter  lib. 
iv.  Histor.  Rhemens.  cap.  ix.  nec  de  eo  alibi  memini  me  legere, 
nisi  forte  sit  ille  qui  a  Lerinensi  monasterio  ad  Vericiam  episco- 

pus  translatus  est.     Tabulae  Lerinenses,  Arnoldus  Uvion  lib.  iii. 
pag.  ccclxvi.     Colitur  die  xi.  Novembris.     Scripsit 

Homilias  de  Sanctis  lib.  i.  quas  audio  Trecis  magna  cura 

asservari. 

Claruit  anno  dxxi.     Errat  Auctarii  Gemblacensis  auctor,  qui  ip- 

sum  cum  fratribus  collocavit  anno  mcxlv.    Colitur  die  xi.  Novembr. 

Usuardi  Additiones.     Meminit  Molanus  Nat.  SS.  Belgii  ad  diem  in. 

Decembris. 

S.  WINOCUS  AB.  A.     1162. 

S.  Winocum,  sive  Winiocum,  ut  habet  Jonas  abbas  Scotus  in  Vita 
S.  Columbani  cap.  xvn.  Scotum  fuisse  probat,  praeter  alia,  aucto- 
ritas  Theodorici  abbatis  monasterii  S.  Trudonis  in  vita  S.  Rumoldi 
Scoti  apud  Surium  tom.  vn.  die  I.  Julii :  "  Novit  hoc  ab  ortu  Aegyp- 
tus  et  India,  ab  occasu  alter  pene  orbis  Britannia  cum  adjacente 
Scotia ;  qui  statim  ut  ab  illius  aeternitatis  sole  tacti  sunt,  illi  sub 
umbra  ejus  quem  desiderabant  requiescere,  isti  ad  ardorem  usque 
martyrii  festinaverunt  incalescere,  et  studentia  anhelantiaque  verba 
in  dulce  crucis  melos  didicerunt  infringere.  Unde  autem  hoc  tarn 
late  diffusum  germinarium,  nisi  quia  in  eorum  cordibus  coaluerunt 
Iesu  Christi  amor  et  desiderium  ?  Assentit  in  hoc  Herbipolis  glorio- 
sa  martyris  Kiliani  meritis  et  corpore,  nec  minus  prona  SS.  Scoto- 
rum,  et  talium  et  tantorum  patrum,  gloriosa  veneratione :  Columba- 
nus  Italiam,  Bertinus  et  Winocus  illustrant  occidentem  Galliam,  et 
innumerabiles  alii,  suis  quique  in  locis."  De  eo  Martyrolog.  Roman. 
die  vi.  Novemb.  "  Apud  Bergas  depositio  S.  Winoci  abbatis,  qui, 
virtutibus  et  miraculis  clarus,  fratribus  etiam  sibi  subditis  multo 
tempore  ministravit."  Ejus  vitam  scribit  anonymus  auctor  apud 
Surium  tom.  vi.  qui  simpliciter  more  illius  aevi  contentus  dixisse 
Britannia  oriundum :  falso  Gallum  fecere  Meierus  Annal.  Flandr. 
lib.  i.  Robert.  Coenalis  lib.  II.  de  Re.  Gall.  perioche  vi.  Henricus 
Costerius,  pastor  Antverpiensis,  in  Arbore  SS.  Monasterii  S.  Bertini, 
et  alii.     Scripsit 

Regularn  ad  Fratres  lib.  i. 

Claruit  anno  dcxcviii.  Obiit  anno  dccxvi.  auctore  Baronio, 
vel  anno  dccxvii.  ut  in  Chronico  Belgico  prodit  Ferreolus  Locrius. 
Regia  stirpe  ortum,  idem  vult,  et  monachum  induisse  ad  D.  Ber- 
tini  anno  dclxv.  et  postea  monasterium  condidit,  quod  Mons  S. 
Winoci  dicitur,  aut  Voromholt.  Molan.  Natal.  SS.  Belgii  VI.  Novemb. 
Cujus  initium  ab  Hademaro,  qui  S.  Bertinum  heredem  reliquit, 
qui  S.  Winocum  eo  cum  sociis  aliis  delegavit,  qui  praeclarissimo 
coenobio  ortum  dedit  anno  dcxcvii.  die  v.  Sept.  Molano  auctore, 
Corpus  vero  cum  lxiv.  annis  delituisset  in  Bertiniano  coenobio, 
Danis  omnia  inundantibus,  repertum  postea  Balduinus  Calvus,  Flan- 
driae  comes,  Audomarensibus  frustra  obstantibus,  Bergas  transtu- 
lit,  et  in  basilica  reposuit,  quam  SS.  Winoco  et  Martino  construx- 
erat:  idque  actum  anno  volunt  dccccii.  die  VI.  Novemb.  Aliam 
translationem  fecit  Bergas  Balduinus  comes,  Pulchrobardus  cogno- 
mento,  ab  inferiore  ecclesia  ad  superiorem,  monachis  e  Bertiniaco 
evocatis,  anno  mxvii.  Aubertus  Miraeus  Orig.  Coenobior.  Belgii 
cap.  xxi. 

Alius  est  ab  hoc  nostro,  muitoque  antiquior,  cujus  mentio  apud 
Gregorium  Turonensem  lib.  v.  Histor.  Francorum  cap.  xxi.  et 
lib.  viii.  cap.  xxiv.  auctore  eodem  Baronio.  Sed  libri  non  sunt  ad 
manum. 

WILFRIDUS  A.     1163. 

S.  Wilfkidus  natus  in  Northumbria,  ut  volunt  Angli,  in  confinio 
Scotiae  saltem,  quod  Angli  negare  non  possunt,  in  Scotorum  coeno- 
biis  liberalibus  artibus  institutus,  "  inter  Scotos  bonas  literas,"  inquit 
Pitsaeus  pag.  cxx.  "  et  monasticam  vivendi  rationem  solerter  didicit ;" 
imo  "  Psalterium  lectitavit  ac  tenuit,  quod  a  Scotis  juxta  transla- 
tionem  B.  Hieronymi  acceperat."  Malmesb.  lib.  iil  de  Gest.  Pont. 
Anglor.  pag.  cxliix.  Hunc  Beda  impensius  laudat,  vocatque  lib. 
iii.  Histor.  Eccles.  Gent.  Anglor.  cap.  xxv.  virum  doctissimum.  Tan- 
dem  Scotia  excedens  pro  ecclesia  Catholica,  constanter  stetit  in  defen- 
sione  Paschatis,  maxime  cum  Eboracensem  ecclesiam  archiepiscopus 
regendam  suscepisset.     Scripsit 

De  Catholico  celebrandi  Paschatis  Ritu         lib.  i. 

De  Clericorura  Tonsura  lib.  i.  De  Regulis  Monach.  lib.  i. 
De  Actis  Streneshalcensis  Concilii     lib.  i. 
Epistolas  ad  diversos  lib.  i. 

Contra  Colmannum  Scotum,  et  alios,  lib.  I. 
Obiit  anno  dccx.  viii.  calend.  Maii,  sepultus  in  Imdalo  monaste- 
rio,  sed  postea  ad  Ripense  translatus,  die  XII.  Octob.     Molan. 

S.  VIGIANUS  M.     1164. 

"  S.  Vigianus  monachus,  Christi  dogmatis  egregius  concionator," 
ait  Hect.  Boeth.  lib.  xi.  Histor.  Scot.  pag.  ccxxxiv.  "  claruit  cum 
Moveano,  Medano,  Blano,  Englatio,  Colmaco,  sanctissimis  pontifici- 
bus,  Onano  diacono,  Congano  abbate,  multisque  aliis  viris  moribus 
et  doctrina  insigni  probatis."  Episcopum  Brechinensem  facit  Sco- 
tichronico  Fordunus.  Meminit  et  Arnoldus  Uvion  lib.  II.  cap. 
lxxix.  qui  sanctum  facit,  sed  die  incerto.  Joannes  Leslaeus  lib.  v. 
Hist.  Scot.     Scripsit 

Concioues  ad  Populura  lib.  i.     Uvion. 

In  Evangelium  Narrationes  lib.  I.  quas  Nicolaus  Li- 

ranus  viderat. 
Floruit  anno  M.  sub  Kennetho  III.     Huic  templum  Aberbroth.  sa- 
crum,  in  cujus  coemeterio  lignea  crux  erat,  quam  nec  ferrum  nec  ignis 
dejicere  potuit. 

S.  ULTANUS  A.  F.     1165. 

S.  Ultanus,  sive  Altanus,  Trithem.  lib.  III.  de  Vir.  illust.  Ordin. 
S.  Benedicti  cap.  lxxxvii.  frater  SS.  Fursaei  et  Foillani  Scotorum, 
de  quibus  lib.  vi.  supra  hoc  opere,  eorundem  etiam  peregrina- 
tionis  comes,  ibidem  de  eo  cum  fratribus  multa  quae  hic  non  repe- 
to.  Joann.  Molan.  Addition.  Usuard.  die  I.  Maii :  "  Ipso  die  S.  Ul- 
tani  confessoris,  fratris  SS.  Fursaei  et  Foillani,  qui,  post  excessum 
fratris  sui  Fursaei  cum  Foillano,  sancta  adeptus  est  sanctae  Gertrudis 
contubernia,  cujus  multa  in  ecclesia  sanctitatis  clarent  monumenta  : 
quorum  sancta  virgo  agnita  sanctitate,  per  manus  eorum  obtulit  Deo 
partem  haereditatis  suae,  scilicet  villam  quae  vulgo  Fossis  dicitur,quam 
ipsis  tradidit  in  servorum  Dei  alimoniam,  ut  in  eo  loco  construerent 
lnonasterium  ad  perpetuale  peregrinorum  hospitium."  Et  die  v.  Maii  : 

"  Depositio  S.  Maurouti  abbatis,  cujus  suffragiis,  si  ad  sepulchrum  ejus 
fuerint  delati  variis  languoribus  aegroti,  verae  recipiunt  praemia  so- 
spitatis ;  cui  sacer  praesul  Amatus,  eo  tempore  quo  Theodoricus  rex 
tyrannidem  exercebat,  post  excessum  Beati  Ultani  abbatis  tradi- 
tus  fuit  in  custodiam."  Abbas  fuit  Fossensis  in  Gallia  Belgica.  Idem 
Molanus  in  Additionib.  ad  xxxi.  Octob.  "  Fossis  natalis  S.  Foillani 
episcopi,  qui  de  Hibernia  venit,  (Scotiam  dicere  debuit,  ut  probatum 
abunde  lib.  VI.  supra,)  ad  Ultanum  germanum  suum,  qui  Fossensem 
regebat  ecclesiam."  Beda  lib.  lil.  Histor.  Ecclesiast.  Gent.  Angl.  cap. 
xix.  "  Habuit  Fursaeus  alium  fratrem  vocabulo  Ultanum,  qui  de  mo- 
nasterii  probatione  diuturna  ad  eremiticam  vitam  pervenerat."  Scri- 
pta  ejus  vita  extat  erudite  MS.  ait  Molanus,  et  ad  S.  Foillani  ex- 
tra  Rhodium  gesta  ejus  sunt,  scriptis  mandata  per  Hillvium  ad  ma- 
gistrum  Sigebertum ;  quae,  cum  carmine  consignata  essent,  anony- 
mus  quidam  in  prosam  vertit.  Auctorem  se  Hillvius  ingeniose  fa- 
tetur : 

His  ita  litterulis  libet  insinuare  notatis 
Veraci  specie,  quo  nomine  cen^eat  ipse, 
Si  primos  apices  ex  partibus  octo  retractes. 

An  aliquid  scripserit,  non  observavi,  nec  puto  extare  quicquam. 
Natus  est  anno  dxciii.     Sigebertus  eo  anno.     Obiit  anno  dcliv. 

S.  VINNIANUS  E.     1166. 

De  Sancto  Vinniano  ita  S.  Adamannus  in  Vita  S.  Columbae  lib.  II. 
cap.  I.  "  Sanctus  vero  juvenis  non  hoc  sibimet,  sed  S.  adscribebat 
Vinniano  episcopo."  Nec  quicquam  de  eo  amplius  memini  me  le- 
gere,  nec  cui  ecclesiae  praefuerit  deprehendi,  nec  an  scripserit  quic- 
quam,  an  vero  aevi  injuria  scripta  ab  illo  perierint :  certo  constitui 
potest  templum  ei  parochiale  antiquissimi  operis  prope  Castrum  Ru- 
brum  non  longe  Abirbrotti. 
Floruit  anno  dxcv. 

2  U 

S.  WIRO  E.     1167. 

S.  Wiro  Scotus  episcopus  fuit.  Joan.  a  Leidis  Geerbrand.  Carmelit. 
lib.  ii.  Chron.  Belgic.  cap.  xvi.  "  S.  Wiro  ex  Scotia  oriundus,  vir 
Deo  et  hominibus  amabilis."  Surius  tom.  iii.  viii.  Maii.  "  S.  Wiro 
Patritium,  Cuthbertum,  Columbanum,  egregias  patriae  columnas, 
praeponebat  sibi  imitandos."  Constant.  Ghinius  pag.  xxxi.  "  In  Scotia 
S.  Wironis  episcopi."  Felici  in  Ephemeridib.  "  S.  Wiro  episcop.  Scot. 
Pipini  regis  confessarius."  Uvion  lib.  III.  pag.  clix.  "  In  Scotia  S.  Wi- 
ronis  episcopi."  Molanus  in  Natalibus  SS.  Belgii.  Anonymus  apud  Su- 
rium  tom.  iii.  die  VIII*  Maii ;  sed  is  est  Gaufridus  abbas,  qui  jussu 
Lucii  pontificis  vitam  ipsius  luculenter  et  veraciter  descripsit,  in 
cujus  limine  sic  habet,  abbreviavit  eandem  Franciscus  Haraeus : 
"  Scotia,  fertilis  sanctorum  virorum  insula,  et  stellarum  numerum 
prope  aequans,  patrociniis  sanctorum  in  multorum  salutem  produxit 
Beatum  Wironem,  non  infimae  sane  conditionis  parentibus  ortum." 
Eodem  die  Martyrolog.  Romanum :  "  In  Scotia  S.  Wironis  episcopi." 
Clare  sane  pro  tanti  viri  meritis.  Uberius  Petr.  Galesinus  in  Mar- 
tyrologio  suo  eodem  die :  "  In  Scotia  Sancti  Wironis,  episcopi  et  con- 
fessoris.  Hic  ab  ineunte  aetate  pietatis  studiis  imbutus,  in  omni  vir- 
tute  mirifice  progressus,  nunquam  rebus  adversis  fractus,  nec  vero 
secundis  elatus,  vigiliis,  abstinentiae,  jejuniis,  et  precibus  deditus, 
propositis  sibi  sanctorum,  imprimis  Patricii  et  Cuthberti,  exemplis, 
coelestem  in  terris  vitam  imitatus  est.  Peregrinandi  autem  pietate 
accensus  Romam  venit,  ubi  lachrymis  profusis  ad  altaria  apostolo- 
rum  et  ad  martyrum  reliquias  orabat.  Episcopus  vero  factus,  ita 
vixit,  ut  doctrinae  evangelicae  praedicationi  responderet  morum  reli- 
gione,  et  sanctitate,  quae  post  obitum  ejus  eluxit  in  coelesti  miraculo- 
rum  virtute." 

Hujus  nominis  sub  tutela  est  Ruraemonda  urbs  in  Belgio,  et  sacrae 
reliquiae  asservantur  Ultrajecti,  ut  lib.  xv.  hoc  opere  supra  est 
ostensum,  ubi  de  S.  Plechelmo.  B.  Marcellinus  de  eo  in  vita  Sancti 
Suniberti  cap.  xiv.  apud  Surium  tom.  II.  die  i.  Martii :  "  Similiter 
Sanctus  Wiro  episcopus  Deirorum,  Sanctus  Plechelmus  episcopus  de 
Massa  Candida,  vel,  secundum  Bedam,  Candida  Casa."  Vide  locum. 
Scripsit 

Ordinationes  Ecclesiae  suae  lib.  I. 

Epistolas  ad  Pipinum  Regem  lib.  I.  cui  fuit  a  sacris  confes- 

sionibus.     Arnoldus  Uvion  lib.  II.  Ligni  Vitae  cap.  liii. 
Ad  Fratres  Odiliae  lib.  i. 

Floruit  anno  dcclvii. 

S.  WILLIBRORDUS  AP.  E.  et  F.     1168. 

De  S.  Willibrordo,  Frisonum  apostolo,  Sigebertus  Gemblacensis  Chro- 
nic.  ad  annum  dcxciv.  "  Pipinus  Rabbodum,  ducem  Frisonum,  bello 
vicit,  et  Willibrordum  genti  illi  ad  praedicandum  direxit."  Angli 
suum  faciunt,  ut  solent,  nullo  argumento ;  Frisones  sibi  vindicant, 
sed  perperam,  Suffrido  Petri  auctore  apud  Anton.  Possevin.  Apparat. 
Sacr.  pag.  ccxlix.  Sed  ego  vindicias  secundum  Scotiam  meam 
dabo.  Hector  Boethius  in  admonitione  ad  Historiam  Scoticam  :  "  Plu- 
rima  a  me  omissa  fateor,  partim  rerum  ignorantia,  partim  indiligenti 
earum  indagine,  praesertim  in  familiis  et  viris  illustribus,  qui  ex 
nostra  gente  fuere,  nobisque  ingentem  attulere  splendorem,  quales 
Sedulius,  Levinus,  Judocus,  Villebrodus,  Romaldus,  Martinus  his- 
toricus,  plerique  alii,  enumerandis."  Extat,  edente  Henrico  Canisio 
tom.  vi.  Antiquar.  Lection.  pag.  ccclxi.  elegia  Alcuini  de  Wilgi- 
so  parente  S.  Willibrordi. 

Nobilis  ille  fuit  magna  de  gente  sacerdos, 

Sed  magnus  multo  nobilior  meritis. 
Ut  dudum  cecini,  fecunda  Britannia  mater, 

Patria  Scotorum  clara  magistra  fuit, 
Francia  sed  felix  rapuit. 

Clare  vult  Wilgisum  in  Scotia  tenuisse  filium,  ubi  ipse  adolescen- 
tiam  bonis  artibus  addiscendis  impendisset :  quod  et  annales  nostri 
confirmant,  nec  negat  Balaeus  ;  licet  juratus  et  pietati  et  Scotiae  hostis, 
tamen  hunc  inter  scriptores  Scotos  [1.  Anglos]  non  est  ausus  numerare. 

De  ejus  apostolatu  Ado  Viennensis  aetate  vi.  anno  dcxcvi.  "  Pa- 
pa  Sergius  ordinavit  venerabilem  virum  Willibrordum,  cognomine 
Clementem,  Frisionum  genti  episcopum."  Eadem  ad  illum  annum 
Marianus  Scotus ;  eadem  et  alii,  et  in  his  Rhegino  Prumiensis  Chron. 

lib.  I.  nisi  quod  in  anno  dissentit,  ponens  missionem  ejus  anno 
dcxxii.  Beat.  Marcellinus  in  Vita  S.  Suniberti  cap.  VI.  se  hujus  san- 
cti  vitam  scripsisse  ait ;  et  cap.  x.  "  S.  Willibrordum  inter  omnes  me- 
rito  praefulgentem,  virum  humilem,  et  totius  honestatis  exemplis  re- 
fertum  :"  et  cap.  XIII.  anno  a  nativitate  Domini  dcxcviii.  "  Sanctus 
Willibrordus,  adepta  jam  apostolicae  benedictionis  auctoritate,  con- 
secratusque  archiepiscopus  a  S.  Sergio  Papa,  rediit  ad  Germaniam :" 
et  cap.  xxviii.  in  fine  vocat  eum  archiepiscopum  Trajectensem.  Rix- 
fridus  episcopus  Trajectensis  in  Epistola  ad  S.  Ludgerum  Monas- 
teriensem  episcopum  :  "  Habeamus,  et  reverenter  possideamus  li- 
bellum  continentem  gesta  et  legenda  sanctissimi  Suniberti  epi- 
scopi,  consocii  et  coepiscopi  S.  Willibrordi,  editum  mandato  et  auc- 
toritate  apostolica  S.  patris  Gregorii,  episcopi  Trajectensis  eccle- 
siae."  Jonas  abbas  Scotus  in  vita  S.  Vulfranni  apud  Surium  tom.  II. 
die  xx.  Martii.  "  Villibrordum,  cognomento  Clementem,  episcopum 
et  doctorem  praefatae  gentis  Frisonum,  acciri  fecit,  ut  ad  ejus  con- 
sulta  simul  cum  B.  Vulfranno  in  doctrina  sua  religionis  concordan- 
te  efficeretur  Radbod.  Christianus."  Meminit  et  anonymus  mo- 
nachus  Werthinensis  seu  Werdinensis  in  vita  S.  Ludgeri  apud 
Surium  tom.  II.  die  xxvi.  Martii.  Is  ergo  cap.  XI.  "  Marchelmum, 
mirae  sanctitatis  virum,  S.  Wilibrordi  quondam  discipulum"  fuisse 
scribit.  Hucbaldus  monachus  in  vita  S.  Lebuini  apud  Surium  tom. 
vi.  die  xn.  Novemb.  cap.  ix.  Philippus  xxxix.  episcopus  Aichsta- 
dianus  in  vita  S.  Walpurgae,  editus  ab  Henrico  Canisio  tom.  iv. 
Antiquar.  Lection.  pag.  dlxvi.  "  Beatus  etiani  Willibrordus,  con- 
fessor  Dei,  et  pontifex  pretiosus."  Epternaceuse  coenobium  a  fun- 
damentis  erexit.  Gasp.  Bruschius  et  Molanus.  Uberrime  autem 
singula  ipsius  gesta,  et  versu  et  prosa,  literis  Alcuinus  noster  Flac- 
cus  Scotus  mandavit,  et  vitam  ab  eo  conscriptam  retulit  Surius 
tom.  VI.  die  vu.  Novembr.  quo  die  ejus  solennitatem  ecclesia 
recolit.  Martyrolog.  Rom.  "  In  Frisia  depositio  S.  Willibrordi,  epi- 
scopi  Trajectensis,  qui  a  Beato  Sergio  papa  ordinatus  episcopus  in 
Frisia  et  Dania  evangeliuin  praedicavit."  Eadem  alii :  supra  omnes 
confutatur  Molanus  in  Addition.  Martyrolog.  Usuard.  Franc.  Mau- 
rolycus  eo  die :  "  Apud  Frisios  Germaniae  in  agro  Trevirensi  de- 


GENTIS  SCOTORUM,  LIB.  XIX.  (553 

positio  S.  Vuldebrodi  episcopi."  Praeterquam  quod  nomen  corru- 
ptum  est,  errasse  Siculum  puto,  qui  Trevirensem  pro  Trajecten- 
si  agro  usurpavit.  Petr.  Galesin.  eod.  die  :  "  In  dioecesi  Trevirensi 
S.  Vulbrodi,  episcopi  et  confessoris,  quia  summo  pontifice  Sergio 
episcopus  factus,  in  Germaniam  ad  evangelium  propagandum  mis- 
sus,  abjecto  idolorum  cultu  gentes  Frisiam  incolentes  Christiana  re- 
ligione  instituit."  Ado  Trevirensis  eodem  die  in  Martyrologio  suo. 
Epternaco  monasterio  natalis  S.  Willibrordi,  episcopi  et  con- 
fessoris.  Rabano  in  Martyrologio  Wilbrordus  est.  Qui  plura  cu- 
pis,  adi  ad  Bedam  lib.  v.  Hist.  Ecclesiast.  Gent.  Anglor.  cap.  XII. 
et  vitam  S.  Bonifacii  Scoti,  Moguntini  archiepiscopi,  et  Joan. 
Trithem.  lib.  III.  de  Vir.  illustr.  Ord.  S.  Benedicti  cap.  cxxxvn. 
Scripsit 

De  sua  Peregrinatione  lib.  I.         Ecclesiasticos  Canones  lib.  I. 
Homilias  lib.  I.         Epistolas  ad  diversos     lib.  I. 

Missus  est  apostolus  in  Frisiam  anno,  ut  dicebam,  dcxciv.  Se- 
dit  episcopus  xxxvi.  annos  totos ;  etiam  Beda  scribente  adhuc  sede- 
bat,  ut  loco  proxime  laudato  liquet.  Obiit  anno  dccxxxix.  Sige- 
bertus.  Alii  aliam  annorum  supputationem  inducunt,  sed  haec  verior 
et  magis  placens.  Natus  est  anno  dclviii.  ait  Locrius  Chron.  Belg. 
lxxvi.  Ordinatus  episcopus  Pipino  rege  petente  anno  dcxciv. 
fundat  Epternacense  monasterium  die  S.  Caeciliae  anno  dcxcvi. 
biennio  post  abbas  ejus  sedit. 

S.  URSULA,  R.  F.  V.  MART.     1169. 

S.  Uiisula,  Mauri  Christianissimi,  ut  loquitur  Pet.  de  Natalib.  lib. 
ix.  Catal.  cap.  xciv.  Scotorum  regis  filia,  cum  frustra  ad  con- 
jugium  a  potentissimis  principibus  peteretur,  praesertim  Aethe- 
reo  Angli  regis  filio,  ut  in  Legendario  novo,  et  ubique,  nihilo- 
minus  constans,  vovit  virginitatem  Deo,  patriamque  egressa  un- 
decim  millia  virginum  trans  mare  secum  traxit,  eodem  pietatis 
ardore,  sanctique  voti  studio  accensas  ;  quae,  cum  Hunnis  cedere 
nollent,  obtruncatae  sunt,  sanctissimoque  agone  in  coelos  evola- 
runt.     Colitur    memoria    ubique    gentium,    sed    maxime   Coloniae 

Agrippinae,  ubi  sanctae  asservantur  reliquiae,  et  Parisiis,  ubi  Ursula 
patrona  est  Sorbonicorura  theologorum.  Hector  Boethius  lib.  vu. 
Histor.  Scot.  pag.  cxxiii.  Facti  meraoriam  recolit  ecclesia  die  xxi. 
Octobr.  Adeunda  sunt  Martyrologia.  Wandelbertus  monachus  Pru- 
miensis,  qui  circa  annum  salutis  dcccl.  vixit,  ita  de  illis : 

Tunc  numerosa  simul  Rheni  per  littora  fulgent 
Christo  virgineis  erecta  trophaea  maniplis 
Agrippinae  urbi,  quarum  furor  impius  olim 
Millia  mactavit,  ductricibus  inclyta  sanctis. 

Accuratissime  singula  exquirit  Caesar  Baronius  ad  diem  dictum 
Not.  ad  Martyroi.  Rom.  Gaufrid.  Asaphensis  in  Hist.  et  ex  eo  Chri- 
stophorus  Browerus  ad  lib.  iii.  Venantii  Fortunati  pag.  lxiv. 
Hujus  sane  sociarumque  peregrinationem  et  martyrium  varie  scriptis 
mandarunt  Rogerius  Cisterciensis,  Richardus  Praemonstratensis  apud 
Mombritium  tom.  II.  Petrus  in  Catalogo  lib.  ix.  cap.  lxxxvil 
Claudius  Rota  cap.  cliv.  Bonfinius  decad.  i.  Rer.  Hungaric.  lib.  v. 
anonymus  apud  Surium  tom.  v.  Sigebertus,  et  alii.     Scripsit 

De  arcanis  Visionibus  lib.  I.  Docuraenta  Fidei  lib.  i. 

Epistolas  lib.     Laudat  Tiraquellus  de  Nobilitate  cap.  xxx. 
num.  cccxvi. 
Passa  est  cum  sociis  anno  ccccxlv.  ut  nonnulli  perperam  puta- 
vere,  aut  ccccliv.     Sigebertus  et  alii.     Vide  lib.  x.  supra  hoc  opere 
in  S.  Kenneira. 

S.  VULGANIUS.     1168. 

S.  Vulganius,  Anglia  pio  peregrinandi  voto  lustrata,  in  Belgium 
appulit,  ubi  sanctorum  laborum  compos  beato  fine  quievit.  Atre- 
batensis  ecclesiae  acta,  quibus  constat  Scotura,  non  Anglura,  fuisse, 
quicquid  dicat  Ferreolus  Locrius  ;  nam  nullus  ea  tempestate  in  Anglia 
Christianus,  nisi  sub  disciplina  Scotorura.  Reliquiae  ejus  in  ecclesia 
Lensiensi  conservantur,  coliturque  die  II.  Noverabr.  Acta  illius  loci, 
et  Joannes  Molanus.     Scripsit 

Ad  Populum  Belgicum  lib.  i.         Speculum  Charitatis  lib. 

Exhortationes  lib.  I.         Sermones    lib.    I.    quorum 

nonnulli  Atrebati  MSS.  extant. 

Excessit  anno  dlxxii.  Scotum  porro  facit  Constantinus  Ghinius 
in  Natalib.  SS.  Canonicorum,  ubi  plura,  et  Chronicon  Cameracense 
diserte  Scotum  vocavit,  II.  Novemb.  cujus  verba  sunt  apud  Molanum 
Indic.  SS.  Belgii  pag.  lxxviii.  "  Apud  Castrum  Lenense  habetur 
monasterium  canonicorum,  ubi  Sanctus  quiescit  Vulganius,  qui  Sco- 
tus  traditur  extitisse." 

S.  WALTENUS,  E.  R.  F.     1169. 

S.  Waltenus,  aut,  ut  habet  Hovedenus,  Waldenus,  canonicus  re- 
gularis,  tum  monachus  Cisterciensis,  mox  abbas  Melrosiae,  deinde 
archiepiscopus  Eboracensis  canonice  electus,  demum  S.  Andreae  epi- 
scopus  renunciatus,  miro  paupertatis  voto  mitrae  quietem  monasti- 
cam  praetulit,  et  digito  extenso  locum  sepulturae  indicans,  haec  est, 
inquit,  requies  mea,  ut  Jocelini,  monachi  Fornesii,  verba  usurpem,  et 
latius  in  Scotichronico  lib.  vi.  cap.  xxiv.     Scripsit 

De  Claustri  Bono  lib.  i.      Evangeliorum  Flores  lib.  I. 

Sanctorum  plurium  Vitas  lib.  i. 
Floruit  et  obiit  anno  mcxl.  Sepulchrum  vero  aperuerunt  Angel- 
ramus  et  quatuor  abbates,  et  corpus  repertum  est  integrum,  et  vesti- 
menta  intacta,  ut  loquitur  Scotichronicon  lib.  vn.  cap.  xv.  Id  factum 
xii.  post  obitum  anno,  xi.  calend.  Junii ;  obdormivit  vero  in.  nonas 
Augusti.  Scotichronicon  libro  laudato  cap.  xxxiv.  Hoveden  exces- 
sisse  ait  iv.  nonas  Augusti  anno  mclix.  pag.  cclxxxl 

S.  VIRGNOUS  EREMITA.     1170. 

"  S.  Vircjxous  multos  annos  irreprehensibiliter  in  subjectione  S.  Co- 
lumbae  transegit,"  ait  S.  Adamannus  in  Vita  S.  Columbae  lib.  iii.  cap. 
xxxi.  "  tum  duodecim  annis  anachoreticam  vitam  duxit  in  Miux- 
bulcmar ;"  nec  de  illo  alibi  quicquam.     Scripsit 

Visionem  de  Morte  S.  Columbae,  magistri  et  doctoris  sui,  lib.  i. 
Floruit  anno  dcvl     Martyrologii  tabulis  ascriptus  non  est,  sed 
celebri  cultu  eum  nostrates  colunt. 

WILHELMUS  R.     1171. 

S.  Wilhelmus  ex  generatione  illa  benedicta  SS.  Malcolmi  III.  et 
Margaretae,  S.  Davidis  nepos,  S.  Malcolmi  cognomento  Virginis 
frater,  et  ipse  a  fortitudine  cognomentum  Leonis  habuit,  deceptus 
a  rege  Angliae,  in  Angliam  cum  illo  profectus,  contra  jus  humanum 
divinumque  in  Galliam  cum  armata  manu  trajicere  est  coactus ;  et 
quia  multum  damni  Francia  a  Scotis  accepit,  rex  Angliae  Northum- 
briam  totam  Scotiae  in  perpetuum  resignavit,  usque  ad  flumen  Tynam, 
sed  et  comitatum  Huntintoniae  regis  fratri,  et  heredibus,  in  perpe- 
tuum  concessit.  Rogerus  de  Hoveden  Annal.  part.  II.  pag.  cccv. 
Sed  rex  reversus  ab  expeditione  Francica  in  Angliam  totis  viribus 
exercitum  duxit,  sed  infeliciter  in  acie  captus  redemptus  est  magno 
pretio.  Hic,  suorum  pietatem  imitatus,  Fidei  Defensor  ab  Alexandro 
papa  dictus.  Jacobus  Ballantinus  Historiae  Boetianae  lib.  VI.  Censum 
auxit  Melros,  Neubottel,  Dumfermelini,  et  Aberdin  ;  episcopatum  Ar- 
gateliae  fundavit,  et  coenobium  Balmurenoch ;  ordinem  Sanctissimae 
Trinitatis  non  modo  regno  recepit,  sed  et  domum  suam  Aberdonen- 
sem  in  monasterium  ipsis  convertit.  Sanct.  Adamum,  Cathenesiae 
episcopum,  ab  impiis  interfectum  egregie  vindicavit,  ut  lib.  I.  supra 
dictum  ;  et  cum  Angli  sacrilego  ausu  jurisdictionem  in  Scoticas  eccle- 
sias  usurparent,  misso  S.  Gilberto  insigniter  Scoticae  ecclesiae  liber- 
tatem  defendit.  Hovedenus  pag.  cccxiv.  et  nos  libro  VII.  Fran- 
ciscanos  etiam,  et  Dominicanos  in  regnum  recepit.  S.  Margaretae  cor- 
pus  transtulit,  insulas  Scoticas  a  Danis  recuperavit,  demum  Perthum 
ad  Tai  ripain  condidit,  et  D.  Joanni  dedicavit  sub  annum  MCCX. 
Miracula,  et  vivus  et  mortuus,  perpetravit  multa,  sed  hoc  primum, 
quod  juvenem  quendam  omnibus  membris  debilitatum  signo  crucis 
sanitati  restituerit.  Ballantinus  Chronici  vulgaris  lib.  XIII.  cap.  ix. 
Gul.  Neubrig.  lib.  II.  cap.  xix.     Scripsit 

Epistolas  ad  Alexandrum  III.    lib.  I. 

Leges  sacras  lib.  I.  ut  scilicet  a  meridie  Sabbathi  omnes  fes- 
tum  servarent  usque  ad  diem  lunae. 

De  Titulo  Northumbriae  lib.  I. 

Obiit  in  summa  pace  anno  mccxiv.  regni  sui  XLIX.    Pontifices  erant 

Alexander  III.  Lucius  III.  Urbanus  III.  Gregorius  VIII.  Clemens  III. 
Coelestinus  III.  Innocentius  III.  imperatores  Fredericus  I.  Henricus  V. 
Otto  IV.  Francorum  reges  Ludovicus  junior,  Philippus  Augustus. 

S.  WINFREDUS  E.     1172. 

S.  Winvredus,  Morinorum  egregius  antistes,  bellis  civilibus  patria 
pulsus  in  Gallias  descendit,  et  hanc  cathedram  sibi  commissam  pru- 
denter  pieque  rexit.  Fuit  canonicus  regularis,  et  Scotiae  ante  ex- 
cessum  provincialis,  seu  visitator,  ut  ex  Scotichronico  apparet  lib.  II. 
cap.  xii.  Interfuit  synodo  Trevirensi  cum  episcopis  Widone  Sues- 
sonico,  Rudulpho  Laudonensi,  Rotberto  archiepiscopo.  Flodoard. 
lib.  iv.  Hist.  Rhemens.  cap.  xxxvi.  Sed  mira  librorum  varietas; 
nam  cum  Nicolaus  Chesneau  verterit  Gallice  Winefrede,  codices  La- 
tini  discrepant,  nam  in  quibusdam  Wifredus,  in  aliis  Wicfredus,  in 
nonnullis  Wincfredus,  at  in  Chronico  Morinensi  MS.  apud  Geor- 
gium  Colvenereum  Wycfredus  est,  errore,  ut  puto,  manifesto,  et 
inde  orto,  quod  eodem  tempore  Wicfridus  Coloniae  fuerit  archi- 
episcopus,  qui  et  ipse  tamen  diverse  concipitur,  nam  et  Hincfridus 
et  Huicfridus  in  Codice  Flodoardi  legitur  lib.  iv.  cap.  xlii.  Scrip- 
sit 

Epistolas  quasdam  lib.  I. 

Florebat  anno  dccccxlviii.     Canonici  ordinis  in  Scotia  visitator 
ante  episcopatum  reperitur.     Alexander  Millus. 

WALDRAMMUS  M.     1173. 

Waldrammus  decanus,  S.  Galli  monachus  apud  Helvetios,  se  Sco- 
tum  fatetur  his  versiculis : 

Rex  Benedicte,  veni  visens  habitacula  Galli, 

Othmari  tectis  accipiende  sacris  ; 
Fias  placatus  nobis,  maneasque  misertus 

Quos  stirps  Scotorum  misit  in  hanc  eremum. 

Quis  fuerit  antequam  monachum  induerit,  non  comperi.     Scripsit 
Carmina  quaedam  lib.  I.  quae  ex  monasterio  S.  Galli  cum 

2  x 

aliorum  ex  eodem  coenobio  illustrium  versibus  edidit  Hen- 
ricus  Canisius  tom.  v.  Antiquarum  Lectionum. 
Floruit  anno  dcxl. 

THOMAS  VAROYE  AB.     1173. 

Thomas  Varoye,  illustri  domo,  S.  theologiae  doctor,  et  praepositus 
Bothvillae.  Joannes  Major  lib.  vi.  Histor.  Mag.  Britan.  cap.  iv. 
Scripsit 

De  Otterburnensi  Praelio  lib.  I. 

Odas  lib.  I. 

Rhythmos,  et  alia,  lib.  I. 

Floruit  anno  mcccxc.  sub  Joanne  Stuarto  rege,  qui  Robertus 
III.  dictus :  clarissimam  vero  hanc  de  Anglis  victoriam,  incredibi- 
lemque  Anglorum  cladem  annales  nostri  et  Anglicani  descrip- 
sere,  omnium  cultissime  Hector  Boethius  lib.  xvi.  Hist.  Scot.  pag. 
cccxxxm. 

VEREMUNDUS  P.     1174. 

Veremundus  presbyter,  Sancti  Andreae  archidiaconus,  clarissimae 
memoriae,  suo  tempore  omnium  studiosissimus  habebatur;  rhetor, 
theologus,  historicus,  linguarum  (quod  ea  tempestate  rarissimum) 
Graecae  Latinaeque  eruditus.     Scripsit 

Scotorum  Antiquitates  lib.  I.  Sic  enim  historiam  suam 
nominat,  exemplo  Dionysii  Halicarnassaei ;  in  qua  res  a 
Scotis  gestas,  ab  ingressu  in  Albaniam,  seu  Britanniam,  sive 
a  Pharaonis  seculo,  cujus  filia  Scota  genti  nomen  dedit, 
usque  ad  Malcolmi  III.  regis  imperium,  luculenta  narra- 
tione  exsequitur,  quem  unice  sibi  imitandum  Hector  Boe- 
thius  proponit. 
Vixit  anno  mxc 

S.  WINFREDUS  E.     1175. 

S.  Winfredus  alius  a  praedicto,  et  ipse  Scotus,  sextus  episcopus 
Coventriensis  et  Lichfeldensis,  Ceddae,  de  quo  lib.  i.  supra,  succes- 
sor.  Beda  lib.  iv.  Histor.  Ecclesiast.  Gent.  Anglor.  cap.  iii.  "  Theo- 
dorus  ordinavit  Winfridum,  virum  bonum  et  modestum,  qui,  sicut 
praedecessores  ejus,  provinciis  Merciorum,  et  mediterraneorum  An- 
glorum,  et  Lindisfarorum  episcopatus  officio  praeesset.  Erat  autem 
Winfridus  de  clero  ejus  cui  ipse  successerat  antistitis,  et  diaconatus 
officio  sub  eo  non  pauco  tempore  fungebatur."  Meminit  Matthaeus 
Westmonast.  ad  annum  dclviii.  Hunc,  etsi  multum  a  pietate  et 
probitate  laudatum,  et  suis  carum,  Theodorus  tamen  archiepis- 
copus  sede  sua  expulit,  qui  Eadbarnam  monasterium  a  Cedda  con- 
ditum  se  contulit,  ibique  sanctissimam  vitam  finivit.  Istud  coeno- 
bium  Bedae  codex  Aetliernam  vocat ;  JBearnense  vero  B.  Marcelli- 
no  vita  S.  Suniberti  cap.  iii.  apud  Surium  tom.  n.  die  i.  Martii. 
Fuit  autem  hoc  monasterium  in  Lindissa  insula  Scotorum,  a  Sco- 
tis  fundatum,  a  Scotis  administratum,  ac  veluti  publicum  emporium 
literarum,  communeque  gymnasium  Scotis,  Anglis,  et  Hibernis. 
Vide  supra  hoc  opere  lib.  vin.  in  Higbaldo  abbate  Bearnensi. 
Scripsit 

Sanctorum  quorundam  Vitas  lib.  I. 

Exhortationes  ad  Clerum  suum  lib.  i. 

Pervenit  ad  annum  dccxvi.  nam  de  anno  subscribit,  fundatione 
monasterii,  Croylandensis  Ingulphi  Historia  pag.  ccccxxcv. 


NINIANUS  WINZETUS  AB.     1176. 

Ninianus  Winzetus,  aut  Winchetus,  Glascuensis,  monaste- 
rii  Scotorum  Ratisbonae  abbas,  ac  prius  Lutetiae  philoso- 
phiae  professor,  magna  ingenii  laude,  nec  minus  pius  quam  doc- 
tus,  [ne]  haeresim  Calvinianam  populares  Scoti  reciperent  pro  vi- 
rili  restitit.     Laudat  impensius  Joannes  Leslaeus  lib.  vi.  Historiae 

Scot.  pag.  dlxxxii.     Scripsit  vero 

Contra  Buchanani  Dialogum  de  Regno  lib.  i.    Laudat  in  prae- 

fatione  contra  Monarchomachos  Gulielmus  Barclaius. 
In  D.  Paulum  Commentaria  lib.  I.  Epigrammata  lib.  I, 

Poemata  lib.  I.  De  Rebus  controversis  capita  lxxxiii. 

publicavit,  ait  idem  Leslaeus.     Prodierunt  Francofurti. 
Parisiis   docebat  anno  MDLXIX.   quando  obierit,   aut  quando  ab- 
bas  sederit,  et  an  in  Germania  excesserit,  an  in  patria,  pro  comperto 
non  habeo. 

WILHELMUS  ABBAS.     1177. 

"  Wilhelmus,  abbas  m.  Melrosensis,  postquam  aliquot  annos 
prudenter  ac  sancte  munus  adimplevisset  suum,  curam  pasto- 
ralem  humiliter  dimisit,"  inquit  Scotichronicon  lib.  vin.  cap. 
xiv.  et  ipso  die  precibus  ipsius  abbas  creatus  est  Jocelinus. 
Scripsit 

In  Cantica  Salomonis    lib.  i.         De  Officio  Monachi    lib.  i. 
Ad  Joannem  Cardinalem  Scotiae,  et  Hiberniae  Legatum,  lib.  i. 
Scotichronicon  lib.  viil  cap.  lx. 
Curam  regendi  monasterii  dimisit  anno  mclxx.  decimo  calend. 
Maii.     Ejus  exemplo  "  alter  Wilhelmus,  ejusdem  domus  abbas,  cu- 
ram  pastoralem  reliquit,"  inquit  Scotichronicon  libro  x.  cap.  xxxin. 
sub  annum  mcclxxiii. 

WILHELMUS  E.     1178. 

Wilhelmus,  Moraviae  episcopus,  vir  singularis  vitae,  maximae 
integritatis,  nec  minoris  eruditionis,  non  tautum  theologicis  stu- 
diis  clarissimus,  sed  etiam  philosophicis,  cum  Nicolao  Regis  Mal- 
colmi  camerario  curiam  Romanam  ex  parte  regis  visitavit, 
et  Papam  Alexandrum  Anagniae  commorantem  convenit,  ubi 
mandatis  peractis,  et  honorifice  susceptus  Nicolaus  substitit,  et  ora- 
toris  apud  papam  personam  sustinuit  Wilhelmus,  Scotiae  et 
Hiberniae  legatus  :  in  patriam  remissus,  magna  cum  laude  in  dif- 

ficili  officio  se  gessit.     Scripsit 

Epistolas  ad  Papam  Alexandrum  lib.  i. 

Ad  Ecclesias  Scoticas  et  Hibernicas  lib.  I. 

Decreta  Ecclesiastica  lib.  I. 

Missus  est  Romam  anno  mclix.  sequente  anno  legatus  apostoli- 
cus  renunciatus.  Obiit  anno  mclxi.  Scotich.  lib.  vni.  cap.  VI.  Suc- 
cessit  ei  in  legationis  munere  Arnoldus  S.  Andreae  episcopus,  ab 
Alexandro  III.  confirmatus.     Eodem  lib.  cap.  vn. 


WILHELMUS  E.     1179. 

Wilhelmus  episcopus,  Brechinensis  ecclesiae  decanus,  "  vir  per  om- 
nia  laudabilis,  sed  raucae  vocis."  Scotichronicon  lib.  x.  cap.  xxn.  Hic, 
Albino  episcopo  mortuo,  a  clero  episcopus  electus,  qui  gratiam  legati 
Ottoboni,  siqua  in  eo  superfuerat,  in  Angliam  adiit  de  consecratione 
petiturus,  ubi  nihil  proficiens,  sed  quasi  cum  indignatione  rejectus, 
curiam  Romanam  adivit,  et  de  consecratione  faciliter  se  expedivit. 
Scripsit 

Contra  Ottobonum  ad  Papam  lib.  I. 

De  Scoticae  Ecclesiae  Dignitate  lib.  I.  opus  aureum, 

et  plurimum  Scotichronico  laudatum. 

Electus  est  anno  mcclxvi.     Nescio  an  ille  idem  sit  Wilhelmus 

electus  Brechinensis,  qui,  postquam  diu  in  curia  Romana  steterat, 

ibidem   mortuus   est   sub   annum    mcclxxiv.     Eodem   libro   cap. 

xxxiv. 

WILHELMUS  E.  C.     1180. 

Wilhelmus  Moraviae  episcopus,  regni  cancellarius,  ac  aposto- 
licae  sedis  legatus  per  Scotiam  et  Hiberniam,  cardinalis  etiam  re- 
nunciatus  ab  Eugenio  III.  impetrante  Malcolmo  IV.  rege,  ut  ex 
Scotichronico  colligo  lib.  vi.  cap.  xxxv.  ubi  ille  Arnoldum  Calcoen- 
sem  abbatem  in  episcopum  S.  Andreae  consecrat.  Scripta  ab  eo 
plurima  perierunt,  sed  apices  extant. 

De  Natura  Animae  lib.  I. 

De  Institutione  Sanctimonialium  lib.  i. 

De  Lectione  Evangelica  lib.  i. 

De  Praelatorum  Moribus  lib.  I.  Quorum  nonnulla 

ascribunt  S.  Ealredo,  Rievallensi  abbati,  Scoto. 
Floruit  anno  mcxl. 

B.  WILHELMUS.     1181. 

B.  Wilhelmus,  episcopus  Glascuensis,  insigni  liberalitate  ejusdem 
civitatis  primarium  ac  metropolitanum  templum  erexit,  sumptuosa 
fabrica,  qua  vix  ulla  in  Europa  magnificentior,  curiose  exornata. 
Scripsit 

De  Translatione  Reliquiarum  D.  Margaretae  Reginae,  et 
Malcolmi  ejus  mariti,  lib.  I.  Ingens  Dumfermelini  mi- 
raculum  in  ea  accidit ;  nam  cum  ea  transferetur,  capsa 
tumulo  regis  se  applicuit,  nec  inde,  nisi  eo  levato,  avelli 
potuit ;  tum  regni  ordines,  et  maxime  praesules,  ejus 
etiam  regis  ossa  levanda  censuerunt,  duravitque  ejus 
veneratio  quamdiu  religio  in  eo  regno  Catholica  vi- 
guit. 
Florebat  anno  mcclix.  Hector  Boethius  lib.  xiil.  Histor.  Scot. 
pag.  cclxxxvi. 

WILHELMUS  ABBAS.     1182. 

Wilhelmus,  Ovini  filius,  adolescens  S.  Augustini  habitum  induit 
Edimburgi,  et  post  multos  annos  abbas  factus  est,  successitque  Wil- 
helmo  abbati,  cui  cognomentum  Eleemosynarius,  et  a  Jacobo  S.  Victo- 
ris  canonico  regulari,  ac  Scotiae  legato,  pastorali  cura  absolutus  erat. 
Porro  nec  Wilhelmus  noster  diu  in  coenobii  regimine  perstitit,  sed 
senilem  aetatem  allegans  onus  virgae  pastoralis  in  manum  ordinarii 
sui  resignavit,  et  statim  post  resignationem  insulam  de  Keth  intra- 
vit,  desiderans  supra  modum  vitain  eremiticam  dncere :  cum  autem 
ibi    spatium    novem    hebdomadarum   complevisset,    et   corporis   sui 

tenuitatem  comparasset,  ad  domum  S.  Crucis  non  puduit  remeare, 
inquit  Scotichronicon  lib.  ix.  cap.  xlvi.  et  cum  peteretur  cur  ere- 
mum  reliquisset,  respondit  his  versibus  : 

Quid  faciam  cum  nudus  eam  ?  Jam  praeterit  aestas  : 
Ad  patrios  remeare  lares  me  cogit  egestas. 

Fuit  vir  eruditissimus,  et  multa  posteris  reliquit  ingenii  monumen- 
ta,  maxime  vero  theologica  mathematicis  temperabat,  nec  juvenilium 
studiorum  obliviscebatur.     Tituli  sunt, 

Carmina  varia  lib.  I. 

De  Horoscopis  digerendis  lib.  I. 

De  Divinatrice  Facultate  lib.  i. 

De  Malo  Haeresis  et  Schismatis         lib.  i. 
Curam  deposuit  monasterii  anno  mccxxvii. 

WALDENUS  M.     1183. 

Waldenus  postquam  apud  suos  ingentes  profectus  in  bonis  literis 
fecisset,  ne  quippiam  studiis  aut  animo  suo  deesset,  literarum  em- 
porium  Parisios  petiit,  ubi  insigni  fama  philosophiam  professus  est 
in  Barbarano,  ac  deinde  doctor  Sorbonicus  studiorum  decurso  cur- 
riculo  habitus,  secularis  vitae  pertaesus  monachum  induit,  et  D.  Be- 
nedicti  habitum  assumpsit  in  monasterio  celebratissimo  S.  Germani 
ad  muros  urbis,  ubi  olim  templum  Isidis  erat,  unde  nomen  erat 
civitati  inditum :  monachus  factus  religiosae  vitae  totum  se  manci- 
pavit,  et  in  paucis  eloquentissimus  concionator  evasit,  uti  Jacobus 
Breulius,  ejusdem  coenobii  professus,  scribit,  fateturque  multa  se  ex 
scriptis  ipsius  hausisse,  quae  apud  ipsum  magna  ex  parte  servaban- 
tur.     Ea  erant, 

Compendium  Theologicum  lib.  I. 

Sermones  per  Annum  lib.  I. 

In  minores  Prophetas  lib.  xn. 

De  Coenobii  sui  Antiquitate  lib.  I. 

Dubia  ex  Aristotele  lib.  I. 

Florebat  anno  mcccxciv. 

JOANNES  WADLOKUS  M.     1184. 

JoaNNES  Wadlokus  Deidonensis  D.  Francisci  habitum  in  patria  sua 
induit,  ac  superiore  mandante  ad  quaedam  ordinis  sui  negotia  ex- 
pedienda  Romam  profectus,  ac  feliciter  re  confecta,  ut  domum  redivit, 
provincialis  per  Scotiam  creatus  non  minus  pie  quam  prudenter  se 
gessit;  nam  conventus  et  sedulo  visitavit,  lapsos  mores  restituit,  et 
plus  opere  quam  verbo  docuit,  episcopatum  a  pontifice  oblatum  re- 
cusavit,  "  nullius  rei  cupidus  nisi  divini  honoris,"  ait  Magnus  Macolo 
in  Continuatione  Scotichronici.  In  literarum  elegantiorum  progressu 
nulli  sua  tempestate  cedebat,  ut  ex  operibus  illius  colligi  potest. 
Scripsit 

In  Meteora  lib.  iv. 

De  Planetarum  Cursu,  Conjunctione,  Domibus,  et  veris  Judiciis 
Nativitatum,  lib.  I. 

De  Terrae  Mensura     lib.  I.         De  Loco  Paradisi     lib.  i. 

De  Maris  Proprietatibus  lib.  I. 

Floruit  anno  mdxli. 

JOANNES  WARIUS  M.     1185. 

JoanNES  Warius,  Carmelitani  ordinis  socius,  Dunkeldi  professus 
magna  virtutis  opinione,  poeta,  orator,  philosophus,  et  theologus,  tan- 
dem  ingravescente  senio  ordinis  sui  provincialis,  scripsit 

De  Metallorum  Generatione  lib.  i. 

Quaestionum  Scholasticarum  Resolutorium  lib.  i. 

Orationes  de  Sanctis  lib.  I. 

Claruit  anno  mccccxc.     Henrici  Sinclari  Epistolae. 

RICHARDUS  WIGTON  M.     1186. 

RiciiAitDUs  Wigton,  sive  Wighton,  etiam  Carmelitanae  regulae  ad- 
dictus,  Tolosae  diu  professus  bonas  literas,  scripsit 

De  Cosmographia  Hb.  i. 

Res  Scotiae  memorabiles  lib.  I. 

Lecturas  suas  lib.  i.    Alia  opera  habentur 

MSS.  in  Foxiensi  bibliotheca. 
Floruit  anno  mcccclxv. 

DAVID  WATERSON  M.     1187. 

David  Waterson,  Carmelita,  scripsit 

De  Viris  claris  Ordinis  sui  lib.  I. 

Sermonum  Repositorium  lib.  i,      Utrumque    opus 

Kreimondae  ab  haereticis  fuit  consumptum. 
Clarus  erat  anno  mdxxiv. 

JOANNES  WOUREM  P.     1188. 

Joannes  Wourem,  seu  Wyrem,  [1.  Wynram,]  Andreapoli  canonicus 
regularis,  scripsit 

Catechismum  Fidei  lib.  I. 

Floruit  anno  mdxlvi.  dum  res  per  interregem  administraretur. 

THOMAS  WINTERHOP.     1189. 

Thomas  Winterhop  Glascuensis  celebri  nomine  diu  Parisiis  substitit. 
Scripsit 

Moralis  Philosophiae  Compendium    lib.  I. 
Apologiam  pro  Epicuro  lib.  I.  quo  opere  nihil  ela- 

boratius. 
Claruit  anno  mdlii. 

HENRICUS  VARDLAU.     1190. 

Henricus  Vardlau,  S.  Andreae  in  Scotia  episcopus,  "  vir  san- 
ctimonia  vitae  apud  omnes  probatissimus,"  ait  Hector  Boethius 
lib.  xvn.    Histor,    Scot.  pag.   cccxlix.  Jacobo  I.  regi,  ,ab  An* 

2  Y 

glica  captivitate  reverso,  gratissimus,  scripsit 

Reformationem  Cleri   lib.  J.  quae  etiamnum  hodie  extat,  et 

quam  pius  fuerit  antistes  loquitur. 
Orationem  pro  Reformatione  Conviviorum  et  Luxus  lib.  I.  in 
regni  comitiis. 
Florebat  anno  mccccxli.    Joann.  Leslaeus  lib.  vn.  pag.  cclxxv. 

UDARDUS  E.     1191. 

Udardus,  monachus  Cuprensis,  postea  episcopus  Brechinensis,  totam 
Scotiam,  comitante  Eustathio  Abbirbrothi  abbate  et  paucis  clericis, 
pedes  insigni  devotionis  exemplo  perlustravit,  verbum  Domini  semi- 
naturus.     Scripsit 

In  Cantica  Salomonis  lib.  I.        In  omnes  D.  Pauli  Epistolas  lib.  i. 

Homilias  ad  Populum  Scoticum  lib.  i.    Epistolas  ad  diversos  lib.  i. 

Floruit  anno  mccxiv.  Boethius  lib.  xin.  Histor.  Scot.  vel  mcxc. 
Arnoldus  Uvion  lib.  i.  Lign.  Vitae  pag.  lxxiv. 

WILELVUS  AB.  PRIOR,  M.     1192. 

"  Wilelvus,  vir  nobilis  secundum  saeculum,  prior  in  Kirkaeham 
Eboraci  Regularium  Fratrum,  postea  monachus,  et  monachorum  pa- 
ter  in  Maibros  in  monasterio  ordinis  nostri,"  ait  S.  Bernardus  lib.  de 
Vita  S.  Malachiae.     Scripsit 

Expositionem  in  Genesin  lib.  I.     De  Silentio  Claustrali  lib.  L 
Vivebat  anno  mclx. 

GEORGIUS  WISCHERTUS  H.     1193. 

Georgius  Wischertus  eminentem  generis  sui  nobilitatem  pu- 
denda  haereseos  labe  coinquinavit,  impius  sectarius,  ac  flagi- 
tiosus  novator;  sed  dum  virus  in  Germaniis  Galliisque  haus- 
tum  in  patria  non  sine  avitae  pietatis  dispendio  eVomere  stu- 
det,  coacta  ad  Divi  Andreae  a  Davide  S.  R.  E.  Cardinale 
Betonio  synodo,  improbitatis  haereticae  damnatur,  et  stipiti  il- 
ligatus    flammis    ultricibus    obstinationem    expiavit.      Cujus    poe- 

nani  causam  deinde  mortis  illustrissimi  cardinalis  fuisse,  falso  memo- 
rat  Joannes  Boterus  p.  iii.  Relation.  lib.  I.  pag.  LL     Scripsit 

De  Fide  sua  lib.  I.     Opus  damnatum. 

Contra  Clerum  Scoticum  lib.  I. 

Vivebat  anno  mdlx. 

SIMON  WITUS.     1192. 

Simon  Witus  Templarius,  communem  ordinis  sui  internecionem  ac 
cladem  fugiens,  in  Orientem  se  proripuit,  et  fratrum  suorum  innocen- 
tiam  scriptis  depraedicavit,  edito  opere  de 

Teraplariorum    Innocentia     lib.    i.     Opus    suspectum,    nam 
ipsum  videri  posset  praepostere  ordini  suo  patrocinatum. 
Operis  mentio  in  Processu  Templariorum. 
Ortus  hic  ordo  Hierosolymis  cum  fratribus  Teutonicis,  et  ordine 
Militum  Sepulchri  Dominici,   qui  S.  Joannis,    seu  Rhodienses  aut 
Melitenses,  vocantur,  Jodocus  Ludovicus  Decius  lib.  I.  Vetustat.  Polo- 
nicar.  pag.  cclxxx.  et  cum  gravibus  se  vitiis  inquinasset,  a  Cle- 
mente  V.  concilio  Viennensi  damnatus  est,  nonnullis  supplicio  capitali 
multatis.     Martin.  Cromer.  lib.  xi.  Histor.  Polonic.  pag.  dlxxxiv. 
Vivebat  Witus  anno  mcccx. 

JOANNES  WILLOXIUS.     1193. 

Joannes  Willoxius,  perfidus  apostata,  nefandus  sectarius,  impiissimi 
collega  Knoxii,  synodo  Edimburgensi  damnatus,  Perthi  Deo  bellum, 
non  tantum  principi,  indixit,  aedes  sacras  incendit,  religiosos  viros 
mactavit,  nihilque  non  se  dignum  perpetravit.  Joan.  Leslaeus  lib.  X. 
Histor.  Scot.  pag.  dxlvil     Scripsit 

Impia  quaedam     lib.  I.  sed  non  vidi. 
Vivebat  anno  mdlix. 

GUALTERUS  WARDLAU,  E.  C.     1194. 

Gualterus  Wardlau,  episcopus  Glascuensis,  S.  R.  E.  eardina- 
lis  a  Gregorio  XI.    ut    apparet,   creatus,    "  qui   dignitate  surama 


663  HISTORIA  ECCLESIASTICA 

excellentem  prudentiae  et  virtutis  laudem  conjunxerat,"  ait  Joan- 
nes  Leslaeus  lib.  vn.  in  Roberto  II.  Orator  missus  est  in  Galliam 
ab  eo  rege,  ut  cum  Carolo  Magno  et  Achaio  regibus  contra- 
ctum  renovaret ;  et  re  feliciter  confecta,  rediit  in  patriam,  nec 
diu  superfuit.  Vir  otii  literarii  amans,  ac  pacatae  quietis  studiosus, 
scripsit 

De  Fallacia  Astrologorum     lib.  I. 

De    inani    Divinationum    vetitarum    Scientia   lib.    I.    quod 

opus   Gaspar   Peucerus  et  Antonius  Delrio  plenius   sunt 

persecuti ;  sed  ille,  ut  puto,  proscriptus. 

Floruit  anno  mccclxx.     Vitae  Cardinalium  nuper  editae  Tolosae, 

incerto  auctore,  Anticardinalem  vocant:  longe  aliter  Scotichronicon  lib. 

X.  cap.  vi.  qui  eum  "  Cardinalem  et  Legatum  a  latere  vocat,  tam  ad 

regnum  Scotiae  quam  Hiberniae  cum  plena  potestate  spiritualiter 

deputatum." 

JOANNES  WELSHE  H.     1195. 

Joannes  Welshe,  Sathanae  in  Scotia  minister,  scelestus  etiam  perdu- 
ellis,  scripsit 

Contra  Gilbertum  Brounum  Presbyterum     lib.  I.    Fuit  is 
Novi  Coenobii  abbas,   de  quo  adi  ad  lib.  II.  supra  hoc 
opere. 
Scribebat  anno  mdc. 

ANDREAS  WILKIUS.     1196. 

Andreas  Wilkius,  vir  doctus,  pridem  scripsit  et  Lipsiae  publicavit 
multa  j  ego  tantum  vidi 

Homeri  caeci  Curationem    lib.  I. 
Claruit  anno  mdcvi.     Biblioth.  Class.  pag.  mclxvii. 

B.  WALTERUS  PRIOR.     1197. 

B.  Walterus,  prior  de  Calco,  Benedictinus,  vir  probus  et  lite- 
ratissimus,     cum    Angelramo,    sive    Ingeltramo,    Scotiae    cancel- 

lario,  ac  episcopo  Glascuensi,  ac  Salomone  decano  Glascuensi,  Ebora- 
cum  profectus,  disputationibus  acutissimis  dignitatem  ecclesiae  Sco- 
ticae  contra  irapotentiam  Rogeri  Eboracensis  archiepiscopi,  mare 
coelo  miscentis,  nec  ambitionem  suam  capientis,  egregie  est  tutatus. 
Scripsit 

Pro  Ecclesiae  Scoticae  Immunitate    lib.   i.  contra  Rogerum 
Eboracensem. 

Appellationem  ad  Curiam  Romanam         lib.  I. 

Epistolas  ad  diversos  lib.  I. 

Florebat  anno  mclxiv.  Scotichronicon  lib.  vm.  cap.  XV,  pluri- 
bus  agit. 

ROBERTUS  VENANTIUS  A.     1198. 

Robertus  Venantius,  archiepiscopus  Armacanensis  in  Hibernia,  a 
nativitate  caecus,  incredibili  ingenii  acumine  et  tenaci  supra  fidem 
memoria,  interfuit  concilio  Tridentino,  ut  narrat  Joan.  Sleidan.  lib. 
xvn.  Histor.  ccxcix.  Hunc  Vauchob  vocat  Surius  Comment.  pag. 
dlxxxv.  et  Parisiis  lauream  S.  theologiae  consecutum  vult,  et  a  Julio 
III.  legatum  a  latere  creatum,  Didymo  Alexandrino,  cujus  meminit 
D.  Hieronymus,  comparat.     Scripsit 

De  legitimo  Concilii  Tridentini  Consessu  lib.  I. 

Ejusdem  Concilii  Acta  lib.  I. 

De  Auctoritate  Papae  lib.  i. 

Collecta  Canonura  lib.  i. 

Claruit  anno  mdli.  Ferrariae,  ut  puto,  obiit,  incertum  peste  an 
morbo  naturali ;  imo  Parisiis  excessit.  Joan.  Leslae.  lib.  x.  pag.  dxiv. 
Die  xiii.  Novembris,  inter  beatos  collocat  Matthaeus  Raderus  Virida- 
rio  Sanctorum,  de  caecis  sanctis  cap.  iii. 

FLORENTIUS  VOLUSENUS.     1199. 

Florentius  Volusenus,  vir  ingenii  exercitatissimi,  Jacobo  Sa- 
doleto,  Carpentoractensi  episcopo  et  S.  R.  E.  cardinali,  fami- 
liaris,  ut  ille   testatum  reliquit  lib.  vi.  Epistolarum,  ad  Joannem 

Lotharingium  Cardinalem :  "  Non  putavi  molestum  tibi  futurum 
si  eum  hominem  tibi  commendassem,  quem  in  primis  dignum  tua 
benevolentia  esse  arbitror :  Florentius  Volusenus,  natione  Scotus, 
elegantia  morum  et  literis  Latinissimus."  Et  paucis  interjectis  :  "  Flo- 
rentius  mecum  nunc  Carpentoracti  est,  maximoque  animo  et  in- 
credibili  assiduitate  optimis  literis,  praesertimque  philosophiae,  dat 
operam."  Romam  invisit  cum  Joanne  Bellaio  cardinale.  Ave- 
nione  in  morbum  incidit,  et  cum  adversa  fortuna  durissime  luctatus 
est.     Scripsit 

Philosophiae  Aristotelicae  Synopsin  lib.  IV. 
De  Consolatione  lib.  II.  quo  opere  nihil  legi  Latinius. 
Commendat  mirifice  Georgius  Buchananus  lib.  II.  Epigrammatum  : 

Hic  Musis,  Volusene,  jaces  carissime,  ripam 

Ad  Rhodani,  terra  quam  procul  a  patria  ! 
Hoc  meruit  virtus  tua,  tellus,  quae  foret  altrix 

Virtutum,  ut  cineres  conderet  illa  tuos. 

Flomit  anno  mdxxxvi.  fortunae  adversae  et  novercantis  injuria 
exercitatissimus.     Obiit  Viennae  in  Delphinatu. 

THOMAS  WISSHART.     1200. 

Thomas  Wisshart,  nobilissima  familia  ortus,  Parisiis  magna  ingenii 
vivacissimi  gloria  philosophiam  docuit ;  deinde,  inter  decretorum  doc 
tores  admissus,  scripsit 

Martyrologium  lib.  I.  cui  inseruerat  omnes  Scotos  suos  sancto- 
rum  albo  ascriptos;  quod,  si  ad  manum  esset,  magno  me 
labore  levaret.     Prodiit  Lutetiae. 
Claruit  anno  mccccxvii.      Sepultus  ad  D.  Genovesae  Parisiis. 
Obiit  anno  aetatis  suae  lxviii. 

GULIELMUS  VALCART.     1201. 

Gulielmus  Valcart  Aberdonensis  Lutetiae  et  ipse  humaniores  lite- 
ras  docuit  praeclaro  eventu.     Scripsit 

In  Sphaeram  Joannis  a  Sacrobosco    lib.  I. 

Profitebatur  anno  mdlxxvii. 

GULIELMUS  VALVODUS,  J.  C.     1202. 

Gulielmus  Valvodus,  J.  C.  clarissimo  nomine,  et  fama  celebri, 
scripsit 

Collationem  Legum   Mosaycarum  et  Justinianearum   lib.  i. 
opus  eruditione  varia  refertum.     Prodiit  Lugduni  Batavo- 
rum. 
Leges  Thalassiarchiae,  sive  Admiraliae,  lib.  i.  vernacule  vulga- 

vit  Londini. 
In  titulum  de  acquirendo   Rerum    Dominio   Commentarium 
accuratissimum     lib.  I. 
Florebat  anno  mdcii. 

GEORGIUS  VAUCHOPIUS.     1203. 

Georgius  Vauchopius,  vulgo  Vachob,  in  Galliis  bonas  artes  magna 
ingenii  sui  et  patriae  laude  professus,  scripsit 

De  veteri  Populo  Romano  Tractatum,  ad  Georgium  Duglasi- 

um.     Prodiit  Cadomi  et  Parisiis. 
Observationes  ex  Historiis  omnium  Gentium  lib.  I. 
Profitebatur  in  Neustria  anno  mdxcv.  quando  obiit,  exploratum 
non  habeo. 

DAVID  WEDDERBURNUS.     1204. 

David  Wedderburnus  Aberdonensis,  pueritiae  meae  collega,  scholae 
Aberdonensis  moderator,  utriusque  linguae  doctissimus,  scripsit 
multa  ;  sed  ego  vidi  tantum 

Hvu&iXpgavrijgm  in  Accessu  Regis  ad   Scotiam,    et  alia  Poe- 
mata,  lib.  I. 
Vivit  adhuc  in  Scotia,  et  laborioso  bonarum  artium  experimento 
juventutem  patriam  erudit,  plura  felicissimi  ingenii  monumenta  re- 
licturus,  et  posteris  profuturus. 

MICHAEL  WALLASIUS.     1205. 

Michael  Wallasius  vir  fuit  eruditus  Graece  et  Latine.     Scripsit 

De    Pulveraria   Conjuratione    lib.    I.   carmine,    rein   porten- 
tosi  exerapli  eleganti  vena  cohonestans. 
Vivit  adhuc,  nescio  ubi  locorum. 

DAVID  UDUARD.     1206. 

ALEXANDER  WEDDERBURN.     1207. 

I 

GULIELMUS  VALLAS,     1208, 

ROBERTUS  WILKY.     1209. 

ViRl  sunt  literatura  insignes,  et  plurima  ingenii  sui  monumenta  ad 
posteros  transmiserunt ;  sed  nihil  ad  me  devenit,  nisi 

Epigrammata  et  Poemata  in  Regis  ad  Scotos  suos  Reditum 
lib.  i.     Edimburgi. 

THOMAS  DEMPSTERUS.     1210. 

Thomas  Dempsterus,  hujus  operis  auctor,  natus  est  rure  paterno 
Cliftbog,  avo  Joanne  superstite,  partu  tergemino  vigesimus  quartus 
e  liberis  viginti  novem  quos  ex  una  uxore  pater  sustulit,  anno 
mdlxxix.  ipso  pervigilio  D.  Bartholomaei ;  quo  die  veluti  fatali 
patriam  deseruit,  lauream  in  jure  doctoratus  est  assecutus,  academiae 
Nemausensi  ascriptus,  difficilis  Tolosae  litis  exitum  optatum  sorti- 
tus,  demum  serenissimi  magni  Hetruriae  ducis  academicis  annume- 
ratus  Pisanis. 

Patrem  habuit  Thomam  baronem  de  Muresk,  Achterles,  et  Killes- 
mont,  Banfiae  ac  Buquhaniae  proregem  ;  matrem  Janam  Leslaeam, 
baronis  Balchoniae,  irenarchae  Aberdonensis,  sororem ;  avi- 
am  paternam  Eleonoram  ultimi  ex  Stuartis  Buquhaniae  co- 
mitis     filiam,     maternam     Catbarinam     Forbassi     vicecomitis    so- 

rorera,  et  Arthuri,  qui  cum  Gordoniis  res  infeliciter  magnas  ges- 
sit,  nomenque  suum  omnibus  cis  Escam  gentibus  formidabile  red- 
didit. 

Statim  in  ipso  pueritiae  limine  adversa  familiae  suae,  nobilioris 
quam  opulentae,  sentire  coepit,  nam  lethales  cum  Curreriis  Grantisque 
inimicitiae  ita  opes  exhauserunt,  ut  jam  mortuo  avo  conclama- 
tum  videretur :  magnae  hominum  utrinque  caedes  eum  rus  ab- 
legarunt,  ubi  triennis  omnia  elementa  unius  horae  spatio  exacte 
didicit,  tum  Turraviae  sub  ferula  plagosi  Andreae  Ogstoni  tiro- 
cinium  primum  exercuit,  mox  ad  celebrius  auditorium  translatus 
Aberdoniae  Thomam  Carugillium  audivit,  praecipuum  eo  tractu 
grammaticum. 

Inter  haec  Jacobus  frater  natu  maximus  patris  concubinam  Isa- 
bellam  Gordoniam  ab  Achavachi,  magicis,  ut  putabatur,  arti- 
bus  illectus,  uxorem  consilio  amicorum  vetante  duxerat,  et  ob 
id  a  patre  exheredatus,  ingenti  affinium  Gordoniorum  mul- 
titudine  collecta  patrem  ad  res  provinciae  ordinandas  dilucu- 
lo  equitantem  inopinato  aggreditur :  fit  praelium,  quo  paterni 
famulitii  multi  cadunt,  in  his  avunculus  ipsius  parricidae  Gil- 
bertus  Leslaeus,  et  Joannes  Sinclarus  ;  vulnerati,  Robertus  frater, 
Robertus  Ogylbius,  pater  ipse  crus  septem  glandibus  plumbeis 
trajectus,  et  acinace  caput  scissus ;  nec  incruenta  fratri  victoria, 
nam  promptissimis  vulneratis,  ceciderunt  Joannes  et  Patricius 
Gordonii.  Hoc  tam  inaudito  parricidio  pater  irritatus,  ut  om- 
nem  successionis  futurae  spem  filio  parricidae  praescinderet,  agros 
Muresk  Erroliae  comiti  vendidit,  qui,  quod  satisdare  aut  idonee 
cavere  pater  non  posset,  et  baronatum  et  pretium  in  hunc  usque 
diein  impune  detinet,  et  Thomae  quidem  pater  inanem  titulum 
reliquit,  Mureskiam  jure  recuperandam,  quae  injuria  detinetur ; 
sed  regis  absentia,  comitis  illo  tractu  potentia,  advocatorum 
perfidia,  parum  hactenus  spei  fecerunt.  Forte  exspectas,  lector, 
ut  parricidii  ultionem  audias.  Jacobus  parricida,  rege  lethaliter 
excandescente,  in  insulas  fugit  cum  magna  sicariorum  suorum 
manu,  ibique  omnia  per  vim  et  libidinem  gessit,  ad  ultimum 
Orcadum    episcopum    succensis    aedibus    exussit,     indeque    denuo 

profugus  in  Scotiam  rediit,  ubi  Isabella  Gordonia,  ex  qua  liberos 
septem  sustulerat,  repudiata,  aliam  ei  superinduxit,  et  in  Belgium,  an- 
tea  jam  sceleris  abominandi  asylum  excogitatum,  se  recepit,  ubi 
Deo  vindice  ducente  Ultrajecti,  ut  audio,  turmae  ductor,  violato 
praeter  jura  belli  colonello,  equis  quatuor  est  distractus,  poenas 
justas  licet  dilatas  et  seras  Deo,  naturae,  patri,  justitiae,  toti  orbi 
sustinens  :  Isabella  autem  conjux,  impura  illa  Medea,  cum  liberis  diu 
inope  vita  tolerata  diro  novi  morbi  cruciatu  dicitur  exstincta,  nec 
ex  tam  nefanda  prosapia  quicquam  praeter  execrandam  memoriam 
superest. 

Secundum  has  parricidales  turbas  Thomas  decimo  aetatis  anno, 
quasi  inopiae  et  fortunae  ludribio  reservatus,  hortante  Joanne  pa- 
truo,  causarum  Edimburgi  celebri  patrono,  solum  vertit,  et  Anglia 
lustrata  in  Cantabrigiam  venit,  ubi  in  aula  Pembrocensi  sub  mo- 
deramine  D.  Whalii  aliquandiu  studuit ;  inde  digressus  in  Galliam 
cursum  direxit,  et  Bononiam  appulit :  erat  jam  hyems  asperrima, 
et  Caletum  non  multo  ante  tempore  ab  Hispano  expugnabatur ; 
quare  nec  grata  in  urbibus  mora,  nec  securum  iter  viis  nive  ob- 
ductis,  et  armatis  per  agros  volitantibus  ac  calles  omnes  obsiden- 
tibus,  quibus  nihil  territus  in  viam  se  dedit,  et  a  Gallis  quibus- 
dam  militibus  pecuniis  spoliatus,  vestibus  exutus,  semivivus  vix 
Monstrolium  cum  paedagogo  tenuit,  ubi  recreatus  ab  humanissi- 
mo  Waltero  Brusio,  in  legione  Lanovensi  turmae  ductore,  Parisios 
secutus  quaestores  militares  appulit,  cum  in  itinere  paedadogus 
obiisset. 

Hic  magnis  beneficiis  Joannis  Fraserii  cognati,  Jacobi  Lethi,  et 
Georgii  Galloway  popularium  devinctus,  de  studiis  cogitare  coe- 
pit,  cum  lues  horrenda  orta  scholas  auditoribus,  urbem  ipsam  ci- 
vibus  spoliavit,  ac  Thomam  corripiens  ad  cymbam  paene  usque 
Charontis  deduxit.  Sed  peste  extuberante  servatus,  in  Belgium 
cursus  destinavit,  tutum,  u.t  rebatur,  tot  laborum  in  illa  aetate 
portum ;  Gallus  Hispanusque  urbes  et  propugnacula,  agrosque 
ipsos,  tenebant,  villae  exustae,  agri,  cultore  viduati,  jam  squalidi ; 
tamen  Roberto  Moro  comite  eas  angustias  facile  superavit. 
Lovanii   Scotorum   erat    Collegium,    et    Justus    Lipsius    profiteba- 

tur:  sed  rursus  iter  suscipiendum  erat,  nam  qui  collegio  prae- 
erat,  Gulielmus  Crichtonius  Jesuita,  jubebatur  quosdam  juve- 
nes  Romam  mittere ;  et  missi  Patricius  Andersonus,  jam  Jesuita, 
Robertus  Hilus,  qui  professor  philosophiae  Monspelii  obiit,  Tho- 
mas  Leo,  a  cunis  caecus,  et  Thomas,  qui  longissimo  per  Germaniam 
superiorem  itinere  quid  passi  sint  aerumnarum  cogitationem  huma- 
nam  vix  admittit ;  nam  urbes  tum  paene  omnes  peste  desertae,  viae 
ac  silvae  inviae,  ipso  aspectu  horridae,  latronibus  grassantibus  ob- 
sessae. 

Nec  mitior  per  Italiam  cursus,  nam  Ferrariam  Clemens  VIII. 
repetebat,  et  insignis  exercitus  ab  Aldobrandino  cardinale  duce- 
batur,  quo  et  annona  carissima,  et  inhospitales  pagi,  et  viae  dif- 
ficiles  reddebantur ;  sed  tamen  opportune  Romam  tenuit,  et  per 
Scotiae  protectorem  Cardinalem  Cajetanum  pontifici  insinuatus,  in 
seminarium  Romanum  cum  lectissima  Italiae  nobilitate,  in  quibus 
Joannes  Baptista  Detus,  Aloysius  Caponius,  S.  R.  E.  cardinales, 
ascitus,  ac  honorifica  pensione  cohonestatus,  sub  P.  Stephonio  poe- 
ticae  operam  navare  coepit ;  sed  morbo  lethali  ingruente,  medici, 
noxiam  Romae  auram  et  lethalem  causati,  effecerunt  ut  commeatus 
in  Belgium  rursus  concederetur,  quo  Andrea  Crichtonio  comite  per 
Helvetios  laboriosissimo  demum  itinere  contendit,  et  Tornaci  Ner- 
viorum  in  Jacobum  Cheynaeum  incidit,  a  quo  Duacum  Catuacorum 
missus,  bona  fide  poeticae  sub  Ludovico  Pripraeo  Bethunensi,  philo- 
sophiae  sub  Paulo  le  Cocque  et  Nicolao  Blewartio  Athensibus  ope- 
ram  dedit,  pensione  honorata  regis  Hispaniarum  et  Alberti  archiducis 
adjutus.  Et  in  poetices  laurea  praemium  primum,  in  philosophico 
agone  stationem  secundam,  praelato  Carolo  Bauvio  Athensi,  obtinuit, 
id  procurante,  ut  credebatur,  Joanne  Trufaldo,  gymnasii  regii  mode- 
ratore :  statim  accepta  laurea  humaniores  literas  Tornaci  coepit  pro- 
fiteri,  sed  cum  tenuis  fortunae  ibi  spes  fulgeret,  Lutetiam  cogita- 
vit,  quo  cum  appulisset  ante  xvn.  aetatis  annum  in  Navarraeo 
Davidi  Sinclaro  in  docendi  munere  successit,  laurea  juris  canonici 
honestatus. 

Inde  Tolosam  evocatus,  cum  serius  itineri  se  accinxisset,  in  Picto- 

nibus  aliquandiu  ad  D.  Maxentii  Fanum  substitit ;  tum  Tolosae 
humaniores  iterum  literas  professus,  laborantis  academiae  ora- 
tor  creatus,  grave  periculum,  et  optimatum  indignationem  in- 
currit.  Exinde  Monspelii  philosophiam  professurus  invitus,  ro- 
gantibus  Adamo  Abrenethaeo  et  Andrea  Currerio,  infaustis 
avibus,  Nemausum  abiit,  ubi  publicam  eloquentiae  professionem, 
disceptationi  publicae  subjectam,  victis  competitoribus,  et  in 
his  Jacobo  Grassero  Basiliensi,  cum  sedissent  judices  viginti  qua- 
tuor,  solo  unico  Barnerio  municipii  decurione  contradicente,  obti- 
nuit. 

Sed  acerba  illa  illaetabilisque  victoria  fuit,  nam  et  vita  per  vim 
impetita,  Grassero  cum  sui  similibus  irruente  ;  et  cum  armata  vis 
minus  ex  animo  procederet,  consulto  conciliabulo  a  munere  sus- 
pendere  sunt  ausi,  instigante  Prisaeo,  tum  accusatio  instructa,  opera 
Cheiloni,  Challassii,  et  Keysaci ;  sed  armatus  Grasserus  cum  suis 
repulsus,  et  custodiae  mancipatus,  fraude  Barnerii  et  aliorum  di- 
missus,  iterum  Monspelii,  tertium  Lutetiae  in  carcerem  ab  amicis 
Thomae  conjectus,  tam  pusillanime  factum  ignominia  expiavit.  Con- 
sules  municipali  decreto  in  sportulas  condemnati,  postulante  An- 
naeo  Rulmanno,  cujus  actio  prodiit  Lutetiae  typis  Hubi.  Accusatio 
post  biennii  vexationem  SC.  Tolosani  senatus,  camera  Castrensi, 
referente  D.  Boierio,  dirempta,  Thomam  senatus  absolvit,  libellum 
famosum  in  eum  editum  manu  carnificis  Nemausi  comburendum 
decrevit,  sportulas  litis  per  Alardum  Uticensem,  qui  nomen  accu- 
sationi  commodaverat,  solvendas,  una  cum  gravi  mulcta,  et  testium 
quorundam  proscriptione,  constituit :  patrocinatus  est  Joannes  Salva- 
tus. 

Sic  honori  pristino  suo,  et  gentis,  quae  periclitabatur,  restitutus, 
Hispania  lustrata  curam  suscepit  Arthuri  L'Espinay,  abbatis  tum 
Rhedonensis,  nunc  episcopi  Massiliensis,  qui  filius  Sanlucii,  il- 
lius  magni  castrorum  Gallicorum  ac  tormentorum  praefecti, 
in  obsidione  Ambianensi  exstincti,  et  frater  Timoleontis  Sanlu- 
cii,  Bronopolis  proregis.  Sed  orta  Brissaci  gravi  cum  Vandora- 
no  marescalli  cognato  rixa,  illi  honoratissiniae  conditioni  deside- 
rio   patriae   renunciavit :    quo   profectus  hereditatis  causam  in  su- 

premo  Scotiae  senatu  instituit,  et  res  ex  voto  succedebat,  cum 
ministrorum  invidia  exactus,  agente  cum  rege  Gulielmo  Cowper. 
Causam  vide  hoc  opere  supra  lib.  III.  Itaque  amicis  ad  inopiam 
redactis,  aut  religionis  studio  opem  negantibus,  in  Gallias  redi- 
vit,  ubi  Lutetiae  rursus  studium  professionis  ingressus,  et  celebri 
auditorio,  et  ubere  opulentoque  proventu  septem  annis  docuit,  ho- 
nores  adeptus  academicos,  in  Lexovaeo,  Grasinaeo,  et  Pelessaeo  pro- 
fessus. 

Inde  a  rege  Magnae  Britanniae  studiorum  amante  evocatus,  Hi- 
storici  titulum  assecutus  Regii,  a  Joanne  Robillardo  Normano 
Cadomensi  periculum  vitae  adiit,  qui  frequenti  stationario  mi- 
lite  comitante  sub  noctem  irrumpens,  armis  cum  suis  exutus  ac 
in  custodiam  datus,  iter  conceptum  Thomae  acceleravit.  Et  Lon- 
dini  uxorem  duxit  Susannam  Valeriam,  ex  qua  in  Italia  filiolam 
sustulit,  cui  in  sacro  fonte  fidejusserunt  illustrissimus  Maffaeus 
S.  R.  E.  Cardinalis  Barberinus,  nunc  pontifex  maximus,  et  Maria 
Magdalena,  serenissima  Austriae  archidux,  et  magna  dux  Hetru- 
riae ;  sed  illa  diem  lustricum  statim  praeveniens,  Franciscae  nomi- 
ne  imposito,  parentibus  orbis  desiderium  relinquens,  coelum  occu- 
pavit. 

Jam  ministri  Anglicani,  et  maxime  Monteacuto  episcopo  Ba- 
thoniensi  urgente,  cum  rege  agebant,  ne  Catholicum  notum  ac 
professum  fidei  defensor  apud  se  tenere,  fovere,  aut  honoribus  af- 
ficere  vellet ;  quare  impetrato  commeatu  in  Italiam  perrexit,  et 
Romae  ab  exploratoribus  delatus,  quasi  literas  occultas  attu- 
lisset,  in  honorificam  unius  noctis,  ad  Turrim  nonam,  custodi- 
am  datus,  hic  etiam  superavit  invidiam,  et  a  S.  D.  N.  literas 
ad  serenissimum  Cosmum  magnum  Hetruriae  ducem  commendati- 
tias  impetravit,  scribentibus  etiam  Saulio,  Caetano,  Mellino,  Bon- 
sio,  ac  Philonardo,  S.  R.  E.  cardinalibus,  oratore  etiam  Hetrusco 
Domino  Petro  Guicchiardino  rem  promovente,  Florentiam  conces- 
sit ;  ubi  ad  publicam  ordinariamque  in  Pisana  academia  Pan- 
dectarum  professionem  admissus,  dato  commeatu,  et  literis  ab  sere- 
nissimis  magnis  Hetruriae  ducibus  ad  Magnae  Britanniae  regem, 
die  v.   Junii   in   Angliam   profectus,   uxorem   in   Italiam   abduxit, 

et  alio  eodem  insequente  anno  itinere  directo,  literis  etiam  ac  com- 
meatu,  res  utcunque  potuit  in  Britannia  stabilivit  privatas.  Et  nunc 
magnis  fortunae  novercantis  injuriis  colluctatus,  Pisis  ordinarii  pro- 
fessoris  partes  implet.     Utinam  hactenus. 

Verbosius  haec  tecum,  mi  lector,  quam  oportuit,  sed  amicorum  id 
fuit  judicium.  Scripta  mea,  si  tamen  tanti  putabis  esse,  haec  sunt,  quan- 
tum  continui  morbi,  et  plerumque  lethales,  locorumque  subinde  crebra 
mutatio,  aut  labilis  memoria  patiuntur. 

Epistolae  ad  summos  Pontifices  Clementem  VIII.  Paulum  V.  lib.  i. 

Epistolae  ad  Principes,  Magnae  Britanniae  Regem  Jacobum,  mag- 

num    Hetruriae   Ducem   Cosmum,  Urbini  Ducem  Franciscum 

Mariam,  Principem  Massae,  lib.  i. 

Epistolae  ad  illustriss.  S.  Romanae  Ecclesiae  Cardinales,  Antonium 

Mariam  Gallum,   Fridericum  Borromaeum,   Robertum  Bellar- 

minum,  Petrum  Aldrobandinum,  Alexandrum  Estensem,  Joan- 

nem  Baptistam  Detum,  Scipionem  Burghesium,  Joannem  Gar- 

siam    Mellinum,   Bonifacium   Cajetanum,    Joannem    Bonsium, 

Aloysium  Caponium,  Philippum  Philonardium,  Scipionem  Co- 

bellutium,  Mauritmm  a  Sabaudia,  Carolum  Medicaeum,  Julium 

Sabellum,  a  quibus  responsiorias  habet,  lib.  I. 

Epistolae   ad   Maphaeum    Barberinum,    Scotiae    Protectorem,    et 

Maecenatem  suum,  lib.  I. 
Tragicomoedia  Maximilianus  lib.  i. 

Tragoedia  Maximilianus  lib.  i.     Duaci  acta,  scripta  a  puero. 
Tragoedia  Stilico  lib.  i.     Sammaxentii. 
Tragoedia  Decemviratus  abrogatus  lib.  I.     Lutetiae. 
Epithalarnium  Marchionis  Brandeburgici  lib.  I.     Francofurti. 
Epithalamium  Vicecomitis  Hadintonii  lib.  I.     Londini. 
Panegyricus  Clementi  VIII.  Pontifici  lib.  I.     Romae. 
Panegyricus  Paulo  V.  Pontifici  lib.  I.     Romae. 
Panegyricus  Jacobo  Vassorio,  Parisiensi  Rectori,  lib.  I.     Lutetiae. 
Expostulatio    cum    Musis   et  Senatu  Aremorico,   dum  custodiani 

suae  innocentiae  ultro  subivit,  lib.  I.     Nemausi. 
Panegyricus  Jacobo  Magnae  Britanniae  Regi  lib.  I.     Londini. 
Divinatio  ad  Regem  lib.  I.     Londini. 

Strena  Calend.  Janu.  Jacobo  Ilaio  Vicecomiti  Duncastrensi    lib.  i. 
Londini. 

Eucharisticon  Alberto  Archiduci  lib.  I.     Duaci  et  Lovanii. 

Actio  Scholastica  de  S.  Catharina  lib.  I.     Lutetiae. 

Poemata  de  S.  Thoma  Aquinate  lib.  I.     Tolosae. 

Acrosticha  de  Europae  Principibus  lib.  I.     Duaci. 

Iu  Elizabetham  Angliae  Reginam  lib.  I.     Duaci.    Quo  opere  Angli 

vehementer  offensi  turbas  concitarunt,  sed  auctoritate  ecclesias- 

tica  compressi. 
Lessus  Henrici  IV.  Galliarum  Regis  lib.  i.  prodiit  Lutetiae  cum 

aliis  ejusdem  argumenti,  pag.  xcix. 
Lachrymae  ad  Timoleontem  d'Espinay  Sanlucium  in  Funere  Uxo- 

ris  lib.  I.     Parisiis  et  Lugduni. 
Judicium  de  omnibus  omnium  Gentium  et  Temporum  Historicis 

lib.  i.     Parisiis. 
Cosmographia  dictata  frequentissimo  Auditorio     lib.  I.     Parisiis. 
Notae  in  Sphaeram  lib.  i.     Francofurti. 
Politicae  Parecbases,  nuncupatae  Alexandro  Razivillo,  Principi  Po- 

lono,  auditori  suo,  lib.  I.     Parisiis. 
Epinicion,  seu  Victrix  Academiae,  lib.  I.     Lutetiae. 
Musca  lib.  i.     Lutetiae  ter  edita. 
Genethliacon  Delphini  Franciae,  nunc  Regis  Ludovici  XIII.  lib.  I. 

Flexiae. 
De  Inundatione  Anglicana     lib.  I.     Flexiae. 
Troia  Hetrusca,  seu  Gamelia  Ludicra  in  Sponsalibus    Principis 

Urbini,  lib.  i.     Florentiae. 
Votum  Scipioni  Burghesio,  S.  R.  E.  Cardinali,  lib.  I.     Romae. 
Bandum  Medicaeum  lib.  I.     Florentiae. 
Licitatio  Professorum  lib.  i.     Pisis. 
Epigrammata,  Elegiae,  Odae,  Epistolae,  Epica  Carmina,  variis  in 

locis  variisque  causis  scripta  et  edita,  quae  simul  publicare,  ubi 

per  otium  licebit,  decrevit,  si  tamen  posteritatis  fama  non  erunt 

indigni. 
In  Statium  Notae  MSS.  lib.  i. 
In  Claudianum  Notae  lib.  i.     Flexiae. 
In  Claudianum  Commentarius  lib.  I.     Lugduni,  et  alibi. 

In  Aelianum  Commentarius  lib.  I. 

In  Corippum  Africanum  Commentarius  lib.  iv.     Lutetiae. 

Mythologia  ex  Auctoribus  Graecis  Latinisque  non  vulgaribus,  et 
plerumque  manuscriptis,  lapidum  inscriptionibus,  et  numisma- 
tis,  lib.  I. 

Antiquitatum  Romanarum  Corpus  absolutissimum  lib.  x. 

Apparatus  ad  Historiam  Scoticam  lib.  I. 

De  Scriptoribus  Scotis  lib.  xix. 

Episcoporum  in  Scotia  Successio  lib.  XIII. 

Abbatum  in  Scotia  Successio  lib.  i. 

Scoti  Bello  clari  lib.  i. 

De  triplici  Juramento,  sive  Retractatio  Loci  ex  libro  x.  Antiquita- 
tum  Romanarum  cap.  in.  pag.  dcclxxxviii.  lib.  I. 

Epistolae  ad  Viros  eruditos  tota  passim  Europa,  Scotos,  Gallos, 
Anglos,  Italos,  Belgas,  Germanos,  Hispanos,  Polonos,  et  Hun- 
garos,  qui  peramanter  et  docte  rescripserunt  omnes,  aut  invita- 
runt,  lib.  i. 

In  Benedicti  Accolti  Aretini  Historiam  de  Bello  Sacro  Commen- 
tarius  lib.  iv.  rogatu  perillustrium  Accoltorum,  et  clarissi- 
morum,  Leonardi  magno  duci  a  secretis,  et  Petri  professoris 
ordinarii  juris  apud  Pisanos,  cui  omnia  debeo,  jam  sub  incude 
est,  et  dignus  est  auctor  in  quo  ornando  impendatur  opera. 

Hetruria  Regalis  lib.  VII.  quod  opus  ex  tribus  auctorum  mil- 
libus  collectum  suscepi,  hortatu  Camilli  Guidii,  equitis  Vola- 
terrani,  magno  duci  a  secretis,  et  edicto  principis  censores 
legerunt,  probaruntque  Archiepiscopi  Franciscus  Boncianus  Pi- 
sanus,  Alexander  Martius  Medices  Florentinus,  archidiaconus 
Florentinus,  Cosmus  Minerbettus,  Raphael  Medices,  eques, 
marchioque  Bottius,  et  Curtius  Picchena,  primarius  a  secretis. 
Sed  quia  nondum  adhuc  prodiit,  non  gravaberis,  lector,  sigilla- 
tim  summaria  percurrisse. 

LIBER  I. 

DE  INCOLIS,  RELIGIONE,  &C. 

Cap.  I.  Hetrusci.  Thusci.  Tyrrheni.  Lydi.  Pelasgi.  Aborigi- 
nes.  Arcades.  Incolae  recentiores.  Potentia  et  opes  veterum  Hetrus- 
corum.  Imperii  fines.  Soli  conditio,  frugum  feracitas.  Vina.  Aeris 
temperies.  Aquae  medicatae,  et  Balnea.  Religio.  Dii  proprii.  Dii 
cum  Romanis  communes.  Janus.  Oraculum  Tethyos.  Leges,  et 
Politia  vetus.  Lingua.  Multa  vocabula  eruta.  Literae  ac  dialecti 
quatuor,  Osca,  Rhaetica,  Falisca,  Umbrica.  In  peregrinos  comitas. 
Artifices  in  pretio.  Sub  eadem  veste  cum  uxoribus  coenare.  Poena 
decoctorum.  Servos  ad  sonum  tibiae  caedere.  Provinciae  a  Thuscis 
ortae. 


LIBER  II. 


DE  REGIBUS. 

Cap.  I.  Stemmata  Regum  IV.  Janigenae,  Coryti,  Lartes,  Lucumo- 
nes.  Jura  regalia,  et  ornamenta.  Stemma  primum.  Janus.  Cameses. 
Tiberinus.  Vertumnus.  Aunus.  Regum  fictorum  ab  Annio  et  aliis 
Catalogus.  Catalogus  alter  atque  fabulosus.  Stemma  secundum. 
Corythus.  Catalogus  tertius  Regum  fictitiorum.  Stemma  tertium. 
Lar.  Stemma  quartum.  Lucumo.  Fontus.  Aunius.  Deheberis. 
Tiberis.  Tibris.  Aeolus.  Liparus.  Meleus.  Rhaetus.  Malaeottus. 
Hetruscus.  Thuscus.  Tyrrhenus.  Rasena.  Nicius.  Pisaeus.  Halaesus, 
[sive]  Alesus.  Tarchon.  Felsinus.  Bonus.  Atrius.  Ocnus  Bianor. 
Mezentius.    Asylas.    Abas.    Massicus.    Osinius.    Morrius.    Clusius. 

3  A 

Propertius.  Vejentus.  Lucumus  Galeritus.  Caelius  Veibenus. 
Maenalus.  Olenius  Calenus.  Porsenna.  Galeromundus.  Tolum- 
nius.  Anonymus  Rex  Veiis  obsessis  creatus.  Cilnius.  Maecenas. 
Arymnus.  Marsyas.  Capys.  Opicus.  Picenus.  Dardanus. 
Aventinus.  Aelius  Volturrenus,  a  Romanis  fractus,  et  vitam  et 
regnum  amisit.  Regum  Nomenclatura.  Reges  fictitii  rejecti.  Ce- 
cina  non  fuit  Rex.  Sejanus  non  fuit  Rex.  Turnus  non  fuit  Rex. 
Florinus  non  fuit  Rex. 


LIBER  III. 


DE  INVENTIS  HETRUSCORUM. 


Cap.  I.  Divinatio.  Aruspicina.  Fluminum  expiandorum  scientia. 
Monstrorum  procuratio.  Caerimoniae.  Supinis  manibus  orare.  Paren- 
talia.  Salii  Sacerdotes.  Samothracia  sacra.  Templa.  Arae.  Sa- 
crificia.  Statuae  Deorum.  Idola.  Urbem  condere.  Pomoerium. 
Fossa.  Muri.  Sacrum  Nuptiale.  Regnum.  Regni  insignia  et  or- 
namenta.  Bulla,  Nobilitatis  discretio.  Equester  ordo.  Fasces  et 
secures.  Lictor.  Trabea.  Curulis  sella  eburnea.  Annuli.  Pha- 
lerae.  Paludamenta.  Praetextae.  Calcei  militares.  Calcei  patri- 
cii  et  senatorii.  Calcei  tragici.  Tragoedia.  Triumphus.  Currus 
triumphalis.  Equi  quatuor  triumphales.  Corona  triumphalis. 
Toga  picta.  Tunica  palmata.  Gladiatores  circenses  et  funebres. 
Philosophia  Italica,  aut  Pythagorica.  Sphaera.  Geometria.  Sig- 
nare  monetam.  Claves  ostiorum.  Serae  ostiorum.  Phialae  poto- 
riae  Conviviis  aptae.  Circumferre  plena  pocula.  Candelabra.  Vi- 
varia  Aprorum.  Floridae  vestes.  Villosae  vestes.  Vinearum  Sa- 
tio.  Arbores  pomiferae.  Falces.  Agricultura.  Medicina.  Mu- 
sica.  Cassis.  Cornua.  Acies.  Phalanx.  Velites.  Tibia  ae- 
nea.      Tuba   aerea.      Molae   frumentariae.      Atrium.      Columnae. 

Ludi.  Histriones  scenici.  Equi  jugales  ludis  apti.  Pugiles.  Vellatura 
lanae.  Fictilia.  Plastice.  Corticibus  arborum  scribere.  Fabulae 
Atellanae.  Carmina  nuptialia.  Navis  et  Navigatio.  Rostra  navi- 
um  bellicarum.  Anchorae.  Piratica.  Leges  duodecim  Tabularum. 
Jura  fecialium.  Hasta  velitaris.  Pilum.  Venabulum.  Praeto- 
rium.  Scorpio,  tormentum  bellicum.  Bis  in  die  epulari.  Pocula 
argentea.  Servi  delicate  vestiti.  Puellae  nude  ministrantes.  Cas- 
tra  urere.  Vivaria  cochlearum.  Vela  navium.  Donaria  Diis  dicare. 
Sorte  Regem  facere.     Viros  doctos  alere. 


LIBER  IV. 


DE  URBIBUS  HETRURIAE  DELETIS. 

Cap.  I.  Thuscia,  provincia  Romana.  Sub  quo  Magistratu.  Choro- 
graphica  descriptio.  Montes,  Valles,  Fluvii,  Fontes,  Silvae,  Lacus,  Por- 
tus,  Nemora,  Luci,  &c.  Notabilia  in  Antiqua  Hetruria.  Italiae  totius 
brevis  delineatio.  Urbes  et  populi  veteris  Hetruriae.  Ut  Italiae 
passim,  ita  et  Hetruriae  multae  urbes  deletae.  Veii.  Tarquinii. 
Faleria.  Vetulonia.  Populonia.  Corythus.  Vulsinii.  Caere. 
Clusium.  Fesulae.  Luna.  Janiculum.  Portus  Romanus.  Pyrgi. 
Graviscae.  Alsium.  Regisvilla.  Trossuli.  Thermae.  Tauri.  Cos- 
sa.  Fregenae.  Centumcellae.  Castrum  Inui.  Moeonia.  Blera. 
Polymartium.  Manturanum.  Hortanum.  Herbanum.  Turre- 
na.  Larthenianum.  Nepet.  Gallesium.  Sutrium.  Stato- 
nia.  Tyrus.  Fescennium.  Ferentinum.  Artena.  Ocriculum. 
Veletes.  Solonium.  Sudertum.  Feroniae  Lucus.  Syrentium. 
Arae  Mutiae.  Saturnia.  Crustumina.  Calletra.  Oena.  Cor- 
tuosa.  Contenebra.  Flavianum.  Phalaris.  Lucus  Albiona- 
rum.      Russellae.      Tuscinatum.     Ad  Herculem.     Portus  Pisanus. 


6S4<  HISTORIA  ECCLESIASTICA 

Triturrita.  Arnutes  veteres.  Ad  statuas  Colossas.  Novempagi,  aliis 
Decempagi.  Lucinae  Fanum.  Troilium.  Voltumnae  Fanum.  Fo- 
rum  Claudii.  Forum  Cassii.  Forum  Aurelii.  Tarchonium.  Fossae 
Papyrianae.  Eba.  Baracellum.  Bondelia.  Suana.  Vicus  Elbii.  Man- 
liana.  Tegullia.  Tifernum  Tiberinum.  Volci.  Amitina.  Vesentina. 
Larnia.  Colonia.  Senae  littori  Hadriatico  appositae.  Hetruria 
Cistiberina,  et  in  ea  Coloniae.  Cumae.  Nola.  Capua.  Volsci.  Ca- 
pena.  Lucus  Capenus.  Medullia.  Fidenae.  Puteoli.  Pompeii. 
Marcina.  Hetruscorum  populi  soboles  trans  Apenninum.  Hetrus- 
corum  Coloniae  trans  Apenninum.  Sirmio.  Mediolanum.  Raven- 
na.  Mantua.  Cuprae  Fanum.  Regium.  Parma.  Bononia. 
Brixia.  Atria,  seu  Adria,  aut  Hadria.  Viae  Romam,  per  Hetruri- 
am,  ducentes.  Villae  optimatium  Romanorum  in  Hetruria.  Insulae 
Hetruriae  in  utroque  mari.  Ilva.  Ebusus.  Reliquae  insulae  enu- 
meratae. 

LIBER  V. 

DE  FLORENTE  HETRUItlA  VETERE. 

Cap.  I.  Ordo  operis,  et  Scopus.  Pisae  conditae,  &c.  Pisani  sancti, 
Pontifices,  Cardinales,  Ecclesiae  successio,  viri  illustres.  Volaterrae. 
S.  Volaterrani,  &c.  Luca.  Sancti  Lucenses,  &c.  Aretium.  Aretini 
sancti,  &c.  Cortona.  Perusia.  Sancti  Perusini.  Pistorium.  San- 
cti  Pistorienses,  &c.  Aquila.  Senae.  Senenses  sancti,  &c.  Flo- 
rentia.  Florentini  saucti,  &c.  Annotata  obiter  quaedam.  De  S. 
incerti  loci  in  Thuscia.     De  Umbria,  quae  pars  Hetruriae. 

LIBER  VI. 

DE  UltBlBUS  HETItUItlAE  MODEItNIS,  AC  VILLIS,  PAGISQUE. 

Cap.      I.         Villae        ac        urbes        Neotericae.  Magistra- 

tus      Hetruriae      supremi,      pro      teinporum      conditione,      varii. 

Urbs  vetus.  Leonopolis.  Balneum  Regis.  Viterbium.  Mons  Fias- 
conis.  Burgus  sancti  Sepulchri.  Cornetum.  Grossetum.  Massa. 
Politianum.  Mons  Ilcii,  seu  Alcinoi.  Sarzana,  seu  Sergiona.  Pi- 
entia,  seu  Corsilianum.  Collis.  Villae,  oppida,  vici,  pagi,  castella, 
propugnacula,  Hetruriae. 

LIBER  VII. 

DE  SERENISSIMA  FAMILIA  MEDICAEA. 

Cap.  I.  Fabulae  portentosae  de  ortu  illius  Familiae  explosae.  Oriun- 
da  agro  Florentino.  Medicaei  in  aliis  Italiae  urbibus.  Medicaei  Beati 
tres.  Ad  historicum  ordinem  revocati.  Conjectura  de  Antiquitate, 
et  adulatio  repressa.  Stemmatis  deductio  ex  Historicorum  monumentis. 
Stemmatis  deductio  ex  actis  privatis.  Verius.  Antonius.  Joannes.  Pri- 
ma  familiae  relegatio.  Averardus.  Joannes.  Biccius.  Joannes  sub  quo 
duplex  familiae  factio.  Cosmus  Magnus,  pater  patriae.  Bernardi- 
nus,  et  Bernardus.  Laurentius.  Petrus  Franciscus.  Petrus  Poda- 
gricus.  Laurentius  Magnus,  parens  literarum.  Julianus,  Princeps 
Juventutis.  Petrus.  Leo  X.  Pontifex.  Laurentius  Dux  Urbini. 
Julianus  Magnificus,  Dux  Nemorensis,  Vexillifer  Ecclesiae,  Eques 
Periscelidis  Anglicanae,  Joannes  Cosmi  pater.  Clemens  VII.  Pon- 
tifex.  Alexander  I.  Florentiae  Dux.  Laurentiolus  parricida.  Ca- 
tharina  Franciae  Regina.  Hippolytus  Cardinalis.  Cosmus  I.  mag- 
nus  Dux.  Joannes,  et  Garsias  S.  R.  E.  Card.  prior.  Petrus.  Ber- 
nardinus.  Jo.  Jacobus,  Marchio  Marignani.  Gabriel.  Pius  IV.  Ponti- 
fex.  Leo  XI.  Pontifex.  Franciscus  II.  magnus  Dux.  Maria  Fran- 
corum  Regina.  Ferdinandus  S.  R.  E.  Cardinalis  ni.  magnus  Dux. 
Cosmus  II.  magnus  Dux  iv.     Reliqua  Ferdinandi  successio. 

Ita  se  habet  Hetruria  Regalis,  cujus  schema  exhibere  voluit,  ne 
malignus  aliquis  in  sui  honorem  curas  suas  vertat ;  nam  in  multorum 
manus  legenda  pervenit,  et  ille  etiam  tuta  tenet,  et  nescit  cur  a  prin- 
cipe  imperatam  editionem  ministri  aulici  remorentur.  Et  scripsit 
praeterea, 

Praefationes  solennes  in  plerosque  utriusque  linguae  auctores,  Pa- 

risiis,  Tolosae,    Nemausi,   Pisis,  Bononiae,  quarum  pleraeque 

prodierunt,  lib.  I. 

Scotiam  illustriorem,  seu  Mendicabula  repressa,  lib.  I.    Mendici  qui- 

dam  Hiberni  virulentum  libellum  suppressis  nomimbus  in  illum 

scripserant,  cui  ille  respondet :  prodiit  Parisiis  superiore  anno. 

Historia  Quadrupedum  bisulcorum  Ulyssis  Aldrovandi,  decreto  sena- 

tus  suscepta,  et  Bonon.  edita,  lib.  I.  prodiit  Parisiis  superiore  anno. 

Judicium  de  Scriptorib.  Anglis  Histor.  et  sublecta  eorum  fide,  lib.  i. 

Haec  trimestri  cura,  inter  assiduas  foris  lectiones,  domi  solicitudi- 

nes,  aegre  moliebar  anno  salut.  mdcxix.  die  iii.  calend.  quintiles, 

aetatis  vero  anno  xxxix.     Si  vero  quid  orthodoxae,  catholicae,  et 

apostolicae,  Romanae  fidei  contrarium  sit,  indictum,  incogitatum,  nec 

scriptum  velim :  ita  asperrimam  fortunam  et  durum  exilium  Deus 

lenire  velit.     Utinam  !  utinam  ! 

Videbatur  et  operi  et  aerumnis  finem  imposuisse,  cum  ecce  novus 
turbo  exortus,  speratae  quietis  tranquillitatem  excussit,  et  e  li- 
terarii  otii  portu  laceram  carinam  calumniae  fluctibus  in  al- 
tum  exposuit ;  grave  enim  jurgium  inter  illum  et  Anglum  quen- 
dam  causis  non  levibus  natum ;  cumque  res  diu  protracta,  An- 
glus  tempus  suum  nactus  negotium  aulicis  quibusdam  commen- 
davit,  qui  nunquam  destiterunt,  donec  Thomae,  nomine  beni- 
gnissimi  principis,  et  parum  negotia  ob  valetudinem  tractantis, 
aut  palinodia  praeciperetur,  aut  Hetruria  discessio.  Et  cum  ea 
quae  ipse  verissima  putabat,  revocare  nollet,  Thomas  nec  tantum 
honori  suo  vulnus  infligere,  post  custodiam  Florentinam  atque  Pi- 
sanam,  post  intentatas  in  Silva  Sancti  Romani  a  vilissimis  An- 
glis  insidias,  post  negata  multorum  colloquia,  ne  viderentur 
principem  violasse,  tandem  bona  cum  optimi  principis  venia, 
aut  eo  certe  dissimulante,  Pisis  discessit,  comitante  viro  claris- 
simo  Petro  Accolto,  die  xxi.  Julii  anno  mdcxix.  multis  et  paene 
omnibus  literatis  dolentibus,  aut  factum  mirantibus,  maxime 
Francisco  Bonciano,  Pisarum  archiepiscopo,  Alexandro  Martio 
Medice,  archiepiscopo  Floftmtino,  Alexandro  Caccia,  antistite  Pis- 
toriensi,  Cosmo  Miuerbetto,  archidiacono  Florentino,  Curtio  Pichena, 

secretariorura  primario,  Camillo  Guidio,  itidem  scriniis  praefe- 
cto,  qui  semper  araici  munus  implevit,  in  ultima  illa  scena  etiam 
patris  personam  induit ;  omnibus  Pisanis  professoribus  multum 
indignantibus,  cum  capite  suo  Hieronymo  Summaia,  patricio  Flo- 
rentino,  ut  ex  omnium  ipsorum  literis,  peramanter  ad  illum  datis, 
patet.  Sed  et  ipse  magnus  dux,  et  Augusta  ipsius  mater,  haud 
vulgarem  erga  illum  affectum  Hteris  suis  patefecerunt.  Sed  ille 
omnem  in  Italia  subsistendi  curam  abjiciens  Scotiam  cogitavit, 
cumque  ex  itinere  Cardinalem  Caponium,  legati  auctoritate  Bo- 
noniam  regentem,  salutare  perrexisset,  ille,  ut  erat  indole  in  om- 
nes  mitissima,  in  literatos  etiam  incredibiliter  propensa,  leniter  coepit 
hortari,  ne  virtutis  ac  literarum  domicilium  Italiam  damnaret, 
se  paratum  officia  omnia  implere,  quibus  ille  in  principe  terrarum 
academia  commode  et  honorifice  ageret.  Ita  Thomas,  abjecto 
redeundi  in  patriam  animo,  omnes  cogitationes  convertit  ad  ob- 
sequia  principis  purpurati,  et,  quod  nunquam  antea  visum,  sena- 
tus  Bononiensis  intra  duodecim  dies,  evocatis  ruri  senatoribus,  illum 
eminenti  loco  humaniores  literas  profiteri  voluit ;  quem  locum  ab 
omni  memoria  viri  semper  clarissimi  impleverunt :  in  his  scripti 
sunt  nobilissimi  Antonius  Codrus  Urceus  Brixiensis,  Paulus  Ma- 
nutius  Volaterranus,  et  Carolus  Sigonius  Mutinensis,  cum  suo  an- 
tagonista  Francisco  Robortello  Utinensi.  Atque  hic  quidem  lo- 
cus,  ut  honoratus,  et  multis  praerogativis  eminentissimus,  ita  pe- 
riculorum  et  inquietudinis  plenissimus ;  nam  cum  ei  locus  simpli- 
citer  primus  ex  tot  pontificum  decretis  debeatur,  universi  doctores 
contradixerunt,  turbas  cierunt,  juventutem  armarunt;  sed  cum- 
ad  multos  menses  comperendinata  esset  quaestio,  tandem  ponti- 
ficis  auctoritate  per  Julium  Sabellum,  cardinalem  legatum,  decisa 
est. 

Ingentius  aliunde  periculum  extitit ;  nam  Anglus  ille,  faece  ho- 
minum,  ac  vilissimis  mendicabulis  subornatis,  Anglis  et  Hibernis, 
callidis  artibus  Thomam  detulit  tanquam  parum  Catholicum, 
et  libros  haereticos  domi  habentem,  aliisque  criminationibus 
oneratum    illustriorem    reddidit,    siquidem     ille     absens     illustris- 

simo  purpuratorum  principum  collegio  conquestus  indigne  se  a 
retrimentis  illis  et  quisquiliis  illis  hominum  haberi,  et  fides  iis 
tanquam  perfidis  et  venalibus  hominibus  abrogata.  Tum  Thomas 
literas  ad  Anglum  dedit,  acerbas  quidem  illas,  et  doloris  justis- 
simi  plenas,  quas  ille  aulicorum  opera  adjutus  Romam  misit,  Ita- 
lico  sermone  donatas ;  post  octavum  deinde  mensem,  cum  quidam 
purpurati  principes  eas  damnassent,  Thomas  literis  ab  illis  datis 
sibi  egregie  patrocinatus  est,  et,  Romam  tendens,  ipsum  pontificem 
subiratum  colloquio  repetito  ita  placavit,  ut  ille  causam  eam  Jo- 
anni  Garsiae  Mellino  cardinali,  et  S.  R.  E.  generali  vicario,  com- 
mitteret.  Et  res  quidem  ea  Romae  tentata,  Bononiae  tandem 
absoluta,  reconciliatique  approbatis  utrinque  formulis  Thomas  et 
Anglus ;  sed  de  toto  hoc  dissidio  opusculum  extat,  quod  tamen  nunc 
abolendum  si  Anglus  quiescat,  sin  pergat  clandestinis  insidiis  no- 
cere,  edendum,  ut  posteritas  cognoscat,  quid  inter  bonam  con- 
scientiam  et  contumeliosam  calumniam  intersit,  discernatque  uter 
alteri  convitium  fecerit,  aut  aestimationem  inique  violaverit.  Nunc 
ergo  auditorio  eximio  ac  honorificentissima  professione,  licet  morbis 
gravibus  domo  sua  fatigata,  hic  Bononiae  profitetur  currente  anno 
mdcxxi.  mense  Martio. 

Haec  de  se  Dempsterus.  Surpervixit  autem  postea  usque  ad  diem 
proxime  sequentem  nonas  Septembris  anni  mdcxxv.  Interea  Bo- 
noniae  Museo,  ubi  primariam  politioris  eruditionis  cathedram  tene- 
bat,  summa  cum  laude  vacavit,  aucta  ei  ad  aureos  octingentos  annua 
pensione.  Patavium  ad  eminentem  juris  civilis  lectionem  sollicite 
accitus,  oblatos  pro  annuo  didactro  aureos  mille  recusavit.  A  Pon- 
tifice  Urbano  VIII.  qui  Dempsteri  virtutem  summopere  semper  ad- 
miratus  est,  praeclara  equitis  aurati  dignitate,  acceptis  primum 
proxenio  nummis  centum,  non  sine  eodem  annuo  censu,  donatur,  in- 
signitur.  In  Academicorum  NOCTis  album  descriptus,  inculpati  ani- 
mi,  uberrimique  ingenii  exemplis,  congressum  illum  nobilissimum 
usque  ad  miraculum  coluit,  frequentavit.  Variae  fortunae  hoc  tem- 
pore  colluctatus,  sapientis  Stoici  constantiain  enixe  retulit  et  ex- 
pressit ;  interim  tamen  calamo  non  pepercit,  scripsit  enim 

Antiquitates,  seu  Historiam  Bonon.  lib.     Notas  in  Accursium,  lib. 

Varia  Poemata,  et  alia  pleraque,  quae  jussu  pontificis  Romam  delata 
nobiliore  tractantur  manu,  et  dignos  tanto  viro  typos  exspectant. 

Denique  execrabili  uxoris  nequitia  concussus,  eamque  ob  rem  ae- 
rumnosis  sub  aestuante  Canicula  itineribus  iteratis,  Vicentiam  perve- 
nit,  quod  videre  est  ex  epistola  ad  perillust.  et  reverendum  admodum 
(sic  eum  compellat)  patrem  Donnum  Bassianum  Gattum,  eremitam 
Hieronymianum,  amicorum  ac  dominorum  optimum,  cujus  verba, 
ne  paucula  ex  omnibus  pereant,  memoriae  tanti  viri  consulens,  tibi, 
lector,  propono,  ex  quibus  cognoscis  quam  celeriter,  quam  sincere 
egerit,  quam  periculose  illatae  occurrerit  injuriae,  heu  frustra !  "  Di- 
latum  officium  non  fuit,  aut  obsequii  aut  promissi  oblivio,  sed  perpe- 
tua  inquies,  et  nusquam  eodem  loco  haerentis  error  ac  transcursio- 
Senatus  Venetus  e  vestigio  SC.  fures  fugitivos  retrahendos  judicavit, 
sed  illi,  ut  rumore  perfertur,  Alpes  superarant.  Haec  summa  est 
gestorum."  Nam  vix  inde  cum  rediisset,  et  Butrium  in  agro  Bono- 
niensi,  animum  suae  tranquillitati  restituendi,  et  corpus  itinerum 
molestiis  fatigatum  nonnihil  reficiendi  causa  (ut  ejusdem  utar  verbis) 
secessisset,  ibi  subita  febri  correptus,  Bononiamque  inde  asportatus, 
animam  pie  reddidit  Deo,  annum  xxxxvn.  agens,  omnium  studioso- 
rum  damno  et  luctu,  suique  relicto  amicis  grandi  desiderio. 

Sepultus  est  ad  D.  Dominici,  ubi  cippus  ejus  hoc  insigne 
praefert  elogium : 

LUGETE  BONI,  LUGETE  DOCTI. 

Thomas  Dempsterus  inclytus  ille  vester  hic  conditur,  ubi  Historiam, 

Poesim,  Astraeam,  Literas  satius  condi  fuerat. 

Scotia  gloriose  genuit,  Italia  provide  rapuit,  Felsina  pie  tumulavit. 

Aethere  Spiritus,  hoc  lapide  Cinis,  scriptis  Ingenium,  ubique 

Gloria  eminet,  colitur. 

Tot  magna  diutius  tam  arcto  claudi  limite  invidiosum  fuerat. 

Academia  Noctis,  tanti  sui  syderis  occasum  deflens,  lachry- 

marum  vitali  rore  magis  quam  celte  loquacem, 

vobis  spectandum  exponit  lapidem. 

Caeterum  fuit  Dempsterus  vir  corpore  et  animo  egregius ;  altitudo 
illi  supra  mediocrem  vulgaris  hominis  magnitudinem ;  coma  subni- 
grior,  et  cuti  color  non  longe  dispar  ;  caput  magnum,  ac  totius  corpo- 
ris  habitus  plane  regius  ;  robur  et  ferocitas,  quibus  vel  praestantissi- 
mum  militem  praestare  posset,  reque  ipsa  saepius  se  talem  exhibuit. 
Indefessus  in  legendo,  ita  ut  quatuordecim  diei  horas  librorum  lectio- 
nem  se  continuare  solitum,  mihi  saepe  retulerit.  Mentis  acumine  sa- 
tis  valuit,  sed  memoriae  tenacitate  longe  plurimum,  adeo  ut  multo- 
ties  diceret  ignorare  se,  quid  sit  oblivio.  Nihil  adeo  abditum  in  an- 
tiquitatis  monumentis,  cujus  non  meminerit ;  non  versus  poetae  ali- 
cujus,  non  sensum  alterius  scriptoris,  seu  Graeci  seu  Latini  (aeque 
enim  vitrumque  norat)  quem  statim  cum  longa  verborum  praeceden- 
tium  ac  sequentum  serie  verbatim  referre  non  posset :  ita  ut  illustriss. 
senator  Franciscus  Cospius,  vir  per  omnes  literarum  titulos  omni 
comparatione  major,  Dempsterum  magnam  bibliothecam  loquentem 
compellare  consueverit.  Declamationem  omni  rhetorico  numero  ab- 
solutissimam  ea  celeritate  dictabat,  ut  scriptorem  quantumcunque  ve- 
locem  nihil  moraretur,  et,  quod  caput  est,  absque  litura  vel  leviuscula 
mille  versus  et  amplius,  qua  Graecos  qua  Latinos,  quae  vocabat 
cwToayjhiu.a^jd7ot,,  in  quovis  argumento  ex  tempore  proposito  scripturum 
recipiebat,  et  ita,  si  dictasset,  ut  calamum,  vel  levissime  excurrentem, 
evincere  sponderet ;  unde,  uti  de  magno  illo  Stephonio,  Dempsteri 
praeceptore,  cecinit  poeta  non  illepidus,  "  carmen  inexhausto  fun- 
dentem  carmine  vatem"  dixisses.  Stylus  quidem  ei  copiosus,  con- 
fragosus  tamen  :  moribus  ferox  fuit,  apertus  omnino,  et  simulandi 
nescius,  sive  enim  amore,  sive  odio  aliquem  prosequeretur,  utrumque 
palam ;  consuetudine  jucundissimus,  amicis  obsequentissimus,  ita 
inimicis  maxime  infensus,  acceptaeque  injuriae  tenax,  eam  aperte 
agnoscens  ac  repetens,  caeteroquin  pius,  religiosus,  et  in  iis  locis,  in 
quibus  mira  pietatis  Christianae  visuntur  exempla,  non  infrequens. 

Haec  ego  Matthaeus  Peregrinus,  nec  beneficio  nec  injuria  in  eum 
affectus,  breviter  retuli :  sciant  posteri  isthaec  me  loquutum  inter  eos, 
non  qui  audiverint,  sed  qui  viderint,  attrectarint. 

FINIS. 

